
JERUSALEM. 


Traditioneu  i  Palæstina. 

Pilgrimsreiser   og  videnskabelige   Undersøgelser. 


Ire  Lande  er  der.  hvis  Navne  fylde  Sindet  med  Glæde 
og  sætte  Hjertets  dybeste  og  stærkeste  Strænge  i  Bevægelse: 
det   er  Danmark.   Italien  og  Palæstina.     Danmark  er  Fædre- 
landet, hvis  Velgjerninger  ere  over  os  fra  det  første  Øieblik, 
vore   Øine   oplade    sig  forat   see   Lyset  —  Italien   er  Skjøn- 
hedslandet    med    en    rig    og    fyldig   Xatur.    med    Kunstens 
ypperste  Frembringelser  —  og  Palæstina   er  Frelsens   Land 
med   de   store   hellige   Tanker,    som   bære  vort  Liv  fra  vor 
Vugge  til  vor  Grav,  thi  det  staaer  fast,  at  fra  Jøderne  kom 
Frelsen  (Joh.  4,22).       Saaledes   blive    disse  tre  Lande  for  os 
Udtryk  for  det  ædleste  og  høieste  Aandsliv,  hvortil  Menneske- 
hjertet kan  hæve  sig.     Men  der  er  den  Forskjel  mellem  dem, 
at   medens    de   tvende    første    virke    paa    os   i  Kraft    af   en 
levende  og    nærværende  Virkelighed,    saa   er  Palæstina  kun 
et  Skyggeland,   fra  hvilket  Livet  og  Virkeligheden  forlængst 
er  veget  bort.     De  overordentlige  Velgjerninger,    som  Palæ- 
stina har  bragt  Menneskeheden,  ere  af  den  Art.  at  de  kunne 
modtages  uden  nogensomhelst  personlig  Tilknytning  til  selve 
Landet:    den  himmelske  Fader  tilbedes  hverken  i  Jerusalem 
eller  paa  Garizim,   men  over  den  ganske  Jord  af  dem,  som 
bygge    deres  timelige   og   evige   Sjælefred    paa    hans   aaben- 

barede  Ord  (Joh.  4.21—23).  Derved  adskiller  Christen- 
dommen sig  fra  alle  andre  Religioner,  at  medens  disse  ere 
knyttede  til  bestemte  Steder,  saa  er  hiin  den  frie  Aandens 
og  Hjertets  Rehgion.  som  kan  og  skal  troes  og  øves  over 
den  ganske  Jord.  De  engang  saa  hyppige  Pilgrimsfarter  til 
det  hellige  Land  maatte  derfor  ophøre  eller  i  hvert  Fald 
betydeligt  indskrænkes  fra  det  Øieblik.  Reformationen  havde 
gjort  det  indlysende  for  Alle,  som  \dlde  aabne  deres  Øren 
for  Sandheden,  at  Syndsforladelse  vindes  ikke  ved  den  Slags 
udvortes  Handlinger. 

Ikke  desmindre  vil  Palæstina  dog  altid  vedblive  at  være 
et  Land,  som  har  Krav  paa  vor  største  Opmærksomhed. 
Ikke  alene  knytte  de  helligste  og  d}Tebareste  Erindringer 
sig  dertil,  men  det  har  ogsaa  sin  særegne  Betydning  derved, 
at  det  tjener  til  Bekræftelse  for  Aabenbaringens  Sandhed. 
Det  er  ganske  træffende,  naar  man  har  kaldt  Palæstina  for 
„det  femte  Evangelium",  ikke.  som  om. det  skulde  meddele 
os  anden  eller  større  Kundskab  om  Frelseren  end  den.  som 
vi  alt  i  Forveien  besidde,  men  i  den  Forstand,  at  det  tjener 
til  at  bekræfte  de  tire  Evangelier  eller  rettere  det  hele 
baade  nye  og  gamle  Testament.  Thi  de  Steder  og  Lev- 
ninger, som  endnu  kunne  efterWses  efter  saamange  Aar- 
hundreders  og  Aartusinders  Forløb,  hvor  faa  og  ringe  de 
end  ere,  afgive  et  talende  Beviis  for.  at  vi  her  have  at  gjøre 
med  en  virkelig  Historie,  ikke  med  Myther  og  Digtning. 
Thi  disse  omgaaes  vilkaarligt  med  Tider  og  Steder  og  om- 
flytte dem  efter  Behag,  medens  derimod  Historien  nøie 
knytter  sig  til  de  bestemte  Steder.  Og  forsaavidt  saadanne 
endnu  kunne  eftervises  i  Palæstina,  da  vil  man  forbauses 
over  den  Nøiagtighed.  hvormed  deres  Beliggenhed  er  an- 
givet i  den  hellige  Skrift.  Det  er  derfor  ikke  at  undres 
over,  at  netop  i  vort  Aarhundred.  da  Christendoramen  er 
udsat  for  saa   mange  Angrel).    Forskningen   med  fordobblet 


Iver  har  vendt  sig  til  dens  Moderland  for  ved  en  omhygge- 
lig Undersøgelse  af  dette  at  oplyse  og  bekræfte  Aabenbarin- 
gens  Historie. 

Den  Reisende,  som  drager  derover  for  selv  med  eget 
Øiesyn  at  følge  disse  Undersøgelser  og  forvisse  sig  om  deres 
Rigtighed,  vil  i  første  Øieblik  føle  sig  overvældet  af  Tradi- 
tionens Mangfoldighed.  Han  faaer  nemlig  ikke  for  Lidt, 
men  for  Meget  at  vide.  Overalt,  hvor  han  sætter  sin  Fod, 
følger  Traditionen  ham  og  giver  ham  de  meest  detaillerede 
Oplysninger,  navnhg  med  Hensyn  til  det  nye  Testamentes 
Historie:  paa  denne  Klippeblok  talte  Johannes  Døberen  til 
Folket  — ■  i  den  Grotte  lærte  Jesus  sine  Disciple  Fadervor  o. 
L.  Mange  af  disse  Meddelelser  kunne  føres  flere  Aarhun- 
dreder  tilbage  i  Tiden  og  erholde  ved  denne  deres  Alder  en 
større  Troværdighed.  Traditionen  i  Palæstina  er  baade 
meget  righoldig  og  i  mange  Tilfælde  meget  gammel,  men 
Spørgsmaalet  bliver,  om  den  virkelig  kan  føres  tilbage  til  de 
Tider,  da  den  hellige  Historie  foregik,  eller  om  den  først 
har  dannet  sig  i  senere  Tider  som  en  friere  Folkedigtning 
paa  Grundlag  af  Bibelen.  I  sidste  Tilfælde  kan  den  ofte 
have  høit  poetisk  Værd.  men  historisk  Betydning  kan  der 
ikke  tillægges  den.  Jo  betydningsfuldere  den  Historie  er, 
hvorom  det  her  dreier  sig,  desto  vigtigere  bliver  det  ogsaa, 
at  den  sande  historiske  Overlevering  udskilles  fra  de  senere 
Tiders  Opdigtelser  og  dernæst  omhyggeligt  opbevares  for  de 
kommende  Tiders  Behov. 

Den  første  og  vigtigste  Kilde  for  vort  Kjendskab  til 
Palæstina  er  selve  Bibelen.  Størstedelen  af  de  Skrifter, 
hvoraf  den  bestaaer,  er  affattet  i  Landet,  og  næsten  alle  ere 
de  skrevne  af  Mænd,  som  nøie  kj  endte  det  og  havde  tilbragt 
en  stor  Deel  af  deres  Liv  i  det.  Af  egentlige  geographiske 
Oplysninger  gives  kun  faa  —  som  Exempel  paa  saadanne 
kan  anføres  Domm.  21, 19,  hvor  Beliggenheden  af  Silo   angives 

med  saadan  Bestemthed,  at  det  i  Aaret  1828  efter  denne 
Angivelse  lykkedes  at  gjenfinde  den  gamle  By  i  den  nu- 
værende Landsby  Seilim  —  i  Regelen  angives  Stedernes 
Navne  uden  nærmere  Bestemmelse,  da  det  foinidsættes.  at 
ogsaa  Læserne  kjende  dem.  Traditionen  maa  derfor  stedse 
jævnføres  med  Skriftens  Angivelser,  og  hvor  den  findes  i 
Strid  med  disse,  maa  den  forkastes  som  senere  Angivelse. 
Et  vigtigt  Hjælpemiddel,  hvis  Betydning  den  amerikanske 
Palæstinaforsker  Robinson  har  fremhævet,  ere  de  nuværende 
arabiske  Stednavne,  i  hvilke  de  gamle  hebraiske  Navne  ere 
blevne  bevarede  trods  alle  Tidernes  Omskiftelser.  Kun  und- 
tagelsesviis  ere  de  senere  græsk-romerske  Navne  blevne  be- 
varede i  disse.  t.  Ex.  Nablus  (Neapolis)  for  Sichem,  Sebustieh 
(Sebaste)  for  Samaria .  som  oftest  ere  de  blevne  fortrængte 
og  de  oprindelige  Navne  gjenoptagne.^ 

Næstefter  Bibelen  blive  den  jødiske  Historieskriver 
Flavius  Josephus'  Skrifter  det  vigtigste  Kildeskrift  fra 
Oldtiden,  fornemmehg  hans  Beskrivelse  af  Jødernes  Op- 
stand mod  Romerne  og  Jerusalems  Ødelæggelse  ved  Titus. 
Han  tog  selv  levende  Deel  i  disse  Begivenheder,  var  først 
Overgeneral  for  den  jødiske  Hær  i  Galilæa,  maatte  overgive 
sig  til  Romerne,  men  blev  behandlet  med  stor  Venlighed  af 
Vespasian  og  Titus.  som  han  forstod  at  smigre  ved  at  over- 
føre de  messianske  Spaadomme  paa  dem.  Han  fulgte  med 
de  seirrige  Romere  til  Jerusalem,  blev  oftere  brugt  som 
Underhandler  med  sine  fanatiske  Landsmænd,  hvad  der 
stundom  bragte  ham  i  Livsfare,  og  overværede  Beleiringen 
og  Byens  Ødelæggelse.  Hans  Beskrivelse  heraf,  der  er  af- 
fattet med  stor  rhetorisk  Pragt,  afgiver  en  høist  mærkehg 
Stadfæstelse  paa  Propheternes  og  Jesu  Christi  »Spaadomme 
og  har  derfor  fuldt  Krav  paa  vor  Opmærksomhed.  Josephus 
er  den  Eneste,  som  giver  os  en  Beskrivelse  af  Jerusalems 
Plan   og   Anlæg,    som   den   var   paa  Christi  Tid,    men   hans 


topograpliiske  Angivelser  lide  desværre  af  Uklarhed  og  Tve- 
tydighed og  blive  ikke  sjeldent  udlagte  paa  forskjellig  Maade. 
Ogsaa  er  han  stundom  unøiagtig,  da  det  fornemmelig  er  ham 
om  at  gjøre  at  sætte  Colorit  paa  Tingene  og  være  interes- 
sant; den  nyere  Kritik  har  derfor  rettet  meget  haarde  An- 
greb mod  ham,  men  det  har  heller  ikke  manglet  ham  paa 
kraftige  Forsvarere,  som  have  efterviist,  at  hans  Meddelelser 
i  de  fleste  Tilfælde  ere  troværdige.*)  • 

Josephus  er  os  saameget  vigtigere .  som  der  efter  ham 
hengaaer  et  Tidsrum  af  250  Aar,  hvori  vi  næsten  ganske 
savne  alle  Oplysninger  om  Palæstina.  Oprør  og  Krig  hær- 
gede forfærdeligt  i  Landet.  Jøderne  reiste  sig  til  en  sidste 
fortvivlet  Opstand,  som  blev  qvalt  i  Strømme  af  Blod.  Keiser 
Hadrian  vilde  nu  ganske  udslette  det  -gjenstridige  Folk  af 
Jorden,  Jerusalem  skulde  omdannes  til  en  romersk  Pro- 
vindsby  og  fik  Navnet  Ælia  Capitolina;  det  blev  Jøderne 
forbudt  under  Dødsstraf  at  komme  den  nær.  De  Christne 
udkæmpede  i  dette  lange  Tidsrum  den  blodige  Martyrkamp 
for  Christendommens  Sandhed,  for  dem  havde  Palæstina  og 
Jerusalem  tal^t  sin  Betydning,  deres  Hu  stod  til  det  him- 
melske Jerusalem,  deres  Hjerter  vare  hos  den  opstandne  og 
himmelfarne  Frelser,  som  nu  ved  Faderens  Høire  styrer  og 
regerer  sin  Menighed.  Kun  undtagelsesviis  erfare  vi,  at  en 
eller  anden  Kirkelærer  har  besøgt  Palæstina. 

Men  disse  250  Aar  danne  et  følehgt  Hul  i  Traditionens 
lange  Række,  navnlig  for  det  nye  Testamentes  Vedkommende ; 
thi  i  saa  langt  et  Tidsrum  maatte  mangfoldige  stedlige  Er- 
indringer gaae  tabt,  der  fra  Apostlene  vare  gaaede  over  til 
den  første  christne  Menighed.  Denne  var  alt  inden  Jerusa- 
lems Ødelæggelse  efter  Frelserens  Raad  (Matth.  24,i6)  ud- 
vandret til  Pella,    en  By  i  Peræas  Høiland  tæt  ved  Jordan- 


*)   Jvnfr.    E.    Reusz,    Flavius    Josephus     (meddelt   i   Oversættelse    i 
Evangelisk  Ugeskrift  1864  Nr.  28—36). 


dalen.  Vel  omtales  der  Biskopper  af  Jerusalem,  men  disse 
synes  at  have  været  Titulærbiskopper .  deres  Bispesæde  var 
i  Pella. 

I  Begyndelsen  af  det  fjerde  Aarhundred  skeer  der  et 
pludseligt  Omslag:  Palæstina,  som  var  sunket  halvt  i  Glem- 
sel, drager  nu  Alles  Øine  og  Hjerter  til  sig.  Dette  Om- 
slag fremkaldes  dei*ved,  at  Christendommen  bliver  seirende 
Verdensreligion  under  Keiser  Constantin.  Dette  laa  i  Sagens 
Natur  og  kunde  ikke  være  anderledes,  thi  Christendommen 
vil  ikke  blot  herske  over  de  Enkeltes  Hjerter,  men  ogsaa 
over  Folkeslagene,  over  hele  Menneskeslægten,  hvad  ogsaa 
Christus  havde  forjættet  inden  sin  Bortgang  (Matth.  24, u, 
28,1'j).  Men  det  kan  ikke  nægtes,  at  Christendommen  ved 
denne  Seir  tabte  Noget  af  sin  tidligere  høie  Aandelighed, 
og  at  der  blandedes  overmaade  megen  Klinte  mellem 
Hveden.  Den  feilagtige  asketiske  Retning,  paa  hvilken 
Kirken  alt  meget  tidligt  var  kommen  ind,*)  gjorde  sig  gjæl- 
dende  med  stigende  Udvorteshed,  og  det  stilledes  som  en 
særegen  Opgave  for  Fromheden  at  følge  Christus  efter  ikke 
blot  i  Hjertets  Ydmyghed  og  Kjærlighed,  men  ved  i  bog- 
staveligste Forstand  at  opsøge  hans  Fodspor  og  Vandringer 
i  det  hellige  Land. 

Nu  begynde  de  egentlige  Pilgrimsreisers  og  Valfarters 
Periode.  De  indledes  af  Keiserinde  Helena,  Constan- 
tins  Moder,  som  i  Aaret  326  trods  sin  høie  Alder  foretog 
den  besværlige  Reise  forat  skue  de  helhge  Steder  og  døbes 
i  Jordans  Flod.  Hendes  høieste  Ønske  var  at  finde  det  Kors, 
som  havde  baaret  Guds  egen  Søn  til  Verdens  Frelse  —  et 
Ønske,  som  hun  ogsaa  tilsidst  fik  opfyldt,  eller  rettere  troede, 
at  hun  fik  opfyldt.  Pragtfulde  Kirker  lod  hun  opføre  over 
de   hellige    Steder    saaledes    paa    Oliebjerget,     over    Christi 


*)   Jfr.  Forf.s  „Menneskelied  og  Christendom  i  deres  historiske  Udvik- 
ling", II,  S.  17  flg. 


Fø.dselsgrotte  i  Bethlehem;  Constantin  understøttede  hende 
hertil  med  keiserlig  Gavmildhed,  selv  lod  han  opføre  en 
Kirke  over  Golgatha  og  Christi  Grav.  Ved  disse  Bygninger 
vare  de  hellige  Steder  sikkrede  mod  en  fremtidig  Forglem- 
melse, men  det  kan  være  grundet  Tvivl  underkastet,  hvorvidt 
man  virkelig  havde  fundet  de  rette  Steder.  Tiden  var  over- 
maade  lidt  kritisk  og  lod  sig  mere  lede  af  sin  Trang  til 
Tilbedelse  end  af  topographiske  Undersøgelser. 

En  sand  Valfartsiver  blussede  nu  op  i  Christenheden, 
fra  de  fjerneste  Lande  reiste  man  over  forat  see,  kysse  og 
tilbede  de  hellige  Steder.  De  store  Kirkefædre  begyndte 
selv  at  blive  betænkelige  over  denne  Iver,  og  vidste  ikke  ret, 
om  de  skulde  tilskynde  eller  fraraade  den.  Kirkefaderen 
Hieronymus,  der  selv  tilbragte  mange  Aar  i  det  hellige  Land 
og  i  brændende  Begeistring  indbød  Venner  og  Veninder  til 
at  komme  over  og  dele  Kaar  med  ham,  udtalte  dog  ogsaa 
de  besindige  Ord :  Non  Hierosolymis  Jiiisse,  sed  Hierosoly- 
mis  bene  vixisse  laudandum  est  —  ■ et  de  Hiero- 
solymis et  de  Britta  nnia  æqvaliter  patet  aula  cølestis.*) 

Den  ældste  Beskrivelse  af  en  saadan  Pilgrimsfærd  er 
Itinerarium  Hierosolymitanum,  eller  som  den  almindeligt 
kaldes  „Pilgrimmen  fra  Bordeaux«,  idet  Forfatteren  er 
en  unævnt  Mand.  som  fra  Bordeaux  reiser  til  det  hellige 
Land  i  Aaret  333  og  beskriver,  hvad  han  der  har  seet.  Dette 
Itinerarium,  som  i  de  næste  Aarhundreder  følges  af  flere 
lignende  Beskrivelser,  har  stor  Værdi,  fordi  det  er  det  første 
Vidnesbyrd,  som  kommer  os  i  Hænde  efter  halvtredie  Aar- 
hundredes  Forløb,  hvori  vi  savne  næsten  alle  Meddelelser, 
og  viser  os,  hvorvidt  Traditionen  var  uddannet  paa  denne 
Tid.  Omtrent  samtidigt  er  Onomasticon  af  Biskop  E  u  s  e  b  i  u  s, 
det  er    en    alfabetisk  Fortegnelse    over    bibelske   Stednavne 


*)    Epistola  58  (ad  Paulinum.) 

med  korte  Angivelser  over  deres  Beliggenhed  og  Afstand 
fra  andre  Punkter.  Det  blev  i  Aarhundredets  Slutning  over- 
sat paa  Latin  og  noget  forøget  af  Kirkefaderen  Hier  onymus. 
Sammen  med  Valfarterne  er  der  en  begyndende  Institu- 
tion, som  har  faaet  stor  Betydning  for  Traditionen  i  Palæ- 
stina, det  er  Eneboer-  og  Munkelivet,  som  netop  ved  denne 
Tid  tager  sin  første  Begyndelse  og  med  uimodstaaehg  Til- 
trækning drager  fyrige  og  ædle  Gemytter  til  sig.  Som 
Keiserinde  Helena  gaaer  i  Spidsen  for  Valfarterne,  saaledes 
Kirkefaderen  Hieronymus  for  Eneboere  og  Munke  i  Palæ- 
stina. Efter  et  uroligt  og  kampfuldt  Liv  kom  han  385  til 
Palæstina,  besøgte  hele  Landet  og  gjorde  sig  bekjeudL  med 
alle  de  helhge  Steder,  og  bosatte  sig  i  Bethlehem  i  en  Grotte 
ved  Siden  af  Frelserens  Fødselsgrotte.  Her  tilbragte  han 
over  en  Menneskealder,  oversatte  Biblen  og  græske  Kirke- 
fædre paa  Latin,  skrev  sine  Kommentarer  og  deeltog  med 
største  Iver  i  Tidens  dogmatiske  Stridigheder.  Sine  Venner 
samlede  han  omkring  sig,  blandt  disse  indtog  tvende  ro- 
merske Qvinder  af  fornem  Byrd,  Paula  og  hendes  Datter 
Eustochium,  den  ypperste  Plads.  Han  stiftede  i  Bethlehem 
et  Munkekloster,  som  han  selv  forestod,  og  et  Nonnekloster, 
som  Paula  forestod.  Eneboernes  og  Munkenes  Antal  voxede 
snart  i  det  Utrolige,  og  blandt  alle  Lande  var  der  vel  heller 
intet,  der  saa  vel  egnede  sig  til  dennne  Art  Liv  som  netop 
Palæstina,  Skuepladsen  for  Propheternes  og  Christi  Virk- 
somhed, hvor  man  i  bogstaveligste  Forstand  kunde  træde  i 
deres  Fodspor.  I  hoi  Grad  yndet  var  Egnen  om  det  døde 
Hav,  navnhg  Engeddi,  hvor  Tallet  paa  Munke  og  Eneboere 
anslaaes  til  10,000,  ligeledes  Egnen  omkring  Jericho  med 
Bjerget  Qvarantania,  hvor  det  hed  sig,  at  Jesus  var  bleven 
fristet  af  Djævelen,  og  Forbjerget  Karmel  ved  Middelhavet, 
hvor  Propheten  Elias  havde  vundet  sin  store  Seir  over  de 
hedenske    Baalspræster    og    derved    frelst    Troen    paa    den 

eneste  sande  Gud.  Overhovedet  maatte  ved  Siden  af  de 
hellige  Erindringer  ogsaa  de  mange  Huler  og  Grotter  i  Kalk- 
steensbjergene  gjøre  Landet  til  et  fortrinligt  Opholdsted  for 
Eneboere  og  Munke. 

Med  Valfarterne  og  Munkene  var  Traditionen  sikkret  i 
Palæstina,  de  danne  i  Forening  som  en  fast  Livgarde  om- 
kring den.  Feilen  var  kun,  at  man  ikke  nøiedes  med  at 
bevare  det  Givne,  men  stadigt  forøgede  det  med  nye  Opda- 
gelser og  Tilsætninger.  Saavel  Pilgrimme  som  Munke  vare 
lige  interesserede  heri.  De  Første  vilde  naturligviis,  naar 
de  havde  foretaget  den  lange  besværlige  Reise  over 
Have,  Bjerge  og  Ørkener,  ogsaa  have  saameget  Udbytte 
deraf  som  muligt,  see  de  flest  mulige  hellige  Steder,  og  de 
nøiedes  ikke  med  at  tage  Sagen  i  ubestemt  Almindelighed, 
men  vilde  nøiagtigt  have  Underretning  om,  paa  hvillcen 
Klippeblok  Johannes  Døberen  stod,  da  han  prædikede 
Bod  og  Omvendelse  for  Folket  —  eller  hvor  Peter  stod, 
da  han  fornægtede  sin  Herre.  For  Munkene  var  det  en 
Æressag,  at  deres  Kloster  baade  indenfor  sine  Mure  og 
i  umiddelbar  Nærhed  kunde  paavise  ret  mange  hellige  Steder, 
og  tilmed  gav  det  større  Lidtægter,  thi  jo  flere  mærkehge 
Minder,  des  flere  Pilgrimme  kom  der,  og  med  dem  fulgte 
altid  milde  Gaver  til  Klostret.  Alle  frydede  sig  i  from  Een- 
fold  over  de  mange  dyrebare  Steder,  og  Ligen  faldt  paa  at 
drage  deres  Ægthed  i  Tvivl. 

Tidens  Retning  blev  stedse  mere  phantastisk,  og  den 
sande  Christendom  skjultes  under  Legender  og  falske  Tradi- 
tioner, Palæstina  deelte  Skæbne  med  den.  Nu  frembrød 
Korstogenes  Tid,  og  det  hellige  Land  blev  det  Maal,  mod 
hvilket  det  ganske  Europas  Ønsker  og  Attraaer  rettedes. 
I  talløse  Skarer  drog  den  kraftige  Ungdom,  de  vaabenøvede 
Mænd  derover.  Alhgevel  er  det  paafaldende  faa  Beskrivel- 
ser af  selve  Landet,  vi  have  fra  den  Tid.    Det  gjaldt  meest 

om  at  udmærke  sig  ved  lysende  Bedrifter,  om  at  kløve 
Pander  paa  Saracener  og  Tyrker  i  skokkeviis.  Traditioner- 
nes og  Legendernes  Mængde  voxede  l)estandigt:  hvor  saa- 
meget  Blod  blev  udgydt,  der  maatte  man  i  det  IVIindste 
opnaae,  at  man  kunde  tage  og  føle  paa  de  hellige  Steder. 
Jerusalem  og  nærmeste  Omegn  blev  omdannet  til  en  locali- 
seret  Bibelhistorie:  Skridt  for  Skridt  vilde  man  følge  Frelse- 
ren paa  hans  Vandringer,  navnlig  paa  Smertensveien  til 
Golgatha,  og  Alt  vidste  Munkene  at  eftervise  til  Punkt  og 
Prikke.  Munken  Brocardus  giver  os  i  sin  Locorum  Terræ 
sanctæ  descriptio  (1283)  en  Fremstilling  af  Traditionens  An- 
givelser over  Palæstina,  som  de  vare  uddannede  ved  Slut- 
ningen af  Korstogene.  Vigtigere  ere  de  arabiske  og  jødiske 
Geographers  Beskrivelser  af  Palæstina:  saaledes  Edrisi  1150 
og  Abulfeda  1330. 

Efter  Korstogenes  heftige  Opblussen  svækkedes  atter 
Interessen  for  Palæstina.  Beformationen  med  dens  vold- 
somme Kampe  og  Krige  vendte  Sind  og  Hu  andensteds  hen, 
idet  den  satte  den  sædelige  religiøse  Opgave  i  levende  Tro 
og  deraf  følgende  christelig  Vandel,  medens  den  efterviste 
det  Tomme  og  Ufrugtbare  i  Valfarter,  Pilgrimsreiser  og 
anden  slig  selvlavet  Gudsdyrkelse,  hvormed  man  efter  den 
romerske  Kirkes  Lære  skulde  i  særlig  Grad  erhverve  sig 
Himlens  Velbehag.  —  Fra  katholsk  Side  haves  ved  denne 
Tid  en  overmaade  lærd  og  vidtløftig  Beskrivelse  over  Palæ- 
stina af  Qvaresmius,  der  udkom  1625  i  to  tykke  Fohobind, 
et  righoldigt  Forraadskammer  for  Traditionernes  og  Legender- 
nes Mangfoldighed. 

For  den  opvaagnende  Humanisme  med  dens  udprægede 
ForkjærHghed  for  den  classiske  Oldtid  maatte  naturligviis 
Palæstina  træde  i  Skyggen  for  Grækenland  og  Rom.  Fra 
det  syttende  og  attende  Aarhundrede  haves  flere  lærde 
Skrifter  over  Palæstina,   saaledes  af  Englænderne  Maundrell 

1697,  Pococke  1743,  og  Franskmanden  d'Arvieux  1735  — 
men  skjøndt  der  af  disse  lægges  megen  baade  Lærdom  og 
Skarpsindighed  for  Dagen,  hviler  deres  Opfattelse  dog  væ- 
sentlig paa  Munketraditionen,  og  en  selvstændig  Prøvelse 
paa  Gruudlag  af  et  fornyet  og  indtrængende  Studium  af  den 
hellige  Skrift  kommer  ikke  istand. 

Dette  var  først  forbeholdt  det  nittende  Aarhundrede. 
Dette  har  udstrakt  sine  Undersøgelser  over  den  længst  for- 
svundne Oldtid  videre  end  noget  foregaaendc;  Assyrien  og 
Ægypten  ere  opstandne  af  de  Sand-  og  Gruusdynger, 
hvori  de  gjennem  lange  Seklers  Række  have  ligget  begravne, 
og  have  rystet  Aartusinders  Støv  af  sig  for  at  blive  Gj en- 
stand  for  en  sand  videnskabelig  Forsken.  Denne  er  bleven 
udstrakt  til  Palæstina  og  den  hellige  Historie,  som  hertil 
knytter  sig.  Er  nu  denne  Kritik  end  stundom  udartet  til  en 
Hyperkritik,  som  under  en  opstyltet  Lærdoms  Maske  vil  op- 
stille sine  tomme  Skygger  istedenfor  Historiens  levende 
Virkelighed  —  saa  har  den  dog  ogsaa,  hvor  den  holdt  sig 
inden  de  rette  Grændser,  kastet  Lys  over  Meget,  som  hidtil 
hvilede  i  Dunkelhed.  Reiserne  til  Palæstina,  som  hidtil 
havde  holdt  sig  indenfor  det  af  Pilgrimmene  bereiste  Om- 
raade,  faae  nu  en  større  Udstrækning.  Seetzen  bereiste  i 
Aarene  1806 — 7  Jordandalen  og  det  Øst  for  denne  liggende 
Peræa,  hvor  endnu  ingen  Reisende  havde  vovet  sig  frem. 
samt  Egnen  omkring  det  døde  Hav.  Han  faldt  tilsidst  som 
Offer  for  sin  Videlyst,  idet  han  1811  blev  myi'det  i  Arabien. 
Ogsaa  Burkhardt  gjennemreiste  1810 — 12  Landet  hiinsides 
Jordantloden,  hvilket  han  nøie  gjennemforskede,  ligesom 
senere  den  sinaitiske  Halvø. 

Ved  Siden  af  disse  lærde  Undersøgelser  have  vi  et  Par 
poetiske  Reisebeskrivelser  af  de  franske  Digtere  Chateaubriand 
(1811)  og  Lamartine  (1838).  Disse  besidde  intetsomhelst 
videnskabeligt  Værd,  ere  endog  ofte  usande  og  urigtige,   men 

de  udfolde  en  digterisk  Rigdom  og  phantasifuld  Glød.  som 
tændte  an  i  de  Dannedes  vide  Kredse.  Navnlig  gjælder  dette 
om  Lamartine,  der  med  fyrstelig  Pragt  og  Gavmildhed  be- 
reiste  Palæstina  og  Orienten  1832 — 33.  Han  maler  Alt  med 
couleur  de  rose.  hvad  der  stikker  grelt  af  mod  den  nøgne^ 
fattige  Virkelighed,  men  neppe  har  Nogen  formaaet  i  den 
Grad  som  han  at  skildre  Palæstinas  og  Sn'iens  Landskaber 
med  farverig,  ægte  malende  Anskuelighed. 

Men  den  Mand,  som  liar  givet  Undersøgelserne  over 
Palæstina  en  heel  ny  Retning,  og,  kunde  man  næsten  sige, 
skabt  en  særegen  Palæstina- Videnskab ,  det  er  Amerikaneren 
Robinson.  Han  er  den  første,  som  paa  Grundlag  af  et 
lærdt  og  omfattende  Studium  saavel  af  Biblen  som  af  den 
ældre  og  nyere  Literatur  gjennemfører  en  prøvende  Kritik 
af  Traditionen.  Han  var  Professor  i  Theologi  i  New- York; 
i  15  Aar  forberedte  han  sig  ved  omhyggelige  Studier,  og 
gjennemlæste  Alt,  hvad  han  kunde  overkomme,  vedrørende 
Studiet  af  Palæstina.  Saa  drog  han  derover,  udrustet  med 
Lærdom  og  Kundskab  som  vist  ingen  Anden,  thi  endnu 
inden  han  havde  seet  Landet,  var  han  vel  bekjendt  med  alle 
Localiteter  og  de  dertil  sig  knyttende  Traditioner.  Hans 
første  Reise  faldt  i  Aaret  1838 ,  den  anden  i  1852.  Begge 
Gange  var  han  ledsaget  af  sin  Landsmand  Dr.  Eli  Smith, 
som  med  stor  Færdighed  talte  det  arabiske  Sprog.  De 
gjennemreiste  Landet  i  alle  Retninger,  undersøgte  Alt  om- 
hyggeligt, erkyndigede  sig  navnlig  om  de  nuværende  arabiske 
Stednavne  forat  sammenligne  dem  med  de  gamle  hebraiske, 
og  prøvede  overalt  Traditionen  omhyggeligt.  Lnod  den  sidste 
gik  Robinson  skaanselløst  frem ;  i^lt,  hvad  der  ikke  kunde  be- 
vises af  Skriften,  forkastede  han.  Det  er  vel  muligt,  at  han 
her  er  faret  frem  med  en  altfor  eensidig  reformeert  Skrift- 
iver, thi  det  kunde  tænkes ,  at  den  mundtlige  Tradition  var 
bleven   bevaret   paa   enkelte   Punkter,    hvor   Biblens   Vidnes- 

byrd  ikke  strække  til.  Men  Robinsons  Værker  over  Palæ- 
stina indeholde  en  saadan  Fylde  af  Lærdom  og  Skarpsindig- 
hed, at  de  endnu  stedse  indtage  en  fremragende  Plads 
i  Palæstinaliteraturen  og  vistnok  ville  bevare  denne  i 
lange  Tider. 

Robinson  gav  et  kraftigt  Stød  til  nyt  Liv  i  Undersøgel- 
serne over  Palæstina.  Der  opstaaer  en  Kappestrid  mellem 
Christenhedens  Lande  om  at  sende  Lærde  og  Videnskabs- 
mænd til  det  hellige  Land.  Schweizeren  Titus  To  bier 
traadte  i  Robinsons  Fodspor  og  har  leveret  lærde  Mono- 
graphier  over  Jerusalem,  Bethlehem  og  Nazareth.  Derimod 
fandt  Robinson  en  dygtig  Modstander  i  Englænderen 
Williams,  som  i  sit  store  Værk  „The  holy  City"  (1843) 
tager  den  kirkelige  Tradition  i  Forsvar  mod  Robinsons  An- 
greb. Især  maatte  dog  Katholikerne  føle  sig  opfordrede 
hertil,  og  derfor  har  ogsaa  Franskmanden  Guerin  i  sin  om- 
fangsrige geographiske  og  archæologiske  Skildring  over  Palæ- 
stina (i  fem  Bind.  1868 — 74)  paa  en  rigtignok  ofte  meget 
eensidig  Maade  hævdet  Traditionens  Sandhed ;  tildeels  i  samme 
Retning  arbeider  den  lærde  Sepp  i  Tydskland. 

Ikke  blot  de  gamle  Byer  og  Stedligheder  blive  omhygge- 
ligt undersøgte  og  prøvede ,  men  ogsaa  Landets  physiske 
Natur,  dets  Dyre-  og  Planteverden,  og  heraf  vigtige  Oplys- 
ninger vundne  for  Bibellæsningen.  Herpaa  havde  særlig 
Schubert  henvendt  sin  Opmærksomhed  (Reise  in  das  Mor- 
genland 1838 — 40,  tre  Dele);  senere  Tristram  (The  land 
of  Israel,  1865).  Johnson  (The  land  and  the  book)  o.  A. 
Hollænderen  Van  de  Vel  de  har  især  gjort  sig  fortjent  ved 
sine  fortrinlige  Kort  over  Palæstina,  som  ere  Resultatet  af 
omhyggelige  Opmaalinger. 

Af  mærkelige  Expeditioner  kunne  især  fremhæves  de 
tvende  til  Jordanfloden  og  det  døde  Hav.  Den  første  af 
disse,  som  i  Aaret  1847  blev  ledet  af  den   engelske  Marine- 

officeer  Molineux,  fik  et  uheldigt  Udfald,  idet  Molineiix  vel 
tik  Expeditionen  ført  til  Ende.  men  kort  efter  døde  som 
Følge  af  de  overordentlige  Anstrængelser  i  et  hedt  og  usundt 
Klima.  Bedre  gik  det  i  det  følgende  Aar  1848  Amerika- 
nerne, som  sendte  en  Expedition  derover  under  Anførsel  af 
Lynch  og  Dale.  Tvende  Metalbaade  bleve  bragte  over 
Land  til  Genezareth  Sø,  og  derfra  seilede  man  ned  ad  Jor- 
dantloden.  Denne  Seilads  var  forbunden  med  store  Farer 
paa  Grund  af  de  mangfoldige  Katarakter  og  Vandfald,  som 
findes  i  Jordanfloden.  End  større  Nød  lede  de  paa  det  døde 
Hav,  hvor  en  heftig  Søndenstorm  reiste  de  tunge,  saltholdige 
Bølger  mod  Baadene  og  truede  med  at  knuse  de  lette  Far- 
tøier  under  de  vældige  Bølgeslag.  Senere  maatte  de  lide 
meget  af  den  overordentlige  Hede  og  de  svovlagtige  Ud- 
dunstninger. Tyve  Dage  tilbragte  de  paa  det  døde  Hav, 
beseilede  det  i  alle  Retninger,  gik  i  Land  flere  Steder  og 
gjorde  en  Mængde  Iagttagelser.  Atter  her  vare  de  udstandne 
Besværligheder  saa  store,  at  den  ene  af  Førerne,  Dale,  døde, 
medens  Lynch  efter  nogen  Tids  Udmattelse  og  Sygdom  atter 
kom  til  Kræfter  og  senere  udgav  sine  Optegnelser,  som  ere 
meget  værdifulde  til  Kjendskabet  af  disse  \'ilde  og  øde  Egne. 
. —  Nogle  Aar  senere  reiste  Franskmanden  de  Saulcy  om- 
kring det  døde  Hav  og  beskrev  Kystlandet  (Voyage  autour 
de  la  mer  morte  1853). 

Tydskerne  udmærke  sig  her  som  altid  ved  deres  utrætte- 
lige Samlerflid.  Baumer.  som  aldrig  selv  har  været  i  Palæ- 
stina, har  udgivet  en  Geographi  derover,  som  er  udkommen 
i  flere  Oplag.  Ligeledes  har  Karl  Ritter  i  sit  store 
geographiske  Værk  „Vergleichende  Erdkunde"  helhget  tvende 
Bind  til  Beskrivelsen  af  Palæstina  og  Syrien,  hvori  han  har 
sammenstillet  det  Betydeligste  af  den  ældre  og  nyere  Palæ- 
stina-Literatur. 

Alligevel  bliver  det  Englændere   og  Amerikanere,    som 

anvende  meest  af  Penge,  Tid  og  Kræfter  paa  at  udforske 
Landet.  Dette  staaer  i  nøie  Sammenhæng  med  deres  store 
Ærefrygt  for  den  hellige  Skrift  og  deres  ivrige  Bibellæsning. 
I  1865  har  der  dannet  sig  et  Selskab  af  rige  og  høitstaaende 
Mænd  under  Navnet  „The  Palestine  exploration  found". 
Dettes  Formaal  er  at  sende  videnskabelige  Exp editioner  over 
til  Palæstina,  anstille  Udgravninger  i  Jerusalem  og  andre 
Steder,  opmaale  Landet  trigonometrisk,  omhyggeligt  under- 
søge alle  Ruiner  og  Bygningslevninger,  som  findes  sjjredte 
paa  alle  Bjerge  og  Høie,  samt  endelig  udgive  Beskrivelser, 
forat  holde  det  store  Publicum  å  jour  med  Opdagelser  og 
Udgravninger.  Af  saadanne  Beskrivelser  ere  flere  fremkomne, 
saaledes  The  recovery  of  Jerusalem  (1871),  Our  work 
in  Palestine   (1874).*) 

Samtidigt  har  der  dannet  sig  et  amerikansk  Selskab  med 
lignende  Formaal,  men  forat  de  tvende  Selskaber  ikke  skulde 
komme  hinanden  i  Veien,  have  de  deelt  Arbeidet  saaledes, 
at  Englænderne  undersøge  Landet  paa  denne  Side  Jordan. 
Amerikanerne  derimod  Landet  hiinsides  Jordan,  altsaa  det 
gamle  Peræa. 

Det  er  ogsaa  paa  høie  Tid,  at  der  tages  alvorligt  fat 
paa  dette  Arbeide,  thi  de  gamle  Ruinhobe  svinde  hen.  Regn- 
skyl gjennemfure  Høiene  og  udslette  dem,  og  Dalene  ud- 
fyldes af  det  Jordsmon,  som  nedføres  fra  Bjergene.  Et  Par 
Kolonisationsforsøg  ere  gjorte,  det  ene  ved  Chaifa  ved 
Karmelbjergets  Fod,  det  andet  i  Omegnen  af  Jaffa;  det  af 
Naturen  frugtbare  Land  opdyrkes,  men  de  gamle  Mindes- 
mærker forsvinde.  Betragtet  fra  dette  Synspunkt  er  det 
tyrkiske  Regimente,  som  ellers  er  en  Forbandelse  for  Landet, 
et  Gode,  thi  det  medfører  paa  Grund  af  sin  Dorskhed  og 
sit  Udplyndringssystem ,    at  Forandringer  kun  saare  vanske- 

*)   Af  disse  Skrifter  har  Pastor  A.  Hansen  meddelt  et  Udtog  i  Norsk 
theologisk  Tidsskrift   1874. 

ligt  finde  Sted.  Men  skulde  det  engang  hændes,  at  Landet 
kom  under  en  mere  directe  europæisk  Indflydelse  eller  endog 
kom  i  en  af  de  europæiske  Stormagters  Besiddelse ,  da  vil 
Kolonisationen  foregaae  efter  en  større  Maalestok,  Landet 
efterhaanden  opdyrkes,  Stæderne  ombygges,  og  de  faa  Re- 
ster, som  endnu  ere  tilbage  fra  Oldtiden,  ganske  forsvinde. 
Muligt,  at  dette  først  vil  skee  i  en  fjern  Fremtid,  muligt  at 
det  aldrig  vil  skee,  men  at  ligesom  Jødefolket  skal  leve  til 
Dagenes  Ende  spredt  over  den  ganske  Jord,  saaledes  skal 
Palæstina  henligge  som  et  øde  og  forladt  Land  til  et  Vid- 
nesbyrd om  de  guddommehge  Straffedommes  Opfyldelse. 
Men  derfor  vil  det  alligevel  have  sin  store  Betydning,  at 
Videnskaben  fortsætter  sine  Undersøgelser,  og  at  de  Steder, 
som  ere  udmærkede  ved  de  underfulde  Begivenheder  i  Guds 
Aabenbaring,  bevares  i  Erindringen  ogsaa  af  de  kommende 
Slægter,  dem  til  et  Vidnesbyrd. 

Saa  have  vi  da  i  Palæstina  en  local  Tradition,  som  er 
voxet  uforstyrret  i  halvandet  Aartusind.  Den  begjTider  sin 
Væxt  i  det  fjerde  Anrhundrede,  støttende  sig  til  tidHgere 
Erindringer  og  Efterretninger,  forøges  efterhaanden  af  Munke 
og  Præster,  af  Korsfarere  og  Pilgrimme,  uden  nogensinde  at 
bhve  underkastet  en  kritisk  Prøvelse.  Først  i  vort  Aarhun- 
drede  er  en  saadan  begyndt,  og  Amerikaneren  Robinson  til- 
kommer Æren  for  at  have  givet  det  første  Stød  til  den. 
Men  nu  gj ælder  det  at  gaae  frem  med  Varsomhed,  thi  lige- 
saa  urigtigt  det  er  blindt  hen  at  troe  Alt,  hvad  Traditionen 
fortæller,  ligesaa  urigtigt  vilde  det  være  uden  Videre  at  for- 
kaste den.  Ligesom  Reformationen  i  dens  Udvikling  af  den 
christelige  Tro  og  Lære  skjelnede  mellem  sand  og  falsk 
Tradition,  saaledes  maa  der  ogsaa  skjelnes  her  overfor  Sted- 
lighéderne  i  det  helHge  Land.  Forjættelsen  „Søger  og 
leder,  saa  skulle  I  finde"  (Matth,  7,7)  gjælder  ogsaa  her. 
Ganske  vist  ville  mangfoldige  Legender   og  Sagn  blive  bort- 

veiréde,  men  Adskilligt  liliver  ogsaa   staaende,    og  dette  har 
for  os  vundet  dobbelt  Værd,   thi  det  har  staaet  sin  Prøve. 

Herrens  Ord  til  Pharisæerne:  „Om  mine  Disciple  tie, 
skulle  Stenene  tale"  (Luk.  19, 4o)  gaaer  paa  en  forunderlig 
Maade  i  Opfyldelse  i  vore  Dage.  Vantroen  og  Fornægtelsen 
løfter  sit  Hoved  høit  og  vil  gjøre  Christendommen  til  Digt 
og  Tant,  og  mange  Christne  tabe  Modet  og  tie.  Men  see, 
da  begynde  Stenene  i  Babylon.  Ninive  og  det  ældgamle 
Ægypten  at  tale,  de  komme  frem  fra  det  Dække,  som  Aar- 
tusinders  Gruus  og  Sand  har  lagt  over  dem  og  aflægge  Vid- 
nesbyrd heelt  op  til  de  ældste  Tider,  den  graae  Oldtid,  som 
vi  kalde  den,  stadfæstende  Sandheden  af  Biblens  historiske 
Beretninger.  Ogsaa  Stenene  i  Palæstina  forstaae  at  tale 
for  den,  som  har  Øren  til  at  høre.  For  en  flygtig  og 
overfladisk  Betragtning  kunde  det  vel  synes,  som  om  det  dog 
er  saa  grumme  lidt,  der  er  tilbage  i  Jerusalem  og  i  Palæ- 
stina fra  Fortidens  Dage,  neppe  værd  at  tale  om,  end  sige 
at  gjøre  det  til  Gjenstand  for  omhyggelig  og  besværlig 
Granskning.  Men  den,  som  har  Taalmodighed  og  udhol- 
dende Iver  til  at  fordybe  sig  deri,  vil  hnde  sig  lønnet  for 
sin  Umage,  thi  saa  Lidet  som  det  er,  vil  han  dog  finde,  at 
der  ligger  Meget  deri,  thi  hver  af  disse  Stene  indeholder  et 
Virkelighedens  Vidnesb}Td  fra  en  længst  forsvunden  Oldtid, 
som  dog  for  Menneskeslægten  og  hver  Enkelt  i  samme  har 
en  Evighedens  Betydning.  Vel  er  det  saa,  at  disse  Levnin- 
ger og  disse  Stene,  vare  de  end  forhaanden  i  tidobbelt  saa 
stort  Antal,  ikke  kunne  give  et  absolut  afgjørende  Vidnes- 
byrd for  Ohristendommens  Sandhed,  thi  et  saadant  gives  al- 
drig i  det  blot  Udvortes,  i  det  Objective,  men  det  vindes 
først  i  det  Subjective,  i  Samvittigheden  og  i  Troen.  Men 
hvor  Saravittighedens  og  Troens  Vidnesbyrd  ere  tilstede. 
der  ville  disse  om  end  nok  saa  ringe  Rester  afgive  end  yder- 
ligere Bekræftelse. 

H.  Scharliiig:  En  Pilgrimsfærd.  2 

Fn  Pilgrimsfærd  i  det  hellige  Land  vil  derfor  have  en 
ganske  anden  Betydning  nuomstunder  end  den  havde  i  Mid- 
delalderen. Thi  den  Oplysning  vil  dog  Reformationen  til- 
strækkelig have  indprentet  os,  at  vi  ved  saadanne  Valfarter 
ikke  udøve  nogen  særlig  fortjenstlig  eller  Gud  velbehagelig 
Gjerning  —  fremdeles,  at  vore  Bønner  ikke  have  større  Kraft 
i  Jerusalem  end  i  vor  Fødeby,  eller  at  vi  skulde  elske  Gud 
og  Jesus  Christus  høiere  i  Palæstina  end  i  vor  Hjemstavn. 
Reent  umiddelbart  vinder  det  sædelige ,  religiøse  Liv  Intet. 
Men  middelbart  kan  der  vindes.  Thi  ved  at  beskue  Egnen 
og  Landskabet  blive  de  historiske  Begivenheder  og  Situationer 
stillede  os  mere  levende  for  Øie,  hvorved  der  fremkaldes  en 
Glæde  i  Sjælen,  som  rigeligt  opveier  alle  Reisens  Besværlig- 
heder og  Møisommeligheder,  ligesom  vi  ogsaa  overfor  mange 
Enkeltheder  i  Christi  og  Propheternes  Taler  vinde  en  ny  For- 
staaelse  og  en  dybere  Opfattelse.  Og  hertil  kommer  endelig, 
hvad  der  ikke  er  det  mindste  Udbytte  af  en  saadan  Reise, 
at  man  derved  faaer  Leilighed  til  at  tage  Deel  i  Nutidens 
Undersøgelser  og  Granskninger  og  selv  at  danne  sig  en  be- 
grundet Mening  i  de  derved  fremkaldte  videnskabelige  For- 
handlinger. 

Den  Reise.  som  i  det  Følgende  skal  beskrives,  blev  fore- 
tagen i  Foraaret  1861  i  Forening  med  nuværende  Professor. 
Dr.  phil.  Y;ildemar  Schmidt,  som  for  sit  Vedkommende 
har  meddeelt  sine  Erindringer  i  sin  „Reise  i  Grækenland, 
Ægypten  og  dethelhge  Land-'  (1863).*)  Uagtet  adskillige  Aar 
ere  forløbne  siden  den  Tid.  staaer  dog  Hovedindtrykket  le- 
vende og  klart  for  mig,  og  jeg  har  kunnet  støtte  mig  til  ud- 


Andre  danske  Reisebeskrivelser  over  Jerusalem  og  Palæstina  ere: 
Th.  E.  Petersen,  Et  Besøg  i  Jerusalem  og  Omegn  (1857).  — 
Chr.  Richardt,  Det  hellige  Land  (1870).  —  Alfred  Flinch, 
Minder  fra  Østerland  (1870),  hvortil  endnu  kan  føies  Normanden 
Vollrath  Vogt,  Reise  i  det  hellige  Land  og  Syrien  (1865). 

føiQige  Dagbogsoptegnelser.  Senere  har  jeg  med  Interesse 
fulgt  Undersøgelserne  over  Palæstina,  og  forat  samle  og  af- 
runde mine  Studier  holdt  jeg  i  Foraarshalvaaret  1876  paa 
Universitetet  en  Række  Forelæsninger  over  Jerusalem  og 
Palæstina.  Medens  jeg  i  disse  fornemmelig  havde  en  ob- 
jectiv  Fremstilling  for  Øie  gjennem  en  historisk  topographisk 
Skildring,  har  jeg  derimod  i  den  efterfølgende  Reisebeskri- 
velse mere  tilsigtet  en  Gjengivelse  af  de  subjective  Indtryk, 
som  høre  til  mit  Livs  kjæreste  og  skjønneste  Erindringer. 
Naar  jeg  kalder  det  en  Pilgrimsfærd,  da  er  det  for  dermed 
at  betegne,  hvad  der  oprindelig  drev  mig  derover,  nemlig  en 
levende  Attraa  efter  selv  at  skue  de  hellige  Steder  og  dvæle 
paa  dem  i  stiUe  Betragtning.  Disse  for  mig  uforglemmelige 
Minder  har  jeg  ønsket  ogsaa  at  meddele  Andre  og  dermed 
tillige  forene  en  Oversigt  over  det  Standpunkt,  hvorpaa  'de 
nyere  Forskninger  og  Undersøgelser  for  Tiden  betinde  sig, 
dog  saaledes  at  jeg  herved  holder  mig  til  den  Vei,  som  jeg 
selv  har  fulgt  og  som  heldigviis  har  berørt  de  mindeværdigste 
og  interessanteste  Steder  i  det  hellige  Land. 


Op  til  Jerusalem  I 


,.JMu  kunne  vi  see  Bjergene  i  det  hellige  Land!"  raabte 
den  gæve  Bødkersvend  Andersen  fra  Dækket  ned  til  os. 

Valdemar  Schmidt  og  jeg  —  thi  os  gjaldt  Tiltalen,  og 
jeg  tvivler  meget  paa,  at  nogen  Anden  af  de  Tilstedeværende 
knnde  forstaae  de  gode  danske  Ord  —  skyndte  os  fra  den 
lumre  qvalme  Dampskibskahyt  op  paa  Dækket.  Havet  laa 
foran  os  i  store  langstrakte  Dønninger.  Morgensolen  kastede 
sit  gyldne  Skjær  henover  det,  under  Solen  saae  vi  Taagerne. 
og  bag  Taagerne  Bjergene!  Med  Jubel"  hilste  vi  dem.  de 
vare  den  første  haandgribelige  Virkelighed  af  vore  længe 
nærede  Ønskers  Maal,  der  endnu  i  usikkre  Omrids  hævede 
sig  op  af  det  vuggende  Hav. 

„Hvorfor  styre  vi  ikke  ind  imod  dem?"  spurgte  jeg, 
utaalmodig  efter  at  komme  dem  nærmere. 

„Fordi  vi  i  ISI^at  have  forfeilet  vor  Cours  og  ere  komne 
for  høit  imod  Nord.  S^'sten  om  Jaffa  er  saa  lav,  at  man 
let  seiler  den  forbi." 

Vi  seilede  i  sydlig  Betning,  snart  vendte  vi  Stavnen 
mod  Land  og  saae  en  skinnende  hvid  Stribe  høine  sig  bag 
det  duukelblaae  Hav:  det  var  Sandbankerne  ved  Jaffakysten. 
Nogle  svære  KKijpeblokke  saaes  hist  og  her,  mellem  dem 
Vragstumper  af  Skibe.  Søen  var  rolig.  Landgangen  kunde 
iværksættes   uden   Vanskelighed.      Ikke   uden  Uro   havde   vi 

oftere  talt  herom,  thi  da  der  higen  Havn  er,  men  kim  en 
aaben  E-hed,  niaae  Skibene  i  Tilfækle  af  svær  Søgang  eller 
Storm  gaae  til  Chaifa.  ja  endog  til  Beirut  forat  landsætte  de 
Reisende.  Men  idag  var  der  ingen  Fare  herfor,  de  smaa 
Baade  bragte  os  ind  til  Land,  vi  kravlede  opad  en  Stige, 
der  er  anbragt  langs  Bolværket,  vort  Reisetøi  sendtes  bag- 
efter —  og  saa  stode  vi  i  det  hellige  Land.  Der  var  dog 
ikke  Tid  til  at  anstille  Betragtninger;  vi  maatte  først  afslaae 
et  Angreb  af  de  brune  Arabere.  Med  vilde  Hyl  og  vold- 
somme Fagter  stormede  de  ind  paa  os  forat  ..bære  vor  Ba- 
gage" ,  hvilken  i  et  Øieblik  vilde  være  spredt  til  alle  Sider, 
om  vi  ikke  hurtigt  havde  „sluttet  Kreds  og  staaet  fast." 
Andersen  havde  Kræfter  for  Tre,  Schmidt  var  heller  ikke  at 
foragte,  jeg  tjente  nærmest  til  at  fylde  den  numeriske  Hær- 
styrke. Med  Puffen  og  Eaaben  blev  det  første  Angrel)  til- 
bageslaaet,  vi  udkaarede  os  tvende  Arabere  til  at  bære 
Bagagen,  disse  gjorde  strax  fælles  Sag  med  os  mod  deres 
Landsmænd,  og  puffende,  stødende,  raabende,  skrigende 
bevægede  vort  lille  Tog  sig  fra  Toldhuset  op  imod  „Ho- 
tellet". 

Saaledes  var  Ankomsten  til  det  hellige  Land .  den  var 
brydsom  nok. 

Efterat  have  faaet  noget  Frokost  og  udhvilet  os  efter 
Søreisen,  stege  vi  op  paa  Husets  flade  Tag.  Det  var  Mid- 
dag, Solen  brændte  varmt,  det  var  den  Tid,  hvorpaa  man 
ellers  helst  søger  Ly,  men  jeg  kunde  ikke  see  mig  mæt  paa 
den  vidtstrakte  Slette,  paa  de  stenede  Bjerge,  paa  det  rul- 
lende Hav,  med  festlige  Toner  vedblev  det  at  klinge  inden  i 
mig:  „nu  er  Du  i  Palæstina,  de  store  Minders,  de  livsalige 
Erindringers  Land." 

Underligt  nok  faaer  man  her  ved  Jaffa  den  sidste  Hil- 
sen fra  Skjønhedens  Land,  fra  Grækenland:  Sagnet  vil  vide, 
at   det  var  paa  Klipperne  heromkring,    at  Andromeda    var 

fængslet  og  Perseus  frelste  hende  fra  Havuhyret.  Om  man 
vil.  kan  man  i  dette  Sagn  som  i  Prometheusmythen  see  en 
dybere  Symbolik:  Menneskehedens  Udfrielse  fra  Syndens  og 
Dødens  Lænker  ved  en  guddommelig  Frelser  —  i  saa  Fald 
bhver  dette  Sagn  en  betydningsfuld  Hilsen  ved  Indtrædelsen 
i  det  Land.  som  den  største  af  alle  Helte  kaarede  til  sin 
jordiske  Hjemstavn. 

Gjerne  skulde  jeg  være  bleven  baade  denne  Dag  og  den 
næste  med  i  Jaffa;  det  forekom  mig,  at  jeg  havde  saa  Me- 
get at  tænke  paa.  og  gjerne  vilde  jeg  i  den  kjølige  Aften- 
stund vandret  her  langs  Havets  Bred  og  seet  Solen  synke  i 
det  uendelige  Hav  —  men  mine  Venner  havde  Uro  i  Blodet, 
de  vilde  endnu  samme  Eftermiddag  tiltræde  Reisen  til  Jeru- 
salem. Og  jeg  maatte  give  dem  Ret  i.  at  der  er  ikke  Xoget 
at  see  i  Jaffa,  naar  man  forlanger  noget  Mere  end  det  store 
Naturindtryk,  som  Himmel.  Hav  og  den  straalende  Sol  altid 
giver.  Jaffa  selv  er  en  lille  smudsig  ægte  østerlandsk  By 
med  snævre  og  steile  Gader.  Husene  have  flade  Tage  og 
over  disse  runde  Kupler,  de  ere  heelt  byggede  af  Steen. 
Orden  eller  System  skal  man  vanskeligt  finde  i  dette  Vildrede 
af  Bygninger,  der  klynge  sig  op  til  hinanden  paa  en  Høi- 
ning  af  Terrænet.  I  Bazaren  er  der  en  Deel  Liv.  Jaffa  dri- 
ver Handel  med  Ægypten,  udfører  fornemmelig  Sæbe  og 
Appelsiner.  Udenfor  Byens  Mure  ere  deihge  Frugthaver, 
blomstrende  Kaktushæliker .  Orangelunde  og  Figentræer; 
hvad  der  især  vakte  min  Opmærksomlied.  vare  de  vældige 
Appelsiner,  saa  store  i  Omfang,  at  man  neppe  kunde  slutte 
om  dem  med  begge  Hænder,  de  vare  talende  Vidnesbyrd 
om  Jordbundens  rige .  Frugtbarhed.  Herude  vare  en  heel 
Deel  Heste.  Kameler.  Muldyr  og  Æsler  samlede,  hvoraf  de 
fleste  gik  tuklt  opsadlede  og  græssede,  saa  at  man  strax 
kunde  tinge  om  dem.  sætte  sig  paa  deres  Ryg  og  ride  til 
Jerusalem. 

Dog  maatte  vi  først  besee  Simon  Garvers  Huns.  hvor 
Apostelen  Peter  modtog  det  mærkelige  Syn  af  Dugen  med 
de  rene  og  urene  Dyr.  Symbol  paa  Hedningenes  Kaldelse  til 
Evangeliet  (Ap.  Gj.  IO.9— ic).  Huset  eftervises  endnu  af 
Traditionen,  og  hvo  der  vil,  kan  gjerne  troe  det.  Jeg  agtede 
ikke  Stort  derj)aa.  men  foretrak  at  lade  mit  Blik  glide  ud 
over  det  mægtige,  solbeskinnede  Hav,  der  ganske  anderledes 
talte  til  mig  om  St.  Peters  Prædiken.  Thi  over  dette  skulde 
hans  Evangelium  fare  hen  til  de  Ijerne  Øer  og  til  Folkene 
i  det  yderste  Norden.  Og  Havet  var  det.  som  gav  Jaffa  sin 
Glands  i  Oldtiden,  da  Havnen  var  langt  rummeligere  og 
bedre,  end  den  nu  er.  Her  var  det,  at  de  prægtige  Ceder- 
stammer bleve  udskibede  forat  føres  op  til  Jerusalem  til 
Templets  og  Kongeborgens  Bygning,  og  her  indskibede  Pro- 
pheten  Jonas  sig,  da  han  søgte  at  undflye  Herrens  Befaling. 

Ud  paa  Eftermiddagen,  da  Skyggerne  begyndte  at  blive 
længere .  bestege  vi  vore  Heste  og  tiltraadte  Reisen.  Vore 
Kufferter  bleve  bundne  sammen  og  hængte  over  et  stærkt 
Muuldyr.  og  saa  travede  vi  afsted.  Det  gik  gjennem  de  yn- 
dige Orangehaver,  hvis  rigt  blomstrende  Bælte  strækker  sig 
rundt  om  Byen;  saa  kom  vi  ud  paa  S  ar  o  ns  Slette.  Dette 
er  den  store  frugtbare  Slette,  som  strækker  sig  fra  Karmel 
heelt  ned  til  Gaza  og  „Ægyptens  Bæk"  i  en  Længde  af  20 
Mil.  Dog  kaldes  den  sydlige  Deel  af  den,  hvor  Philisterne 
havde  deres  blomstrende  Handelsbyer.  Sephelesletten.  Saron 
var  i  Oldtiden  berømt  for  sine  Blomsters  Skjønhed  (Sulamith 
kalder  sig  for  Sarons  Rose,  Høis.  2).  som  for  sin  særlige 
Frugtbarhed :  sammen  med  Karmels  Pragt  og  Lil)anons  Her- 
lighed prises  Saron  af  Propheteu  (Es.  35.2).  Endnu  er  den 
rigt  smykket  med  Anemoner.  Ranunkler  og  Narcisser;  den 
var  netop  nu  i  sin  deihgste  Foraarspragt,  Græsset  stod  fro- 
digt, en  Mængde  yndige  Sraaal)lomster  skøde  op  imellem 
det.      Hist    og   her    vare    Grupper    af    Ohventræer    eller    et 

tornet  Kaktushegii.  Landfolket  skøttede  deres  Dont  rundt  om 
os,  en  mild  og  fredelig  Aftenstenming  hvilede  over  Egnen, 
den  dalende  Sols  Gyldenskær  faldt  henover  det  fløielsl)løde 
Græs.  Øiet  svævede  frit  omkring,  ikkun  forude  standsedes 
det  af  Judæ  stenede  Bjergland.  Hestene  løbe  let  hen  over 
den  jævne  Vei,  Samtalen  gik  efterhaanden  i  Staa  imellem  os, 
Hver  hengav  sig  til  sine  Betragtninger.  Jeg  tænkte  paa  det 
gamle  Philisterfolk,  som  havde  huset  her  omkring  —  og  paa 
Samson,  den  israelitiske  Herkules,  dog  med  en  Tilsætning 
af  A'^id  og  Ironi,  som  til  alle  Tider  synes  at  have  været  et 
fremtrædende  Træk  i  den  jødiske  Nationalcharakteer.  Den 
vilde  Helt  bandt  Rævene  sammen  og  satte  Ild  ved  deres 
Haler  (Domm.  15, 1—5);  det  gyldne  Korn  bølgede  rundt  om- 
kring paa  Sletten,  tørt  var  det  af  den  stærke  Sommerhede, 
de  forfærdede  Ræve  søgte  Skjul  i  det  og  —  zisch!  — 
stod  Alt  i  Flammer  og  Røg,  Samsons  Skoggerlatter  lød  høit 
over  den  vilde  Spas,  Philisterne  svoer  en  blodig  Hævn,  som 
det  da  ogsaa  tilsidst  lykkedes  dem  at  tage. 

Efter  tre  Timers  Ridt  kom  vi  til  Ranileh,  hvor  vi  toge 
ind  i  det  latinske  Kloster,  som  gjæstfrit  aa])nede  sine  Porte 
for  os.  Byens  Kupler  og  Minareter  hævede  sig  stateligt  over 
Oliventræerne,  som  omgave  den.  Der  var  endnu  Tid  til  en 
lille  Vandring  i  Byen,  inden  det  blev  ganske  mørkt.  Saa 
vendte  vi  atter  tilbage  til  Klostret,  hvor  de  venlige  Munke 
havde  dækket  Aftensbordet  til  os  og  vore  Medreisende ;  der 
var  munter  Samtale  og  hjertelig  Latter,  Munkene  selv  toge 
Deel  med  deri.  naar  vi  kunde  bryde  lidt  paa  det  italienske 
Tungemaal.  Derefter  førtes  vi  over  i  Klostercellerne,  hvor 
reenlige  og  gode  Senge  stode  opredte  til  os,  vi  strakte  vore 
mødige  Lemmer  og  sov  snart  ind  i  glade  og  lykkelige 
Drømme.  Det  var  den  første  Dag  i  Palæstina,  mild  og  ven- 
lig havde  den  været  og  varslede  om  mange  skjønne  kom- 
mende Dage. 

Med  hvilken  levende  Taknemlighed  mindes  den  Eeisende 
ikke  disse  Klostre,  som  fra  gammel  Tid  ere  oprettede  trindt 
om  i  Landet,  og  hvis  Løfte  binder  dem  til  at  modtage  alle 
Pilgrimme  og  Reisende  uden  Hensyn  til  Troesbekj endelse. 
Der  spørges  ikke  om  Hjemstavn  eller  Religion  —  man  er 
„Næste" .  det  er  Grund  nok  til  at  faae  en  god  Modtagelse. 
Ikkun  i  Akko  hændtes  det  os.  at  Munkene  sagde  til  vor 
Fører,  at  han  skulde  herefter  ikke  gjøre  sig  den  ITleilighed 
at  bringe  dem  Englændere  eller  Prostestanter :  der  havde 
nemhg  Ingen  af  os  været  i  Morgenmessen,  hvad  der  havde 
vakt  deres  Harme.  Men  det  var  ogsaa  den  eneste  Gang,  at 
der  blev  sagt  os  et  uvenligt  Ord  —  i  Ramleh.  i  Bethlehem, 
i  Xazareth,  paa  Karmel  bleve  vi  godt  modtagne.  Altid  tik 
jeg  dem  kjær.  disse  godmodige,  vennesæle  Munke,  der  tro- 
ligt stode  os  bi  efter  Reisens  Besværligheder  —  med  Glæde 
mindes  jeg  endnu  deres  mørke  Kutter  og  blaatærnede  Lomme- 
tørklæder, med  hvilket  de  borttørrede  den  altfor  rigelige 
Snuustobak.  den  eneste  Luxusartikel,  som  de  tillade  sig.  De 
høre  til  Franziskanerordenen.  de  tieste  af  dem  ere  fra  Italien 
og  Spanien,  de  vandre  gjerne  Landet  rundt  og  tilbringe  to 
eller  tre  Aar  i  hvert  Kloster.  Lysten  til  Forandring  i  det 
eensformige  Klosterliv  fører  dem  fra  Fædrelandet  over  til 
Palæstina.  Her  tilbringe  de  Tiden  paa  sædvanhg  Munkeviis 
med  at  forrette  Gudstjenesten,  synge  Psalmer.  stundom 
undervise  de  Børnene  og  forøvrigt  kjede  de  sig  hjerteligt. 
Naar  tre  eller  tire  Aar  ere  forløbne,  kommer  gjerne  et  Skib 
og  fører  dem  atter  tilbage  til  deres  Hjemstavn.  De  ere  som 
oftest  venhge  mod  den  Fremmede,  med  Stolthed  vise  de 
ham  om  i  deres  Kirke  og  høre  gjerne,  at  man  roser  dens 
Pragt,  ligeledes  den  smukke  Udsigt  fra  Klostertaget.  Ogsaa 
Stedets  Rehquier  og  andre  Rariteter  vise  de  frem  med  stor 
Ærefrygt  —  har  man,  hvad  rimehgt  kan  være,  sine  kritiske 
Tvivl   desangaaende ,    gjør  man  bedst  i  at   beholde    dem  for 

sig  selv,  det  vilde  være  Synd  at  forstyrre  deres  barnlige 
Glæde,  naar  man  dog  ikke  formaaer  at  give  dem  noget 
Bedre  isteden.  Tre  Dage  har  man  Lov  at  blive  lios  dem  og 
bliver  i  den  Tid  frit  beværtet  af  dem  —  Tiden  er  begrænd- 
set  dertil  formedelst  de  mange  Lykkeriddere  og  ÆventjTere, 
som  streife  rundt  i  disse  Egne  og  gjerne  ville  indsnylte  sig 
i  Klostrene.  Hvo  der  dog  ikke  selv  er  trængende,  erlægger 
ved  Bortreisen  en  frivillig  Gave,  der  i  Værdi  omtrent  svarer 
til  Kosten,  man  har  fortæret.  Paa  den  Maade  blive  disse 
Klostre  til  en  Slags  Værtshuse,  hvor  man  „gjør  Begning 
uden  Vært" ,  og  har  man  redet  hele  Dagen  i  Solhede  og 
Støv.  intet  Andet  faaet  at  sjiise  end  nogle  haardkogte  Æg 
og  seigt  Gedekjød,  da  priser  man  sin  Lykke,  naar  man 
træder  ind  i  den  rummelige  kølige  Klosterhal,  faaer  et  tarve- 
ligt, men  vel  tillavet  Maaltid  med  god  Viin  til.  og  istedenfor 
mørke  Beduinaasyn  seer  aabne  og  godlidende  Munkeansigter 
omkring  sig. 

Bamleh  udpeges  af  Traditionen  som  det  gamle  Arimathæa. 
hvorfra  den  rige  Joseph  var.  som  i  Forening  med  Nikodemus 
nedtog  Jesu  Legeme  fra  Korset  og  begravede  det.  De  la- 
tinske Munke  fortælle  endog,  at  deres  Kloster  staaer  paa 
den  Grund,  hvor  tidligere  Nikodemus'  Huus  stod.  Dog  kan 
denne  Angivelse  først  eftervises  hos  Pilgrimme  i  det  ottende 
Aarhundrede.  medens  tidligere  Beisende  ikke  tale  derom. 
Vel  meddeler  Kirkefaderen  Hieronymus.  at  Arimathæa  laa  i 
Nærheden  af  Lydda.  hvad  der  passer  paa  det  nuværende 
Bamleh.  men  han  nævner  dog  ikke  denne  sidste  By,  som  mulig- 
A^iis  først  er  af  saracenisk  Oprindelse,  altsaa  fra  en  senere 
Tid.  Det  er  derfor  meget  tvivlsomt,  om  Bamleh  og  Ari- 
mathæa bør  holdes  for  identiske.  —  Derimod  kan  der  ingen 
Tvivl  være  om ,  at  Byen  Ludd ,  som  ligger  en  halv  Mil 
Nordost  for  Bamleh.  er  Lydda,  som  omtales  i  Ap.  Gj.  9.32. 
hvor   det    berettes,    at   Apostlen  Peter  helbredede   en  værk- 

bruden  Mand,  Æneas.  i  Lydda.  samt  at  han  herfra  drog 
ned  til  Joppe,  hvor  han  gjenopvakte  den  fromme  Tabitha  fra 
de  Døde.  Saaledes  have  vi  i  Ludd  og  Jaffa  utvivlsomme 
Steder  for  den  tidligste  apostoliske  Prædiken  og  undergjørende 
Virksomhed. 

Næste  Dag  maatte  vi  tidligt  begive  os  paa  Reise.  thi  vi 
havde  en  stræng  Tour  for  os .  inden  vi  naaede  Jerusalem. 
Veien  er  vel  ikke  saa  lang,  men  overordentlig  besværlig,  en 
af  de  sletteste  i  hele  Palæstina,  og  det  vil  ikke  sige  Lidet. 
Saalænge  vi  rede  henover  Sletten,  gik  det  nok  saa  muntert. 
Morgenen  var  frisk .  Luften  let .  og  der  er  noget  ubeskrive- 
ligt vederkvægende  ved  i  den  tidlige  Morgenstund  at  drage 
ud  i  den  vide  Verden.  Men  da  vi  naaede  Bjergene,  be- 
gyndte det  at  blive  strængere  for  os.  Den  jævne  Slettevei 
ophører,  og  istedenfor  faae  vi  en  besværlig  Bjergsti,  snart 
med  glatte  Flader,  snart  med  rullende  Smaasteen.  der  trille 
bort  under  Hestenes  Fødder  og  gjøre  deres  Gang  usikker. 
Ofte  maatte  vi  staae  af  og  gaae.  trækkende  Hestene  bag 
efter  os.  Havde  vi  møisommeligt  kravlet  op  paa  et  Hoide- 
drag.  saa  gik  det  atter  In'at  ned  jDaa  den  anden  Side.  Solen 
brændte  varmere,  Hede  og  Tørst  begyndte  at  plage  os. 

Bødkersvend  Andersen  var  især  misfornøjet:  ,.det  er  og- 
saa  forbistret,  at  man  skal  hænge  her  paa  Ryggen  af  en 
Kameel  istedenfor  at  gaae  paa  sine  egne  Been".  udbrød  han 
ærgerligt.  For  at  undgaae  Misforstaaelse  maa  det  bemær- 
kes, at  Ordet  Kameel  blev  brugt  i  billedhg  Betydning;  thi 
Andersen  var  til  Hest  ligesom  vi  Andre,  men  han  var.  lige- 
som vi  Andre,  ingen  god  Rytter. 

„Vær  De  glad.  at  De  rider."  trøstede  jeg  ham,  >  det 
letter  Veien." 

„Jeg  har  gode  stærke  Been   og    er  vant  til  at  gaae." 

„Men  det  er  en  lang  Vei  til  Jerusalem."  søgte  jeg  atter 
at  trøste  ham,  men  det  hjalp  ikke,  Andersen   var   kommen  i 

daarligt  Humør,  fordi  lian  skulde  ride  og  ikke  kunde  gaae 
uden  at  trække  Hesten  bagefter  sig,  hvad  han  ikke  fandt 
morsomt. 

Vi  havde  gjort  hans  Bekjendtskab  i  Alexandria.  Da  \d 
toge  Afsked  med  den  danske  Konsul,  underrettede  denne  os 
om,  at  der  var  en  Landsmand  af  os,  en  Haandværker,  som 
gjerne  vilde  gjøre  Reisen  med  os  til  Jerusalem.  Hverken 
Schmidt  eller  jeg  vare  synderligt  fornøiede  hermed,  thi  vi  be- 
fandt os  godt  sammen,  og  saa  er  det  ikke  hyggeligt  at  faae 
en  Trediemand.  hvorom  man  ikke  kan  vide,  om  han  vil  passe 
i  Laget.  Dog  gik  det  heller  ikke  an  at  sige  Nei,  og  vi  mod- 
toge ham,  skjøndt  jeg  er  bange  for,  ikke  med  de  allerven- 
ligste Miner. 

Men  allerede  oml)ord  paa  Dampskibet  bleve  vi  gode 
Venner,  Andersen  viste  sig  at  være  en  brav,  ærlig,  troskyldig 
Mand,  der  med  stor  Hengivenhed  sluttede  sig  til  os  og  stod 
os  bi  baade  med  Raad  og  Daad. 

Andersen  besad  en  ubetvingelig  Reiselyst  og  det  bidrog 
i  ikke  ringe  Grad  til  at  vække  min  Interesse  for  ham.  I 
18  Aar  havde  han  nu  været  borte  fra  Fædrelandet.  Han 
reiste  paa  sit  Haandværk ,  og  naar  han  da  havde  sammen- 
sparet nogle  Penge,  brugte  han  dem  til  at  reise  videre  for 
at  see  noget  Mere  af  Verden. 

„Tænkte  De  at  blive  saalænge  borte,  da  De  reiste  hjemme 
fra?"  spurgte  jeg  ham  engang. 

„Nei  jeg  mente  kun  at  blive  nogle  Uger  borte  paa  en 
Sommerreise  i  Tydskland.  Men  saa  kom  jeg  til  Wien  og  der 
blev  jeg  nogle  Aar.  Saa  fortalte  de  mig,  at  Konstantinopel 
skulde  være  saadan  en  prægtig  Stad,  saa  tik  jeg  Lyst  til  at 
reise  derhen  og  see  den.  Jeg  reiste  ned  ad  Donauen  og  tik 
ogsaa  Arbeide  der." 

„Havde  De  det  godt  der?" 

„Udmærket.     Men  jeg  hørte  saameget  tale  om  Ægypten 

og  Alexandria,  at  jeg  syntes,  jeg  ogsaa  maatte  derned  —  og 
nu  har  jeg  arbeidet  adskillige  Aar  der.  Jeg  har  ogsaa  seet 
de  store  Pyramider,  men  nu  syntes  jeg,  at  jeg  dog  ogsaa 
skulde  see  Jerusalem  og  det  hellige  Land." 

Man  kunde  høre  paa  Andersens  Sprog,  at  han  var  en 
vidtbefaren  Mand.  Vel  talte  han  Dansk,  men  med  stærk 
tydsk  Tonefald,  og  en  af  vore  ivrige  Sprogrensere  vilde  have 
korset  sig  over  at  høre  de  mange  fremmede  Ord,  han  blan- 
dede ind  i  sin  Tale. 

„Men  hvordan  er  det  egentlig  gaaet  Dem  med  Sproget 
mellem  alle  disse  fremmede  Folk.  De  har  levet  saalænge 
imellem?" 

„Der  er  Tydskere  overalt,  og  jeg  taler  godt  Tydsk." 

„Men  det  er  jo  kun  eet  Sprog,  og  De  maatte  jo  kunne 
tale  flere  Sprog." 

„Ja  saa  taler  jeg  jo  ogsaa  Dansk."  svarede  han  trøstigt, 
som  om  det  skulde  hjælpe  ham  til  Forstaaelse  med  Tyrkere 
og  Arabere. 

Det  var  Judæ  Bjerge,  mellem  hvilke  vi  nu  færdedes, 
deres  gjennemsnitlige  Høide  ere  mellem  2  og  3000  Fod. 
Formationerne  ere  ikke  saa  ædle  og  skjønne  som  i  Græken- 
land, de  have  ikke  hine  dristige  skarpe  Omrids,  men  danne 
tunge  eensformige  Masser,  som  paa  lange  Strøg  fremvise 
stenede  Høifjelde.  Trævæxten  er  kun  ringe,  liist  og  her 
nogle  Grupper  af  Olietræ.  ellers  tørt  og  stenet  Øde.  Og  dog 
er  Jordbunden  ingenlunde  ufrugtbar,  men  kræver  omhygge- 
lig Dyrkning,  Bjergene  maae  afdeles  i  Terrasser  og  ville  da 
afgive  gode  Viin-  og  Olieplantager,  saaledes  var  det  ogsaa  i 
Oldtiden,  men  nu  ere  Steensætningerne  forlængst  sunkne  i 
Gruus,  og  de  voldsomme  Regnskyl  skylle  da  al  den  frugt- 
bare Muldjord  bort.  Den  fremherskende  Steen  er  Kalk; 
Landskabet  bærer  derfor  fortrinsviis  en  hvidhg,  graa  eller 
graaguul    Farve,     dette    i    Forening    med    de    udtryksløse, 

afrundede  Bjergformer  og  det  øde,  udyrkede  Land  frem- 
kalder en  tung,  alvorsfuld  Stemning.  Grækenland  med  sine 
skjønne,  yndefulde  Bjerglinier,  sine  dybt  indskaarne  Fjorde 
og  Bugter,  vækker  Poesi  og  munter  Livsglæde,  man  for- 
nemmer, at  her  har  Livet  vandet  en  skjøn  og  festlig  Leg  — 
Judæas  stenede  Bjergland  stemmer  Sindet  til  Alvor  og  Ef- 
tertanke, her  var  Livet  ikke  Spøg  og  Munterhed,  men  en  al- 
vorlig Kamp  forat  vinde  det  evige  Liv. 

Kalkstenen  frembyder  mange  Forvittringer ,  en  Mang- 
foldighed af  Huler  og  Grotter,  der  spille  en  betydningsfuld 
Bolle  i  Landets  ældre  Historie.  Senere  har  Traditionen  ta- 
get sig  dem  til  Indtægt  og  henlagt  næsten  alle  mærkelige 
Begivenheder  til  dem ,  fordi  de  afgive  faste  Tilholdspunkter 
for  dem.  Ogsaa  Beduinerne  og  Røverne  have  fundet,  at  de 
vare  ypperhg  faste  Tilholdspunkter  og  have  jævnlig  benyttet 
dem  hertil.  For  omtrent  en  Menneskealder  siden  huserede 
den  frygtelige  Abu  Gosch  her,  som  var  Høvding  for  alle 
Beduinstammerne  heromkring  indtil  Jordan  og  Hebron  og 
efter  Behag  plyndrede  alle  Reisende  mellem  Jafta  og  Jeru- 
salem. For  Tiden  var  der  Intet  at  frygte  af  denne  Art, 
denne  Strækning  var  fuldkommen  sikker,  hvad  derimod  in- 
genlunde gjælder  om  det  øvrige  Palæstina.  AdskilKge  høie 
fiirkantede  Vagttaarne  vare  opførte  i  Bjergpassene,  saaledes 
at  der  fra  disse  kunde  haves  Udkig  over  Veistrækningen  til 
begge  Sider. 

Af  Landsbyer  saae  vi  kun  faa,  og  i  Regelen  smælte  de 
graalige  Steenhuse  sammen  med  Klipperne,  saa  at  man  neppe 
bemærker  dem.  Flere  af  dem  frembyde  dog  Interesse,  fordi 
de  kunne  falde  sammen  med  bibelske  Localiteter.  Saaledes 
har  man  i  Latrun  troet  at  kunne  gjenfinde  Modin,  de 
kjække  Makkabæeres  Hjemstavn;  Andre  søge  dog  Modin 
høiere  mod  Nord.  Paa  Grund  af  den  Lydlighed,  som  er 
mellem  Latrun  og  det  latinske  Jafro  (en  Røver),  har  Munke- 

legenden  udfunden,  at  den  gode  Røver,  som  omvendte  sig 
paa  Korset,  havde  hjemme  i  denne  By.  I  en  Slags  Mod- 
sætning hertil  blev  den  store  Landsby  Kirjat-el-Enab  i  lange 
Aaringer  kaldet  Abu  Gosch  efter  den  ovennævnte  Røver, 
som  havde  sit  Hjem  her.  I  denne  By,  Kirjat-el-Enal),  er 
det  lykkedes  Robinson  at  eftervise  Kirjat- Jearim,  hvor 
Pagtens  Ark  blev  hensat  efter  dens  Hjemkomst  fra  Philisterne 
(1  Sam.  7),  og  hvor  den  forblev,  indtil  David  bragte  den  til 
Jerusalem.*) 

Vi  færdedes  ikke  alene,  men  havde  Følgeskab  af  jø- 
diske og  græske  Pilgrimme.  Særligt  de  sidste  vare  tilstede 
i  stort  Antal,  da  Grækernes  Paaske  var  forestaaende ,  til 
hvilken   Fest    store    Skarer    af   Pilgrimme    fra    Grækenland, 


*)  En  By,  som  Forskerne  med  megen  Iver  have  søgt  at  finde  i  denne 
Egn,  er  Emaus,  som  efter  Luk.  24,^3  laa  halvanden  Mil  fra  Jeru- 
salem. Man  har  troet  at  gjenfinde  det  snart  i  Kirjat-el-Enab, 
snart  i  Koulonieh  (hvori  man  gjenkjender  det  romerske  colonia,  saa 
kaldet  af  en  Militæricoloni,  som  Romerne  anlagde  her),  snart  i 
Kubeibeh.  Andre  have  henvendt  Opmærksomheden  paa  Amwas,  i- 
hvilket  Navn  man  gjenkjender  Emaus  ,  og  som  senere  fik  Navnet 
Nikopolis.  Denne  By  kaldes  i  1  Makk.  .8,40  for  Emaus,  og  angives 
baade  af  Eusebius  og  Hieronymus  for  at  være  det  af  Lukas  om- 
talte —  men  Amvas  ligger  fire  Mil  fra  Jerusalem.  Man  har  der- 
for opstillet  den  Formodning,  at  der  skulde  være  tvende  Byer  af 
Navnet  Emaus,  den  ene  er  det  gammeltestamentlige,  det  nuværende 
Amvas,  beliggende  fire  Mil  fra  Jerusalem,  det  andet  det  nytesta- 
mentlige, i  en  Afstand  af  halvanden  Mil.  Men  i  den  af  Tischen- 
dorf  gjenfundne  Codex  Sinaiticus,  som  er  et  af  de  ældste  Haand- 
skrifter  for  det  nye  Testament,  læses  i  Luk,  24,i3  ikke  f4'?J;?oiT«, 
men  fxatov  kh'iy.mru  160  Stadier  eller  fire  danske  Mil.  Dette 
passer  netop  paa  Amwas,  og  .  hvis  derfor  C.  Sinaiticus  tør 
godkjendes  i  sin  Læsemaade,  bliver  Resultatet,  at  det  gamle  og 
det  nye  Testamentes  Emaus  er  den  selvsamme  By,  det  nuværende 
Amwas,  og  altsaa  ikke  liggende  halvanden,  men  fire  Mil  fra  Jeru- 
salem. Dog  kunde  det  ogsaa  tænkes,  at  Læsemaaden  i  Ood.  Sin. 
var  forandret  efter  den  da  herskende  Tradition.  Josephus  om- 
taler nemlig  (Jødiske  Krig  VII,  g)  et  Emaus,  som  laa  60  Stadier 
fra  Jerusalem  og  altsaa  falder  sammen  med  det  af  Lukas  angivne, 
men  dette  synes  senere  at  være  forsvundet. 

Bulgarien,  Rusland  og  Lilleasien  indfinde  sig  i  Jerusalem. 
Netop  samtidigt  med  os  var  en  stor  Skare  ankommen  med 
Dampskibet  Nord  t'ra.  De  vare  næsten  uden  Undtagelse 
fattige  Folk,  ridende  paa  ynkelige  Æsler  og  udtærede  Muul- 
dyi',  men  livlige  og  snaksomme  som  alle  Grækere.  En  af 
dem,  der  red  paa  et  lille  stakkels  Æsel,  som  neppe  kunde 
slæbe  ham  afsted,  havde  sin  Moro  af  at  raabe,  hver  Gang 
det  lykkedes  ham  at  komme  i  Nærheden  af  os:  é  nn  vapore! 
(det  er  et  Dampskib  —  nemlig  Æslet,  forat  betegne  dets 
Hurtighed),  hvorpaa  han  drev  det  frem  med  Stød  og  Slag, 
forat  det  skulde  holde  Skridt  med  vore  Heste.  Den  sidste 
Gang,  vi  saae  ham,  hørte  vi  ham  atter  raabe:  é  iin  vapore! 
men  i  samme  Øieblik  gik  alle  fire  Been  fra  hans  Vai^ore,  og 
det  saavel  som  dets  Bytter  st}Ttede  til  Jorden,  hvorfra  de 
atter  møisommeligt  maatte  samle  sig  op  igien. 

Klokken  var  henved  Tre  om  Eftermiddagen.  Jeg  var 
bleven  skilt  fra  de  Andre  og  red  alene,  hensunken  i  mine 
egne  Betragtninger.  Muckaren  gik  ved  Siden:  det  er  Nav- 
net paa  Føreren,  svarende  til  den  græske  Agojat;  han  skal 
følge  med  Hesten,  passe  den  og  atter  føre  den  tilbage.  Det 
var  denne  Gang  en  flink  xA_rabergut.  der  ufortrøden  var  gaaet 
eller  løbet  ved  Siden  af  Hesten.  Bjerg  op  og  Bjerg  ned.  Vi 
vare  paa  Høiden  af  en  Bjergryg,  en  radere  Udsigt  aabnede 
sig  for  mig.  Pludsehg  standsede  Drengen  min  Hest.  saae 
paa  mig  med  funklende  Øiue  og  raabte  med  skingrende 
Stemme ,  idet  han  pegede  lige  ud : 

Jeruschalajim! 
Det  gav  et  elektrisk  Stød  i  mig,  Trætheden  og  Møden 
var  paa  en  Gang  glemt.  Jeg  stirrede  mod  det  Fjerne, 
men  kunde  Intet  see.  Heller  ikke  troer  jeg  det  muligt,  at 
man  allerede  fra  dette  Sted  skulde  kunne  see  Jerusalem, 
thi  kommer  man  Vester  fra,  maa  man  være  temmelig  nær 
ved  Byen  for  at  see  den,    da   den   ellers  dækkes  af  mellem- 

liggende  Bjerge.  Men  i  min  Sjæl  vaktes  Mindet  om  Kors- 
farerhærerne ,  naar  de,  efterat  have  marsclieret  i  Uger  og 
Maaneder,  endelig  kom  saa  nær,  at  de  kunde  see  den  læng- 
selsfuldt ventede  By,  og  Raabet  „Jerusalem!"  pludselig  lød 
gjennem  Rækkerne,  og  Alle  styrtede  paa  Knæ  og  priste  Gud 
i  festlig  Lovsang. 

Min  Utaalmodighed  var  bleven  vakt  efter  at  see  det 
første  Glimt  af  Staden,  og  ligesom  det  fortælles  om  Kors- 
farerne, at  de  hver  Gang,  de  kom  til  en  større  By,  spurgte, 
om  dette  var  Jerusalem,  saaledes  spurgte  ogsaa  jeg,  hver 
Gang  jeg  saae  nogle  Huse  eller  Kupler  dukke  O]^  mellem 
Klipperne:    Jeruschalajim? 

La!  la!  (Nei!  nei!)  svareda  min  lille  Araber  og  rystede 
paa  Hovedet.  Videre  formaaede  vi  ikke  at  tale  sammen, 
men  det  var  ogsaa  tilstrækkeligt  Samtalestof,  thi  det  udtalte 
det,  som  i  Øieblikket  meest  laa  mig  paa  Hjerte. 

Solen  nærmede  sig  sin  Nedgang.  Vi  havde  redet  i  hen- 
ved ti  Timer.  Jeg  var  saa  træt  og  anstrængt,  at  jeg  ikke 
sandsede  Andet  end  blot  at  komme  af  Hesten  og  faae  Hvile. 

Endehg  saae  vi  nogle  graagule  Mure  med  et  Par  IVIi- 
nareter  og  Kupler  hæve  sig  over  de  stenede  Bjerge,  den  tyr- 
kiske Halvmaane  vaiede  foran  dem :    det  var  Jerusalem. 


H.  Scharling:  En  Pilgrimsfærd. 


Jerusalem. 


Vi  gjorde  Holdt  udenfor  Jaffaporten,  Porten  mod  Vest, 
ad  hvilken  Pilgrimmene  sædvanligt  drage  ind.  Vore  Muckarer 
betydede  os,  at  vi  maatte  stige  af  Hestene,  thi  det  er  ikke 
tilladt  at  ride  ind  i  den  hellige  Stad.  „Man  skal  Lands 
Skik  følge  eller  Land  flye,"  tænkte  vi  og  adløde  dem.  For- 
modentlig har  det  kun  været  forat  faae  de  udmattede  Heste 
fra  os,  thi  siden  have  vi  mangfoldige  Gange  redet  ind  og  ud 
af  Jerusalem,  uden  at  Nogen  lagde  os  Hindring  i   Veien. 

Tilfods  vandrede  vi  gjennem  de  snævre,  mørke,  slet 
brolagte  Gader.  Vi  spurgte  en  Forbigaaende  om  Veien  til 
det  protestantiske  Hospitium.  og  han,  som  selv  havde  Bolig 
der,  førte  os  derhen.  Dette  Hospitium  er  en  overmaade  for- 
træffelig Indretning.  Oprindelig  var  det  bestemt  til  at  være 
et  Herberg  for  fattige  protestantiske  Pilgrimme,  hvortil  der 
føltes  stor  Trang,  eftersom  der  ingen  Hoteller  vare  i  Byen. 
og  Klostrene,  navnlig  ved  Paasketid,  ofte  ere  overfyldte.  Da 
Herberget  var  godt  og  hyggeligt  indrettet,  søgte  ogsaa  mere 
velstaaende  Eeisende  dertil,  og  de  erlagde  ved  deres  Bort- 
reise  en  frivillig  Gave,  saaledes  som  det  er  Skik  i  Klostrene. 
Efterhaanden  blev  det  til  et  Herberg  baade  for  uformuende 
og  formuende  Eeisende,  idet  der  for  de  sidste  blev  fastsat 
en  bestemt   daglig,  meget  moderat  Betaling  for  Kost   og  Lo- 

gis.-  Der  herskede  en  overmaade  hyggelig  og  venHg  Tone 
mellem  Gjæsterne,  og  vi  fandt  os  strax  som  hjemme.  For- 
standeren. Hr.  Thiel,  var  en  brav  og  gudfrygtig  Mand,  som 
opfyldte  sin  Stillings  Pligter  med  al  Iver  og  Troskab. 

Kort  efter  vor  Ankomst  blev  Aftensmaaltidet  anrettet, 
om  hvilket  alle  Hospitiets  Gjæster  forsamlede  sig;  der  her- 
skede en  meget  oprømt  og  munter  Stemning,  og  selv  var  jeg 
opfyldt  af  den  meest  levende  Glæde  over  endelig  at  have 
naaet  Reisens  længe  attraaede  Maal.  Paa  Grund  af  Gjæ- 
sternes  Mængde  maatte  vi  i  den  første  Tid  nøies  med  det 
fælles  Soveværelse,  men  derefter  blev  der  bedre  Plads,  og  vi 
hk  to  egne  Værelser  anviste.  De  vare  som  alle  Huusrum  i 
Jerusalem  heelt  steensatte,  overhvælvede  med  Kupler,  og  vi 
kunde  fra  dem  vandre  ud  paa  den  flade  Terrasse,  som  dæk- 
kede over  Huset  nedenunder,  og  nyde  den  friske  Morgenluft 
i  Foraarssolens  gyldne  Straaler ,  som  dog  nu  begyndte  at 
blive  vel  stærke.  Det  var  dog  den  ringeste  Deel  af  Dagen, 
vi  vare  at  tinde  her;  som  oftest  streifede  vi  om  i  Jerusalem 
og  nærmeste  Omegn,  undersøgte  Muurstumper  og  Bygnings- 
levninger eller  bestege  Bjerghøiderne  og  fortabte  os  i  de 
storartede  Udsigter,  som  vi  havde  fra  disse  langt  ud  over 
Landet  til  de  blaanende  Høie.  Var  Tid  og  Leilighed  dertil, 
gjorde  vi  større  Udflugter  til  Bethlehem,  Hebron,  Jericho 
eller  andre  mærkelige  Punkter.  Havde  vi  da  trættet  os  med 
et  besværligt  Ridt  eller  en  lang  Vandring,  hvilede  vi  atter 
ud  i  vort  tarvelige,  men  overmaade  hyggelige  Hospitium,  hvor 
vi  tilbragte  Tiden  deels  med  Samtaler  med  de  forskjellige 
Gjæster,  deels  med  Læsning  i  Biblen,  fornemmelig  det  gamle 
Testament,  hvis  malende  Skildringer  vandt  et  forunderligt 
Liv  og  Anskuelighed  her,  hvor  vi  havde  den  historiske  Skue- 
plads umiddelbart  for  Øie. 

Aarstiden  var  vistnok  den  heldigste,  nemlig  April 
og    en    Deel    af   Mai ,     og    vi    havde    ogsaa    uafbrudt    det 

s  kjønneste  Veir,  fraregnet  en  og  anden  enkelt  Dag,  hvor  den 
hede  og  tørre  Chamsin  blæste.  Ellers  hvælvede  hver  Dag 
en  dunkelblaa  Himmel  sig  over  vore  Hoveder.  Luften  var 
frisk  og  let  at  indaande,  Marker  og  Enge  vare  smykkede 
med  Græs  og  mangfoldige  Blomster,  hvis  yndefulde  Vellugt 
kryddrede  Luften. 

En  Maaned  tilbragte  vi  i  Jerusalem,  og  jeg  regner  denne 
Maaned  for  en  af  de  lykkeligste,  jeg  har  tilbragt  i  mit  Liv. 
I  Valdemar  Schmidt  havde  jeg  en  trofast  Eeisefælle, 
med  hvem  jeg  ikke  alene  stadig  kunde  tale  det  kjære  Mo- 
dersmaal  (thi  Savnet  af  dette  er  det,  som  meest  af  Alt  frem- 
kalder Hjemvee),  men  som  tillige  altid  var  fornøiet  og  i  godt 
Humør.  Sit  omfattende  og  lærde  archæologiske  Studium  af 
den  østerlandske  Oldtid  havde  han  alt  den  Gang  begyndt  og 
kunde  derfor  være  mig  til  stor  Hjælp  i  mine  egne  Under- 
søgelser og  meddele  mig  mange  værdifulde  Oplysninger. 

Et  Ophold  i  Jerusalem  frembyder  ikke  faa  Ligheds- 
punkter med  et  Ophold  i  E-om.  Thi  ogsaa  her  er  jo  Hoved- 
formaalet  at  besøge  mærkelige  Steder,  at  leve  sig  ind  i 
svundne  Tiders  Storhed.  Hvor  rige  og  mangfoldige  nu  end 
de  Indtryk  ere,  som  Eom  fremkalder,  kunne  de  dog  ikke 
sammenhgnes  med.  hvad  Jerusalem  virker  paa  Sindet.  I 
Henseende  til  Kvantiteten  synker  vel  Jerusalem  ganske  sam- 
men overfor  Rom,  thi  der  er  ingen  stor  og  ædel  Kunst,  in- 
gen Raphael,  ingen  Michel  Angelo,  og  kun  overmaade  faa  af 
hine  mærkelige  Monumenter  fra  en  Ijern  og  mægtig  Oldtid. 
Om  derfor  Rom  med  sin  Mangfoldigbed  af  Kunstskatte  og 
archæologiske  Mindesmærker  virker  som  et  fuldt  tonende 
Orchester,  da  har  Jerusalem  kun  nogle  faa,  enkelte  Toner 
at  lade  høre.  Men  disse  faa  Toner  ere  igjen  af  saa  hjerte- 
gribende Magt,  at  de  gjennemzittre  Sjælen  til  dens  Inderste, 
saa  den,  som  har  det  rette  Øre  for  dem,  over  dem  glemmer 
baade  Rom   og  Konstantinopel   og   al    anden  Magt   og  Her- 

lighed  paa  Jorden.  Fattig  er  Jerusalem,  fortrykt  og  ringe, 
af  Marmorpaladserne  og  Søilerækkerne ,  som  blændede  med 
deres  hvide  Pragt  i  Christi  og  Apostlenes  Dage,  ere  nu  intet 
Spor  tilbage;  Gaderne  ere  trange,  smudsige,  Rendestenen 
løber  midt  igjennem  dem,  Murene  ere  graagule.  en  under- 
lig muggen,  indeklemt  Luft  hersker  altid  herinde,  en  stor 
Deel  er  falden  i  Ruiner  —  Guds  Forbandelse  hviler  over 
Byen  som  over  det  ganske  Land  —  TjTken  er  Herre  og  en 
overmaade  slet  Herre  —  og  dog  gjennem  Smudset  og  Tryk- 
ket og' Elendigheden  er  det,  som  om  i  enkelte  vidunderlige 
Øieblikke  de  himmelske  Lovsange  pludsehgt  brøde  igjennem 
og  henreve  Sindet  med  unævnelig  Magt.  Ofte  har  jeg  drømt 
under  Træernes  Skygge,  men  aldrig  saa  livsaligt,  som 
naar  jeg  i  den  friske  Sommermorgen  tog  Sæde  under  et  af 
de  gamle  Oliventræer  udenfor  Jerusalem  og  lod  Blikket 
dvæle  ved  de  graagule  Fæstningsmure  og  de  hvide  Kupler 
indenfor  dem  —  ofte  er  jeg  bleven  greben  af  ISIaaneskinnets 
magiske  Dæmringslys,  men  aldrig  saaledes,  som  naar  jeg  i 
den  stille  Aften  steg  op  paa  det  flade  Tag  af  vort  Huus  og 
saae  over  til  Oliebjerget,  som  med  sine  gamle  Oliventræer 
hævede  sig  stille  i  den  niaanelyse  Nat. 

Oliebjerget!  og  Zion!  ogMoria!  hvilke  Følelser  fremkalde 
ikke  disse  Navne  hos  os!  Og  saa  at  være  her,  at  see  dem 
for  sine  Øine,  at  tage  paa  dem  med  sine  Hænder!  I  de 
første  Dage  vandrede  jeg  om  i  en  Stemning,  som  jeg  nær- 
mest vil  sammenligne  med  den,  hvori  Barnet  er,  naar  det 
pludselig  stilles  overfor  Juletræets  Pragt  og  nu  i  sin  over- 
vættes Glæde  ikke  veed,  om  det  skal  see  op  eller  ned,  til 
Venstre  eller  Høire.  Da  saa  de  første  Dage  vare  gaaede, 
og  jeg  kom  mere  til  Ro,  begyndte  jeg  efterhaanden  at  vinde 
et  større  Overblik,  jeg  fik  Bibelbogen  frem  og  læste  efter. 
Hvilke  Billeder  rulle  op  for  Phantasien!  Vi  gaae  ud  Vest 
for  Jerusalem,    i   Dalen   ligge    endnu    Resterne   af   en    stor 

Vandbeholder,  der  antages  for  at  være  den  øvre  Gihons  Dam. 
Her  var  det,  Propheten  Esaias  traadte  den  tvivlende  Kong 
Achas  i  Møde  og  bød  ham  begære  et  Tegn  af  Herren  til 
Hjælp  —  og  da  Achas  ikke  turde  eller  ikke  vilde,  varslede 
Propheten  om  Jomfrusønnen,  som  skal  være  en  Frelser  for 
sit  Folk  —  Immanuel  (Es.  7,i— le).  —  Vi  gaae  længer  ned  i 
Dalen  mod  Syd,  og  finde  Levningerne  af  en  anden  Vandbe- 
holder, som  holdes  for  nedre  Gihons  Dam.  Her  var  det.  at 
Salomon  i  al  Hast  blev  salvet  til  Konge  efter  den  gamle 
Kong  Davids  Befaling,  ,,og  de  stødte  i  Basuner,  og  hele 
Folket  raabte  ,.Leve  Kong  Salomon",  og  de  drog  Alle  op 
efter  ham  og  blæste  paa  Fløiter  og  vare  overmaade  glade, 
saa  Jorden  maatte  revne  under  deres  Fryderaab"  (1.  Kong. 
l,4o).  —  Gaae  vi  rundt  om  Byen  til  den  østre  Side  og  rette 
vor  Gang  til  Oliebjerget,  da  møder  os  et  andet  bevæget  Skue 
fra  Davids  Kongedage.  Midt  over  Oliebjerget  løber  en  Vei. 
som  fører  over  til  den  anden  Side  af  Bjerget  —  ad  denne 
Vei  var  det.  at  Kong  David  hastigen  maatte  fiygte.  da  hans 
Søn  Absalon  gjorde  Oprør  mod  ham:  „og  som  lian  gik  derop, 
græd  han,  og  hans  Hoved  var  tilhyllet,  og  han  gik  barfodet 
og  hele  Folket,  som  fulgte  med  ham,  tilhyllede  hver  sit  Ho- 
ved, og  de  drog  grædende  derop"  (2  Sam.  lo, 30).  —  Og  gaae 
vi  saa  Nord  om  Byen  udenfor  den  svære  Stadsport,  da  kunne 
vi  der  i  Aanden  skue  et  andet  Sørgetog,  hvis  Navn  er  kjendt 
over  den  ganske  Verden  —  det  er  Golgathatoget.  Sandt 
nok,  her  kunne  -vi  ikke  med  samme  Bestemthed  eftervise 
Veien,  som  hist  ved  Davids  Flugt  over  Oliebjerget  —  men 
Omgivelserne  bidrage  dog  til  at  tegne  os  Billedet  med  stor 
Anskuelighed:  den  stenede  Vei,  de  spredte  Oliventræer,  af 
og  til  sniaae  hahTunde  Høie,  hvoraf  mere  end  een  kunde  see 
ud  som  Golgatha.  og  saa  længer  tilbage  Fæstningsporten  og 
de  høie  Mure.  Og  nu  disse  Mure,  som  strække  sig  rundt 
om  hele  Byen  —  ja  vel  ere  de  i  Virkeligheden  fra  en  meget 

senere  Tid,  men  dog  er  det  umuligt  at  betragte  dem,  uden 
at  mindes  hiiu  sidste  rædsomme  Kamp,  hvormed  Israels  Hi- 
storie slutter,  da  Blodet  flød  i  Strømme,  Flammerne  sloge 
vildt  i  Veiret  og  Folket  i  Fortvivlelse  raabte  paa  Messias, 
der  nu  kom,  som  lian  havde  varslet,  i  Himlens  Skyer,  med 
Straffedom  over  Staden,  som  ikke  havde  villet  kjende  sin  Be- 
søgelsestid. 

Det  var  dog  meest  paa  Høiderne  og  Bjergene  udenfor 
Jerusalem,  at  saadanne  Billeder  opstege  for  vore  Tanker. 
Inde  i  Byen  er  der  for  snævert  og  trangt,  Klostre  og  Huse 
ere  pakkede  for  tæt  sammen,  til  at  Phantasien  her  kan  vinde 
det  fornødne  Baaderum.  Dette  fornam  vi  ret  i  den  hellige 
Gravs  Kirke,  hvorhen  vi  rettede  vor  første  Morgenvandring. 
Her  er  Alt  saa  tildækket  af  kostelige  Stene  og  overbygget 
med  Kapeller,  at  man  er  meget  undskyldt,  om  man  ikke  kan 
see  Skoven  for  lutter  Træer.  Ikkun  eet  Sted  greb  os  med 
overvældende  Magt,  nemlig  Grotten,  hvor  efter  Sagnet  Kei- 
serinde  Helena  fandt  de  tre  Kors.  Thi  her  træder  Klippe- 
stenen frem  i  reen  Natur,  den  er  fugtig  og  driver  af  Vand, 
og  kalder  med  uimodstaaelig  Styrke  Tanken  frem  om  Død 
og  Grav.  Det  Andet  maatte  vi  møisommeligen  tilreflectere 
os  ved  nemlig  at  tænke  det  Marmordække  og  de  kostbare 
Sølvlamper  bort,  som  nu  skjuler  over  Alt.  Hertil  fik  vi  nu 
den  Gang  Tid  nok,  thi  i  vor  ivrige  Undersøgen  bemærkede 
vi  ikke,  at  hdt  efter  lidt  Alle  svandt  bort,  og  vi  vare  ganske 
alene.  Da  vi  saa  søgte  Kirkedøren,  fandt  vi  den  lukket  og 
den  tyrkiske  Vagt  borte,  som  ellers  altid  har  sin  Plads  her. 
Vi  vare  altsaa  indelukkede  i  den  hellige  Gravs  Kirke,  en  Lykke, 
som  vi  dog  ildce  ret  paaskjønnede,  da  ethvert  Fangenskab, 
selv  paa  det  interessanteste  Sted,  medfører  en  trykket  Fø- 
lelse af  Uro  og  Ængstelse,  saameget  mere,  som  vi  ikke 
kunde  vide,  hvorlænge  det  skulde  vare,  maaskee  hele  Dagen 
og  Natten  med.     Vi  vare  derfor  meget  glade,    da  vi  under 

vor  Omvanken  i  Kirken  traf  en  italiensk  Munk,  som  syslede 
ved  et  af  Altrene ;  han  underrettede  os  om,  at  Kirken  altid 
var  lukket  om  Fredagen  mellem  Kl.  12  og  2,  og  udfriede 
os  ved  at  skikke  et  Bud  til  den  tyrkiske  Vagt,  som  dernæst 
imod  en  Bakscliisch  aabnede  Kirkedøren  for  os. 

Om  Eftermiddagen  førte  man  os  ud  paa  en  Vandring 
gjennem  Jerusalem  og  omkring  dens  Mure,  forat  vi  kunde 
vinde  et  Overblik  over  Byen.  Paa  de  stenede  Fjeldstier, 
som  føre  op  og  ned  i  bratte  Skiftninger,  vandre  vi  langs 
Hinnoms  Dal  og  Josaphats  Dal,  gjennem  hvilken  Kedrons 
Bæk  flyder,  vi  kaste  længselsfulde  Blikke  over  til  Oliebjer- 
get, som  vi  dog  gjemme  til  næste  Dag.  Saa  vandre  vi  atter 
samme  Vei  tilbage  heuimod  Jaffaporten,  udenfor  hvilken  vi 
tage  Plads  i  et  arabisk  Kaffehuus,  hvor  vi  faae  en  liden  Kop 
Kaffe  og  en  lang  tilhørende  Nargileh  (tyrkisk  Pibe).  Under 
et  gammelt  Figentræ  sidde  vi  nu  og  l)etragte  de  fremmede 
østerlandske  Omgivelser,  de  hvidklædte  tilslørede  Qvinder, 
som  foretage  deres  Aftenvandring  her.  turbanklædte  Mænd  i 
lange  Talarer,  dertil  Kameler  og  Muuldyr.  Den  nedgaaende 
Sol  kaster  lange  Straaler  henover  det  fine  grønne  Græs  i 
Gihondaleu  foran  os  —  nu  synker  den  bag  Bjergene  i 
Vest,  saa  reise  vi  os  og  gaae  atter  ind  i  Byen,  thi  nu  lukkes 
Portene. 

Idet  jeg  nu  vil  skildre,  hvad  vi  under  vore  Vandringer  i 
og  om  Jerusalem  saae  og  gjorde  os  bekjendte  med,  da  skal 
det  ikke  fremstilles  i  den  Orden,  hvori  det  fremstillede  sig 
for  os,  saaledes  som  det  rigtignok  er  Tilfældet  i  de  fleste 
Beskrivelser  over  Jerusalem  thi  denne  Orden  er  tilfældig, 
uden  indre  Sammenhæng  og  forvirrende  for  Læseren.  Bedre 
er  det  derfor  at  samle  det  forskjelligartede  Stof  under  visse 
Hovedsynspunkter  og  indordne  det  Enkelte  derunder  paa  en 
saadan  Maade ,  at  dets  Betydning  bliver  klar  og  fattelig. 

I. 

Naturlig    Beliggenhed. 


Det  vil  altid  være  overmaade  vanskeligt  for  Danske, 
som  ikke  have  reist  i  Udlandet,  at  danne  sig  et  blot  nogen- 
lunde anskueligt  Billed  af  Jerusalem,  fordi  den  er  en  Bjerg- 
stad,  beliggende  paa  Bjerghoider  og  omringet  af  saadanne. 
Vi  tænke  os  en  Stad  liggende  i  et  Plan,  hvori  muligviis 
nogle  Gader  kunne  sænke  sig,  andre  gaae  lidt  i  Veiret,  men 
en  By,  hvis  enkelte  Dele  befinde  sig  i  forskjellige  Høidedrag 
over  hinanden ,  saaledes  at  nogle  Gader  ligge  i  dybe  Dal- 
strøg, medens  andre  ligge  høit  oppe  —  eller  Huse,  som  ikke 
ligge  i  Bække  og  Geled  bagved  hinanden,  men  som  reise  sig 
over  hinanden  og  ligesom  løfte  Hoved  og  Skuldre  forat  see 
videre  ud  —  det  have  vi  ondt  for  at  tænke  os  —  og  saa- 
ledes omtrent  er  Jerusalem,  og  var  det  i  end  høiere  Grad  i 
Oldtiden. 

Allerførst  bemærke  vi,  at  selve  det  Bjerg,  hvorpaa  Byen 
ligger,  er  omgivet  af  dybe  Dale  mod  Vest,  Syd  og  Øst,  mod 
hvilke  det  falder  steilt  af.  medens  det  mod  Nord  umærkeligt 
gaaer  over  i  Høisletten.*)  Altsaa  kun  fra  Nordsiden  kan 
man  ad  den  lige  Vei  drage  ind  i  Staden,  ad  de  tre  andre 
Sider  maa  man  først  ned  i  dybe  Dalsænkninger,  og  dernæst 
stige  op  ad  steile  Bjergskrænter,  paa  hvis  Top  Staden  ligger. 
Disse  Kløfter  omkring  Jerusalem  give  den  en  høist  eien- 
dommelig  Skjønhed.  Staaer  man  nede  i  Daldybderne,  da 
har  man  et  malerisk  Skue  henover  dem,  særligt  tager  Zions- 
bjerget,    der   hæver  sig   temmelig    brat   og   er  bevoxet    med 


^)  Med  den  følgende  Beskrivelse  jevnføre  man  Titelbilledet  samt  det 
vedføiede  Kort  over  Jerusalem.  Det  sidste  er  med  et  Par  Æn- 
dringer benyttet  fra  Th.  E.  Petersen's  „Et  Besøg  i  Jerusalem  og 
Omegn"  (1857). 

Krat  og  Oliventræer,  sig  heelt  kongeligt  ud.  og  er  man  oppe 
under  Stadens  Mure,  da  har  inan,  just  ikke  noget  vidtstrakt, 
men  dog  et  stolt  og  dristigt  Skue  over  de  bratte  Styrtninger 
til  Høiderne  paa  den  modsatte  Side.  Ofte  ville  lier  Psalm- 
istens  Ord  rinde  i  Hu:  „Stolt  sig  hæver,  en  Pryd  for  hele 
Jorden,  Zions  Stad,  den  store  Konges  By"  (Ps.  48),  ligesom 
man  vil  tænke  paa  Frelserens  Ord  om  „Staden  paa  Bjerget, 
som  ikke  kan  skjules"  (Matth.  S.u),  selv  om  hermed  ikke 
just  er  meent  Jerusalem,  men  en  eller  anden  Bjergby  i 
Galilæa  (f.  Ex.  Saplied).  Fra  alle  Sider  maatte  man  drage 
op  til  Jerusalem,  hvorfor  vi  stadigt  finde  dette  Udtryk  brugt 
(1  Kong.  12.27,  Es.  7.6  —  dva.^alreiv  Mtth.  20,i7,  Joh.  7.8. 
12,2o);  i  Ap.  Gj.  18,22  hedder  det  endog  alene  „Paulus  drog 
op",  og  der  underforstaaes  „til  Jerusalem"  som  Noget,  der  for- 
staaer  sig  af  sig  selv.  —  Jerusalems  Høide  over  Havet  er 
lidt  over  2500  Fod. 

Af  de  dybe  Dale  er  den  mod  Øst  Kedronsdalen  eller 
Josaphatsdalen,  velkjendt  af  den  prophetiske  Spaadom 
(Joel  3,7  flg.),  ifølge  hvilken  Herren  vil  samle  alle  Hed- 
ninge her  og  holde  en  frygtelig  Dom  over  dem.  Jøderne 
ligesom  en  Deel  romerske  Christne  tage  dette  i  bogstavelig 
Betydning,  ihvorvel  det  neppe  er  rimeligt,  at  ProjDlieten  ved 
den  af  ham  omtalte  Josaphats  Dal  virkelig  mener  denne 
Dal.  Josaphats  Dal  hos  Joel  er  en  typisk  Betegnelse,  som 
ogsaa  Navnet  betyder  „Gud  dømmer",  altsaa  Guds  Doms 
Dal.  Det  synes,  som  om  først  de  christne  Pilgrimme  have 
overført  Navnet  paa  Kedronsdalen,  muligviis  efter  Anviisning 
af  jødiske  Fortolkere.  Herfra  er  da  atter  den  Tro  gaaet 
over  til  Islams  Bekjendere,  at  deres  Prophet,  Muhamed,  her 
vil  holde  Dom  over  de  Yantroe,  ja  de  fremvise  endog  en 
lang  fremragende  Bjælke  i  den  østre  Muur  om  Jerusalem, 
paa  hvilken  efter  deres  Forsikkring  Muhamed  skal  sidde  og 
holde  Dom.     Saaledes  mødes  altsaa  Bekjenderne  af  tre  Re- 

ligioner  i  den  Tro,  at  denne  Dal  skal  være  Stedet  for  den 
sidste  Dommedag.  —  Paa  den  anden  Side  af  Josaphats  Dal 
hæver  Oliebjerget  sig  med  sine  tre  afrundede  Bjerghøider, 
og  Dalen  selv  er  gjennemstrømmet  afKedrons  Bæk  eller 
rettere  Kedrons  Leie,  thi  i  den  største  Deel  af  Aaret  er 
der  intet  Vand  i  den.  Ogsaa  i  Skriften  omtales  den  som  en 
Vinterbæk  (Joh.  18. i:  %etfiugQoo^),  der  altsaa  kun  i  Regntiden 
har  ført  Vand  med  sig.  Dens  Flodleie  vender  sig  snart  mod 
Øst,  og  bliver  stedse  dybere,  indtil  det  forbi  Klostret  Mar 
Saba  naaer  ud  til  det  døde  Hav.  En  Bro  af  Steen  med 
een  Bue  fører  over  det  udtørrede  Flodleie,  hvori  kun  sees 
Steen  og  Sand.  fra  Jerusalemssiden  over  til  Oliebjerget.  De 
nyeste  Undersøgelser  have  godtgjort,  at  Kedrons  Leie  i  Josa- 
phatsdalen  i  Oldtiden  laa  38  Fod  under  det  nuværende 
og  lidt  Vest  for  dette:  saameget  er  altsaa  i  senere  Tider 
blevet  opfyldt  af  Ruindynger  og  Grus.  —  Noget  længere 
nede    fører   en  anden  Bro  over  Kedron. 

Dalen  Syd  og  Vest  for  Jerusalem  er  Hinnoms  Dal. 
senere  kjendt  under  Navnet  Gehenna,  Helvedes  Dal  (Matth. 
5,22, 29,  lO.os).  Den  løber  mod  Sydost  ud  i  Josaphats  Dal. 
En  Deel  af  den  er  opdyrket,  medens  Andet  ligger  øde  hen 
og  danner  vilde  Kløfter.  Sit  ilde  Rygte  har  den  dog  ikke 
faaet  af  noget  særligt  vildt  og  barsk  Udseende,  men  af  de 
historiske  Erindringer,  som  knytte  sig  til  den.  Thi  i  den 
blev,  da  Afguderiets  Vanvid  havde  grebet  Israel,  Molochs 
Billed  opstillet  og  levende  Børn  langsomt  brændte  paa 
dets  udstrakte  Arme.  Den  fromme  Kong  Josias  gjorde  en 
Ende  paa  disse  Afskyeligheder  og  erklærede  Stedet  for  van- 
helligt (2  Kong.  23. lo).  Det  blev  et  foragteligt  Sted,  hvor 
man  henslængte  Ligene  af  henrettede  Forbrydere  og  døde 
Dyr,  hvilke  laae  og  raadnede  her.  Stundom  tændtes  Baal 
forat  rense  den  forpestede  Luft  og  fortære  Levningerne. 
Efter  Exilet   blev  Hinnoms  Dal   med   sin   Død    og  Forraad- 

nelse,og  sine  Baal  et  Symbol  paa  den  brændende  Helvedes- 
ild, og  saaledes  finde  vi  dens  Navn  benyttet  i  Jesu  Bjerg- 
prædiken og  oftere  i  N.  T.  Hinnomsdalen  begynder  Vest 
for  Jerusalem  ved  Jaffaporten,  og  omgiver  altsaa  Byen  fra 
to  Sider,  dog  benævnes  den  vestre  Deel  oftere  Gihonsdalen, 
vistnok  med  Urette.  Betænkes  det  nu.  at  Josapliats  Dal 
med  sine  mange  Grave,  hvoraf  endnu  enkelte  ere  bevarede, 
laa  mod  Øst.  Hinnoms  Dal  med  sine  Baal  mod  Syd.  og 
mellem  begge  Siloams  Kilde  med  sit  livsbringende  Vand,  da 
have  vi  her  en  storartet  religiøs  Typik:  Død  og  Opstandelse, 
Fordømmelse  og  evig  Salighed  —  Alt  liggende  tæt  udenfor 
Byen  og  let  overskuelig  for  Enhver  til  stedse  at  holde  de 
alvorsfulde  Tanker  om  Døden  og  Dommen  vaagne  i  hans 
Sjæl. 

Vende  vi  nu  vor  Opmærksomhed  til  det  Bjerg,  hvorpaa 
Jerusalem  selv  er  bygget,  da  erfare  vi  snart,  at  det  ikke  er 
eet  Bjerg,  men  to  eller  rettere  fire  Bjergtoppe.  I  Oldtiden 
vare  de  skilte  fra  hinanden  ved  dybe  Dale,  men  i  Tidens 
Løb  ere  Dalene  blevne  udfyldte.  Allerede  de  makkabæiske 
Fyrster  udfoldede  en  stor  Virksomhed  i  saa  Henseende,  idet 
de  lode  Holderne  planere  og  Kløfterne  opfylde.  De  senere 
Ødelæggelser  have  end  yderligere  bidraget  til  at  jævne  Høie 
og  Dale  ved  nedstyrtede  Buinmasser.  Saaledes  maa  man 
paa  Zion  grave  gjennem  50  til  60  Fods  Dybde,  inden  man 
naaer  ned  til  den  oprindelige  Jordbund.  Følgen  heraf  er, 
at  man  nuomstunder  har  nogen  Vanskelighed  med  at  sondre 
Bjerghøiderne  fra  hinanden,  ligesom  der  er  megen  Usikker- 
hed om  deres  Beliggenhed.  Thi  i  Biblen  selv  gives  ingen 
Beskrivelse  af  Jerusalems  Bjerge  og  deres  Beliggenhed  over- 
for hinanden.  Det  er  først  Josephus,  som  i  sin  „Jødiske 
Krig"  (5,4)  meddeler  en  saadan  Oversigt,  som  for  os  har 
største  Interesse,  da  det  er  den  eneste,  som  vi  have  fra  Old- 
tiden, men  uheldigviis  er  den  saa  uklar  og  forvirret,   at  den 

er  bleven  Gjenstand  for  de  forskjelligste  Udlægninger  og  idelig 
fremkalder  ny  Strid.  Om  de  tvende  sydligste  og  meest  be- 
kjendte  Bjerge  kan  der  dog  ingen  Tvivl  være.  Det  vestre  af 
dem  er  Zions  Bjerg,  hvor  Davids  Kongeborg  stod  og  den 
stærke  Fæstning,  liøit  prist  i  Psalmerne  som  Guds  hellige 
Stad,  senere  Symbol  jiaa  den  christelige  Menighed.  Naar  En- 
kelte have  opstillet  den  Paastand,  at  Zion  skulde  være  det 
Bjerg,  hvorpaa  Templet  stod,  fordi  det  oftere  hedder,  at  Herren 
boer  paa  Zion,  Guds  Hellighed  er  paa  Zion,  da  maa  hertil 
bemærkes,  at  Zion  bruges  i  videre  Betydning  om  hele  Byen. 
En  stor  Deel  af  Bjerget  Zion  ligger  nu  udenfor  Muren,  øde  og 
ubebygget,  og  Faarene  græsse  der  efter  de  prophetiske  Spaa- 
domme  (Micha  3, 12,  Jer.  26,i8:  Zion  skal  pløies  som  en  Mark). 
—  Det  østre  Bjerg  er  Moria,  hvor  Templet  stod.  Nu 
dækkes  det  af  den  vidstrakte  Haramplads,  fra  hvis  Midte 
den  prægtige  Omarmoskee  hæver  sig.  Fra  Moria  skyder 
en  fremspringende  Høide  som  et  Slags  Forbjerg  sig  frem 
mod  Syd  langs  Kedrons  Bæk,  det  er  Op  hel,  som  nu  ligger 
udenfor  Murene.  Zion  og  Moria  vare  i  Oldtiden  adskilte 
ved  Tyropæonsdalen  (Ostemagerdalen),  som  løber  midt  imel- 
lem dem,  men  nu  tildeels  er  opfyldt  af  Buinmasser  og  ned- 
styrtet Gruus  og  Sand.  Om  dens  Løb  hersker  megen 
Uenighed,  idet  Nogle  (bl.  A.  Robinson)  holde  for,  at  den 
begynder  ved  Jaffaporten  og  i  en  Bue  omgiver  Zionsbjerg, 
medens  Andre  antage,  at  den  begynder  ved  Damaskusporten, 
er  den  nuværende  Gade  El  Wad,  og  gjennemskærer  Staden 
i  en  Linie  fra  Nord  til  Syd,  og  denne  Anskuelse  er  vistnok 
den  rigtigste,  da  den  bestyrkes  ved  de  nuværende  Terræn- 
forhold. 

Om  de  tvende  nordlige  Bjerghøider,  Akra  og  Bezetha, 
og  navnlig  om  den  første,  er  der  ført  og  føres  endnu  en  me- 
get levende  Strid.  Denne  er  fremkaldt  ved,  at  Josephus  i 
sin   Beskrivelse    synes    at   bruge   Akra  i  dobbelt    Betydning, 

snart  om  hele  Understaden  i  Modsætning  til  Zion  som  Over- 
staden, snart  om  et  enkelt  Punkt  i  Understaden.  Nogle 
(især  Robinson)  holde  for,  at  Akra  laa  Nord  for  Zion,  Be- 
zetha  Nord  for  Moria.  I  saa  Fald  er  Akra  nu  dækket  af 
et  Hav  af  Huse,  de  Christnes  Qvarteer,  hvor  den  hellige 
Gravs  Kirke  reiser  sig,  medens  Bezetha  for  en  Deel  hen- 
ligger som  udyrkede  Marker  indenfor  Stadens  Mure.  Andre 
derimod  antage,  og  dette  er  vistnok  rigtigere,  at  Akra  ikke 
har  havt  saa  stor  Udstrækning,  men  at  den  er  en  liden  Høi 
Nordvest  for  Tempelpladsen.  Til  Støtte  herfor  tjener,  at 
ifølge  Josephus  laa  Akra,  paa  hvilket  de  syriske  Konger  op- 
førte en  stærk  Fæstning,  i  Templets  umiddelbare  Nærhed, 
og  at  Simon  Makkabæus  lod  det  jævne  saaledes,  at  det  blev 
lavere  end  Tempelbjerget,  følgelig  ogsaa  lavere  end  Zion. 
Derefter  blev  der  opført  en  ny  Fæstning,  som  fik  Navnet 
Baris,  hvilken  Kong  Herodes  senere  ombyggede  til  Borgen 
Antonia.  Heraf  følger,  at  Akra  niaa  søges  nærved  Tempel- 
bjerget, Nordvest  for  det,  og  at  den  Plads,  som  Robinson 
vil  anvise  det,  baade  ligger  for  langt  borte  og  tillige  er  for 
høitliggende ,  efterdi  det  endog  er  den  høist  liggende  Deel 
af  Byen.*) 

Alle  Bjergene  i  og  omkring  Jerusalem  ere  en  Kalk- 
steensart,  dækket  med  tynd  Muldjord.  Adspredte  Oliven- 
tra^-er  findes  rundtomkring,  Nord  for  Byen  samle  de  sig  til 
en  lille  Lund.  I  Foraarstiden  spirer  fiint  Græs  frem,  som 
senere  i  Sommerheden  forbrændes  af  Solen.  (Iver  dem  alle 
hviler  et  Præg  af  ophøiet  Alvor,  næsten  Tungsind.  Dette 
stemmer  vel  med  de  mørke  Erindringer,  der  knytte  sig  til 
Byen,  som  dræbte  sine  Propheter  og  derfor  kaldte  Guds  ret- 
færdige Straffedomme  over  sisf. 


*)  Den  nærmere  Beviisførelse  hos  W.  Krafft,  die  Topographie  .Jeru- 
salems. 1846.  S.  5  Hg.  Jvnfr.  Williams,  the  holy  city,  S.  49  flg- 
og  Schultz,  Jerusalem,  S.  53  flg. 

I  disse  Dale  og  Bjerge  ere  Jerusalems  Grundtræk  givne, 
som  de  have  været  til  alle  Tider.  Det  oprindelige  Physi- 
ognomi  er  blevet  en  Deel  ændret  ved  de  store  Gruusmasser, 
som  ere  styrtede  ned  navnlig  mod  Yest  og  Øst  og  have  ta- 
get meget  bort  af  den  tidUgere  steile  Utilgængelighed.  Men 
Grundtrækkene  ere  dog  blevne  bevarede,  og  de  ere  ncfget 
nær  ogsaa  det  Eneste,  som  er  blevet  tilbage  fra  Oldtidens 
Jerusalem  —  alt  Andet,  Mure  og  Porte,  Tempel  og  Konge- 
borg, er  paa  enkelte  Levninger  nær  forsvundet,  og  maa  ud- 
findes gjennem  lærd  og  omhyggelig  Granskning,  anskues 
gjennem  Tænkning  og  Phantasi.  Christi  Ord  til  Jerusalem 
ved  hans  Indtog  i  Byen:  „De  skulle  lægge  dig  slet  øde  og 
ikke  lade  Steen  paa  Steen  i  dig"  (Luk.  19,44)  ere  gaaede  i 
bogstavehg  Opfyldelse,  thi  alle  de  skinnende  Paladser,  pragt- 
fulde Søilegange,  himmelhøie  Taarne  og  colossale  Mure, 
hvori  dengang  Jerusalem  reiste  sig  i  kongelig  Magt  og  Her- 
lighed, ere  sporløst  forsvundne,  og  kun  nogle  store  Steen- 
blokke i  Grunden,  nogle  Kanaler  og  Vandbeholdere,  huggede 
ud  i  Klippen,  samt  nogle  gamle  Grave  ere  blevne  tilbage 
forat  mælde  os:  „her  stod  Hovedstaden  i  Jødeland,  en  af 
Oldtidens  pragtfuldeste  og  berømmeligste  Stæder!" 


IL 
stadens    Befæstning. 


Fredens  By  skulde  Jerusalem  være,  fra  den  skulde  Lov- 
sangen „Fred  paa  Jorden  og  i  Menneskene  en  Yelbehage- 
lighed"  udgaae  blandt  alle  Folkeslag;  og  dog  er  der  neppe 
nogen  Stad,  om  hvis  Mure  den  vilde  Krigslarm  har  raset  saa 
ofte  som  om  dens.      Man   tæller  ikke   mindre  end  27  Belei- 

ringer  af  den  —  ligefra  den  første,  som  kjendes  af  Historien, 
omtrent  1400  Aar  f.  Clir. ,  da  Israels  Børn  efter  at  være 
trængte  ind  i  Kanaans  Land  frareve  Jebusiterne  Byen,  men 
ikke  formaaede  at  tage  den  stærke  Fæstning  *)  —  indtil  den 
sidste,  soDi  skete  i  Aaret  1244  eft.  Christiis,  da  Kharesmiernes 
vilde  Horder  indtoge  den  og  nedhuggede  Præster  og  Munke.**) 
Aarsagen  til  en  saa  lang  Bække  Krigsbegivenheder  maa  deels 
søges  i  Jerusalems  historiske  og  poHtiske  Betydning,  deels 
og  fornemmelig  deri,  at  dens  ovenfor  skildrede  naturlige  Be- 
liggenhed maatte  under  en  tidligere  Tids  Krigsvilkaar  gjøre 
den  til  en  Fæstning  af  første  Bang,  naar  dertil  kom  de  nød- 
vendige Mure  og  Taarne.  Saa  stærke  bleve  disse,  at  selv 
de  seirsvante  Bomere  under  Titus  maatte  bekjende,  at  de 
vilde  aldrig  have  faaet  Staden  i  deres  Magt,  om  ikke  den 
vildeste  Borgerkrig  mellem  de  beleirede  Jøder  havde  spillet 
den  i  deres  Hænder. 

Ved  Dalene  mod  Vest,  Syd  og  Øst  var  Jerusalem  skær- 
met mod  Angreb  fra  disse  Sider.  Her  var  Staden  kun  om- 
givet af  en  enkelt  Muur.  opført  af  vældige  Stene  og  tilstrækkelig 
til  at  afvise  ethvert  fjendtligt  Angreb.  Derimod  var  Stadens 
svage  Side  mod  Nord,  hvor  der  ingen  dyb  Dal  eller  Kløft 
er,  men  Grunden  umærkeligt  glider  over  i  Høisletten.  Fra 
denne  Side  rettedes  derfor  alle  Angreb  mod  Staden,  og  her 
var  den  derfor  blevet  skærmet  først  med  een .  senere  med 
to,  endelig,  da  Bomerne  angreb  den  under  Vespasian  og  Titus, 
med  tre  Mure. 

Hvad  nu  liiin  første  enkelte  Muur  angaaer  mod  Vest, 
Syd  og  Øst,  da  har  den  i  Vest  og  Øst  gaaet   omtrent,    hvor 


*)  Endnu  tidligere  falder  dog  Ægypterkongen  Eamses  den  Andens 
Erobring  af  Salem,  som  omtales  paa  Tempelmuren  i  Karnak,  saa- 
fremt,  hvad  dog  al  Sandsynlighed  taler  for,  at  Salem  er  eenstydigt 
med  Jerusalem. 

**)  Our  work  in  Palestine  (by  the  committee  of  the  Palæstine 
exploration  fund).     1874  p.  58 — 67. 

H.  Scbailiiig :  En  Pilgrimsfærd.  4 

den  nuværende  Mimr  gaaer,  thi  dens  Løb  er  her  bestemt 
ved  Terrainforholdeiie.  ^lod  Syd  har  den  derimod  strakt 
sig  langt  videre  end  den  nuværende  Muur,  idet  den  har  om- 
sluttet de  Dele  af  Zion  og  Moria,  som  nu  ligge  udenfor  Be- 
fæstningen. Ogsaa  den  første  af  de  tre  nordlige  Mure  kan 
temmeligt  sikkert  angives,  den  er  nemlig  gaaet  i  næsten  lige 
Linie  omtrent  fra  den  nuværende  Jaffaport  mod  Øst  til  Tem- 
pelpladsen. Denne  første  Omfangsmuur  var  et  Værk  af 
David,  som  havde  omgivet  Zionsbjerget  med  en  Muur,  og  af 
Salomon,  som  drog  Moria,  hvorpaa  Templet  blev  opført,  ind 
med  i  Befæstningen. 

Men  den  anden  nordlige  Muur  er  det  egentlige  Tvi- 
stens Æble  mellem  Forskerne.  Den  var  opført  af  Kong 
Ezechias,  dengang  da  Assyrerkongen  Sancherib  rykkede  frem 
mod  Jerusalem  og  truede  med  at  erobre  Byen  (2  Krønn. 
32.5)  og  den  var  Omfangsmuren  paa  Christi  Tid  og  frembyder 
allerede  af  denne  Grund  stor  Interesse.  Men  end  større 
bliver  dens  Betydning  derved,  at  den  faaer  en  væsentlig 
Indflydelse  paa  Spørgsmaalet  om  den  hellige  Gravs  og 
Golgathas  Ægthed.  Har  den  nemlig  gaaet  Vesten  for  den 
nuværende  Gravkirke,  da  er  dermed  givet  et  klart  Beviis  for 
Golgathas  og  Gravens  Lægthed,  eftersom  begge  laa  udenfor 
Jerusalem  (see  Joh.  19, 20,  Hebr.  13,12).  Har  den  gaaet  Østen 
for  Gravkirken,  da  er  vel  dermed  endnu  ikke  Ægtheden  af 
de  omtvistede  Steder  beviist,  men  der  er  dog  vunden  Sand- 
synlighed derfor.  Josephus'  Beskrivelse  af  Stadens  Mure*) 
vilde  være  afgjørende;  men  desværre  er  den  affattet  med 
saadan  Korthed,  at  begge  de  stridende  Parter  kunne  paabe- 
raabe  sig  den.  Den  siger  nemlig  kun,  at  den  anden  Muur 
begyndte  ved  Porten  Gennath  og  strakte  sig  til  Borgen 
Antonia.    Men  hvor  Porten  Gennath  var,  siges  ikke;  Xavnet 


*)   Jødiske  Krig,  5  Bog,  4  Cap. 

betyder  Haveporten,  og  den  har  rimeligviis  ført  ud  til  Haver 
udenfor  Staden.  Nogle  sætte  denne  Port  tæt  ved  den  nu- 
værende Jaffaport,  og  drage  Muren  saaledes,  at  den  falder 
sammen  med  den  nuværende  Stadmuur.  Dog  er  denne  Ud- 
strækning vistnok  meget  for  vid.  Da  Josephus  ikke  nævner 
Taarnet  Hippiens  (tætved  Jaffaporten),  men  Porten  Gennath 
som  Udgangspunkt,  er  det  rimeligt,  at  denne  Port  har  ligget 
et  godt  Stykke  Øst  for  Hippicus.  Ogsaa  maa  det  antages,  at  de 
tvende  andre  stærke  Taarne,  Phasael  og  Mariamne,  maa  have 
ligget  udenfor  d.  e.  Vesten  for  den  anden  Muur,  da  det  ikke 
kan  antages,  at  Herodes  skulde  have  opført  saa  svære  Taarne 
indenfor  den  anden  Muur.  De  naturlige  Indsænkninger  og 
Forhøininger,  forsaavidt  de  endnu  kunne  kj  endes,  tale  ogsaa 
herfor,  og  saaledes  bliver  vistnok  det  Rigtigste  at  drage  den 
anden  Muur  langs  med  den  nuværende  Damaskusgade  (d.  e. 
den  lige  Gade,  som  fører  mod  Nord  op  til  Damaskusporten) 
og  dernæst  i  en  Bue  mod  Øst  langs  Via  dolorosa,  omtrent  til 
den  nuværende  Stephansport.  De  nyeste  Udgravninger  have 
bragt  utvivlsomme  Fundamenter  af  den  anden  Muur  for  Da- 
gen og  stadfæstet  Rigtigheden  af  den  her  angivne  Retning. 
Ganske  vist  bliver  den  anden  Muur  saaledes  kun  af  kort 
Udstrækning,  men  dette  synes  ogsaa  at  fremgaae  af  Jose- 
phus' Skildring,  som  kun  omtaler  den  med  et  Par  Ord,  lige- 
som ogsaa  deraf,  at  den  anden  Muur  kun  havde  14  Taarne, 
medens  den  første  havde  60,  den  tredie  endog  90. 

Den  tredie  Muur  existerede  endnu  ikke  paa  Christi 
Tid,  den  blev  først  begyndt  af  Herodes  Agrippa  (-j-  44  eft. 
Chr.)  Ogsaa  dens  Beliggenhed  er  meget  omstridt,  idet 
Nogle  sætte  den,  hvor  Stadens  nuværende  Mure  gaaer, 
Andre  (Robinson)  derimod  ville  sætte  den  længere  ud  mod 
Nord  indtil  de  saakaldte  Kongegrave,  hvorved  Byen  vilde 
faae  et  meget  større  Omfang.     Dog  er  den  sidste  Anskuelse 

neppe   rigtig,    da   man  ikke   har  kunnet  eftervise  Levninger 

4* 

af  denne  Muur  saa  langt  ude  og  heller  ikke  kan  faae  det 
til  at  samstemme  med  de  Afstandsangivelser,  som  findes  hos 
Josephus.  Denne  tredie  Muur  var  anlagt  efter  uhyre  Dimen- 
sioner, dog  naaede  Kong  Agrippa  ikke  at  fuldføre  den  af 
Frygt  for  Romerne ;  Jøderne  opførte  den  senere  til  en  Høide 
af  50  Fod  og  satte  en  Række  prægtige  og  stærke  Taarne 
paa  den. 

Disse  Mure  med  tilhørende  Taarne  vare  noget  af  det 
stærkeste  Bygningsværk,  som  Oldtiden  har  kjendt.  Grund- 
stenene vare  af  en  colossal  Maalestok.  I  Særdeleshed  be- 
rømmer Josephus  de  tre  vældige  Taarne  paa  den  første  Muur 
mod  xsord.  De  vare  opkaldte  efter  Kong  Herodes"  nærmeste 
Slægt  og  Venner  og  førte  Xavnene  Hippiens.  Phasael  og 
Mariamne,  de  havde  en  Høide  af  160  til  180  Fod  og  vare 
opførte  af  uhyre  Marmorblokke  paa  20  Alens  Længde  og  10 
Alens  Bredde,  der  vare  saa  tæt  sammenføiede,  at  hele 
Taarnet  var  som  een  Marmorklippe.  —  Omfanget  af  hele 
den  yderste  Muur  angiver  Josephus  til  33  Stadier  d.  e.  lidt 
over  3  Fjerdingvei.  hvilket  vil  svare  til  Byens  nuværende 
Omfang,  naar  det  erindres,  at  Staden  strakte  sig  længere 
mod  Syd  ned  overZion  og  Ophel;  dette  bekræfter  da  yder- 
mere, at  den  tredie  Muur  har  staaet.  hvor  den  nuværende 
Stadmuur  er."^') 

Af  alt  dette  faste  og.  som  det  synes,  urokkelige  Muur- 
værk  er  nu  kun  ringe  Fundamenter  tilbage.  Jerusalem  er 
endnu  omeivet   af  en  Muur   med  Taarne.    men    det   er   ikke 


*)  Th.  E.  Petersen  (Et  Besøg  i  Jerusalem,  S.  58)  vil  ligesom  Robin- 
son drage  den  tredie  Muur  længere  mod  Nord  og  lægge  Akra 
mod  Nordvest  i  Byen.  — ■  Valdemar  Schmidt  derimod  (Reise  i 
Grækenland  etc,  S.  324)  sætter  den  tredie  Muur,  hvor  den  nu- 
værende Stadmuur  er  og  erklærer,  ikke  at  have  kunnet  finde  Muur- 
levninger  længere  iide.  |De  Muurlevninger ,  som  E.  Petersen 
tilligemed  Robinson  beraabe  sig  paa,  hidrøre  ikke  fra  nogen  Fæst- 
ningsmuur,  men  fra  Huse  og  andre  Bygninger,  som  i  tidligere 
Dage  have  staaet  her. 

den.  som  Romerne  førte  deres  Væddere  imod,  beller  ikke  den, 
som  Korsfarerne  stormede,  thi  den  er  fra  en  senere  Tid,  den 
opførtes  omtrent  1540  af  den  tyrkiske  Sultan  Soliman  den 
Anden.  Den  er  henved  40  Fod  høi,  og  man  kan  i  en  Time 
gaae  omkring  den.  Langs  dens  Nordside  er  en  Fæstnings- 
grav  udhugget  i  Klippen,  efterdi  Xordsiden  endnu  stedse 
som  i  Oldtiden  er  Stadens  lettest  tilgængelige  Side.  De  øvre 
Dele  af  Muren  ere  murede  op  i  nyere  Tid  og  frembyde  intet 
Mærkeligt,  derimod  tildrage  de  svære  Fundamenter,  paa 
hvilke  Murene  ere  opføi'te,  sig  i  høieste  Grad  vor  Opmærk- 
somhed .  thi  de  ere  øiensynligt  fra  en  langt  ældre  Periode ; 
de  uhyre  Steenblokke  og  den  omhyggelige  Sammensætning 
vidner  noksom  om,  at  vi  her  have  Levninger  af  Oldtidens 
Jerusalem.  Dette  gjælder  i  Særdeleshed  om  det  sydøstlige 
Hjørne  af  Haramsmuren  d.  e.  Muren  om  Tempelpladsen. 
Her  træfter  man  Qvadersteen  paa  20  til  24  Fods  Længde,  4 
til  6  Fods  Høide  (jvnfr.  Billedet  S.  82).  De  ere  tilhuggede 
paa  en  eiendommelig  Maade,  fugerandede,  som  det  kaldes, 
d.  e.  den  yderste  Rand  i  to  eller  tre  Tommers  Bredde 
og  en  halv  Tommes  Dybde  er  omhyggeligt  tilhugget  og  af- 
glattet, medens  det  øvrige  af  Stenen  hæver  sig  frem  derover, 
snart  i  utilhugget  Raahed.  snart  omhyggeligt  afglattet.  De 
indhuggede  Rande  slutte  tæt  til  hinanden,  det  Hele  faaer  ved 
denne  Behandlingsmaade  et  endnu  stærkere  Udseende  af 
massiv  Soliditet.  Saadanne  vældige,  omhyggeligt  tilhuggede 
og  sammenføiede  Steenblokke  findes  endvidere  oppe  mod 
Nordost  af  Haramsmuren,  og  endelig  paa  dennes  vesthge 
Side,  hvor  Jødernes  Grædeplads  findes  (om  denne  see  neden- 
for). Med  Interesse  og  Ærefrygt  betragter  man  disse  co- 
lossale  Blokke,  thi  de  ere  utvivlsomt  af  gammel  jødisk  Op- 
rindelse, og  en  Deel  af  dem  kunne  føres  heelt  op  til  Salomons 
Tider,  til  hans  grundlæggende  Terrasser  paa  Bjerget  Moria, 
over  hvilke  hans  pragtfulde  Tempel    skulde  reise   sig.      De 

vældige  Steenblokke,  den  omhyggelige  Tilhugning  og  nøi- 
agtige  Sammenslutning  svare  til  de  mægtige  Bygningsværker 
i  Ægypten  fra  en  endnu  høiere  Oldtid. 

Lignende  Fundamenter  finde  vi  i  det  nuværende  Kastel, 
el  Kidah  eller  Davids  borgen,  over  hvilket  nu  den  tyrkiske 
Halvmaane  vaier.  Det  ligger  paa  Byens  Vestside  i  ringe 
Afstand  fra  Jaffaporten,  og  omgives  af  stærke  Mure  med 
høie  Taarne,  hvis  Bygningsstil  strax  røber  Middelalderen. 
Den  naturlige  Beliggenhed  her  paa  det  nordvestre  Hjørne  af 
Zionsbjerget  er  saa  stærk,  at  rimeligviis  den  ældgamle 
Jebusiterborg.  som  Israeliterne  ikke  foriuaaede  at  indtage,  har 
staaet  her.     Senere  førte    David   sin  Hærstyrke  mod  den.  os 


Kastellet  eller  Davidsborgen. 


Jebusiterne  stolede  saa  meget  paa  dens  Uindtagelighed,  at 
de  spottende  raabte  ned  til  David,  at  deres  Blinde  og  Lamme 
vilde  være  nok  til  at  holde  ham  borte  (2  Sam.  S.e).  Ikke 
desmindre  indtog  David  den  dog  og  lod  Spotten  vende 
tilbage  over  Jebusiternes  eget  Hoved  (smst.  Y.  8).  David 
gjorde  den  nu  til  sin  egen  Borg  og  befæstede  den  endnu 
stærkere.    Af  denne  Davids  Borg  kan  vel  neppe  nuomstunder 

eftervises  Levninger,  ligesom  man  heller  ikke  kan  paavise 
dens  Omfang.  Det  svære  nordvestlige  Taarn  kaldes  endnu 
stedse  Davidstaarn,  uden  at  det  dog  derfor  tør  antages  at 
have  hørt  med  til  Davids  faste  Borg.  Det  er  en  mægtig 
Fiirkant.  hvis  øverste  Stykke  er  af  nyere  Oprindelse,  medens 
den  nederste  Deel  i  en  Høide  af  40  Fod  er  opbygget  af 
store  Qvadersteen  med  glatfugede  Rande.  Den  ene  Side  er 
henved  60,  den  anden  70  Fod  lang,  og  Taarnet  synes  at  være 
aldeles  compact.  Gjennem  mange  Aarhundreder  har  denne 
Taarnmasse  modstaaet  Ildebrand,  Stormbukke  og  Væddere 
og  al  anden  Ødelæggelse,  som  Krigen  har  ført  imod  den. 
Der  kan  ikke  være  Tvivl  om,  at  vi  i  denne  urokkelige  Steen- 
masse træffe  Levningerne  af  et  af  hine  tre  Taarne,  som  He- 
rodes havde  ladet  opføre,  og  som  Titus  lod  blive  staaende, 
forat  Efterverdenen  kunde  see,  ..hvor  stor  Romernes  Tapper- 
hed og  Krigserfaring  havde  været,  at  de  havde  indtaget  en 
saa  stærk  og  vel  befæstet  Stad."*)  Det  maa  da  være  Taarnet 
Hippiens,  hvis  Plads  angives  længst  mod  Vest.  De  tvende 
andre  Taarne,  Phasael  og  Mariamne,  ere  aldeles  forsvundne, 
formodentlig  har  Keiser  Hadrian  ladet  dem  nedbryde  forat 
benytte  Stenene  til  Opførelsen  af  sit  Ælia  Capitolina. 

—  Paa  Jerusalems  vidtstrakte  Mure  var  der  i  Oldtiden 
mange  Porte,  som  i  Biblen  ofte  anføres  ved  Navne  som 
Faareporten,  Haveporten,  Dalporten,  Kildeporten  o.  A.  Ne- 
hemias  nævner  ti  eller  tolv  Porte,  hvis  Beliggenhed  er 
usikker  og  derfor  afgiver  et  frugtbart  Diskussionsæmne  for 
Archæologerne ,  muligviis  han  stundom  anfører  den  samme 
Port  under  to  forskjelHge  Navne.  Det  nuværende  Jerusalem 
har  kun  fire  Hovedporte  foruden  et  Par  tilmurede,  som  selv- 
følgelig ikke  benyttes.  Hver  af  disse  fire  Porte  vender  mod 
sit  Himmelhjørne;   om  de  muligviis   staae   paa   samme  Sted. 


*)    Josephus,  Jødiske  Krig  VII,  j. 

hvor  der   ogsaa  i    Oldtiden  har  staaet  Porte,  kan  ikke   af- 
gjøres. 

Imod  Vest  have  vi  Jaffaporten,  som  alt  oftere  er 
nævnet.  Den  kaldes  ogsaa  Pilgrimsporten,  fordi  de  ankom- 
mende Pilgrimsskarer  drage  ind  gjennem  den,  samt  Hebrons- 
porten, Bethlehemsporten ,  fordi  Veien  til  disse  Byer  gaaer 
gjennem  denne  Port.  Pladsen  foran  den,  paa  hvilken  nogle 
gamle  Oliventræer  reise  deres  runkne  Stammer,  er  en  yndet 
Spadseregang,  især  henad  Solnedgang.  Jaffaporten  selv  er 
et  firkantet  Taarn,  gjennem  hvilket  Portaabningen  er  lagt 
i  en  ret  Vinkel,  saaledes  at  den  ene  Udgang  vender  mod 
Xord.  den  anden  mod  Øst.  —  Den  nordlige  Port  er  Dama- 
skus port  en,  saa  kaldet,  fordi  gjennem  den  gaaer  Veien 
Nord  paa  til  Samaria,  Galilæa  og  Damaskus.  Araberne  kalde 
den  Søileporten  formedelst  de  smukke  sarazeniske  Søiler, 
som  pryde  dens  Indre.  Den  er  den  skjønneste  og  anseeligste 
af  Jerusalems  Porte,  forsynet  med  Muurtinder  og  Skyde- 
skaar,  hvad  der  giver  den  et  meget  malerisk  Udseende. 
Eftergravninger  have  godtgjort,  at  den  hviler  paa  Funda- 
menter af  en  gammel  Port.  som  alt  i  Oldtiden  har  befundet 
sig  her,  ligeledes  at  den  gamle  (d.  e.  den  tredie)  Muur  har 
gaaet  her.  Udenfor  Damaskusporten  er  en  smuk  lille  Oliven- 
lund ,  den  eneste  ved  Jerusalem ,  thi  ellers  staae  Træerne 
spredte  fra  hinanden.  —  Paa  Østmuren  findes  Step  ha  ns- 
port  en.  udenfor  den  henlægger  Sagnet,  som  dog  først  op- 
kommer i  det  14de  Aarhundrede.  Stephaiuis'  Stening  (Ap.  Gj, 
7,58) ,  hvoraf  den  ogsaa  har  faaet  sit  Navn ,  medens  ældre 
Sagn  henlægge  denne  Begivenhed  udenfor  Damaskusporten. 
Man  har  gjættet  paa,  at  denne  Port  skulde  staae  paa  samme 
Sted  som  Paareporten,  i  hvis  Nærhed  Bethesda  Dam  laa 
(Joh.  5,2,  jvfr.  Nehemias  3,i).  Dette  kan  dog  ikke  være 
muligt,  eftersom  der  ingen  Muur  og  altsaa  heller  ingen  Port 
var  her  i  Oldtiden;    først  Kong  Agrippas  Muur,   som   blev 


57 


Damaskusporteii. 

opfort  efter  Cliristi  Bortgang  og  efter  Stephaiius'  Martyrdød, 
kom  til  at  staae  lier.  Gjennein  Stephansporten  drager  hvert 
Aar  den  store  Pilgrimskaravane  ud,  som  ved  Paasketid  val- 
farter til  Jericlio  og  Jordan.  —  Endelig  have  vi  paa  Syd 
siden  Zionsporten,  som  forer  ud  til  den  sydlige  Deel  af 
Zionsbjerget,  der  nu  ligger  ode  og  ubeboet  udenfor' Murene, 
men  i  Oldtiden  var  en  tæt  bebygget  Staddeel  indenfor  Mu- 
rene. Endvidere  tindes  paa  Sydsiden  en  anden  Port.  som 
nu  næsten  altid  er  lukket,    det   er  den  saakaldte   Møg}) or t. 

2)orta  stercoris.  Allerede  Neliemias  (2.13)  omtaler  en  Port 
af  dette  Navn.  livilken  lian  kom  forbi  paa  sin  hemmelige 
Nattevandring  for  'at  undersøge  Jerusalems  faldne  og  ned- 
revne Mure.  Formodentlig  har  den  havt  Navn  efter  de  Af- 
faldsdynger, som  fandtes  udenfor  den.  Araberne  kalde  den 
Moghrebinernes  Port.  hvormed  betegnes  en  arabisk  Folke- 
stamme fra  Vestafrika,  som  har  taget  Bolig  i  dens  Nærhed, 
men  Frankerne  have  atter  oi)taget  dens  gamle  Navn,  fordi 
efter  Paschaens  Befaling  Stadens  Affald  og  Skarn  skal  føres 
ud  gjennem  den.  Dog  kan  den  af  Nehemias  omtalte  Port 
ikke  have  ligget  paa  dette  Sted,  da  Muren  dengang  gik 
længere  ned  mod  Syd.  Det  er  rimeligt,  at  den  senere  Munke- 
legende har  identificeret  begge  Porte  uden  Hensyn  til  deres 
forskjellige  Beliggenhed. 

Blandt  de  tilmurede  Porte  inaa  foruden  den  lille  H  e  - 
rodesp  or  t  paa  Nordsiden,  som  Ibrahim  Pasclia  lod  tilmure, 
nævnes  den  gyldne  Port  (porta  aurea)  *)  paa  Østsiden  i 
Haramsmuren.  Den  besidder  en  smuk  romersk  Dobbeltbue 
med  ziirlige  Detailformer,  hvad  der  synes  at  tyde  paa  Keiser 
Hadrians  Tid;  den  har  i  saa  Fald  været  en  af  Pragtportene 
til  hans  Ælia  Capitolina.  Den  blev  tilmuret  af  Kalifen 
Omar  og  bevogtes  endnu  den  Dag  idag  med  Skinsyge,  idet 
et  muhamedansk  Sagn  varsler,  at  gjennem  denne  Port  skal 
engang  en  christen  Seirherre  drage  ind  i  Byen,  hvortil  da 
svarer  det  christne  Sagn.  at  det  var  gjennem  denne  Port,  at 
Christus  holdt  sit  Indtog  for  den  sidste  Paaske.  Til  det 
sidste  niaa  dog  bemærkes,  at  hvis  den  gyldne  Port  er  opført 
af  Keiser  Hadrian  eller  endnu  senere,  da  er  den  mindst  et 
Aarhundred  yngre    end  Christi  Tidsalder.      Dog    kunde   her 


*)  Navnet  porta  aurea  kunde  hidrøre  fra  den  pragtfulde  gyldne  Ud- 
smykning, men  det  kunde  ogsaa  være  en  latiniserende  Fordreining 
af  t]  Ov'ja  Mouiu  (jvfr.  Ap.  Gj.  3,.,),  hvilken  Traditionen  henlagde  til 
den  smukke  romerske  Port. 

have  været  en  ældre  Port  i  Oldtiden,  og  gjennem  denne 
kunde  da  Indtoget  have  fundet  Sted.*) 

Jerusalems  fire  Porte  lukkes  hver  Aften  ved  Solnedgang. 
Ved  Udflugter  udenfor  Byen  maa  man  derfor  passe  at  være 
hjemme  inden  den  Tid.  da  man  ellers  maa  tilbringe  Natten 
udenfor  Murene.  Ogsaa  om  Fredagen  lukkes  de  i  Middags- 
timen fra  Kl.  12 — 2  i  den  Tid,  Tyrkerne  ere  i  Moskeen. 
Det  skal  nemlig  være  hændet,  at  Beduinerne  have  benyttet 
sig  af  Leiligheden  og  plyndret  en  Deel  af  Byen  ud,  medens 
den  tyrkiske  Vagt  var  i  Moskeen.  Forat  forebygge  Gjen- 
tagelser  heraf,  holdes  nu  Portene  lukkede,  paa  det  at  Vagten 
uhindret  kan  forrette  sin  Andagt. 

Den  nuværende  Befæstning  har  kun  Betydning  som  Værn 
mod  de  omstreifende  Beduinhorder,  som  aldrig  føre  Storm- 
stiger eller  Beleiringsredskaber  med  sig.  Overfor  en  euro- 
pæisk Hær  vilde  den  ikke  kunne  holde  sig  24  Timer.  Selv 
om  Mure  og  Bastioner  vare  langt  stærkere .  vilde  det  dog 
ikke  hjælpe,  da  den  kan  beskydes  fra  de  omliggende  Hoider, 
hvoraf  de  mod  Syd  og  Øst  ere  høiere  end  Jerusalem.  Først 
naar  der  paa  disse  blev  anlagt  detacherede  Forter,  kunde 
Jerusalem  atter  blive  en  Fæstning  af  Betydning,  men  der  er 
ingen  Udsigt  til.  at  Jerusalem  vil  faae  saa  stor  strategisk 
eller  politisk  Betydning,  at  saa  bekostelige  Fæstningsværker 
ville  blive  anlagte. 


*)  Den  sagkyndige  Gr.  ilosen,  tidligere  pi-eussisk  Consul  i  Jerusalem, 
paastaaer  dog,  at  der  i  Oldtiden,  og  altsaa  ogsaa  paa  Christi  Tid, 
ingen  Port  fandtes  paa  den  østre  Tempelmuur  (Das  Haram  von 
Jerusalem  1866,  S.  16).  1  saa  Fald  er  Traditionen  om  Christi 
Indtog  gjennem  den  gyldne  Port   aldeles  uhjemlet. 

III. 

Vandforsyning. 


I  nøieste  Sammenhæng  med  Befæstningen  stod  Vandfor- 
syningen. Jerusalem  og  Omegn  er  ikke  rig  paa  Kilder  og 
man  maatte  derfor  med  Kunst  bøde  paa  Naturens  Armod. 
I  dette  Oiemed  er  der  endnu  stedse  en  Mængde  Cisterner 
i  Byen.  deels  murede  Brønde,  deels  udhuggede  i  Klippe- 
grunden; de  fleste  af  dem  hidrøre  fra  Oldtiden;  i  disse  op- 
samles Regnvandet,  og  dette  er  saa  rigeligt,  at  det  næsten 
slaaer  til.  Men  for  den  langt  stærkere  Befolkning  i  Oldtiden 
kunde  dette  ikke  være  tilstrækkeligt,  tilmed  under  de  mange 
Beleiringer,  hvor  en  stor  Hærstyrke  var  samlet  indenfor 
Murene.  Ogsaa  ved  Ten>peltj enestens  Oflf'ringer  og  Rensel- 
ser brugtes  en  Mængde  Vand.  For  at  skaffe  dette  til 
Veie  var  der  alt  fra  Oldtiden  af  anlagt  store  Vandværker. 
I  Anlæget  af  disse  vistes  overordenthg  Dygtighed,  navnlig 
har  Kong  Ezechias  faaet  et  stort  Navn.  idet  han  forstod  at 
skjule  Kilderne  i  Byens  Omegn  og  lede  Vandet  fra  dem  ind 
i  Vandbeholdere  tæt  under  Muren  eller  ind  i  Byen  selv. 
Saaledes  havde,  i  Modsætning  til,  hvad  der  ellers  pleier  at 
finde  Sted  under  shge  Forhold,  de  Beleirede  rigeligt  Vand, 
medens  Beleirerne  plagedes  af  ulidelig  Tørst.  Enkelte  Navne 
paa  disse  Vandl^eholdere,  som  ogsaa  omtales  i  det  nye  Testa- 
mente, ere  bekjendte,  saaledes  Bethesda  Dam  og  Dammen 
Siloam.  De  kunne  endnu  eftervises,  som  oftest  i  en  meget 
forfalden  Stand,  tildeels  ere  de  endnu  i  Brug;  ikkun  om 
Navnenes  Identification  hersker  der  Uenighed,  men  de  frem- 
byde en  særdeles  antikvarisk  Interesse,  da  enkelte  af  dem 
naae  op  til  Salomons  Tider. 

En  af  Vandledningerne  havde  en  betvdelig  Udstrækning 

i  Liglied  med  Vandledningerne  i  Roms  Campagne.  Den 
fører  endnu  Vandet  i  en  Strækning  af  omtrent  halvanden 
Miil  fra  de  saakaldte  Salomons  Damme,  beliggende  hinsides 
Bethlehem  paa  Veien  til  Hebron.*)  Efterat  have  naaet 
Jerusalem  gaaer  den  Østen  om  Zion  og  antages  at  udmunde 
paa  Harampladsen.  Det  er  upaatvivleligt  denne  V^andled- 
ning,  som  Landsliøvdingen  Pontius  Pilatus  lod  anlægge  eller 
udbedre  for  Templets  Penge,  hvad  der  fremkaldte  stor  Tu- 
mult blandt  Jøderne.**) 

I  Jerusalems  umiddelbare  Nærhed  linde  vi  strax  udenfor 
Jaffaporten  i  den  vestre  Deel  af  Hinnomsdalen  to  store 
Vandbeholdere  med  en  Længde  af  den  ene  300  Fod  den 
anden  600  Fod,  Bredde  af  200  Fod  og  18  til  20  Fod  dybe. 
Siderne  ere  opmurede  og  Trappetrin  føre  ned  i  dem,  begge 
ere  yderst  forfaldne  og  om  Sommeren  uden  Vand.  De  kaldes 
nuomstunder  Mamilladammen  og  Sultandammen.  Man  har 
troet  i  dem  at  gjenkjende  den  øvre  og  nedre  Gihons 
Damme.  Den  første  af  disse  var  det,  hvis  Kilde  Kong 
Ezechias  tilstoi^pede  under  Sancheribs  Beleiring  og  førte  dens 
Vand  indenfor  Byens  Omraade  (2  Krønn.  32. so,  2  Kong. 
2O20,  jvfr.  Es.  36,2);  d.  e.  til  den  nedre  Gihons  Dam,  thi 
denne  var.  skjondt  behggende  udenfor  Murene,  dog  dækket 
fra  disse,  saa  at  Fjenden  ikke  kunde  faae  Adgang  til  den. 
Ved  den  øvre  Gihons  Dam  var  det  senere,  at  Propheten 
Esaias  søgte  at  sætte  Mod  i  den  forsagte  Kong  Achas  og 
udtalte  Forjættelsen  om  den  jomlrufødte  Messias,  hvis  Navn 
skal  være  Immanuel  (Es.  7,3  Hg.).  Imidlertid  er  det  dog 
tvivlsomt,  om  det  virkeligt  er  denne  Dam,  eller  om  den  ikke 


*)    Om  disse  see  under  Afsnittet  „Hebron  og  Mamre  Lund." 
**)   Josephus,  den  jødiske  Krig,  Bog  2,   Cap.  9.      Naar   det   siges,    at 
denne  Vandledning  var  400  Stadier  d.  e.  10  danske  Mile  lang,  da 
maa  dette   vistnok  betragtes   som  en  Afskriverfeil  for  40  Stadier 
ell.  een  dansk  Mil,  hvilket  passer  paa  den  omtalte  Vandledning. 

snarere  maatte  søges  paa  Byens  daværende  Nordside.*) 
Andre  ville  søge  den  nedre  G  ilions  Dam  i  den  saakaldte 
Ezechiæ  Dam,  som  nu  tindes  indenfor  Byens  Mure.  Den 
er  fuld  af  Vand,  som  den  faaer  tilført  fra  den  nedre  Dal; 
til  alle  Sider  er  den  omgivet  af  Huse  og  høie  Bygninger, 
der  hæve  sig  brat  op  af  Vandet  og  give  den  et  yderst 
malerisk  Udseende.  Skulde  det  være  den  Ezechiæ  Dam,  som 
omtales  i  2  Krønn.  32.3o,  og  som  altsaa  i  Oldtiden  maa  have 
ligget  udenfor  Murene?  Og  skulde  denne  Dam  maaskee 
være  det  „Gihon  i  Dalen",  ved  hvilket  Salomon  blev  salvet 
til  Konge**)  (1  Kong.  1,38)?  Det  maa  dog  bemærkes,  at 
Navnet  „Ezechiæ  Dam"  støtter  sig  ikke  til  nogen  gammel 
Tradition;  tidligere  hed  den  „den  hellige  Gravs  Dam"  eller 
„Badedammen",  fordi  der  ligger  et  offentlig  Bad  i  Nærheden, 
Først  i  det  17de  Aarhundrede  fremsattes  den  Formodning, 
at  det  skulde  være  den  af  Kong  Ezechias  anlagte  Dam, 
uden  at  der  dog  kan  føres  noget  historisk  Beviis  derfor. 
Hine  Spørgsmaal  ere  derfor  vanskelige  at  besvare,  efterdi 
Beskrivelserne  i  det  gamle  Testamente  ere  temmelig  ube- 
stemte; dengang  var  det  Stedligheder,  som  vare  alle  be- 
kj endte,  medens  nu  Terrainforhold  og  Fæstningsmure  ere 
ganske  forandrede.  Ikkun  dette  staaer  fast,  at  der  nu- 
omstunder  findes  tre  store  Vandbeholdere  i  den  vestre  Deel; 
de  to  udenfor  Staden  uden  Vand,  den  tredie  indenfor 
Murene  med  Vand.    Hvor  Gihons  Kilde,  som  Kong  Ezechias 


*)  Saaledes  hævder  "W.  Krafft,  at  de  tvende  Damme,  som  Ezechias 
bragte  i  Forbindelse  med  hinanden,  ikke  ere  de  tvende  Damme 
udenfor  Bj^en,  men  derimod  begge  vare  beliggende  iTyropæonsdalen, 
den  øvre  i  dennes  nordlige  Deel  udenfor  Byens  daværende  Muur, 
den  nedre  i  dens  sydlige  Deel.  (Die  Topographie  Jerusalems  1846, 
S.  122).  Samme  Anskuelse  hos  Gr.  Williams  (The  holy  city, 
1849.  II,  p.  469  flg.) 
**)  Denne  Mening  opstiller  Captain  Warr  en  i  The  recovery  of  Jerusa- 
lem, p.  237. 

lod  skjule,    skal  søges,    er   endnu  en   ulost  Gaade ;    man  har 
gjættet  paa  forskjellige  Steder,  men  uden  Resultat. 

Gaae  vi  rundt  om  Byen  til  den  østre  Side,  da  træffe  vi 
atter  Kilder  og  Vanddamme.  Henimod  den  sydlige  Spids 
af  Bjerget  Opliel,  vendt  ind  imod  Tyropæonsdalen,  tindes  en 
Kilde  med  et  Bassin,  hugget  ud  i  Klippen,  til  hvilket  man 
stiger  ned  ad  flere  Trin,  og  foran  dette  er  atter  en  Vand- 
beholder, som  gjennemstrømmes  af  Kildens  Vand.  Saavel 
Beliggenhed  (efter  Josephus'  Beskrivelse,  thi  Skriften  selv 
giver  ingen  Antydning  herom)  som  gamle  Traditioner  over- 
tyde os  om,  at  dette  er  den  navnkundige  Sil  o  am  Kilde 
og   Dam.      (_)m    dette    „sagte    rislende   Vand",    som    Israels 


Folk  i  sin  Taabelighed  foragter,  taler  Propheten  Esaias 
i  det  hekjendte  Sted  (Es.  8c,).  Ogsaa  i  Nehem.  3,i5  findes 
den  nævnet.  Meest  bekjendt  er  den  dog  bleven  ved  Jesu 
Befaling  til  den  Blindfødte  i  Joh.  9,7,  at  han  skal  toe  sig  i 
Dammen  Siloam.      Selve  Dammen   eller  Vandbeholderen   er 


64 

nu  temmelig  forfalden.  53  Fod  lang.  18  Fod  bred  og  om- 
trent ligesaa  dyb.  Den  er  kun  tildeels  fuld  af  Vand.  idet 
Vandet  fra  Kilden  ikke  opsamles  i  den  som  tidligere,  men 
løber  gjennem  den  forat  vande  Haverne  længere  mod  Syd. 
Nogle  Søilestykker  synes  at  være  Levninger  af  en  Kirke, 
som  tidligere  har  været  bj^gget  over  den.  Det  Taarn  i 
Siloam,  som  paa  Christi  Tid  faldt  ned  og  slog  tiere  Menne- 
sker ihjel  (Luk.  13. 4).  har  muligviis  været  opført  paa  Bjerg- 
høiderne  ovenover  Siloam  Dam. 

Siloam  Kilde  modtager  sit  Vand  fra  en  anden  Kilde  i 
Kedronsdalen  paa  den  østre  Side  af  Høien  Ophel.  og  dette 
har  maaskee  fremkaldt  dens  Navn  Siloam,  som  Ijetyder  Ud- 
sending (Joh.  9,7)  fordi  den  nemlig  er  udsendt  fra  en  anden 
Kilde.  Med  denne  staaer  den  i  Forbindelse  ved  en  1700 
Fod  lang  Canal,  som  er  hugget  ud  gjennem  Klippen  i  mang- 
foldige Vindinger  og  Krumninger.  Dette  viser,  at  man  ved 
dens  Anlæg  ikke  har  fulgt  en  mathematisk  Beregning,  men 
paa  Lykke  og  Fromme  hugget  sig  frem,  hvilket  da  atter 
tyder  paa  en  fjern  Oldtid.*)  Hiin  anden  Kilde,  fra  hvilken 
Siloam  modtager  sit  Vand.  kaldes  nu  Jomfru  Marias 
Kilde.  Den  bestaaer  ligeledes  af  et  Bassin  og  en  Dam, 
begge  liggende  henved  25  Fod  i  Dybden,  hvorfor  man  maa 
stige  ned  ad  32  Trappetrin,  udhuggede  i  Klippen.  De  store 
Stene,  hvormed  Jomfru  Marias  Kilde  er  opsat,  samt  et  Par 
gamle  nu  ulæselige  Lidskrifter,  tyde  hen  paa.  at  ogsaa  den 
maa  være  af  høi  Ælde,    muligviis    det  er  den  samme,    som  i 


*)  Den  engelske  Captain  "Warren,  som  paa  Ny  har  undersøgt  denne 
Kanal  i  December  1867,  holder  for,  at  den  er  et  Værk  af  Kong 
Ezechias,  da  han  paa  Grund  af  Assyrernes  Overgreb  tilstoppede 
Kilderne  udenfor  Byen  og  ledede  Vandet  ind  i  den  (2  Krønn. 
32,30  og  2  Kong.  20,2o)-  —  Krafft  opstiller  den  Formodning,  at 
den  er  endnu  ældre  og  er  et  Værk  af  Salomon,  som  ledede  Vandet 
herned  for  at  kunne  vande  de  store  kongelige  Haver,  som  laae 
nedenfor.     (Die  Tojjographie  Jerusalems,  S.  128). 

Neliem.  2,i3  kaldes  Dragekilden.  Sit  nuværende  Navn  har 
den  faaet  efter  en  gammel  Legende,  at  Jomfru  Maria  i  den 
skal  have  tvættet  Jesusbarnets  Linned.  Baade  den  og  Siloam 
ligge  udenfor  Murene,  men  de  maae  i  Oldtiden  enten  have 
ligget  indenfor  Murene  eller  været  dækkede  paa  en  saadan 
Maade,  at  man  fra  Tempelpladsen  under  en  Beleiring  kunde 
have  Adgang  til  dem. 

Ved  Jomfru  Marias  Kilde  er  der  den  Mærkelighed,  at 
Vandet  har  et  intermitterende  Løb;  i  Løbet  af  nogle  Mi- 
nutter kan  det  pludselig  bryde  frem  i  større  Mængde  og 
fylde  Beholderen  og  hører  derpaa  atter  op.  Det  Samme 
gjælder  da,  skjøndt  i  ringere  Grad,  om  Vandet  i  Siloam 
Kilde.  Aarsagen  til  dette  Phænomen,  som  kun  skal  finde 
Sted  to  eller  tre  Gange  om  Sommeren,  maa  vistnok  søges  i 
de  skjulte  Tilløb ,  som  Jomfru  Marias  Kilde  har ,  og  som 
endnu  ikke  ere  kj endte,  mulig\ais  de  findes  under  Haram- 
pladsen,  Andre  ville  søge  dem  i  Kedrons dalen.  Paa  Grund 
heraf  har  man  (R-obinson)  opstillet  den  Formodning,  at 
Jomfru  Marias  Kilde  skulde  være  Beth  es  da  Dam,  hvorom 
den  sagnagtige  Tilsætning  i  Joh.  5,4,  som  senere  er  kommen 
ind  i  Evangeliet,  fortæller,  at  „en  Engel  paa  visse  Tider  foer 
ned  i  Dammen  og  oprørte  dens  Vande".*)  Andre  ville  der- 
imod søge  Bethesda  Dam  i  den  store,  nu  tomme  og  tørre 
Vandbeholder,  som  findes  Nord  for  Tempelpladsen.  Imid- 
lertid er  det  rimeligere,  at  denne  har  været  en  Fæstnings- 
grav.  Atter  Andre  ville  finde  Bethesda  Dam  i  den  saakaldte 
„Jomfru  Maria  Bads  Dam",  som  findes  udenfor  Stephans- 
porten. Men  indtil  videre  bhver  det  uafgjort,  hvor  Bethesda 
Dam   skal  søges.      Der   er  saamange  Rester  af  Damme    og 


*)  Folkesagnet  vil  forklare  Standsningerne  ved  en  uhyre  Drage,  som 
ligger  gjemt  paa  Bunden  og  stundom  suger  Vandet  til  sig,  hvilket 
Sagn  rimeligviis  er  fremkaldt  ved  Benævnelsen  Dragekilden  hos 
Nehemias. 

H.  Scharling:  En  Pilgrimsfærd.  5 

Vandbeholdere,  som  ligge  begravne  i  Jerusalems  Grusdynger, 
at  det  er  umuligt  med  Bestemthed  at  udtale  sig  for  nogen 
af  dem,  da  Skriften  kun  angiver  dens  Beliggenhed  ved  Faare- 
porten  (Joh.  6,2),  men  hvor  denne  laa.  vides  heller  ikke. 

Om  de  her  nævnte  Kilder  og  Yanddamme  er  det  endnu 
uoplyst,  hvorfra  de  faae  deres  Tilløb.  Den  eneste  virkelige 
Kilde  eller  Brønd,  som  nu  kj  endes  i  eller  ved  Jerusalem,  er 
den  saakaldte  Hjobs  (eller  vel  rettere  Joabs)  Brønd,  som 
er  lidt  nedenfor  Mødestedet  mellem  Tyropæons,  Hinnoms  og 
Kedrons  Dal.  Den  er  125  Fod  dyb  og  overbygget.  Tradi- 
tionen har  vistnok  Bet.  naar  den  i  denne  Brønd  paapeger 
den  gamle  Kilde  Bogel,  som  var  et  Grændsemærke  mellem 
Judæ  og  Benjamins  Stammer  (Josva  15,7  og  18,i6).  Ved 
denne  Kilde  var  det,  at  Joab  (deraf  maaskee  Navnet)  og 
Præsten  Abjathar  kronede  Davids  oprørske  Søn  Adonja  til 
Konge,  som  i  den  Anledning  her  anstillede  store  Offringer, 
men  forfærdet  flygtede  med  sine  Tilhængere,  da  de  pludse- 
lig hørte  Jubelraabene  og  Basunstødene  fra  „Gihon  i  Dalen", 
hvor  Salomon  samtidigt  blev  salvet  til  Konge  efter  Davids 
Befaling  af  Propheten  Nathan  (1  Kong.  1).  —  Den  kaldes 
ogsaa  Nehemiæ  Brønd,  fordi  den  middelalderlige  Legende 
vilde  vide,  at  det  var  i  denne  Brønd,  at  Nehemias  atter 
fandt  den  hellige  Ild,  som  Præsterne  havde  skjult  her  ved 
Templets  og  Stadens  Ødelæggelse  af  Nebukadnesar,  og  herfra 
atter  førte  den  ind  i  det  nye  Tempel  (2  Makk.  1,19-24).  — 
I  stærke  Regnskyl  stiger  stundom  Vandet  i  den  dybe  Brønd 
saa  høit,  at  det  løber  over  og  vander  og  frugtbargjør  den 
nærhggende  Strækning.*)  I  det  Hele  har  Bjergaffaldet 
mellem  Siloam  Kilde  og  Brønden  Bogel  et  vakkert  Udseende 
med    sine    manare    Figen-    og    Oliventræer    samt    Græs    off 


*)  Ifølge  E.  G.  Schultz  (Jerusalem  1845,  S.  40)  er  det  ikke  Brønden 
Rogel  selv,  som  flyder  over,   men  tvende  Kilder  i  dens  Nærhed. 

mange  Urter,  hvad  vel  Altsammen  skyldes  de  nærliggende 
Kilder  og  deres  Vanding. 

Endeligt  maa  bemærkes,  at  under  Harampladsen  findes 
en  Mængde  Cisterner  og  Vandbeholdere,  som  have  været 
benyttede  ved  Tempeltjenesten.  De  synes  alle  at  have  staaet 
i  Forbindelse  med  hinanden  gjennem  et  Net  af  Kanaler,  som 
var  udhugget  i  Klippen.  Vandet  løb  da  fra  den  ene  til  den 
anden,  og  det  Overflødige  førtes  maaskee  til  Mariakilden 
og  Siloam  Kilde.  Et  Par  af  disse  Vandbeholdere  ere  af  en 
overordentlig  Størrelse,  næsten  som  det  Indre  af  en  Kirke. 
Imidlertid  er  Adgangen  og  Undersøgelsen  af  disse  meget 
vanskelig,  ja  næsten  umulig,  da  Tyrkerne  skinsygt  vaage  over, 
at  Europæerne  ikke  efterforske  eller  grave  paa  denne  Plads, 
paa  hvilken  deres  Helhgdom,  Omarmoskeen,  er  opført.  Det 
er  rimeligt,  at  om  der  engang  vindes  større  Frihed  i  saa 
Henseende,  man.  da  her  vil  finde  Nøglen  til  mange  Gaader 
ved  Jerusalems  Vandforsyning,  navnlig  Indblik  i  den  Sam- 
menhæng, hvori  de  forskjelhge  Kilder,  Brønde  og  Beholdere 
have  staaet  med  hinanden. 

Disse  store  Vandbeholdere  under  Tempelbjerget  i  For- 
ening med  Siloam  Kilde  og  Dragebrønden  faae  hos  Israels 
Propheter  en  særlig  religiøs  Betydning  som  Sindbilled  paa 
den  hellige  Aand,  der  i  Frelsens  Dage  skal  fra  Jerusalem 
udgaae  over  den  ganske  Jord.  Saaledes  varsler  Joel,  at  der 
skal  udspringe  en  Kilde  fra  Herrens  Huus  og  vande  Sittims 
Dal  (3,23),  og  Ezechiel  skildrer  udførligere  i  et  Fremtidssyn 
(47,1-12),  hvorledes  der  fra  det  nye  Tempel  skal  udspringe 
Vand  mod  Øst,  som  samler  sig  til  en  Livets  Strøm  med 
Livsens  Træer  paa  begge  Sider,  hvilket  Syn  atter  fremstilles 
i  Joh.  Aab.  22,i-3.  Ligeledes  varsler  Zacharias  om  de  le- 
vende Vande,  som  skulle  udspringe  fra  det  nye  Jerusalem, 
Halvdelen  mod  Øst  og  Halvdelen  mod  Vest  (14,8).  Det  er 
uden  Tvivl   disse  Steder,    som  Christus  har   for  Øie  i  Joh. 

5* 

7,38:  „hvo.  som  troer  paa  mig,  af  hans  Liv  skal.  som  Skriften 
siger,  flyde  levende  Yandstrømme"  ,  idet  den  Troende  sam- 
menlignes med  Templet  i  Jerusalem  (jvfr.  Joh.  2,21,  1  Kor. 
6,19,  6,16):  ligesom  der  af  dettes  Indre  (*x  t7^?  y.otltag)  udsprin- 
ger Kilder,  saaledes  Aandens  levende  VidnesbjTd  af  den 
Troendes  Hjerte. 


IV. 

Tempelpladsen  —  Haram     es     Sherif. 


Haram  es  Sherif  d.  e.  den  ædle  Helligdom  kalde  Ara- 
berne Omarmoskeen  i  Jerusalem,  som  indtager  den  høieste 
Rang  næstefter  Moskeerne  i  Mekka  og  Medina.  Deraf 
kommer  da  atter  Harampladsen  som  Benævnelse  paa  den 
vidtomfattende  aabne  Plads.  Denne  har  for  os  særdeles 
Interesse,  fordi  den  utvivlsomt  er  Tempelpladsen,  den  Plads, 
hvor  Salomons  og  senere  Herodes'  Tempel  var  opført.  Denne 
Plads  er  1500  Fod  lang  og  900  Fod  bred,  indtager  henved 
en  Sjettedeel  af  Jerusalem.  Dens  Fladerum  kan  maaskee 
anslaaes  til  27  Tønder  Land,*)  hvilket  bliver  fire  eller  fem 
Gange  saa  stort  som  Kongens  Nytorv.  Den  er  omgivet  og 
støttet  af  en  fast  Muur,  som  paa  Udsiden  hæver  sig  50 — 80 
Fod  over  den  omgivende  Jord.  Man  har  udregnet,  at  over 
200,000  Mennesker  kunne  rummes  paa  den;  men  det  maa 
ogsaa  erindres,  at  paa  denne  Plads  udenom  Templet  var 
Israels  Folk  forsamlet  fra  hele  Laudet  paa  de  store  Høi- 
tidsfester,  medens  kun  Præsterne  havde  Adgang  til  den 
egentlige  Helhgdom.     Og  ikke  blot  paa  de  store  Fester,  men 


*)    Vald.  Schmidt,   Reise  i   Grækenland,    Ægypten  og   det   hellige 
Land,  S.  318. 

hele  Aaret  igjennem  var  den  store  Forgaard,  som  omgav 
Templet,  og  som  var  indhegnet  af  pragtfulde  Søilegange.  et 
almindeligt  Samlingssted.  Den  kaldtes  Hedningenes  For- 
gaard, thi  til  den  havde  Alle  Adgang  uden  Hensyn  til  Re- 
hgion  eller  Nationalitet.  Her  færdedes  Frelseren  ofte  i  den 
vrimlende  Folkemængde,  lærte  og  øvede  sine  Mirakler,  og 
efter  hans  Bortgang  hans  Apostle  i^aa  samme  Viis. 

Tempelpladsen  dækker  over  det  gamle  Moriabjerg,  hvis 
Høide  er  2400  Fod  over  Middelhavet,  noget  lavere  end 
Zionsbjerg,  som  rager  op  over  det.  Den  vidtstrakte  Flade 
er  blevet  dannet  ved.  at  man  deels  har  hugget  Noget  bort 
af  den  oprindehge  KHppeflade,  deels  har  tilbygget  Hvælvin- 
ger mod  Nord  og  Syd  og  lagt  Terrasser  udover  disse  forat 
vinde  Plads  til  de  mange  Buegange  og  Haller,  som  omgave 
Templet,  og  i  hvilke  Folkemasserne  samledes.  Paa  dette 
Sted  var  et  af  Oldtidens  største  og  berømmeligste  Bygnings- 
monumenter  opført,  thi  Templet  i  Jerusalem  kunde  i  sine 
colossale  Steenmasser  maale  sig  med  Roms  Colossæum ,  ja 
selv  med  Ægyptens  Pyramider,  og  i  Pragt  og  Herlighed 
kappedes  det  med  Lilleasiens  berømteste  Templer.  Medtager 
man  de  vældige  Grundmure  og  Terrasseanlæg,  da  er  Ha- 
rampladsens  østlige  Grundmuur  mere  end  dobbelt  saa  lang 
som  en  af  Siderne  i  den  store  Pyramide,  og  Høiden  af  den 
samme  Muur  var  næsten  en  Trediedeel  af  Pyramidens,  ja 
vilde  man  maale  Afstanden  fra  Kedronsdalens  Dyb  til  Tem- 
pelhøiden.  som  reiste  sig  derover,  da  bliver  dette  kun  60 
Fod  mindre  end  hele  Pyramidens  Høide.*)  Det  kan  derfor 
ikke  undre  os,  at  Jesu  Disciple  med  patriotisk  Stolthed  pe- 
gede paa  dette  herlige  Bygningsværk,  som  skinnede  i  Marmor 


*)  Edinburgh  Review  Januar  1873  (Norsk  Tidsskrift  1874,  S.  237). 
Det  maa  erindres,  at  Kedronsdalen  var  i  Oldtiden  dybere,  og 
Moriabjergets  Aftald  steilere  end  det  nu  er,  da  det  for  en  Deel 
er  dækket  af  nedstyrtede  Ruin-  og  Grrusmasser. 

og  Guld,  og  udbrøde:  „Mester,  see  hvilke  Stene  og  hvilke 
Bygninger!"  (Marc.  13,i).  Men  mærkeligere  end  disse  pragt- 
fulde Bygninger  er  dog  Jesu  Svar:  „af  disse  store  Byg- 
ninger skal  der  ikke  blive  Steen  paa  Steen,  som  jo  skal 
nedbrydes!"  Thi  denne  Spaadom  er  gaaet  i  bogstave- 
ligste Opfyldelse.  Af  de  store  Bygninger,  d.  e.  Templet  selv, 
som  reiste  sig  over  Terrasserne,  og  for  hvis  Skyld  de  vældige 
Construktioner  vare  opførte  paa  Bjergets  Top.  er  der  ikke 
blevet  Steen  paa  Steen  tilbage :  det  er  saa  sporløst  forsvundet, 
at  de  Lærde  føre  ^ddtløftige  Forhandlinger,  om  Templet  har 
staaet  i  den  nordlige  Deel  eller  midt  paa  Pladsen  eller  i  det 
sydvestre  Hjørne.  Der  er  ikke  blevet  en  eneste  Steen  lig- 
gende, som  kunde  sige  os:  her  stod  Templet.  Det  Eneste, 
som  er  blevet  tilbage,  er  selve  Terrassen  og  Underbygningen, 
som  kan  overtyde  os  om,  at  det  virkeligt  er  historisk  Sand- 
hed, og  ikke  et  østerlandsk  ÆventjT,  at  her  har  et  af  Ver- 
dens ypperste  Monumenter  havt  sin  Plads. 


Da  Kong  David  byggede  sin  Kongeborg  og  l)yggede 
Muren  omkring  Zion.  laa  Moria  Bjerg  udenfor  Staden.  Paa 
dets  Top  havde  Jebusiten  Oman  en  Tærskeplads  d.  e.  en 
aaben,  fri  Plads,  paa  hvilken  Kornet  blev  udtærsket  af  Oxer, 
og  hvor  Vinden  med  Lethed  kunde  føre  Avnerne  bort ; 
netop  derfor  laae  slige  Tærskepladser  gjerne  oppe  paa  Høi- 
derne.  Denne  Plads  kjøbte  David  for  600  Guldsekler  og 
reiste  derfor  et  Alter  for  Herren  (1  Krønn.  21).  Det  var 
Davids  Ønske  her  at  opføre  et  stort  og  pragtfuldt  Tempel, 
men  dette  blev  ikke  tilstedt  ham.  Han  maatte  da  overlade 
dette  til  sin  Søn  Salomon  og  selv  nøies  med  at  træffe  de 
nødvendige  Forberedelser  med  at  samle  Materialier  og  hid- 
kalde dygtige  Haandværkere  fra  hele  Landet  (1  Krønn.  22). 

Først  under  Salomon  byggedes  Templet.    Det  har  upaa- 
tvivleligt  som   alle   saadanne  Bygninger   staaet   paa  Bjergets 
Top,  hvorfra  det  kunde  sees  vide  omkring.    De  nyeste  Under- 
søgelser  have    efterviist,    at  Morias   oprindelige   Aasryg  har 
løbet  i  Retningen  Nordvest  til  Sydost,  saaledes  at  den  falder 
temmelig  steilt  af  mod  Nordost  og  Sydvest.*)     Da  nu  denne 
Aasryg  var  for  smal  til  at  afgive  en  Grundflade  for  Templet 
med  dets  Forgaarde  og  Buegange,   maatte   den   udvides  ved 
Kunst,    og    i    dette  Øiemed  lod  Salomon   deels   en  Deel   af 
den  ru  Klippeflade  borthugge,   deels   svære  Qvadersteen  op- 
mure   ved    Siderne,    herved    vandtes    en    Grundflade,    paa 
hvilken  Tempelbygningerne  bleve  reiste.      Den  Fiirkant,  som 
fremkom,   antages  at  have   været  900  Fod  fra  Vest   til  Øst 
og  600  Fod  fra  Nord  til  Syd,   altsaa   at  have  omfattet  hele 
Midtpartiet   af  den    nuværende   Haramplads,   men  ikke   den 
nordlige  og  sydlige  Deel   af  den.      Foruden  Forgaarden   an- 
lagdes om  Temj^let  pragtfulde  Søilehaller,     En  af  disse  finde 
vi  omtalt  i  Joh.  10,23,  hvor  det  fortælles,  at  Jesus  vandrede 
i  Salomons  Buegang  og  her  kom  i  Strid  med  Jøderne;  lige- 
ledes i  Ap.  Gj.  3,11,  hvor  Folket  strømmer  sammen  om  Peter 
og   Johannes  i  Salomons  Buegang.     Dog  er  det  sandsynligt, 
at  dette  ikke  er  den  oprindelige    som  vistnok  er  bleven  øde- 
lagt tilligemed  Templet  af  Nebukadnesar,  men  en  senere  Om- 
bygning af  den,  som  har  beholdt  det  gamle  Navn.    Endvidere 
opførte  Salomon  Sydost  for  Templet  en  pragtfuld  Kongeborg. 
Alle  disse  Bygninger  bleve  omgivne   med  stærke  Mure,    der 
sluttede  sig  til  Murene  omkring  Zion,  og  herved  var  Templet 
draget  ind  med  i  Jerusalems  Befæstning,  i  hvilken  det  siden 
spiller  en  vigtig  Rolle. 

Al  denne  Pragt   og  Herlighed   blev  ødelagt,    da  Nebu- 
kadnesar 588  f.  Chr.  erobrede  Jerusalem,  Templet  og  Konge- 

*)    Our  work  in  Palestine.    1874.  —  Gr.  Rosen:  Das  Haram  von  Jeru- 
salem.    1866. 

borg  gik  op  i  Luer  og  Murene  hleve  nedrevne.  I  50  Aar 
laa  Alt  hen  som  Ruiner,  da  fik  Jøderne  under  Perserkongen 
Cyi'us  Tilladelse  til  atter  at  vende  tilbage  og  reise  deres  Stad 
og  Tempel.  Men  det  nye  Tempel  var  kun  ringe  og  uansee- 
ligt i  Sammenligning  med  den  gamle  Glands,  og  Propheterne 
maatte  sætte  Mod  i  det  forsagte  Folk  ved  at  vise  ben  til  den 
kommende  Messias,  som  skulde  gjøre  det  nye  Tempels  Her- 
ligbed langt  større  end  det  gamles. 

Under  de  syriske  Kongers  Undertrykkelse  led  atter  Byen 
haardt,  de  befæstede  Bjerget  Akra,  der  vistnok  maa  søges 
Nordvest  for  Harampladsen,  og  bavde  her  en  Fæstning,  som 
beherskede  baade  Templet  og  Staden,  Makkabæerne  af- 
rystede det  forhadte  Aag,  og  forat  bevare  Uafhængigheden 
sløifede  de  aldeles  den  syriske  Fæstning,  jævnede  Klippen 
Akra,  udfyldte  Dalen  mellem  den  og  Moria  og  udvidede 
derved  Tempelpladsen  til  dens  nuværende  Størrelse  mod 
Nord.  Endelig  opførte  de  i  dens  nordvestre  Hjørne  en  ny 
Fæstning,  Baris,  som  skulde  tjene  til  Beskyttelse  for  Templet. 

Tdumæeren  Herodes  den  Store  ombyggede  Alt  og  reiste 
Templet  i  en  Glands  og  i  et  Omfang,  som  skaffede  det  E,y 
over  den  ganske  Yerden.  Fæstningen  Baris  byggede  han 
endnu  stærkere  og  gav  den  Navn  Antonia  efter  sin  Vel- 
ynder Antonius.  Den  var  omgivet  af  høie  Mure  og 
Taarne,  indesluttede  en  Mængde  Værelser  og  Pragtsale  for- 
uden Kaserner  for  vSoldaterne,  saa  at  den  var  som  en  liden 
By  for  sig.*)  Ved  tvende  Trapper  blev  den  sat  i  Forbindelse 
med  Tempelpladsen,  saa  at  man  med  Lethed  kunde  bringe 
en  væbnet  Styrke  ind  paa  denne,  som  laa  lavere  end  Fæst- 
ningen og  kunde  overskues  fra  denne,  og  derved  standse  ud- 
brydende Oprør  og  Tumulter.**)     Dernæst  føiede  Herodes  et 


*)    Joseplius,  Jødiske  Krig  femte  Bogs  femte  Kapitel. 
**)  Opad  disse  Trapper  var  det,    at  Paulus   maatte  bæres   af  de  ro- 
merske Soldater,    da  de  rasende  Jøder  nede    paa  Tempelpladsen 

meget  stort  Stykke  til  Tempelpladsen  Syd  for  Helligdommen. 
Han  inddrog  her  først  de  store  Tomter  i  Sydost,  hvor  tid- 
ligere Salomons  Palads  havde  staaet,  og  dernæst  forat  have 
en  ligelig  Fiirkant  foran,  lod  han  paa  det  sydvestre  Affald 
af  Moria  opføre  Piller  og  Hvælvinger,  over  hvilke  Terrassen 
blev  ført  hen.  Herved  kom  Grundfladen  for  hans  Tempel 
til  at  danne  et  Kvadrat,  saa  hver  Side  var  900  Fod  lang, 
hvilket  stemmer  med  Josephus'  Angivelse,  at  Templet  var 
sex  Stadier  i  Omkreds.*) 

De  Pragtbygninger  og  herlige  Marmorhaller,  som  bleve 
opførte  paa  denne  Grund,  vare  endnu  under  Arbeide,  da 
Jesus  traadte  frem  og  lærte  Folket  (jvfr.  Joh.  Ev.  2.20).  I 
Buegangene  her  talte  han  ofte  ved  de  store  Fester  og  be- 
kæmpede Pharisæernes  Hykleri  og  Falskhed,  og  herfra  forjog 
han  de  Handlende,  som  vanhelligede  Stedet  med  deres  Kjøb 
og  Salg.  Her  varslede  han  om  Templets  Ødelæggelse  og  sin 
egen  Opstandelse  — 

Fyrretyve  Aar  derefter 

Salem  saae  en  anden  Grjæst, 

Ørnen  med  de  glubske  Unger 

Krig  og  Oprør,  Pest  og  Hunger  — **) 

det  var  Romerne,  som  skulde  bringe  det  prophetiske 
Ord  i  en  rædsom  Opfyldelse.  Templet  og  Buegangene  gik 
op  i  Luer,  der  blev  ikke  Steen  paa  Steen  tilbage. 

I  tvende  Menneskealdere  laa  Tempelpladsen  som  en  øde 
Gruushob.     Da  fandt  Keiser  Hadrian  paa  at  omskabe  Jeru- 


vilde  ihjelslaae  ham  (Ap.  Gj.  21,35),  og  herfra  var  det,  at  han  holdt 
den  i  Ap.  Gj.  22  meddeelte  Tale.  Borgen  Antonia,  i  hvilken  Pau- 
lus derefter  bringes  ind,  kaldes  ,]  7ta^,f/.,iioX)i  (Ap.  Gj.  21,34,37). 
Det  er  den  samme,  som  i  Evangelierne  kaldes  to  Ttqanw^iov  (Matth- 
27,27,  Mc.  15,16,  .Joh.  18,28,  19,9),  hvor  Pilatus  havde  Bolig,  og  hvor 
Jesus  blev  underkastet  Forhør  og  raa  Mishandling  af  Soldaterne- 
*)  Jødiske  Krig  5,-. 
**)   Brorsons  Svanesang. 

salem  til  en  hedensk  Pragtby,  Ælia  Cajntolina;  hvor  Jehovas 
Tempel  havde  staaet,  lod  han  opføre  et  Tempel  for  Jupiter 
Capitolinus.  Julian  den  Frafaldnes  fortvivlede  Forsøg  paa 
at  gjenopreise  det  jødiske  Tempel  forat  gjøre  Christi  Spaa- 
dom  til  Jntet,  mislykkedes  aldeles.  Naar  og  hvorledes 
Hadrians  Jupitertempel  er  blevet  ødelagt  eller  forsvundet, 
vides  ikke.  Da  Jerusalem  faldt  Aar  636  i  Arabernes 
Hænder,  opførte  disse  en  pragtfuld  Moskee,  den  samme, 
som  endnu  staaer.  Da  Korsfarerne  1099  indtoge  Byen,  flyg- 
tede Muselmændene  herhen,  men  bleve  af  de  christne  Riddere 
skaanselløst  huggede  ned,  Mænd,  Qvinder  og  Børn,  saa  at 
hele  Tempelpladsen  var  en  Blodpøl,  i  hvilken  man  vadede 
indtil  Anklerne  og  Knæerne.  Efter  denne  „normanniske 
Gudsdyrkelse"  blev  Moskeen  omdannet  til  en  Kirke,  Halv- 
maanen  toges  bort  og  et  forgyldt  Kors  reistes  istedenfor. 
Kirken  fik  Navn  af  Templum  domini  og  værnedes  af  de 
tappre  Tempelriddere,  hvilke  toge  deres  Navn  deraf.  Men 
Jerusalem  faldt  atter  i  Tyrkernes  Hænder,  og  Kirken  blev 
atter  omdannet  til  Moskee,  hvad  den  er  den  Dag  idag.  Saa- 
ledes  have  alle  de  store  Verdensreligioner  reist  deres  Hellig- 
domme paa  denne  Plads,  indtil  den  endelig  er  bleven  i  ufor- 
styrret Besiddelse  hos  den  falske  Prophets  Tilhængere.  Men 
ogsaa  heri  har  Sandheden  bekræftet  sig,  thi  den  Dag  er  for- 
længst brudt  frem,  da  der  hverken  skal  tilbedes  ]3aa  Garizim 
eller  paa  Moria,  men  over  den  ganske  Jord  skulle  Troens 
Pauluner  bygges  (Joh,  4,21—24). 


Saa  er  da  nuomstunder  Tempelpladsen  en  tyrkisk  Hel- 
hgdom,  hvortil  Adgangen  strængeligt  er  forbuden  Jøder  og 
Christne.  Vi  fik  under  vort  Ophold  ikke  Leilighed  til  at 
betræde  den,  men  maatte  nøies  med  den  forøvrigt  meget  gode 

Oversigt,  som  man  har  over  den  fra  Oliebjerget.  Nærmer 
en  Franker  sig  Harampladsen,  hilses  han  med  Skjældsord, 
og  om  disse  ikke  holde  ham  tilbage,  med  Steenkast.  I  for- 
skjellige  Gyder  og  Porte,  som  føre  henimod  Harampladsen, 
er  en  Steen  ophængt  i  en  Snor,  det  vil  paa  Tyrkisk  sige: 
forbuden  Adgang.  En  Fremmed,  som  af  Nysgjerrighed  eller 
Videbegjær  listede  sig  ind  og  blev  opdaget,  vilde  utvivlsomt 
strax  blive  dræbt  af  den  fanatiske  Folkehob. 

I  allersidste  Tid  er  dog  heri  skeet  nogen  Ændring.  De 
Fremmede  kunne  nu  i  Regelen  faae  Adgang  til  Omarmoskeen 
hgesom  til  Moskeerne  i  Cairo  og  Constantinopel  mod  Erlæg- 
gelse af  en  Pengesum.  For  Sikkerheds  Skyld  maae  de  led- 
sages af  tyrkisk  Vagt  og  nøie  vogte  sig  forat  forstyrre 
Muselmændene  i  deres  Andagtsøvelser.  Udgravning  tillades 
paa  ingen  Maade  indenfor  selve  Harampladsen,  men  vel 
udenfor  Muren,  hvor  Grunden  ikke  længer  agtes  for  hellig. 

Herved  er  det  lykkedes  Videnskabsmænd  og  Forskere  i 
al  Fald  at  vinde  et  Overblik  over  Pladsen  og  de  Antydnin- 
ger, som  den  kan  give  til  Forstaaelse  af  Oldtidens  Bygnings- 
værker. Saaledes  udgav  den  preussiske  Consul  G.  Rosen, 
hvis  Ophold  i  selve  Jerusalem  gav  ham  god  Leilighed  til 
archæologiske  Studier,  en  Beskrivelse  over  Harampladsen.*) 
Navnligt  have  Englænderne  arbeidet  med  stor  Iver.  Captain 
Wil  son  anstillede  i  Vinteren  1864 — 65  meget  grundige 
Undersøgelser,  ved  hvilke  Hollænderen  Van  de  Veldes 
fortrinlige  Kort  (1858)  ydede  god  Hjælp.  Det  i  London 
stiftede  Selskab,  Palestine  Exploration  Fund,  hvis  Formaal 
er  at  fremme  Kjendskab  til  det  hellige  Land  ved  Under- 
søgelsesreiser  og  Udgravninger,  udsendte  Captain  AVarren 
med  nogle  engelske  Underofficerer  af  Ingeniørcorpset,  som 
skulde  staae  ham  bi.    Han  anstillede  Udgravninger  og  Efter- 


*)    G.  Rosen,  Das  Haram  von  Jerusalem  und    der  Tempelplatz  des 
Moria.     1866. 

forskninger  fra  Fel)niar  1867  til  April  1870  og  lod  sig  ikke 
afskrække  ved  de  Hindringer,  som  Paschaen  og  de  tyrkiske 
Magthavere  ideligt  lagde  liam  i  Veien.  Det  lykkedes  herved 
at  vinde  Klarhed  over  Terrainforholdene  i  det  gamle  Jeru- 
salem og  at  bringe  flere  omstridte  Spørgsmaal  til  en  utve- 
tydig Afgjørelse.*) 


I  den  Skikkelse,  hvori  Harami^ladsen  nu  viser  sig,  er- 
kj endes  den  strax  for  et  Værk  af  menneskelig  Kunst.  Den 
oprindelige  Klippeflade  er  deels  bleven  borthugget,  deels 
overdækket  med  store  Qvadersteen,  hvorved  en  jævn  Grund- 
flade af  meget  stor  Udstrækning  er  fremkommen.  Hele 
dette  Arbeide  skriver  sig  aabenbart  fra  den  jødiske  Oldtid, 
thi  Araberne  have  ikke  liavt  saa  stor  Plads  nødvendig  for  at 
opføre  Omarmoskeen,  ei  heller  Romerne  forat  bygge  deres 
Jupitertempel.  Derimod  behøvede  det  herodianske  Tempel, 
som  paa  alle  Sider  var  omgivet  af  pragtfulde  Buegange,  en 
meget  stor  Plads,  som  maatte  være  jævn  overalt.  Under- 
søgelserne have  da  ogsaa  bekræftet,  at  de  Hvælvinger,  som 
støtte  den  sydvestlige  Deel,  ere  af  herodiansk  Oprindelse, 
medens  den  midterste  Deel  af  Harampladsen  er  et  Yærk  af 
Salomon  og  rimeligviis  hans  nærmeste  Efterfølgere. 

Midt  paa  Harampladsen  hæver  en  anden  Terrasse  sig  i 
en  Høide  af  10  eller  12  Fod.  Man  stiger  op  paa  den  ad 
Trapper,  og  paa  den  er  Omars  Moskee  opført.  Ogsaa  denne 
Terrasse  skriver  sig  utvivlsomt  fra  den  jødiske  Oldtid,  og  paa 
den  har  det  egenthge  Tempel  staaet,  som  nu  er  ganske  for- 
svundet. 

Kommer   man  nu  ind  i   Omars  Moskee,    da  hæver   sig 


*)   Cfr.  The  Recovery  of  Jerusalem  1871. 

lige  -i  dens  Midte  en  nøgen  Klippetop,  50  Fod  lang  og  40 
Eod  bred,  som  rager  benved  6  Eod  op  over  Gulvet  og  er 
omgivet  med  et  Gitterværk.  Denne  Klippetop  er  furet  med 
en  Kende  og  gjennemboret  med  et  rundt  Hul  ligesom  Aab- 
ningen  til  en  Cisterne,  men  bar  dog  aldrig  været  benyttet 
som  saadan,  da  der  ikke  i  dets  Rand  lindes  de  sædvanlige 
Mærker  af  Toug  eller  Keb,  hvori  Krukkerne  eller  Spandene 
drages  op.  Under  denne  Klippetop  befinder  sig  et  Rum,  til 
hvilket  man  stiger  ned  ad  Trappetrin.  Gulvet  i  dette  Rum 
er  belagt  med  Marmor,  og  i  dette  findes  en  Plade,  som 
dækker  over  en  buul  Brønd  underneden.  Men  denne  Mar- 
morplade maa  paa  ingen  Maade  løftes  fra  sin  Plads,  thi 
efter  Muhamedanernes  Forsikkring  dækker  den  over  Indgan- 
gen til  Paradis. 

Klippen,  som  rager  op,  er  es  Sakhra.  Muhamedaner- 
nes hellige  Fjeld,  Thi  fra  den,  fortælle  de,  var  det,  at 
Muhamed  gjorde  sin  vidunderlige  Reise  op  gjennem  alle 
Himle,  og  der  skal  endnu  sees  Spor  af  Engelen  Gabriels 
Hænder  paa  den,  thi  Engelen  maatte  med  Vold  og  Magt 
holde  Klippen  tilbage,  som  endelig  vilde  gjøre  Himmelreisen 
med  Muhamed.  Endnu  bestandig  svæver  den  efter  Muhame- 
danernes Forsikkring  frit  i  Luften  uden  nogen  Støtte,  Denne 
Klippe  danner  det  egentlige  Centrum  i  Moskeen,  og  det  er 
aabenbart,  at  den  har  været  bestemmende  for  dennes  Byg- 
ningsanlæg, 

Men  hvad  har  es  SakJtra  oprindelig  været?  Thi  det 
er  klart,  at  Muselmændene  have  ikke  bragt  den  frem  forat 
fortælle  Muhameds  Himmelreise,  men  de  have  forefundet  den 
i  dens  nuværende  Skikkelse  og  have  dertil  knyttet  deres 
Sagn,  Det  er  ligeledes  klart,  at  heller  ikke  Romerne  have 
bragt  den  frem  til  deres  Tempel,  men  at  ogsaa  de  have 
forefundet  den  saaledes.  Saaledes  maae  vi  gaae  tilbage  til 
den  jødiske  Oldtid,  og  naar  vi  betænke,   at  vi  her  have  den 

øverste  Top  af  Moria  Bjerg,  saa  er  der  al  Grund  til  at  an- 
tage, at  denne  nøgne  Klippeflade  er  en  Deel  af  Jebusiten 
Ornans  Tærskeplads,  hvilken  David  kjøbte,  og  hvorpaa 
Salomon  oi:)førte  Helligdommen.  Naar  man  imidlertid  videre 
har  villet  slutte,  at  selve  det  Allerhelligste  har  staaet  her, 
da  lader  det  sig  ikke  forene  med  Kubbeth  es  Sakrahs 
centrale  Plads,  thi  det  Allerhelligste  var  beliggende  i  den 
vestre  Deel  af  Templet,  og  dette  vilde  da  ikke  faae  til- 
strækkehg  Plads  til  at  udstrække  sig  mod  Øst.  Rimeligere 
er  det  derfor  at  antage,  at  det  har  været  Pladsen  for  det 
store  Brændofferalter,  som  stod  i  Templets  JForgaard, 
hvor  de  store  Offringer  bragtes  for  Land  og  Folk,  Og  nu 
vil  man  kunne  forstaae,  hvad  det  runde  Hul  og  Klii^pehulen 
og  Brønden  underneden  have  at  betyde:  det  har  været  Af- 
løbsrender for  Blodet  af  de  slagtede  Offerdyi',  som  her- 
igjennem  løb  ned  i  de  underjordiske  Kanaler  og  førtes  ud  i 
Kedronsdalen.  Denne  Anskuelse,  at  es  Sakhra  har  været 
Pladsen  for  Brændofleralteret,  har  \T.mdet  stedse  flere  Til- 
hængere for  sig,  og  hermed  er  da  i  al  Fald  et  Udgangs- 
punkt vundet  til  at  bestemme  Templets  Beliggenhed. 

Foruden  den  lukkede  Brønd  under  es  Sakhra  findes 
der  en  Mangfoldighed  af  Cisterner,  Kanaler  og  Vand- 
beholdere under  Harampladsen.  Nogle  af  disse  ere  under- 
søgte, men  til  de  fleste  have  Tyi-kerne  forbudt  Adgangen. 
Endvidere  findes  der  under  den  sydostlige  Deel  store  under- 
jordiske Hvælvinger,  som  i  Folkesproget  føre  Navn  af  Salo- 
mons Stalde,  hvilken  Benævnelse  maaskee  skriver  sig  fra 
Korstogenes  Tid,  da  Tempelherrerne  havde  Pladsen  og  mu- 
hgviis  benyttede  disse  Hvælvinger  til  Hestestalde.  Deres  op- 
rindelige Bestemmelse  har  dog  været  en  ganske  anden, 
nemlig  at  støtte  den  Terrasse,  paa  hvilken  Salomons  Palads 
blev  opført.  I  saa  Fald  vilde  de  altsaa  være  et  Bygnings- 
værk af  den  store  Konge;   Andre  have  imidlertid  villet  føre 

dem  ned  til  en  senere  Periode,  ja  endog  heelt  ned  til  den 
muhamedanske  Periode,  hvad  dog  neppe  er  rimeligt.  Dog 
tør  det  nok  antages,  at  Araberne  have  istandsat  og  ombyg- 
get betydelige  Partier  af  dem. 

Hele  Harampladsen  er  altsaa  undermineret  med  et  Net 
af  Gange,  Kanaler  og  Hvælvinger,  som  nu  kun  deelviis  er 
kjendt.  I  disse  Gange  var  det,  at  mange  Jøder  skjulte  sig, 
da  Templet  var  erobret  af  Romerne,  og  der  ingen  Udvei 
var  til  Plugt  og  Frelse.  Her  vankede  de  om  i  de  mørke 
Gange,  indtil  de  ynkeligt  omkom  af  Hunger  og  Udmattelse. 
Af  disse  Gange  var  det,  at  Simon,  Gioræ  Søn,  en  af  de 
vigtigste  Oi^rørshøvdinge ,  uventet  steg  op  iført  en  Purpur- 
kaabe,  idet  han  meente  som  et  Spøgelse  at  kunne  skræmme 
de  romerske  Soldater.  Men  han  kj endte  dog  ikke  disse  ret, 
de  bleve  vel  forfærdede,  men  vege  ikke  fra  deres  Post  og 
toge  ham  derpaa  til  Fange,  da  de  atter  havde  besindet  sig.*) 
Denne  Fortælling  danner  et  mærkeligt  Modstykke  til  Be- 
retningen om  hiin  anden  Konge,  som  ikke  langt  herfra  ogsaa 
steg  op  fra  Underverdenens  og  Gravens  Hige,  men  som 
ingen  romersk  Vagt,  hvor  modig  og  mandstærk  den  end  var, 
mægtede   at  holde  tilbage.  — 

—  Murene  omkring  Harampladsen,  sammensatte  af  væl- 
dige Steenblokke,  dannede  en  vigtig  Deel  af  Stadens  Befæst- 
ning og  ere  ovenfor  blevne  omtalte  under  denne.  En  stor 
Deel  af  dem,  stundom  Halvparten  og  mere,  ligger  skjult 
under  den  nuværende  Overflade.  Captain  Warren  har  om- 
hyggeligt undersøgt  dem  i  Aarene  1867 — 70;  her  var  han 
nemhg  udenfor  Helligdommen  og  kunde  derfor  anlægge  Mi- 
ner og  Schakter.**)  Han  anlagde  saadanne  til  en  Dybde 
snart  af  50,  snart  af  80  Fod  og  stødte  hernede  paa  den  op- 
rindelige Klippe,   paa  hvilken  Muren  fra  først  af  er  opført. 

*)   Josephus  jødiske  Krig  VII,2. 
**)    Our  work  in  Palestine  S.  97  flg. 

De  mægtige  Steenlag  fandtes  i  fortløbende  Række,  et  enkelt 
Sted  saaes  Skrifttegn,  der  antages  for  phøniziske,  rimeligviis 
Steenhuggermærker.  Af  egentlige  Oldsager  derimod  fandtes 
paafaldende  Lidet,  nogle  Potteskaar,  Stumper  af  Vaser  og 
Broncelamper  var  det  Hele.  Det  fremgaaer  imidlertid  af 
disse  Undersøgelser,  at  Tempelmiirene  maae  have  reist 
sig  i  en  ganske  anderledes  imponerende  Høide  end  den, 
hvori  vi  nu  see  dem.  Navnlig  gjælder  dette  om  den  østre 
Muur,  som  reiser  sig  over  Kedronsdalen,  som  dengang  var 
dybere  end  den  nu  er,  ligeledes  om  den  sydlige  Muur.  Over 
den  sidste  reiste  Herodes  sin  tredobbelte  Søilehal,  der  altsaa 
hævede  sig  over  et  Muurværk  af  Høide  som  vore  Kirke- 
taarne  og  i  sin  hvide  Marmorglands  maa  have  frembudt  et 
Pragtskue,  hvorom  vi  nu  kun  formaae  at  danne  os  en  svag 
Forestilling.  Over  denne  Søilehal  var  Tempeltinden,  fra 
hvilken  Fristeren  bød  Christus  at  kaste  sig  ned  (Matth.  4,5); 
denne  var  altsaa  ikke  over  selve  Templet,  men  over  det 
sydøstre  Hjørne  af  Tempelmuren,  som  i  svimlende  Høide  hæ- 
vede sig  over  Kedronsdalen,  og  dette  stemmer  vel  med  Jose- 
phus'  Beretning,  at  Ingen  kunde  fra  denne  Plads  skue  ned 
i  det  lodrette  Dyb  uden  at  gribes  af  Svimmelhed. 

Paa  den  vestlige  Haramsmuur  havde  allerede  den  ameri- 
kanske Professor  Robinson  for  adskillige  Aar  siden  bemærket 
Ansatsen  til  en  Brobue,  hvilken  efter  ham  fik  Navnet  af 
Robinsons  Bue.  Han  antog  den  for  at  have  dannet  For- 
bindelsen mellem  Templet  og  Zionsbjerg  over  Tyropæons- 
dalen.  Efter  Curvens  Størrelse  udregnede  han  den  til  at 
have  været  41  Fod  lang,  men  i  saa  Fald  maatte  der  rigtig- 
nok have  været  flere  saadanne  Brobuer,  hvilende  paa  Piller, 
da  Afstanden  mellem  Zion  og  Moria  her  er  omtrent  300  Fod. 
Captain  Warren  lod  grave  en  Schakt  ned,  hvor  det  efter  Be- 
regningen antoges,  at  den  første  Pille  maatte  være  og  fandt 
ogsaa  Levninger  af  den  og  af  den  nedstyi'tede  Brobue  om- 

trent  20  Fod  under  den  nuværende  Overflade.  De  andre 
Bropiller  har  man  ikke  kunnet  finde ;  muligviis  har  der  kun 
været  denne  ene  Bue  og  fra  den  har  en  Række  Trapper 
ført  ned  i  Tyropæonsdalen.  Flere  Schakter,  som  sænkedes 
i  forskjellig  Afstand,  viste  en  gammel  Brolægning,  som  dækf 
ke"He  over  et  gammelt  Gruuslag,  der  viste  sig  atter  at  være 
20  Fod  over  den  oprindehge  Klippeflade.  Hiin  Brolægning 
med  samt  Pillen  og  Buen  er  et  Værk  af  Herodes,  der  alt- 
saa  her  har  bygget  over  ældre  Buiner,  ligesom  senere  hans 
Værk  er  styrtet  sammen  og  blevet  dækket  af  nye  Grushobe. 

Nord  for  Robinsons  Bue  findes  en  anden  Broansats,  der 
kaldes  Wilson  s  Bue.  Ogsaa  her  har  Captain  Warren  sænket 
Schakter  og  derved  efterviist,  at  atter  her  har  der  været  en 
Viadukt,  som  har  ført  fra  Tempelbjerget  til  Zion,  men  af 
senere  Oprindelse. 

Disse  Udgravninger  samt  Anlæg  af  Miner  og  Schakter 
bleve  udførte  under  idelig  Modstand  af  den  tyrkiske  Øvrig- 
hed, som  frygtede  for,  at  man  skulde  komme  ind  paa  selve 
Harampladsen ,  hvad  der  var  strængt  forbudt.  Hertil  kom 
den  overhængende  Livsfare,  hvormed  Udgravningerne  foreto- 
ges, idet  snart  Jordmasserne  rutschede  sammen  over  dem, 
snart  store  Stene  pludseligt  bleve  rokkede  fra  deres  Plads 
og  truede  med  at  knuse  Arbeidsfolkene.  Dog  var  man  saa 
heldig  at  undgaae  større  Ulykkestilfælde.  Hovedresultatet, 
som  er  vundet  ved  det  ihærdede  Arbeide,  er  et  nøiere  Kjend- 
skab  til  de  fundamentale  Muuranlæg  paa  Tempelbjerget. 
Det  er  herved  efterviist,  at  Templet  kan  ikke  have  staaet 
paa  den  sydlige  Deel  af  Harampladsen,  som  Nogle  have  paa- 
staaet,  men  at  der  er  overveiende  Sandsynlighed  for,  at  det 
har  staaet  der,  hvor  nu  Omarmoskeen  staaer. 

Et  Stykke  Nord  for  Robinsons  og  Wilsons  Buer  føres 
vi  fra  en  længst  forsvunden  Oldtid  lige  ind  i  Nutiden.  Det 
er  Jødernes  G r ædeplads.      De    vældige    Blokke,   hvoraf 

H.  Scharling:  En  Pilgrimsfærd.  G 

Haramsmuren  her  er  sammensat,  bære  Vidnesbyrd  om  deus 
høie  Ælde.  De  fleste  af  Stenene  have  en  Længde  af  10  til  15 
Fod,  alle  ere  omhyggeligt  bearbeidede  og  fugerandede.  Ni  Lag 
kan  der  tælles;  ovenover  dem  er  endnu  et  Stykke  Muur  reist, 
hvis  smaa  Stene  ere  fra  en  langt  senere  Tid.  Hiiu  mægtige 
Undermuur  er  utvivlsomt  fra  det  gamle  Tempels  Tid,  vistnok 
fra  Salomons  Dase. 


Jedernes  Grædeplads. 


Som  nu  dette  Sted  ved  sin  høie  Ælde  er  vel  skikket  til 
at  fremkalde  allehaande  Betragtninger  og  paabyde  dyb  Ære- 
frygt, saa  vil  den  Scene,  som  her  møder  Beskueren,  end 
yderhgere  forstærke  Indtrykket,  thi  det  er  et  lille  Stykke 
Verdenshistorie,  der  lyslevende  træder  frem:  Israels  Folk, 
som  klager  over  sin  svundne  Herlighed  og  ydmygt  sukker 
for  sin  Messias'  Tilkommelse.  Hver  Fredag  Eftermiddag 
indfinde  de  sig  her  med  deres  Bønnebøger  og  deres  heUige 
Skrifter,  læse  og  bede,  hulke  og  græde.  Baade  Mænd 
og  Qvinder  indfinde  sig,  hine  i  lange  Talarer  og  pelts- 
kantede    Huer,     disse    i    lange    hvide    Overklæder.       Nogle 

støtte. Hovederne  mod  selve  Muren,  ivrigt  læsende  og  be- 
dende, Andre  sidde  paa  Hug  i  Grupper  rundt  omkring.  Der 
var  dem,  som  gjorde  det  aldeles  mekanisk,  sløvede  ved  lang 
Vane  og  trættende  Gjentagelse,  men  der  var  ogsaa  dem,  i 
hvis  Øine  jeg  saae  Taarer,  og  som  vare  grebne  af  virkelig 
Sorg.  Selve  Skikken  gaaer  meget  langt  tilbage  i  Tiden. 
Keiser  Hadrian  fordrev  alle  Jøder  fra  Byen,  da  han  gjen- 
opbyggede  den  under  Navn  af  Ælia  Capitolina,  og  forbød 
dem  under  Livsstraf  at  nærme  sig  den.  I  to  Aarhundreder 
vare  de  ganske  udelukkede  fra  deres  hellige  Stad,  først 
under  Keiser  Constantin  fik  de  Tilladelse  til  at  komme  den 
hellige  By  saa  nær,  at  de  kunde  see  den,  men  ikke  til  at 
komme  ind  i  den.  Ved  Bestikkelse  vidste  de  dog  at  skaffe 
sig  Adgang  til  den,  og  omsider  turde  de  atter  bosætte  sig  i 
den.  Deres  Klageforsamling  ved  Tempelmuren  i  et  lidet 
fiirkantet  Gaardsrum,  som  dertil  er  indrømmet  dem,  antages 
at  hidrøre  fra  Middelalderen,  har  altsaa  flere  Aarhundreders 
Hævd.  Ind  paa  Tempelpladsen  tør  de  ikke  komme,  det  til- 
lade Muhamedanerne  paa  ingen  Maade,  saa  samle  de  sig 
udenfor  Muren  forat  være  det  hellige  Sted  saa  nær  som 
muligt.  Under  Graad  og  Veeklage  mindes  de  hine  Tider,  i 
hvilke  den  begeistrede  Sanger  kunde  istemme  Kvadet:  „Stolt 
sig  hæver,  en  Fryd  for  hele  Landet,  Zions  Bjerg,  den  store 
Konges  Stad!  —  —  Gaaer  omkring  Zion,  omringer  den, 
tæller  dens  Taarne!  Lægger  Eder  dens  Mure  paa  Hjerte, 
betragter  nøie  dens  Paladser,  for  at  I  kunne  fortælle  det  til 
den  sidste  Slægt!"  (Ps.  48.) 

Og  hvor  ere  nu  de  faste  Mure  og  de  stolte  Taarne? 
Nedstyrtede  i  Støvet  ere  de,  Folket  huusvild  i  sit  eget  Land, 
en  Flygtning  over  al  Jorden.  Vel  maae  de  sukke  og  klage, 
vel  maae  de  raabe  til  deres  Messias,  at  han  dog  engang  vil 
aabenbare  sig  og  frie  sit  Folk  fra  den  dybe  Forsmædelse, 
hvori  det  er  sunket.     Den  Christne,  som  overværer  dette  Op- 

6* 

trin,  vil  føle  sit  Hjerte  dybt  grebet  af  Medynk  med  det 
ulykkelige,  liaardt  prøvede  Folk  —  men  han  vil  ogsaa  undre 
sig  over  dets  Blindhed,  at  det  endnu  stedse  vedbliver  at  søge 
„den  Levende  mellem  de  Døde",  at  det  endnu  stedse  ved- 
bliver at  vente  den  Messias,  som  er  kommen  for  over  1800 
Aar  siden,  og  hvis  Villie  og  Magt  til  at  frie  sit  Folk  fra 
Forsmædelsen  kj endes  i  hans  Rige,  som  i  Aandens  Liv  og 
Kraft  bygges  over  den  ganske  Jord. 


Medens  Israels  Børn  efter  Kjødet  staae  grædende  uden- 
for og  klage  for  den  tabte  Helligdom,  sidde  Ismaels  Børn 
til  Høibords  indenfor.  Hvor  før  Salomons  Tempel  stod,  knei- 
ser  nu  Omars  Moskee,  een  af  den  arabiske  Byggekunst's 
stolteste  Monumenter.  Den  har  i  Tidernes  Løb  været  under- 
kastet adskillige  Forandringer,  men  den  ældste  Deel,  nemlig 
de  indre  Arkader  og  Omfangsmurene,  som  endnu  staae,  ere 
fra  den  arabiske  Khalif  Abd-el-Melek  (688 — 91),  hvad  en 
lang  kufisk  Indskrift  meddeler,  det  er  da  muligt,  at  Kha- 
lifen  Omar  (634 — 44),  efter  hvem  den  almindeHgt  nævnes, 
har  grundlagt  den. 

O  m  ar  m  o  s  k  e  e  n  er  en  central  Bygning,  høist  eiendomme- 
lig  i  sit  Anlæg.  Dette  er  nemlig  heelt  igjennem  bestemt  ved 
den  Helligdom,  over  hvilken  den  hvælver  sig,  nemlig  den  før 
omtalte  nøgne  og  ru  Klippeflade  med  Hulen  nedenunder, 
es  Sakrah.  Denne  Klippe,  som  er  omtrent  tyve  eller  tredive 
Alen  lang  og  bred,  rager  op  midt  inde  i  Moskeen,  den  er 
omgivet  med  et  Gitterværk  og  over  den  svæver  en  prægtig 
Silkebaldachin.*)  Medens  Muselmændene  i  alle  andre  Mo- 
skeer vende  sig  under  Bønnen  mod  Mekka,    dannner  Oniar- 


*)    Chr.  Richardt,  Det  hellige  Laud.     1870.     S.  78. 

moskeen  en  Undtagelse,  idet  de  i  den  vende  sig  ind  mod  den 
hellige  Klippe,  fra  hvilken,  som  ovenfor  fortalt,  Muhamed 
efter  Sagnet  tiltraadte  sin  Himmelvandring  under  Engelen 
Gabriels  A'^eiledning. 

Moskeens  Indre  er  overordentligt  virkningsfuldt,  deels 
ved  de  skjønne  Marmorsøiler,  som  i  tvende  concentriske 
Rækker  staae  om  den  helhge  Klippe,  deels  ved  det  dæmpede 
Lys,  som  falder  ind  gjennem  de  52  farvede  Glasvinduer. 
Ogsaa  dens  Ydre,  som  tydeligt  skues  oppe  fra  Oliebjerget 
og  andre  fremragende  Høider  omkring  eller  i  Jerusalem,  er 
saare  prægtigt.  Den  er  bygget  i  en  Ottekant,  Murene  ere 
belagte  med  Mosaik  og  Marmor,  over  disse  reiser  Tromme- 
cylinderen sig,  dækket  af  blaat  Porcellain  med  gyldne  Ind- 
skrifter, og  endelig  den  blydækkede  Kuppel,  over  Imlken 
den  gyldne  Halvmaane  blinker.  Platformen,  paa  hvilken 
Moskeen  staaer,  er  belagt  med  blaaligthvidt  Marmor,  der  i 
Glandsen  af  Morgensolen  tager  sig  ud  som  en  stille  Indsø, 
opad  hvilken  Moskeens  skinnende  Pragtbygning  hæver  sig. 

I  Aarhundreder  havde  det  staaet  fast  som  en  uomstøde- 
lig Kjendsgjerning,  at  Omai-nioskeen  var  en  arabisk  Bygning, 
som  rimeligviis  stod,  hvor  Salomons  Tempel  havde  staaet, 
ligesom  Gravkirken  var  en  christelig  Bygning,  opført  over 
Golgatha  og  den  helhge  Grav.  Da  udgav  Englænderen 
Fergus  son  i  1847  et  Skrift  over  Jerusalem,  som  ved  sine 
heelt  nye  Hypotheser  vakte  overordentlig  Opsigt.  Han  havde 
rigtignok  ikke  selv  været  i  Jerusalem,  men  omhyggeligt  stu- 
deret de  Tegninger  af  Omarmoskeen  og  Harampladsen,  som 
Catherwood  og  Arundale  havde  listet  sig  til  at  tage  med 
Fare  for  deres  Liv  og  udgivet  allerede  1833.  Dengang 
havde  disse  Tegninger  ikke  vundet  stor  Opmærksomhed,  men 
Fergusson ,  der  i  mange  Aar  havde  levet  i  Indien  og  var 
nøie  kjendt  med  den  muhamedanske  Byggekunst,  gjennem- 
gik  dem  omhyggeligt.    Ved  nu  at  jævnføre  Catherwoods  Teg- 

ninger  med  Udbyttet  af  sine  Studier,  kom  han  til  det  Re- 
sultat, at  Omarmoskeen  slet  ikke  var  nogen  arabisk,  men  en 
gammel  cliristelig  Bygning,  ja  i  Virkeligheden  intet  Mindre 
end  den  rigtige  gamle  Kirke  over  den  hellige  Grav,  som 
Keiser  Constantin  havde  ladet  opføre,  og  Fjeldhulen  under 
es  Sakrah  skulde  da  være  den  egentlige  Christi  Grav.  Der- 
imod skulde  den  almindeligen  saakaldte  Gravkirke  slet  ikke 
være  Andet  end  en  Mystification,  som  de  Christne  havde 
bragt  istand  i  Middelalderen  forat  indbilde  Pilgrimmene,  at 
den  hellige  Grav  endnu  var  i  de  Christnes  Besiddelse.  Fer- 
gusson  fremsatte  sine  Paastande  med  stor  Energi  og  Dyg- 
tighed ;  han  støttede  dem  fornemmelig  paa  architektoniske 
Grunde,  idet  Omarmoskeen  efter  hans  Mening  slet  ikke  er  ara- 
bisk, men  et  Monument  fra  Keiser  Constantins  Tid,  dernæst  paa 
Udtalelser  i  gamle  Pilgrimsskrifter,  endelig  paa,  at  Muhame- 
danerne ikke  kalde  den  Omarmoskeen,  men  Kubbeth  es 
Sakrah  (d.  e.  Kuplen  over  den  hellige  Steen),  medens  de 
ved  Omarmoskeen  forstaa  en  uanseelig  liden  Moskee  paa 
den  søndre  Haramplads.  Templet  skulde  have  ligget  paa 
den  sydlige  Deel  af  Moria,  Golgatha  og  den  hellige  Grav 
paa  den  nordlige  Deel.  som  paa  Christi  Tid  laa  udenfor 
Stadens  Mure.  Den  saakaldte  Omarmoskee  skulde  være 
den  af  Constantin  opførte  Gravkirke ,  og  endelig  den  saa- 
kaldte Gravkirke  være  en  Copi  deraf,  bygget  i  8de  eller  9de 
Aarhundred  forat  trøste  de  Christne  over  Tabet  af  deres 
gamle  Helhgdom, 

Saa  nye  og  overraskende  Paastande,  som  vendte  op  og 
ned  paa  Jerusalems  gamle  Traditioner,  maatte  naturhgviis 
fremkalde  et  stort  Røre  blandt  Oldgranskerne.  Baade  en- 
gelske, franske  og  tydske  Archæologer  gave  lærde  og  grun- 
dige Indlæg  i  Sagen,  og  det  tør  vel  nu  antages,  at  Fer- 
gussons  Hypothese  er  fuldstændigt  gjendrevet ,   om   der   end 


endnu  findes  Enkelte ,  som  holde  paa  den.*)  Hvad  hans 
Hovedargument,  de  architektoniske  Eormer,  angaaer,  da  fore- 
ligger der  fra  Bygningskyndige,  som  selv  have  taget  Moskeen 
i  Øiesyn,  Vidnesbyrd,  at  Construktionen  er  utvivlsomt  gam- 
mel-arabisk,  saaledes  Benyttelsen  af  Træankere  til  at  holde 
Rundbuerne  sammen  ligesom  i  de  gamle  Moskeer  i  Kairo.**) 
Hvad  der  har  skuffet  Fergusson.  er  at  Omarmoskeen  i  sin 
Form  er  stærkt  paavirket  af  Gravkirken.  Som  bekjendt  har 
den  arabiske  Byggekunst  overalt  udviklet  sig  efter  de  til- 
stedeværende monumentale  Forbilleder,  saameget  mere  her. 
hvor  Opgaven  var  den  samme  for  begge  Bygninger,  nemlig 
at  overhvælve  en  hellig  Klippe  med  en  Kuppelbygning.  Til 
Overflod  forsikkre  gamle  Indskrifter  i  Moskeen  os  om,  at 
den  virkelig  er  opført  af  arabiske  Bygmestre.  —  Hertil  kom- 
mer det  Utænkelige  i,  at  Salomons  Tempel  skulde  efter  Fer- 
gussons  Hypothese  have  staaet  paa  den  sydøstre  Deel  af 
Harampladsen,  det  vil  sige  paa  Affaldet  af  Moria,  ikke  paa 
dets  høieste  Top.  Og  endelig,  hvad  der  gjør  Udslaget,  er 
at  Kaptain  Warrens  omhyggelige  Undersøgelser  af  den  vest- 
lige Haramsmuur  have  godtgjort,  at  Templet  maa  have  staaet 
midt  paa  Harampladsen  netop  der,  hvor  nu  Omarmoskeen 
er  reist. 

Omarmoskeen  er  og  bliver  da  en  arabisk  Bygning  og  en 
muhamedansk  Helhgdom.     Ikke  desmindre  har  den  en  Tid- 


*)  Blandt  disse  kan  nævnes  Normanden  Volrath  Vogt,  som  i  sin 
Reisebeskrivelse  over  det  hellige  Land  (Christiania  1865)  helder 
stærkt  til  Fergussons  Mening,  dog  nieest,  som  det  synes,  forat 
kunne  beholde  den  hellige  Grav,  „dette  dyrebare  Vidne  om  Udøde- 
ligheden". Imidlertid  tør  dette  Hensyn  dog  ikke  være  det  af- 
gj ørende.  —  Den  lærde  Archæolog  Sepp  har  opstillet  den  Paa- 
stand, at  Omarmoskeen  skulde  være  den  af  Keiser  Justinian  op- 
førte Mariakirke,  men  ogsaa  denne  Paastand  er  uholdbar  (Neue 
architektonische  Studien  in  Palæstina  1867). 
**)  F.  Adler,  der  Felsendom  und  die  hellige  Grabeskirche  in  Jeru- 
salem.    Berlin  1873. 

lang,  spillet  en  eiendommelig  Rolle  i  den  clmstelige  Fore- 
stillingskreds. Da  nemlig  Jerusalem  var  blevet  erobret  af 
Korsfarerne,  blev  Omarmoskeen  omdannet  til  en  christelig 
Kirke  og  blev  som  Templum  Domini  sat  under  de  stolte 
Tempelherrers  Bevogtning,  som  toge  Navn  efter  den  og  op- 
førte deres  Paladser  paa  den  vide  Plads  deromkring,  hvor 
der  endnu  skal  findes  tydelige  Spor  af  dem.  Rigtignok  blev 
Byen  og  Helligdommen  tilbageerobret  af  Tyrkerne,  men 
Templum  domini  blev  ikke  glemt  af  de  Christne.  I  Erin- 
dringen smæltede  det  sammen  med  det  gamle  Salomons  Tem- 
pel og  blev  til  det  hemmelighedsfulde  Graltempel,  besunget 
i  Riddersangene  og  Æventyrerne.  Et  synhgt  Vidnesbyrd 
herom  have  vi  i  Raphaels  bekj endte  Maleri  il  sjposalizio 
(Mariæ  Trolovelse)  i  Milano,  thi  den  mærkværdige  Kuppel- 
bygning i  Baggrunden,  som  hæver  sig  over  en  Platform,  til 
hvilken  Trapper  føre  op,  og  hvori  den  store  Kunstner  har 
villet  fremstille  Salomons  Tempel,  er  aabenbart  Omarmoskeen, 
fremstillet  efter  et  Omrids,  som  en  eller  anden  Pilgrim  kan 
have  bragt  med  fra  Jerusalem. 

—  Paa  den  sydligste  Deel  af  Harampladsen  findes  nogle 
andre  Moskeer  næsten  umiddelbart  ved  Siden  af  hinanden, 
som  dog  hverken  i  Skjønhed  eller  Betydning  kunne  maale 
sig  med  Omarmoskeen.  Den  smukkeste  af  dem  er  Moskeen 
El  Aksa  med  en  Kuppelhvælving  og  skjønne  Søilerækker, 
den  synes  at  være  en  Omdannelse  af  en  tidligere  christen 
Kirke,  og  maaskee  møde  vi  i  den  Resterne  af  den  pragt- 
fulde Kirke,  som  Keiser  Justinian  lod  opføre  til  Ære  for 
Jomfru  Maria  oml  rent  paa  dette  Sted.  —  Paa  den  vestre 
Deel  af  Pladsen  ere  nogle  Celler,  i  hvilke  Derwischer  og 
fanatiske  Muselmænd  have  taget  Bolig:  de  holde  herfra 
skarpt  Udkig  og  passe  omhyggeligt  paa,  at  ingen  Christen, 
end  mindre  nogen  Jøde  uden  særlig  Tilladelse  forsøger  paa 
at  liste  sig  ind  paa  Helhgdommens  Omraade. 

løvrigt  er  Haranipladsen  i  sin  nuværende  Skikkelse  et 
af  de  skjønneste  Steder  i  Jerusalem  og  den  Fremmede  vil 
ogsaa  af  denne  Grund  beklage,  at  han  er  udestængt  fra  den. 
Med  deres  sædvanlige  Forkjærliglied  for  Trævæxt  have  Tyr- 
kerne beplantet  den  med  Cypresser  og  Hosenbuske:  plad- 
skende  Vandspring  sende  deres  kjølige  Straaler  i  Veiret,  og 
Moskeerne  hæve  deres  skjønne  æventyrlige  Bygninger.  Tyr- 
ken betinder  sig  vel  herinde,  han  forretter  sin  Andagt,  ud- 
hviler sig  i  Dagens  hede  Timer  under  Cypressernes  Skygge 
og  er  som  i  et  lidet  jordisk  Paradis.  Jøderne  staae  uden- 
for i  den  trange  Forgaard  og  græde,  den  Christne  vandrer 
op  paa  Oliebjerget  og  kaster  lange  Blikke  over  til  denne 
Herlighed,  eller  han  kan,  som  Forholdene  nu  have  ændret 
sig,  betale  en  rigelig  Bakschisch,  og  faaer  da  Lov  at  liste  sig 
herind  i  de  tidhge  Morgentimer,  men  han  maa  skynde  sig, 
inden  Muselmændenes  Skarer  begynde  at  samle  sig  til  deres 
Andagt,  thi  da  kan  let  Fanatismen  væklces,  og  saa  vee  hver 
Fremmed,  som  træffes  paa  den  hellige  Grund!  Dog  den 
evangeliske  Christne  sørger  ikke  derover  som  Jøderne,  thi 
han  veed,  at  det  andet  Tempels  Herlighed  er  bleven  støiTe 
end  det  førstes,  det  har  sprængt  Steenmurene  og  voxer  ud 
til  at  omfatte  alle  Lande  og  Folkeslag. 


V. 

Nekropolis    eller    Gravbyen. 


Tempelpragten  er  forsvunden.  Kongeborgene  ere  for- 
svundne. Marmorpaladserne  ere  som  blæste  bort  —  af  alle 
de  colossale  og  glimrende  Bvgninger.  som  skaffede  Oldtidens 

Jerusalem  Ry  vide  om  i  Landene,  ere  nu  kun  nogle  ringe 
Fundamenter  tilbage,  ja  i  mange  Tilfælde  ei  engang  saa  me- 
get, og  man  maa  i  saa  Fald  hjælpe  sig  med  de  Fingerpeg, 
som  findes  hos  Josephus  og  andre  Forfattere,  til  at  eftervise 
Pladsen,  hvor  de  mægtige  Bygninger  have  staaet.  Ikkun 
een  Art  Monumenter  ere  endnu  bleven  levnet,  og  de  give 
ikke  Vidnesbyrd  om  Livet,  men  om  Døden:  det  er  de  tal- 
rige Grave  og  Monumenter,  som  findes  udhuggede  i  Fjeldene 
omkring  Byen,  stundom  udførte  med  stor  Pragt.  Det  er 
Jerusalems  Nekropolis  eller  Gravbyen.  Hele  Oldtiden,  for 
hvilken  LTdødelighedstroen  mere  var  en  dunkel  Anelse  end 
en  troessikker  Overbevisning,  anvendte  stor  Omhu  paa  at  be- 
vare de  Afdøde  i  Gravsteder,  som  kunde  trodse  Aarhun- 
dreder,  ret  ligesom  et  Symbol  paa  Evighedens  uforanderlige 
Ro  i  Modsætning  til  det  jordiske  Livs  Omskiftelighed  og 
Forgængelighed.  Dette  er  da  Aarsag  i,  at  denne  Dødsby 
stundom  er  bleven  bevaret,  medens  den  egentlige  Stad  er 
forsvunden:  saaledes  t.  Ex.  Memphis  i  Ægypten,  som  er 
forsvunden,  medens  kun  Pyramiderne,  dens  Dødeby  er 
bleven  tilbage.  Tildeels,  skjøndt  ikke  i  samme  Grad  gjælder 
det  Samme  om  Jerusalems  Nekropolis.  Dens  Beliggenhed 
udenfor  Byen  har  forskaanet  den  for  Krigens  Ødelæggelser, 
heller  ikke  har  den  kunnet  afgive  noget  brugeligt  Bygge- 
materiale til  senere  Bygninger,  skjøndt  en  Deel  af  Gravene 
ere  blevne  benyttede  til  Huleboliger,  ja  endnu  den  Dag  idag 
benyttes,  men  deres  oprindelige  Anlæg  er  ikke  blevet  for- 
styrret derved,  og  saaledes  ere  de  blevne  bevarede  i  en  til- 
deels uforstyrret  Skikkelse. 

Det  vil  være  bekjendt,  at  man  i  Oldtidens  Byer  jordede 
de  Døde  tæt  udenfor  Byens  Porte  langs  Veiene,  hvor  man 
satte  de  Rige  og  Fornemme  pragtfulde  Mindesmærker.  Saa- 
danne  finde  vi  ved  Rom  langs  viaAppia  heelt  ud  tilAlbano, 
paa  samme  Viis  udenfor  Portene  i  Pompeji,  og  i  nyeste  Tid 

har  man  fundet  en  Mængde  Grave  udenfor  Athens  Porte. 
Ved  Jerusalem  gave  Bjergene,  som  omringe  Byen.  en  na- 
turlig Anvisning,  og  den  er  da  ogsaa  bleven  fulgt.  At  man 
allerede  i  (31dtiden  anlagde  stolte  Klippegrave  kan  sees  af 
Es.  22. iG,  hvor  Profeten  irettesætter  Hofmanden  Sebna,  fordi 
han  i  daarligt  Hovmod  har  ladet  udhugge  en  saadan  Grav: 
,,paa  høie  Sted  han  hugger  ud  sin  Grav;  i  Khppen  reder 
han  sig  Bo!"  — Ved  disse  K]ii)pegrave  maa  nu  ikke  tænkes 
paa  vore  Kæmpehøie,  end  mindre  paa  vore  moderne  Grave 
med  en  liden  Jordhøi  over.  men  det  er  firkantede  Bum  som 
et  Værelse  hugget  ud  i  Klippen.  Ofte  finde  vi  et  lidet  For- 
kammer, som  udenfor  er  smykket  med  en  Portal  og  forskj el- 
lige  Ornamenter,  herfra  fører  en  firkantet  Aabning  ind  til 
det  egentlige  Gravkammer.  Denne  Aabning  blev  tillukket 
med  en  stor  flad  Steen,  som  blev  sat  ind  i  den  eller  væltet 
for.  ganske  som  vi  læse  derom  i  Evangelisternes  Beretning 
om  Jesu  Grav  (Matth.  27,6o).  Herved  var  Gravkamret  sik- 
kret  mod  at  Uvedkommende,  eller  endog  Hunde  og  vilde 
Dyr  trængte  derind.  I  Gravkammeret  er  der  udhugget  IS^i- 
scher  i  Væggene,  i  hvilke  Ligene  bleve  lagte  ind.  stundom 
langs  Væggen,  livor  større  Rigdom  var  tilstede,  ofte,  hvor 
man  vilde  spare  paa  Pladsen,  paa  tvers  ind  i  selve  Klippen, 
saa  at  der  kunde  anbringes  flere  Lig  ved  Siden  af  hinanden. 
Xogle  Steder  finde  vi  flere  Gravkamre,  som  ved  Gange  staae 
i  Forbindelse  med  hinanden,  indhuggede  i  Klippen,  hvad  der 
minder  meget  om  de  ægyptiske  KKppegrave  i  Nildalen.  Ste- 
nene, som  lukkede  for  Gravene,  ere  nu  overalt  forsvundne, 
de  tilbyde  fri  Adgang  for  Alle;  som  Følge  heraf  ere  de  al- 
deles tomme  og  frembyde  ingen  opbevarede  Sager  eller  An- 
det, der  kunde  tjene  til  Veiledning.  Sarkophager  eller  Ki- 
ster brugtes  i  Begelen  ikke.  Liget  blev  svøbt  i  Ligklæder  og 
lagt  ind  paa  en  Steenbænk  eller  i  en  Nische   i  Muren,    der- 

paa  blev  Graven  lukket  (jvfr.  Lazarus'  Begravelse  i  Joh.  11 
og  Jesu  egen  Begravelse  i  Mattli.  27).  ' 

Indskrifter,  som  kunne  oplyse  os  om  Gravenes  Ælde, 
findes  kun  sjeldent,  og  da  fra  en  senere,  meest  den  cliristne 
Tid.  Traditionen  er  her  som  altid  meget  redebon  til  at  give 
al  forønsket  Underretning ,  den  henfører  disse  Grave  til  Is- 
raels Propheter,  Konger  og  Fyrster  og  giver  dem  Navn  efter 
dem.  At  adskillige  af  Gravene  have  en  meget  høi  Ælde. 
kan  ikke  betvivles,  men  Traditionen  gaaer  meest  efter,  hvad 
der  stikker  i  Øinene,  de  skjønne  Portaler  med  udhuggede 
Zirater,  og  netop  Kunststilen  her  tyder  stærkt  hen  paa  en 
forholdsviis  senere  Periode.  Der  er  nemlig  i  mange  af  dem 
en  Sammenblanding  af  den  ægyptiske  og  den  græsk-ro- 
merske Stil,  som  først  begynder  under  det  romerske  Keiser- 
dømme. 

I  Fjeldvæggen  Syd  for  Hinnomsdalen  findes  mange  en- 
elte  Gravkamre  indhuggede.  De  bæ^re  i  Regelen  ingen 
Prydelse,  men  fremvise  kun  de  nøgne  Steenvægge.  Deres 
Alder  er  ubestemmelig  og  kan  gjerne  naae  op  i  en  fjern 
Oldtid.  I  et  Par  af  dem  findes  Indskrifter  over  christne 
Munke  eller  Pilgrimme,  men  det  er  rimeligviis  ældre  Grave, 
som  senere  atter  ere  tagne  i  Brug. 

I  den  østre  Fjeldvæg  af  Josaphatsdalen,  som  hæver  sig 
umiddelbart  over  Kedron,  findes  fire  Grave  ved  Siden  af 
hinanden,  der  ere  udstyrede  med  en  vis  Pragt,  saa  at  de 
antage  Form  af  Mausoleer  og  allerede  i  lang  Afstand  til- 
drage sig  Opmærksomhed  (jvnf.  Billedet  S.  43).  Traditionen 
har  da  ogsaa  henført  dem  til  velkj  endte  Mænd  af  Bibelhi- 
storien, nemlig  Zacharias,  Apostlen  Jakob,  Absalon,  Davids 
Søn,  og  Josaphat.  De  tvende  af  dem,  Zachariæ  og  Absa- 
lons, ere  høist  mærkelige  i  Form  og  Dannelse:  de  ere  nem- 
lig Monolither,  huggede  ud  af  selve  Klippen,  saaledes  at  en 
smal  Gang  skiller  dem  fra  denne.      Dertil   danne   de   begge 

en  Terning,  ovenpaa  hvilken  er  anbragt  en  Pyramide  (Za- 
chariæ  Grav)  eller  en  buet  Kegle  (Absalons  Grav)  af  Qvader- 
steen,  endelig  smykkede  med  Karnisser  og  Pilastre.  Høiden 
er  30—40  Fod. 

Hvem  denne  Zacharias  skal  være,  vides  ikke  med 
Sikkerhed:  der  henvises  til  den  i  Matth.  23,35*)  omtalte. 
Hvis  dette  forholdt  sig  saa,  da  vilde  herved  kastes  klart 
Lys  saavel  over  dette  som  over  det  noget  tidligere  Vers 
(23,29):  „I  bygge  Propheterne  prægtige  Grave  og  I  smykke 
de  Retfærdiges  Gravsteder"  —  thi  Christus  kunde  da  have 
havt  disse  Gravsteder  for  Øie,  der  ere  synlige  i  stor  Afstand, 
netop  som  han  udtalte  sine  Ord.  Men  det  Hgger  rigtignok 
ligesaa  nær  at  antage,  at  Munkene  have  givet  Graven  Navn 
af  Zachariæ  Grav,  netop  fordi  det  kunde  passe  saa  godt  med 
hiint  bek] endte  Udsagn  af  Herren. 

Absalons  Grav  har  bedre  Vidnesbyrd  for  sin  Ægt- 
hed, thi  den  omtales  i  Skriften.  Der  fortælles  nemhg  i  2 
Sam.  18,18,  at  Absalon  havde  ladet  reise  en  Mindesteen  i 
Kongedalen,  thi  han  havde  sagt:  „jeg  har  ingen  Søn,  som 
kan  bevare  mit  Navns  Ihukommelse"  —  og  det  tilføies,  at 
den  kaldes  endnu  den  Dag  idag  Absalons  Mindesmærke. 
Den  samme  Beretning  findes  ogsaa  hos  Josephus**),  hvoraf 
det  sees,  at  Absalons  Mndesmærke  maa  have  været  kjendt 
endnu  paa  hans  Tid.     Ja  endnu  den  Dag  idag  undlade  Jø- 


*)  Den  i  Matth.  23  35  nævnede  Zacharias,  Barachiæ  Søn,  kan  vist 
ikke  være  nogen  anden  end  den  Zacharias,  Baruks  Søn,  som  blev 
dræbt  af  Zeloterne  kort  før  Templets  Undergang.  Da  dette  imid- 
lertid først  fandt  Sted  henved  40  Aar  efter  at  Talen  i  Matth.  23 
blev  holdt,  og  Intet  hentyder  paa,  at  dette  er  en  Propheti  af  Chri- 
stus, maa  det  antages,  at  der  har  indsneget  sig  en  Afskriverfeil 
eller  en  senere  Glosse,  og  at  Jesus  har  nævnt  Zacharias,  Jojadæ 
Søn,  som  ivrede  mod  Afgudsdyrkelsen  og  derfor  blev  dræbt  (2 
Krønn.  24,.,o  flg-),  og  som  hos  de  senere  Jøder  nød  stor  Ærefrygt 
som  et  Sandhedsvidne  for  den  rette  Tro. 
**)  Antiq.  VII,  10,3. 

Abs.ilons  Grav. 


derue  ikke  at  udtale  en  Forbandelse  og  kaste  en  Steen  lien 
paa  den,  naar  de  gaae  forbi,  fordi  Absalon  groveligt  liavde 
krænket  det  fjerde  Bud.  Følgen  heraf  er,  at  hele  Monu- 
mentet er  omgivet  af  en  Bunke  Smaasteen,  ligesom  ogsaa 
det  indre  Rum  er  halvfyldt  deraf.  Hvad  der  imidlertid  trods 
Alt  dette  vækker  en  stærk  Mistanke  mod  Identiteten,  er  de 
joniske  Halvsøiler,  der  tyde-  hen  paa  en  meget  senere  Pe- 
riode, den  makkabæ'iske  eller  herodianske.  Vel  findes  der 
Kunsthistorikere,  som  ere  fuldt  overtydede  om,  at  vi  her 
have  en  ægte   gammelasiatisk  Kunststil  for  os,*)   men   deres 

*)   Saaledes  Julius  Braun  i  hans  „Greschichte  der  Kunst",  1,3,17.  Slorre 
Sandsynlighed    er    der    for    den    af   Englænderen  Williams  (The 

Beviisførelse  synes  noget  haartrukken  og  ikke  ganske  upar- 
tisk. Ogsaa  er  Traditionen  usikker,  i  ældre  Pilgrimsskrifter 
(f.  Ex.  Pilgrimmen  fra  Bordeaux  i  4  Aarh.)  benævnes  Za- 
chariæ  og  Absalons  Grave  som  Propheten  Esaiæ  og  Kong 
Ezecliiæ   Grave. 

Hvor  letsindig  Traditionen  er  med  at  give  ubekj  endte 
Gravsteder  Navne,  vil  sees  af  den  nærliggende  Josapliats 
Grav,  uagtet  det  udtrykkelig  berettes  i  1  Kong,  22,5i,  at 
ban  blev  begravet  bos  sine  Fædre  i  Davids  Stad,  saa  at  alt- 
saa  bans  Grav  maa  søges  sammen  med  de  øvrige  Konge- 
grave paa  Zion.  —  Endelig  Jakobs  Grav  betegner  ikke 
det  Sted,  bvor  Apostlen  blev  begravet,  men  det  Sted,  hvor 
ban  holdt  sig  skjult,  da  de  fanatiske  Jøder  havde  korsfæstet 
hans  Herre  og  Mester,  indtil  dennes  Opstandelse  atter  gav 
ham  Mod  til  at  træde  frem.  De  tvende  sidstnævnte  Grave 
ere  Grotter  huggede  ind  i  Fjeldet,  deres  Indgang  er  prydet 
med  en  smuk  Portal,  som  bæres  af  doriske  Søiler. 

Disse  fire  Gravsteder  ere  udhuggede  i  Foden  af  Olie- 
bjerget. Stiger  man  et  Stykke  opad  dette  omtrent  til  dets 
halve  Høide,  træffer  man  paa  en  heel  lille  Labyi^inth  af 
underjordiske  Gravkami'e,  som  fører  Navnet  „Propheter- 
nes  Grave".  Den  bestaaer  af  en  rund  Forhalle  og  tvende 
concentriske  Halvgange,  hvori  findes  en  Mængde  Aabninger, 
huggede  ud  i  Kalkstenen.  Et  Par  andre  Gange,  fyldte  med 
Gruus  og  Sand,  føre  længer  ind  i  Bjerget.  Da  der  ingen 
Indskrifter,  ingen  Billedværker  eller  Skulptur  findes,  er  det 
umuligt  at  afgjøre,  fra  hvilken  Tid  det  er.  Navnet  er  valgt  al- 
deles vilkaarligt,  og  man  kan  vel  gjerne  sige  tankeløst,  rime- 
ligviis  med  Hentydning  til  det  ovenfor  anførte  Matth.  23,29 
og  Luk.  11,47,  hvor  Christus  bebreider  Jøderne,   at  de  slaae 


holy  city  II,  S.  451)  opstillede  Formoduing,  at  den  ydre  Prydelse 
først  skulde  tilhøre  en  senere  Tid,  imidlertid  er  der  dog  heller 
Intet,  som  tyder  hen  derpaa. 

Propheterne  ihjel  og  bagefter  bygge  dem  prægtige  Grave, 
hvilket  Sted  slet  ikke  passer  her,  hvor  der  ikke  er  anvendt 
nogensomhelst  pragtfuld  Udstyring. 

Dette  er  derimod  Tilfældet  med  de  saakaldte  ,.Kon- 
gernes  Grave",  som  Hgge  Nord  for  Jerusalem,  en  halv 
Fjerdingvei  udenfor  Damaskusporten.  De  bestaae  af  tre 
underjordiske  Rum  med  Gravkamre,  huggede  ud  i  Fjeldet. 
tvende  Forgaarde  føre  ned  til  dem,  og  af  disse  er  den  første 
smykket  med  en  rig  Portal,  i  hvilken  findes  Vindruer,  Frugt- 
krandse.  Trigl}7iher  og  Skjolde  udhuggede  som  Frise,  Alt- 
sammen har  lidt  meget,  tvende  Søiler.  som  støttede  Portalen 
i  Midten,  ere  borthuggede,  og  dog  fremkalder  det  endnu  trods 
Ødelæggelsen  et  rigt  og  stort  Indtryk.  Atter  her  er  Nav- 
net, som  først  er  opkommet  i  det  16  Aarhundred,  valgt  uden 
Omtanke,  thi  Judæ  Konger  ligge  begravne  paa  Zions  Bjerg. 
Kunststilen,  som  er  anvendt,  vender  vor  Tanke  til  Herodes' 
Tidsalder,  og  den  fyrstelige  Pragt  kunde  vække  den  For- 
modning, at  vi  her  staae  ved  Gravstedet  ikke  for  Judæ  Kon- 
ger, men  for  Herodes'  Kongefamilie.  Men  efter  Yttringer 
hos  Kirkefædrene  Eusebius  og  Hieronymus  i  Forbindelse 
med  Udtalelser  af  Historieskriveren  Flavius  Josephus  og 
Geographen  Pausanias  er  der  al  Grund  til  at  antage,  at  det 
er  det  af  Josephus  omtalte  pragtfulde  Mausoleum  over 
Dronning  Helena  af  Adiabene.  Denne,  som  levede  i  det 
første  christelige  Aarhundred,  traadte  over  til  Jødedommen, 
tog  Bolig  i  Jerusalem,  mod  hvilken  By  hun  viste  store  Yel- 
gjerninger,  og  blev  endelig  begraven  i  et  Mausoleum  tre 
Stadier  Nord  for  Jerusalem,  hvad  der  passer  med  Afstanden.*) 
Gravstedet  var  i  Oldtiden  prydet  med  tre  PjTamider.  men 
disse  ere  forlængst  nedbrudte  og  bortsmuldrede.  og  der  er 
ikke  Spor  tilbage  af  dem. 


^)  Josephi  Antiqvitates  XX.  2,  3. 

H.  Scliarling:   En  Pil^iiinsfærd. 

Har  Traditionen  med  sin  sædvanlige  Kundhaandethed 
skænket  baade  Kongerne  og  Proplieterne  Gravsteder  ved 
Jerusalem,  maatte  den  ogsaa  anvise  den  tredie  af  Gud  an- 
satte Øvrighed,  nemlig  Dommerne,  Boliger  i  Jerusalems 
Gravstad.  Hertil  bar  den  udkaaret  nogle  Oldtidsgrave,  som 
ligge  endnu  en  balv  Fjerdingvei  længere  ude.  Ogsaa  lier 
fører  en  rigt  smykket  Portal  ind  i  flere  underjordiske  Grav- 
kamre, som  nu  kun  frembyde  de  tomme  nøgne  Vægge,  idet 
baade  Kister  og  Sarkopliager  og  alle  Oldtidslevninger  ere 
borttagne.  Indskrifter  findes  ikke,  men  Portalens  Kunststil 
synes  at  tyde  paa  den  berodianske  eller  maaskee  den  ha- 
drianske Tid.  Navnet  „Dommernes  Grave"  turde  muligviis 
være  fremkaldt  ved,  at  man  talte  68  Gravnischer,  hvad  man 
satte  i  -Forbindelse  med  de  70  Medlemmer  af  Sanhedrin, 
Jødernes  øverste  Domstol  —  først  den  senere  Tradition  har 
ved  en  let  forklarlig  Misforstaaelse  overført  det  paa  de  gamle 
israelitiske  Dommere.  Tæt  i  Nærheden  findes  flere  andre 
Klippegrave,  smykkede  paa  lignende  Maade. 

Men  hvor  er  alle  Judæ  Kongers  Grave,  og  hvor  er  Da- 
vids Grav,  som  saa  ofte  omtales  i  det  gamle  Testament.  og 
endnu  i  det  nye  Testamente  (Ap.  Gj.  2,29)  som  velkjendt  af 
Alle?  Vi  have  her  kun  et  dunkelt  Sagn,  en  usikker  Tradi- 
tion at  holde  os  til.  Paa  Zions  Bjerg  vises  endnu  stedse 
Davids  Grav  udenfor  den  nuværende  Muur.  Men  uheldig- 
viis  er  den  nu  en  muhamedansk  Helligdom,  over  den  er 
bygget  en  Moskee,  og  ingen  Christen  eller  Jøde  faaer  Ad- 
gang til  den.  Enkelte  dristige  Reisende  skulde  dog  have 
listet  sig  derind  og  fortælle  om  en  Sarkophag,  dækket  med 
grønt  Silke,  som  skal  være  Davids  Grav.  Prindsen  af  Wales 
fik  under  sit  Besøg  i  Jerusalem  1862  Tilladelse  til  at  træde 
derind,  men  fik  kun  et  flygtigt  Øiesyn.  og  det  er  vel  et 
Spørgsmaal,  om  man  har  viist  ham  den  egentlige  Grav. 
Denne  kan   nemlic  ikke   være   et   enkelt  Gravkammer,    men 

maa  være  en  heel  underjordisk  Katakombe,  efterdi  ikke  blot 
Kong  David,  men  ogsaa  næsten  alle  hans  Efterfølgere  bleve 
begravede  her.  Hvad  Tyrkerne  forevise,  er  vistnok  Noget, 
de  selv  have  bygget  i  den  sædvanlige  Stil  af  muhamedanske 
Helgengrave.  Besynderligt  er  det,  at  Franziskanerne,  som  i 
Middelalderen  havde  et  Kloster  her,  hvorfra  Tyrkerne  for- 
dreve  dem  1561,  ikke  have  efterladt  Optegnelser  eller  Efter- 
retninger om  dette  yderst  mærkelige  Gravsted.  Dette  er 
vistnok  foraarsaget  ved.  at  der  knyttedes  visse  christelige 
Traditioner  til  dette  Sted,  hvorom  nærmere  Underretning 
skal  gives  senere ,  og  at  disse ,  trods  deres  høist  tvivlsomme 
Ægthed,  optoge  Interessen  og  bragte  de  langt  sikkrere  jø- 
diske Traditioner  om  de  davi diske  Kongegrave  i  Forglem- 
melse. Josephus  har  et  Par  æventyrlige  Fortællinger  om, 
hvorledes  Ypperstepræsten  Hyrkanus,  Søn  af  Simon  Makka- 
bæus,  lod  udtage  en  uhyre  Skat,  3000  Talenter  (omtrent  12 
Milhoner  Kroner)  forat  løskjøbe  Staden  fra  Syrerkongen, 
som  beleirede  den  —  og  hvorledes  siden  Kong  Herodes  den 
Store  skulde  have  søgt  efter  Skatte  hernede,  men  der  brød 
Flammer  frem  og  dræbte  to  af  hans  Mænd,  selv  undslap  han 
kun  med  Nød.*)  Lignende  Sagn  fortælles  fra  Middelalderen, 
og  det  kan  ikke  undre,  at  Kong  Davids  og  den  vise  Salo- 
mons Grave  maa  have  sat  Phantasien  i  stærk  Bevægelse. 
At  disse  mærkelige  Kongegrave  virkelig  findes  her  eller  i 
den  umiddelbare  Nærhed,  er  der  al  Grund  til  at  troe;  men 
om  man  vil  gjøre  vigtige  Fund  i  dem,  eller  de  ville  findes 
at  være  ligesaa  nøgne  og  tomme  som  næsten  alle  de  andre 
Oldtidsgrave  omkring  Jerusalem,  det  ville  først  senere  Efter- 
søgninger give  Underretning  om.  Først  naar  der  kan  faaes 
Tilladelse  til  at  anstille  lignende  Udgravninger  her,  som  Eng- 
lænderne i  de  sidste  Aar  have  anstillet  omkring  Murene  paa 


>=)    Antiq.  7,15  og  16,,. 

Harampladsen,  kan  der  ventes  Lys  og  Klarhed  over  disse 
hidtil  meget  dunkle  Sager.  Men  forinden  dette  kan  skee, 
maa  der  skee  store  Forandringer  i  det  tyrkiske  Regimente 
og  den  muhamedanske  Tænkemaade,  thi  indtil  denne  Dag 
vaage  Tyrker  og  Arabere  med  fanatisk  Skinsyge  over.  at  in- 
gen Fremmed  nærmer  sig  dette  hellige  Sted. 

—  Siden  vi  her  bevæge  os  i  det  underjordiske  Jerusa- 
lem, vil  jeg  endnu  blot  omtale  de  vidtløftige  lange  Gange, 
som  strække  sig  ind  under  Byen.  Indgangen  til  dem  er  i 
den  nordre  Muur,  den  er  temmelig  snæver,  men  vider  sig 
snart  ud,  og  Gangene  blive  rummehge  og  høie.  Bælmørkt 
var  der  og  vi  maatte  føre  Lys  med  os.  Man  kunde  antage 
dem  for  Katakomber  i  Lighed  med  dem  under  Rom  og  Pa- 
ris, dog  findes  ingen  Gravnischer  og  heller  ingen  Levninger 
af  Lig.  Derimod  saae  vi  hist  og  her  vældige  Steenblokke, 
som  vare  blevne  liggende,  Indhug,  i  hvilke  Lamper  have  væ- 
ret anbragte,  et  Par  Steder  rislede  der  Kildevand.  Det  har 
været  Steenbrud,  hvorfra  man  hentede  Byggemateriale  til 
Huse  og  Vaaninger.  Udaf  Khppen,  hvorpaa  Staden  er  byg- 
get, hentede  man  Stenene  og  førte  dem  fra  Mørket  ud  i 
Lyset.  Disse  Gange  siges  at  strække  sig  meget  vidt,  maaskee 
endog  heelt  til  Moria.  I  dem  samlede  Jøderne  sig  under 
Titus'  Beleiring,  og  gjorde  herfra  deres  i^ludsehge  og  uven- 
tede Udfald,  som  tilføiede  Pomerne  svære  Mandtab,  indtil 
disse  med  megen  Anstrængelse  førte  en  Vold  op  tæt  om 
Byen  og  derved  forhindrede  disse  Ødelæggelser. 

Ligeoverfor  Jndgangen  til  disse  Steenbrud  ligger  en  stor 
og  rummelig  Grotte,  som  fører  Navn  af  Jeremias -Grot- 
ten. Traditionen  fortæller,  at  Propheten  her  nedskrev  sine 
Klagesange.  Den  synes  ligeledes  at  være  et  gammelt  Steen- 
brud, et  Par  Grave  findes  i  den,*)  og  nogle  fattige  Arabere 


*)  Flere  have  opstillet  den  Hypotliese,  at  disse  Grrave  tidligere  skulde 
have  været  ingt    vidsmvkkede    oaf   tilhrtrt  fyrsteliofo  Personer,    saa- 

have  opslaaet  deres  Bolig  i  den,  idet  de  skaffe  sig  en  liden 
Bifortj eneste  ved  at  forevise  Grotten  for  Fremmede.  Grotten 
har  et  malerisk  Udseende,  en  lille  Have  med  Frugttræer  er 
anlagt  foran  den,  og  Phantasien  kan  tage  frit  Løb,  men  der 
foreligger  iøvrigt  ingensomhelst  historisk  Grund  til  at  sætte 
dette  Sted  i  Forbindelse  med  den  haardt  prøvede  Prophet. 


VI. 

Den     hellige     G- rav     og     Golgatha. 


Blandt  alle  de  mange  Grave  i  og  omkring  Jerusalem  er 
der  een,  hvis  Navn  og  dyi'ebare  Minder  have  fordunklet  alle 
de  andre  —  een,  som  i  den  ganske  Christenhed  er  kjendt 
af  hvert  Barn  og  i  Samfundets  laveste  Kredse,  hvor  man 
ellers  forgæves  leder  efter  Spor  af  verdensliistorisk  Bevidst- 
hed: det  er  den  hellige  Grav.  I  halvandet  Aartusind 
har  den  været  som  det  aandelige  Centrum  i  Jerusalem,  det 
var  for  dens  Skyld,  at  talløse  Skarer  af  Pilgrimme  kom  til 
den  fjerne  Stad,  og  i  næsten  to  Aarhundreder  har  den  sat 
Europa  i  feberagtig  Bevægelse  og  fremkaldt  en  Række  af 
de  æventyrligste  og  besynderligste  Krigstog,  som  Historien 
kj  ender. 

Den  Rolle  i  Europas  Historie,  som  den  hellige  Grav 
har  spiUet  i  tidligere  Dage,  vil  den  neppe  oftere  overtage. 
Den  hang  paa  det  Nøieste  sammen  med  Middelalderens  Ka- 
tholicisme,  som  havde  omdannet  Christendommen  til  et  Jøde- 


ledes være  identiske  med  de  at'Joseplius  omtalte  kongelige  Huler. 
Snart  har  man  tænkt  paa  Alexander  Jannæus  (Schultz,  Jerusalem 
S.  69)  snart  paa  Herodes  Agrippa  (Krafft,  Topographie  Jerusalems 
S,  217  flg.).     Tilstrækkelige  Beviisgrunde  fattes  dog. 

og  Hedendom  med  udvortes  Haandgribelighed.  Reforma- 
tionen fremkaldte  i  dette  som  i  saamange  andre  Stykker  en 
Grundforandring  i  den  religiøse  Opfattelse.  Den  forkyndte 
atter  den  levende  Tro  paa  den  sande  Gud,  som  hverken  til- 
bedes i  Jerusalem  eller  paa  Garizim,  men  over  den  ganske 
Jord  i  Aand  og  Sandhed  (Joh.  4,24),  og  den  indskærpede 
med  Styrke,  at  man  vinder  ikke  Guds  Velbehag  ved  Val- 
farter og  Korstog,  men  ved  et  ydmygt  og  troende  Hjerte, 
som  i  Kjærlighed  opfylder  de  af  Gud  paalagte  Phgter.  Dog 
ikke  nok  hermed:  det  varede  ikke  længe,  før  Protestantis- 
men, som  underkastede  alle  Romerkirkens  hellige  Overle- 
veringer en  prøvende  historisk  Kritik,  begyndte  at  spørge, 
i  Begyndelsen  ganske  sagte,  men  siden  høiere  og  høiere:  er 
den  hellige  Grav  virkehg  ogsaa  den  Grav,  hvorfra  Jesus 
Christus,  Guds  eenbaarne  Søn,  underfuldt  opstod,  efterdi 
Døden  ikke  var  mægtig  at  holde  ham  tilbage?  og  er  det 
Golgatha,  som  frem-såses  i  Gravens  umiddelbare  Nærhed, 
virkelig  det  Sted,  paa  hvilket  det  store  Forsoningsoffer  blev 
bragt  til  Frelse  for  den  faldne  Menneskehed? 

Det  var  ikke  en  letfærdig  Vantro,  som  spurgte  saaledes,  det 
var  en  from  og  inderlig  Tro,  som  ikke  vilde  Aise  sin  Ære- 
frj'gt  overfor  andre  Steder  end  saadanne,  om  hvis  historiske 
Ægthed  der  herskede  fuldkommen  Sikkerhed.  Den  Første, 
som  offentlig  fremsatte  sine  Tvivl  angaaende  Golgatha  og 
Graven,  var  en  pietistisk  Boghandler,  Jonas  Korte  fra 
Altona.  som  i  Midten  af  forrige  Aarhundred  udgav  en  Be- 
skrivelse over  det  hellige  Land  (Halle  1741).  Dog  først  i 
vort  Aarhundred.  der  med  saa  stor  Iver  har  underkastet 
Oldtidens  Historie  og  Monumenter  en  kritisk  Behandhng,  blev 
Spørgsmaalet  om  den  hellige  Gravs  og  Golgathas  Ægthed 
Gjenstand  for  en  omfattende  videnskabelig  Discussion.  Den 
forreste  Plads  blandt  Modstanderne  af  begges  Ægthed  ind- 
tager den  amerikanske  Professor  Robinson  fra  New- York, 

som  besøgte  Jerusalem  første  Gang  1838,  anden  Gang  1852, 
og  i  forskjellige  videnskabelige  Reiseberetninger  med  stor 
Lærdom  og  Skarpsindighed  har  fremført  Alt,  hvad  der  taler 
mod  Traditionens  Sandhed.  Til  ham  slutter  sig  Schweizeren 
Titus  Tobler,  ligeledes  lærd  Gransker,  og  de  fleste  nyere 
Reisende.  Dog  har  det  heller  ikke  fattedes  paa  Forsvarere 
af  den  gamle  Overbevisning.  Blandt  disse  udmærker  Fransk- 
manden Chateaubriand  sig  ved  en  glødende  Rhetorik, 
som  rigtignok  er  blottet  for  videnskabelig  Grundighed;  en 
saadan  vil  man  derimod  finde  hos  Englænderne  Williams 
og  AVillis,  Svenskeren  Berggren,  Skotten  Finlay,  Tyd- 
skerne K  r  a  f  f  t  og  T  i  s  c  h  e  n  d  o  r  f,  den  bekjendte  Textkritiker, 
o.  Fl.  Af  danske  Forfattere  har  Th.  E.  Petersen  (Et  Be- 
søg i  Jerusalem  i  1856)  udtalt  sig  med  stor  Bestemthed  mod 
Gravens  Ægthed,  Valdemar  Schmidt  (Reise  i  Græken- 
land, Ægypten  og  det  hellige  Land.  1863)  er  tvivlende, 
Chr.  Richardt  (Det  hellige  Land.  1870)  er  derimod  til- 
bøielig  til  at  holde  paa  Traditionens  Sandhed.  Dr.  P.  W. 
Becker,  som  rigtignok  ikke  selv  har  været  i  Jerusalem,  er 
i  en  lærd  Undersøgelse  (Golgatha  og  Christi  Grav,  Evange- 
lisk Ugeskrift  1864  Xr.  6 — 7)  optran dt  som  Talsmand  for 
Gravens  Ægthed.  Saaledes  have  alle  Protestantismens  Ho- 
vedlande ligesom  afsendt  Repræsentanter  til  Afgjørelse  af 
dette  interessante  Spørgsmaal.  Ogsaa  Katholikerne  have 
deeltaget  deri,  men  deres  Lidlæg  ere  næsten  alle  Hgesom 
Chateaubriands  til  Forsvar  for  Traditionens  Ægthed.  løv- 
rigt tør  det  ikke  miskjendes,  at  der  fra  begge  Sider  er  lagt 
megen  Grundighed,  Lærdom  og  Udholdenhed  for  Dagen, 
men  det  turde  ogsaa  være,  at  man  fra  begge  Sider  har 
skudt  over  Maalet,  idet  man  bevidst  eller  ubevidst  har  været 
ledet  af  andre  Bagtanker,  nemlig  enten  at  værne  om  den 
kirkelige  Tradition  eller  om  Videnskabens  Ret  til  fri  Prøvelse. 
Dette  har  nu  atter  bevirket,    at  man   har   fremsat  sine  saa- 

kaldte  Resultater  med  større  Sikkerhed  og  Tillbrladeliglied, 
end  man  i  Virkeligheden  var  berettiget  til.  Det  træffer  sig 
nemlig  saa  uheldigt,  at  trods  hele  det  Rustkammer  af  Lær- 
dom, som  man  fra  begge  Sider  har  slæbt  sammen,  saa  fattes 
de  sidste  afgjørende  Beviser,  som  kunde  give  Sagen  uom- 
stødelig Vished  enten  i  den  ene  eller  den  anden  Retning. 

Søge  vi  tilbage  til  den  hellige  Skrift,  da  indskrænke 
dens  Oplysninger  sig  til,  at  Graven  var  indhuggen  i  en  Klippe 
(Matth.  27,58— 6o)  og  lukket  med  en  stor  Steen,  som  var  rullet 
for  (Joh.  20,1  Mc.  16,4),  altsaa  i  Lighed  med  Oldtidens  sæd- 
vanlige Klippegrave,  hvoraf  endnu  adskillige  findes  ved  Je- 
rusalem. Dernæst  laa  Graven  i  Nærheden  af  Golgatha 
(Joh.  19,41-42),  og  begge  vare  udenfor  Byen  (Joh.  19, 17  jvfr. 
Hebr.  18,12),  men  dog  i  dens  Nærhed  (Joh.  19, 20).  Saa  faa 
og  ubestemte  som  disse  Meddelelser  ere,  synes  de  dog  at 
staae  i  Strid  med  de  omhandlede  Steders  nuværende  Belig- 
genhed, thi  Kirken,  som  hvælver  sig  over  begge,  ligger  i  en 
tæt  bebygget,  folkevrimlende  Deel  af  Jerusalem  indenfor 
Byens  Mure,  og  hermed  maatte  det  altsaa  være  utvivlsomt 
afgjort,  at  baade  Graven  og  Golgatha  ere  uægte. 

Men  nu  reiser  et  nyt  Spørgsmaal  sig,  nemUg  om  det 
gamle  Jerusalem  i  Udstrækning  har  svaret  til  det  nuværende, 
og  dette  hænger  sammen  med  Undersøgelsen  om  Byens 
Mure.  Som  ovenfor  fortalt  (S.  50)  var  Jerusalem  mod  Nord 
omgivet  af  tre  stærke  Mure;  men  af  disse  blev  den  yderste 
først  opført  under  Kong  Agrippa  den  2den  iAarene  41 — 44, 
altsaa  efter  Christi  Tid  og  vedkommer  altsaa  ikke  Under- 
søgelsen, medens  den  første  kun  omsluttede  Zion  og  Moria. 
Tilbage  bliver  den  anden  Muur :  har  den  strakt  sig  Vest  for 
Gravkirken,  da  er  dermed  Gravens  Uægthed  bevist,  thi  i 
saa  Fald  ligger  den  indenfor  den  gamle  By  imod  Evange- 
listens udtrykkelige  Beretning.  Men  de  nyeste  Undersøgel- 
ser have   mere   og   mere  bekræftet,    at  den   anden  Muur   er 

gaaet  Øst  for  Gravkirkeu  omtrent  i  Linie  med  den  nuværende 
Damaskusgade  (see  ovenfor  S.  51),  ja  man  har  fundet  Funda- 
menter af  Muren  og  en  af  dens  Porte,  der  utvivlsomt  godt- 
gjøre  Rigtigheden  heraf.*)  Endvidere  ere  de  saakaldte  Ni- 
kodemus'  og  Joseph  af  Arimathæas  Grave,  som  fremvises  i 
Gravkirkens  vestre  Deel,  upaatvivlelig  gamle  jødiske  Klippe- 
grave.  Det  synes  da  virkelig  at  have  været  en  jødisk  Be- 
gravelsesplads, som  har  ligget  udenfor  Byens  Mure.  Man 
maa  altsaa  forat  forstaae  Gravens  og  Golgathas  Beliggenhed 
tænke  reent  bort  fra  Byens  nuværende  Udseende:  man  maa 
tænke  sig  denne  Deel  som  en  Forstad  udenfor  de  tvende 
stærke  Mure,  som  dengang  omgav  Byens  Nordside,  med 
mange  Haver  og  med  Gravsteder,  som  efter  Oldtidens  Viis 
bleve  lagte  langs  Veiene  udenfor  Byens  Porte.  Dog  er  man 
med  Alt  dette  ikke  naaet  videre  end  til  at  bevise  Muligheden 
af  Gravens  Ægthed,  medens  paa  den  anden  Side  Muligheden 
for  en  Feiltagelse  af  Traditionen  eller  vitterlig  Forfalskning 
ogsaa  er  tilstede. 

Og  en  saadan  Forfalskning  har  man  troet  at  kunne 
eftervise  deri,  at  Graven  og  Golgatha  ligge  altfor  nærved 
hinanden,  neppe  i  40  Skridts  Afstand.  Thi  det  er,  siger 
man,  dog  aldeles  utænkeligt,  at  Joseph  af  Arimathæa,  en  rig 
og  anseet  Mand,  skulde  have  anlagt  sit  Gravsted  i  umiddel- 
bar Nærhed  af  E-etterstedet.  Her  begaaer  man  imidlertid 
en  dobbelt  Feilslutning.  Thi  for  det  første  skal  Golgatha 
ikke  tænkes  som  noget  almindehgt  Rettersted,  Navnet  „Ho- 
vedpandested"  (Mattli.  27,33)  maa  ikke  udledes  af  de  der 
liggende  Pandeskaller  som  en  Slags  Galgebakke,  thi  det  er 
en  Institution,    som  Oldtiden    aldeles  ikke   kjendte,    men  af 


F.  Adler,  der  Pelsendora  und  die  lieilige  Grabeskirche  zu  Jerusa- 
lem. 1873.  —  Sepp,  Neue  Studien  und  Forschungen  in  Palæ- 
stina.    1867. 

Høiens  halvrunde  Form.*)  Golgatha  blev  valgt,  ingenlunde 
fordi  det  var  det  almindelige  Rettersted,  men  fordi  det  laa 
liøit  og  frit,  og  den  frygtelige  Henrettelse  derpaa  kunde 
overskues  af  en  stor  Menneskemængde ,  som  samlede  sig 
derom  eller  tilfældigviis  kom  forbi  (jvfr.  Joh.  19,2o).  Ogsaa 
havde  en  østerlandsk  Henrettelse  dengang  saa  vel  som  i  vore 
Dage  intetsomhelst  Vanærende  ved  sig  for  Stedet  og  Om- 
givelserne: naar  Straffen  var  fuldbyrdet,  bleve  Ligene  ned- 
tagne  (Joh.  19, 31)  og  Korsene  rimeligviis  førte  bort,  Livet 
gik  atter  sin  vante  Gang,  og  Ingen  tænkte  videre  derover. 
Det  er  først  Middelalderen,  som  har  omgivet  Bøddelen  og 
Retterstedet  med  en  Gru  og  Rædsel,  som  har  vedhgeholdt 
sig  endnu  i  vore  Dage.  Oldtiden  kjendte  Intet  hertil.  Der 
er  saaledes  Intet  til  Hinder  for,  at  Golgatha  og  Jesu  Grav 
virkelig  kunde  have  ligget  ved  Siden  af  hinanden,  som  de  nu 
forevises  i  Gravkirken. 

Langt  større  Betydning  har  den  Mistanke,  som  man  har 
reist  mod  begge  Steder  ved  den  blotte  Betragtning  af  dem. 
Thi  begge  Monumenter  have  rigtignok  i  høi  Grad  Udseende 
af  sammenflikket  Muurværk,  dækket  med  Marmor  og  kost- 
bare Stene.  Tanken  herom  greb  mig  ved  det  første  Skue 
med  saadan  Magt,  at  jeg  under  hele  mit  Ophold  i  Jerusalem 
ikke  kunde  overtale  mig  til  at  troe,  at  det  virkelig  var  de  ægte  og 
rette  Steder,  som  jeg  havde  seet.  Istedenfor  at  Klippegravene 
ellers  ere  huggede  ind  i  Fjeldets  Masse,  danner  Graven  her  et 
fritstaaende  Capel  (see  Billedet  S.  121).  Golgatha  seer  ud  til 
at  være  blot  Muurværk,  og  den  naturlige  Klippe,  som  sees 
gjennem  Jordrevnen,  fremkaldt  ved  Jordskjælvet,  synes  at 
være  indmuret  med  Kunst.  Imidlertid  selv  om  de  nuværende 
Monumenter  vare  kunstigt  sammensatte,  var  det  dog  muligt, 
at  Stederne,  hvorpaa  de  befinde  sig,  ere  de  rette.    Om  Gra- 

*)   Jvfr.  Dr.   P.  W.  Becker,    Grolgatha    og    Christi   Grav   (Evangelisk 
Ugeskrift  1864). 

ven  fortælles  der.  dog  ikke  af  Eusebius.  men  af  langt  se- 
nere Forfattere,  at  Biskop  Makarius  af  Jerusalem,  som  le- 
dede Byggearbeiderne  i  det  første  Aar,  skal  have  ladet 
Fjeldet  borthugge,  saa  at  kun  Gravkamret  blev  tilbage.  Da 
nu  Kirken  senere  er  bleven  stormet  og  opbrændt  først  af 
Perserne,  senere  af  Araberne,  kunde  det  vel  tænkes,  at  baade 
Graven  og  Golgatha  vare  blevne  forstyrrede,  og  man  der- 
efter havde  reist  dem  paa  Ny,  idet  man  følte  sig  forvisset 
om,  at  man  her  havde  de  rette  helhge  Steder  for  sig. 

At  Graven  og  Golgatha  ere  identiske  med  de  Steder, 
over  hvilke  Keiser  Constantin  reiste  sine  Pragtbygninger, 
derom  kan  der  ingen  Tvivl  være.  \i  kunne  altsaa  føre 
Traditionen  1500  Aar  tilbage  i  Tiden,  og  det  er  i  hvert 
Fald  den  samme  hellige  Grav,  som  vi  nu  besøge,  der  har 
været  Gjenstand  for  Korsfarernes  heltemodige  Kampe,  og 
som  nu  i  halvandet  Aartusind  har  draget  store  Skarer  af 
Pilgrimme  til  sig.  Men  kunde  vi  nu  føre  Traditionen  endnu 
300  Aar  tilbage,  heelt  op  til  Christi  og  Apostlenes  Tid? 
Det  er  det  egenthge  Spørgsmaal,  som  foreligger  til  Be- 
svarelse. 

Vi  maae  her  gaae  tilbage  til  det  historiske  Vidnesbyrd, 
som  foreligger  fra  Biskop  Eusebius  af  Cæsarea,  Keiser  Con- 
stantins  Samtidige  og  Biograf.  Han  fortæller,  hvorledes 
Graven  paa  Ny  blev  funden,  efter  at  den  i  lange  Tider  havde 
været  overgivet  til  forsmædelig  Glemsel.  De  nærmere  Om- 
stændigheder beretter  han  i  sin  prunkende  Hofstil  saaledes: 
„Den  saliggjørende  Grotte  (o:  Christi  Grav)  havde  nogle 
ugudelige  og  vanhellige  Mennesker  besluttet  aldeles  at  til- 
intetgjøre,  idet  de  i  reent  Galskab  meente,  at  de  paa  denne 
Maade  kunde  skjule  Sandheden.  Og  saa  havde  de  da  an- 
vendt megen  Møie  paa  at  bringe  Jord  udenfra  ind  i  den  og 
skjult  hele  Stedet  dermed.  Og  da  de  nu  havde  gjort  dette 
til  en  vis  Høide  og  brolagt   det  med  Steen,    saa   skjulte   de 

den  guddommelige  Grotte  under  al  denne  Opdyngen.  Og 
da  nu  Intet  fattedes  dem,  opførte  de  ovenpaa  Stedet  en  til- 
visse frygtelig  Sjælegrav,  idet  de  opbyggede  en  mørk  afgud  e- 
risk  Hule  for  den  tøilesløse  Dæmon  Aphrodite,  og  der  bragte 
de  forbandede  Offringer  paa  vanhellige  og  urene  Altere.  — 
—  Hvad  nu  disse  vanhellige  og  ugudelige  Mennesker  havde 
opspundet  mod  Sandheden,  varede  i  lange  Tider.  Og  ikke 
vilde  nogensinde  nogen  af  Landshøvdingerne ,  eller  af  Hær- 
førerne, eller  af  Kongerne  være  befunden  skikket  til  at  befri 
Stedet  fra  al  denne  Frækhed,  uden  ene  denne,  den  almæg- 
tige Guds  Ven  (o:  Keiser  Constantin).  Men  begeistret  af 
guddommelig  Aand  (Trrevfum  x«to/oc  S-etoj)  taalte  han  ikke,  at 
hiint  omtalte  Sted  blev  skjult  ved  alle  Modstandernes  van- 
hellige Opfindelser  og  overgivet  til  Forglemmelse.  Under 
Paakaldelse  af  Gud,  hans  Medarbeider  (&sbv  ihv  uvtov  uvvEoyhv 
éniy.(de(Tni.m'oc)  begyndte  liau  Udrensningen.-'  *) 

Om  man  nu  vil  omsætte  denne  Beretning  i  et  mere  for- 
staaeligt  Sprog,  da  bliver  Meningen,  at  Hedningene  havde 
forat  haane  Christi  Grav  tildænget  den  med  Jord  og  Steen 
og  derover  bygget  et  Venustempel.  Det  fortælles  nu  videre, 
hvorledes  Keiseren  lod  dette  Tempel  nedrive,  Grunden  i  det 
opbryde ,  og  see  —  der  finder  man  den  hellige  Grav  „mod 
alt  Haab"  (noo  ikniSu  rruaai).  I  et  Brev  til  Biskop  Makarius 
fortæller  Keiseren  selv  derom,  og  udtaler,  at  han  betragter 
det  som  et  af  de  største  Mirakler,  som  Verden  nogensinde 
har  seet;  „om  saa  alle  Viismænd,  der  boe  paa  den  ganske 
Jordens  Kreds,  kom  sammen,  saa  kunde  de  dog  ikke  sige 
Noget,  som  var  denne  Ting  værdigt  eller  i  mindste  Maade 
kunde  nærme  sig  dertil,  thi  saalangt  overgaaer  Naturen  af 
dette  Mirakel  (tov  &uvi.i(aoi  tovtov)  al  menneskelig  Tankes 
Natur,  som  det  Himmelske  overgaaer  det  Menneskelige.''  **) 


*)  Eusebius,  Vita  Constantini  Lib.  III  cap.  25  sq. 
**)   Ibid.  cap.  29. 

Den  Form.  hvori  denne  Beretning  er  holdt,  er  ikke 
skikket  til  at  indgyde  os  Tillid.  Thi  netop  det.  som  var 
overtydende  for  Constantin  og  hans  Samtidige,  at  Gud  paa 
underfuld  Maade  havde  oplyst  Keiserens  Sind  og  Tanke,  saa 
at  han  kunde  linde  det.  som  var  skjult  for  alle  Andre  — 
netop  dette  vækker  vor  Tvivl,  efterdi  vi  i  denne  Sammen- 
hæng ikke  ere  tilbøielige  til  at  troe  paa  mirakuløse  Oplys- 
ninger. Gravens  Forsvarere  mene  nu  rigtignok,  at  man  maa 
skrive  de  overdrevne  Udtryk  paa  Hofbiskoppens  Regning, 
idet  man  jo  ofte  tillægger  Fyrster  og  Keisere  en  overmenneske- 
lig Indsigt,  hvor  man  hos  andre  Dødelige  kun  vilde  tale  om 
almindelig  Menneskeforstand.  Miraklet  skal  da  have  bestaaet 
deri.  at  Graven  virkelig  endnu  var  bevaret.  Denne  Udlæg- 
ning er  dog  neppe  rigtig.  Ordene,  navnhg  i  Keiserens  Brev, 
ere  saa  stærke,  at  de  neppe  kunne  forstaaes  paa  anden 
Maade.  end  at  Keiseren  og  de  Tilstedeværende  virkelig  holdt 
det  Skete  for  et  Mirakel.  Men  dette  vil  med  andre  Ord  sige, 
at  Traditionen  var  brudt,  og  Ingen  ndste  mere  bestemt, 
hvor  Graven  og  Golgatha  var  at  tinde,  den  „saliggjørende 
Grotte",  som  Keiseren  fandt  under  Templets  Grund,  kan  da 
enten  have  været  en  naturlig  Fjeldgrotte  eller  muligviis  en 
virkelig  gammel  Klippegrav,  som  nu  i  Kraft  af  Miraklet  blev 
udgivet  for  den  eftersøgte  hellige  Grav.  —  løvrigt  fortæller 
ogsaa  Kirkefaderen  Hieronymus,*)  at  Keiser  Hadrian  havde 
opreist  en  Billedstøtte  af  Jupiter  over  Christi  Grav  og  en 
Venusstatue  over  Golgatha.  men  denne  Beretning  er  i  Strid 
med  Eusebius,  som  henlægger  Yenustemplet  over  Graven  og 
Intet  taler  om  Jupiterstatuen.  I  hvert  Fald  maa  der  ikke 
bygges  for  meget  paa  disse  Beretninger,  thi  det  fremgaaer 
af  dem  kun,  at  efterat  Constantin  havde  fundet  Graven,  saa 
antoge  de  Christne,  at  Hedningene  forsæthgt  havde  skjult  de 

hellige  Steder  under  Templer  og  Statuer,  uagtet  dette  netop 
var  det  bedste  Middel  til  at  fæstne  Mindet  paa  disse  Steder. 

Kan  det  nu  overhovedet  antages,  at  Traditionen  er  ble- 
ven bevaret  indtil  Hadrians  og  Constantins  Tider?  —  Man 
har  til  Støtte  herfor  beraabt  sig  paa,  at  Eusebius  anfører*) 
hele  Bisperækken  i  Jerusalem  fra  Jakob,  Herrens  Broder, 
indtil  Judas,  som  var  Biskop  i  Jerusalem  paa  Keiser  Ha- 
drians Tid.  Med  disse  Biskopper  maatte  da  ogsaa  Mindet 
om  de  hellige  Steder  være  gaaet  fra  Slægt  til  Slægt.  Men 
deels  er  Eusebius'  Angivelse  noget  usikker,  idet  han  selv  til- 
føier,  at  han  ikke  har  kunnet  erfare  noget  om,  hvorlænge 
hver  af  dem  har  været  Biskop,  deels  har  Fleertallet  af  dem 
neppe  havt  Bolig  i  Jerusalem,  men  i  Pella,  hvorhen  de 
Christne  vare  dragne  inden  Jerusalems  Ødelæggelse  ved 
Titus.**) 

Her  træffe  vi  nu  paa  tvende  længere  Perioder,  i  hvilke 
de  Christne  have  været  ganske  borte  fra  Jerusalem:  nemlig 
den  første  Gang,  da  Titus  havde  ødelagt  Jerusalem,  og  den 
anden  Gang,  da  Hadrian  omdannede  Byen  til  sit  hedenske 
Ælia  Capitolina,  thi  det  Forbud,  som  denne  udstedte  for 
Jøderne  mod  at  nærme  sig  deres  hellige  By,  har  upaatvivle- 
ligt  ogsaa  gjældt  de  Christne.  Hvor  langt  disse  Tidsrum 
have  strakt  sig,  kan  ikke  afgjøres,  men  de  have  ikke  været 
af  nogen  ubetydelig  Længde.  Og  hertil  kommer,  at  de  om- 
handlede tvende  Steder  netop  ligge  der,  hvor  Kampen  ra- 
sede allerstærkest  under  Beleiringen,  nemlig  mellem  den 
anden  og  tredie  Muur.  Her  blev  Alt  dækket  med  Muur- 
brokker  og  Gruus,  og  nye  Slægter  byggede  atter  deres  Huse 
og  Vaaninger  ovenover.  Saaledes  har  man  ved  de  nyeste 
Udgravninger  omkring  Harampladsen  i  40  og  50  Fods  Dybde 
under  den  nuværende  Jordflade   fundet   den   gamle  Brolæg- 

*)  Hist.  eccles.  IV,  5. 
**)   Ibid  III,  5. 

ning.  Der  er  al  Grund  til  at  antage,  at  saa  smaae  Forliøi- 
ninger  som  Graven  og  Golgatha  maae  være  blevne  ganske 
dækkede  af  de  vældige  Ruinmasser,  som  styrtede  ned  over 
dem.  Kan  Akras  Beliggenhed  være  i  den  Grad  omtvistet 
som  det  er,  saa  kan  ogsaa  Golgatlias  Beliggenhed  i  Tidernes 
Løb  være  bleven  forglemt. 

Forgæves  paaberaaber  man  sig  endelig  den  Interesse, 
som  de  første  Christne  skulde  have  havt  af  at  værne  om 
disse  hellige  Minder.  Thi  deres  Tankegang  var  i  dette 
Stykke  væsentlig  forskjellig  fra  vor.  For  dem  var  Christen- 
dommen det  absolut  Nye,  som  frigjorde  dem  fra  en  Bog- 
stavtjeneste eller  Overtro,  hvorunder  de  havde  været  træl- 
bundne deres  hele  Liv.  Havde  tidligere  deres  Tro  og  reli- 
giøse Overbevisning  været  knyttet  til  bestemte  Steder  og 
Tider,  saa  havde  Christendommen  frigjort  dem  herfor  og  lært 
dem,  at  Gud  skal  tilbedes  i  Aand  og  Sandhed,  men  hverken 
paa  Garizim  eller  i  Jerusalem  alene.  For  dem  maatte  saa- 
danne  udvortes  Steder  være  noget  høist  Underordnet,  som 
vi  da  ogsaa  see,  at  Apostlen  Paulus  ikke  et  eneste  Sted  i 
sine  Breve  hentyder  dertil.  Og  den  historisk-archæologiske 
Interesse,  som  vi  have  for  denne  Sag,  besadde  de  ikke.  De- 
res Blik  var  vendt  mod  Fremtiden,  ikke  mod  Fortiden,  al 
deres  Forlængsel  stod  til  den  Tid,  da  Herren  atter  skulde 
aabenbares  i  Himlens  Skyer  forat  samle  sine  Troende  til  sig 
(1  Thess.  4,16-17).  De  kunde  i  ingen  Henseende  føle  sig  til- 
skyndede til  at  grave  efter  i  Jerusalems  Grusmasser,  selv 
om  saadant  var  blevet  tilladt  dem,  for  at  tinde  Graven  og 
Golgatha.  Og  da  de  nu  ovenikjøbet  i  længere  Aarrækker 
holdtes  ganske  fjernede  fra  Jerusalem,  da  maatte  Erindrin- 
gen, som  allerede  var  halvt  udvisket,  ganske  slukkes. 

Men  i  det  tredie  Aarhundred  vaagnede  en  ny  Betragt- 
ning. Da  begyndte  Christendommen  at  antage  en  mere  ud- 
vortes Skikkelse,  man  vilde  saavidt  muligt   tage   og  føle  paa 

det  Hellige.  Da  begyndte  man  at  spørge  efter  Graven  og 
Golgatha,  og  usikkre  Rygter  og  Formodninger  dukkede  op. 
at  de  vare  skjulte  under  hiint  hedenske  Tempel  eller  Billed- 
støtte. Det  er  muligt,  at  Keiser  Constantin  har  ladet  sig 
lede  i  sine  Eftergravninger  af  slige  løse  Angivelser;  det  er 
ogsaa  muhgt,  at  han  slet  ikke  har  ladet  sig  lede  af  Andet 
end  en  formeentlig  guddommelig  Aabenbaring,  paa  hvilken 
hans  Omgivelser  troede  ligesaa  ubetinget  som  han  selv. 

Er  denne  Betragtning  rigtig,  da  bliver  der  ikke  megen 
Sandsjailighed  for,  at  Graven  og  Golgatha  virkelig  ere  de 
rette  og  ægte  Steder.  Men  noget  ligefrem  Beviis  for,  at  de 
ere  uægte,  kan  heller  ikke  føres,  saa  Forsvarerne  kunne  med 
Føie  beraabe  sig  paa,  at  Traditionen  ikke  er  omstyrtet  af 
nogen  sikker  Beviisførelse.  Et  subjectivt  Skjøn  vil  her  til- 
sidst  blive  det  Afgjørende.  Hvo  der  i  det  Hele  er  tilbøielig 
til  at  følge  Traditionen,  vil  ogsaa  følge  den  her  og  beraabe 
sig  j)aa,  at  den  ikke  gjendrives  af  Historien.  Hvo  der  imid- 
lertid har  følt  sig  stødt  over  den  Letsindighed,  hvormed 
Traditionen  er  gaaet  til  Yærks  i  det  hellige  Land,  og  dens 
mange  ligefremme  Urigtigheder,  vil  ogsaa  her  være  mis- 
tænksom og  ryste  paa  Hovedet.  Jeg  tilstaaer,  at  jeg  i  dette 
Spørgsmaal  nærmest  slutter  mig  til  de  Sidste. 

Men  en  fuldkommen  Misforstaaelse  vilde  det  være,  om 
man  vilde  drage  nogen  Parallel  mellem  Christendommens 
historiske  Sandhed  og  den  hellige  Gravs  Ægthed  og  slutte, 
at  den  første  er  Hgesaa  problematisk  som  den  sidste.  Thi  for 
det  Første  gaae  de  historiske  VidnesbjTd  for  Christendommen 
meget  liøiere  op  i  Tiden  heelt  indtil  Apostlenes  Dage.  saa 
at  der  af  denne  Grund  maa  skænkes  dem  en  meget  større 
Tilforladelighed.  Men  dernæst,  og  det  er  Hovedsagen,  ere 
de  tvende  Spørgsmaal  af  saa  forskjellig  Charakteer,  at  de 
slet  ikke  kunne  sammenstilles.  Christendommen  er  et  Sam- 
vittighedsspørgsmaal .    der    henvender    sig    med   sin   sædelig- 

religiøse  Livsanskuelse  til  den  Enkeltes  Samvittighed  og 
fordrer  et  bekræftende  Svar  af  denne  (Joh.  7,17).  Spørgs- 
maalet  om  den  hellige  Grav  har  derimod  Intetsomhelst 
med  Samvittigheden  at  gjøre,  saalidt  som  med  Sædelighed 
og  Religion,  det  er  af  udelukkende  historisk  og  archæologisk 
Natur.  Enten  Graven  er  ægte  eller  uægte,  bliver  Christen- 
dommen lige  sand,  og  den  Iver  og  Heftighed,  hvormed  For- 
svarerne af  Gravens  Ægthed  have  ført  deres  Sag,  har  været 
paa  urette  Sted,  ifald  de  have  troet  dermed  at  styrke 
Christendommens  Sag,  thi  den  er  ifølge  sin  Natur  stillet 
udenfor  dette  Spørgsmaal. 

Porsvarerne  af  Gravens  Ægthed  beraabe  sig  ofte  paa, 
at  hvis  ikke  Keiser  Constantin  og  hans  Biskopper  havde 
fundet  den  rette  Grav  med  samt  Golgatha,  saa  vare  de  Be- 
dragere, hvad  man  dog  ikke  kan  antage.  Denne  Opfattelse 
er  grundfalsk.  Jerusalem  tilbyder  endnu  stedse,  og  da  endnu 
mere  for  1500  Aar  siden,  saa  mange  Tilknytningspunkter  for 
den  fromme  Phantasi,  at  denne  uden  Yanskehghed  vil  kunne 
finde  Graven  og  Golgatha  og  holde  sig  forvisset  om,  at  begge 
Dele  ere  ægte.  Ogsaa  jeg  anstillede  saadanne  Efterforsk- 
ninger og  fandt  megen  Tilfredsstillelse  i  den  Tanke,  at  Gra- 
ven skulde  søges  et  Stykke  udenfor  Damaskusporten  blandt 
de  saakaldte  Dommernes  Grave  (see  ovenfor  S.  98).  Disse 
hidrøre  fra  den  romerske  Keisertid,  muligviis  fra  Keiser 
August's  Tid,  hvorom  vel  ikke  Indskrifter,  thi  saadanne 
findes  ikke,  men  deres  Udsmykning  med  Blomsterkrandse, 
Pilastre  og  Kapitæler  i  græsk-romersk  Stil  synes  at  vidne. 
De  findes  i  et  ikke  ringe  Antal,  flere  ere  ødelagte,  andre  vel 
bevarede.  De  ere  indhuggede  i  Klippen  og  deres  Skikkelse 
svarer  til  den  i  Evangelierne  angivne.  I  Almindelighed  er 
der  først  en  Forstue  eller  Forhal,  i  hvis  Bagvæg  en  snæver 
Aabning,  som  fører  ind  til  det  egentlige  Gravkammer.  Ad- 
skillige af  dem  bære  Spor  af   at   have  været  omgivne  med 

H.  Scharling:  En  Pilgrimsfærd.  8 

smaae  Haver  (jvfr.  Joh.  19, 41 :  i  Haven  var  en  ny  Grav). 
En  af  de  mange  runde  Høie,  som  findes  her  omkring,  kunde 
da  have  været  Golgatha.  I  saa  Fald  maatte  rigtignok  begge 
Steder  have  ligget  en  god  Fjerdingvei  udenfor  Byen,  hvad 
der  kunde  synes  at  stride  mod  Joh.  19, 20,  hvor  det  hedder, 
at  Stedet  var  nærved  Byen.  Men  Begreberne  nær  og  fjern 
ere  af  en  meget  forskjellig  Udstrækning  alt  efter  den  Sags 
Vigtighed,  hvorom  der  tales,  altsaa  høist  relativ,  og  saare 
langt  fra  at  afgive  nogen  fast  Maalestok.  I  Joh.  11, ig  siges 
det  saaledes,  at  Bethania  laa  nærved  Jerusalem,  hvilket 
strax  efter  forklares  ved,  at  det  laa  15  Stadier  derfra  eller 
halvanden  Fjerdingvei,  netop  den  Afstand,  hvorom  her 
er  Tale. 

En  smuk  Foraarsmorgen  i  Mai  vandrede  jeg  om  mellem 
disse  gamle  Grave.  Jeg  tog  Plads  under  et  gammelt  Oli- 
ventræ, rundt  om  mig  stode  Valmuer  og  hvide  Smaablomster 
i  talrig  Mængde,  Fuglene  sang  saa  muntert.  Der  sad  jeg 
og  tænkte  paa,  at  medens  Grækere  og  Latinere  med  største 
Iver  valfarte  til  den  hellige  Grav  under  Gravkirkens  Kuppel, 
gjøre  Knæbøininger  og  Korsslagninger  og  mange  underhge 
Fagter,  vandre  i  store  Processioner  omkring  den  og  slaae 
hinanden  for  Panden,  naar  de  mødes,  samt  ubarmhjertigt 
vilde  stene  hver  en  Jøde,  der  vovede  at  nærme  sig  den  for- 
meentlige  Helligdom  —  saa  ligger  maaskee  den  virkelige 
Grav  herude,  hvor  der  er  tyst  og  stille,  ingen  Sammenstim- 
len af  Mennesker,  ingen  duftende  Røgelsekar  —  kun  en  .lille 
Fugl  synger  over  den,  og  de  røde  Valmuer  udaande  deres 
Duft.  Skjult  af  Steen  og  Gruus.  dækket  af  gamle  Oliven- 
træer ligger  Graven,  og  der  er  Ingen,  som  besøger  den, 
uden  en  Gang  imellem  et  Par  fromme  Jøder,  som  vandre 
herud  i  den  Tro,  at  en  af  de  gamle  Dommere  ligger  begra- 
ven  her  —  nu  de  have  maaskee  ikke  saa  ganske  Uret  — 
muligviis   den   store  Verdensdommer,   som  skal   dømme  Le- 

vende  og  Døde,   een  Gang  har  hvilet  her  og  atter  reist  sig 
herfra  til  Vidnesbyrd  om  Livets  evige  Seir  over  Døden. 

Saaledes  drømte  og  dømte  jeg  dengang,  under  umid- 
delbar Paavirkning  af  Omgivelsernes  stærke  Magt.  Nu,  da 
jeg  er  fjernet  ved  lang  Afstand  baade  i  Tiden  og  Rummet, 
forstaaer  jeg  nok,  at  dette  er  Phantasi  og  ingen  historisk 
Kritik.  Og  saa  har  jeg  opgivet  Haabet  om,  at  nogen  Efter- 
forskning skulde  finde  den  rette  Grav  og  Golgatha.  Dette 
er  maaskee  ogsaa  det  Bedste  for  os,  paa  det  at  vi  ikke  skulle 
hænge  os  i  det  Udvortes  eller  søge  Christus  i  Kjødet,  men 
søge  ham  der,  hvor  han  nu  er  at  finde,  i  Ordet  og  i  Aanden. 


VII. 
Den     hellige    Gravs    Kirke. 


Over  den  med  Rette  eller  kun  formeentlig  gjenfundne 
Grav  og  Golgatha  opførte  Keiser  Constantin  sine  Pragtbyg- 
ninger. Da  de  kirkelige  Stridigheder  om  Treenigheden  havde 
faaet  en  foreløbig  Afslutning  paa  det  store  Kirkemøde  i 
Nicæa  325,  ansaae  Keiseren  det  for  den  Opgave,  som  nu  laa 
nærmest  for  ham  at  løse,  paa  værdig  Maade  at  smykke  de  hel- 
lige Steder  i  Jerusalem.  Graven  blev  udsmykket  med  Søiler  og 
forskjelhge  Marmorarter,  Pladsen  omkring  den  blev  brolagt 
med  kostbare  Stene,  og  paa  de  tre  Sider  blev  den  omgivet 
af  Søilegange;  intet  Tag  hvælvede  sig  over  den,  den  var  alt- 
saa  under  aaben  Himmel.  Omkring  Graven  vare  tolv  Søiler 
reiste  til  Ære  for  de  tolv  Apostle,  hver  af  Søllerne  bar  et 
Viekar  af  Sølv.  Over  Golgatha  blev  opført  en  pragtfuld  Basilika 
af  betydelige  Dimensioner,  den  sluttede  sig  til  Søilerækkerne 
om    Graven    og    havde    sin    Indgang    i    Øst.       Den    havde 

fem  Skibe,  hvis  Søiler  bare  Loftets  kunstigt  udskaarne 
Tavleværk,  som  var  dækket  med  rig  Forgyldning,  der  kastede 
sin  Lysglands  over  Kirken.  Taget,  som  dækkede  denne,  var 
belagt  med  Blyplader.*)  Kirken  og  Søilegaarden  om  Gra- 
ven blev  opført  i  Løbet  af  otte  Aar,  den  blev  indviet  336 
i  Overværelse  af  en  Kirkeforsamling,  som  havde  fundet  Sted 
i  Tyrus  og  efter  Keiserens  Opfordring  begav  sig  til  Jerusa- 
lem forat  overvære  Indvielsesfesten. 

Det  er  gaaet  denne  Kirke  som  Jerusalem  selv:  mere 
end  een  Gang  er  den  sunken  sammen  i  et  Flammehav,  men 
den  har  atter  reist  sig  paa  Ny.  Constantins  oprindelige  An- 
læg vil  dog  kunne  gjenkjendes  endnu  i  Kirkens  nuværende 
Skikkelse.  I  Aaret  614  erobrede  Perserkongen  Chosroes  d. 
2den  Jerusalem  og  opbrændte  Constantins  Bygninger  over 
Graven  og  Golgatha,  dog  bleve  de  snart  efter  opførte  paa 
Ny,  men  med  væsentlige  Forandringer.  Over  Graven  blev 
opført  en  Rotunde,  og  istedenfor  den  pragtfulde  Basilika 
blev  der  kun  reist  et  Kapel  over  Golgatha,  og  i  dette  var 
Indgangen  nu  mod  Vest,  istedenfor  at  den  tidligere  havde 
været  mod  Øst.  630  faldt  Jerusalem  og  dermed  Gravkirken 
i  Arabernes  Hænder,  dog  tilsikkredes  det  de  Christne,  at 
Kirken  skulde  vedblive  at  være  en  christehg  Helligdom  med 
fri  Adgang  til  Graven.  Under  de  venskabelige  Forhandlin- 
ger mellem  den  store  Frankerkeiser  Karl  den  Store  og  Cha- 
lifen  i  Bagdad  Harun  al  Raschid  oversendte  den  sidste  Kir- 
kens Nøgler  til  Keiser  Carl,  og  Frankrig  fik  herved  et  Slags 
Protectorat  over  den  hellige  Gravs  Kirke,  som  det  søger  at 
opretholde  endnu  den  Dag  idag.  Atter  1010  blev  Kirken  op- 
brændt og  ødelagt,  men  1048  reiste  den  sig  paa  Ny  af  sin 
Aske.  Da  Korsfarerne  erobrede  Jerusalem  1099,  forefandt 
de  en  aaben  Rotunde  over  Graven,  et  Kapel  over  Golgatha 
og  endelig  en  Kirke  over  det  Sted,  hvor  Keiserinde  Helene 


*)   Eusebius,  Vita  Constantini  III,  34—39. 

efter  Legenden  havde  fundet  de  tre  Kors,  af  Imlket  atter 
Christi  Kors  var  blevet  gjenkjendt  ved  de  Mirakler,  som  det 
øvede.  Disse  tre  Bygninger  bleve  af  Korsfarerne  sammen- 
føiede  til  een  Bygning,  under  hvis  Tag  de  hellige  Steder 
indesluttedes.  Det  er  denne  Bygning,  som  endnu  staaer,  dog 
har  ogsaa  den  Udt  meget.  Navnlig  blev  den  1808  hjemsøgt 
af  en  stor  Ildsvaade  og  derefter  atter  ombygget,  saaledes  at 
Kirkens  Indre  er  opført  i  vort  Aarhundrede  i  en  Slags  mo- 
derne Renaissancestil,  som  ikke  indgyder  Sindet  Ærefrygt. 
Levninger  af  Constantins  Bygninger  ville  kun  findes  i  Funda- 
menterne og  ere  saa  svage,  at  1847  den  engelske  Archæolog 
Fergusson  kunde  fremsætte  sin  ovenfor  omtalte  dristige  Paa- 
stand, at  hvad  vi  kalde  Gravkirken  er  fra  en  meget  senere 
Tid,  medens  Constantins 'Bygning  skulde  være  den  nuværende 


f^^=J}A\i=^ 


a.  Forgaard. 

b.  Den  hellige  Grav. 

c.  Golgatha. 

d.  Grækernes  Kirke  (Katholikon). 


e.  Helenas  Kirke. 

f.  Stedet ,     hvor     de    tre  Kors    bleve 

fundne. 

g.  Joseph  af  Arimathaeas  Grav. 


Omarmoskee.  Dette  er  dog  forlængst  blevet  gjendrevet,  og 
der  kan  ikke  være  Tvivl  om,  at  Gravkirken  virkelig  er  Con- 
stantins Bygning,  kun  i  forandret  og  ombygget  Skikkelse. 

Den  nuværende  Kirke  strækker  sig  fra  Vest  mod  Øst, 
saaledes  at  vi  længst  mod  Vest  have  Kotunden  med  den  hel- 
lige Grav,  derefter  den  græske  Kirke  med  det  tilstødende 
Golgatha,    endelig  mod  Øst  i  en  Dybde  af  12  Fod  Helenas 

Kirke  tilligemed  Stedet,  hvor  de  tre  Kors  bleve  fundne.  — 
Kirkens  Indgang  er  fra  Sydsiden.  Der  er  her  en  Hden  For- 
gaard  (see  Planen :  a).  Seet  herfra  afgiver  Kirken  et  male- 
risk Skue,  som  dog  snarere  vilde  føre  vor  Tanke  til  Frankrig, 
thi  de  buede  Vinduer  og  Portaler  samt  det  svære  halvt 
nedbrudte  Taarn  ere  Udtryk  for  den  franske  Stil:  disse 
Dele    ere    ogsaa     opførte    i    Midten    af    det    12te    Aarhun- 


Den  hellige  Gravs  Kirke. 

drede  af  en  fransk  Bygmester  Jourdain.  Derimod  bærer  det 
Liv,  som  rører  sig  i  Forgaarden  samt  dennes  Befolkning  et 
ægte  østerlandsk  Præg.  Det  er  nemlig  en  Markedsplads, 
hvor  der  udsælges  aUehaande  Relikvier  og  Rariteter,  ud- 
skaarne  Perlemorssager,  blankt  poleret  Olietræ  formet  snart 
som  Vindsier  snart  som  Kors  eller  i  runde  Træstykker, 
Rosenkrandse  af  Cedertræ  o.  a.  Lgn,  De  Mænd  og  Qvinder, 
som  falbyde  disse  Herligheder,  have  udbredt  dem  foran  sig 
paa  Steenfliserne  og  søge  ved  Skrig  og  Tegn  at  lokke  Kjø- 
berne  til  sig. 

Vi  lade  os  dog  ikke  opholde,  nieu  skride  lienimod  den 
meget  lave  Portal,  som  fører  ind  i  Kirken.  Neppe  ere  vi 
komne  indenfor  denne,  før  vi  mødes  af  et  nyt  end  mere 
overraskende  Syn.  Det  er  de  tyi-kiske  Soldater,  som  have 
Tilsyn  med  Kirken  og  her  indtage  deres  Vagtstilling.  Denne 
kan  dog  ikke  sammenlignes  med  vore  stive  europæiske  Skild- 
vagter, men  i  tyrkisk  Gemytlighed  have  de  taget  Sæde  med 
Benene  trukne  op  under  sig,  de  have  en  Kile  Kaffekop  foran 
sig  og  sidde  og  ryge  af  deres  lange  Piber.  Hvor  stødende 
dette  Syn  end  er,  er  det  dog  en  sørgehg  Nødvendighed;  de 
hyppigt  forefaldende  Slagsmaal  inde  i  Kirken  mellem  de 
forskjelhge  Confessioner  gjøre  det  nødvendigt,  at  der  stedse 
er  Politistyrke  tilstede. 

Vi  bemærke  her  ved  Indgangen  en  langagtig  rødlig 
Marmorsteen  i  Gulvet,  det  er  Salvingsstenen,  den  Steen,  paa 
hvilken  Joseph  og  Nicodemus  salvede  Herrens  Legem  eller 
vel  rettere  indbandt  det  i  Linklæder  med  dyrebare  Salver 
(Joh.  19,4o). 

Men  nu  vende  vi  vore  Fjed  mod  Stedets  egentlige  Hel- 
ligdom, den  hellige  Grav  (b  paa  Planen).  Den  befinder  sig 
midt  i  den  vestre  Kirke,  den  saakaldte  Rotunde.  Efter 
Branden  1808  blev  Rotunden  ombygget  i  en  tør  og  kjedelig 
Renaissancestil ;  den  er  støttet  af  16  svære  Marmorpiller, 
mellem  hvilke  løbe  to  Galerier  ovenover  hinanden.  Over 
dette  Rum  hvælver  den  berygtede  Kuppel  sig,  som  i  lange 
Tider  gav  Regn  og  Snee  fri  Adgang  til  Kirkens  Indre  og 
var  i  en  yderst  brøstfældig  Tilstand  til  Skandale  for  hele 
Christenheden,  efterdi  de  forskjellige  Kirkepartier,  som  eiede 
den  i  Forening,  af  indbyrdes  Skinsyge  ikke  vilde  tillade  no- 
gen Istandsættelse,  efterdi  den  Part,  som  foretog  en  saadan, 
kunde  faae  i  Sinde  at  tilegne  sig  hele  Kuppelen.  Rusland 
som  Grækernes  og  Frankrig  som  Katholikernes  Beskytter  an- 
søgte ivrigt  hos  Sultanen  i  Konstantinopel   om  Tilladelse  til 

at  istandsætte  Kuppelen ;  da  begge  Parter  vare  lige  skinsyge 
paa  hinanden,  tilbød  Sultanen,  at  han  vilde  gjøre  det  paa 
egen  Bekostning,  men  heller  ikke  det  vilde  man  indrømme, 
og  da  endelig  Rusland  med  et  Magtsprog  forlangte  det  til- 
ligemed Protectoratet  over  de  Christne  i  Tyrkiet,  gav  dette 
Anledning  til  Krimkrigen.  Efter  Krimkrigens  Ende  bleve 
Forhandlingerne  paa  Ny  optagne,  og  det  lykkedes  endeligt 
Frankrig  og  Rusland  at  komme  til  Enighed,  saaledes  at  begge 
Stormagter  i  Forening  reiste  en  ny  Kuppelhvælving,  støbt 
af  Jern  og  smykket  med  prægtige  Farver.  Dette  Arbeide 
blev  fuldendt  1868,  dog  var  heller  ikke  dette  gaaet  af  uden 
idelig  Kjævl  og  Strid  mellem  begge  Landes  Diplomater  og 
GeistHge.  Saaledes  bleve  f.  Ex.  Grækerne  yderhgt  opbragte, 
da  Bygmestrene  lode  deres  Navne  anbringe  med  latinske  og 
ikke  med  græske  Bogstaver  paa  Hvælvingen.  Heller  ikke 
maatte  Kuppelen  forsynes  med  symbolske  Billeder  eller  Ind- 
skrifter, forat  ikke  den  ene  Kirke  her  skulde  vinde  et  For- 
spring for  den  anden.  Over  Kuppelen  er  anbragt  en  Lan- 
terne, som  giver  Lys  og  Luft  Adgang,  og  over  denne  et 
stort  forgyldt  Kors.  —  Som  en  stor  Indrømmelse  til  de 
Christne  kan  bemærkes,  at  disse  i  de  sidste  Aar  have  faaet 
Tilladelse  til  at  ophænge  og  benytte  Kirkeklokker,  saa  at 
Klangen  af  disse  atter  lyder  henover  Jerusalem,  hvad  ikke 
har  været  tilladt  i  snart  700  Aar.  Det  var  Russerne,  som 
først  skaffede  sig  denne  Tilladelse  til  deres  nye  Kirke  uden- 
for Byen,  senere  ere  ogsaa  Klokker  blevne  ophængte  i  det 
gamle  Klokketaarn  ved  Gravkirken. 

Mere  end  Kuppel  og  Arkaderækker  tiltrækker  Graven 
sig  vor  Opmærksomhed.  Den  danner  en  hden  Bygning  for 
sig  midt  inde  i  Rotunden.  Oprindehg  var  den  en  Klippe- 
grav, udhugget  i  selve  Fjeldet  i  Lighed  med  andre  jødiske 
Grave,  som  ere  tilovers  fra  den  Tid.  Men  Biskop  Makarius, 
som  levede  paa  Constantins  Tid,   skal  have  ladet  den  hugge 

Den  hellige  Grav. 

løs  fra  Fjeldet,  saa  at  der  blev  en  fri  Omgang  omkring  den. 
Siden  er  den  under  Kirkens  Ødelæggelse  og  Brand  bleven 
nedbrudt  og  atter  reist  paa  'Nj.  dernæst  overklædt  med  Mar- 
morplader, saa  at  det  nu  er  umuligt  at  afgjøre,  om  her  virke- 
lig ere  Levninger  af  en  Klippegrav  eller  om  det  Hele  er  en 
blot  kunstig  Sammensætning.  Den  hellige  Grav  er  da  nu 
som  et  lidet  fritstaaende  Marmorhuus ,  overhvælvet  af  en 
Kuppel,  med  Indgang  fra  Øst,  foran  den  er  opstillet  høie 
Sølvkandelabrer  med  brændende  Voxkjerter.  Det  Indre  er 
deelt  i  to  Rum,  hvoraf  det  forreste  siges  at  være  Stedet, 
hvor    Engelen    sad,    som    væltede    Stenen    bort    fra  Graven 

(Matth.  28,2),  det  inderste  Rum  er  selve  Gravkamret,  som  er 
omtrent  8  Fod  bøit.  7  Fod  langt  og  6  Fod  bredt.  Ogsaa 
dette  er  overklædt  med  Marmorj)lader,  til  Høire  er,  dækket 
af  en  spaltet  hvid  Marmorplade,  det  Gravrum,  i  hvilket  Jesu 
Legem  skal  have  hvilet;  den  øvrige  Plads  er  saa  trang,  at 
kun  tre  eller  fire  Personer  kunne  staae  derinde.  Brændende 
Sølvlamper  udbrede  Lysskær  i  det  mørke  Rum,  til  hvilket 
Adgangen  uden  Hindring  staaer  aaben  for  alle  Christne. 
Lidt  Nord  for  Graven  angiver  en  rund  Marmorplade  i  Gul- 
vet det  Sted,  hvor  Maria  Magdelena  saae  Frelseren  staae 
efter  Opstandelsen,  efterat  hun  forgæves  havde  søgt  efter 
ham  i  Graven,  og  hvor  hun  med  et  ,,E,abbuni!"  kastede  sig 
for  hans  Fødder,  men  han  bød  hende  ikke  at  røre  ham,  thi 
han  var  endnu  ikke  gaaet  til   sin  Fader  (Joh.  20,14—17). 

Fra  den  hellige  Grav  skride  vi  over  til  Golgatha  (c  paa 
Planen),  det  ligger  Sydost  for  Graven  i  en  Afstand  af  108 
Fod.  Men  havde  vi  ondt  for  at  finde  os  til  Rette  med  Gra- 
ven, saa  stiger  Yanskeligheden  i  end  høiere  Grad  med  Gol- 
gatha. Ganske  vist  stige  vi  opad  en  Høi,  forsaavidt  vi  stige 
opad  atten  Trappetrin,  men  iøvrigt  er  det  umuligt  at  opdage 
Spor  af  en  virkelig  Khppehøi,  det  Hele  seer  ud  som  Muur- 
værk,  overklædt  med  Marmor  og  andre  kostbare  Stene. 
Over  Golgatha  er  opført  tvende  Kapeller  ved  Siden  af  hin- 
anden, hvoraf  det  ene  betegner  Stedet,  hvor  Christus  og  de 
tvende  Røvere  bleve  naglede  til  Korset,  det  andet  selve 
Korsfæstelsesstedet.  Hvad  Stedet  mangler  i  naturlig  An- 
skuehghed,  er  søgt  aflijulpen  ved  en  haandgribelig  Eftems- 
ning  ei  blot  af  Klipperevnen,  som  fremkom  ved  Jordskælvet 
(Mtth.  27,5i),  men  endog  af  de  tre  Huller,  hvori  Korsene  vare 
plantede.  Det  midterste  af  disse  er  Stedet,  hvor  Frelserens 
Kors  stod,  og  de  katholske  Pilgrimme  holde  gjerne  deres  Ro- 
senkrandse  nedi  det,  forat  faae  dem  helHgede  ved  umiddelbar 
Berøring.     Katholicismens  Lyst  til  massiv  Virkelighed  træder 

aabenlyst  frem  her  og  berørte  mig  paa  en  egen  uhyggelig 
Maade:  det  var  ligesom  om  man  vilde  omsætte  Historiens 
levende  Sandhed,  som  maa  gribes  i  Troen,  i  disse  kolde  og 
haarde  Stene^  som  man  kan  holde  og  trykke  med  Hænderne. 


Capellet  over  Golgatha. 

Hvad  enten  nu  Grolgatha  er  ægte  eller  ikke,  danner  det 
i  hvert  Fald  ikke  nogen  compact  Masse,  thi  umiddelbart 
under  Korfæstelses-Capellet  findes  et  nyt  Capel,  som  siges 
at  være  Stedet  for  Adams  Grav.  Atter  her  finde  vi  den 
samme  Stræben  efter  paa  reent  udvortes  Viis  at  sammenføie, 
hvad  Apostelen  med  sit  dybe  Blik  for  Historiens  Udvikling 
har  sammenstillet  paa  aandelig  Viis:  den  første  Adam,  som 
bragte  Slægten  Død  og  Forbandelse,  og  den  anden  Adam, 
som  bragte  den  Liv  og  Frelse  (jvfr.  Eom.  0,15-21 ,  1 
Kor.  15,45-49). 

Nord  for  Golgatha  ligger  Grækernes  Kirke,  det  saa- 
kaldte  Kathohkon  (d.  paa  Planen).  Opført  i  det  12te  Aar- 
hundred  i  fransk-gothisk  Stil  med  arabiske  Enkeltheder  er 
det  efter  Branden  1808  ligesom  Rotunden  blevet  betydeligt 
moderniseret  og  udstyret  med  stor  Pragt  og  Glimmer.      Det 

frembyder  ingen  Mærkeligheder,  naar  undtages  en  indlagt 
Stjerne  i  Gulvet,  som  efter  Grækernes  Forsikkring  betegner 
Jordens  Midtpunkt.  Det  er  en  bogstavelig  Udtydning  af 
Ezech.  5,5  (Saa  sagde  Gud  Herren:  det  er  Jerusalem;  midt 
iblandt  Folkene  satte  jeg  hende,  og  Landene  vare  trindt  om 
hende) :  hvad  der  hos  Propheten  gj  ælder  i  store  Grundtræk 
og  har  faaet  sin  aandelige  Opfyldelse  ved  Jerusalems  cen- 
trale Betydning  for  Menneskehedens  sædelig-religiøse  Udvik- 
ling: det  fastholdes  her  i  cras  Udvorteshed  om  et  enkelt 
Punkt.  Omkring  Grækerkirkens  halvrunde  Chor  ligge  i  Kreds 
en  Række  af  Capelier,  hvoraf  hvert  især  minder  om  et  eller 
andet  Punkt  i  Lidelses-  og  Opstandelseshistorien.  Først  er 
der  Capellet,  hvor  de  Dødsdømte  holdtes  fangne,  medens 
man  gjorde  Alt  rede  til  den  frygtelige  Henrettelse,  saa  kom- 
iner  Capellet ,  hvor  Soldaterne  kastede  Lod  om  Herrens 
Kjortel  —  Capellet,  hvor  Herren  aabenbarede  sig  for  sin 
Moder  efter  Opstandelsen,  og  i  hvilket  der  endnu  opbevares 
et  Søilestykke,  til  hvilket  han  var  bunden  under  Hudflettei- 
sen o.  s.  fr. 

Den  tredie  Kirke  (e  paa  Planen)  ligger  tolv  Fod"  dybere 
end  den  egentlige  Gravkirke;  man  stiger  ad  en  Række  Trin 
ned  i  den.  Den  er  tilegnet  Keiserinde  Helena,  Constantins 
fromme  Moder,  som  i  sin  høie  Alderdom  gjorde  en  Pil- 
grimsvandring  til  de  hellige  Steder,  lod  sig  døbe  i  Jordan, 
og  her  paa  dette  Sted  ved  Golgathas  Fod  knælede  og  bad, 
medens  der  ivrigt  blev  gravet  forat  finde  de  tre  Kors,  som 
tilfulde  kunde  godtgjøre,  at  man  virkelig  var  paa  Traditionens 
hellige  Sted.  Helenas  Kapel  er  en  liden  Kirke  i  byzantinsk 
Stil,  overhvælvet  af  en  Kuppel,  som  bæres  af  fire  korte 
tykke  Søiler,  der  kunne  være  fra  det  10de  Aarhundred,  me- 
dens de  spidse  Buer  mellem  dem  tyde  paa  en  senere  Om- 
bygning i  det  12te  Aarhundred,  og  det  rigt  udstyrede  Mar- 
moraltar  i  italiensk  Renaissance  først  er  sat  op  for  en  Snees 

Aar  siden.  Fra  Helenakirken,  der  kan  betragtes  som  en 
Kryptkirke,  stiger  man  atter  dybere  ned  ad  13  Trin  til 
Stedet,  hvor  Korsene  bleve  fundne.  Her  træder  den  natur- 
lige Klippe  frem,  her  er  koldt,  mørkt  og  fugtigt,  men  netop 
derfor  gjør  dette  Sted  i  sin  rene  Natursimpelhed  et  over- 
vældende Indtryk,  fordi  man  her  træder  umiddelbart  over- 
for Virkeligheden,  medens  alt  det  Øvrige  i  den  Grad  er 
skjult  og  dækket  af  Marmor,  kostbare  Steenarter,  Kande- 
labrer,  Sølvlamper  og  alskens  Pragt,  saa  at  det  ikke  for- 
maaer  at  give  noget  umiddelbart  Indtryk,  men  man  maa 
med  Magt  drage  Blik  og  Tanke  bort  fra  denne  forvirrende 
og  adspredende  Mangfoldighed. 

JævnHgt  finde  Processioner  Sted  af  Præsterne  og  Mun- 
kene, fulgte  af  fromme  Pilgrimme,  de  gaae  fra  det  ene  hel- 
lige Sted  til  det  andet  og  udøve  deres  Andagt;  Midtpunktet, 
hvortil  alle  Festtog  stræbe  hen,  er  den  hellige  Grav,  og  her 
vanker  ofte  blodige  Pander,  naar  den  latinske  og  græske 
Procession  mødes  og  ingen  vil  vige  Pladsen  for  den  anden. 
Da  maae  de  tyrkiske  Soldater  kaldes  til  forat  bringe  Orden 
til  Veie,  hvad  de  gjøre  med  en  Ro  og  Besindighed,  der  i 
høieste  Grad  er  beskæmmende  for  de  Christnes  Lidenskab 
og  indbyrdes  Had. 

Kirken  er  deelt  mellem  de  forskjellige  Partier:  Latinere, 
Grækere,  Armeniere  og  de  fattige  Kopter  have  hver  sin  Deel 
og  vaage  med  største  Nidkjærhed  over  Besiddelsen  deraf. 
De  snedige  Grækere  synes  i  de  sidste  Aaringer,  støttede  til 
Ruslands  mægtige  Indflydelse,  at  vinde  Overhaand,  medens 
de  Romersk-Katholske  kun  med  Møie  kunne  byde  dem  Spid- 
sen efter  Frankrigs  svære  Nederlag.  Det  eneste  Kirkeparti, 
som  ikke  eier  en  eneste  Steen  i  den  hellige  Gravs  Kirke, 
er  samtHge  Protestanter,  og  enhver  troende  evangelisk  Chri- 
sten vil  vistnok  snarere  glædes  end  bedrøves  derover  i  Er- 
kj  endelsen  af,  at  skal  Golgatha  og  Christi  Grav  have  Betyd- 

ning  for  ham,  maa  han  finde  dem  i  sit  eget  Hjerte,  og  den 
Kirke,  der  skal  hvælve  sig  over  begge,  bygges  ikke  af  Guld 
og  Marmor,  men  af  levende  Stene,  som  opbygges  til  et 
aandeligt  Huns  (1  Pet.  2,5). 


Vi  aflagde  under  vort  Ophold  i  Jerusalem  jævnlige  Be- 
søg i  Kirken  og  havde  rig  Leilighed  til  at  see  de  forskjellige 
christelige  Religionspartier  færdes  derinde.  Særdeles  Inter- 
esse frembød  den  græske  Paaskefest  for  os.  hvilken  feiredes 
et  Par  Uger  efter  den  romersk-katholske  og  protestantiske. 
Denne  havde  vi  ikke  kunnet  naae  til,  da  vi  bleve  forsinkede 
paa  vor  Seilads  nedad  Nilen,  hvad  vi  iøvrigt  meget  bekla- 
gede ,  men  nu  fik  vi  dog  en  Slags  Erstatning ,  om  end  af 
heel  anden  Art,  ved  at  kunne  overvære  den  græske  Paaske. 
Store  Skarer  af  Pilgrimme  strømme  sammen  til  denne  fra 
Lilleasien,  Grækenland,  TjTkiet  og  Rusland  og  overstrømme 
det  stille  Jerusalem  med  en  høist  broget  og  larmende 
Befolkning.  Denne  Gang  sagdes  dog  Tilstrømningen  at  være 
mindre,  end  den  pleiede ;  formodentlig  havde  den  Rædsel,  som 
de  blodige  Optrin  i  Damaskus  og  Libanon  havde  fremkaldt 
i  den  foregaaende  Sommer,  holdt  Mange  tilbage.  Den  hel- 
lige Gravs  Kirke  er  det  egentlige  Centrum  for  al  Tummelen, 
her  afholde  de  Processioner  og  Gudstjenester  og  trænge  sig 
i  tætte  Skarer  frem  og  tilbage:  de  ikke  alene  spise  og  holde 
Maaltider,  men  tilbringe  endog  Natten  herinde  og  bringe  i 
dette  Øiemed  Dyner  og  Tæpper  med  sig,  som  de  udbrede 
paa  Kirkegulvet  til  Natteleie. 

Langfredag  Aften,  den  3die  Mai,  gik  vi  derind,  men  det 
var  saare  langt  fra  at  være  en  stille  Langfredag,  som  \'i  feire 
den  hos  os.  Det  var  en  Tummel  og  Spektakel  uden  Lige; 
de  Eneste,   som  opførte    sig  med  sømmelig  Værdighed,  vare 

de  tyrkiske  Soldater,  som  vare  opstillede  forat  holde  Orden 
og  navnlig  forhindre  Slagsmaal.  Grækerne  sværmede  rundt, 
skreg  og  raabte,  istemte  vilde  Sange,  sprang  stundom  i  over- 
strømmende Kaadhed  op  paa  Ryggen  af  hverandre.  Af  og 
til  kom  der  Optog  af  Præster  og  Munke,  ledsagede  af  tyr- 
kiske Soldater,  som  skulde  skaffe  dem  Plads.  De  gik  leende 
og  snakkende,  og  den  græske  Kirkes  Mangel  paa  Takt 
og  Alvor  stødte  mig  i  høi  Grad.  Den  romerske  Kirke 
holdt  sig  med  Indignation  borte  og  havde  laaset  sit  Kapel 
af.  De  mange  brogede  Dragter,  Latteren  og  Snakken  rundt 
omkring,  de  tændte  Lys  og  Lamper,  Ofttogene,  som  trængte 
frem:  Alt  dette  afgav  Skuet  af  den  lystigste  Maskerade,  som 
stod  i  skærende  Modsætning  til  Festens  Høihed  og  Alvor. 

Lørdag  Middag  naaer  Spektaklet  sit  Høidepunkt.  Paa  denne 
Dag  antændes  nemlig  efter  græsk  Folketro  den  hellige  Ild 
umiddelbart  fra  Himlen.  Det  er  de  to  store  Undere,  som  ere 
Hovedøiemedet  for  Grækerens  Pilgrimsfærd :  at  see  den  helhge 
Ild  ved  Graven  og  at  bade  sig  i  Jordans  Flod  —  efter  hans  Op- 
fattelse det  Samme  som  „at  døbes  med  Vand  og  Ild".  En  Ka- 
was,  d.  e.  tyrkisk  Politisoldat,  fulgte  os  derhen  forat  skaffe 
os  Plads,  men  paa  Kirkens  Gulv  var  dette  umuligt,  thi  her  var 
Alt  propfuldt.  Vi  maatte  derfor  gaae  op  i  Galleriet  over 
Rundbuerne ,  hvor  vi  fik  anviist  Plads  bag  nogle  franske 
Officerer.  Nede  i  Kirken  herskede  en  forfærdelig  Trængsel, 
Alle  puffedes  og  stødtes,  kun  de  tyrkiske  Soldater  stode 
urokkelige  og  udholdt  Puf  og  Stød  med  en  beundringsværdig 
Taalmod.  Især  foran  Graven  er  Trængselen  stærk,  thi  i 
denne  skal  Miraklet  finde  Sted;  der  springes  og  dandses  og 
klappes  i  Hænderne  under  idelige  Raab  og  Skrig;  af  og  til 
kastes  nogle  af  de  værste  Spektakelmagere  paa  Døren,  uden 
at  det  fremkalder  større  Ro,  Dette  varede  ved  en  god  Time. 
I  al  denne  Tid  ere  Biskopperne  og  Præsterne  inde  i  Graven 
selv,    hvor   deres  Lys   skulle  tændes  fra  Himlen.      Pludselig 


128 


gaaer  Døren  op,  og  en  Biskop  styrter  frem  som  skudt  ud  af 
en  Kanon  med  et  tændt  Lys  i  Haanden:  Miraklet  bar  fundet 
Sted.  I  fuldt  Løb  iler  han  op  mod  Høialteret  i  den  græske 
Kirke  forat  tænde  Lysene,  men  Mængden  stimler  om  ham, 
hver  bar  sit  Lys  i  Haanden,  som  ban  vil  have  tændt  hos 
Ildbiskoppen.  Strax  efter  kommer  en  anden  Biskop  eller 
Præst  ud  af  Graven  ligeledes  med  tændt  Lys,  ligeledes  om- 
stimlet af  Mængden,  som  vil  tænde  bos  ham.  Lidt  efter 
lidt  tændes  der  Lys  rundt  omkring,  den  Ene  tænder  hos 
den  Anden  af  den  hellige  Ild.  Enhver  skal  have  sin  lille 
Lysestump  hjem  med  som  en  Relikvie  fra  Festen.  Snart 
bliver  bele  Kirken  et  flammende  Lyshav  med  Puffen,  Træng- 
sel og  Sammenstimlen  over  al  Maade  —  beldigviis  ingen 
Døde.  Det  sidste  Punkt  maa  særbgt  fremhæves,  thi  ikke 
altid  gaaer  det  saa  godt  af.  Ibrahim  Pascha  havde  engang 
nær  sat  Livet  til  ved  en  saadan  Fest ,  og  blev  kun  med 
Nød  ført  bort  af  sine  Soldater,  medens  Mangfoldige  bleve 
trykkede  ihjel  i  Trængselen. 

Paaskemorgen  gik  vi  atter  hen  i  Kirken,  men  bleve  kun 
lidet  opbyggede.  Thi  nu  var  den  larmende  Mængde  borte. 
Søvnighed  og  Trætbed  holdt  Alt  i  sine  døsige  Arme,  Præ- 
ster og  Menighed  befandt  sig  som  efter  en  Sviir.  Patrouiller 
af  tyrkiske  Soldater  droge  gjennem  Kirken,  paa  Gulvet  var 
strøet  Appelsinskaller  og  Rester  af  Maaltider.  Et  Par  Præ- 
ster gik  og  feiede,  idet  de  hvirvlede  Støvskyer  op  foran  sig. 
andre  vadskede  Gulv.  begge  Dele  kunde  der  boiligen  træn- 
ges til.  Men  af  Paaskemorgens  Friskhed  og  Opløftelse  var 
der  intet  Spor.  Naar  de  græske  Pilgrimme  have  seet  Ild- 
miraklet, da  er  Festen  forbi,  og  allerede  Paaskedags  Morgen 
drage  de  i  store  Skarer  bort  fra  Staden  til  deres  Hjem. 

Man  vil  efter,  dette  forstaae ,  at  vi  aldrig  følte  os  ret 
hjemme  i  den  heUige  Gravs  Kirke.  Vi  følte  os  stedse  til 
Mode,  som  om  vi  fandt  os  paa  en  fremmed  Rehgions  Terri- 

torium,  saa  meget  mere  som  vi  vare  forvissede  om,  at  hver- 
ken Graven  eller  Golgatha  findes  her.  Men  saa  vandrede 
vi  ud  i  Jerusalems  Omegn,  mellem  de  stille  Grave,  de  gamle 
Oliventræer,  hvor  der  hverken  er  Trængsel  eller  Larm.  Der, 
midt  i  en  vild  og  storartet  Natur  mellem  tusindaarige  Grave, 
der  kunde  vi  fornemme  Paaskens  ophøiede  Stemninger,  som 
vi  kjende  dem  fra  Hjemmet  —  og  muligt  var  det,  at  vi, 
rigtignok  uden  at  vide  det,  her  befandt  os  i  umiddelbar  Nær- 
hed af  Opstandelsens  Sted. 


VIII. 

Hellige     Steder. 


Naar  det  fromme  Sagn  med  stor  Iver  søger  at  eftervise 
de  forekommende  Stedligheder  i  Frelserens  Historie  i  Palæ- 
stina, da  fordobbler  det  denne  Iver  i  Jerusalem.  Her  er 
Skuepladsen  for  Slutningen  af  Christi  jordiske  Liv,  og  da 
Evangehsternes  Beretninger  herom  ere  mere  udførlige  end 
om  nogen  tidligere  Deel  af  hans  Liv.  tilbødes  herved  et  saa- 
meget  større  Spillerum  for  Phantasien,  der  ikke  vilde  nøies 
med  at  anskue  det  i  Aanden ,  men  ogsaa  tage  og  føle  der- 
paa  med  Hænderne.  Paa  den  anden  Side  blev  rigtignok 
Usandsynligheden  saameget  større,  som  Staden  har  under- 
gaaet  mangfoldige  Forandringer  i  Beleiringer  og  Indtagelser, 
medens  Landet  derimod  altid  i  sine  Grundtræk  med  Floder, 
Søer  og  Bjerge  maatte  blive  det  samme.  Josephus,  der  har 
beskrevet  Jerusalems  Ødelæggelse  ved  Romerne,  fortæller, 
at  Forstyrrelsen  var  saa  fuldstændig,  at  om  Nogen  kom  der- 
til,   skulde  han   neppe  troe,    at  der  havde  været  en  Stad.*) 


*)   lødiske  Krig  7,i,  jvfr.  6,,. 

H.  Scharling:  En  Pilgrimsfærd, 

Og  efter  den  Tid  er  Jerusalem  bleven  kuldkastet  og 
omstyrtet  endnu  adskillige  Gange.  Det  har  allerede  viist 
sig,  at  saavel  Golgatha  som  Gravens  Ægthed  ikke  hviler 
paa  nogen  fuldkommen  sikker  Grand,,  men  endnu  usikkrere 
bliver  denne  ved  andre  Mindesteder  fra  Frelserens  Liv,  som 
slet  ikke  ere  knyttede  til  faste  Monumenter.  Blandt  disse 
indtager  Via  Dolorosa  o :  Smertens  Yei,  en  fremragende  Plads. 
Herved  forstaaes  den  Yei.  som  Jesus  for  sidste  Gang  van- 
drede i  Jerusalem,  Yeien  fra  Pilatus'  Domhuus  til  Golgatha. 
Man  meente  her  at  have  de  tvende  Endepunkter  angivne: 
hiint  fandt  man  i  den  tyrkiske  Paschas  Eesidents  paa  det 
nordvestre  Hjørne  af  Harampladsen  og  dette  i  den  hellige 
Gravs  Kirke.  Yeien  herimellem  blev  da  Smertensveien,  Yia 
Dolorosa,  og  da  forst  denne  var  udfunden,  kostede  det  ikke 
Yanskelighed  at  paavise  de  enkelte  Punkter,  til  hvilke  de 
forskjellige  Optrin  knytte  sig,  som  Evangelisterne  berette, 
det  blev  de  saakaldte  Stationer.  Denne  Yia  Dolorosa  med 
sine  Stationer  blev  efterlignet  i  mange  katholske  Kirker, 
stundom  blev  den  ogsaa  forlagt  udenfor  Kirken  til  enEække 
aabne  Smaacapeller  med  Afbildninger  i  Steen  eller  Træ, 
ikke  sjældent  i  naturlig  Legemsstørrelse,  hvor  da  den  festlige 
Procession  bevæger  sig  fra  Station  til  Station,  standsende  og 
gjørende  Knæfald  for  hver  af  dem.  Saaledes  vil  man  finde 
det  adskillige  Steder  i  Tydskland. 

Den  egenthge  Yia  Dolorosa  i  Jerusalem,  som  altsaa  er 
Forbilledet  for  alle  disse  senere  Efterligninger,  strækker  sig 
omtrent  fra  det  nordvestre  Hjørne  af  Harampladsen  og  lø- 
ber næsten  i  lige  Linie  imod  Yest,  indtil  den  standser  ved 
den  hellige  Gravs  Kirke,  hvor  Golgatha  forevises.  Dens 
Længde  er  henved  900  Skridt;  den  gaaer  fra  Bjerghøiden, 
hvor  den  begjTider,  temmehg  brat  ned  i  Dybet  over  Tyro- 
pæonsdalen  og  fører  atter  i  hurtig  Stigning  op  paa  Zions- 
bjerg  paa  den  modsatte  Side.    Den  er  næsten  heelt  igjennen 

ledsaget  af  Huusrækker  paa  begge  Sider,  som  dog  hist  og 
her  ere  faldne  sammen  i  Gruiisdynger,  stundom  fører  den 
under  murede  Hvælvinger ,  næsten  overalt  er  den  brolagt. 
Af  overordentlig  malerisk  Virkning  er  navnlig  den  saakaldte 
JEcce-Homo-Bue :  d.  e.  en  gammel  Bue  tværs  over  Graden, 
hvilken  Sagnet  udgiver  for  det  Sted,  hvorfra  Pilatus  frem- 
stillede den  bespottede  og  hudflettede  Frelser  for  Folket 
med  de  Ord:  ,.See  hvilket  Menneske!"  (Joh.  19,5).  Gjenuem 
denne  Bue  seer  man  Byen  hæve  sig  med  sine  hvide  Kuppel- 
huse op  ad  den  modsatte  Bjergskraaning,  et  saare  lifligt 
Skue  i  det  kraftige  Solskin,  naar  den  dybe  blaae  Himmel 
hvælver  sig  derover.  —  Skridt  for  Skridt  kan  man  herfra 
følge  Lidelsestoget  under  Traditionens  Yeiledning:  her  er 
Stedet,  hvor  Herren  første  Grang  segnede  under  Korset  — 
her  tiltalte  han  Jerusalems  grædende  Kvinder  —  her  rakte 
Veronika  ham  Tørklædet,  i  hvilket  han  tørrede  sit  Aasyn. 
og  til  evige  Tider  har  Veronikas  Tørklæde  beholdt  Billedet 
af  det  blodige  Frelseraasyn  (det  opbevares  endnu  som  en  af 
de  største  Relikvier  i  Peterskirken  i  Rom)  —  paa  dette 
Sted  tog  Simon  af  C}T:ene  Korset  o.  s.  fr. 

Sagnet  om  Via  Dolorosa  er,  saa  vidt  man  kan  skjønne, 
først  opkommet  under  Korstogene,  tidligere  Pilgrimme  om- 
tale den  ikke,  og  det  fremgaaer  heraf,  at  man  ligesaa  Hdt 
kan  tillægge  hele  Strækningen  som  dens  enkelte  Stationer 
nogen  historisk  Betydning.  Hvorvidt  Sagnet  dog  alligevel 
i  det  Hele  skulde  have  truffet  det  Rette,  afliænger  væsentlig 
af,  om  Grolgatha  og  Graven  ere  ægte.  Forsaavidt  man  vil 
godkjende  den  Betragtning,  som  ovenfor  er  gjort  gj ældende 
med  Hensyn  til  disse,  da  vil  man  i  endnu  høiere  Grad  være 
tilbøiehg  til  at  erklære  Via  Dolarosa  for  en  Frembringelse  af 
den  fromme  Digtning.  Ikkun  dens  Begyndelse  tør  antages 
at  være  rigtig  angivet,  da  Pilatus'  Bolig  maa  søges  i  Borgen 
Antonia  og  denne  laa  paa  den  nordre  Side  af  Tempelpladsen 

Ecce-tionio-Buen. 

hvor  nu  den  tyrkiske  Pasclia  har  Bolig.  Ecce-Homo-Buen 
er  vistnok  af  senere  Oprindelse,  men  den  kan  muligviis  staae 
paa  det  Sted  eller  i  umiddelbar  Nærhed  deraf,  hvor  Pilatus 
fremviste  den  hudflettede  og  tornekronede  Frelser  for  den 
rasende  Folkehob. 

Af  ligesaa  tvivlsom  Art  er  Nadversalen,  coenarnlmn. 
i  hvilken  Herren  skal  have  holdt  den  sidste  Nadver  med  sine 
Disciple.  Den  forevises  i  umiddelbar  Nærhed  af  Davids 
Grav  paa  Zions  Bjerg,  og  det  er  denne  Sal  i  Forbindelse 
med  de  Minder,  som  siges  at  knytte  sig  til  den,  som  for 
Franziskanermunkene  ganske  har  udslukt  Opmærksomheden 
for  den  langt  vigtigere  Davids  Grav  i  den  Tid,  denne  var  i 
deres  Besiddelse  (jvnfr.  ovenfor  S.  99).  Det  er  en  stor 
steensat  Hal,  50  til  60  Fod  lang  og  30  Fod  bred.  Paa 
Grund  af  Nærheden  af  Davids  Grav  vaage  Tyrkerne  med 
Skinsyge  over,  at  Christne  ikke  faae  Adgang  til  den,  og  det 
lykkedes  mig  ikke  at  komme  derind.  Der  er  dog  kun  ringe 
Sandsynlighed  for.  at  dette  Sted  virkelig  skulde  være,  hvad 
det  udgives  for.  Ganske  vist  omtales  i  det  Ijerde  Aarhun- 
dred  en  Kirke  paa  dette  Sted,  som  bar  Navnet  Apostlenes 
Kirke,  men  dengang  fortalte  Traditionen,  at  det  var  Kaiaphas' 
Palads,  som  havde  staaet  her,  og  efterviste  den  Søile,  ved 
hvilken  Frelseren  var  bleven  hudflettet.  I  Slutningen  af 
fjerde  Aarhundred  beretter  Epiphanius.  at  i  denne  Sal  var 
det,  at  den  Hellig  Aand  blev  udgydt  over  Apostlene,  og  se- 
nere tilføies,  at  det  var  her,  Christus  holdt  den  sidste  Nad- 
ver og  aabenbarede  sig  for  Disciplene  efter  Opstandelsen, 
endelig,  at  Jomfru  Marie  i  mange  Aar  havde  Bolig  her.*) 
Det  fremgaaer  heraf,  at  Traditionen  lidt  efter  lidt  har  ud- 
dannet sig  og  ikke  har  Andet  at  støtte  sig  til,  end  at  en  af  de  tid- 
ligste Kirker  i  Jerusalem  har  staaet  paa  dette  Sted.  Iklce  des- 
mindre er  for  nyhgt  en  dansk  Reisende  optraadt  som  Tals- 
*)    Tobler,  Topograpliie  von  Jerusalem.    1854.  II,  106. 

mand  for  Traditionens  Sandhed  og  har  troet  bestemt  at  turde 
hævde,  at  vi  her  have  ikke  blot  den  ældste,  men  den  aller- 
første christne  Kirke.*)  Han  har  imidlertid  ikke  fremført 
noget  andet  Beviis  herfor  end  det  personlige  Indtryk,  som 
han  selv  modtog  ved  at  besøge  Stedet,  og  den  Omstændig- 
hed, at  det  ligger  saa  nær  ved  Davids  Grav,  hvorfor 
Peters  Ord  i  Ap.  Gj.  2,29  om  denne  kunde  tænkes  sagte 
netop  paa  dette  Sted.  Formodentlig  er  det  ogsaa  netop 
af  denne  Grund,  at  Munketraditionen  har  lagt  Stedet  her- 
hen, men  der  er  i  selve  det  anførte  Sted  Intet,  som  tyder 
paa,  at  Davids  Grav  har  været  i  umiddelbar  Nærhed  af  det 
Sted,  hvor  Apostlen  Peter  holdt  sin  Tale;  den  kan  godt 
have  været  et  Qvarteers  Gang  og  mere  derfra.  Og  naar 
samme  Forfatter  erklærer,  at  denne  Tradition  aldrig  har 
været  omtvistet,  saa  maa  det  bemærkes,  at  næsten  alle  nyere 
Reisende  forkaste  Stedets  Ægthed,  nogle  endog  i  meget 
stærke  Udtryk,  som  f.  Ex.  Tischendorf  i  sin  Beskrivelse  af 
Jerusalem,  hvori  han  erklærer:  „flir  die  Aechtheit  des  Cona- 
culums  spricht  nicht  die  geringste  Wahrscheinlichkeit."  *) 
Dette  turde  dog  være  for  stærkt  sagt,  da  Xadversalen  gjerne 
kunde  have  ligget  her,  eftersom  Skriften  ikke  indeholder  de 
ringeste  Angivelser  af  dens  Beliggenhed  eller  af  Stedet,  hvor 
Apostlene  forsamlede  sig  paa  Pintsefesten.  Men  det  er  neppe 
rimeligt,  at  et  enkelt  Privathuus  skulde  være  blevet  staaende 
urørt  midt  paa  Zions  Bjerg,  hvor  Ødelæggelsen  ellers  har 
bortfeiet  Alt,  hvad  der  har  staaet  over  Jorden.  Derfor  kan  Trci- 
ditionen  gjerne  have  Ret  med  Hensyn  til  Davids  Grav,  efterdi 
denne  belinder  sig  under  Jorden  og  saaledes  ikke  har  været 
udsat  for  Brand  eUer  Omstyrtning  ved  Stadens  Ødelæggelse. 
Naar  man  staaer  heroppe  ved  Davids  Grav,  da  har  man 


*)  Lic.  Theodor  Hansen,  Den  første  christne  Kirke  (Kalkars  Theo- 
logiske  Tidsskrift  1873  S.  321). 
**)  Constantin  Tischendorf,  Reise  in  den  Orient,  1846.     1,312. 

Udsigt  over  Hinnoms  Dal  til  Bjerget,  som  hæver  sig  paa 
den  modsatte  Side  af  denne,  og  som  fører  Navnet  „det 
onde  Raads  Bjerg-'.  Det  kaldes  saaledes,  fordi  det  efter 
Legenden  var  heroppe,  at  Jøderne  lagde  Eaad  op  om  at 
dræbe  Jesus  i  Ypperstepræsten  Kaiaphas'  Huns  (Joh.  11,4? 
flg.).  Det  skal  nemlig  efter  Sagnet,  som  først  opkommer  i 
det  fjortende  Aarhundrede,  have  været  et  Landsted,  som 
han  besad  heroppe,  og  nogle  Mumievninger  siges  at  være 
Levninger  deraf.  Ulige  større  Interesse  frembyder  en  Af- 
sats paa  Bjergets  nordøstlige  Side,  der  siges  at  være  Ha- 
keldama  eller  den  Blodager,  som  Judas  kjøbte  for  de  30 
Sølvpenge  (Ap.  Grj.  l,i8-io),  og  hvilken  Ypperstepræsterne 
anvendte  til  at  jorde  Fremmede  i  (Matth.  27,7-8).  Meget 
taler  for,  at  Traditionen  virkelig  har  Ret  her,  thi  et  Sted, 
der  havde  faaet  en  saadan  blivende  Bestemmelse,  kunde  vel 
blive  erindret.  Men  nu  indtræffer  den  uheldige  Omstændig- 
hed, som  noksom  viser,  hvor  usikker  Grunden  er,  saasnart 
man  ikke  har  Skriftens  bestemte  Angivelser  at  slutte  sig  til, 
at  Traditionens  ældste  Vidnesbyrd  hos  Eusebius  og  Hierony- 
mus  i  det  4de  Aarhundrede  angiver  „Blodageren"  som  be- 
liggende paa  Zions  Bjerg.  Det  synes  da,  at  Stedet  senere 
er  blevet  flyttet,  muligviis  have  Tyrkerne  fordrevet  de  Christne, 
som  have  maattet  søge  en  anden  Begravelsesplads  og  da 
overført  Navnet  Hakeldama  paa  denne.  I  hele  Middelalde- 
ren blev  Stedet  benyttet  til  Kirkegaard  for  Pilgrimme,  som 
døde  i  Jerusalem,  og  det  fortælles  endog,  at  Jorden  her 
havde  den  mærkelige  Egenskab  i  Løbet  af  24  Timer  at  for- 
tære Ligene,  saa  kun  Benene  bleve  tilbage.  Paa  Pladsen  er 
opført  en  lang  massiv  Steenbygning  med  hvælvet  Tag,  der 
har  været  benyttet  som  Lighuus.  Nuomstunder  benyttes 
Stedet  ikke  længer  som  Begravelsessted,  da  saavel  Christne 
som  Jøder  have  saadanne  tæt  under  Jerusalems  Mure. 

Mellem  alle  disse  helhge  Steder,   til  hvilke  Traditionen 

i  Jerusalem  knytter  Erindringer  fra  Christi  Lidelsesdage,  er  der 
kun  eet,  som  kan  gjøreKrav  paa  overveiende  Sandsynlighed,  det 
er  Gethsemane  Have.  Det  er  nuomstunder  en  liden  Klo- 
sterhave ved  Foden  af  Oliebjerget,  tilhørende  det  latinske 
Franziskanerkloster  (see  Billedet  S.  43).  Den  er  omgivet  af  en 
lav  hvidkalket  Muur,  4  eller  6Alenhøi,  forøvrigt  inddeelt.i  re- 
gelmæssige Bede,  i  hvilke  der  dyi'kes  Kjøkkenurter  qg  Blom- 
ster. Havens  ædleste  Prydelse  ere  otte  ældgamle  Oliven- 
træer, som  trods  de  runkne  og  hule  Stammer,  der  for  en 
Deel  ere  opfyldte  med  store  Steen  forat  give  dem  Hold 
imod  Vindstødene,  dog  endnu  skyde  friske  Skud.  Det  blev 
dog  ikke  tilladt  os  at  plukke  Grene  og  Blade  af  dem,  thi 
om  der  ikke  holdtes  Hævd  over  dem,  vilde  de  snart  blive 
reent  afplyndrede  af  de  Besøgende.  Derimod  skænkede 
Munken,  som  førte  os  omkring,  os  nogle  affaldne  Smaaq^-iste, 
hvilke  jeg  siden  har  bevaret  som  en  dyrebar  Erindring.  — 
At  nu  dette  virkelig  er  Stedet  for  Gethsemane  Have,  kan 
vel  ikke  ligefrem  bevises,  men  der  er  Intet,  som  taler  der- 
imod, og  Beliggenheden  stemmer  med  EvangeUsternes  An- 
givelser. Ogsaa  omtales  den  allerede  i  det  4de  Aarhundred 
som  beliggende  paa  dette  Sted.  Dog  har  Haven  muligviis 
været  større  end  dens  nuværende  Rumfang,  som  danner  en 
temmelig  regelmæssig  Fiirkant,  hvis  ene  Side  er  henved  150 
Fod,  den  anden  100  Fod  lang.  Besynderligt  er  det,  at  uden- 
for Haven  paa  den  anden  Side  Veien,  som  løber  forbi  den, 
forevises  en  Grotte,  i  hvilken  Christus  kæmpede  sin  haarde 
Sjælekamp  og  blev  styrket  af  en  Engel  fra  Himlen  (Luk.  22,43). 
Dette  Sted  er  utvivlsomt  uægte  og  synes  kun  at  være  valgt 
paa  Grund  af  den  uimodstaaeHge  Tiltrækningskraft,  som  alle 
Grotter  i  Palæstina  synes  at  udøve  paa  Traditionen.  —  Hvad 
de  otte  gamle  Oliventræer  angaaer,  da  er  det  ikke  umuligt, 
at  deres  Alder  kunde  naae  op  til  Jesu  Tid,  eftersom  Oliven- 
træet skal  kunne  opnaae  en  overordentlig   høi  Ælde.      Men 

da  Josephiis  fortæller,  at  Romerne  under  Jerusalems  Belei- 
ring  omhuggede  alle  Træer  rundt  om  Staden  i  en  Omkreds 
af  90  Stadier  (d.  e.  omtrent  to  Mil)  *)  —  saa  maa  man  give 
Afkald  paa  den  opløftende  Tanke,  at  Frelseren  og  lians 
Apostle  skulde  have  færdedes  under  disse  Træer,  og  her 
som  saamange  andre  Steder  i  Jerusalem  og  Palæstina  nøies 
med  den  Bevidsthed,  at  man  staaer  paa  selve  Stedet,  men 
at  iøvrigt  Alt  er  omskiftet  paa  nær  Bjergene  og  Dalene, 
som  ene  ere  blevne  tilbage. 

Ligeoverfor  Gethsemane  Have  i  nordlig  Eetning  ligger 
en  Kirke,  som  fører  Navnet  Jomfru  Marias  Gravkirke, 
thi  i  den  skal  Herrens  Moder  ligge  begravet.  Ikkun  Kir- 
kens Portal  med  en  smuk  Rundbue  rager  op  over  Jorden. 
selve  Kirken  befinder  sig  under  denne,  og  ad  40  Trappetrin 
stiger  man  ned  til  den.  Hernede  forevises  saavel  Joachims 
og  Annas,  Marias  Forældre,  som  hendes  Mands,  Josephs, 
Grav,  og  endelig  hendes  egen  Grav  i  Form  af  et  lille  Kapel 
hgesom  Jesu  Grav.  Endvidere  findes  hernede  et  Par  Grave 
fra  Korsfarernes  Tider,  hvoraf  maaskee  een  kunde  have  sær- 
lig Interesse  for  os  Danske,  nemlig  Dronning  Bodils  Grav. 
Efterat  nemhg  Kong  Erik  Eiegod  paa  sit  bekjendte  Pilgrims- 
tog  var  død  paa  Cypern,  fortsatte  hans  Dronning  Reisen  og 
ankom  til  Jerusalem,  hvor  hun  imidlertid  kort  efter  døde  og 
skal  være  bleven  begraven  i  Jomfru  Marias  Kirke.  **)  Hvad 
Efterretningen  om  Jomfru  Marias  Grav  angaaer,  da  kan 
den  føres  temmeligt  høit  op  i  Tiden,  men  gjendrives  af 
en  endnu  ældre  kirkelig  Tradition,  ifølge  hvilken  Herrens 
Moder  skal  have  tilbragt  sine  sidste  Leveaar  i  Ej^hesus  hos 
Apostlen  Johannes  og  være  begraven  i  denne  By.  hvad  der 
blev  stadfæstet  af  Kirkemødet   i  Ephesus  431.      Ikke    des- 


*)   Jødiske  Krig  5,^,  6,i. 
**)   Jvfr.  Paul  Riant,  Skandinavernes  Korstog  og  Audagtsreiser   til 
Palæstina.     1868.     S.  224. 

mindre  bar  Traditionen  i  Jerusalem  behaget  at  anvise  bende 
et  Gravsted  og  en  dertil  børende  Earke  i  Josaphatsdalen. 
Det  senere  katbolske  Sagn  fortæller,  at  Jomfru  Maria  kun 
i  kort  Tid  bar  bvilet  ber,  og  at  bun  derefter  blev  optagen 
til  Himmelen  i  Apostlenes  Paasyn. 

Foruden  de  nævnte  Steder  vises  en  Mangfoldigbed  af 
andre,  til  bvilke  denne  eller  biin  Begivenbed  af  Frelserens 
eller  bans  Disciples  Liv  knyttes.  Saaledes  det  Sted,  bvor 
ban  belbredede  den  Blinde  —  bvor  ban  skikkede  Qvinden. 
som  var  greben  i  Hoer,  fra  sig  —  Stedet,  bvor  Hanen  ga- 
lede,  da  Peter  fornægtede  Herren,  og  Stedet,  bvor  Peter 
stod,  og  bvor  ban  gik  ben  forat  græde  —  bvor  Judas  bængte 
sig  o.  s.  V.  Til  sine  Steder  gaaer  det  over  i  det  Latterbge, 
som  naar  det  Huus  forevises,  i  bvilket  den  rige  Mand  i 
Parablen  boede,  ja  endog  en  af  de  Stene,  som  vilde  bave 
raabt,  om  Disciplene  bavde  tiet  (Luk.  19,4o).  Overfor  alle 
disse  Krøniker  og  Legender  vaagnede  min  protestantiske 
Bevidstbed  i  al  sin  Styrke  og  jeg  kunde  stundom  udbryde 
med  den  romerske  Digter:  credat  Judæus  Apella  —  non  ego!*) 

Traditionens  Hovedfeil  i  Jerusalem  er,  at  den  vil  vide 
Besked  med  alt  Mubgt  og  med  en  trættende  Snakkesalig- 
bed fortæller  Løst  og  Fast  mellem  binanden.  Den  bar  ind- 
ladt sig  paa  det  Umulige ,  paa  det ,  som  ligger  udenfor  al 
Histories  Grændser.  Tbi  kun  aldeles  undtagelsesviis  kan 
denne,  bvor  allerede  flere  Menneskealdere  ere  forløbne,  paa- 
vise  Stedligbeden  for  de  forefaldne  Begivenbeder  med  en 
saadan  Præcision,  at  den  paa  en  Prik  betegner  selve  Plad- 
sen. Gaae  vi  blot  to  Aarbundreder  tilbage  i  Tiden  ber  i 
Danmark,  bvor  mange  Steder  vil  man  da  kunne  eftervise 
efter  en  saa  mærkelig  og  navnkundig  Personligbed  som  Kong 
Cbristian  den  Fjerde,  bvor  ban  bar  siddet  eller  staaet!  Eller 


*)  Horats,  Satirer  1,  5  101. 

gaae  vi  endnu  et  halvt  Aartusind  tilbage  i  Tiden  til  den 
store  Kriger  og  Statsmand  Absalon,  hvis  Historie  er  ned- 
skrevet af  en  trofast  Ven,  og  det  ingen  tør  Annalist,  men 
en  Historieskriver,  som  udmaler  med  en  sjelden  Anskuelig- 
hed —  og  dog  skal  man  neppe  kunde  paavise  noget  Sted, 
hvorom  det  med  Sikkerhed  kan  siges:  her  stod  Absalon  i 
dette  eller  hiint  Øieblik  af  hans  Liv!  Og  i  Palæstina  skal 
man  endnu  et  meget  længere  Tidsrum  tilbage  i  Tiden,  næ- 
sten to  Aartusinder!  Men  det  er  overhovedet  ikke  Historiens 
Art  saaledes  at  fæste  sig  til  de  enkelte  Punkter,  den  tager 
altid  Rummet  i  større  Dimensioner:  i  denne  By  —  paa  denne 
lille  0  —  paa  dette  Bjerg  —  nærmere  bestemmer  den  sj el- 
dent  Stedet.  Paa  denne  Viis  kan  man  hengive  sig  til  en 
levende  Anskuelse  af  Historiens  Minder,  naar  man  tager 
Landskabet  i  dets  store  Træk  som  den  Ramme,  indenfor 
hvilken  den  historiske  Skueplads  maa  søges.  Og  saaledes 
vil  man  ogsaa  kunne  have  sin  store  Glæde  af  de  uforglemme- 
lige og  dyrebare  Minder,  som  knytte  sig  til  Jerusalem  og 
dens  Omegn,  naar  man  ikke  lader  sig  forstyrre  af  Traditio- 
nens ørkesløse  Travlhed  med  de  mangfoldige  Enkeltheder, 
men  giver  Phantasi  og  Stemning  frit  Løb  mellem  de  hen- 
sunkne Mure  og  Stene ,  de  nøgne  Steenhøie  og  de  dybe 
Kløfter.  Færdes  man  i  Eensomhed  og  Taushed  paa  disse 
Steder,  hvad  enten  Morgensolen  skinner  muntert  paa  de  gamle 
Oliventræer  eller  et  dæmrende  Maanelys  lader  Steenmasserne 
forsvinde  i  ubestemte  Omrids ,  og  har  man  sin  Bibel  ikke 
just  i  Haanden,  men  i  Hoved  og  Hjerte  —  da  skulle  de 
forsvundne  Minder  atter  rulle  op  og  betage  Sindet  med 
fængslende  St}Tke.  Næsten  kunde  man  sige,  at  Modsætnin- 
gen mellem  Katholicismen  og  Protestantismen  atter  her  frem- 
træder paa  betegnende  Viis:  den  første  fortaber  sig  stedse 
i  de  enkelte  Gjerninger  og  al  Udvortesheden  med  Tilside- 
sættelse af  Sindelaget,  hvorfra  Alt  først  tager   sit  Udspring, 

medens  den  sidste  gjør  lige  den  omvendte  Synsmaade  gjæl- 
dende  —  saaledes  ogsaa  her:  Katholikeu  vil  kunne  tage  og 
føle  paa  Stederne  i  allercrasseste  Udvorteshed  —  Protestanten 
bekymrer  sig  lidet  om  dette,  men  begærer  derimod  at  skue 
Erindringens  Billed,  saaledes  som  Staden  og  Landskabet 
frembyder  det  i  samlet  Heellied.  Og  Protestanten  har  atter 
her  valst   den  bedre  Deel,  som  ikke  skal  fratages  haml 


IX. 

Oliebjerget     og    Bethania. 

Det  Bjergparti;  som  ligger  Østen  for  Jerusalem,  er  det, 
som  meest  uforandret  har  bevaret  sine  Grundtræk  fra  Old- 
tiden og  derfor  endnu  saa  temmeKgt  afgiver  det  samme 
Skue.  Her  har  Krig  og  Beleiring  ikke  hærget  med  saadan 
Voldsomhed  som  i  selve  Staden,  og  om  end  de  skyggefulde 
Haver  og  søilesmykkede  Vaaninger,  som  engang  fandtes  her, 
nu  ere  ganske  forsvundne,  saa  ere  dog  Jordfladens  Høider 
og  Dybder  her  bevarede.  Østen  for  Jerusalem  har  Kedron 
indskaaret  sit  Leie,  som  den  største  Deel  af  Aaret  er  uden 
Vand;  det  fortsættes  gjennem  Josaphats  Dal.  Paa  den 
anden  Side  hæver  Oliebjerget  sig  som  et  langstrakt 
Høidedrag  (see  Billedet  S.  43).  Endnu  den  Dag  idag  er 
det  bevoxet  med  Olietræer,  som  staae  spredte  fra  hin- 
anden, og  hvis  ældste  Veteraner  ere  de  før  omtalte  i  Geth- 
semane  Have;  en  Deel  af  Bjerget  er  opdyrket  som  Mar- 
ker, især  Bygmarker,  dets  Høide  over  Kedron  anslaaes  til 
over  400  Fod,  dets  Høide  over  Havfladen  til  2500  Pod.  Det 
behersker  alle  Jerusalems  Høider,  er  henved  200  Fod  høiere 
end  Zions  Bjerg.  Man  har  derfor  fra  Oliebjerget  de  skjøn- 
neste  Udsigter    over  Jerusalem    (jvfr.    Titelbilledet).      Hele 

Staden  ligger  udbredt  som  i  et  Plan  for  Ens  Fødder:  man 
overseer  dens  mangfoldige  Kupler  og  Tage.  Herligt  over- 
skues herfra  Tempelpladsen  med  sine  skyggefulde  Trægrup- 
per, mellem  hvilke  Omarmoskeen  reiser  sin  dristige  Kuppel. 
Længere  borte  sees  Gravkirkens  Kupler,  det  svære  Davids 
Taarn,  over  hvilke  Bhkket  glider  ud  til  Høiderne  paa  den 
anden  Side,  som  tabe  sig  i  Fjærnhed.  Og  hvad  der  giver 
disse  Udsigter  en  særdeles  Betydning,  er  den  Tanke,  at  paa 
dette  Bjerg  vandrede  Jesus  ofte  med  sine  Disciple,  skuede 
hen  over  Jerusalem,  som  laa  udbredt  for  hans  Fødder,  talte 
med  dem  om  Templets  Ødelæggelse,  da  Disciplene  i  patriotisk 
Stolthed  viste  ham  de  vældige  Marmormasser,  som  i  skin- 
nende Hvidhed  straalede  dem  i  Møde,  og  lærte  dem  om 
Himmeriges  Rige.  Atter  her  har  Traditionen  travlt  og  kan 
paa  en  Prik  paavise  det  Sted,  hvor  Jesus  stod,  da  han  lærte 
sine  Disciple  Fadervor  (uagtet  Evangelierne  Intet  meddele 
om,  at  dette  netop  skal  være  skeet  paa  Oliebjerget),  og  den 
Steen,  paa  hvilken  han  sad,  da  han  propheterede  om  Kir- 
kens og  Templets  Undergang.  Heller  ikke  her  agte  vi  paa 
disse  Angivelser,  men  foretrække  at  vandre  frit  om  mellem 
Oliventræerne,  uden  at  lade  os  binde  til  enkelte  Steder,  og 
hengive  os  til  de  hellige  og  dyrebare  Erindringer,  til  hvilke 
vi  her  føle  os  opfordrede  med  saa  megen  Styrke. 

Kommer  man  saa  op  paa  Oliebjergets  Top,  da  faaer 
man  her  et  storartet  Rundskue  over  hele  Jerusalems  Omegn. 
Medens  man  mod  Vest  overskuer  Staden  med  dens  Bjerge 
og  de  dybe  Dale,  som  omgive  den,  har  man  mod  Øst  Ud- 
sigt over  et  vidtstrakt  Terrain  med  flakke  Ørkener  og  høie 
Bjerge.  En  grøn,  lang  Linie  aftegner  sig  bestemt  fra  det 
golde  Øde:  det  er  Jordanflodens  skovdækkede  Bredder; 
Floden  selv  kan  man  ikke  see,  den  er  skjult  mellem  Skov- 
krattet. Længere  mod  Syd  glimter  et  stort  Vand  og  kaster 
Sollyset  tilbage  i  stærk  Brydning:    det  er  den  nordhge  Deel 

af  det  døde  Hav.  Og  hiinsides  dette  sees  atter  Bjergmasser 
snart  i  et  rødligt,  snart  i  blaaligt  Lys  alt  efter  Solens  for- 
skjellige  Stilling  paa  Himlen:  det  er  Moabs  Bjerge. 

Oliebjerget  bestaaer  af  tre  Afdelinger  eller  Bjergtoppe, 
som  ved  Indsænkninger  skilles  fra  hinanden.  Den  sydligste 
er  Forargelsens  Bjerg,  '))io)is  offensionis,  saaledes  kaldet,  fordi 
Salomon  her  bragte  sine  vederstyggelige  Offi-e  til  den  moabi- 
tiske  Gud  Kamos  og  den  ammonitiske  Gud  Moloch.  Efter 
1  Kong.  11,7  Ijyggede  Salomon  Altre  for  disse  Afguder  „paa 
Bjerget  Østen  for  Jerusalem",  efter  al  Rimelighed  Oliebjer- 
get. At  det  netop  har  været  paa  den  sydHge  Deel  af  Olie- 
bjerget, siges  ikke,  og  denne  Angivelse  synes  først  at  være 
kommen  frem  paa  Korstogenes  Tid. 

Den  midterste  Bjergkuppel  er  det  egentlige  Himmel- 
fartsbjerg,  og  den  nordligste  kaldes  Viri  Oalilæi  ligeledes 
med  Hensyn  til  Himmelfarten  ifølge  Englens  Tiltale  til  Di- 
sciplene: „I  galilæiske  Mænd"  (Ap.  Gj.  l,ii).  Paa  den 
førstnævnte  Kuppel  er  opført  et  lidet  Kapel  til  Minde  om 
Christi  Himmelfart.  Det  holdes  helligt  af  alle  christne 
Partier,  ja  selv  af  Muhamedanerne.  Da  Christi  Himmel- 
fartsdag indtraf  under  vort  Ophold  i  Jerusalem,  den  niende 
Mai,  valfartede  jeg  derud  paa  denne  Dag.  Yeiret  var  usæd- 
vanligt barsk  og  koldt  og  overtydede  mig  om,  at  selv  i  Jeru- 
salem kan  Maimaaned  berede  ubehagelige  Overraskelser. 
Det  blæste  stærkt,  Himlen  var  skydækket,  af  og  til  faldt 
Regnbyger.  Jeg  gik  over  Kedrons  Bæk,  foran  mig  laa  OHe- 
bjerget,  dets  Top  var  indhyllet  i  tætte  Skj^er  og  bragte  mig 
levende  til  at  tænke  paa  Fortællingens  Ord:  „og  en  Sky 
borttog  ham  fra  deres  Øine"  (Ap.  Gj.  1,9).  Skyerne  sæn- 
kede sig,  og  en  fiin  Støvregn  gjennemtrængte  Alt.  Jeg  kom 
op  til  det  lille  Himmelfartskapel,  der  skal  være  bygget  over 
Stedet,  hvor  Herren  sidste  Gang  i  legemlig  Skikkelse  be- 
traadte  Jorden:   med  sin   sædvanlige  Forkjærlighed  for  den 

crasseste  Umiddelbarhed  efterviser  Traditionen  endog  et  Fod- 
tryk i  Stenen,  som  Christus  har  efterladt  sig,  jeg  saae  Pil- 
grimme bøie  sig  ned  over  det  og  kysse  det.  løvi'igt  saae 
der  for  Øieblikket  meget  uhyggeligt  ud:  de  Romersk-Ka- 
tholske  havde  om  Morgenen  holdt  Messe  og  havde  nu  atter 
indpakket  deres  Sager,  som  de  havde  brugt  til  Gudstjenesten, 
i  store  Trækasser.  Nogle  græske  Drenge  løb  om  og  raabte 
og  skreg;  da  de  vare  bragte  til  Taushed,  kom  Araberne  ind, 
som  skulde  bære  Trækasserne  bort,  og  begyndte,  som  sæd- 
vanligt, med  at  skjændes. 

Uagtet  allerede  Eusebius  fortæller,  at  der  paa  Keiser 
Constantins  Tid  fandtes  en  Kirke,  hvilken  Keiserinde  Helena 
rigt  udsmykkede,*)  stemmer  dette  Sted  dog  ikke  med  Skrif- 
tens Angivelser  og  maa  derfor  ansees  for  urigtigt.  Det  hed- 
der i  Luk.  24,50 :  „han  førte  dem  ud  indtil  Bethanien:"  nu 
kunde  ganske  vist  denne  Benævnelse  anvendes  paa  Oliebjer- 
gets Top,  da  Bethania  ikke  ligger  langt  herfra,  især  naar 
man  tog  det  sidste  Sted  i  videre  Betydning  om  de  spredte 
Gaarde,  som  ligge  i  nogen  Afstand  derfra.  Men  det  vilde 
dog  være  besynderligt,  om  Evangelisten  da  ikke  havde  be- 
nyttet det  langt  simplere  Udtryk:  „han  førte  dem  op  paa 
Toppen  af  Oliebjerget".  Rimeligere  er  det  derfor  at  antage, 
at  Stedet  har  ligget  paa  den  østre  Side  af  Oliebjerget,  hen- 
imod  Bethanien.  Gaaer  man  et  Stykke  ned  ad  Bjerget  i 
østlig  Retning,  da  træffer  man  paa  en  aaben  Plads  henimod 
Bethania,  og  herfra  er  muligviis  Himmelfarten  foregaaet.  **) 
Traditionen,  som  aldrig  tager  synderHgt  Hensyn  til  Skriftens 
Udsagn,  har  derimod  valgt  den  øverste  Top  af  Bjerget, 
fordi  denne  gjør  den  underfulde  Begivenhed  anskueligere  for 
Phantasien. 


*)  Eusebius,  Vita  Constantini  III,  cap  40. 

**)   Jvfr.  Valdemar  Schmidt,  Reise  i  Ægypten,  Grækenland  og  det 
hellige  Land.     1863-  S.  292. 

—  Byen  Betliania  ligger  en  halv  Mils  Vei  fra  Jeru- 
salem eller,  som  Evangelisten  Johannes  (11, le)  angiver  det: 
femten  Stadier,  d.  e.  halvanden  Fjerdingvei.  Tvende  Veie 
føre  til  den,  og  saaledes  har  det  vistnok  været  allerede  i 
Oldtiden;  den  ene  gaaer  lige  over  Oliebjerget,  den  er  kortere, 
men  ogsaa  besværligere,  da  man  her  maa  stige  op  over  Bjer- 
get, den  anden  er  længere,  men  mageligere,  idet  den  fører  i 
en  Bue  omkring  Oliebjergets  midterste  Kuppel,  gjennem 
Indsænkningen  mellem  denne  og  Forargelsens  Bjerg.  Den 
sidste  er  tillige  Veien  til  Jericho  og  vistnok  den,  ad  hvilken 
Herren  holdt  sit  Indtog  i  Jerusalem.  Vi  valgte  denne 
Vei  og  vandrede  derud  en  smuk  Eftermiddag  i  April.  Veien 
faldt  os  dog  længere  end  vi  havde  beregnet,  og  vi  begyndte 
allerede  at  tvivle,  om  vi  ogsaa  vare  paa  rette  Vei,  da  vi  op- 
dagede, at  vi  befandt  os  midt  i  Byen.  De  uanseelige  graa- 
lige  Steenliuse  gaae  næsten  i  Eet  med  de  graalige  Klipper. 
Vi  søgte  strax  hen  til  Lazarus'  Grav,  som  i  over  halvandet 
Aartusind  har  været  et  meget  besøgt  Valfartssted,  der  endog 
har  fortrængt  Byens  oprindelige  Navn,  thi  Araberne  kalde 
den  El  Azaryeh  efter  Lazarus.  Man  viste  os  hen  til  Gra- 
ven: ad  en  lang  Række  Trin,  hugne  ud  i  Klippen,  stiger 
man  ned  i  et  lidet  snævert  Rum,  og  derfra  atter  ad  et  Par 
Trin  ned  i  det  egentlige  Gravrum.  Dette  skal  altsaa  være 
Stedet,  hvor  hiint  mægtige  „Lazarus,  kom  herud!"  lød,  for 
hvis  Styrke  selv  Døden  maatte  give  tabt.  Allerede  i  det 
fjerde  Aarhundrede  omtales  dette  Sted  som  Lazarus'  Grav, 
saaledes  hos  Pilgrimmen  fra  Bordeaux,  hos  Eusebius  og 
Hieronymus.  Atter  her  foreligge  altsaa  meget  gamle  Vid- 
nesbyrd, og  Robinson  fælder  derfor  altfor  rask  en  Dom,  naar 
han  erklærer,  at  „ikke  den  ringeste  Sandsynlighed  taler  for, 
at   dette   virkelig   skulde   være   Lazarus'  Grav."  *)      Dog  til- 


*)  Palæstina  II,  S.  310  (tydske  Udgave). 

staaer  jeg,  at  det  ogsaa  her  falder  vanskeligt  at  finde  sig  til 
Rette  med  Traditionen:  i  den  Grad  er  Stedet  forskjelligt 
fra  alle  andre  Klippegrave,  det  seer  meget  mere  ud  som  et 
gammelt  Kjælderrum.  Og  Tvivlen  forøges  endydermere  ved 
at  see  den  Rundhaandethed,  hvormed  Traditionen  har  anviist 
Simon  den  Spedalske,  Martha  og  Maria  Boliger,  hver  af  dem 
har  faaet  sit  Huns  at  hoe  i,  uagtet  Evangehernes  Beretning 
tyder  stærkt  paa,  at  de  alle  have  boet  i  det  samme  Huus. 
Efter  Johannes  (1 1,30-31)  synes  det  ogsaa,  at  Graven  har 
ligget  noget  udenfor  Byen,  medens  den  nu  vises  midt  i 
denne.  Men  ligemeget,  om  Stedet  maaskee  har  været  nogle 
Skridt  længere  borte:  mellem  disse  Klipper,  henover  disse 
Stene  lød  dog  engang  hiint  Magtens  Ord,  der  ei  alene  skulde 
udøve  det  store  Under,  men  bringe  Trøst,  Husvalelse  og  et 
nyt  Haab  til  mange  hundrede  MilHoner  ængstede  og  bekym- 
rede Sjæle,  thi  som  det  engang  gav  Gjenlyd  mellem  disse 
Steenvægge,  saaledes  har  det  siden  givet  Gjenlyd  fra  Slægt- 
led til  Slægtled  i  Aarlmndreders  lange  Række.  Og  vi  ere 
her  i  Bethania,  det  stille  Fredens  Hjem,  hvis  blotte  Navn 
for  vore  Øren  har  en  Klang  lig  Kirkeklokkernes,  naar  de  en 
Paaskeaften  ringe  til  den  store  Fest!  Her  tilbragte  Frelse- 
ren sine  faa  Hviletimer,  omgiven  af  trofaste  Venner,  som 
med  Liv  og  Sjæl  troede  paa  ham.  Paa  den  anden  Side 
Oliebjerget  i  det  store,  paladssmykkede  Jerusalem,  der  var 
Modstanderne,  Jøderne,  Pharisæerne,  som  hadede  ham  til 
Døden  og  lagde  Raad  op  mod  hans  Liv.  Men  her  i  Be- 
thania var  Vennerne:  den  travle,  ivrige  Martha,  som  gjerne 
vilde  fremsætte  Husets  bedste  Retter  for  den  mødige  og 
hungrende  Frelser,  den  fromme  Maria,  som  valgte  den  bedre 
Deel,  og  Lazarus,  hvem  Jesus  kaldte  „vor  Ven"  (Joh,  11, 11), 
og  dem  alle  elskede  han  (Joh.  11,5).  Stedet  var  vel  skjøn- 
nere  dengang  end  nu,  Morbærtræet  og  Platanen  gave  Sval- 
hed og  Skygge,  Palmetræet  slog  sin  Vifte  ud,  Blomsterduft 

H.  Scharliug :  En  rilgrimsfærd.  10 

kryddrede  Luften .  Husene  vare  smykkede  med  Søilerækker 
—  nu  er  Alt  dette  borte,  her  er  bart,  fattigt  og  tomt  i  den 
lille  Landsby  —  ikkun  de  store  Erindringer,  der  knytte  sig 
til  Stedet,  ere  bevarede  og  hellige  det  endnu  for  os. 


X. 

Det    nuværende     Jerusalem. 


Det  er  de  store  Minder,  de  hellige  Erindringer,  som  give 
Jerusalem  dens  Tiltrækning  og  Betydning,  bortseet  fra 
dem  er  den  i  vore  Dage  kun  en  lille  tyrkisk  Provindsby. 
Og  dog,  selv  som  saadan  besidder  den  endnu  en  egen  Inter- 
esse, ja  en  eiendommelig  Skjønhed.  Nærmest  er  denne  vel 
fremkaldt  ved  dens  eiendommelige  Beliggenhed,  de  kratbe- 
voxede  Bjerge,  omgivne  af  dybe  Kløfter,  hiinsides  hvilke  nye 
Høider  hæve  sig  med  vidtstrakte  Udsigter  over  Omegnen. 
Fra  disse  har  man  atter  herlige  Udsigter  over  Jerusalem, 
den  skjønneste  fra  Oliebjerget,  som  alt  omtalt,  dernæst  fra 
Høiderne  Nord  for  Damaskusporten,  hvor  man  gjennem  de 
gamle  sølvgraae  Oliventræer  seer  Staden  malerisk  hæve  sig 
med  sine  Kupler  og  Minareter.  Alle  bedre  Huse  i  Jerusalem 
ere  overhvælvede  med  Kupler,  hvad  der  er  af  stor  Virkning 
i  Byens  Udseende.  Men  det  gaaer  her  som  med  alle  øster- 
landske Byer:  Skjønheden  tager  sig  kun  ud  paa  Afstand, 
den  forsvinder,  saasnart  man  kommer  indenfor  Murene.  Thi 
da  møder  man  saa  megen  Smuds,  Ureenhed  og  daarlig  Luft, 
at  baade  Syns-  og  Lugtenerver  paa  det  Ubehageligste  be- 
røres deraf. 

Og  dog  alligevel,  trods  Alt  dette,  er  der  nok,  som  vil 
fængsle  Europæerens  undrende  Opmærksomhed.  Gader, 
Huse,  Mennesker  og  al  deres  Færdsel  ere  saa  forskjellige 
fra,  hvad  han  er  vant  til  at  see  i  Hjemmet,  at  der  vil  gaae 
en  Tid,  inden  han  kan  finde  sig  til  Rette  dermed.  Staden 
er  bygget  paa  Bjerghøider,  og  om  end  de  gamle  Daldybder 
tildeels  ere  udfyldte  og  Høiene  jævnede,  er  der  dog  endnu 
stedse  betydelige  Stigninger  og  Skraaninger  tilbage,  ad  hvilke 
Gaderne  snart  gaae  brat  ned  i  Dybden,  snart  atter  arbeide 
sig  op  ad  Høiderne  paa  den  modsatte  Side.  Og  hvilke  Gader! 
De  dreie  sig  i  krumme  Vindinger  eller  springe  pludseligt  af 
i  skarjie  Vinkler,  ofte  ere  de  overhvælvede  og  blive  til  en 
Slags  Tunneler,  eller  de  forsvinde  paa  en  ubegribehg  Maade 
mellem  nogle  Huse,  saa  at  man  troer,  at  man  endnu  er  paa 
Gaden,  medens  man  er  kommen  ind  i  et  Gaardsrum ,  og 
nogle  skrigende  Arabere  styrte  til  og  med  Skjældsord  jage 
de  Fremmede  bort.  Forat  holde  den  brændende  Sommer- 
hede ude  ere  Gaderne  meget  snævre,  de  større  have  ti 
eller  tolv  Fods  Bredde,  de  mindre  ere  saa  trange,  at  en  be- 
pakket Kamel  akkurat  kan  komme  igjennem,  medens  alle, 
som  møde  den,  skyndsomst  maae  flye  ind  i  en  aabenstaaende 
Dør  eller  en  Sidegade.  Slet  brolagte  ere  de  med  store  flade 
Stene,  som  i  B-egnveir  ere  meget  glatte,  især  da  Appelsin- 
skaller, Kaalstokke  og  andet  Affald  er  slængt  hen  over  dem, 
hvori  Foden  let  glider.  Rendestenen  løber  midt  gjennem 
Gaden.  De  to  betydeligste  ere  Davidsgaden  og  Damaskus- 
gaden,  som  skære  hinanden  i  ret  Vinkel,  idet  den  første  lø- 
ber fra  Jaffaporten  i  østlig  Retning  ind  til  Bazaren  og  til 
Tempelpladsen,  den  anden  gjennemskærer  Byen  fra  Syd  (den 
sydligste  Deel  af  den  kaldes  Zionsgaden)  til  Nord  og  ender 
ved  Damaskusporten.  Parallel  med  Damaskusgaden,  Øst  for 
den,  løber  den  krumme  Gade  El  Wad,  som  vistnok  svarer 
til  den  gamle  Tyropæonsdal. 

10* 

Endnu  mærkværdigere  end  Gaderne    ere  Husene.     Her 
maa  man   ganske   tænke  Ijort  fra  vore   høie  Huse   med  flere 
Stokværk ,   i  hvilke  alle  Værelser  ligge  i  et  Plan ,  med   høie 
teglhængte  Tage  og  en  Mangfoldighed  af  Vinduer.     Af  dette 
findes  her  saa  godt  som  Intet.    Husene  ere  opførte  af  Steen, 
da  Bygningstømmer  savnes  i  den  træløse  Omegn;  ikkun  Døre 
og  Vinduesrammer  ere  af  Træ.    Af  den  Aarsag  er  Ildebrand 
ukjendt  i  Jerusalem.      Det   er   store  Kalksteen   eller   Sand- 
steen,   som  tilhuggede   føres  til  Byen  paa  Kamelernes  Ryg. 
Hvert  Værelse  danner  som  en  liuul  Tærning,  der  er  overhvælvet 
med  en  Kuppel,    og  Huset  er  en  Gruppe  af  saadanne  Væ- 
relser,   som   uden  System  eller  Orden   oj)føres  ved  Siden  af 
eller  ovenover  hinanden,  som  det  bedst  kan  falde  sig.    Mellem 
dem  ligge  aabne  Gaardsrum,  stundom  Smaahaver,   som  med 
Corridorer    og   Trappegange    ere    forbundne   med  hinanden. 
Her  tilbringer  man  behagelige  kjølige  Morgentimer,  eller  man 
hviler  sig  ud  efter  Solnedgang.     Fra  de  øvre  Gaardsrum  har 
man  gjerne  en  smuk  Udsigt  over  Byen,    især   over  til  Olie- 
bjerget.    Vinduerne   ere  derimod  meget  sparsomt  anbragte, 
ikke  altid  forsynede  med  Glas,  men  med  et  Trægitter,  gj en- 
nem  hvilket  den  frie  Luft  uhindret  har  Adgang.     Værelser- 
nes Indre  er  ikke  udsmykket  med  Maling,   men   simpelthen 
hvidt    overkalket;    Kaminer    eller    Kakkelovne    findes    ikke, 
skjøndt    Kulden    om    Vinteren    ofte    kan    være    følelig    nok. 
Steengulv€t   er  gjerne  belagt  med  Sivmaatter  eller  Tæpper. 
Fra  Gaden  af  seer  Huset  nærmest   ud  som   et    lille   Taarn 
eller  Kastel,  og  den  graa  Farve  giver  et  trist  og  sørgmodigt 
Præg.  —  Hvorvidt  man   fra  den  nuværende  Bygningsmaade 
tør   drage  Slutninger    med  Hensyn    til  Vaaningshusene    paa 
Christi  Tid,  er  ikke  let  at  afgjøre.    RimeUgviis  have  de  væ- 
ret udstyrede  med  større  Pragt,  da  Byen  dengang  var  rig  og 
mægtig,  muligviis  har  den  græsk-romerske  Bygningsstil,  som 
vi  kjende  den   fra  Husene  i  Pompeji,   været  anvendt.      Det 

synes,  som  om  der  dengang  ildce  har  været  Kupler,  men 
flade  Tage  (jvfr.  Fortællingen  i  Marc.  2,4,  som  rigtignok 
foregaaer  i  Kapernaum) ,  thi  dengang  har  der  ikke  været 
Mangel  paa  Bygningstømmer  som  nuomstunder.  Captain 
AVarren  har  ved  sine  Udgravninger  i  Jerusalem  funden  en 
Steentromle  til  at  rulle  de  leerstampede  Tage  flade  med  af 
samme  Art  som  dem,  der  endnu  bruges  i  Libanon').  Han 
antager  derfor,  at  de  nu  brugelige  Kupler  først  ere  komne 
i  Brug  efter  Stadens  Ødelæggelse  ved  Titus  paa  Grund  af 
den  store  Træmangel. 

Byens  Omfang  er  meget  for  stort  til  det  nuværende 
ringe  Indbyggerantal.  Store  Partier  navnlig  i  Byens  nordre 
Deel  henligge  ubeboede  eller  ligefrem  som  Græsmarker. 
Andre  Steder  træfl'er  man  nedstyrtede  Muurmasser  eller  væl- 
dige Gruushobe,  som  Ingen  tænker  paa  at  fjerne:  det  frem- 
kalder levende  Tanken  om  Jerusalems  Forstyrrelse.  Rundt 
omkring  Byen  gaaer  en  Muur,  forsynet  med  Porte  (see  oven- 
for S.  59),  som  lukkes  ved  Solnedgang,  hvorfor  man  maa 
sørge  for  at  vende  tilbage  fra  sine  Udflugter  inden  denne 
Tid.  I  Jerusalem  selv  var  der,  i  al  Fald  under  vort  Ophold, 
ingen  Lygter,  ved  Nattens  Frembrud  laa  den  i  tykt  Mørke. 
Det  var  derfor  paabudt,  at  enhver,  som  gik  ud,  skulde  føre 
en  Lygte  med  sig,  saaledes  som  Tilfældet  er  i  alle  tyrkiske 
Byer.  En  Englænder,  som  boede  i  vort  Hospitium ,  satte 
sig  med  sædvanlig  engelsk  Ugeneerthed  ud  over  denne  Skik, 
blev  grebet  af  Kawasserne  trods  sine  kraftige  engelske  Pro- 
tester, hvoraf  de  ikke  forstode  et  Ord,  og  først  da  han  blev 
stillet  for  Consulen,  lykkedes  det  ham  at  forklare  sig  og 
komme  lijem. 

Udenfor  Byens  Mure  vandrer  man  ikke  uden  Besvær 
formedelst  de  yderst  stenede  Veie.     Det  gaaer  B:dvke  op  og 


*^)  The  recovery  of  .Jerusalem  p.  108. 

Bakke  ned,  Veiene  eller  rettere  Stierne  ere  dækkede  med 
en  utrolig  Mængde  Smaasteen,  Skygge  er  der  næsten  intet- 
steds. Spadseregange  i  vesterlandsk  Forstand  med  Alleer, 
skyggefulde  Træer  og  Haveanlæg  ere  ganske  ukjendte: 
maaskee  Harampladsen  med  sine  Fontainor  og  Cypresser 
kunde  afgive  en  saadan,  men  til  denne  er  jo  Adgangen  for- 
budt de  Christne.  Den  almindelige  Spadseretour  er  udenfor 
Jaffaporten;  her  seer  man  store  Skarer  af  hvidklædte  og  til- 
slørede Qvinder.  som  nyde  de  kjøiige  Vestenvinde  efter  Da- 
gens Hede,  ligeledes  leire  de  ankommende  Pilgrims-  eller 
Handelskaravaner  sig  gjerne  her  med  deres  Kameler,  Æsler 
og  Heste,  medens  den  nedgaaende  Sol  lægger  et  pragtfuldt 
gyldent  Skær  henover  de  lysgrønne  Marker  og  de  gamle 
Oliventræer.  Her  er  derfor  et  Par  arabiske  Kaffehuse  an- 
lagte, hvor  man  sidder  paa  smaa  meget  lavbenede  Straastole, 
drikker  en  liden  Kop  Kafte  og  ryger  en  Nargileh  d.  e.  en 
tyrkisk  Slangepibe  med  en  Vandbeholder,  gjennem  hvilken 
Røgen  føres  forat  afkjøles.  Lidt  høiere  oppe  have  Russerne 
anlagt  deres  storartede  Kloster-  og  Kirkebygninger,  Her  er 
opført  en  stor  byzantisk  Kirke,  hvortil  Grrundstenen  blev  lagt 
1860,  et  tilhørende  Kloster  og  tvende  store  Pilgrimshuse, 
som  kunne  rumme  henved  1000  Pilgrimme.  Det  Hele,  der 
er  omkredset  med  en  Muur,  danner  en  liden  Stad  for  sig. 
Russerne  have  store  Planer  for  med  Jerusalem ,  der  i  ikke 
mindre  Grad  end  Constantinopel  er  Gjenstand  for  deres 
inderlige  Attra.a.  Det  „allerhelligste"  Rusland  sømmer  det 
sig  at  være  i  Besiddelse  af  Jerusalem,  Christenhedens  gamle 
hellige  Stad,  som  da  skal  Idive  det  græsk-katholske  Anti- 
Rom.  Alle  hine  omfattende  Bygninger  ere  som  en  Slags 
Colonisation,  der  giver  fast  Fod  i  det  hellige  Land,  saa  at 
Rusland  muligviis,  naar  Tyrkiet  falder  sammen,  strax  kan 
bemægtige  sig  Jerusalem.  Besiddelsen  af  de  hellige  Steder 
i    Palæstina    spiller    en    oveniuuule    vigtig   Rolle   i    Ruslands 

Politik,  dette  Spørgsmaal  havde  en  væsentlig  Andeel  i  Krim- 
krigens Udbrud,  og  det  Nederlag,  som  Rusland  dengang  led, 
har  ikke  bragt  det  til  at  opgive  sine  Planer.  Med  seig  Ud- 
holdenhed arbeider  det  fremad  mod  det  samme  Maal  og 
stræber  utrættet  efter  at  befæste  sin  Magt  og  Indflydelse  i 
Palæstina. 

Ellers  er  Alt  udenfor  Jerusalem  ubeboet.  Man  seer 
ingen  Villaer  eller  Landsbyer :  Ingen  tør  have  Huus  og  Hjem 
her  af  Frygt  for  Beduinerne.*)  Ikkun  ved  Foden  af  For- 
argelsens Bjerg  hiinsides  Kedron  ligger  en  liden  Landsby. 
Siloam,  der  er  saa  fattig  og  ussel,  at  det  ikke  vilde  lønne 
sig  Umagen  at  plyndre  den.  Det  er  en  Slags  Troglodytby, 
Indvaanerne  boe  i  gamle  Klippegrave  og  Fjeldhuler,  eller 
om  de  have  opført  Huse,  da  gaae  disse  i  Eet  med  de  graae 
Klipper,  hvoraf  Stenene  ere  tagne. 

Den  tunge,  graa  Farve,  som  Huse  og  Mure,  Bjerge  og 
Klipper  have  i  og  omkring  Jerusalem,  Mangelen  paa  Træ- 
væxt  og  Vegetation,  de  mange  sammenfaldne  Huse  og  Ruin- 
dynger, som  blive  liggende  fra  Aar  til  Aar,  Alt  dette 
fremkalder  et  mørkt,  tungsindigt  Indtryk.  Men  kj edeligt 
kan  det  langtfra  kaldes,  dertil  er  Terrænet  altfor  couperet, 
paa  ikke  faa  Steder  antager  det  endog  med  sine  Kløfter  og 
Huler  Præget  af  en  vild  Romantik,  som  yderligere  forøges, 
naar  Tanken  henvendes  paa  alt  det  Vidunderlige,  som  her 
har  fundet  Sted.  Hertil  kommer  saa  Synet  af  den  brogede 
Befolkning,  som  færdes  her,  og  som  er  sammensat  af  yderst 
forskjelligartede  Bestanddele,  Alle  Slags  østerlandske  og 
vesterlandske  Dragter  sees  mellem  hinanden  især  ved  Ba- 
zarerne  midt  i  Byen,  hvor  Handelslivet  rører  sig. 

Befolkningens  Antal  angives  forskjelligt,    da   der  ingen 


>=)  Det  synes  dog,  at  der  i  de  sidste  Aar  er  bragt  større  Sikkerhed 
til  Veie,  og  at  Flere,  i  al  Fald  om  Sommeren,  opslaae  deres  Bo- 
lig udenfor  Bj'ens  Mure. 

ordentlig  Folketælling  afholdes:  snart  sættes  det  til  12,000, 
snart  til  20,000.  Over  Halvdelen  ere  Jøder,  de  Øvrige 
Cliristne  eller  Muhamedanere.  Byen  er  deelt  i  fire  Qvar- 
terer  efter  de  forskjellige  Ileligionsbekj endere,  dog  gaae  disse 
Qvarterer  umærkeligt  over  i  hinanden  og  ere  ikke  adskilte 
ved  Porte.  Christenqvarteret  i  don  nordvestlige  Deel  samler 
sig  om  den  hellige  Gravs  Kirke  og  forskjellige  Klostre. 
Syd  for  dette,  indtagende  største  Delen  af  Zions  Bjerg,  lig- 
ger det  armeniske  Qvarteer;  vel  ere  ogsaa  Armenierne  Christne, 
men  formedelst  deres  store  Antal  og  deres  prægtige  Klostre 
tælles  de  her  for  et  særligt  Religionssamfund.  Xed  ad  Zions- 
bjerget  ad  Moria  til  strækker  sig  Jødeqvarteret  med  meget 
snævre  og  steile  Gader,  i  hvilke  man  seer  Israels  Børn 
vandre  om  i  lange,  mørke  Talarer,  med  lavpullede  sorte  Hatte 
og  lange  filtrede  Krøller  langs  ned  ad  Kinderne.  Ogsaa 
Jøderne  ere  deelte  i  forskjellige  Partier,  deels  paa  Grund 
af  forskjellige  religiøse  Anskuelser,  deels  paa  Grund  af  for- 
skjellig  Nationalitet,  i  sidste  Henseende  danne  de  spanske 
og  de  polske  Jøder  de  to  Hovedgrupper.  Endelig  det  mu- 
hamedanske Qvarteer,  som  har  det  største  Omfang,  ligger  i 
den  nordøstlige  Deel  og  støder  tæt  op  til  Harampladsen 
med  dens  Helligdom,  Omarmoskeen.  —  Sproget,  som  tales 
af  alle  disse ,  er  det  arabiske  i  en  noget  eiendommelig 
Dialekt. 

Indbyggerne  søge  deres  Erhverv  deels  ved  Industri  og 
Haandværk,  deels  ved  Betleri.  I  den  nordlige  Deel  af  Byen 
findes  nogle  store  Sæl)efabriker,  som  i  lange  Tider  have  ladet 
Asken  føre  udenfor  Byen,  hvor  den  danner  betydelige  Aske- 
hobe, om  hvilke  den  Mening  en  Tid  lang  har  været  herskende, 
at  de  skulle  skrive  sig  fra  Jerusalems  Ødelæggelse.  Des- 
uden findes  der  Væverier,  Silkemanufacturer,  Fabrikation  af 
Pibehoveder  og  Piberør,  Sadelmagerværksteder  o.  A.  De 
Christne    have    en    egen   Industri  i   Forfærdigelsen    af   alle- 

liaande  Relikvier,  som  de  sælge  til  Pilgrimmene.  De  be- 
nytte hertil  Oliventræ,  som  de  skære  til  Kors,  Træstykker 
o.  L.,  desforuden  Perlemor  og  den  saakaldte  Mosessteen, 
en  blød.  sort  Steen,  som  lindes  ved  det  døde  Hav.  Heraf 
udskæres  Rosenkrandse,  Brevtrykkere,  Blækhuse,  Kors  og 
smaae  Helgenbilleder.  Endvidere  sælge  de  Jerichoroser  og 
andre  Mærkeligheder,  hvad  Altsammen  finder  god  Afsætning. 
I  April  og  Mai,  naar  de  store  Pilgrimsskarer  komme  til 
Jerusalem,  da  lever  Byen  baade  aandeligt  og  legemligt  op; 
Foraarsregnen  er  falden .  de  tørre  Marker  rundt  om  Byen 
grønnes,  Træerne  sætte  nye  Knopper  og  Blade,  Stadens  Ci- 
sterner forsynes  med  frisk  Vand  —  og  saa  de  store  Skarer 
af  Tilreisende,  der  altid  give  Folk  Noget  at  fortjene,  bl.  A. 
ved  at  føre  dem  om  og  vise  dem  de  mange  hellige  Steder, 
hvorved  der  selvfølgelig  aldrig  er  Tale  om  nogen  „historisk 
Kritik". 

løvrigt  er  Jerusalems  Handelsomsætning  ikke  betydelig; 
det  Meste,  som  udføres,  er  Olie  og  Viin.  Men  da  Omegnen 
er  overmaade  gold  og  ufrugtbar,  frembringes  der  ikke  Meget 
til  Udførsel.  Den  meste  Handel  er  Gjennemgangshandel: 
Vårene  indføres  ad  Søveien  over  Akko,  til  Lands  fra  Dama- 
skus, og  Jerusalem  forsyner  da  atter  det  omliggende  Land 
dermed.  Især  indføres  Riis,  som  er  et  Hovednæringsmiddel ; 
ogsaa  europæiske  Varer  kunne  erholdes,  saaledes  allehaande 
Nyrnbergersager,  Tobak,  01,  endog  enkelte  Boger,  dog  maa 
man  i  sidste  Henseende  ikke  stille  synderligt  store  For- 
dringer. 

Megen  Fattigdom  findes,  hvorom  de  mange  usle.  pjal- 
tede Børn  ere  et  talende  Vidnesl)yrd,  som  og  det  bestandige 
Bakschischraab ,  hvormed  man  mødes  overalt.  —  Den  sæd- 
vanlige Leveviis  er  overmaade  tarvelig,  den  bestaaer  forneui- 
lig  af  Riis,  Kaffe,  Brød  og  Frugter,  især  Meloner  og  Figener, 
dertil  Agurker  og  Løg.     Brødet  bages  af  Hvede  eller  Byg  i 

store  flade  Kager  af  en  Tallerkens  Størrelse.  Kaffe])ønnerne 
males  ikke  sniaat,  men  stødes  i  en  Morter  og  blive  kogte 
sammon  med  Sukkeret,  saa  at  der  dannes  en  tyk  sort 
Vædske,  Mælk  eller  Fløde  bruges  ikke  til  den.  Den  an- 
rettes i  smaa  Dukkekopper,  der  hos  de  mere  Velhavende 
sættes  i  et  lidet  Stel  (omtrent  som  et  Æggeglas)  af  Metal, 
stundom  tiint  gjennembrudt  Sølvarbeide.  En  særegen  øster- 
landsk Ret,  som  ogsaa  er  alnundelig  i  Jerusalem,  er  Pillau, 
den  laves  af  Riis  og  smaahakket  Kjød,  som  stuves  i  Smør 
eller  Olie.  Olien  anvendes  overhovedet  meget  i  Madlavnin- 
gen, især  ved  Grøntsagerne.  Kjødet  er  næsten  altid  Faare- 
eller  Gedekjød.  De  bosatte  Europæere  have  dog  gjerne 
indført  engelsk  eller  tydsk  Kjøkken,  og  saaledes  var  det  og- 
saa i  Hospitiet,  hvor  vi  boede.  Til  Maaltidet  drikkes  en 
let,  lys  Landviin.  navnlig  er  Vinen  fra  Hebron  og  Bethle- 
hem  l)ehagelig,  ligeledes  den  fra  Libanon. 

Klimaet  i  Jerusalem  er  underkastet  større  Omskiftelser, 
end  man  skulde  vente  efter  den  sydlige  Beliggenhed.  Paa  Grund 
af  Byens  høie  Stade  er  Vinteren  kold:  i  December  og  Januar 
falder  endog  Snee,  som  dog  kun  bliver  liggende  en  Dags  Tid. 
Frosten  er  ødelæggende  for  de  flade  steensatte  Tage  med  deres 
Kupler.  Regnskyllene  ere  i  Vintermaanederne  overordent- 
lige heftige  og  gjøre  de  steile  Gader  og  Bjergstier  na^sten 
ufremkommelige.  Det  er  vel  ogsaa  af  Hensyn  hertil  og  ikke 
saameget  af  Hensyn  til  Kulden,  at  Jesus  siger  til  Jerusa- 
lems Indbyggere:  „Beder,  at  Eders  Flugt  (ved  Stadens  fore- 
staaende  Ødelæggelse)  ikke  maa  skee  om  Vinteren"  (Mtth. 
24.2o).  Sommeren  er  meget  hed,  i  flere  Maaneder  er  Him- 
len skyløs,  og  der  falder  ikke  en  Regndraabe,  Græs  og  Urter 
svides  ganske  af,  og  Solen  l)rænder  med  forfærdelig  Kraft. 
Der  opslaaes  da  gjerne  Telte  paa  de  flade  Tage.  eller  man 
flytter  et  Par  Miil  udenfor  Byen  og  lever  i  et  Telt :  saaledes 
ligger  man  paa  Landet  i  Jerusalem.    Den  skjonneste  og  bedste 

Aarstid  er  Vaaren,  saa  at  man  ogsaa  der  vil  sande  den 
gamle  græske  Digter  Bions  Ord  i  hans  lille  Idyl: 

Ja  gid  deu  trefold  elskede  Vaar   var  bestandig  i  Aaret, 
Da  vi  trykkes  saalidt  af  Sol,  som  af  isnende  Kulde, 
Alting  spirer  i  Vaar:  Alt  skyder  saa  yndigt  i  Vaaren, 
Og  for  Mennesket  ere  med  Dagene  Nætterne  lige! 

Ikke  desmindre  har  dog  ogsaa  Foraaret  i  Jerusalem  sin 
eiendommelige  Plage,  nemlig  Sciroccoen  eller  Chamsinen,  den 
hede  Orkenvind  fra  Ar;il)ien  og  Afrika,  som  netop  i  denne 
Aarstid  hjemsøger  Landet.  Den  optræder  sjældent  som 
Storm,  men  medfører  en  trykkende  Lummerhede.  Himlen 
overtrækkes  med  Skyer,  men  de  give  ingen  Regn;  der  var 
noget  pinefuldt  ved  dem,  fordi  de  stadigt  holdt  Forventnin- 
gen oppe  om  Regn  og  Vederqvægelse,  og  dog  stadigt  skuffede 
den ,  hvorved  det  Tra^ffende  i  Skriftens  Betegnelse  for  de 
falske  Lærere  randt  mig  i  Hu,  naar  de  kaldes  „vandløse 
Skyer,  som  drives  af  Hvirvelvinden"  (Juda  V.  12,  2 
Peter  2,17). 

Den  lange  regnløse  Sommer  fremkalder  Vandmangel. 
De  allerfleste  Huse  have  nemlig  deres  Vandforsyning  af  Ci- 
sterner og  Brønde,  i  hvilke  Regnvandet  opsamles.  I  Vinte- 
rens Løb  er  dette  tilstede  i  overflødig  Mængde ,  men  med 
Sommerens  Indtræden  minskes  det  og  hører  ofte  reent  op. 
Dette  har  en  sørgelig  Indflydelse  paa  Reenligheden,  som 
i  Forveien  ikke  var  synderlig  stor.  Og  herved  fremkaldes 
atter  forskjellige  Arter  Sygdomme,  medens  Jerusalem  ellers 
paa  Grund  af  sin  høie  Beliggenhed  vilde  være  et  sundt  Op- 
holdssted. Feber  og  Dysenteri  ere  de  meest  fremtra>dende 
Sygdomme;  ogsaa  Øiensygdomme  ere  hyppige  ligesom  i 
Ægypten,  de  fremkaldes  ved  den  tørre  Luft  og  det  skarpe 
Sollys  paa  de  nøgne  Klipper  og  Stene. 

Ved  Siden  af  disse  Plager,  som  dog  gjerne  ere  af  en 
iticrc  forbigaaendc  Natur,  er  der  eii    frygtelig  Sygdom,  maa- 


156 

skee  den  grueligste  af  alle,  som  endiui  stedse  liar  hjemme  i 
Jerusalem,  det  er  Spedalskheden.  De  IHykkelige,  som  hjem- 
søges af  den,  ere  udelukkede  fra  det  menneskelige  Samfund, 
ethvert  Erhverv  er  dem  forhudt,  kun  at  tigge  er  dem  tilladt. 
Hvorvidt  det  er  den  samme  Sygdom,  som  omtales  i  Biblen, 
er  omtvistet.  Sygdommen  er  arvelig,  Børnene  fødes  sunde, 
men  mod  det  14de  eller  15de  Aar  kommer  Plagen  frem. 
Bylder  og  Svulster  l)ryde  ud ,  Legemets  enkelte  Dele 
raadne  bort,  den  legemlige  Organisme  er  fuldstændig  for- 
styrret, det  er  en  langsom  Bortdøen,  der  kan  vedvare  i  tyve 
Aar.  Særlige  Hytter  har  man  anviist  dem  tæt  ved  Zions- 
porten.  deres  Antal  er  vel  hundrede  eller  halvandethundrede. 
Foran  Zionsporten  sidde  de  og  tigge:  et  rystende  Syn  — ■ 
Hjoh  i  sin  Elendighed!  Og  ingen  Menneskesøn  vandrer 
længer  forbi  og  siger  til  dem:  „jeg  vil  —  vord  reen !"  og 
Plagen  forlader  dem  paa  hans  Ord.  Dog  er  Christenkjær- 
ligheden  omsider  vaagnet  og  har  forsøgt,  om  ikke  at  ophæve, 
thi  det  er  umuligt  for  blot  menneskelige  Kræfter,  saa  dog 
at  indskrænke  Ondet.  I  Aaret  1868  er  der  foran  Jaffaporten 
tætved  Mamilla-Dammen  opført  et  Hospital  til  Optagelse  fol- 
de Spedalske,  hvoraf  omtrent  en  Snees  ere  anbragte  her. 
Helbredelse  af  Sygdommen  er  umulig,  men  der  k;tn  dog  al- 
tid skænkes  dem  nogen  Lindring  og  Pleie,  og  hvad  man 
fornemmelig  tilsigter,  er  at  hindre  dem  fra  at  gifte  sig, 
og  paa  denne  Maade  tilsidst  bringe  Sygdommen  til  at  o^d- 
høre. 

—  Sikkerheden  i  Jerusalem  er,  om  ikke  fuldkommen, 
saa  dog  ganske  god.  Rigtignok  gik  vi  aldrig  ud  om  Aftenen, 
naar  Mørket  var  faldet  paa,  men  dertil  havde  vi  heller  in- 
gen Anledning.  ITdenfor  Byen  færdedes  vi  paa  længere 
Udilugter  uden  at  være  udsatte  for  Overfald  eller  Plyndring. 
Ikkun  omkring  det  dode  Hav  og  .lordanfloden  er  der  usik- 
kert, og  her  maa  man  slutte  Accord    med  Beduinstammerne 


157 


om  frit  Leide.  Og  dog  er  heller  ikke  det  altid  tilstrække- 
ligt; saaledes  blev  under  vort  Ophold  et  Selskab  Englændere 
udplyndrede  ved  det  døde  Hav.  mistede  deres  Bagage  og 
Muuldyr.  Det  var  en  fremmed  Beduinstamme,  som  udøvede 
dette  Overfald,  og  den  egentlige  Aarsag  var  den  engelske 
Consuls  Dragoman.  Denne,  som  var  et  slet  Menneske,  havde 
nemlig  falskelig  foregivet  for  Consulen,  at  en  vis  Beduin- 
stamme havde  fraranet  ham  en  kostbar  Hoppe.  Da  man  nu 
ikke  godt  kan  forhandle  med  Beduinerne,  endnu  mindre  sende 
Kawasser  og  Politi  ud  til  dem,  saa  pleier  man  ved  slige  Lei- 
ligheder  at  følge  en  simpel,  men  just  ikke  ganske  retfærdig 
Fremgangsmaade.  Man  venter  nemlig,  til  Nogle  af  vedkom- 
mende Stamme  kommer  til  Jerusalem  forat  gjøre  Indkjøb, 
og  inddriver  da  Skadeserstatning.  Saaledes  ogsaa  her,  ved 
den  engelske  Consuls  Hjælp  lagdes  Beslag  først  paa  136 
Faar,  dernæst  paa  en  Deel  Muuldyr,  som  tilhørte  hiin  Stamme 
og  vare  sendte  til  Jerusalem.  Forgæves  forsikkrede  Be- 
duinerne deres  Uskyld,  det  agtede  Ingen  paa,  saa  besluttede 
de  selv  at  skaffe  sig  Erstatning,  og  det  gik  sluttelig  ud  over 
hiint  engelske  Selskab. 

Betspleien  er  her  som  overalt  i  Tyrkiet  ganske  ube- 
skrivelig slet,  det  er  Vilkaarligheden  og  Underfundigheden 
sat  i  System.  En  egentlig  Lovgivning  existerer  ikke.  Ko- 
ranen afgiver  Loven  saavel  for  det  borgerlige  som  for  det 
sædelige  Liv.  Dens  Udtalelser  ere  i  mange  Tilfælde  høist 
almindelige,  i  andre  træffer  den  slet  ikke  Sagen,  saa  her  er 
en  vid  Mark  aaben  for  alskens  Fordreielser.  Kunsten  be- 
staaer  for  en  stor  Deel  i  at  fortolke  Loven  saaledes,  at  den 
slet  ikke  kommer  til  at  gjælde.  Saaledes  fortalte  den  preus- 
siske Consul  mig,  at  Consulatsbygningen  havde  tilhørt  en 
muhamedansk  Familie,  som  i  from  Iver  havde  skæidvet 
Huset  til  den  hellige  Klippe  i  Omars  Moskee  paa  de 
Vilkaar,  at  Familien  selv  boede  deri,   men  betalte  en  aarlig 

Afgift  af  10  Pjastre  (omtrent  en  Dalers  Penge)  til  Omars 
Moskee.  1  Bestemmelserne  var  det  fastsat,  at  om  Familien 
uddøde,  da  skulde  Huset  ganske  tilhøre  den  hellige  Klippe, 
og  forgik  denne  (Umuligheders  Umulighed),  da  skulde  Hu- 
set sælges  til  de  Fattige.  I<u  leiedc  den  preussiske  Consul 
Huset  og  skulde  altsaa  betale  Afgiften  til  INIoskeen.  Imid- 
lertid faldt  dette  Compagniskab  med  den  hellige  Klippe  liiim 
ubeleiligt,  og  han  ønskede  at  faae  det  løst  saaledes,  at  han 
eiede  Huset  heelt  og  holdent.  Han  henvendte  sig  i  dette 
Øiemed  til  tvende  Retslærde  forat  faae  dem  til  at  ordne  Sa- 
gen for  sig.  Disse  havde  en  Deel  Hovedbrud,  da  Bestem- 
melserne vare  saa  overmaade  klart  udtalte.  Men  omsider 
fandt  de  ud,  at  Testator  havde  i  sidste  Instants  tænkt  paa 
de  Fattige,  den  heUige  Klippe  blev  reent  forbigaaet;  det  er- 
klæredes, at  Huset  var  forfaldent,  at  Eieren  ikke  kunde  over- 
komme at  betale  Afgiften,  og  efterdi  Testator  havde  i  sidste 
Instants  tænkt  paa  de  Fattige,  saa  handlede  man  i  hans 
Aand,  naar  man  overlod  Huset  til  den  preussiske  Consul, 
som  skulde  betale  100  Pjaster  aarhg  (syv  Daler)  til  de  Fat- 
tige, og  iøvrigt  være  uafhængig  Eier  af  Huset. 

Her  l)lev  Sagen  afgjort  med  Vedkommendes  Samtykke, 
men  det  er  ikke  altid  Tilfældet.  Som  Exempel  kan  Følgende 
tjene.  Det  græske  Kloster  i  Jerusalem  —  Grækerne  ere 
meget  havesyge  og  meget  underfundige  —  faaer  Lyst  til  at 
kjøbe  et  Huus  for  bedre  at  afrunde  sine  Eiendomme.  Det 
bestikker  i  dette  Øiemed  den  tyrkiske  Øvrighed,  som  op- 
sætter en  Kjøbecontract,  kalder  Eieren  for  sig,  underretter 
ham  om,  at  han  jo  har  solgt  sit  Huus,  overleverer  ham  en 
Kjøbesum,  som  i  Reglen  kun  er  Husets  halve  Værdi,  og 
udbeder  sig  kun  hans  Underskrift  paa  Contracten.  Den 
ulykkelige  Eier  Ijliver  i  høieste  Grad  forfærdet,  erklærer,  at 
det  har  aldrig  yævet  i  hans  Tanke  at  sælge  Huset,  som  i 
lange  Aarrækker   har  tilhørt  hans   Forfædre.      Under  disse 

Omstændigheder  kan  Salget  ikke  komme  istand,  og  Eieren 
gaaer  hjem,  glad  over  at  have  klaret  saa  vel  for  sig.  Men 
hvad  skeer?  Et  Par  Dage  efter  bliver  han  anklaget  forat 
have  bespottet  Muhamed  eller  at  have  drukket  Viin  eller  be- 
gaaet  anden  grov  Lovovertrædelse,  og  kastes  i  Fængsel.  Her 
bliver  han  siddende  saalænge,  indtil  det  gaaer  op  for  ham, 
at  hans  egentlige  Forbrydelse  er,  at  han  ikke  vil  sælge  sit 
Huus,  og  saa  giver  han  da  Kjøb. 

Dog  var  der  ved  en  saadan  Leilighed  En,  som  var  klo- 
gere end  baade  Klostret  og  Øvrigheden.  Saasnart  han  fik 
Nys  om,  at  han  „vilde  sælge  sit  Huus",  reiste  han  øieblikke- 
ligt  til  Konstantinopel,  hvor  han  udvirkede  en  Firman,  der 
sikkrede  ham  Husets  Besiddelse.  Men  hvad  hjalp  det  ham? 
Klostret  bestak  paa  ny  Øvrigheden  i  Jerusalem,  som  er- 
klærede, at  han  havde  solgt  Huset  og  modtaget  Pengene 
derfor,  og  saa  kunde  ikke  engang  Firmanen  hjælpe.  Nu  bad 
den  Ulykkelige  en  af  Klosterfædrene  om,  at  han  dog  i  det 
Mindste  maatte  faae  Pengene  for  Huset.  „Pengene?"  ud- 
brød Klosterfaderen  med  stor  Freidighed.  „dem  har  Du  jo 
faaet,  min  Ven  —  Du  hører  det,  at  Øvrigheden  forsikkj-er 
Dig  derom."  —  Men  det  er  ingenlunde  altid,  at  man  gjør 
saamange  Omstændigheder:  Fuad  Pasclia  fik  Lyst  til  at  af- 
sætte Beg'en  af  Nablus,  men  maatte  dog  have  en  Grund 
dertil.  Han  gav  blot  en  af  Beboerne  i  Nablus  Befaling  til 
at  indgive  Klage  over  at  være  bleven  uretfærdigt  behandlet 
af  Beg'en,  denne  adlød  strax,  og  nu  blev  Beg'en,  som  iøvrigt 
var  en  meget  dygtig  Mand,  afsat  uden  Lov  eller  Dom, 

Hvad  der  gjør  alle  Retstrætter  end  vanskeligere,  er  at 
der  hersker  den  besynderlige  Skik,  at  den  vindende  Part 
skal  betale  Processens  Omkostninger.  Man  holder  nemlig 
for,  at  han  i  sin  Glæde  over  den  vundne  Seir  nok  kan  ud- 
rede denne  Udgift.  Men  da  Procesomkostningerne  i  mange 
Tilfælde  kunne  løbe  betydeligt  op,  saa  kan  det  ofte  blive  en 

sand  Pyrrhusseir  og  man  udsætter  sig  heller  for  at  lide  en 
mindre  Uret  end  man  vil  betale  de  storre  [Tdgil'ter.  En 
sand  Lykke  er  det  lur  Europæeine,  at  de  staae  umiddelbart 
under  Consulerne  og  Intet  have  at  forhandle  med  den  vil- 
kaarlige  og  bestikkelige  tyrkiske  Øvrighed.  ( )gsaa  Araberne 
og  Tyrkerne  drage  Fordeel  heraf,  idet  de  ofte  i  deres  Rets- 
trætter  indskyde  ISagen  under  et  af  Consulaterne  og  blive 
staaende  ved  dets  Afgjørclse.  —  Tidligere  var  det  Skik.  at 
enhver  Sag  stod  fast  for  to  muhamedanske  Vidners  Er- 
klæring. Ogsaa  det  gav  Anledning  til  skammelige  Udpres- 
ninger. Det  var  ikke  ualmindeligt,  at  man  leiede  tvende 
Vidner  til  at  forsikkre,  at  man  havde  laant  denne  eller  hiin 
rige  Kjo])niand  10(»,(IOO  Pjastre.  For  Kjøbmanden  var  her 
intet  Andet  at  gjøre  end  at  leie  to  andre  Vidner  til  at  l'or- 
sikkre,  at  de  havde  seet  ham  betale  Pengene  tilbage.  For- 
saavidt  kom  Alt  igjen  i  Orden,  men  nu  skal  Kjøbmanden 
som  den  Vindende  ovenikjøbet  betale  Processens  Omkost- 
ninger. Europæerne  have  derfor  omsider  faaet  dette  mu- 
hamedanske Vidnesbyrd  afskaffet. 

n  Saaledes  hersker  Løgn  og  Vold  overalt.  Bonden  graver 
sine  Penge  ned  under  et  Oliventræ  og  vover  ikke  at  l)ringe 
dem  i  Anvendelse,  forat  de  ikke  strax  skulde  blive  ham  fra- 
tagne af  den  pengegridske  Øvrighed.  De  Eneste,  som  kunne 
yde  Værn  mod  al  denne  Vilkaarlighed  og  Undertrykkelse, 
ere  Consulerne,  og  de  nyde  derfor  en  Anseelse  som  Smaa- 
konger  i  Orienten. 


Hvad  her  er  meddeelt  om  det  nuværende  Jerusalem,  vil 
i  det  Væsentligste  kunne  findes  i  de  fleste  tyrkiske  Provinds- 
byer;  men  under  alt  dette  har  Jerusalem  dog  alligevel  sit 
eget  Præg.      Det    er  Religionen,    som  har  givet  denne  Stad 

en  fremragende  Plads  i  Verdenshistorien,  og  det  kjendes 
endnu  i  dens  Forfald.  Jerusalem  er  endnu  stedse  „den  hel- 
lige Stad-',  El  Kods,  som  Araberne  kalde  den.  Ordet  „hellig" 
maa  dog  her  ikke  tages  i  den  evangeliske  Betydning  om  Sin- 
dets Fromhed  og  inderlige  Tro,  som  giver  sig  til  Kjende  i 
en  retfærdig  og  hellig  Vandel,  thi  af  denne  Art  Hellighed 
vil  man  ikke  finde  mere  i  Jerusalem  end  i  de  fleste  andre 
Stæder,  maaskee  neppe  engang  saa  megen  —  men  „hellig" 
er  Jerusalem  i  østerlandsk  Betydning,  det  Helhge  træder 
En  i  Møde  paa  udvortes  sandselig  Maade,  saa  at  man  kan 
tage  og  føle  paa  det.  De  tre  store  monotheistiske  Religioner, 
Christendom,  Jødedom  og  Islam,  samle  sig  alle  i  Ærefrygt 
om  Jerusalem  som  det  Sted,  hvor  Herrens  Naade  særligt 
har  aabenbaret  sig. 

Dette  faaer  sit  synlige  Udtryk  i  de  mange  Klostre  med 
tilhørende  Kirker  samt  i  de  store  Kirkegaarde,  der  strække 
sig  rundt  om  Byen.  Blandt  de  første  maa  især  fremhæves 
det  store  latinske  Kloster  St.  Salvator  i  Stadens  nordvest- 
lige Hjørne.  Det  danner  Middelpunktet  for  de  andre  ka- 
tholske  Klostre  i  Palæstina,  og  Forstanderen  fører  derfor 
Titlen:  „Guardian  for  Bjerget  Zion  og  Custos  for  det  helhge 
Land."  Tidligere  havde  dette  Kloster  sit  Sæde  over  Da- 
vids Grav  og  var  i  Besiddelse  af  Cønaculum,  som  fremvises 
her,  men  i  Aaret  1561  bleve  Munkene  fordrevne  herfra  af 
Tyrkerne  og  maatte  tage  Bolig  i  det  nuværende  Kloster. 
De  tilhøre  Franziskanerordenen ,  halvhundrede  i  Antal,  og 
ere  gjerne  Spaniere  og  Italienere.  Ligeoverfor  Klostret  lig- 
ger Pilgrim shus et,  som  hører  dertil  og  kaldes  casa  nuova, 
og  i  hvilket  de  Beisende  med  megen  Gjæstfrihed  optages 
uden  Hensyn  til,  om  de  ere  KathoKker  eller  Protestanter. 
—  I  Bang  og  Anseelse  kappes  hermed  det  armeniske  St. 
Jakob skloster,  behggende  paa  Bjerget  Zion  efter  Sagnet  paa 
det   Sted,    hvor  Apostlen   Jakob   blev   henrettet,   og   derfor 

H.  Scharling:  En  Pilgrimsfærd.  11 


helliget  ham.  Det  beboes  af  100  Munke,  men  er  saa  om- 
fattende, at  det  kan  give  2000  Pilgrimme  Huusly.  Klostret 
har  en  stor  og  prægtig  Have ,  den  største  i  Jerusalem .  og 
fra  dets  Terrasser  har  man  en  herlig  Udsigt  over  Staden 
over  til  Oliebjerget.  Klosterkirken  er  rigt  udstyret  med 
Perlemors-  og  Skildpaddearbeider.  Gulvet  er  indlagt  med 
Marmormosaik  og  dækket  med  prægtige  Tæpper,  over  Kir- 
ken med  de  mange  gyldne  Billeder  og  brændende  Lamper 
hvælver  en  høi  Kuppel  sig.  —  Grækerne  besidde  tolv  for- 
skjellige  Klostre  rundt  om  i  Byen.  hvoraf  Hovedklostret  er 
Patriarcheion  ved  Gravkirken  med  150  Geistlige.  desforuden 
Nikolauskloster  med  Bolig  for  500  Pilgrimme,  Demetrius- 
kloster  ligeledes  med  Bolig  for  500  Pilgrimme,  Georgsklo- 
ster  med  Bolig  for  200  Pilgrimme  o.  fl.  Det  er  navnlig  ved 
Paasketid,  naar  de  russiske,  bulgariske  og  græske  Bønder  i 
store  Pilgrimsskarer  strømme  til  Jerusalem,  at  Klostrene  op- 
lade deres  Porte  og  fylde  deres  Haller;  en  Gjæstfrihed,  som 
dog  ikke  er  ganske  uegennyttig,  idet  de  fattige  overtroiske 
Bønder  maae  bøde  klækkelige  Almisser  til  Klostre  og  Kirker 
forat  faae  Adgang  til  de  hellige  Steder. 

Ogsaa  i  Omegnen  omkring  Jerusalem  ere  Klostre  op- 
førte. En  god  Pjerdingvei  udenfor  Jaffaporten  ligger  det 
hellige  Kors'  Kloster,  saa  kaldet,  fordi  det  skal  være  opført 
paa  det  Sted,  hvor  Træet  blev  fældet,  af  hvilket  Christi 
Kors  blev  tilhugget.  Med  sine  faste  Mure  og  Taarne.  der 
skulle  beskytte  det  mod  muhge  Overfald  af  Beduinerne,  seer 
det  ud  som  en  Hden  Fæstning.  Klostret  er  beboet  af  græske 
Munke.  Det  samme  er  Tilfældet  med  Eliasklostret,  som 
ligger  midt  imellem  Jerusalem  og  Bethlehem  og  paa  een 
Gang  tilbyder  Udsigt  til  begge  Byer.  Det  kaldes  Mar  Elia 
(den  hellige  Elias),  og  Sagnet  sætter  det  i  Forbindelse  med 
Propheten  Elias,  der  paa  sin  Flugt  for  den  rasende  Dron- 
ning Jesabel  (1  Kong.  19,  3  fig.)  skal  have  hvilet  paa  en  Klippe 

ligeoverfor  Klostret,  ja  man  mener  endog  i  denne  at  kunne 
eftervise  Indtryk  af  hans  Legem.  Rimeligviis  er  Klostret 
opført  af  den  græske  Patriarcli  Elias  i  Jerusalem  i  6te  Aar- 
hundred,  efter  livem  det  er  opkaldt,  og  først  senere  har  en 
Navneforvexling  sat  det  i  Forbindelse  med  den  gammeltesta- 
mentlige Prophet  af  dette  Navn. 

—  Det  alvorsfulde  Præg,  som  de  mange  Klostre  i  og 
omkring  Jerusalem  paatrykke  Staden,  forhøies  end  mere  ved 
de  store  Begravelsespladse,  som  omringe  Byen,  og  i  hvilke 
Gravmonumenter  og  Klippegrave  fra  de  ældste  Tider  findes 
Side  om  Side  med  Grave  fra  de  allernyeste  Tider.  I  Sær- 
deleshed gjælder  dette  om  den  søndre  Deel  af  Josaphats- 
dalen  ved  Foden  af  Oliebjerget.  Her  have  igjennem  lange 
Tider  fromme  Jøder  ladet  sig  begrave,  idet  de  paa  Grund 
af  Prophetien  i  Joel  3,7  flg.  holde  for,  at  her  skal  de  Dødes 
Opstandelse  og  den  yderste  Dom  finde  Sted.  De  lade  sig 
begrave  her,  forat  være  saa  nær  som  muligt  ved  Opstan- 
delsesstedet;  et  jødisk  Sagn  forsikkrer  endog,  at  de  andre 
Døde.  som  have  fundet  deres  sidste  Hvile  i  andre  Lande  og 
Verdensdele,  maae  paa  den  yderste  Dag  vandre  den  lange 
Yei  under  Jorden  til  Josaphatsdal.  Endnu  stedse  komme 
mange  Jøder  til  Jerusalem  forat  tilbringe  deres  sidste  Dage 
her  og  jordes  i  Josaphatsdalen.  De  store  flade  Ligsteen, 
som  dække  Gravene,  ligge  tæt  ved  Siden  af  hinanden; 
naar  man  staaer  oppe  paa  en  af  Høiderne  og  kaster  sit 
Blik  ned  i  Dalen,  da  seer  det  næsten  ud ,  som  om  Dalen 
var  brolagt  med  disse  store  flade  Stene  (jvfr.  Billedet  S.  43 
til  Høire). 

Tæt  inde  under  Jerusalems  Mure,  paa  den  østre  Side, 
omtrent  ud  for  den  gyldne  Port,  findes  den  arabiske  Begra- 
velsesplads. Gravene  paa  denne  ere  ikke  dækkede  af  flade 
Steen,  men  af  smaae  Steensarkophager,  to  eller  tre  Fod  høie. 
som  oftest  smykkede  med  en  Turban,  naar  det  er  en  Mand, 

soin  er  jordet  under  dem.  Trævæxt  eller  Blomster  findes 
ikke,  bar  og  nogen  ligger  Pladsen  i  det  stærke  Solskin: 
lienad  Aften  sees  gjerne  hvide  Qvindeskikkelser,  som 
læse  Bønner  over  de  Afdøde.  —  En  anden  muhamedansk 
Begravelsesplads  er  Nord  for  Byen,  og  en  tredie  af  betyde- 
lig Udstrækning  mod  Vest  omkring  Mamilladammen.  —  De 
Ohristne  have  deres  Kirkegaarde  paa  Zionsbjerget  omkring 
Davidsmoskeen ,  hvor  der  findes  en  armenisk,  en  romersk- 
katholsk,  en  græsk-katholsk   og  en  i^rotestantisk  Kirkegaard. 

Saaledes  er  Jerusalem  til  alle  Sider  omgivet  af  Nutids- 
og  Oldtidsgrave.  Som  et  bredt  Bælte  omgive  de  Staden, 
man  har  dem  for  Øie,  overalt  hvor  man  færdes.  Men  disse 
Omgivelser  passe  vel  til  en  By,  som  mere  end  nogen  anden 
taler  et  Alvorsord  om  Død  og  Opstandelse  og  Dom,  selv  om 
vi  hverken  dele  Jødernes  eller  Muhamedanernes  eller  en- 
kelte Ghristnes  Tro,  at  Verdensdommen  skal  tinde  Sted  her 
i  bogstavelig  Forstand. 

Man  skal  vel  ikke  finde  nogen  anden  Stad,  i  hvilken 
saamange  forskjellige  Religioner  og  kirkelige  Partier  mødes, 
som  i  Jerusalem.  Men  næsten  hos  dem  Alle  har  Religionen 
antaget  en  udvortes  Skikkelse.  Den  bestaaer  i  visse  Cere- 
monier og  udvortes  Handlinger  og  i  Eiendomsretten  til  de 
hellige  Steder,  som  paa  den  smaaligste  Maade  ere  uddeelte 
mellem  dem.  Gjensidigt  betragte  de  hinanden  med  den 
største  Foragt  og  Had  eller  med  Misundelse  og  Skinsyge. 
Særhgt  have  de  græske  Ohristne  ilde  Ry  for  deres  Snedig- 
hed og  Rovsyge;  støttende  sig  til  Ruslands  mægtige  Ind- 
flydelse have  de  vidst  at  tiUiste  sig  stedse  stigende  Magt, 
medens  de  latinske  Ohristne,  som  væsentlig  støtte  sig 
til  Frankrig,  ere  blevne  trængte  tilbage  og  smerteligt  er- 
kjende  Frankrigs  politiske  Svækkelse.  Og  som  Grækere  og 
Latinere  uafladeligt  ligge  i  Strid  med  hinanden,  saaledes 
atter   Franziskanere    og   Kapucinere   —   kortsagt  Alt,    hvad 

der  skulde  gjensidigt  støtte  og  hjælpe  hinanden,  bekæmper 
tvertiraod  hmanden,  saa  at  Alt  vilde  fortæres  i  indbyrdes 
Strid,  om  ikke  Tyrkerne  holdt  den  udvortes  Fred  og  Or- 
den oppe. 

Der  er  dog  eet  Kirkeparti,  som  man  følger  med  Deel- 
tagelse  og  Interesse,  det  er  Protestantismen.  Det  er  ikke 
mere  end  en  Menneskealder,  siden  den  begyndte  at  optræde 
i  Palæstina,  og  den  fandt  ved  sin  Opkomst  alle  de  hellige 
Steder  fordeelte  mellem  de  andre  Kirkepartier,  saa  at  der 
Intet  blev  tilovers  for  den.  Det  har  muligviis  været  dens 
Lykke,  thi  derved  har  den  fra  sin  første  Dag  været  udeluk- 
ket fra  al  Skinsyge  og  Misundelse,  og  derimod  henviist  til 
at  erhverve  sig  de  aandelige  Goder,  til  at  efterfølge  Herren 
i  Tro,  Ydmyghed  og  Kjærhghed.  De  tvende  protestantiske 
Stormagter.  England  og  Preussen,  have  forenet  sig  forat 
holde  Protestantismens  Banner  oppe  i  Palæstina.  I  1841 
oprettedes  det  engelsk-tydske  Bispedømme  i  Jerusalem;  den 
første  Biskop  var  en  døbt  Jøde.  Alexander  Wolf.  efter  hans 
Død  1845  blev  den  nuværende  Biskop  Gobat  indviet  til  Gjer- 
ningen. Ganske  vist  knytter  der  sig  hertil  en  Deel  dogma- 
tisk Uklarhed,  der  viser  sig  i  Forsøget  paa  at  forene  den 
anghkanske  og  evangeliske  Kirke  paa  Grundlag  af  det  ang- 
likanske Dogma  om  successio  apostolica  —  dog  undskylder  man 
lettere  dette  her,  hvor  det  gjælder  om  at  give  et  Beviis  paa 
christelig  Enighed  i  Modsætning  til  den  uchristelige  Usam- 
drægtighed ,  hvoraf  der  ellers  findes  fuldt  op.  Saa  reistes 
den  første  evangeliske  Kirke,  som  er  bleven  opført  i  Jerusa- 
lem, det  er  Christuskirken,  til  hvilken  Grundstenen  blev  lagt 
1842  paa  Zions  hellige  Bjerg  ikke  langt  fra  Davids  gamle 
Kongeborg.  Kirken  blev  dog  først  fuldendt  1848  og  indviet 
1849.  Der  holdes  afvexlende  engelsk  og  tydsk  Gudstjeneste 
i  den.  —  I  den  nyeste  Tid  har  der  dannet  sig  en  lille  prote- 
stantisk arabisk  Menighed  af  Indfødte.     Den  har  1874  faaet 

sin  egen  Kirke,  en  smuk  Bygning  i  romansk  Stil  med  Navnet 
8t.  Paulskirken,  liggende  udenfor  Byen  i  Nærheden  af  de 
store  russiske  Nybygninger. 

I  den  lille  tydske  Menighed  fandtes  megen  Gudsfrygt 
og  levende  Tro.  ilcke  ganske  fri  for  et  pietistisk  Anstrøg. 
Ogsaa  havde  en  vis  chiliastisk  Retning  vundet  Indgang  i 
den.  der  yttrede  sig  deels  i  en  snarlig  og  sikker  Forventning 
af  Verdens  Undergang,  i  en  vis  Tilhøiehghed  til  at  give 
Jødechristne  Fortrin  for  Hedningechristne  og  at  vente  en 
ghmrende  jordisk  Herlighed,  som  Gud  inden  føie  Tid  skulde 
lade  blive  Jerusalem  til  Deel.  Dog  over  disse  smaae  Skrøbe- 
ligheder kunde  man  gjerne  see  bort,  for  at  glæde  sig  des- 
mere over  det  inderlige  rehgiøse  Liv,  som  findes  i  denne  lille 
Menighed  og  danner  en  velgjørende  Modsætning  til  al  den 
tomme  Udvorteshed ,  hvori  Religionen  ellers  fremtræder  i 
Jerusalem.  Heller  ikke  har  den  stille  og  bramfri  Optræden 
af  Protestantismen  undladt  at  gjøre  et  godt  Indtryk  paa 
Muhamedanerne,  som  føle  sig  grebne  af  dens  stille  Alvor, 
dens  Gudsdyrkelse  i  Aand  og  Sandhed  uden  Billeder,  Cere- 
monier og  tom  Pragt,  og  der  er  Sandsynlighed  for,  at  ikke 
saa  faa  af  de  dannede  Muhamedanere  vilde  gaae  over  til 
den  evangeUske  Christendom,  om  ikke  Frygt  for  deres  Om- 
givelser holdt  dem  tilbage. 

Hvad  der  har  givet  Protestantismen  forøget  Betydnmg 
i  Orienten,  er  de  Kjærlighedsgjerninger,  som  ere  bragte  i 
Forbindelse  med  den.  I  første  Række  maa  her  nævnes 
Diakonisserne.  Udgaaede  fra  Fliedners  bekjendte  Anstalt  i 
Kaiserswerth  ved  Rhinen  have  de  oprettet  deres  Huse  i  Je- 
rusalem, Beirut,  Smyrna,  og  tage  sig  med  Iver  af  Sygepleien. 
Diakonissegjerningen  er  altid  en  ædel  christehg  Gjerning, 
som  fortjener  udeelt  Agtelse,  selv  om  der  end  stundom 
skulde  hænge  Hdt  Phantasteri  eller  lidt  katholsk  Værkhelhg- 
hed  ved  den.      Men  i  Orienten   virker  den  til   dobbelt  Vel- 

signelse.  fordi  den  ikke  alene  antager  sig  og  pleier  de  Syge, 
men  ogsaa  bringer  til  aaben  og  klar  Erkj  endelse  for  Alle 
den  Kjærligheds  Kraft,  som  er  skjult  i  Jesu  Evangelium, 
Ogsaa  tage  Diakonisserne  sig  af  de  arabiske  Pigebørns  Op- 
dragelse og  Underviisning :  i  de  senere  Aar  have  de  tæt 
udenfor  Jerusalem  oprettet  et  stort  Waisenhuus,  som  bærer 
Navnet  Talitha  Kumi  (efter  Mark.  5,4i).  Her  blive  over 
hundrede  forældreløse  Pigebørn  opdragne  under  Tilsyn  af 
syv  Diakonisser.  —  I  det  Hele  har  Protestantismen  med 
Iver  taget  sig  af  Skolesagen  og  Oplysningen.  Vi  besøgte  en 
saadan  Skole,  som  var  oprettet  af  en  Tydsker  ved  Navn 
Schneller  med  Understøttelse  af  Baseler-Missionsselskabet. 
Her  bleve  22  spiske  Drenge  opdragne,  hvis  Forældre  vare 
blevne  dræbte  i  Blodbadet  i  Libanon  og  Damaskus.*)  De 
lærte  evangelisk  Christendom  samt  at  læse' og  skrive  Arabisk. 
Flere  af  dem  havde  ogsaa  lært  Tydsk,  hvilket  de  talte  med 
sædvanlig  arabisk  Sprogfærdighed.  De  saae  friske  ud,  nogle 
af  dem  havde  endog  et  kjækt  Udseende,  dog  kunde  man  hos 
de  Fleste  bemærke  et  eget  melancholsk  Udtryk.  Skolehuset 
laa  eensomt,  en  halv  Times  Gang  fra  Jerusalem,  og  Schneller 
havde  to  Gange  erfaret  de  ubehageHge  Følger  heraf,  idet 
Beduinerne  havde  overfaldet  ham.  Den  første  Gang  havde 
de  ganske  udplyndret  ham  og  derefter  pryglet  ham;  den 
anden  Gang  havde  han  udholdt  en  formelig  Beleiring,  idet 
han  havde  maattet  trække  sig  tilbage  i  det  inderste  Værelse, 
medens  de  dundrede  og  sloge  paa  Døren.  Tilsidst  blev  han 
nødt  til  at  skyde,  og  derpaa  havde  de  taget  Flugten.  Han 
viste  mig  Sporene  af  Skuddet,  som  vare  synlige  i  Væggen 
—  et  talende  Vidnesbyrd  om  Usikkerheden  og  Lovløsheden, 
thi  der  blev  naturligviis  ikke  anstillet  nærmere  Undersøgel- 
ser om  disse  Voldshandlinger. 

Med  stor  Iver  har  Protestantismen  taget  sig  af  Missio- 

*)    Nu  for  Tiden  tæller  den  70  Elever. 

nens  Sag  i  Orienten.  Blandt  Muliamedanerne  har  den  kun 
udrettet  Lidet,  thi  Muhameds  Rehgion  er  meget  langt  fra 
at  være,  hvad  Mange  holde  for,  en  Forberedelse  for  Chri- 
stendommen, den  er  tvertimod  en  stærk  Hindring  for  samme. 
Hertil  komme  de  Forfølgelser  og  Mishandlinger,  som  de 
Nys-Omvendte  stadigt  ere  udsatte  for  trods  alle  Erklæringer 
fra  den  tyrkiske  Regerings  Side.  Derfor  have  navnhg  Ameri- 
kanerne mere  henvendt  deres  Opmærksomhed  paa  de  gam- 
mel-græske  Kirkesamfund,  Grækere,  Armeniere,  Kopter 
o.  A.  Her  gjælder  det  ikke  om  nogen  ny  Forkyndelse,  thi 
alle  disse  ere  jo  døbte  Christne,  men  det  gjælder  om  at 
bringe  Liv  i  det  Døde,  at  vække  en  levende  Tro  j)aa  Frel- 
sen istedetfor  alle  de  tomme  „Lovens  Gjerninger",  som  de 
nu  øve  paa  reen  mekanisk  Maade.  Og  her  har  Gjerningen 
ikke  været  uden  Frugt.  En  nordamerikansk  Missionær  havde 
saaledes  gjennemreist  hele  Ægypten  og  prædiket  for  Kop- 
terne. Disse  vare  skareviis  strømmede  til  forat  høre  paa 
ham,  og  skjøndt  de  fleste  ere  meget  fattige,  havde  de  dog 
med  meget  Begjær  kjøbt  Bibler  og  Opbyggelsesskrifter  af 
ham  forat  erholde  religiøs  Oplysning.  Meest  modtagelig  for 
christehg  Vækkelse  have  Armenierne  viist  sig,  og  hele  Ar- 
menien have  Nordamerikanerne  omspændt  med  et  Næt  af 
Missionsstationer. 

Ogsaa  blandt  Jøderne  har  man  forsøgt  at  forkynde  Evan- 
gebet  her  i  dette  Land,  hvor  det  først  blev  forkyndt  af  og 
for  Jøder.  Men  dette  stivsindede  Folk  er  endnu  ligesaa 
haardnakket,  som  det  var  paa  Apostlen  Pauli  Tider  (jvfr. 
Ap.  Gj.  28,23  flg.).  De  i  Jerusalem  bosiddende  Jøder  ere 
sløve  og  hgegyldige;  de  fremmede,  som  komme  dertil  forat 
døe  og  begraves  i  deres  hellige  Stad,  ere  saa  fastgroede  i 
deres  Talmudisme,  den  moderne  Pharisæisme,  og  i  deres 
kjødelige  Messiasforventninger,  at  de  Intet  ville  høre  eller 
vide  om  den  sande  Messias.      Muhgviis  kan  der  ogsaa  være 

begaaet  flere  Misgreb  fra  Missionærernes  Side.  Saalecles 
understøttede  man  de  fattige  omvendte  Jøder  med  Penge, 
men  nu  udbredte  det  Rygte  sig,  at  de  havde  ladet  sig  kjøbe 
til  at  blive  Christne,  det  satte  Missionen  i  slet  Ry,  og  man 
maatte  ophøre  dermed.  Heller  ikke  var  det  godt,  at  man 
fra  først  af  vilde  benytte  døbte  Jøder  til  at  prædike  blandt 
Jøderne,  i  den  Tro,  at  disse  bedst  forstode,  hvorledes  der 
skulde  tales.  Det  viste  sig  snart,  at  de  kun  vakte  saameget 
større  Forbittrelse  som  Frafaldne,  og  at  Jøderne  slet  ikke 
vilde  høre  paa  dem,  Saaledes  vare  tvende  Missionærer, 
hvoraf  den  Ene  var  Christen,  den  anden  døbt  Jøde,  komne 
ind  til  en  Jøde,  som  modtog  dem  med  følgende  Tiltale: 
„Dig  (den  Christne)  byder  jeg  velkommen,  thi  Du  er  en 
ærlig  Mand;    vel  lever  Du  i  Løgnen,   men  det  kan  Du  ikke 

gjøre  for,  thi  Du  er  født  i  Løgnen  og  opdragen  i  den 

men  ham  der  vil  jeg  Litet  have  at  skaffe  med,  han  er  en 
Behals  Søn,  thi  han  har  havt  Sandheden,  men  har  atter  for- 
ladt den  for  timelig  Gods  og  Fordeels  Skyld".  —  Der  er 
imidlertid  ikke  faa  af  dem,  som  maae  lide  meget  for  Sand- 
hedens Skyld:  en  af  disse  omvendte  Jøder  fortalte  mig,  at 
hele  hans  Familie  havde  vendt  ham  Ryggen,  fordi  han  var 
bleven  døbt,  og  hans  Fader  havde  i  60  Dage  siddet  paa 
Jorden  og  sørget  over  ham. 

Et  interessant  Bekjendtskab  med  en  af  disse  omvendte 
Jøder  gjorde  vi  i  Professor  Lewyson.  Med  meget  Liv  for- 
talte han  os,  hvorledes  han  i  Aaret  1838  var  bleven  draget 
over  til  Christendommen  ved  at  læse  —  Strausz'  Leben  Jesu. 
Han  studerede  dengang  i  Tydskland  og  var  rationalistisk 
Jøde,  medens  Faderen  var  orthodox  Jøde,  En  Dag  kom 
han  hjem  og  fortalte  med  stor  Glæde  sin  Fader,  at  nu  var 
der  dog  endehg  En  af  de  Christne,  der  havde  vovet  at  tage 
Ordet  fra  Munden  og  vise,  at  det  var  lutter  Humbug  med 
deres  store  Prophet.     ,,0g  derover  glæder  Du  dig."   udbrød 

den  Gamle,  „selv  tro  er  Du  Ingenting,  og  nu  glæder  Du  Dig 
over,  at  de  Christne  heller  Ingenting  troe.-'  Allerede  disse 
Ord  greb  Sønnen,  og  han  gav  sig  nu  til  at  læse  den  nye 
Bog.  Men  snart  gik  det  op  for  ham,  at  saaledes  som  Strausz 
vilde  forklare  Christendommens  Oprindelse,  lod  det  sig  paa 
ingen  Maade  gjøre,  og  han  begyndte  selv  at  læse  i  det 
nye  Testament,  hvilket  han  ikke  tidligere  havde  Kjendskab 
til.  Mere  og  mere  gik  det  op  for  ham,  at  her  var  den 
guddommehge  Sandhed,  og  han  besluttede  tilsidst  at  træde 
over  til  Christendommen.  Han  var  kun  i  Tvivl  om,  til  hvil- 
ket Kirkesamfund  han  skulde  slutte  sig;  thi  romersk  Katho- 
lik  vilde  han  ikke  blive  paa  Grund  af  den  Troestvang,  som 
hersker  i  Katholicismen,  og  Protestantismen  syntes  ham  alt- 
for opløst  i  Partier,  som  indbyrdes  bekæmpe  hinanden. 
Tilfældigviis  var  han  kommen  i  Forbindelse  med  nogle  for- 
nemme Russere ,  og  i  deres  Kirke  meente  han  at  tinde  for- 
nøden baade  Frihed  og  Fasthed.  Han  var  da  bleven  op- 
tagen i  den  russiske  Kirke,  var  reist  til  St.  Petersborg,  og 
var  derfra  kommen  til  Jerusalem. 

Her  i  Jerusalem  var  Professor  Lewyson  sysselsat  med 
et  literært  Arbeide,  som  han  tilskrev  en  ganske  overordent- 
lig Betydning  for  hele  Christenheden.  Det  var  intet  Ringere 
end  en  Udgave  af  den  ældste  Haandskrift  af  det  gamle 
Testament,  ældre  end  nogen  af  de  hidtil  bekj endte  Texter. 
En  Wlirtemberger  ved  Navn  Kraus,  Hgeledes  en  døbt  Jøde, 
var  ham  behjælpelig  dermed,  og  denne  sidste  var  det  nok 
egentlig  hvem  „Opdageisen-'  skyldtes.  Kraus  havde  nem- 
hg  hos  Samaritanerne  i  Sichem  faaet  seet  deres  ældgamle 
Udgave  af  Pentateuchen  (de  fem  Mosebøger).  Den  er  skreven 
paa  en  Art  Pergament  af  Faareskind,  ganske  sort  af  Ælde, 
derfor  ofte  ulæselig.  Samaritanerne  eller  Josephiterne,  som 
Kraus  kaldte  dem,  fordi  de  paastaae  at  nedstamme  fra  Jo- 
seph, gjenime  den  med  største  Omhu,  tillade  ingen  Fremmed 

at  see  den,  og  Kraus  havde  kun  været  saa  heldig  paa  (Tmnd 
af  ganske  særegne  Omstændigheder  at  faae  Adgang  til  den. 
Efter  Samaritanernes  Forsikkring  skal  det  være  den  Afskrift 
af  Moselov,  som  Abisua,  en  Sønnesøn  af  Aarons  Søn  Eleasar 
(1  Krønn.  6,4,  Esra  7,5)  havde  taget  —  et  Haandskrift,  som 
altsaa  vilde  være  over  tre  Aartusinder  gammelt.  Denne 
Text,  som  i  ilere  Henseender  afviger  fra  den  sædvanlige, 
skulde  da  være  den  oprindelige  Urtext,  medens  vor  hebraiske 
Text  kun  skulde  være  en  Oversættelse  fra  Chaldæisk,.  be- 
sørget ved  Esra.  Kraus  var  kommen  i  Besiddelse  af  en 
yngre  Afskrift  af  denne  gamle  Text,  som  dog  var  noget 
ufuldstændig,  idet  den  gik  fra  Gen.  11, u  til  Dent.  29,23. 
Den  var  skreven  paa  Pergament  og  bar  den  mærkelige  Un- 
derskrift: „reddet  udaf  Ilden  ved  Guds  Kraft,  og  i  Seru- 
babels  Nærværelse  fremviist  for  Kongen  af  Babylon.  Intet 
er  brændt,  lovet  være  Gud  for  Moselov!"  Denne  Konge  af 
Babylon  var  Cyrus ,  og  efter  Kraus'  Mening  skulde  dette 
Exemplar  have  hvilet  i  Cyrus'  Haandl  —  ja  Kraus  meente 
endog,  at  det  kunde  være  selve  dette  Exemplar,  som  Yp- 
perstepræsten Hilkias  havde  fundet  paa  Kong  Josias'  Tid 
(2  Kong.  22,8). 

Kraus  var  en  overmaade  elskværdig,  men  ogsaa  en 
overmaade  naiv  og  ukritisk  Mand.  Hans  Text  var  vistnok 
kun  den  samaritanske  Text,  som  frembyder  adskillige  Af- 
vigelser fra  den  hebraiske,  og  den  var  vistnok  kun  en  noget 
yngre  Kopi,  i  hvilken  hine  Slutningsord  vare  bleve  overførte 
med  sædvanlig  Afskriver-Mekanisme  fra  ældre  Exemplarer. 
Professor  Lewyson,  der  besad  langt  større  videnskabelig 
Dannelse  end  Kraus,  indrømmede  ogsaa,  at  det  var  den 
samaritanske  Text,  men  paastod  tilKge,  at  denne  er  oprin- 
deligere  og  paalideligere  end  den  hebraiske  Text.  Den  sa- 
maritanske Udgave  skulde  Christus  have  seet  under  sit  Besøg  i 
Sichem  (Joh.  4)  og  udlagt  den  for  Indbyggerne,  hvorfor  disse 

anerkjendte  ham   som   Messias:    saalecles  skete  det,    at  han 
anerkj endtes  paa  Gariizim.   men  forkastedes  paa  Moria. 

Lewyson  og  hans  Ven  Krans  vare  nu  sysselsatte  med 
det  Herkulesarbeide  at  afskrive  deres  Haandskrift  Ord  for 
Ord  og  Bogstav  for  Bogstav.  De  holdt  nemlig  for.  at  den 
samaritanske  Text  er  bleven  forvansket  i  de  trykte  Udga- 
ver, og  anvendte  nu  en  Slags  Lithographi,  i  hvilken  de  med 
største  Omhu  copierede  hvert  enkelt  Bogstav.  Arheidet. 
hvortil  de  understøttedes  af  den  russiske  Begering,  gik  yderst 
langsomt  fra  Haanden:  de  vare  efter  et  Par  Aars  Forløb 
kun  komne  til  Midten  af  Exodus.  Lewyson  forærede  hver 
af  os  et  Blad  til  Erindring:  da  jeg  i  den  paafølgende  Som- 
mer opholdt  mig  i  Strasburg,  viste  jeg  den  bekjendte  Bibel- 
Kritiker,  Professor  E.  Beuss,  det  og  spurgte  om  hans  Me- 
ning. Han  undersøgte  Bladet  meget  omhyggeligt,  men  kom 
til  det  Resultat,  at  det  Ord  til  andet  lignede  den  almindelig 
bekjendte  samaritanske  Udgave.  Hele  det  storartede  Værk. 
som  Lewyson  og  Kraus  havde  paataget  sig,  var  da  egentlig  et 
allerede  udført  Arbeide.  Heller  ikke  har  jeg  senere  hørt  Noget- 
somhelst  om,  at  deres  Bibel  skulde  være  udkommet  og  have 
vakt  den  Opmærksomhed,  som  upaatvivleligt  vilde  være  bleven 
den  til  Deel,  om  den  havde  havt  den  af  dem  paastaaede  Ælde. 


Medens  vi  færdedes  i  Studier,  Undersøgelser  og  Sam- 
taler paa  Jerusalems  hellige  og  mindeværdige  Steder,  var 
der  et  Spørgsmaal,  som  oftere  paatrængte  sig  os:  „hvad 
Fremtid  er  der  forbeholdt  denne  Stad  og  dette  Land?  er 
der  overhovedet  forbeholdt  dem  nogen  Fremtid,  eller  skulle 
de  henligge  i  det  Øde,  hvori  de  nu  befinde  sig,  til  Dagenes 
Ende,  til  Minde  om  Guds  retfærdige  Straffedomme?"  Yi 
havde  saameget  mere  Leilighed  til  at  anstille  Betragtninger 

herover,  som  flere  af  vore  Venner  i  Johanniter-Hospitiet, 
i  hvilket  vi  havde  vor  Bohg,  i  Særdeleshed  Forstanderen, 
nærede  den  faste  Forventning,  at  Jerusalem  havde  en  stor 
Fremtid  i  Vente.  De  holdt  for,  at  det  gamle  Testamentes 
prophetiske  Spaadomrae  om  Jerusalems  kommende  Herlig- 
hed ikke  blot  skulde  gaae  i  endelig  Opfyldelse  paa  den 
christne  Menighed  over  den  ganske  Jord,  men  ogsaa  i  bog- 
stavelig og  timelig  Forstand  skulde  opfyldes  paa  det  nuvæ- 
rende Jerusalem.  De  lagde  ikke  Dølgsmaal  paa,  at  disse 
Forventninger  havde  en  væsentlig  Andeel  i,  at  de  havde 
kaaret  Jerusalem  til  deres  Opholdssted  trods  alle  de  Savn, 
som  de  her  maatte  linde  sig  i,  og  de  Besværligheder  og  Tryk 
af  forskjellig  Art,  som  de  vare  underkastede.  Men  alt  dette, 
meente  de,  kunde  man  vel  tinde  sig  i,  naar  man  tænkte  paa, 
at  den  nuværende  Jammerlighed  snart  skulde  omskiftes  med 
en  stor  og  pragtfuld  Herlighed,  samt  paa  alle  de  mærkvær- 
dige Ting,  som  Gud  endnu  vilde  aabenbare  der.  Det  syntes 
heraf,  at  de  holdt  for,  at  denne  Fremtid  ikke  var  saa  alde- 
les Ijeru,  men  at  de  muligviis  selv  skulde  komme  til  at  op- 
leve den  og  faae  Deel  i  al  den  Herlighed. 

Disse  Anskuelser,  som  i  en  ikke  ringe  Grad  nærme  sig 
Chiliasmens  Forventninger  om  det  tusindaarige  Riges 
Komme,  vil  man  kunne  træffe  ogsaa  udenfor  Jerusalem, 
navnlig  i  forskjellige  Kredse  af  opvakte,  pietistiske  Christne 
i  Tydskland.  Man  vil  bl.  A.  tinde  dem  fremsatte  i  crasseste 
Umiddelbarhed  i  et  lille  nys  udkommet  Skrift  over  Jerusa- 
lem af  en  ung  tydsk  Præst*).  Dette  synes  at  have  fundet 
Bifald  og  Tilslutning  hos  Adskillige,  da  det  allerede  er  ud- 
kommet i  andet  Oplag.  Til  Grund  for  sin  Udvikling  lægger 
Forfatteren  de  prophetiske  Syner  i  det  gamle  Testament  og 


*)  J.  Boegehold,  Jerusalem  und  die  heiligen  Ståtten  nebst  einem 
Anlaange  iibei'  die  Zukunft  Israels  und  des  heiligen  Landes. 
Zweite  Auflage  1876. 

i  Johannes'  Aabenbaring.  Med  stor  Sikkerhed,  som  om  der 
ikke  kunde  være  mindste  Tvivl  om  Udlægningen  af  disse 
ofte  dunkle  og  vanskelige  Steder,  giver  han  en  Fremstilling 
af  Jerusalems  kommende  Herlighed.  Ikke  alene  skulle  . 
Jøderne  atter  vende  tilbage  til  Palæstina,  paa  Ny  blive  et 
Folk  og  en  Stat  og  dernæst  omvende  sig  til  Tro  paa  Chri- 
stendommen —  men  dernæst  skulle  de  atter  opbygge  Temp- 
let nøiagtigt  efter  den  af  Propheten  Ezechiel  udkastede 
Byggeplan  og  der  oprette  en  ny  levitisk  Gudstjeneste  med 
et  nyt  aaronitisk  Præsteskab,  indtil  endelig  Christi  Gjenkomst 
finder  Sted  og  med  den  Dommedag.  Varslerne  om  Gog  og 
Anticliristen ,  om  Slaget  ved  Harmageddon  tages  ligeledes  i 
bogstavelig  Forstand  og  der  forsøges  Udtydning  deraf:  Gog 
og  Kongen  i  Norden  udlægges  om  Rusland,  som  efterhaan- 
den  underkaster  sig  hele  Asien,  „Østens  Konger"  (Joh.  Aab. 
16,12)  tydes  om  Englænderne  i  Ostindien  o.  s.  v. 

Alt  dette  er  Afveie,  paa  hvilke  en  from  og  christelig 
Phantasi  ofte  har  forvildet  sig,  uden  at  der  er  kommet  Andet 
ud  deraf  end  Skuffelse  og  Tomhed.  Saavel  Evangelisterne 
som  i  Særdeleshed  Apostlen  Paulus  have  med  tilstrækkelig 
Klarhed  efterviist,  at  de  prophetiske  Spaadomme  have  faaet 
deres  Opfyldelse  i  Jesus  Christus  og  hans  Menighed,  at  den 
sidste  er  det  Aandens  Israel,  som  er  den  sande  Arving  til 
Guds  Forjættelser,  medens  Israel  efter  Kjødet  d.  e.  det  nu- 
værende Folk  Israel  har  tabt  sin  Ret  dertil  (Gal.  4,22—31)' 
Og  med  Folket  har  ogsaa  Landet  og  Hovedstaden  tabt  sin 
Ret.  Det  Jerusalem,  hvem  nu  Forjættelserne  gjælde,  er 
„Jerusalem  oventil"  (Gal.  4,26),  d.  e.  Christi  Menighed  i  sin 
Kamp  paa  Jorden  og  i  sin  Seir  i  Himlen. 

Om  det  skulde  behage  Gud  at  lade  Jerusalem  og  Palæ- 
stina, som  nu  henligger  som  et  vissent  Rodskud,  atter  fange 
nyt  Liv  og  ny  Kraft,  derom  kunne  vi  Intet  vide.  Umuligt 
er  det  ikke.  efterdi  Intet  er  umuhgt  for  Gud  (Luk.  I.37),  og 

Betingelserne  derfor  ere  tilstede,  saalænge  Landet,  Byen  og 
Folket  endnu  existere.  Og  vel  kunne  vi  tænke  os  en  luasse- 
viis  Omvendelse  af  Israel,  hvortil  ogsaa  Paulus  hentyder 
(Rom.  11).  og  at  dette  muligviis  ved  Ivjøb  kunde  komme  i 
Besiddelse  af  sit  gamle  Arveland.  tage  Bolig  der  og  atter 
opblomstre  til  et  lykkeligt  FolkeHv,  Men  der  er  ingen  Grund 
til  at  antage,  at  det  her  skulde  udfolde  større  Magt  og 
Glands  end  andre  christne  Folkefærd  i  de  dem  tildeelte  Lande. 
Jerusalems  Betydning  ligger  derfor  for  os  i  Stadens  For- 
tid, ikke  i  dens  Fremtid.  Ikke  det  Dunkle  og  Uvisse,  som 
knytter  sig  til  denne,  skulde  vi  gjøre  til  Gjenstand  for  vor 
Tro  og  vort  Haab.  men  det  Faste  og  Klare,  som  har  fundet 
Sted,  og  som  nu  tilhører  den  hellige  Historie,  dette  er  det. 
som  skal  danne  det  sikkre  Grundlag  for  vor  Tro.  og  som  til 
alle  Tider  vil  give  denne  By  en  aldeles  enestaaende  Plads 
mellem  alle  Jordens  øvrige  Stæder,  hvor  berømmelige  og 
glandsfulde  de  end  kunne  være .  og  heri  er  det  prophetiske 
Ord  opfyldt,  at  Moria  Bjerg  skal  blive  hoit  over  alle  Bjerge 
(IMicha  4,1.  Es.  2.2). 


PALÆSTINA  OG  SYRIEN. 


H.  Scharling:  En  Pilgrimsfærd.  J2 


Udflugter  fra  Jerusalem. 

Kortfattet   Overblik    over    Palæstinas    Geographi. 


JNaar  man  betænker  den  overordentlige  Rolle,  som  Pa- 
læstina har  spillet  i  Menneskehedens  BUstorie,  og  samtidigt 
kaster  et  Blik  paa  Landkortet  og  betragter  dets  Størrelse, 
da  kan  man  ikke  noksom  forbauses  over  dets  ringe  Udstræk- 
ning. I  Asiens  vældige  Fastland  med  de  vidtstrakte  Land- 
masser er  det  som  et  forsvindende  Punkt.  Landets  Længde 
fra  Nord  til  Syd  er  35  Mil,  dets  største  Bredde  25  Mil,  og 
dets  Fladeindhold  kan  angives  mellem  450  og  500  Qvadrat- 
mile:  med  andre  Ord  hele  Landet  er  af  samme  Størrelse 
som  Nørrejylland.  Fuldkomment  nøiagtigt  kan  Palæstinas 
Størrelse  i  Oldtiden  ikke  angives,  da  dets  Grændser  vare  af 
forskjellig  Udstrækning  til  de  forskjellige  Tider.  Ogsaa  maa 
der  skjelnes  mellem  Landets  forjættede  Grændser  og  dets 
virkehge  Grændser;  hine  strække  sig  nemlig  videre  end  disse 
Dette  maa  ikke  betragtes  som  nogen  Skuffelse  eller  noget 
Afslag  paa  de  oprindelige  Forjættelser,  men  det  maa  er- 
indres, at  disse  aldrig  vare  ubetingede,  men  knyttede  til  Fol- 
kets Lydighed  mod  Guds  Lov.  Da  nu  Israel  gjorde  sig 
skyldig  i  Affald  fra  Loven,  i  Ulydighed,  Trods  og  Haard- 
hjertethed,  kan  det  ikke  undre,  at  Virkeligheden  kom 
til  at  staae  tilbage  for  Forjættelsen.  Allerede  i  1  Mos.  10,i9 
nævnes  Kanaans  Grændser,    og  i  4  Mos.  34   samt  Josva  15 

flg.  angives  Grændserne  ved  Hjælp  af  mange  Stedligheder. 
Da  flere  af  disse  imidlertid  ere  ubekj endte  for  os,  opstaaer 
herved  Usikkerhed.  Sin  største  Udstrækning  fik  Riget  under 
Salomon,  da  det  naaede  til  Thipsa  (Thapsakus)  ved  Euphrat, 
til  Gaza  ved  Middelhavet  og  til  Eziongeber  og  Elath  ved 
det  røde  Hav:  her  var  altsaa  Forjættelsen,  som  var  given 
til  Abraham,  gaaet  i  Opfyldelse,  at  det  forjættede  Land 
skulde  strække  sig  fra  Ægj'ptens  Bæk  til  Floden  Euphrat 
(1  Mos.  15,18).  Men  da  Riget  efter  Salomons  Død  deeltes, 
sank  det  hurtigt  sammen  og  blev  tilsidst  et  let  Bytte  for  de 
omboende  Stormagter.  Kyststrækningen  langs  Middelhavet 
var  kun  undtagelsesviis  paa  enkelte  Steder  under  Israels 
Herredømme,  nemlig  Saronssletten  fra  Joppe  til  Forbjerget 
Karmel;  Syd  for  denne  Strækning  stængtes  de  ude  af  Phi- 
listerne,  og  mod  Nord  af  Phonizierne.  Israeliterne  vare  i 
Oldtiden  intet  Handelsfolk,  de  følte  ikke  som  deres  dristige 
Naboer  Lyst  til  at  vove  de  æventyrlige  Farter  over  Havet 
til  fjerne  Lande,  men  holdt  sig  helst  inden  Døre. 

Stængede  Havet  inde  mod  Vest,  da  var  Afsondringen 
ikke  mindre  mod  Øst  og  Syd  ved  de  store  Ørkener,  som 
her  skille  fra  Omlandene,  medens  endelig  Libanons  Bjerg- 
kjæder  taarne  sig  Nord  for  Landet.  Saaledes  var  Folket  ved 
det  store  Hav,  som  det  hverken  havde  Mod  eller  Evne  til 
at  befare,  ved  Ørkener  og  Bjerge  afsondret  fra  Omverdenen, 
men  netop  denne  Afsondring  danner  et  vigtigt  Moment  i 
Guds  Frelseshuusholdning.  Thi  skulde  dette  egenraadige, 
sandselige  Folk  med  sin  Lyst  til  Afgudsdyrkelse  være  Ud- 
vælgelsens Folk  med  de  store  Forjættelser  og  de  guddomme- 
lige Sandheder,  som  i  Tidens  Fylde  skulde  blive  hele  Men- 
neskeslægtens fælles  Eie,  da  kunde  det  kun  skee  derved^  at 
det  saa  meget  som  muligt  holdtes  ude  fra  Berøring  med  de 
omboende  store  Culturfolk  og  deres  bedaarende  Afgudsdyr- 
kelse.    Som  Faarehj orden,  der  græsser  i  Skovens  Eensomhed 

paa  Karmels  Top  (Micha  T.u),  saaledes  var  Israels  Folk  i 
det  forjættede  Laud  under  guddommelig  Varetægt,  medens 
alle  Hedningefolkene  vandrede  deres  egne  Veie. 

Dog  denne  stille  Eensomhed  skulde  kun  vare  til  en  Tid. 
Den  Dag  skulde  komme,  da  Guds  Aabenbaring,  som  havde 
fundet  Sted  inden  disse  snævre  Landemærker,  skulde  kund- 
gjøres  blandt  alle  Hedningefolk  indtil  Jordens  yderste  Ender. 
Men  ogsaa  hertil  var  Landets  Beliggenhed  fortrinlig  egnet. 
Det  laa  nemlig  midt  mellem  Oldtidens  store  Culturlande  og 
kan  siges  at  have  befundet  sig  i  den  daværende  Civilisations 
Centrum.  Imod  Syd  laa  Ægj^Dten  med  sine  tusindaarige 
Pyramider  og  sine  colossale  Templer  langs  Nilfloden  dybt 
ind  i  det  fjerne  Æthiopien,  dertil  Arabien  med  sine  sjeldne 
Krydderier  og  Kostbarheder,  med  en  kjæk  og  dristig  Be- 
folkning, som  engang  i  senere  Tider  skulde,  rigtignok  kun 
for  en  kort  Tid,  underlægge  sig  den  halve  Verden.  Hin- 
sides Arabien  var  det  drømmerige  Indien,  som  til  alle  Tider 
har  været  Gjenstand  for  de  store  Verdenserobreres  længsels- 
fulde Attraa.  Mod  Xord-Vest  laa  Mesopotamien,  i  hvis 
frugtbare  Eloddale  Menneskeslægten  havde  fæstet  Bolig  fra 
de  ældste  Tider  og  bygget  Kæmpebyerne  Niniveh  og  Baby- 
lon. Mod  Nord  have  vi  Syrien  og  Lilleasien  med  hele  Old- 
tidens rige  Cultur,  og  endelig  mod  Vest  dukker  op  af  Ha- 
vets Skjød  Grækenland  med  sine  mange  Øer  og  Rom,  som 
er  kaldet  til  at  grunde  et  Verdensherredømme.  De  nævnte 
Lande  udgjøre  Oldtidens  Culturverden  og  midt  imellem  dem 
ligger  Palæstina.  Med  god  Føie  kunde  derfor  Propheten 
Ezechiel  udbryde  (5,5):  „dette  er  Jerusalem,  midt  iblandt 
Folkene  satte  Herren  hende  og  Landene  trindt  omkring 
hende."  Som  Frelsens  udkaarede  Land  laa  Palæstina  midt 
imellem  alle  de  store  Hedningefolk,  paa  det  at  Guds  aaben- 
barede  Ord  derfra  kunde  straale  ud  over  den  ganske  Verden 
og  blive  Liv  og  Frelse    for    alle    dem,    som    vilde    give   det 

Hjerterum.  Men  den  mærkelige  Forskjel  fremtræder  i  den  hi- 
storiske Udvikling,  at  medens  det  gamle  Testamente  viser  os 
Israels  Folk  i  mangehaande  Forbindelser  med  de  store  Cul- 
turmagter  mod  Øst  og  Syd,  Assyrien,  Babylon  og  Ægyjoten, 
saa  peger  det  nye  Testamente  afgjort  mod  Vest.  mod  Græ- 
kenland og  Rom.  Thi  Østens  Folk  ere  altfor  dybt  sunkne  i 
Naturalismen,  til  at  Christendommen  som  seirende  Aands- 
magt  kan  trænge  igjennem,  her  kan  den  kun  virke  sporadisk, 
derimod  i  hine  vestlige  og  nordlige  Lande,  hvor  den  „selv- 
bestemte Menneskehed"  *)  har  hjemme,  der  er  Stedet,  hvor 
den  nye  Verdensreligion,  den  eneste  sande,  skal  feire  sine 
skjønneste  og  herligste  Seire. 

I  Modsætning  til  Landets  Lidenhed  stod  dets  stærke 
Befolkning.  Vel  mangle  vi  her  bestemte  Angivelser,  men  af 
enkelte  Antydninger  kunne  vi  slutte  os  tilnærmelsesviis  til 
den.  Kong  David  lod  holde  Folketælling  og  heraf  fremgik 
som  Resultat  1,300,000  vaabenføre  Mand  (2  Sam.  24,9),  h^al- 
ket  bringer  os  til  at  antage,  at  der  med  Qvinder  og  Børn 
maa  have  været  4  eller  5  Millioner.  Josephus  fortæller,  at 
der  i  G-alilæa,  som  var  hans  Fædrehjem  og  hvor  han  havde 
Overanførselen  under  Begyndelsen  af  den  jødiske  Krig,  fand- 
tes 204  Byer,  af  hvilke  den  mindste  talte  15,000  Indbyg- 
gere.*) Dette  vilde  alene  for  Galilæas  Vedkommende  føre 
til  en  Befolkning  af  over  3  Millioner.  Man  har  dra- 
get disse  Talstørrelser  i  Tvivl  og  i  dem  fundet  et  Beviis  paa 
Josephus'  Upaalidelighed  og  Lyst  til  pralende  Overdrivelse. 
Andre  have  dog  taget  ham  i  Forsvar  og  ved  en  Sammenlig- 
ning med  de  stærkest  befolkede  Egne  i  England  og  Belgien 
efterviist,  at  det  ikke  er  nogen  Umulighed,  især  naar  det 
tages  i  Betænkning,  hvor  tarvelig  Østerlænderen  er,  og  hvor 


*)   See  „Menneskehed  og  Christendom  i  deres  historiske  Udvikling", 
1872.     I. 
**)   Den  jødiske  Krig  111,3  cfr.  Josephi  Liv  45. 


183 

lidet  han  behøver  til  sit  Livsophold.*)  Angaaende  Jerusa- 
lems Indbyggerantal  fortæller  Josephus.  at  den  romerske 
Statholder  Cestius  lod  Paaskelammene  tælle,  hvilket  gav 
255,600  Lam:  naar  der  paa  hvert  Lam  regnes  ti  eller  tyve 
Personer,  som  fortærede  det,  giver  det  mellem  3  og  4 
Millioner.**)  Det  maa  dog  erindres,  at  ved  Paasketid  strøm- 
mede store  Skarer  fra  hele  Landet  som  fra  Nabolandene  op 
til  Hovedstaden.  Under  Jerusalems  Beleiring  og  Indtagelse 
omkom  over  en  Million  Mennesker.***)  Atter  her  bliver 
det  en  Graade,  hvorledes  Staden  indenfor  sine  Mure,  hvis 
Omfang  vi  ovenfor  (S.  52)  have  betragtet,  kunde  rumme  en 
saadan  Menneskemasse,  men  det  bør  erindres,  deels  at  en 
stor  Deel  af  Landbefolkningen  var  strømmet  ind  i  Hoved- 
staden, deels  at  denne  med  sine  Høie  og  Dale  frembrød  et 
større  Fladerum,  endelig,  at  Befolkningen  kunde  være  tæt 
sammenstuvet  paa  de  flade  Lofter  og  Tage.  —  I  vore  Dage 
da  Landet  henligger  halvt  som  en  Ørken,  er  Befolkningen 
yderst  sparsom  og  er  neppe  mere  end  en  halv  Million  i  hele 
Palæstina,  altsaa  knap  en  Tiendedeel  af  hvad  den  var  i 
Oldtiden.  Jødernes  Antal  over  den  ganske  Jord  kan  maaskee 
anslaaes  til  sex  eller  syv  Millioner,  hvoraf  fremgaaer  det 
mærkelige  Resultat,  at  deres  Mængde  efter  henved  2000 
Aars  Porløb  synes  at  være  det  samme  som  paa  Christi  Tid, 
kun  at  dengang  den  overveiende  Deel  boede  inden  Palæsti- 
nas snævre  Grændser,  medens  Folket  nu  er  sjn^edt  over  den 
ganske  Jord  blandt  alle  Folkeslag. 

Navnet  Palæstina,  hvormed  Landet  nu  almindeligt  be- 
nævnes, har  ikke  hjemme  i  Skriften.  Hvor  det  mulig^^is 
forekommer  en  enkelt  Gang  i  Oversættelser  f.  Ex.  2  Mos. 
15,14,  er  det  en  Gjengivelse  af  det  hebraiske  Feleschet,  som 


*)   Raumer,  Palæstina.     1850.     S.  431. 
**)   Jødiske  Krig  VI,9. 
***)   Smstds. 

betyder  Philisterlandet.  Heraf  dannedes  den  græske  Form 
iinXuiaiivii,  som  af  de  senere  jødiske  Skribenter,  Joseplms 
og  Philo,  brugtes  om  hele  Landet ;  fra  disse  gik  det  over 
til  de  græske  og  romerske  Geographer,  som  atter  have  over- 
ført det  til  os.  —  Landets  oprindelige  Navn  er  Kanaan. 
d.  e.  Lavlandet,  vistnok  i  Modsætning  til  Syrien,  som  kaldes 
Aram,  d.  e.  Høilandet,  formedelst  Libanons  mægtige  Bjerg- 
kjæder.  Paa  Grund  af  de  guddommelige  Løfter,  som  knyttede 
sig  til  dét,  og  den  særegne  Plads,  som  det  indtager  i  Guds  Ri- 
ges Historie,  kaldes  det  ogsaa  det  forjættede  Land  eller 
det  hellige  Land,  Navne,  som  det  har  baaret  indtil  den 
Dag  idag  og  fremdeles  vil  bevare,  saalænge  der  er  Christen- 
tro og  Cliristenmenighed  til,  altsaa  til  Dagenes  Ende. 

Strax  efter  at  Israels  Folk  havde  taget  Landet  i  Be- 
siddelse, delte  de  det  efter  de  tolv  Stammer,  hvad  allerede 
den  gamle  Patriarch  Jakob  paa  sin  Dødsseng  havde  udtalt 
i  et  prophetisk  Skue  (1  Mos.  49).  Det  er  interessant  med 
denne  Høisang  for  Øie  at  følge  Landets  physiske  Beskaffen- 
hed og  see,  hvorledes  hiin  Propheti  fra  en  fjern  Oldtid  slaaer 
til  om  end  ikke  i  alle  Enkeltheder,  saa  dog  i  de  store  Grund- 
træk. Juda,  som  „binder  sit  Æsel  ved  Vinstokken,  tvætter 
sin  Klædning  i  Yin  og  sin  Kappe  i  Drueblod"  (V.  11)  er 
det  bedste  Yinland  i  hele  Palæstina,  endnu  stedse  er  Vinen 
fra  Bethlehem  og  Hebron  den  mest  søgte  —  Benjamin,  „den 
rivende  Ulv,  som  om  Morgenen  fortærer  Rov,  om  Aftenen 
uddeler  Bytte"  (V.  27)  er  de  vilde  og  steile  Bjergpasser, 
som  føre  ind  til  Judæ  Bjerge  fra  Norden  —  Joseph  faaer  i 
sine  Sønner  Ephraim  og  Manasse  de  rigeste  Velsignelser  „Him- 
lens Velsignelser  ovenfra  og  Dybets  Velsignelser  nedenfra  — 
han  er  en  Søn  af  det  frugtbare  Træ  ved  Kilden,  hvis  Døttre 
(d.  e.  Grene)  skride  henover  Muren"  (V.  22 — 26),  og  saaledes 
ere  ogsaa  de  nævnte  Stammer  rigt  skovbevoxet  Land  med 
mange  Kildevæld,  rigeligt  vædet  af  Dug  og  Regn—  o.  s.  f. 

Da  Eiget  blev  et  Kongedømme,  tabte  den  gamle  Stamme- 
inddeling  sig,  og  paa  Christi  Tid  var  det  inddeelt  i  de 
fire  Provindser,  Judæa,  Samaria,  Galilæa  og  Peræa,  en 
Inddeling,  som  man  endnu  stedse  betjener  sig  af,  uagtet  den 
i  Virkeligheden  for  længe  siden  har  ophørt,  men  den  nuvæ- 
rende tyrkiske  Inddeling  i  16  Landskaber  kan  ikke  frembyde 
nogen  Interesse  for  os. 

Hvad  der  særligt  udmærker  Palæstina,  er  den  rige  Af- 
vexling  i  Landskabet,  som  findes  inden  saa  snævre  Grænd- 
ser.  Snart  er  man  ude  paa  den  hvide  sandede  Kyst  og 
skuer  ud  over  det  store  Hav,  snart  inde  i  romantiske 
Bjergdale  med  herlige  Skove  og  friske  Kildevæld,  snart  i 
øde  solbrændte  Fjeldørkener,  hvor  Alt  er  Steen  og  Sand, 
for  saa  atter  at  nærme  sig  Floden  med  den  tætte  Kratskov 
langs  Bredderne.  I  Oldtiden,  da  Landet  var  ypperligt  op- 
dyrket og  tæt  befolket,  maa  denne  Forskjel  have  gjort  sig 
endnu  stærkere  gj  ældende  end  nuomstunder,  da  saa  Meget 
hgger  hen  i  menneskeforladt  Øde.  Og  dog  vil  man  endnu 
stedse  trods  Tomhed  og  Forladthed  blive  mægtigt  greben  i 
Sind  og  Hjerte  af  en  snart  mild  og  yndefuld,  snart  storslaaet 
og  skrækindjagende  Natur. 

Langs  Middelhavet  strækker  Kystlandet  sig,  med  lave 
Kridtbjerge  eller  med  vidtstrakte  Sletter  med  fortræffelig 
Muldjord,  som  i  Oldtiden  var  opdyrket  og  bebygget  med 
folkerige  Stæder,  men  nu  er  øde  og  ubeboet,  kun  i  Foraars- 
tiden  dækket  med  et  rigt  Blomstertæppe.  Ofte  er  det  gjen- 
nemskaaret  af  de  saakaldte  "VVadi'er,  korte,  dybe  Flodleier, 
som  i  Regntiden  gjennemstrømmes  af  rivende  Vandløb,  men 
i  Sommeren  fremvise  det  tørre  Sand  og  Kiselstene.  Flere 
af  dem  ere  dog  større  og  danne  virkehge  Bække  eller  Flo- 
der, blandt  hvilke  Kisons  Bæk  langs  Karmel  og  Belusfloden 
Syd  for  Akko,  hvor  Glasset  siges  at  være  opfundet,  ere  de 
meest    navnkundige.      Kun    et    Par   Steder   træde   Bjergene 

heelt  ud  til  Havet,  især  kan  her  nævnes  Karmelbjerget  med 
sine  mærkelige  Grotter  og  sine  deilige  Skove,  som  stolt  og 
dristigt  hæver  sig  op  over  det  skummende  Middelhav.  Nord 
for  Karmel  ligger  Akkosletten  omkring  Byen  Akko  eller  St. 
Jean  d'Acre,  hvilken  atter  mod  Nord  begrændses  af  „den 
tyriske  Stige"  (scala  Tyriorum),  eller  Ras  en  Nakuras,  et 
Forbjerg,  som  reiser  sig  brat  over  Havet.  Syd  for  Karmel 
ligger  den  store  Saronsslette,  som  i  en  Længde  af  20  Mile 
strækker  sig  heelt  ned  til  „Ægyptens  Bæk" ,  den  ældgamle 
Grændseflod  mod  Ægypten.  Den  sydligste  Deel  kaldtes 
ogsaa  Sephelesletten,  og  her  var  det,  Phihsterne  boede.  Men 
langs  hele  Kysten,  hvor  tidligere  rørte  sig  et  driftigt  Han- 
delsliv, findes  ingen  Havne  længer :  de  ere  tilsandede  og  frem- 
byde i  det  Høieste  aabne  Ankerpladse,  Seiladsen  er  derfor 
farlig  under  de  stærke  Storme,  som  stundom  rase,  og 
Skibene  maa  i  saa  Fald  søge  heelt  op  til  Beirut,  inden  de 
kunne  finde  en  nogenlunde  sikker  Plads  (jvnfr.  ovenfor  S.  21). 
Fra  Kysten  stiger  man  op  til  det  vestlige  Høiland.  som, 
strækkende  sig  fra  Nord  til  Syd  dog  hyppigt  udsender  Side- 
kjæder  i  østlig  og  vestlig  Retning  med  mellemliggende  frugt- 
bare Dale.  Disse  Bjerge  ere  dannede  af  Kalk  eller  Kridt, 
have  derfor,  hvor  de  ikke  ere  dækkede  af  Græs  eller  Væxter, 
en  hvidlig  eller  graaguul  Farve,  og  frembyde  mange  mærke- 
lige Huler  og  Grotter.  Her  findes  ypperlige  Græsgange  og 
tidligere  store  Skove ,  som  nu  for  en  stor  Deel  ere  omhug- 
gede eller  brændte.  Endog  de  steile  Bjergskraaninger  kunne 
opd}Tkes,  naar  de  jævnes  i  opadstigende  TeiTasser  forat  for- 
hindre de  stærke  Regnstrømme  fra  at  skylle  Muldjorden 
bort. —  Høist  mod  Nord  ligge  Napthah  Bjerge,  som  ere  en 
Udløber  fra  Antilibanon,  og  hvis  sydligste  Punkt  dannes  af 
den  mærkeUge  Bjergfæstning  Saphed,  som  brat  og  utilgænge- 
lig hæver  sig  op  over  Sletten,  synlig  i  lang  Afstand  og  der- 
for af  Mange  antaget  for  at  være  „Staden  paa  Bjerget,  som 

ikke  kan  skjules"  (Matth.  5.u).  Vest  og  Syd  for  disse  Bjerge 
ligger  det  galilæiske  Høiland,  som  hæver  sig  indtil  4000  Fod 
over  Havet.  Det  gjennemskæres  tværs  over  af  den  henved 
fire  Mil  lange  og  en  Mil  brede  Sebulons  Høislette.  et  bølge- 
formet Land,  som  strækker  sig  fra  Akkos  Slette  mod  Vest 
indtil  Genezareth  Sø.  Denne  begrændses  atter  af  Bjergene 
omkring  Nazareth,  1200  Fod  høie,  dernæst  af  det  frit  staa- 
ende  Thabor,  den  saakaldte  Lille  Hermon  og  endelig  Gil- 
boas  Bjerge,  som  saae  Sauls  sidste  fortvivlede  Kamp  med 
Phihsterne  og  hans  Selvmord.  Hele  dette  Høiland  falder 
mod  Syd  og  Vest  af  imod  den  fire  Mil  lange,  kornrige 
lisreels  eller  Esdraelons  Slette.  Fra  gammel  Tid  har  denne 
været  en  yndet  Valplads,  hvor  de  kæmpende  Folkeslag  mød- 
tes og  udfoldede  deres  slagfærdige  Rækker  over  de  vidt- 
strakte Marker,  og  gjerne  gik  det  da  saaledes,  at  den,  som 
vandt  Seir  her,  med  det  Samme  vandt  Herredømmet  over 
Palæstina. 

Fra  lisreels  Slette  stiger  man  atter  op  imod  Syd  til 
Ephraims  Bjerge,  som  fylde  største  Delen  af  Samaria.  De 
ere  dækkede  med  Krat  og  Skov,  og  mange  Kildevæld  findes, 
Hgesom  der  ogsaa  ere  skjønne  Græsgange  og  Frugthaver. 
I  Særdeleshed  er  Dalstrøget  omkring  Sichem,  det  nuværende 
Nablus,  beliggende  mellem  de  tvende  Bjerge  Ebal  og  Gari- 
zim,  af  en  sj^elden  Skjønhed:  her  findes  skyggefulde  Haver 
med  Overflod  af  sydlandske  Frugter,  talløse  smaae  Bække 
forfriske  Luften  og  risle  muntert  under  det  tætte  Løv. 

Den  vildeste  og  goldeste  Deel  af  det  vestlige  Høiland 
danner  Judæ  Bjerge  med  de  nøgne  skovløse  Toppe  og  de 
stenede  Veie.  Omkring  Jerusalem,  der  er  et  Slags  Centrum, 
naae  de  en  Høide  af  2500  Fod  over  Havet,  ved  Bethlehem 
ere  de  endnu  noget  høiere  og  høiest  omkring  Hebron,  indtil 
3000  Fod.  Især  imod  Øst,  henad  Jericho  og  det  døde  Hav, 
blive  Bjergformationerne    vilde  og  sønderrevne,  og  al  Vegeta- 

tion  ophører  tilsidst,  saa  at  kun  de  nøgne  Klippevægge  rage 
frem  i  graaguul  Eensformighed.  Dette  er  den  saakaldte 
Judæ  Ørken. 

Parallelt  med  dette  vestlige  Høiland  ligeledes  i  Retnin- 
gen fra  Nord  til  Syd  strækker  sig  det  østlige  Høiland  gj en- 
nem  Peræa,  bestaaende  af  Gileads  og  Moabs  Bjerge.  Mellem 
det  vestlige  og  østlige  Høiland  ligger  en  dyb  Indsænkning, 
som  i  geologisk  Henseende  er  den  mærkeligste  Deel  ^f 
Landet,  det  er  El  Olior  eller  Jordandalen.  Dens  Længde 
er  nogle  og  tyve  Mil.  dens  Bredde  mellem  een  og  tre  Mil, 
den  gaaer  i  lige  Linie  fra  Nord  til  Syd,  til  begge  Sider 
indhegnet  af  Bjerge.  Dalen  ligger  dybt  nede.  Sommer- 
solen brænder  med  en  ægyptisk  Varme,  og  de  kjølige  Ve- 
stenvinde fra  Havet  stænges  ude  af  Bjergene.  Midt  igj en- 
nem  hele  Dalen  gaaer  en  meget  snæver  Revne,  som  ligger 
femten  eller  tyve  Fod  dybere,  det  er  Jordanflodens  Leie. 
Floden  udspringer  ved  Hermonbjergets  Fod,  gjennemstrøm- 
mer  Meromsøen,  Genezarethsøen,  og  løber  ud  i  det  døde 
Hav,  som  ligger  1300  Fod  under  Havfladen.  Dens  Løb  er 
rivende,  fuldt  af  Cascader  og  smaae  Fald,  slaaer  mangfoldige 
Bugtninger  og  er  useilbart.  Kun  med  stort  Besvær  og  under 
Livsfare  lykkedes  det  den  amerikanske  Løitnant  Lynch  at 
føre  et  Par  Baade  ned  ad  Floden  til  det  døde  Hav  (see 
S.  14).  Det  snævre  Flodleie  er  bevoxet  med  tæt  Krat  og 
Underskov  eller  med  høie  Siv,  Boliger  for  Panthere,  Losser 
og  Vildsvin.  Derimod  henligger  den  øvrige  Deel  af  Jor- 
dandalen som  en  øde  og  afbrændt  Steppe,  thi  Jordanfloden 
ligger  for  dybt  til  at  kunne  vande  den.  Hele  denne  eien- 
dommelige  Dalsænkning  er  upaatvivleligt  frembragt  ved  vul- 
kanske Kræfter,  hvis  Virksomhed  kjendes  endnu  tydeligere 
i  og  omkring  det  døde  Hav.  Man  faaer  Indtrykket  af,  at 
det  vestlige  og  østlige  Bjergland  engang  have  dannet  en 
sammenhængende  Masse ,  men  er  blevet  revet    fra  hinanden 

ved  en  voldsom  Eruption,  som  fremkaldte  hiin  dybe  Dal, 
hvor  Jordanfloden  bar  sit  Leie,  men  iøvrigt  strækker  sig 
meget  videre,  nemlig  heelt  ned  til  det  røde  Hav.  Men  her- 
ved har  Jordanfloden  faaet  et  fra  alle  andre  Floder  høist  for- 
skjelligt  Løb  og  Leie.  I  nogle  faa  Miles  Afstand  fra  Havet 
løber  den  ikke  ud  deri,  men  parallelt  dermed;  den  forener 
ikke  Folkene  og  letter  Samfærdslen  mellem  dem,  men  ad- 
skiller dem  tvertimod  fra  hinanden;  ingen  frugtbare  Dale  og 
Sletter  strække  sig  langs  dens  Bredder,  og  ingen  folkerige 
Byer  ere  opførte  ved  dens  Løb.  Naar  andre  Floder  frem- 
kalde Liv,  Velstand  og  talrig  Folkemængde,  saa  er  Jordan- 
floden en  af  de  ødeste  og  meest  forladte  Strækninger  i  Lan- 
det. Og  underligt,  som  denne  Flod  lukker  af  for  Landet, 
maatte  den  ogsaa  underfuldt  lukkes  op,  dengang  da  Herren 
selv  førte  Folket  derover  forat  tage  dét  forjættede  Land  i 
Besiddelse.  Laudet  Vest  for  Jordan  er  da  ogsaa  ret  egent- 
hg  det  forjættede  Land,  til  hvilket  den  hellige  Historie  knyt- 
ter sig,  medens  det  østlige  Land,  Peræa,  om  det  end  hørte 
med  i  politisk  Forstand  til  Riget,  dog  mere  er  stillet  uden- 
for og  spiller  ikke  nogen  fremtrædende  Rolle  hverken  i  den 
gamle  eller  den  nye  Pagts  Dage.*) 


Peræa  eller  Landet  Østen  for  Jordan  laa  udenfor 
vor  Reiseplan.  Deels  er  Usikkerheden  meget  stor,  det 
er  gjennemstreifet  af  røveriske  Beduinstammer,  overfor  hvilke 
den  tyrkiske  Øvrighed  er  afmægtig  —  deels  frembyder  dette 


*)  Robinson,  Physische  Geographie  des  heiligen  Landes.  1865. 
—  Raumer,  Palæstina.  1850.  —  Krarup- Vilstrup,  Palæstina, 
1867.  —  Gr.  P.  Brammer,  det  hellige  Land  paa  Herrens  Tid. 
1832.  —  Joh.  Kok,  det  hellige  Land  og  dets  Nabolande.  Et 
Pragtværk  med  Billeder.  1876.  —  Krarup-Vilstrup  har  tillige 
udgivet  et  stort  Væggekort  over  Palæstina,  som  i  mindre  photo- 
lithograferede  Aftryk  kan  faaes  i  Bogladerne  til  meget  billig  Pris. 

Land  trods  de  mange  Ruiner  og  Monumenter,  som  endnu 
findes  her,  langtfra  den  Interesse,  som  Landet  Vest  for 
Jordan.  Dette  sidste  var  det  vor  Agt  at  gjennemreise  forat 
besøge  de  mærkeligste  Steder.  Vel  er  Sikkerheden  heller 
ikke  her  overdreven  stor,  men  de  europæiske  Consuler  og 
Paschaen  i  Jerusalem  nyde  dog  Anseelse.  Imidlertid  maatte 
vi  helst  slutte  os  sammen  med  nogle  Andre,  da  en  eller  to 
eenlige  Reisende  i  de  fjernere  Egne  let  kunne  friste  Be- 
boerne til  et  røverisk  Overfald,  medens  de  neppe  vove  at 
rette  et  saadant  mod  et  større  Selskab;  vi  maatte  derfor 
give  Tid  og  oppebie,  om  vi  kunde  finde  Reisefølge  gjennem 
Landet.  Heller  ikke  hastede  vi  med  at  komme  bort  fra 
Jerusalem,  som  altid  frembød  nyt  Stof  til  Undersøgelse  og 
Betragtning,  og  hvor  vi  fandt  os  overmaade  vel  i  Hospitiet. 
Vi  indskrænkede  os  dog  ikke  til  Jerusalem  alene,  men 
gjorde  jævnlige  Udflugter  til  de  mange  mærkelige  Punkter, 
som  kunde  naaes  i  Løbet  af  en  eller  et  Par  Dage.  Var 
Afstanden  kortere,  gik  vi  tilfods;  rigtignok  er  Palæstina 
nuomstunder  intet  Land  til  at  gjøre  Fodture  i  paa  Grund 
af  de  slette  Veie,  de  lange  ubeboede  Strækninger  og  Usik- 
kerheden, men  smaae  Afstande  kunne  dog  nok  tilbagelægges 
paa  denne  Maade.  Til  længere  Udflugter  skaffede  vi  os 
Heste,  som  desværre  ofte  vare  i  slet  Tilstand,  da  de  netop 
i  og  omkring  Paasken  tages  stærkt  i  Brug  af  den  store 
Mængde  Pilgrimme  og  Reisende,  som  ved  denne  Tid  ind- 
finde sig  i  talrige  Skarer.  Paa  disse  Toure  havde  vi  Følge- 
skab, snart  af  vor  Landsmand,  Bødker  Andersen,  som  iøvrigt 
efter  et  Par  Ugers  Forløb  atter  vendte  tilbage  til  Alexandria, 
snart  af  en  ung  tydsk  Doctor  Reincke  fra  Westphalen.  Denne 
sidste  var  overmaade  gemytlig,  han  var  Katholik,  men  ikke 
af  de  ivrige,  thi  jeg  mindes  ikke,  at  vi  nogensinde  kom  i  en 
religiøs  Disput,  hvad  der  ellers  kunde  have  været  noksom 
Anledning  til.     Hvad  han  især  udtalte   sin  Beklagelse  over, 

var,  at  han  i  Jerusalem  ikke  kunde  faae  saa  godt  ,01  som  i 
sin  Hjemstavn,  og  det  følte  han  som  et  stort  Savn. 

Naar  undtages  et  Besøg  ved  Jericho  og  det  døde  Hav, 
hvor  vi  maatte  have  særlig  Escorte,  færdedes  vi  iøvrigt  i 
uforstyrret  Fred,  og  vare  hverken  udsatte  for  Overfald  eller 
Plyndring.  Derimod  lede  vi  dygtigt  af  Hede,  Sult  og  Træt- 
hed, men  efter  endt  Strabads  smagte  Hvilen  og  Hyggelig- 
heden i  vort  Hjem  i  Jerusalem  dobbelt  godt.  Reisens  Be- 
svær var  dog  snart  glemt,  og  i  ufordunklet  Klarhed  stege 
da  de  store  og  lysende  JVIinder,  som  vare  det  blivende  Ud- 
bytte, op  for  Sjæl  og  Tanke.  I  den  efterfølgende  Skildring 
fremstilles  disse  Udflugter  ikke  i  den  chronologiske  Række- 
følge, hvori  de  bleve  foretagne,  thi  denne  er  i  og  for  sig 
ligegyldig,  men  efter  deres  Afstand  fra  Jerusalem,  saaledes 
at  de  nærmere  liggende  Steder  omtales  først,  derefter  de 
fjernere. 


I. 

Bethlehem. 


For  os  Nordboere  er  Bethlehem  uadskillelig  forbunden 
med  Julen  og  derigjennem  med  Vinteren:  vi  tænke  paa 
skarp  Frost  og  sneedækte  Marker,  om  end  i  Virkeligheden 
Julen  hyppigt  indfinder  sig  med  heelt  andet  Veirlig.  Nu  er 
Snee  vel  ikke  ukjendt  i  Bethlehem,  efterdi  Byen  ligger  høit, 
over  2500  Fod  over  Havet,  men  den  vil  neppe  blive  hggende 
ret  mange  Timer  uden  at  smælte.  Bethlehem  og  Markerne 
omkring  den  kunne  saaledes  vel  en  Julenat  være  dækkede 
med  et  tyndt  Sneelag,   men  Temperaturen  kan  ogsaa  endnu 

paa  denne  Tid  være  saa  mild,  at  Hyrderne  kunne  ligge  ude 
paa  Markerne  med  deres  Hjorder  et  Par  Nætter,  om  det 
skulde  være  nødvendigt. 

Det  var  imidlertid  ingen  Juleaften  med  dens  klart  funk- 
lende Stjerner,  at  det  blev  os  forundt  at  besøge  den  lille 
By  med  de  store  Minder,  Det  var  en  Foraarsdag  midt  i 
April;  og  en  Foraarsdag  i  Palæstina  er  det  Samme  som  en 
Sommerdag  hos  os,  I  flere  Dage  havde  der  blæst  en  tryk- 
kende Chamsin  (d.  e.  den  hede  Ørkenvind  fra  Arabien),  men 
nu  var  der  om  Natten  falden  en  Regn,  der  atter  havde 
bragt  Friskhed.  Vi  vandrede  ud  af  Jaffaporten  og  indaan- 
dede  med  Velbehag  den  fugtige,  qvægende  Luft,  Rask  gik 
vi  frem  ad  den  usædvanlig  gode  Vei,  betragtede  snart  de 
grønne  Marker  med  deres  rige  Pragt  af  Foraarsblomster, 
snart  Høidedragene  rundt  omkring,  som  give  Egnen  dens 
eiendommelige  Præg.  Veien  hæver  sig  umærkeligt  ad  en 
jævn  Skraaning,  indtil  vi  efter  en  Times  Gang  havde  naaet 
Mar  Elias,  det  græske  Eliaskloster  (see  S.  162),  der  ligger 
midtveis  mellem  Jerusalem  og  Bethlehem,  og  hvorfra  man 
har  en  udmærket  Udsigt  til  begge  Byer, 

Vi  fortsætte  vor  Vandring,  men  Veien  er  ikke  længer 
saa  god  Slettevei  som  før,  den  gaaer  op  ad  Bakke  og  ned 
ad  Bakke,  er  fuld  af  Huller  og  løse  Stene,  Formiddagsso- 
len begynder  at  bUve  mere  trykkende;  vi  længes  efter  Bethle- 
hems  kjølige  Klosterhaller. 

Vi  komme  nu  forbi  en  lille  overkalket,  noget  forfalden 
Kuppelhvælving;  ved  den  maae  vi  standse  lidt  —  det  er 
Rachels  Grav.  Her  var  det,  at Patriarchen  Jakob  niaatte 
friste  en  tung  Hjertesorg,  da  han  mistede  sin  Yndlingshu- 
stru, efterat  hun  havde  født  ham  Sønnen  Benjamin  (1  Mos. 
35,i6-2o).  At  dette  Sted  virkelig  er  det  rette  og  ikke  en 
Opdigtelse  af  Traditionen,  derom  tør  man  holde  sig  forvisset, 
thi  Jakob  opreiste  en  Mindesteen  for  sin  afdøde  Hustru    og 

endnu  i  Sauls  Dage  var  Stedet  kjendt  som  Rachels  Grav 
(1  Sam.  10,2),  og  det  tør  vel  antages,  at  denne  Tradition  er 
bleven  bevaret  i  de  kommende  Tider.  Ogsaa  paa  Jesu  Tid 
maa  Stedet  have  været  kjendt,  thi  det  er  vistnok  Gravstedets 
umiddelbare  Nærhed  ved  Bethlehem,  som  bringer  Evange- 
listen Matthæus  til  at  mindes  den  prophetiske  Udtalelse  (Jer. 
31,15),    hvor    han    fortæller    om    Børnemordet    i    Bethlehem 


(Matth.  2,18) :  „Rachel  græd  over  sine  Børn  og  vilde  ikke 
lade  sig  trøste,  thi  de  ere  ikk^  mere!" — Den  lille  Kuppel- 
hvælving er  ganske  vist  af  moderne  Oprindelse,  det  er  en 
muhamedansk  Wely  af  den  Art,  hvoraf  man  træffer  saa- 
mange  over  muhamedanske-  Helgene,  men  Stedet  er  stedse 
blevet  udpeget  som  Rachels  Grav  baade  af  christne  og  jø- 
diske Pilgrimme,  og  dets  Beliggenhed  stemmer  nøie  med 
Skriftens  Angivelser.  Vi  see  derfor  med  Veemod  paa  de 
gamle  Oliventræer,  som  staae  omkring  den  hvide  Kuppel- 
hvælving: thi  om  end  denne  som  hine  ere  af  langt  senere 
Oprindelse  end  hiin  Begivenhed,  der  fandt  Sted  i  en  fjern 
Oldtid,  saa  gribes  dog  vort  Sind  af  en  stille  Rørelse.  Dette 
er  os  som  et  Vidnesbyrd  om  Aandens  Udødelighed:  henved 

H.  Scharling:  En  Pilgrimsfærd.  13 

halvfjerde  Aartusind  henrandt  og  endnu  standser  Vandrings- 
manden og  gjennemlever  paa  Ny  i  Tanken  Jakobs  Sorg,  da 
han  mistede  sin  Hjertenskjære. 

Efter  henved  to  Timers  Vandring  fra  Jerusalem  see  vi 
Bethlehem  foran  os.  Dets  tre  Klosterbygninger  (latinsk, 
græsk,  armenisk),  som  ere  opførte  omkring  den  egentlige 
Helligdom,  Fødselskirken,  hæve  sig  med  deres  fæstningsag- 
tige  Mure  og  svære  Muurstivere  som  en  middelalderlig  Borg. 
Byen  selv  med  sine  hvide  Huse  ligger  vakkert  tæt  ved  Klo- 
steret, omgivet  af  OKven-  og  Figentræer  samt  Vinplantnin- 
ger. Vinen  fra  Bethlehem  og  Hebron  er  den  bedste  i  Palæ- 
stina,  den  er  af  en  lys  gylden  Farve. 

Bethlehem  ligger  høit  Hgesom  Jerusalem,  og  Høiderne, 
hvorpaa  den  ligger,  falde  stærkt  af,  især  mod  Syd,  hvor- 
ved der  frembydes  vidtstrakte  og  store  Udsigter.  Navnlig 
oppe  fra  Franziskanerklostrets  flade  Terrasser  seer  man  Adde 
ud  heelt  over  til  Moabs  Bjerge,  som  reise  sig  hinsides  det 
døde  Hav. 

Vi  st}Tede  strax  mod  det  latinske  Franziskaner-Kloster, 
hvor  Munkene  kom  os  venHgt  og  gjæstfrit  i  Møde;  Mid- 
dagsmaden var  rigtignok  fortæret,  thi  Klokken  var  bleven 
over  Eet,  men  der  blev  sat  »Brød,  Ost  og  Vin  for  os,  og 
i  Klosterhallen  gjorde  det  godt  at  udhvile  sig  efter  den 
hede  Gang  paa  de  skyggeløse  Veie. 

Efterat  have  udhvilet  os  besøgte  vi  Mariakirken  med 
Fødselsgrotten.  det  egenthge  Maal  for  vor  Vandring.  Kir- 
ken er  en  stor  og  rummelig,  femskibet  Basilika  i  Korsform; 
den  er  en  af  de  ældste  Kirker  i  Christenheden,  da  den  er 
grundlagt  af  Keiserinde  Helena  og  fuldført  af  Keiser  Con- 
stantin  326 — 33.  I  sine  væsentligste  Træk  er  den  bevaret 
uforstyrret  og  frembyder  høi  Interesse  for  Studiet  af  den 
ældste  christeHge  Architektur.  Den  er  endvidere  en  af  de 
skjønneste  Kirker  i  Palæstina,    skjøndt  nu  i  Forfald,    da  de 

tre  christelige  Partier,  som  besidde  den  i  Fællesskab,  Græ- 
kere, Latinere  og  Armeniere  af  gj  ensidig  Skinsyge  ikke  ville 
tillade  hinanden  at  istandsætte  den,  thi  det  kunde  medføre 
en  mulig  Eiendomsret  til  enkelte  Dele  af  Kirken.  Grækerne 
have  efterliaanden  ved  List  og  Intriger  fortrængt  Latinerne 
fra  Kirken,  men  da  de  ikke  selv  kunde  fylde  den  store 
Kirke  med  deres  Gudstjeneste,  have  de  afskaaret  Midtskibet 
og  Choret  ved  en  Mellemvæg  fra  Langskibet,  som  nu  hen- 
ligger ubenyttet  og  derfor  trods  sine  46  Søiler  af  rødligt 
Marmor  bærer  Præget  af  Tomhed  og  Forladthed.  Desto 
mere  Pragt  og  Pomp  er  der  anvendt  oppe  i  Choret,  hvor 
der  findes  forskjelHge  Altere.  En  hvid  Marmorstjerne  be- 
tegner Pladsen,  hvor  Stjernen  skal  være  forsvunden,  som 
viste  Magerne  fra  Østerland  Vei.  Jeg  spurgte  den  latinske 
Munk,  som  viste  os  rundt  i  Kirken,   om  denne  Stjerne. 

„Hvilken  Stjerne?"  spurgte    han.   ' 

Jeg  forklarede  ham  det  nøiere. 

„Naa  den  Stjerne,"  svarede  han  i  en  foragtelig  Tone, 
„det  er  Grækernes  —  det  er  jo  slet  ikke  sandt;  Stjernen  er 
naturligvis  bleven  oppe  paa  Himlen."  Saa  liden  Agtelse 
havde  han  for  den  græske  Kirkes  Traditioner,  men  desto 
større  Ærefrygt  havde  han  for  sin  egen  Kirkes,  der  dog  i 
mange  Stykker  neppe  have  større  Paalidelighed. 

Den  egentlige  Helligdom  skal  ikke  søges  ojDpe  i  Kir- 
ken, men  under  den.  Under  Choret  findes  nemlig  et  Ka- 
pel, en  Art  Kryptkirke,  i  hvilken  en  Grotte,  betegnet  med 
den  latinske  Indskrift:  Æc  de  virgine  Maria  Jesus  Christus 
natus  est  (paa  dette  Sted  blev  Jesus  Christus  født  af  Jom- 
fru Maria).  Ligeoverfor  denne  ligger  en  anden  Grotte,  som 
er  Stedet,  hvor  Krybben  stod,  i  hvilken  Jesusbamet  lagdes 
efter  Fødselen:  selve  Krybben  forevises  i  Rom.  En  tredie 
Grotte  er  Stedet,  hvor  de  Vise  fra  Østerland  tilbade 
Barnet.      Herfra    kommer    man    ind    i    en    længere    Gang, 

som  ligeledes  er  rig  paa  mærkelige  Steder:  under  et 
Alter  hvile  Benene  af  de  Børn,  som  Herodes  lod  myrde  — - 
en  Grotte  er  Stedet,  hvor  Hieronymiis  affattede  Yul- 
g'ata,  den  latinske  Bibeloversættelse,  o.  fl.  Alle  disse  Grot- 
ter ere  bedækkede  med  Marmorplader  og  Tæpper,  ud- 
styrede med  rig  Pragt  og  navnlig  behængte  med  en  Mængde 
altid  brændende  Sølvlamper.  Synet  af  al  denne  Pragt, 
Røgelseduften,  Munkenes  Sang  i  Forening  med  Stedets  hel- 
lige Erindringer  virkede  overvældende.  Glade,  festlige  Tan- 
ker stege  op  i  min  Sjæl,  de  mange  tændte  Lamper  frem- 
kaldte levende  Hjemmets  Erindringer  om  Juletræet  med  de 
skinnende  Lys;  jeg  var  i  Bethlehem  og  dog  til  samme  Tid 
i  Danmark;  det  var  en  Forening  af  det  Fremmede  og  det 
Hjemlige,  det  Ubekjendte  og  det  Fortrolige,  som  greb  mig, 
henrev  mig,  løftede  mig  op  i  Jubel   og  Taksigelse. 

Men  efter  Stemningens  Varme  fulgte  Kritikens  Kulde. 
Thi  ere  nu  virkelig  alle  disse  Steder  rigtigt  angivne?  Frem- 
for Alt,  thi  det  bliver  Hovedspørgsmaalet,  er  dette  Stedet, 
„hvor  Jesus  Christus  blev  født  af  Jomfru  Maria"  ?  Den 
første  Lidvending,  som  kunde  reise  sig,  at  Stedet  her  er  en 
Grotte,  medens  det  efter  Evangelistens  Beretning  var  en 
Stald  (jvnfr.  Luk.  2,7:  —  og  lagde  ham  i  en  Krybbe)  — ■ 
kan  gjendrives  med  den  Bemærkning,  at  i  Østerland,  som  i  Syden 
overhovedet,  benyttes  Grotter  og  Huler  ofte  som  Stalde  for 
Qvæget,  navnlig  under  indtræffende  Uveir  eller  andre  usædvan- 
hge  Leiligheder.  Ogsaa  maa  det  indrømmes,  at  Traditionen  her 
naaer  meget  høit  op  i  Tiden.  Thi  allerede  Justinus  Martyr 
(-f  165)  fortæller  at  Joseph,  som  ikke  kunde  finde  Her- 
berg i  Byen,  søgte  Ly  i  en  Grotte  (h  aTDilano  r/r/)  nærved 
Byen,  hvor  Maria  fødte  Jesus.*)  Og  Origenes  (f  253) 
omtaler    denne    Grotte    som    velbekjendt    endog    for    Hed- 


*)    Dialoofus  cum  Tryphoiie  78. 

ningene.*)  Men  Tvivlen  reiser  sig  atter  ved  den  paafal- 
dende  Omstændighed,  at  her  i  Bethlehem,  som  andensteds  i 
Palæstina,  ere  alle  mærkelige  Traditioner  knyttede  til  Grot- 
ter, ret  som  om  Befolkningen  havde  ført  en  Art  Trog- 
lodytliv i  alskens  Huler  og  underjordiske  Steder.  Man  kan 
da  ikke  undslaae  sig  for  den  Mistanke,  at  disse  Steder  ere 
vilkaarligt  valgte,  fordi  de  vare  let  kj endelige,  fordi  de  for- 
trinligt egnede  sig  til  derover  at  bygge  Kirker  og  Klostre, 
til  hvilke  de  fromme,  men  lidet  kritiske  Pilgrimme  gjerne 
vilde  erlægge  deres  Pengegaver  forat  faae  Tilladelse  til  at 
betræde  de  formeentlig  hellige  Steder.  Spørgsmaalet  om 
Fødselsgrottens  Ægthed  frembyder  ikke  ringe  Lighed  med 
Spørgsmaalet  om  den  hellige  Gravs  Ægthed,  ja  hiin  kan 
endog  støtte  sig  til  endnu  ældre  Vidnesbyrd  end  denne. 
Men  selv  her  ere  vi  dog  fjernede  mindst  to,  maaskee  tre 
Menneskealdere  fra  de  Samtidiges  Vidnesbyrd,  og  Tiden  var 
kun  lidet  nøieregnende  med  sine  Angivelser.  Man  vilde  ikke 
nøies  med  Skriftens  Fortælling,  at  Jesus  var  født  i  en  Stald 
i  Bethlehem,  men  man  vilde  ogsaa  vide,  hvor  denne  Stald 
var.  Var  nu  tilfældigviis  en  Grotte  bleven  udpeget,  da 
havde  Traditionen  her  et  Tilholdssted,  som  den  senere 
ikke  forlod. 

Et  Beviis  for,  hvor  liden  Tiltro  man  tør  skænke  disse 
Grottetraditioner,  fik  vi  snart  efter,  da  man  førte  os  ud  til 
Stedet,  hvor  Englene  Julenat  aabenbarede  sig  for  Hyrderne. 
Det  ligger  en  Fjerdingvei  fra  Byen  i  en  bile  Have  midt  paa 
en  grøn  Bygmark  og  var  naturhgviis  ogsaa  en  underjordisk 
Grotte.  Og  dog  hedder  det  udtrykkeligt,  at  Hyrderne 
la  ae  ude  paa  Marken  og  holdt  Nattevagt  over  deres 
Hjord  (Luk.'  2,9).  Men  dette  forhindrer  ikke  Traditionen, 
som  nu    engang    har    kastet    sin  Kjærlighed    paa  Huler    og 


*=)    Contra  Celsum  1,51. 

Grotter,  fra  at  anvise  dem  en  saadan  til  Opholdssted.  — 
En  anden,  endnu  mere  sagnagtig  Grotte  findes  i  Nærheden 
af  Klosteret,  den  kaldes  Jomfru  Marias  Mælkegrotte.  Det 
er  en  underjordisk  Grotte  uden  Udsmykning,  til  hvilken 
man  stiger  ned  ad  13  Trin,  i  den  skal  Jomfru  Maria  have 
givet  Jesusbarnet  Die,  og  nogle  spildte  Draaber  heraf  skulle 
have  givet  Grotten  den  mærkehge  Egenskab,  at  lidt  pulveri- 
seret Steen  ,af  den  rørt  ud  i  Vand  forøger  Mælken  hos  am- 
mende Qvinder,  hvorfor  den  endog  forsendes  som  smaae 
runde  Kugler  til  dette  Brug. 

Nei,  vil  man  ret  have  Glæde  af  de  hellige  Erindringer, 
som  knytte  sig  tO  Bethlehem,  da  skal  man  stige  op  af  disse 
underjordiske  Grotter  med  deres  Marmorplader  og  kunstige 
Belysning  —  kom  op  paa  den  frie  Mark,  hvor  Himlen  hvæl- 
ver sig  klar  og  blaa  og  det  gyldne  Solskin  falder  hen  over 
de  grønne  Enge  og  de  gamle  Oliventræer,  og  der  ville  Bil- 
leder fra  Fortidens  Dage  stige  op  for  Sind  og  Tanke. 

Byghøsten  er  begyndt,  Markerne  ere  ganske  hvide.  Høst- 
folket skærer  den  tætte  Sæd  af  under  muntre  Baab  og 
Sange.  Hen  ad  den  støvede  Landevei  komme  to  stakkels 
Kvinder,  der  have  vandret  en  lang  Yei,  og  hvis  kummerfulde 
Aasyn  danne  en  paafaldende  Modsætning  til  Lystigheden  og 
Travlheden  omkring  paa  Markerne.  Den  ene  er  bedaget, 
Alder  og  Sorg  har  taget  stærkt  paa  hende,  i  de  dybe  furede 
Træk  kj endes  endnu  den  fordums  Skjønhed.  Den  anden  er 
endnu  ung  og  kraftig,  i  hendes  aabne  fyldige  Ansigt  lyser 
en  ædel  og  høibaaren  Sjæl.  Med  langsomme  Fjed  og  bøiede 
Hoveder  nærme  de  sig  Bethlehem.  Folk  begynde  at  see 
efter  dem,  samle  sig  om  dem,  gamle  Minder  dukke  op  for 
dem.  „Er  det  ikke  Naomi?"  spørge  de.  Jo  det  er  Naomi 
og  den  elskelige  Buth,  som  var  sin  Svigermoder  bedre  eiid 
syv  Sønner,  hun,  som  blev  velsignet  af  Herren,  Stammoder 
til  David,  Stammoder  til  Jesus  Christus. 

Og  derhenne  paa  Klippestykket  sidder  en  ung  Knøs 
med  dyb  l\é  i  de  mørke  Øine  og  vogter  sin  Faders  Faar. 
som  græsse  paa  Engen,  vi  see  til  Høire.  Og  en  Løve  fal- 
der ind  i  Hjorden,  men  han  springer  op,  griber  den  i  Skægget 
og  slaaer  den  til  Jorden.  Det  er  den  unge  David.  Hyrde- 
kongen, Sangerkongen. 

Nu  bliver  det  Nat,  Stjernerne  funkle  klart  paa  Himlen. 
Der  er  Mumlen  og  Snakken  paa  Markerne,  thi  mange  Folk 
ligge  ude:  Hyrderne  holde  Nattevagt  over  deres  Hjord. 
Men  paa  een  Gang  bliver  det  saa  lyst  som  den  klareste  Dag 
og  himmelsk  Lovsang  lyder  hen  over  dem  —  det  er  Julenat, 
da  vor  Frelser  blev  født. 

Saa  vaagne  vi  paa  een  Gang  og  besinde  os  paa,  at  det 
var  Drømme  altsammen  om  Ting,  som  ere  skete  for  mange, 
mange  hundrede  Aar  siden,  men  derfor  huske  vi  dem  lige- 
godt og  glæde  os  over,  at  de  ogsaa  ere  komne  os  til  Gode. 

Bethlehem  er  nuomstunder  en  lille  fattig  By,  som  har 
lidt  meget  i  senere  Aaringer  deels  ved  Krig  og  deels  ved 
Pest.  Dens  Indbyggerantal  anslaaes  til  .5000,  for  største 
Delen  Christne  af  det  græske,  romerske  og  armeniske  Kirke- 
samfund. Disse  leve  i  samme  indbyrdes  Had  og  Splidagtig- 
hed som  i  Jerusalem;  Grækere  og  Armeniere  tvistes  altid, 
men  ere  stedse  rede  til  at  forliges,  naar  det  gjælder  et 
Felttog  mod  Latinerne,  og  atter  her  trænges  de  sidste  til- 
bage af  Grækerne,  som  med  List  eller  Magt  søge  at  sætte 
sig  i  Besiddelse  af  deres  Privilegier  og  Rettigheder.  Af 
Muhamedanere  findes  kun  faa,  de  bleve  haardt  medtagne  af 
Ibrahim  Pascha,  da  de  i  1837  vovede  at  sætte  sig  op  imod 
ham.  I  den  nærliggende  Landsby  Beit  Djala  tindes  slet  in- 
gen Muhamedanere,  idet  Ordet  gaaer  her,  at  enhver  saadan, 
som  vover  at  blive  tre  Dage  over  i  Byen.  vil  blive  dræbt. 
Jøder  taales  slet  ikke  i  disse  to  Byer.  Indbyggerne  dyrke 
Jorden,    som  i  det  Hele    er    frugtbar,    os;    voete  Faar   i  de 

samme  Dale,  hvor  David  engang  vandrede  som  en  kjæk 
Hyrdedreng.  Andre  ernære  sig  ved  at  dreie  Kosenkrandse 
eller  udskære  Perlemoer  (fra  det  røde  Hav)  og  Oliventræ 
til  smaae  Kors,  Ohristusbilleder,  Eosenkrandse  o.  lign.,  hvilke 
de  da  sælge  til  Pilgrimmene  i  Jerusalem ,  der  bringe  det 
hjem  som  Reliqvier  eller  Erindringer.  —  Jeg  lagde  særligt 
Mærke  til  Qvindernes  Dragt,  som  bestod  af  en  lang  blaa 
Kjortel,  hvorover  blev  baaren  en  rød  Tunica,  medens  de  paa 
Hovedet  bar  et  hvidt  Tørklæde:  det  forekom  mig  at  være 
den  samme  Dragt,  hvori  Jomfru  Maria  fremstilles  paa  ældre 
italienske  Malerier,  og  saaledes  bidrog  ogsaa  dette  til  at 
forøge  Stemningens  Rigdom,  som  endnu  stedse  hviler  over 
Jesu  Christi  Fødeby. 


II. 

Johannes     Døberens     Kloster. 


En  Mils  Vei  Vest  for  Jerusalem  ligger  Landsbyen  Ain 
Karim,  som  tæller  henved  1000  Indbyggere,  hvoraf  Største- 
delen ere  Muhamedanere,  omtrent  200  Christne.  De  første 
have  i  tidligere  Dage  været  meget  fanatiske  og  oftere  ud- 
øvet Vold  mod  de  sidste,  men  i  de  senere  Aar  ere  de  blevne 
roligere  og  have  faaet  bedre  Ry.  Beliggenheden  er  usæd- 
vanlig frugtbar,  Dalen  er  vel  opdyrket,  tildeels  i  Terrasser, 
de  mange  Cypresser,  Terebinther  og  Oliventræer  forøge  dens 
Skjønhed.  En  rigstrømmende  Kilde,  der  ligesom  Lands- 
byen fører  Navnet  Ain  Karim,  vander  Dalen  og  fremkalder 
Frugtbarheden,  som  danner  en  mærkelig  Modsætning  til  det 
golde  og  øde  Judæa.      Stedet    er    flittigt    besøgt  af  de  Rei- 

sende  fra  Jerusalem;  det  er  dog  ikke  Stedets  Ynde  og  Vel- 
stand, som  drager  dem  herud,  men  den  Omstændighed,  at 
Traditionen  erklærer  denne  Egn  for  Johannes  Døberens 
Fødeegn  og  henlægger  den  Ørken  her,  i  hvilken  han  fra  sin 
tidligste  Ungdom  forberedte  sig  i  streng  Eensomhed  til  sin 
store  prophetiske  Gjerning.  Et  stort  Kloster  med  en  rigt- 
smykket  Kirke  gj emmer  over  Stedet,  hvor  „den  største  af 
alle  Qvindefødte"  (Mtth.  ll,u)  i  det  gamle  Israel  første  Gang 
skal  have  seet  Dagens  Lys. 

Derhen  vandrede  jeg  Mandag  Morgen  den  22de  April 
i  Selskab  med  Valdemar  Schmidt,  Bødker  Andersen  og  den 
tydske  Dr.  Reincke.  En  hed  Scirocco,  som  hvirvlede  Støvet  op 
og  beklumrede  Luften,  gjorde  os  Veien  temmelig  besværlig. 
Dog  gik  vi  derud  i  halvanden  Time,  men  vare  ogsaa 
medtagne  af  Hede  og  Træthed  ved  vor  Ankomst.  Men 
bag  Klosterets  stærke  Mure  ventede  os  Skygge  og  Velkomst- 
hilsen hos  Franziskanermunkene.  De  satte  Brød,  Ost  og 
Viin  for  os,  og  saa  toge  vi  os  en  god  Hvile,  inden  vi  atter 
gik  ud  forat  besee  Stederne,  hvortil  de  mærkehge  Minder 
skulle  knytte  sig. 

Klostret  selv  er  som  alle  Klostre  i  Palæstina  solidt  op- 
ført med  tykke  Mure  og  jernbeslagne  Døre  foriit  kunne 
modstaae  Beduinernes  Angreb.  Fra  dets  flade  Terrasser 
haves  en  herlig  Udsigt,  og  Klosterhaven  besidder  flere  skygge- 
fulde Figentræer  og  Cypresser.  Kirken  er  overhvælvet  med 
en  Kuppel  og  udsmykket  med  kostbare  Steenarter.  Flere 
gode  Malerier  ere  ophængte  i  den.  de  vare  skænkede  af  rige 
Velyndere,  et  af  dem,  som  forestiller  Johannes  i  Ørkenen, 
sagdes  at  være  malet  af  Murillo.  Hovedalteret  er  helhget 
til  Zacharias,  Johannes'  Fader.  Under  dette  er  en  Grotte, 
til  hvilken  man  stiger  ned  ad  syv  Marmortrin',  og  den 
skal  være  det  egentlige  Fødested:  paa  en  Marmorsteen  fin- 
des Indskriften:  Hic  præcursor  Domini  natus  est.    Paa  Grot- 

tens  Vægge  ere  flere  Marmorbasreliefs  anbragte,  fremstillende 
de  vigtigste  Begivenheder  af  Prophetens  Liv. 

Nogle  hundrede  Skridt  fra  Klosteret  findes  den  ovenfor 
nævnte  Kilde  Ain  Karim,  hvilken  de  Christne  kalde  Joni- 
frukilden,  fordi  Maria,  Herrens  Moder,  jævnlig  skal  have 
øst  Vand  af  den  under  sit  tre  Maaneders  Besøg  hos  Elisa- 
beth, Døberens  Moder. 

Et  Stykke  længer  borte  findes  et  lille  Capel,  Besøgeisens 
Capel,  og  det  skal  være  Stedet,  hvor  de  tvende  fromme 
Qvinder  mødtes.  Et  heftigt  Regnskyl  havde  Aaret  i  For- 
veien  (1860)  bragt  det  til  at  styrte  sammen,  man  var  nu  be- 
skæftiget med  atter  at  opføre  det.  Det  kaldes  ogsaa  Mar 
Zacharia  (den  hellige  Zacharias)  og  skal  være  det  Huus,  i 
hvilket  Zacharias  og  Elisabeth  boede.  Et  Par  gamle  Oliven- 
træer stode  foran,  især  det  ene  syntes  at  have  en  meget  ær- 
værdig Alder,  og  der  fortælles  da  ogsaa  af  Nogle,  at  det  er 
plantet  af  Zacharias  og  skal  have  staaet  i  hans  Have.  Saa 
skulde  da  her  være  Stedet,  hvor  Maria  istemmede  den  her- 
lige   Lovsang :     „Min    Sjæl    ophøier  Herren,    og    min  Aand 

fryder  sig  i  Gud,  min  Frelser!"  (Luk.  1,46)  flg.).     Dog 

hvis  dette  virkelig  har  været  Zachariæ  Huus,  i  hvilket  de  to 
fromme  Qvinder  mødtes  —  saa  er  jo  Johannes  født  udenfor 
sine  Forældres  Huus,  hvorledes  skal  dette  forklares?  Vist- 
nok af  den  Gavmildhed,  hvormed  Traditionen  gjerne  skæn- 
ker de  forskjellige  Personer  hver  sit  Huus,  saaledes  som 
i  Bethania  Lazarus,  Maria  og  Martha  hver  kommer  til  at 
boe  i  sit  Huus  (see  ovenfor  S.  145). 

Over  disse  Smaating  vilde  man  dog  let  sætte  sig  ud, 
dersom  man  i  Sandhed  kunde  forvisse  sig  om,  at  dette 
virkelig  er  Døberens  Fødested.  Evangelisten  Lukas  angiver 
dette  som  „JudaStad"  (nSh^  loi^du  1,39),  men  der  kan  neppe 
være  Tvivl  om,  at  denne  skal  forstaaes  om  Byen  Jutta,  en 
Præstestad  Syd  for  Hebron  (Josva  15.55,  21, ic).  idet  Jfitht  vel 

paa  Græsk  kunde  gjengives  ved  Jovda.  Traditionens  Forsva- 
rere derimod  gjengive  det  ved  „en  By  i  Juda".  hvad  det 
unægteligt  kan  betyde,  men  det  bliver  da  paafaldende.  at 
Evangelisten  i  saadan  Almindelighed  skulde  have  betegnet 
Byen  istedenfor  at  nævne  dens  Navn,  og  vilde  man  sige,  at 
dette  var  ham  maaskee  ubekjendt.  da  bliver  det  uforklarligt, 
at  Traditionen  i  dette  Stykke  skulde  vide  bedre  Besked  end 
Evangelisten.  Man  kan  nu  heller  ikke  føre  den  angivne 
Tradition  høiere  op  end  til  Korstogenes  Tid,  men  det  er  en 
Periode,  som  besad  et  Overmaal  af  Phantasi  og  et  Under- 
maal  af  Kritik,  og  som  derfor  med  stor  Lethed  paatog  sig 
at  eftervise  Døberens  Fødested  uden  at  tage  Hensyn  til 
Skriftens  Angivelser. 

En  halv  Times  Yei  vestlig  for  Klostret  ligger  Johannes- 
Ørkenen,  i  hvilken  Propheten  voxede  op  i  sin  Ungdom  og 
holdt  sine  første  Prædikener  for  Folket.  Der  forevises  endnu 
en  Klippeblok,  paa  hvilken  han  skal  have  staaet  og  talt  til 
den  forsamlede  Mængde  samt  en  Grotte,  i  hvilken  han  skal 
have  opholdt  sig.  Stedet  er  nu  overmaade  langt  fra  at  være 
en  Ørken  efter  vore  Begreber,  thi  det  er  tvertimod  en  ro- 
mantisk Bjergdal  med  rislende  Kildevæld,  yppigt  Græs  og 
prægtige  Træer,  deriblandt  et  Par  af  de  saakaldte  Johannis- 
brødtræer.  Heller  ikke  stemmer  det  med  Skriftens  Yttrin- 
ger,  thi  derefter  (Luk.  3,3,  Mtth.  3,5.  Marc.  1,5)  var  det  i  de 
øde  Egne  omkring  Jordanfloden,  at  Døberen  prædikede  Om- 
vendelse for  det  ganske  Folk.  Formodentlig  er  Traditionen 
om  Johannes-Ørkenen  af  samme  Alder  og  Herkomst  som 
Traditionen  om  hans  Fødested  i  Ain  Karim,  thi  var  først 
Klostret  der.  da  var  det  ønskeligt  ogsaa  at  have  Ørkenen  i 
dets  Nærhed,  forat  de  fromme  Pilgrimme  med  Lethed  kunde 
besøge  den  fra  Klostret. 


215 


III. 

Klostret  Mar  Saba  mellem  Jerusalem,  og  det  døde  Hav. 


Middagsmaaltidet  var  endt  i  Hospitiet  i  Jerusalem, 
Gjæsterne  vare  brudte  op,  ikkun  Secretæren  ved  det  preus- 
siske Consulat,  som  daglig  spiste  her,  blev  siddende  i  Sam- 
tale med  mig,  medens  vi  røg  en  Cigarette  til  Kaffen.  Han 
var,  som  saamange  Preussere,  haardnakket  Rationalist;  han 
nægtede  Alt,  hvad  der  hed  overnaturlig  Aabenbaring  og  Un- 
der, og  vi  førte  herom  mangen  varm  Disput  med  hinanden. 
Forresten  var  han  en  velvillig  og  forstandig  Mand,  der  paa 
Grund  af  sit  længere  Ophold  i  Jerusalem  vidste  god  Besked 
og  gjerne  meddeelte  os  sine  E.aad.  Samtalen  førtes  paa  Tydsk 
mellem  os. 

„De  vil  altsaa  til  Mar  Saba  imorgen,"  sagde  Secretæren. 

„Ja,"  svarede  jeg,  „vi  tænke  at  gaae  derud.  Det  er  jo 
lidt  over  to  Mil?-' 

„Ungefahr  vier  Stunden  zu  gehen.  Nehmen  Sie  doch 
den  Esau  mit." 

Her  misforstod  jeg  Secretæren,  som  om  han  havde 
sagt :  „ISTehmen  Sie  doch  den  Esel  mit"  —  og  svarede  der- 
for: „Einen  Esel?  Was  soli  der  helfen?  Da  gehe  ich 
doch  lieber." 

Secretairen  lo  og  oplyste  mig  om  Feiltagelsen.  Esau 
var  den  arabiske  Tjener  i  Hospitiet,  en  lille  sortsmudset, 
skeløiet  Fyr,  der  saae  meget  uanseelig  ud. 

„Naa,  Esau!"  sagde  jeg,  „ja  han  skal  da  ikke  skræmme 
Beduinerne  bort,  om  der  kommer  nogle." 

„Det  venter  jeg  heller  ikke.  men  han  kan  dog  altid 
tjene  som  Tolk,  hvis  De  møder  nogle  Arabere,  og  desuden 
vise  Dem  Veien." 


206 

Det  blev  da  besluttet,  at  Esau  skulde  ledsage  os. 
Ogsaa  den  tydske  Dr.  Reincke  mældte  sig  som  Deel- 
tager.  Tidligt  næste  Morgen,  Mandagen  den  29de  April, 
vandrede  vi  ud  ad  Zionsporten,  Vi  toge  strax  Veien 
ned  ad  Zionsbjerget,  der  her  mod  Syd  sænker  sig  temme- 
lig brat  mod  Hinnoms  Dal.  Morgensolen  skinnede  lif- 
ligt mellem  de  gamle  Oliventræer,  der  hurtigt  giede  os 
forbi,  idet  vi  baade  løb  og  sprang  ned  ad  Bjerget,  me- 
dens Stenene  rullede  bort  under  Fødderne  paa  os.  For- 
pustede og  stakaandede  af  det  hurtige  Løb  naaede  vi  Kilden 
Rogel  og  fulgte  nu  i  sindig  og  rolig  Gang  Kedrons  udtør- 
rede Flodseng.  Neppe  vare  vi  komne  ud  i  Eensomheden, 
før  pludselig  en  Araber  dukkede   op  for  os. 

„Hvor  skal  I  hen?"  spurgte  han. 

„Til  Klostret  Mar  Saba."  * 

„Saa  vil  jeg  følge  Jer." 

„Yi  kan  godt  selv  finde  Veien." 

„Veien  derud  er  meget  usikker  —  der  er  Røvere,  som 
plyndre  Jer  —  jeg  skal  beskytte  Jer." 

I  samme  Øiebhk  stode  fire  andre  Arabere  ved  hans 
Side ;  de  kom  frem  saa  pludseligt,  som  om  de  vare  skudte 
op  af  Veien.  Alle  istemmede  de  den  samme  Vise:  „Veien 
er  usikker  —  Røvere  vil  plyndre  Jer  —  vi  beskytte  Jer." 

„Aa,  naar  bare  I  ikke  komme  derud,  saa  er  der  vist 
ingen  Røvere." 

Men  de  fem  selvbeskikkede  Tillidsmænd  vare  ikke  saa- 
ledes  at  bHve  af  med.  De  vedbleve  at  trænge  ind  paa  os, 
at  vi  skulde  tage  dem  med  paa  Veien.  Vi  havde  da  kun 
Valget  mellem  at  følges  af  disse  Plageaander  maaskee  lige 
til  Mar  Sabas  Porte,  stedse  overhængte  af  deres  Tiggerier, 
eller  ogsaa  tage  Een  af  dem  med  som  Følgesvend.  Vi  gjorde 
det  sidste  og  udkaarede  En  af  dem,  hvorpaa  de  fire  Andre 
forsvandt  ligesaa  hurtigt,  som  de  vare  komne. 

Veien  til  Mar  Saba  gaaer  langs  den  høire  Bred  af  Ke- 
drons  Flodseng.  Denne  var  nu  ganske  udtørret;  dens  Fald 
fra  Jerusalem  til  det  døde  Hav  er  meget  dybt,  saa  at  den 
har  mange  bratte  Styrtninger,  over  hvilke  Kedrons  Bæk  i 
Regntiden  danner  skummende  Fosse  og  Vandfald.  De  Oli- 
ventræer og  Figentræer,  som  findes  nærmere  Jerusalem,  høre 
snart  op.  Oppe  paa  en  af  Høiderne  saae  vi  de  sorte  Telte 
af  en  Beduinleir;  de  ere  lavede  af  Kamelhaarsfilt,  lagt  over 
opreiste  Stænger,  saa  at  der  dannes  flere  Rum  inde  i  Teltet. 
Andre  Steder  fandt  vi  Spor  af  tidligere  Beduinleire:  vi 
kunde  kjende  deres  Natteleie,  idet  en  Steen  danner  Hoved- 
gjærdet  (jvnfr.  1  Mos.  28, n:  den  flygtende  Jacob  lægger 
Steen  under  sit  Hoved,  da  han  skal  sove)  og  noget  Hø  Un- 
derdynen; ligeledes  saae  vi  deres  Grave,  deres  Cisterner. 
Egnen  bliver  stedse  mere  øde,  Kedrons  Leie  sænker  sig 
dybere  ned  i  vilde  Styrtninger  og  Fald.  Yeien  derimod  var 
langt  bedre,  end  vi  havde  ventet;  den  er  stivet  af  med  en 
Steensætning  til  Siderne  for  at  hindre  den  fra  at  skride  ud. 
Snart  gik  vi  gjennem  en  mennesketom  Ørken  —  lidt  spar- 
somt, halvvissent  Græs,  gule  Sandhøie  og  endelig  de  nøgne 
Kalkbjerge. 

Midt  i  denne  hvide  Kalksteensørken,  hvorfra  haves  et 
Glimt  ud  over  det  døde  Hav  i  Baggrunden,  ligger  Klostret 
Mar  Saba.  Vi  standsede  foran  den  tunge  Jerndør,  og  lode 
Blikket  glide  op  ad  de  høie  Mure:  Klostret  er  bygget  opad 
Fjeldvæggen  i  Kløften,  der  her  er  700  Fod  dyb  og  i  Bun- 
den kun  et  Par  Favne  bred.  Det  er  klinet  op  som  en  Svale- 
rede ad  Klippen,  stivet  af  med  Murstøtter  og  i  fremsprin- 
gende Terrasser.  Med  sine  stærke  Mure  og  tvende  høie 
Taarne  tager  det  sig  ud  som  en  Fæstning,  og  det  med  god 
Føie,  thi  i  denne  vilde  Ørken,  gjennemstreifet  af  røverske 
Beduinskarer,  har  det  maattet  omhegne  sig  med  stærke  Mure 
for  at  sikkres  mod  disses  Angreb.     Allerede  i  614,    da  Per- 

serne  overfaldt  Palæstina  under  deres  Konge  Chosroes  II, 
trængte  de  ogsaa  ind  i  Klostret  Mar  Saba  og  nedhuggede 
alle  Munkene.  Under  Korstogene  opførte  Saracenerne  lig- 
nende Mordscener.  Ja  endnu  i  vort  Aarhundrede  fik  en  rø- 
versk  Beduinstamme  om  Natten  sat  Ild  paa  den  svære  Træ- 
dør og  trængte  ind  og  plyndrede  Klostret.  Nu  er  der  kom- 
men en  Jerndør  istedet;  oppe  fra  det  høie  Yagttaarn  holder 
en  Munk  bestandigt  Udkig  med  Beduinernes  Bevægelser  i 
Ørkenen.  Komme  disse,  drevne  af  Hunger,  til  Klostret,  da 
heises  smaa  Kurve  med  sort  Brød  ned  til  dem. 

Vi  dundrede  paa  den  tunge  Jernport,  en  Luge  oven- 
over blev  aabnet,  og  en  Munk  stak  Hovedet  ud  til  os.  Efter 
at  have  hørt  vort  Ønske,  kastede  han  en  Snor  ned  til  os, 
hvori  vi  fastbandt  vor  Anbefalingsskrivelse  fra  den  græske 
Geistlighed  i  Jerusalem  —  uden  en  saadan  indlades  Ingen. 
Brevet  blev  trukket  op  og  læst  —  vi  maatte  imidlertid  vente 
udenfor;  endelig  hørte  vi  Nøgler  rasle,  og  den  tunge  Dør 
blev  aabnet.  Vor  Araber  traadte  ind  med  i  Forgaarden, 
længere  fik  han  paa  ingen  Maade  Lov  at  følge  os,  og  læn- 
gere tilstedes  det  ingen  Araber  at  komme  ind  i  Klostret. 
Vi  derimod  førtes  gjennem  en  ny  Jerndør  over  et  steenlagt 
Gaardsrum,  gjennem  en  lille  Have  ind  i  Gjæstehallen.  Hyn- 
der og  Tæpper  vare  anbragte  langs  Væggen ;  vi  toge  Sæde  og 
udhvilede  os.  Lidt  efter  bleve  vi  beværtede  med  et  græsk 
Traktement,  bestaaende  af  Rosiner,  Kaffe  og  Raki  (en  Art 
Likør).  Efterat  have  modtaget  disse  Forfriskninger,  førte 
en  Munk  os  omkring  forat  vise  os  Klostrets  Mærkvær- 
digheder. 

Klostret  har  Navn  af  den  helhge  Sabas,  der  efter  Sag- 
net levede  sammen  med  en  Løve  i  en  af  de  mangfoldige 
Fjeldhuler,  som  her  findes.  Han  samlede  mange  fromme 
Eneboere  omkring  sig,  forbandt  dem  til  et  Broderskab,  hvoraf 
atter  et  Kloster  dannede  sig,  hvilket  St.  Sabas  forestod,  ind- 

H.  Scharling:  En  Pilgrimsfærd.  14 

til  han  døde  532  i  eu  Alder  af  94  Aar.  Klostret  var  i  sin 
Tid  Sæde  for  grundig  Lærdom:  Johannes  Damascenus  skrev 
her  sin  berømte  Dogmatik,  som  endnu  den  Dag  idag  er 
den  græske  Kirkes  dogmatiske  Hovedværk;  heclt  ned  i  Mid- 
delalderen dreves  her  exegetiske  og  dogmatiske  Studier. 

I  Klostret  fandtes  53  Munke ,  der  bare  den  græske 
Munkedragt,  lang  blaa  Talar  og  en  rund  sort  Filthue  paa 
Hovedet.  Ogsaa  Kirken  er  indrettet  til  græsk  Gudstjeneste 
med  den  store  Ikonostasis  (o:  Billedvæggen)  foran  Alteret. 
I  et  Sidecapel  seer  man  gjennem  et  Gitter  en  stor  Hob 
Hjerneskaller,  der  opbevares  som  Relikvier  af  de  Munke, 
som  bleve  myrdede  614  af  Perserne  —  et  Maleri  giver  en 
græsselig  Fremstilling  af  en  senere  Nedsabling  af  Munkene, 
saa  Haarene  kan  reise  sig  paa  Ens  Hoved  ved  at  see  der- 
paa.  St.  Sabas'  Eneboerhule,  hvor  han  levede  sammen  med 
Løven,  fremvises,  ligeledes  hans  Grav.  Vi  bade  om  at  see 
Klosterbibliotheket,  der  skal  indeholde  en  Deel  græske  og 
syriske  Haandskrifter  fra  Middelalderen,  men  fik  til  Svar,  at 
Nøglen  opbevaredes  i  Jerusalem,  hvad  der  ikke  gav  os  no- 
gen høi  Idee  om  Munkenes  lærde  Studier  for  Tiden. 

Vi  bestege  Vagttaarnet  og  havde  herfra  en  ypperlig  Ud- 
sigt over  den  øde  og  vilde  Fjeldørken,  som  omgiver  Klostret 
heelt  ud  til  det  døde  Hav.  I  Mar  Saba  indvirker  Kloster- 
eensomheden i  sin  fulde  Gru  paa  Sjælen.  I  Vesterlandet 
valgte  Munkene  gjerne  yndige  Egne  til  deres  Klostre,  snart 
i  den  dunkle  Skoveensomhed,  snart  paa  Bjerget  med  vid 
Udsigt  over  frugtbare  Marker  og  Enge,  gjennem  hvilke 
Bække  eller  Floder  snoe  deres  sølvklare  Løb.  Der  kunde 
man  nok  i  enkelte  Øieblikke  faae  Lyst  til  at  blive  Munk, 
høre  paa  Fuglesangen  i  Morgenrøden  og  see  den  luende  Sol 
gjemme  sig  bag  dæmrende  Skove.  Men  her  i  Mar  Saba  — 
her  er  ingen  Skov,  og  ingen  sølvblinkende  Flod.  og  ingen 
jublende  Fuglesang,   Litet  af  Naturens  Herlighed,    der  skal 

lokke  os.  Her  hersker  Dødens  Tavshed  ved  Indgangen  til 
det  døde  Hav,  Rovfuglen  flyver  over  de  nøgne  Fjeldtinder, 
Solens  Straaler  brænde  lodret  paa  den  hvide  Kalksteen  og 
afsvide  den  Smvile  Græs,  der  er:  stort,  mægtigt,  ophøiet  er 
Synet,  men  tillige  ængstende  og  forfærdende  ved  sin  Tomhed 
og  sit  Øde.  Her,  hvor  ingen  Naboer  findes,  nden  de  rov- 
gridske  Beduiner  i  Ørkenen,  hvor  ingen  Planter  trives  uden 
et  enkelt  Palmetræ  og  et  Par  Frugttræer  i  Klostrets  Have, 
hvor  derfor  al  Proviant  maa  tilføres  fra  Jerusalem,  thi 
Ørkenen  frembringer  ikke  Brød  —  her  troer  jeg  nok,  at  de 
Fleste  skulle  betænke  sig  to  Gange,  inden  de  vilde  blive 
Munk  i  dette  Ørkenkloster.  - 

De  græske  Munke  havde  langtfra  det  godmodige,  gemyt- 
lige Præg,  som  de  latinske  Klosterbrødre  i  Palæstina.  Ganske 
vist  beværtede  de  os  godt  —  til  Middag  fik  vi  Pillau,  sam- 
menlavet af  Riis  og  Olie,  dertil  syltede  Oliven,  men  vi  sav- 
nede en  vis  gjæstfri  Imødekommen.  Og  da  de  ved  vor  Bort- 
gang solgte  os  nogle  Smaasager,  som  de  forarbeidede  i 
Klostret,  tyktes  det  os,  at  den  græske  Handelsaand  traadte 
vel  stærkt  frem. 

I  Forgaarden  fandt  vi  atter  vor  arabiske  Ledsager;  han 
sprang  hurtigt  op  og  sluttede  sig  til  os.  Vi  gik  ud  ad  Por- 
ten, Jerndøren  blev  slaaet  i  efter  os,  og  nu  stode  vi  atter 
som  før  i  Ørkenen  og  betragtede  de  høie  Fæstningsmure. 
I^u  skulde  Hjemmarschen  tiltrædes,  men  Ingen  af  os  følte 
sig  synderlig  oplagt  dertil;  vi  havde  mere  Lyst  til  at  hvile 
og  i  Ro  at  betragte  den  sælsomme  Egn.  Især  den  tydske 
Dr.  Reincke,  der  besad  en  betydelig  Portion  Phlegma,  meente, 
at  det  havde  slet  ingen  Hast,  vi  naaede  tidsnok  Jerusalem. 
Jeg  lod  mig  lettehgen  overtale,  Schmidt  gav  ogsaa  efter,  og 
saaledes  blev  der  taget  adskillige  Hvil,  og  for  hvert  Hvil 
faldt  det  os  stedse  tungere  at  komme  op  igjen  og   fortsætte 

Vandringen.  Beduinen  tog  Afsked  med  os,  fik  sin  Bakschisch 
og  erklærede,  at  nu  var  Veien  ganske  sikker. 

„Doctor,  vi  maae  see  at  skynde  os,  Solen  er  nær  sin 
Nedgang,  Portene  blive  lukkede  i  Jerusalem".  „Ja,  ja,  man 
skal  da  heller  ikke  løbe  Benene  af  sig."-  Det  var  der  nu 
slet  ingen  Fare  for  ved  den  Grang,  som  Doctoren  satte  op. 

Ved  en  Svingning  af  Veien  laa  Jerusalem  pludselig  for 
os,  kneisende  bøit  som  „Staden  paa  Bjerget".  Dette  Syn 
fandt  Doctoren  saa  smukt,  at  han  atter  maatte  sætte  sig  for 
at  betragte  det  og  fik  mig  overtalt  til  at  gjøre  det  Samme. 
Schmidt  derimod  blev  urolig  for,  at  vi  skulde  forsinke  os,  og 
gik  fra  os.  Solen  gik  ned.  Mørket  faldt  hurtigt  paa,  og  nu 
fandt  endehg  Doctoren,  det  kunde  være  paa  Tide  at  skynde 
sig.  Vi  gik  rask  til  og  kom  ind  i  Josaphats  Dal,  stege  op 
ad  Høiderne,  Alt  var  saa  tyst  og  stille  omkring  Jerusalem, 
ikke  et  Menneske  var  at  see.  Vi  kom  først  til  Stephans- 
porten —  den  var  lukket.  Doctoren  begyndte  at  blive  be- 
tænkelig. Vi  gik  under  Murene  udenom  Tempelpladsen,  kom 
til  den  HUe  Port,  som  bærer  det  mindre  smagfulde  Navn 
Møgporten  —  lukket. 

Det  var  en  ubehagelig  Overraskelse.  Saa  stærkt  vi 
kunde,  gik  vi  til  Zionsporten,  den  var  ogsaa  lukket. 

„Jetzt  mlissen  wir  laufen",  raabte  Doctoren,  og  nu  gik 
det  i  fuldt  Væddeløb  rundt  om  Jerusalems  Mure  ad  Jaffa- 
porten til.  Var  den  ogsaa  lukket,  da  maatte  vi  tilbringe 
Natten  under  aaben  Himmel  med  Udsigt  til  at  blive  plyn- 
drede af  Beduinerne. 

Med  bankende  Hjerter  naaede  vi  Jafi'aporten  —  jo  den 
var  endnu  aaben,  og  i  den  stod  Schmidt  og  ventede  paa  os. 
Vi  hilste  ham  med  et  Jubelraab  og  begave  os  dernæst  død- 
trætte til  Hospitiet. 

IV. 

Hebron     og    Mamre    Lund, 

Den  første  Reise  til  Hebron  var  ikke  heldig,  thi  den 
naaede  ikke  længer  end  til  Jaffaporten.  Vi  havde  nemlig 
faaet  saa  daarlige  og  udmattede  Heste,  at  de  allerede  i  Je- 
rusalems Gader  snublede  flere  Gange,  og  da  vi  kom  udenfor 
Byen,  heelt  stode  stille  og  ikke  vilde  gaae  videre.  Dette  er 
paa  ingen  Maade  noget  ualmindeligt  paa  denne  Tid  af  Aa- 
ret,  da  alle  B-idedyr  tages  saa  stærkt  i  Brug  af  de  Reisende 
og  Pilgrimmene,  at  de  drives  fra  den  ene  Tour  til  den  an- 
den, indtil  de  stjrte  af  Udmattelse.  Vi  agtede  derfor  Intet 
paa  Mukkarens  Forsikkringer  om,  at  det  var  fortræffelige 
Dyr,  der  nok  skulde  trave  ud,  naar  de  først  kom  ordentlig 
i  Gang,  men  foretrak  at  vende  tilbage  og  opsætte  Reisen  til 
beleiligere  Tid. 

I  den  følgende  Uge  lykkedes  det  os  at  faae  et  Par  gode 
stærke  Heste,  der  med  raske  Skridt  bare  os  ud  af  Jaffa- 
porten og  henover  Gihonsdalen.  En  gammel  tyrkisk  Soldat 
fulgte  med  som  Mukkar.  Han  travede  muntert  efter  He- 
stene ,  og  kom  vi  forud ,  indhentede  han  os  atter,  naar  det 
gik  op  ad  Bakke,  hvor  Hestene  ikke  kunde  komme  saa  rask 
afsted. 

Det  var  en  deilig  frisk  Foraarsmorgen.  Luften  var  let 
og  reen  at  indaande.  Solen  skinnede  muntert,  lette  hvide 
Sommerskyer  dreve  henover  Bjergene  i  det  Fjerne.  Under 
saadanne  Omstændigheder  gjør  det  dobbelt  godt  at  komme 
ud  fra  Jerusalems  trange  Gader  med  den  mugne  Lugt,  fra 
de  graagule  Kalkbjerge  ud  i  de  grønne  Enge.  Vi  fulgte 
Bethlehemsveien  indtil  Rachels  Grav,  her  dreiede  vi  ind  paa 
Hebronveien.      Efter  tre  Timers  Ridt  fra  Jerusalem  gjorde 

vi  Holdt  og  toge  Hvil  i  Skyggen  af  Murene  af  et  gammelt 
forfaldent  saracenisk  Kastel.  I  nogen  Afstand  fra  dette  er 
der  en  „hegnet,  forseglet  Kilde",  d.  e.  et  Kildevæld,  som 
opsamles  i  tvende  steensatte  Rum.  Man  stiger  ned  til  dem 
i  en  Dybde  af  omtrent  12  Fod,  og  foroven  er  Aabningen 
tildækket  med  en  stor  Steen.  Herfra  føres  Vandet  i  en 
underjordisk  Ledning,  som  er  benved  150  Skridt  lang  til  tre 
store  Vandbeboldninger  eller  Damme,  som  ligge  i  Dalstræk- 
ningen fra  Øst  til  Vest,  den  ene  over  den  anden,  saaledes 
at  den  øverste  af  disse,  naar  den  er  fyldt,  afgiver  Vand  til 
den  mellemste,  denne  igjen  til  den  nederste.  Hver  af  disse 
Vandbeholdninger  er  omgivet  af  en  prægtig  Steensætning, 
sammensat  af  mægtige  Blokke.  De  kunne  bedst  forstaaes 
ved  at  tænke  sig  Vandbassinet  i  Søndermarken  gjentaget  tre 
Gange,  saaledes  at  hver  ligger  et  Stykke  lavere  end  den 
foregaaende.  Længden  af  hver  af  disse  Damme  vexler  mel- 
lem 380  og  580  Fod,  Bredden  mellem  150—230  Fod.  Vandet 
fra  den  nederste  Dam  optages  i  en  Vandledning,  som  fører 
det  til  Jerusalem.*) 

Vi  have  da  her  et  meget  omfattende  og  meget  sindrigt 
Vandforsyningsapparat.  Fra  de  omhggende  Bakker  og  Høie 
samles  Vandet  i  de  tre  Damme,  Hovedkilden  er  den  oppe 
ved  Kastellet.  At  denne  er  lukket  i  steensatte  Rum  og 
følgelig  kan  skjules  ligesom  Ledningen  til  Dammene,  giver 
os  et  værdifuldt  Bidrag  til  Forstaaelse  af  Jerusalems  eien- 
dommelige  Vandforsyning  i  Krigstider  (jvfr.  ovenfor  S.  60). 
Her  finde  vi  nemlig  lignende  Vandbeholdninger  som  de  om- 
talte inde  i  selve  Byen,  medens  Kilden,  der  forsyner  dem, 
er  udenfor  Byen.  Naar  nu  Fjenden  nærmede  sig,  gjaldt  det 
om  at  skjule  Kilden  udenfor  Byen  med  samt  dens  Ledning, 
og  Dammen  inde  i  Byen  vilde  da  være  forsynet   med  Vand 


*)  Nøiagtige  Maalinger  af  Salomons  Damme  har  E.  Petersen  gi- 
vet (Et  Besøg  i  Jerusalem  og  Omegn  S.  115). 

fra  sin  Hovedkilde,  saalænge  Fjenden  ikke  formaaede  at  op- 
dage denne.  Dette  er  netop,  hvad  der  fortælles  om  Kong 
Ezechias,  at  lian,  da  den  store  Assyrerhær  nærmede  sig  Je- 
rusalem, stoppede  d.  e;  skjulte  Kildevandet  udenfor  Byen  og 
ad  skjulte  Ledninger  førte  det  ind  i  den  (2  Kong.  20,2o,  2 
Krønn.  32,3,  so,  jvfr.  Sirachs  Bog  48,22-23). 

Disse  tre  store  Damme  føre  Navn  af  Salomons 
Damme  ved  Etham.  Om  de  virkelig  ere  anlagte  af  Salo- 
mon, lader  sig  ikke  med  Sikkerhed  afgjøre,  da  de  ikke  be- 
stemt omtales  i  det  gamle  Testamente.  Først  den  senere 
jødiske  Tradition  tillægger  Salomon  dem.  Imidlertid  er  det 
muligt,  at  de  første  Anlæg  virkelig  hidrøre  fra  Salomon, 
hvis  berømte  Lysthaver  søges  her  i  Nærheden  i  Wadi  Urtas  *) 
(jvfr.  Præd.  2,4:  „jeg  anlagde  mig  Haver  og  Lystskove  og 
plantede  mig  alle  Slags  Frugttræer  i  dem',  jeg  gjorde  mig 
Fiskedamme  for  deraf  at  vande  den  opvoxende  Træskole"). 
Heller  ikke  kan  det  afgjøres,  om  Vandledningen,  som  fører 
Vandet  herfra  til  Jerusalem,  er  opført  af  Salomon,  derimod 
er  der  al  Rimelighed  for,  at  det  er  denne,  som  Pontius  Pi- 
latus  lod  opføre  (eller  maaskee  blot  istandsætte)  af  Templets 
Rigdomme  (see  ovenfor  S.  61).  For  nylig  har  Paschaen  i 
Jerusalem  ladet  Dammene  og  Vandledningen  udbedre,  saa  at 
den  atter  fører  Vand  til  Jerusalejn. 

Efterat  have  taget  Vandværket  i  Øiesyn,  fortsatte  vi 
vor  Reise.  Middagsheden  begyndte;  i  de  snævre  Dale,  hvor 
Bjergene  lukkede  omkring  os,  var  der  meget  lummert.  Solen 
brændte  lige  i  Øinene,  eftersom  vi  rede  mod  Syd.  Støvet 
stod  tæt  omkring  os,  Veien  var  ofte  meget  slet,  saa  at  vi, 
hvor  trætte  vi  end  vare,-  oftere  maatte   staae  af  Hestene  og 


*)  Ifølge  Josephus  (Antiq.  8,7)  havde  Salomon  et  Lystslot  med 
herlige  Haver  og  Kilder,  hvor  han  hver  Morgen  kjørte  ud  med 
stor  Pragt,  ved  Etham,  60  Stadier  fra  Jerusalem,  hvilken  Af- 
stand omtrent  svarer  til  de  nuværende  Dammes. 

trække  dem  efter  os.  Det  gjorde  godt,  da  vi  kom  til  en 
Kilde  med  et  Steentrug  og  kunde  forfriske  os  med  dens 
klare  Vand.  Denne  Kilde  fører  Navnet  Ain  ed  Dirweli  og 
skal  ifølge  Traditionen  være  det  Sted,  hvor  Dronning  Kan- 
daces  Hofmand,  den  æthiopiske  Gilding,  blev  døbt  af  Dia- 
konen Philip  (Ap.  Gj.  8,30  flg.).  Saaledes  allerede  de  tid- 
hgste  Beretninger,  Pilgrimmen  af  Bordeaux,  Eusebius  og 
Hieronymus.  Dette  kan  bringes  i  Overeensstemmelse  med 
Skriften,  ifølge  hvilken  Philip  og  den  fremmede  Hofmand 
mødtes  paa  „den  øde  Vei  mellem  Jerusalem  og  Gaza"  (V. 
26),  d.  e.  en  ældre,  dengang  forladt  Landevei,  der  altsaa  har 
gaaet  over  Hebron.  Der  findes  endnu  Ruiner  af  en  Kirke.*) 
Paa  Bjerget  ovenover  findes  Gravhuler  og  forskjellige  Ruiner; 
her  mener  man  at  have  fundet  Stedet  for  Fæstningen  Beth- 
sur, som  blev  erobret  af  Ægypterkongen  Sisak  og  hvis  Navn 
findes  optegnet  blandt  de  erobrede  Stæder  paa  Tempelmuren 
i  Karnak.  —  Fra  nu  af  begynde  Bjergene  at  slutte  sig  mere 
sammen,  deres  Former  ere  som  sædvanligt  i  Judæ  Bjerge 
(undtagen  ved  det  døde  Hav)  langstrakte,  kuppelformige 
uden  fremtrædende  Spidse  eller  Toppe,  jævnt  skraanende, 
hist  og  her  dækkede  med  Buskvæxt  og  Grønt.  Landskabet 
var  øde  og  ubeboet,  skjøndt  af  Naturen  frugtbart  og  let  at 
opdyrke.  Hist  og  her  saae  vi  Ruiner  af  Landsbyer  eller 
Spor  af  Grave.  Agerdyrkning  drives  ikke  her,  skjøndt  der 
er  Leilighed  nok  dertil,  flygtige  Beduinstammer  vanke  om 
med  deres  Hjorde  af  langørede  sorte  Geder  og  fedthalede 
Faar.  Rundt  om  paa  Bjergene  voxede  Krat  og  Buske, 
vilde  Roser  off   andre  Foraarsblomster.    ofte   i   overvældende 


*)  Den  senere  Tradition,  som  er  opkommen  jDaa  Korstogenes  Tid, 
henlægger  Stedet  til  Kilden  Ain  Haniyeh  ved  Byen  Welejeh  mel- 
lem Ain  Karim  og  Bethlehera,  og  her  er  der  opført  et  Kloster, 
som  kaldes  St.  Philipskloster,  men  den  ældre  Tradition  maa 
have  Fortrinnet  for  den  yngre,  og  det  er  derfor  rigtigere  at 
henlægge  Stedet  til  Ain  ed  Dirweh. 

Frodighed.  Først  naar  man  nærmer  sig  Hebron,  viser  sig 
Spor  af  Opdyrkning,  der  findes  Kornmarker  og  Vinhaver. 
En  bred  langstrakt  Dal  aabner  sig,  og  drager  sig  efter- 
haanden  tættere  sammen.  Veien  indfattes  af  høie  Steen- 
mure,  bag  hvilke  veldyrkede  Vinhaver,  der  strække  sig  op 
imod  Høiene  paa  begge  Sider,  og  disse  ere  atter  beplantede 
med  Oliven-,  Figen-,  Aprikos-  og  andre  Frugttræer. 

Klokken  var  Tre  om  Eftermiddagen,  da  vi  rede  ind  i 
det  ældgamle  Hebron.  Jeg  var  i  den  Grad  træt,  sulten  og 
støvet,  at  Alt,  hvad  der  kunde  kaldes  patriarchalske  Hyrde- 
stemninger, var  langt  borte  fra  mig,  og  jeg  var  heelt  opta- 
get af  den  i^rosaiske  Tanke  at  faae  først  et  Maaltid  Mad  og 
dernæst  et  kjøligt  Rum  at  udhvile  i.  Begge  Dele  erholdt 
vi  hos  Jøden  Jonas  eller  Jona  Jahudi,  som  han  kaldtes,  paa 
hvem  vi  havde  faaet  Anvisning  i  Jerusalem.  Først  efterat 
have  taget  et  Par  Timers  Hvil,  da  Solen  begyndte  at  synke 
og  Skyggerne  at  blive  længere,  gik  vi  ud  forat  tage  Byen  og 
dens  Omgivelser  i  Øiesyn, 

Hebron  er  et  lille  Jerusalem ,  Husene  ere  opførte  af 
hvid  Kalksteen,  overhvælvede  med  Kupler.  Som  alle  øster- 
landske Stæder  tager  den  sig  godt  ud  i  Afstand  med  sine 
Kupler  og  Minareter,  men  kommer  man  ind  i  den,  tinder 
man  snævre,  krumme  Gader.  Indbyggernes  Antal  anslaaes 
til  10,000,  de  drive  en  Deel  Industri,  fabrikere  Sæbe  og 
væve  Bomuld,  ligeledes  lindes  her  et  Par  Glasfabriker.  Og- 
saa  drives  Handel,  i  Byens  Bazarer  hersker  en  Deel  Liv. 
Rundt  omkring  Byen  hndes  betydelige  Vinhaver,  hvoraf 
vindes  den  fortræffelige  Hebronviin.  Det  var  den,  som 
vi  i  Almindehghed  drak  under  vort  Ophold  i  Jerusalem  og 
Palæstina;  det  er  en  lys  klar  Viin,  som  baade  i  Udseende 
og  Smag  ligner  Rhinskvinen  ikke  Hdet;  Sagnet  vil  ogsaa 
vide,    at  Hebronviin    skal    af  Korsfarerne    være    bleven   for- 

plantet  til  Rhinens  Bredder  og  saaledes  være  Stamfader  til 
Rhinskvinen. 


Hebr 


Indbyggerne  ere  deels  og  fornemmelig  Muhamedanere, 
deels  Jøder:  de  første  ere  ligesaa  fanatiske,  som  de  sidste 
ere  modbydelige.  Især  have  de  polske  Jøder,  hvoraf  der 
findes  et  stort  Antal  saavel  i  Hebron  som  i  Jerusalem,  et 
yderst  frastødende  Væsen.  De  ere  iførte  en  lang,  som  oftest 
fidtet  og  smudset  Talar,  paa  Hovedet  bære  de  trods  Varmen 
en  lodden  Hue,  under  hvilken  Haaret  falder  ned  i  lange 
tjavsede  Lokker,  deres  Ansigt  er  blegt,  Øinene  have  et 
underligt  Udtryk  af  sky  Ængstelighed  og  Paatrængenhed, 
mod  den  Fremmede  ere  de  tvære  og  umedgjørlige ,  uden 
forsaavidt  de  kunne  vinde  Penge  af  ham.  Kort  sagt,  de 
gjorde  i  alle  Henseender  et  saa  ubehageligt  Indtryk,  at 
jeg  ved  at  see  dem  stadigt  maatte  tænke  paa  Taciti  Ord: 
gens  teterrima.  odium  generis  human?'.  Dog  hidrører 
dette  uheldige  Ydre  vistnok  for  en  ikke  ringe  Deel    fra    de 

ulykkelige  Forhold,  hvorunder  de  leve,  stadigt  prisgivne  for 
tyrkisk  Yilkaarlighed  og  Brutalitet.  Ogsaa  er  muligviis  de- 
res Indre  bedre  end  deres  Ydre :  vi  havde  i  al  Fald  Intet  at 
klage  over  vor  Vært,  Jona  Jahudi,  i  hvis  Huus  vi  fik  en 
meget  god  Behandling.  Sproget,  som  de  tale,  er  et  afskye- 
ligt Jødetydsk.  Ikkun  deres  Kvinder  danne  en  Undtagelse 
fra  den  øvrige  Hæslighed,  de  ere  som  oftest  smukke,  mange 
af  dem  have  mærkelig  lyse  Øine,  og  de  tage  sig  i  det  Hele 
godt  ud  i  deres  lange  hvide  Klædedragt. 

Hebron  er  en  meget  gammel  By.  I  4  Mos.  13,22  siges 
det  om  den,  at  den  er  anlagt  7  Aar  før  Zoan  i  Ægypten 
(det  er  muligt,  at  Zoan  er  Moses'  egen  Fødeby).  Jøderne 
selv  ville  gjerne  paastaae,  at  den  skulde  være  en  af  de  ældste 
Byer  i  Verden.*)  Mærkeligt  er  det  altid,  at  medens  store 
mægtige  Verdensstæder,  Oldtidens  London  og  Paris,  som 
Niniveh,  Babylon  og  Theben  i  Øvreægypten,  over  hvilke  Pro- 
pheterne  have  udtalt  Herrens  Forbandelse,  ere  næsten  spor- 
løst forsvundne  af  Jorden,  saa  bestaaer  Hebron,  hvis  Ælde 
rækker  ligesaa  høit  op  i  Tiden  som  hine,  endnu  den  Dag  idag 
som  en  lille  trivelig  By.  Men  Hebron  har  ogsaa  fra  gammel 
Tid  arvet  Guds  Velsignelse,  thi  der  boede  Hyrdekongen 
Abraham,  som  fik  Æresnavnet  af  „Guds  Ven"  (Es.  41,8.  Jak. 
2,23).  Mindet  herom  lever  endnu  stedse  ikke  blot  blandt  Jø- 
derne og  de  Christne,  men  ogsaa  blandt  Araberne,  som  den 
Dag  idag  kalde  Hebron  for  El  KhaUl  (d.  e.  Vennen).     Paa 


*)  Jvfr.  Josephus'  Jødiske  Krig  IV, 9,  hvor  det  hedder,  at  Hebron 
er  æklre  end  Memphis.  —  I  Nærheden  af  Hebron  findes  en  egen 
rød  Jordart,  hvorom  Sagnet  fortæller,  at  af  den  blev  Adam  dan- 
net. Middelalderens  Pilgrimme  besøgte  denne  Plet  med  stor 
Ærefrygt,  ligeledes  Grotten,  hvor  Adam  og  Eva  havde  levet. 
Stedet,  hvor  Kain  dræbte  Abel  o.  s.  v.  Disse  Sagn  grunde  sig 
paa  en  urigtig  Fortolkning  af  Josva  14,i5,  hvorefter  Adam  skulde 
være  bleven  begraven  i  Hebron.  Hertil  har  Vulgata  viist  Veien 
ved  at  oversætte  Adam  haggadol  ved  Adam  maximus  istedenfor 
„et  stort  Menneske.'' 

en  af  de  høie  nøgne  Bjergtoppe,  som  rage  op  over  de  lavere 
frugtbare  Høider,  og  hvorfra  haves  en  vid  Udsigt,  vil  Tradi- 
tionen vide,  at  Abraham  gjorde  JB^rbøn  for  Sodoma  og 
Gomorrha,  og  her  gik  han  atter  op  tidligt  næste  Morgen 
„og  han  saae  ud  mod  Sodoma  og  Gomorrha  og  hele  Slettens 
Land,  og  han  saae,  og  see,  der  opsteg  en  Røg  af  Jorden, 
som  af  en  Ovn"  (1  Mos.  19,28). 

I  Hebron  havde  senere  Kong  David  sin  Residents,  inden 
han  samlede  Riget,  og  han  boede  her  i  syv  Aar.  Isbosets 
Mordere  lod  han  ophænge  over  Dammen  i  Hebron  (2  Sam. 
4,12),  rimeligviis  den  samme  Vandbeholder  af  murede  Steen, 
som  endnu  sees  i  Byen.  Men  det  for  os  djTebareste  histo- 
riske Minde,  som  Hebron  har  at  fremvise,  er  Abrahams  og 
Sarahs,  Isaks  og  Rebekkas,  samt  Jakobs  og  Leas  Grav.  I 
1  Mos.  23  Cap.  fortælles  om  Sammenkomsten  mellem  Abra- 
ham, der  sorrigfuld  over  sin  Hustru  Sarahs  Død  mødtes  med 
Hethiten  Ephron  i  Hebron  og  af  denne  kjøbte  Makpelahs 
Dobbeltgrotte  til  Grav  for  Sarah,  siden  for  sig  selv  og  sin 
Søn  Isak.  Og  da  Jakob  var  død  i  Æg}i3ten,  blev  hans  Lig 
med  stor  Pomp  og  Pragt  under  Beskyttelse  af  en  ægyptisk 
Hær  ført  over  Jordan  til  Makpelahs  Dobbeltgrotte  i  Hebron 
(1  Mos.  50,12).  I  400  Aar  vare  Jøderne  borte  fra  Ægypten, 
men  i  den  Tid  har  Patriarchernes  Grav  staaet  urørt,  thi 
for  Hethiter  og  Kananiter  var  der  ingen  Grund  til  at  øde- 
lægge den,  og  selv  om  de  havde  plyndret  den  for  dens  mu- 
lige Kostbarheder,  maatte  dog  Dobbelthulen  i  Fjeldet  bhve 
tilbage,  thi  den  lod  sig  ikke  tihntetgjøre.  Efter  Erobringen 
af  Kanaan  maatte  Israels  Børn  med  Lethed  gjenfinde  Fædre- 
nes Grave,  de  omtales  vel  ikke  oftere  i  Skriften,  men  Jose- 
phus  omtaler  dem  som  velkjendte  paa  hans  Tid  (Jødiske 
Krig  IV,9),  og  siger  om  dem,  at  de  ere  meget  kunstigt  ud- 
huggede i  Marmor,  hvad  enten  dette  nu  skal  forstaaes  saa- 
ledes,  at  Dobbelthulen  var  bleven  belagt  med  Marmorplader, 

eller  at  der  over  denne,  som  maaskee  var  under  Jorden, 
var  opført  et  Marmormonunient.  Siden  den  Tid  er  Tradi- 
tionen bevaret  heelt  ned  til  vore  Dage,  og  der  er  ingen 
Grund  til  at  betvivle  dens  Rigtighed.  Saa  have  vi  her 
et  Gravsted  i  Palæstina,  hvis  Tilværelse  er  os  sikkret  ved 
historisk  Vidnesbyrd:  efter  Frelserens  Grav,  efter  Davids  og 
Kongernes  Grave,  efter  Propheternes  og  Dommernes  Grave 
forske  vi  med  stor  Usikkerhed  —  ikkun  om  Abrahams  og 
Patriarchernes  Grave  i  Hebron  kunne  vi  med  Sikkerhed 
sige:  her  er  den! 

Ak!  vi  kunne  kun  sige:  her  er  den!  —  men  Adgangen 
til  den  er  os  formeent.  Patriarchernes  Grave  i  Hebron  er  i 
Tyrkernes  Vold,  en  Moskee  er  opført  over  dem,  og  med 
muhamedansk  Fanatisme  tillade  de  ingen  Jøde  eller  Christen 
Adgang  til  dem.  Nu  er  intet  Andet  at  see  end  Moskeens 
ydre  Omfangsmuur,  aldeles  uden  Vinduer,  men  smykket 
med  Pilastre  og  Muurtinder,  hvilke  sidste  giver  den  Ud- 
seende af  en  Fæstningsmuur  (see  Billedet  S.  218).  I  selve 
denne  Muur  kan  adskilles  tvende  Partier,  hvoraf  det  ne- 
derste, opført  af  colossale  Kvadersteen,  glat  tilhuggede  og 
indrandede,  frembyder  stor  Lighed  med  Haram-Muren  i 
Jerusalem  og  derfor  vistnok  er  af  høi  Ælde,  maaskee  fra 
Salomons  Tid,  medens  det  øvre  Parti  med  Muurtinderne  er 
en  saracenisk  Tilsætning.  Indenfor  denne  vældige  Ring- 
muur  har  der  været  baade  jødisk  Synagoge  og  christen 
Kirke,  men  dette  er  Alt  blevet  omdannet  til  en  tyrkisk 
Moskee.  Indtil  Aar  1200  var  der  fri  Adgang,  og  i  gamle 
Pilgrimsberetninger,  som  ere  opbevarede  fra  hiin  Tid,  findes 
Beskrivelser  af  Graven  med  dens  Mindesmærker,  rigtignok 
temmelig  uklare  og  forvirrede.  Men  fra  1250  var  Adgangen 
aldeles  spærret,  og  der  vaages  endnu  stedse  med  stor  Stræng- 
hed  over,  at  ingen  Christen  kommer  derind.  En  Spanier 
har  1807  Hstet   sig   derind,    udgivende  sig  for  Tyrk;    i  1862 

tik  Priiulsen  af  Wales  med  sit  Følge  Adgang  dertil,  men 
man  liar  intet  Andet  faaet  at  vide,  end  at  der  findes  en 
Mængde  Lys,  kostbare  Tæpper  og  Guldglimmer;  om  selve 
Gravene,  og  hvorvidt  disse  endnu  bestaae  i  deres  Oprindelig- 
hed, foreligger  ingen  Underretning.  Muligvis  ere  Patriar- 
chernes  Grave  ligesom  Kongegravene  paa  Zion  Katakomber 
under  Jorden,  og  hvad  der  forevises,  ere  Gravmonumenter, 
som  Tyrkerne  selv  have  opstillet. 

Patriarchernes  Grave  i  Dobbelthulen  ved  Makpelah 
kunde  vi  altsaa  ikke  faae  at  see;  vi  maatte  nøies  med  at 
kaste  længselsfulde  Blikke  over  til  den  høie  fæstningsagtige 
Muur,  som  omgiver  dem  og  forbyder  ethvert  Indblik.  Der- 
imod havde  vi  fri  Adgang  til  den  anden  Helligdom  ved  He- 
bron, nemlig  Mamre  Lund,  forudsat  vi  kunde  finde  den, 
forudsat,  at  der  overhovedet  existerer  nogen  gammel  ærværdig 
Træbul  eller  blot  et  lidet  Rodskud  eller  et  hvilkensomhelst, 
som  kunde  afgive  Vidnesbyrd  onf,  at  her  var  Mamre  Lund. 

Tidligt  næste  Morgen  d.  3.  Mai  forlode  vi  Hebrons 
snævre,  krumme  Gader  med  deres  Støv,  deres  mugne  inde- 
klemte Luft  og  Trængsel  af  Jøder.  Arabere  og  Tyrker, 
som  puffes  og  trænges  imellem  hinanden.  Vi  vandrede  op 
paa  Høiderne  udenfor  Byen,  der  var  stille  og  fredeligt,  den 
friske  Morgenluft  strøg  hen  over  de  frugtbare  Marker  og 
fyldte  Sindet  med  Glæde.  Vi  fandt  en  venlig  Plads  med 
frodigt  Græs,  rundt  om  voxede  smækkre  Olietræer,  ungt 
Egekrat  og  Terebinther,  under  hvis  fiintformede  Løv  der 
herskede  behagelig  Kjølighed  og  Skygge.  Ogsaa  en  Kilde 
fandtes  her,  som  dog  nu  var  udtørret.  Ligeoverfor  os  havde 
vi  Hebron  med  sine  tæt  sammenbyggede  Huse  med  de  hvide 
runde  Kupler,  mellem  hvilke  Moskeen  over  Patriarchernes 
Grave  ragede  op  med  sine  tykke,  svære  Mure  som  et  Ka- 
stel. Byen  laa  midt  i  Dalen,  til  alle  Sider  omgivet  af  ikke 
synderhg  høie,  langstrakte  Høidedrag,   beplantede   med  Vin- 

haver,  Olivenplantningev  eller  henliggende  som  Græsgange 
for  Kvæget.  Den  gamle  Patriarkby  afgav  et  saare  venligt 
og  hyggeligt  Skue  i  disse  frodige  Omgivelser.  Var  nu  dette 
da  Mamre  Lund?  Det  eneste  Sikkre,  vi  vide  om  dennes 
Beliggenhed,  er  at  den  laa  ligeoverfor  Makpelahs  Dobbelthule 
eller  Hebron  (1  Mos.  23, 17-20),  hvilket  maa  forstaaes  saa- 
ledes,  at  den  laa  kun  i  ringe  Afstand  fra  Dobbelthulen, 
saaledes  at  den  kunde  sees  fra  denne,  netop  som  vi  nu  fra 
vort  Stade  vare  ligeoverfor  Moskeen  og  kunde  see  den.  Ege- 
krattet og  Terebintherne  omkring  vare  ganske  vist  altfor 
„grønne"  til  at  naae  op  til  Fader  Abrahams  Dage,  men  de 
kunde  jo  udfylde  Pladsen  for  tidligere  Storskov,  som  nu  for- 
længst var  omhugget  eller  bortsmuldret.  Det  Vigtigste  var 
Kilden,  thi  den  betinger  Lunden  og  Græsset,  og  dermed 
ogsaa  Hyrdekongens  Opholdssted.  Hvis  nu  denne  Kilde  var 
den  eneste  „ligeoverfor  Hebron" ,  da  kunde  Adskilligt  tale 
for,  at  her  virkelig  Stedet  for  Mamre  Lund  maatte  søges, 
men  da  der  findes  adskillige  Kilder  rundtomkring  Hebron, 
saa  kan  der  være  ligesaa  megen  Grund  til  at  søge  den  ved 
en  af  disse  som  netop  ved  den,  hvor  vi  befandt  os. 

Traditionen  påaviser  Stedet  for  Mamre  Lund  et  Stykke 
Vei  herfra.  Omtrent  en  Fjerdingvei  N.  V.  for  Hebron 
staaer  et  prægtigt  gammelt  Egetræ,  der  har  faaet  Navn  af 
Abrahams  Eg  og  paastaaes  at  være  den  eneste  Levning  af 
Mamre  Lund,  idet  Stedet  iøvrigt  er  fuldkomment  bart  for 
Træer.  Egetræet  selv  siges  vel  ikke  at  være  fra  Abrahams 
Tid ,  men  det  skal  være  en  Descendent  af  det  Træ ,  under 
hvilket  Abraham  opslog  sit  Paulun.  Dog  har  dette  neppe 
synderlig  Hjemmel  for  sig.  Allerede  Afstanden  er  for  stor: 
det  hedder  om  Mamre  Limd,  at  den  var  ved,  ja  endog  i 
Hebron  (1  Mos.  23,19),  og  det  gaaer  da  neppe  an,  at  søge 
den  en  Fjerdingvei  derfra.  Dertil  kommer,  at  Traditionen 
er  usikker,   tidligere   angav  den  et  andet  stort  Egetræ,    som 

nu  er  ganske  forsvundet.  Vistnok  omtale  Kirkefædrene  of- 
tere et  saadant  Egetræ,  ligesom  Flavius  Josephus  fortæller 
om  en  gammel  Terebinthe  sex  Stadier  fra  Hebron,  som  skal 
have  staaet  der  „siden  Verdens  Skabelse".*)  Men  Spørgs- 
maalet  bliver,  om  det  er  muligt  at  føre  Traditionen  op  til 
Abrahams  Tider,  og  det  vil  neppe  lykkes.  Det  maa  ikke 
glemmes,  at  efter  Abrahams  og  Patriarchernes  Tid  hengik 
400  Aar,  i  hvilke  Israel  var  i  Trældom  i  Ægypten,  og  hvor- 
ledes er  det  i  dette  lange  Tidsrum  gaaet  med  Mamre  Lund? 
Makpelah  Dobbeltgrotte  kunde  nok  bhve  staaende,  den  var 
ikke  saa  let  at  skaffe  af  Veien,  men  ikke  saa  med  Lunden. 
Den  kan  være  bleven  omhugget,  ja  maaskee  endog  bebygget 
(1  Mos.  23,19  synes  endog  at  antyde  det  Sidste).  Erindrin- 
gen om  den  levede  endnu  stedse,  men  hvo  kunde  paavise 
Stedet  for  den?  Makpelahs  Dobbelthule  kunde  man  sagtens 
finde,  og  ligeoverfor  den  skulde  jo  Mamre  Lund  være.  Det 
laa  da  nær  for  en  digterisk  Phantasi,  der  ikke  tog  det 
saa  nøie  med  den  historiske  Nøiagtighed,  at  udpege  denne 
eller  hiin  Gruppe  Træer,  der  kunde  synes  at  passe  dertil. 
Og  saaledes  finde  vi  Traditionen  hos  Kirkefædrene**),  senere 
hos  Middelalderens  Pilgrimme,  heelt  ned  til  vore  Dage 
knytte  sig  snart  til  dette,  snart  til  hiint  Træ,  snart  er  det 
en  gammel  Eg,  snart  en  Terebinthe,  Reisende  og  Pilgrimme 
vare  altid  lettroende  nok  til  at  fæste  Lid  dertil,  saa  at  der 
selv  i  vore  Dage  findes  dem,  som  antage,  at  hiint  Egetræ 
virkelig  har  staaet  i  Mamre  Lund.  Vi  derimod  holde  for, 
at  Stedet  for  denne  aldrig  vil  kunne  paavises,  og  at  man  om 
dette  ikke  vil  komme  videre  end  til  mere  eller  mindre  vil- 
kaarlige  Gisninger. 


*)   Jødiske  Krig  IV,9. 

**)  Baade  Eusebius  og  Hieronymus  omtale  den,  men  den  sidste  for- 
tæller, at  den  endnu  saaes  i  hans  Barndom,  hvoraf  fremgaaer, 
at  den  senere  maa  være  forsvunden. 

Men  fordi  Traditionen  ikke  har  historisk  Sandhed, 
derfor  kan  den  ligefuldt  have  digterisk  Sandhed,  og  denne 
sidste  kan  i  mange  Tilfælde  være  ligesaameget  værd  som  hiin 
første,  og  saaledes  forholder  det  sig  ogsaa  her.  Thi  der  gives 
ikke  mange  Steder  i  Palæstina,  som  give  et  saa  levende  Billed 
af  den  historiske  Skueplads  som  hiin  ærværdige  Abrahams- 
Eg.  Det  er  et  herligt  Træ,  som  sikkert  tæller  fem  eller 
sex  Hundredaar,  forneden  elleve  Alen  i  Omfang,  foroven 
spalter  dets  Krone  sig  i  tre  adskilte  Dele,  som  brede  deres 
Grene  vidt  ud.  Neppe  skal  man  nogensteds  ellers  i  Syd- 
palæstina finde  et  saa  mægtigt  Træ.  Foran  sig  har  man  et 
prægtigt  Syn  hen  over  den  grønnende  Dal,  til  begge  Sider 
af  hvilken  græsklædte  Høie  hæve  sig  med  adspredte  Grupper 
af  Olietræer,  Ege  og  Terebinther,  hist  og  her  større  eller 
mindre  Flokke  af  Qvæg.  Landskabet  havde  det  samme 
Præg.  som  i  hiin  fjerne  Oldtid,  da  Abraham  drog  om  som 
Hyrde  og  slog  Telte  op  snart  under  Moreh  Terebinther  ved 
Sichem  (1  Mos.  12,8)  og  snart  i  Mamre  Lund  ved  Hebron. 
Og  under  sligt  favnetykt,  vidt  omskyggende  Egetræ  som 
dette  var  det,  at  han  havde  opslaaet  sit  Paulun  og  sad  i 
Teltdøren,  „da  Dagen  var  hed"  (1  Mos.  18, i).  Om  det  nu 
var  denne  Eg  eller  Terebinthe  (thi  det  hebraiske  El6n 
kan  tydes  i  begge  Retninger)  eller  en  anden,  som  stod  en 
Fjerdingvei  herfra  —  hvad  siger  det,  naar  vi  have  Skue- 
pladsen lyslevende  for  os?  thi  heromkring  i  disse  Dalstrøg, 
eller  paa  disse  Bakker  maa  det  have  været. 

Jeg  strakte  mig  i  Græsset  under  det  gamle  Egetræ 
og  lod  mit  Blik  glide  hen  over  det  frugtbare  Dalstrøg: 
patriarchalske  Stemninger  gjennemzittrede  min  Sjæl,  store, 
herlige  Billeder  fra  Oldtidens  Dage  droge  i  festligt  Op- 
tog gjennem  mit  bevægede  Sind.  En  vidunderlig  Frisk- 
hed hviler  over  disse  Fortællinger  fra  Menneskeslægtens 
Barndom,  de  røre  og  gribe  os,    som  var  det  Minder  fra  vor 

H.  Scharling:  Eu  Pilgrimsfærd.  15 

egen  Barndom.  En  af  mine  Venner  har  engang  fortalt  mig, 
at  han  kunde  ahlrig  læse  Fortællingen  om  Joseph  og  hans 
gamle  Fader  uden  at  fælde  Taarer  —  jeg  forstaaer  vel  dette, 
skjøndt  jeg  for  mit  Vedkommende  snarere  vilde  sige,  at  jeg 
ikke  kan  læse  disse  simple,  eenfoldigt  høie  Fortællinger  uden 
at  noget  Anelsesfuldt  betager  mig  med  en  stille  sahg  Glæde. 
Og  dobbelt  maatte  jeg  vel  fornemme  dette  nu,  da  jeg  be- 
fandt mig,  om  ikke  paa  selve  Stedet,  saa  i  al  Fald  paa 
selve  Stederne,  hvor  Alt  dette  er  foregaaet.  En  Følelse  af 
Ro  og  Fred,  af  det  stille  patriarchalske  Liv,  hvor  Dagene 
randt  hen  som  den  sagte  rislende  Bæk,  gjennemtrængte  mig 
med  dyb  Glæde. 

Abraham,  Isak  og  Jakob!  til  evige  Tider  skal  deres 
Navne  ihukommes,   men  størst  blandt  disse  er  Abraham! 

Om  Isak  vide  vi  kun  Lidet,  Optegnelserne  om  ham  ere 
kun  sparsomme  og  give  intet  fyldigt  Billed.  Jakob  er  ængste- 
lig, smaaligt  beregnende,  altfor  behersket  af  Hensynet  til 
egen  Fordeel,  kun  gjennem  et  langt  Livs  haarde  Prøvelser 
luttres  han  til  sand  Storhed;  ved  sit  Livs  Ende  bekjender 
han  sorgfuld  for  Ægypterkongen,  at  hans  Livs  Dage  vare 
faae  og  mørke  (1  Mos.  47.9).  Men  Abraham  træder  derimod 
stedse  frem  i  Hoihed  og  Magt;  smaalig  Beregning  og  Hen- 
syn til  egen  Fordeel  kjender  han  ikke,  over  hans  simple 
Hyrdeliv  hviler  en  sand  Kongeglands,  der  er  saameget  større, 
som  den  ikke  er  laant  fra  noget  udvortes  Glimmer,  men  fra 
den  ædle,  fromme,  rene  Menneskelighed  hos  ham.  Derfor 
er  den  os  ikke  fremmed,  men  kjendt  af  vort  eget  Hjerte, 
thi  ogsaa  vi  kunne  blive  Konger  som  Abraham,  ogsaa  vi  kunne 
bhve  „Guds  Venner"  (Es.  41. g,  Jak.  2.03)  som  han,  naar  vi 
kunne  frigjøre  vort  Sind  fra  alle  de  Endelighedens  Baand, 
som  holde  det  fanget,  fra  al  den  Sorrig  og  Bekymring  for 
Næring  .og  timelig  Fordeel,  som  nu  piner  os,  og  istedenfor 
leve  vort  Liv  i  Gud.  02;  som  Abraham  skue  ud   over  Livets 

smaae  og  store  Sorger  i  stille  Forventning  af  den  Herlighed, 
som  een  Gang  skal  aabenbares  paa  os. 

Min  Reisefælle  kaldte  mig  op  af  disse  Betragtninger,  vi 
skulde  videre  frem  og  besee  Abrahams  Huus.  Traditionen 
har  nemlig  ikke  alene  skænket  Abraham  et  Træ,  men  ogsaa 
været  saa  betænksom  at  forsyne  ham  med  et  Huus,  ovenikjø- 
bet  et  solidt  opført  Steenhuus.  Næsten  maatte  jeg  lee,  da 
vi,  en  halv  Times  Vei  fra  Abrahams  Eeg  traf  hans  Huus, 
opført  af  Granitblokke  af  sværeste  Art.  Abraham,  den  van- 
drende Hyi'dekonge,  om  hvem  Skriften  stadigt  fortæller,  at 
han  boede  i  Telte,  skulde  have  opført  sig  en  saadan  ægyp- 
tisk Kongeresidents?  Dette  er  tilvisse  Bevis  nok  for,  hvor 
lidet  omsigtig  Traditionen  er  i  Palæstina,  og  dog  findes  der 
endnu  stedse  Reisende,  som  blindt  fæste  Lid  til  den.  Det 
iøvrigt  meget  mærkelige  Bygningsmonument  bestaaer  kun  af 
tvende  Grundmure,  som  danne  en  ret  Vinkel  mod  hinanden, 
den  ene  200  Fod,  den  anden  160  Fod  lang.  Hver  Muur 
naaer  kun  til  en  Høide  af  3  Alen  og  bestaaer  af  to  Lag 
mægtige  Kvadersteen,  hvoraf  enkelte  have  en  Længde  fra 
10  til  15  Fod.  I  et  Hjørne  findes  en  mindre  Brønd,  som 
dog  ikke  er  synderlig  dyb.  Iøvrigt  findes  ingen  Muurbrokker 
eller  Bygningslevninger,  der  kunde  antyde,  at  Murene  en 
Gang  havde  været  høiere.  Man  faaer  Indtrykket  af,  at  det 
Hele  kun  er  bragt  til  sin  første  Begyndelse,  men  aldrig  ble- 
vet fuldført.  At  dette  storartede  Bygningsanlæg  Intet  har 
at  gjøre  med  Abraham,  er  let  nok  at  see,  men  vanskeligere 
er  det  at  afgjøre,  hvad  det  har  været.  Nærmest  ligner  det 
de  paabegyndte  Omfangsmure  af  et  Tempel,  men  fra  hvad 
Tid?  Jøderne  havde  ingen  Helligdom  her,  og  at  det  skulde 
være  Levninger  af  et  kananitisk  Tempel  før  Indvandringens 
Tid,  er  neppe  til  at  antage,  da  disse  rimeligviis  vare  af  Træ 
og  i  hvert  Fald  bleve  aldeles  tilintetgjorte  af  Jøderne.  Nogle 
have  tænkt  paa  en  christelig  Basilika,  som  Keiser  Constantin 

lod  opføre  lier.  men  af  denne  findes  iøvrigt  ikke  mindste 
Levning.  Nogen  tilfredsstillende  Forklaring  er  ikke  funden, 
men  det  Rimeligste  turde  vel  være.  at  Anlæget  hidrører  fra 
arabiske  eller  edomitiske  Stammer,  som  efter  Landets  Øde- 
læggelse trængte  ind  i  de  sydlige  Dele,  og  da  muligviis  her 
have  anlagt  en  Helligdom,  bestaaende  af  et  Alter,  en  Brønd 
og  en  Omfangsmuur. 

Vi  bestege  atter  vore  Heste  og  tiltraadte  Hjemreisen. 
Den  gik  hurtigere  og  lettere  end  Udreisen,  Sindet  havde 
modtaget  store  og  kostelige  Indtryk  og  syslede  nu  i  stille 
Glæde  med  dem.  Østerlandets  dybe  blaae  Himmel  hvæl- 
vede sig  over  os,  under  vore  Fødder  bredte  sig  Palæstinas 
blomstersmykkede  Enge.  Selv  vor  tjTkiske  Mukkar  befandt 
sig  i  godt  Humør,  maaskee  ved  Udsigten  til  den  nærfore- 
staaende  Bakschisch.  Han  bød  mig  sin  lille  korte  Leerpibe, 
hvoraf  han  he!e  Tiden  havde  røget,  at  jeg  ogsaa  skulde  nyde 
godt  af  den.  Jeg  følte  just  ikke  stor  Lyst  dertil  og  afslog 
det;  men  da  han  vedblev  at  trænge  ind  paa  mig,  betragtede 
jeg  det  som  et  Slags  indiansk  Fredspibe,  tog  et  Par  Drag 
af  den  og  gav  ham  den  atter  tilbage,  hvorover  han  nikkede 
nok  saa  fornøiet  til  mig.  Nu  fik  vi  atter  Jerusalems  graa- 
gule  Mure  i  Sigte  og  stege  af  ved  Hospitiet. 


V. 

Jerieho,     Jordan  floden     og     det     døde     Hav. 


„Et  Menneske  gik  fra  Jerusalem  til  Jerieho,  og  han 
faldt  iblandt  Røvere,  hvilke  baade  klædte  ham  af  og  sloge 
ham  og  gik  bort  og  lode  ham  ligge  halvdød"  (Luk.  10,3o). 

Med  disse  Ord  er  Livet  i  Ørkenen  omkring  Jerieho  skil- 

dret,  som  det  føres  endnu  den  Dag  idag.  Ingen  Egu  i  Pa- 
læstina paa  denne  Side  Jordan  er  saa  usikker  som  denne 
Fjeldørken,  der  strækker  sig  mellem  Jericho  og  Jerusalem. 
Landskabet,  fuldt  af  Klipper,  Huler  og  Grotter,  afgiver  et 
yijperligt  Tilholdssted  for  Stimænd  og  Røvere,  og  de  Beduin- 
stammer, som  flakke  om  lier,  ernære  sig  hovedsagelig  af 
Rov  og  Plyndring.  De  ligge  paa  Luur  og  speide  efter  den 
enkelte  Reisende,  som  drister  sig  herind,  eller  efter  de  store 
Karavaner,  som  her  drage  deres  Vei  mellem  Damascus  og 
Jerusalem.  Under  vort  Ophold  i  den  sidstnævnte  By  taltes 
meget  om  et  Par  Englændere,  som  vare  blevne  grundigt  ud- 
plyndrede her  og  med  Nød  havde   frelst  Livet. 

Imidlertid  frembød  der  sig  for  os  en  heldig  Leilighed 
til  uden  overhængende  Fare  at  kunne  gjøre  denne  Udflugt, 
nemlig  i  Følgeskab  med  den  græske  Pilgrimskaravane.  Af 
de  hellige  Handlinger,  som  de  græske  Pilgrimme  foretage 
sig  under  deres  Ophold  i  det  hellige  Land,  ere  disse  tvende 
de  vigtigste,  at  see  den  hellige  Ild  blive  antændt  i  Grav- 
kirken og  at  bade  sig  i  Jordanfloden:  dette  er  efter  den 
græske  Kirkes  Opfattelse  ,.at  døbes  med  Ild  og  Vand". 
Men  forat  Pilgrimmene  kunne  naae  Jordanfloden  uden  at 
blive  udplyndrede  eller  ihjelslagne  af  de  røveriske  Beduiner, 
maae  de  slutte  sig  sammen  i  en  eller  to  store  Karavaner, 
og  Paschaen  af  Jerusalem  medgiver  dem  da  et  Par  hundrede 
Mand  tyrkiske  Tropper,  som  tjene  til  Beskyttelse  mod  Be- 
duinerne. Disse  Baschi-Bozuks  vare  alt  dragne  i  Forveien 
og  havde  opslaaet  deres  Leir  paa  Jerichosletten. 

Den  eneste  Vanskehghed  var  at  faae  Heste,  thi  alle 
Lastdyr,  Heste,  Muldyr,  Æsler  og  Kameler  vare  stærkt 
efterspurgte  formedelst  Karavanens  Størrelse,  der  blev  an- 
slaaet  til  henved  1000  Mænd  og  Kvinder.  Det  lykkedes  os 
dog  at  faae  et  Par  meget  daarlige  Heste:  min  Reisefælle 
fik  en,   der  snublede,   og  jeg  en,   der  var  halt,  men  hermed 

maatte  vi  give  os  tilfreds,  idet  vi  trøstede  os  med,  at  kunde 
Hestene  ikke  længer  bære  os,  saa  kunde  vi  i  al  Fald  gaae 
paa  vore  egne  Been.  Vi  traf  sammen  med  et  Par  unge 
Amerikanere,  der  paa  sædvanlig  amerikansk  Viis  liavde  gjort 
Farten  over  det  store  Verdenshav  forat  tilbringe  en  Ugestid 
i  Jerusalem  og  Omegn  og  derpaa  atter  fare  den  lange  Vei 
tilbage:  det  hedder  paa  Amerikansk  to  do  Falesiine.  De 
foresloge  os,  at  vi  skulle  holde  sammen,  og  tilbøde  os  Natte- 
leie  i  deres  Telte,  hvad  vi  med  Tak  modtoge,  eftersom  vi 
intet  saadant  førte  med  os.  Vi  Fire  bleve  da  omtrent  de 
eneste  civiliserede  Mennesker  i  hele  denne  æventyrlige  Skare, 
der  klædt  i  sine  lange  Talarer  eller  brogede  østerlandske 
Trøier  snart  med  Turban  og  snart  med  Fez  paa  Hovedet, 
kunde  være  taget  for  et  uhyre  Carnevalsoptog,  der  strakte 
sig  milevidt  over  Palæstinas  stenede  Bjerge,  om  ikke  Ly- 
stigheden og  Kaadheden  havde  manglet. 

Klokken  var  bleven  otte  om  Morgenen  Fredag  den  19. 
April,  inden  Amerikanerne  og  vi  bleve  færdige  med  vore 
Tilberedelser.  Vi  humpede  afsted  paa  vore  halte  Heste,  det 
var  intet  lystigt  Ridt.  Veiret  var  heller  ikke  opmuntrende, 
det  var  en  Afvexling  af  stærk  Hede  og  brændende  Solskin 
med  skarpe,  kolde  Vindstød  og  Regnbyger.  Vi  rede  over 
Kedronsdalen ,  Syd  om  Oliebjerget,  forbi  Bethania.  Lidt 
efter  ophørte  det  dyrkede  Land,  de  nøgne  Bjergknuder  be- 
gyndte at  stikke  frem.  Luften  var  hed,  Veien  stenet  og  be- 
sværlig, Ridtet  saare  anstrængende.  Vi  overskrede  en  Fjeld- 
høide og  derpaa  gik  det  brat  ned  i  en  dyb  Dal.  Her,  om- 
trent to  Timer  fra  Jerusalem,  traf  vi  i  en  muret  Hvælving 
en  steensat  Kilde  med  frisk  sprudlende  Vand.  Saadant  er 
altid  fornøiehgt  at  see  i  den  golde  Steenørken,  men  dobbelt 
her  formedelst  de  liflige  Minder,  der  knytte  sig  til  denne 
Brønd.  Den  kaldes  nemlig  Apostelkilden,  og  Sagnet 
vil  vide,    at  Apostlene    paa  deres  Vandring   mellem  Jericho 

og  Jerusalem  pleiede  at  udhvile  her  og  læske  sig  ved  det 
kjølige  Væld.  Dette  er  liøist  rimeligt,  da  der  ingen  andre 
Kildevæld  findes  paa  denne  Vei,  og  den  vel  kan  antages  at 
V  ære  bleven  bevaret  midt  i  al  den  øvrige  Forstyrrelse.  Men 
have  Apostlene  hvilet  her,  saa  har  vistnok  ogsaa  Herren  selv 
hvilet  her,  og  et  fredsælt  Billed  stiger  da  op  for  vore  Tan- 
ker af  Frelseren  og  hans  Disciple,  trætte,  hede.    støvede  af 


Apostelkiliien. 

den  lange  Vandring,  udhvilende  sig  ved  det  friske  Kildevæld, 
drikkende  af  dets  Vand,  hvorefter  Herren  atter  taler  til  dem 
om  det  Gudsrige,  der  dengang  kun  var  som  et  lidet  Sen- 
nepskoru,  useet  og  uændset  af  den  ganske  Verden,  men  nu 
er  voxet  op  til  et  underfuldt  Himmeltræ,  der  breder  sin 
velsignende  Skygge  over  den  ganske  Christenhed. 

Fra  Dalen  bar  det  atter  op  efter,  og  vi  kom  nu  ind  i 
en  vild  og  øde  Fjeldegn.  Bratte  ludende  Klipper  med  steile 
Afgrunde,    dybe   Huler    og    underhge    Grotter    følge    ideligt 

efter  hinanden.  I  Oldtiden  gjemte  fromme  Mænd  og  Pro- 
pheter  sig  her  i  Forfølgelsens  Tider  (Hebr.  11,38:  „omvan- 
kende i  Ørkener,  paa  Bjerge,  og  i  Jordens  Huler  og  Kløf- 
ter"), nu  søge  Beduiner  og  Røvere  Tilhold  her,  for  derfra  at 
overfalde  de  Forbidragende.  Israels  fredhellige  Land  er  gi- 
vet til  Ismael,  og  Spaadommen  i  1  Mos.  16, 12  er  gaaet  i 
Opfyldelse:  „Ismael  skal  være  et  Vildæsel  af  et  Menneske, 
hans  Haand  er  mod  Alle  og  Alles  Haand  imod  ham"  — 
hvor  før  Israels  Fromme  søgte  Ly,  huse  nu  Ismaels  Røvere. 
Til  denne  Ørken  søgte  ogsaa  Israels  Udkaarne  hen:  det 
fromme  Sagn  henlægger  Skuepladsen  for  Jesu  Fristelse  her 
og  udpeger  særligt  det  sjndse,  takkede  nøgne  Bjerg  Q va- 
rantania (d.  e.  40  Dages)  i  Nærheden  af  Jericho  som  „det 
saare  høie  Bjerg",  fra  hvis  Spidse  Fristeren  viste  Jesus  Al- 
verdens Riger  (Mtth.  4.8.)  Nogen  historisk  Sikkerhed  for, 
at  dette  forholder  sig  saa,  haves  ikke,  men  Stedet  er  valgt 
med  Skjønsomhed,  thi  denne  Fjeldørken  med  sin  grufulde 
Eensomhed  egnede  sig  godt  for  den,  som  unddrog  sig  Ver- 
denslarmen  for  i  Bøn  og  Faste  at  prøve  sig  selv  og  kæmpe 
med  Mørkets  Aand.*)  —  Menneskelige  Vaaninger  sees  ikke, 
og  det  er  da  ogsaa  vanskehgt  at  sige,  hvad  de  skulde  leve 
af  her,  Plantevæxt  findes  ikke,  uden  hist  og  her  et  Par  tørre 
Tornebuske  eller  lidt  visnet  Græs.  Kalkstenens  mørke,  graa- 
ladne  Farve  giver  Landskabet  et  tungsindigt  Præg,  der  stem- 
mer vel  med  de    sønderrevne  Klippedannelser;    stirrer    man 


*)  Nogle  Englændere  have  i  1864  besøgt  Mous  Qvarantania  og  fun- 
det det  tæt  besat  med  Anaclioretceller,  smaae  Capelier  og  Be- 
gravelsesliuler  med  Eneboernes  Dødningebeen.  Vægge  og  Lofter 
ere  i  mange  af  dem  bemalede  med  Billeder  i  byzantinsk  Stil,  og 
der  fandtes  mange  Indskrifter  som  „den  hellige  Gregorius",  „den 
hellige  Basilius",  „den  hellige  Athanasius  Sandhedsvidnet"  o.  lign. 
Dette  tyder  hen  paa,  at  de  have  været  beboede  i  det  4de  Aar- 
hundrede  og  rimeligviis  af  Elygtninge  under  de  arianske  Forføl- 
gelser, som  holdt  fast  ved  Rettroenhedens  Sag.  See  Tristram, 
The  Land  of  Israel.     1865.     S.  213. 

ned  i  de  dybe  Kløfter,  sees  intet  rindende  Vand.  men  kun 
et  gabende  Svælg.  Ikkun  af  og  til,  naar  man  passerer  en 
Fjeldhøide',  oplives  man  ved  at  see  et  Glimt  af  det  døde 
Hav,  skinnende  i  Sollyset,  eller  et  Fjernsyn  over  Jordans- 
dalen.  Midt  i  denne  Vildhed  drage  vi  forbi  en  forfalden 
Khan  ved  et  lille  Vandløb,  og  komme  herved  til  at  tænke 
paa  det  Herberg,  hvortil  den  barmhjertige  Samaritan  bragte 
den  ilde  mishandlede  Israelit;  at  det  i  Lignelsen  omtalte 
Herberg  kunde  tænkes  at  have  ligget  her,  er  ikke  usandsyn- 
ligt, eftersom  der  her  findes  Vand. 

Endehg  henad  Kl.  2  komme  vi  op  paa  den  sidste  Fjeld- 
høide og  have  Jerichosletten  med  sit  friske  Græs,  hvorpaa 
allerede  mange  Telte  ere  opslagne,  foran  os.  Heden  er  tryk- 
kende. Tørst  og  Sult  plager  os  haardt,  Nedstigningen  er 
overordentlig  brat.  ofte  kommer  den  glatte  Steen  frem,  vi 
tør  derfor  ikke  længer  betroe  os  til  vore  udmattede  Heste, 
men  maae  stige  af  og  trække  dem  bagefter  os.  Saa  komme 
vi  da  ned  paa  Sletten:  her  er  en  Bæk,  friske  rindende  Vand- 
løb, krandsede  af  Pilebuske,  Siv,  Rør,  frodigt  Græs  —  o, 
hvor  Synet  heraf  er  vederkvægende  efter  al  den  øde  Tørhed, 
som  vi  have  gjennemreist.  Dette  Vandløb  er  Wadi  Kelt; 
nyere  Forfattere  (Robinson)  have  opstillet  den  Formodning, 
at  det  skulde  være  Bækken  Krith,  „som  er  foran*)  Jordan," 
ved  hvilken  Propheten  Elias  tog  Ophold,  og  hvor  Ravnene 
bragte  ham  Føde  (1  Kong.  17,2—7). 


Ordene  al-peneh  oversættes  af  Andre  (f.  Ex.  Lindberg)  Østen 
for  Jordan,  o«,"-  i  saa  Fald  maa  Bækken  Krith  søges  hin- 
sides .Jordan.  Imidlertid  vil  man  i  1  Mos.  18,i6  finde  al-peneh 
brugt  i  Betydning  „henimod,  overfor",  og  her  kan  det  ikke  over- 
sættes „Østen  for" ;  det  Samme  gjælder  maaskee  ogsaa  om  vort 
Sted.  Et  andet  Spørgsmaal  bliver  derimod,  om  det  kan  antages, 
at  den  forfulgte  Prophet  skulde  have  opholdt  sig  i  Nærheden  af 
en  saa  befolket  Stad  som  .Terieho,  og  om  han  ikke  snai-ere  skulde 
være  draget  over  i  Østlandet  hiinsides  Jordan,  hvor  altsaa  Btek- 
ken  Krith  bliver  at  søge. 

I  Nærheden  af  Bækken  tog  Karavanen  sit  Leirsted, 
og  Amerikanerne  fik  da  ogsaa  deres  Telt  opslaaet  her  og 
indbøde  os  gjæstmildt  til  at  tage  Ly  derunder.  Vi  fik  No- 
get at  spise  og  udhvilede  os  et  Par  Timer.  Derpaa  rede  vi 
atter  ud  og  toge  Egnen  i  nærmere  Øiesyn.  Et  fiirkantet 
Taarn,  omtrent  40  Fod  høit,  tildrager  sig  først  Opmærksom- 
heden. Den  middelalderlige  Munkelegende  anviste  Tolderen 
Zachæus  Bolig  her;  rimeligviis  er  det  først  opført  under 
Korstogene  og  har  tjent  til  Bevogtning  af  Haverne  og  Mar- 
kerne. Nuomstunder  tjener  det  til  Opholdssted  for  nogle 
tyrkiske  Baschi  Bozuks,  som  skulle  yde  Omegnen  Sikkerhed, 
hvad  de  kun  gjøre  i  yderst  ringe  Maade.  Tætved  ligger 
den  lille  elendige  Landsby  er  Biha,  hvori  man  gjenkjender 
Navnet  Jericho.  Den  bestaaer  af  en  Hob  sammenklinede 
Leerhytter,  for  det  Meste  omhegnede  af  Tjornegjærder.  Ind- 
byggerne, omtrent  et  Par  Hundrede,  staae  paa  det  laveste 
Trin  af  alle  Palæstinas  Beduinere,  de  ere  smudsige,  pjaltede, 
rovgridske.  En  Smule  Mark  og  Have  have  de  opdyrket, 
drive  dertil  lidt  Kvægavl  og  stjæle  og  plyndre  forresten, 
hvor  de  kunne  see  deres  Snit.  Dette  er  altsaa  det  nuvæ- 
rende Jericho. 

Vi  rede  hen  til  Kilderne  Ain  es  Sultan.  Disse  turde 
muligviis  være  Elisa  kild  en,  d.  e.  hiin  Kilde,  i  hvilken 
Propheten  Elisa  efter  Indbyggernes  Begjæring  kastede  Salt 
og  derved  betog  Vandet  dets  Usundhed  (2  Kong.  2,19-22). 
Det  er,  som  om  noget  af  denne  livsskabende  Kraft  endnu  er 
bevaret,  thi  rundt  omkring  Vandløbet  strækker  sig  den 
grønne,  smilende  Eng  med  l)lødt  Græs  og  mangfoldige  gule 
og  hvide  Smaablomster,  i  Buskene  bygge  Sangfugle,  og  smaae 
Harer  hoppe  omkring.  Som  nu  den  nedgaaende  Sol  lagde 
sin  Glands  over  det  venlige  Landskab,  hvilede  Sommerafte- 
nens lune  og  milde  Fred  derover. 

Saavidt  Vandet  naaer,  gaåer  ogsaa  Frodigheden.     Lev- 

ninger  af  gamle  Yandledninger  findes  rundt  omkring,  deres 
Spidsbuer  gjøre  en  malerisk  Virkning  i  Landskabet.  Ogsaa 
Spor  af  Kanaler  findes,  thi  hele  denne  Slette  var  gjennem- 
skaaret  af  et  kunstigt  Kanal-  og  Vandledningssystem,  og  her- 
ved fremkaldtes  dens  overordentlige  Frugtbarhed.  Sletten 
ligger  i  en  dyb  Indsænkning,  over  700  Fod  under  Middel- 
havet og  har  derfor  et  næsten  tropisk  Klima. 

Den  jødiske  Historieskriver  Josephus  kan  ikke  noksom 
berømme  Jerichoslettens  Frugtbarhed  (Jod.  Krig.  IV,  8).  Kong 
Herodes  gjorde  Staden  tilGjenstand  for  sin  særdeles  Forkjær- 
lighed,  udstyrede  den  med  Pragtbygninger  i  romersk  Stil,  byg- 
gede Theatre,  Bade,  Marmorhaller.  Dengang  Frelseren  paa 
sine  Vandringer  besøgte  den,  helbredte  Blinde  (Matth.  20,29—34), 
tog  ind  i  Zachæus'  Huus  (Luk.  19.i-io),  da  straalede  Jericho 
i  Marmorglands.  Deilige  Haver  og  skyggefulde  Lunde  fand- 
tes rundt  om  den.  Rosenhække  udbredte  en  yndefuld  Duft, 
Orangerne  glødede  i  Ly  af  Myrthe-  og  Laurbærtræer.  Palme- 
træer bare  deres  Kroner  høit  i  Veiret. 

Nu  er  al  denne  Herlighed  forsvunden  som  et  Drømme- 
billed. og  vi  lytte  til  Sagnet  derom  som  til  en  Fortælling  af 
1001  Nat.  Hallerne  og  de  luftige  Buegange  ere  nedbrudte, 
kun  Muurbrokker  og  Gruushobe  findes  sjjredte ,  men  saa 
utydehge  ere  deres  Spor,  at  det  end  ikke  med  Sikkerhed 
kan  angives,  hvor  det  gamle  Jericho  har  staaet.*)  Hvor  før 
Paladserne  kneisede,  staae  nu  nogle  faldefærdige  Hytter; 
hvor  før   de   stolte  Mænd  vandrede,    iførte    „bløde  Klæder" 


*)  Det  synes,  at  det  gamle  Jericho,  som  Josva  indtog,  har  staaet  i 
de  vestlige  Randbjerge  oppe  over  Elisakilden,  men  at  man  senere, 
rimeligviis  af  Frygt  for  Josvas  Forbandelse,  opbyggede  det  en 
halv  Mil  længer  mod  Øst,  paa  Sletten.  I  Aaret  1838  anstilledes 
Udgravninger,  man  blev  liøilig  forbauset  over  kun  at  finde  saa 
faa  Ruiner  af  en  Stad,  der  engang  har  været  rigt  smykket  med 
en  Kongeborg,  Circus,  Theåtre  og  mangfoldige  Paladser.  See 
Tobler,  Topographie  von  Jerusalem  und  seinen  Umgebungen. 
1854,  II,  266. 

(Mttli.  11, s)  duftende  af  Salve  og  Olie,  sniger  sig  nu  en 
Haandfuld  pjaltede,  smudsige  Arabere  omkring.  De  rige 
Haver  ere  borte,  ogsaa  Palmelundene  ere  forsvundne,  tilbage 
staaer  kun  et  enkelt,  forkrøblet,  af  Vind  og  Sol  ilde  med- 
taget Palmetræ,  næsten  som  til  Spot  over  det  skjønne  Til- 
navn, hvilket  Byen  havde  allerede  paa  Moses'  Tid:  Palme- 
staden (5  Mos.  34,3). 

Den  Forbandelse,  som  Josva  lyste  over  Jericho.  efterat 
have  erobret  den  (Josva  6,26)  blev  vel  trodset  (jvnfr.  1  Kong. 
16,34)  og  Byen  reiste  sig  endog  til  større  Glands  end  tid- 
ligere. Men  nu  synes  det,  som  om  Josvas  Forbandelse  atter 
er  vendt  tilbage  og  blytung  hviler  over  Egnen. 

Skal  den  atter  vorde  hævet  V  Yi  vide  det  ikke.  De 
materielle  Betingelser  ere  vel  tilstede,  vil  man  bringe  Ka- 
nalanlægene  i  Orden,  istandsætte  Vandledningerne,  da  kunde 
atter  Orangerne  gløde  og  Palmelundene  skygge  her,  thi  So- 
len skinner  uforandret  og  Jordlmnden  er  den  samme.  Men 
hvad  hjælper  det,  at  Menneskene  grave  og  vande,  naar  ikke 
Velsignelsen  kommer  ovenfra? 

Istedenfor  alle  de  saftige  Frugter  og  herlige  Planter, 
som  i  Oldtiden  gjorde  Jericho  navnkundig  vidt  og  bredt, 
nævnes  nu  kun  en  eneste,  som  alt  siden  Middelalderen  hjem- 
førtes af  Pilgrimmene  og  skattes  høit  formedelst  sine  mærke- 
lige Egenskaber:  det  er  J  erichor  osen.  Om  denne  er  nu 
for  det  Første  at  mærke,  at  den  hverken  er  fra  Jericho,  ei 
heller  er  en  Rose  eller  blot  i  mindste  Maade  ligner  en  Rose. 
Den  er  en  Ørkenplante  og  har  hjemme  i  Arabien  og  enkelte 
Steder  i  Palæstina.  Paa  tørre  sandige  Steder  voxer  den  op, 
dens  Farve  er  guulgraa,  dens  mange  smaae  Blomster  sidde 
paa  Stilke  og  danne  tilsammen  som  en  Slags  Kurv.  Naar 
den  afskæres  og  visner,  vikle  Frøkapslerne  sig  tæt  sam- 
men som  i  en  Knude,  men  den  har  den  mærkelige 
Egenskab,    at   naar   den  sættes  i  Vand,   folde  Frøkapslerne 

sig  atter  ud  og  indtage  deres  naturlige  Stilling,  og  dette 
kunne  de  gjøre  endnu  efter  mange  Aaringers  Forløb.  Jeg 
har,  medens  jeg  skriver  dette,  tvende  Jericlioroser  liggende 
foran  mig,  som  jeg  har  hjembragt  fra  Palæstina;  visne  og 
sammenskrumpede   see   de  ud,    men    alligevel    have    de    be- 


En  tørret  lerichorose. 

varet  deres  Kraft  til  at  udfolde  sig,  naar  de  sættes  i 
Vand.  Linné  tillægger  den  derfor  Navnet  Anastatica  hiero- 
chuntica  (d.  e.  Opstandelsesplanten  fra  Jericho),  og  paa  Grund 
af  denne  Symbolik  paa  Død  og  Opstandelse  har  den  vundet 
en  høi  Anseelse  hos  Pilgrimmene,  som  gjerne  føre  den  hjem 
med  sig   og   holde  for,  men  uden  al  Grund,  at  det  er  den  i 

Siraclis  Bog  (24.io)  omtalte  Rose  fra  Jericho,   hvorefter  den 
da  har  faaet  Navn.      Den   indsamles    paa    de   Steder,    hvor 


En  i  Vand  udfoldet  Jerichorose. 


den  voxer,  og  føres  til  Jerusalem,  hvor  den  forhandles 
sammen  med  Oliventræ,  udskaarne  Perlemorssager  og  andre 
Smaagjenstande,  som  de  Reisende  pleie  at  føre  hjem  med  sig. 

En  Beduinscheik  viste  sig  i  Indgangen  til  vort  Telt. 
Yi  bade  liam  tage  Plads,  bøde  ham  Tobak  og  Kaife,  og 
indlode  os  med  ham  i  Forhandlinger,  som  førtes  paa  Arabisk 
ved  Hjælp  af  Amerikanernes  Tolk,  om  hvormeget  vi  skulde 
give,  for  ei  at  udplyndres  af  ham,  naar  vi  næste  Dag  rede 
til  det  døde  Hav.  Thi  dette  var  den  egentlige  Kjærne  i 
Samtalen,  men  den  blev  iklædt  den  skjønnere  Form,  hvor- 
meget vi  skulde  betale  ham  og  hans  Mænd,  forat  de  skulde 
give  os  et  væbnet  Leide  —  dog  vi  vidste  meget  vel,  at  om 
vi  ikke  betalte  en  saadan  Afgift,  da  vilde  han  og  hans  Mænd 
være  de  første  til  at  plyndre  os  næste  Dag.  Med  sine  store 
sorte  Øine  stirrede  han  paa  os,  hans  Holdning  var  venlig  og 
rolig,  og  vi  viste  ham  fra  vor  Side  al  sømmelig  Høflighed. 
Det  tog  lang  Tid,  inden  vi  bleve  enige  om  Prisen,  og  der- 
næst skulde  Contracten  underskrives  i  Nærværelse  af  Agaen 
eller  Høvdingen  for  de  tyrkiske  Tropper.  Denne  aflagde 
netop  Besøg  hos  den  høie  græske  Geistlighed,  til  hvis  Telt 
vi  derfor  begave  os  hen.  Men  her  begyndte  de  langsomme- 
lige Forhandlinger  forfra  igjen,  thi  det  var  nemlig  vor  Plan 
at  drage  til  Jordanfloden  og  det  døde  Hav,  og  dernæst  over 
Klostret  Mar  Saba  vende  tilbage  til  Jerusalem.  De  græske 
Biskopper  fraraadede  os  paa  det  Bestemteste  denne  Plan 
og  forestillede  os,  at  denne  Vei  var  altfor  usikker,  og  at  vi 
øiensynligt  udsatte  os  for  Plyndring  eller  endnu  værre  For- 
træd. Efter  deres  indstændige  Opfordring  besluttede  vi 
kun  at  besøge  Jordan  og  det  døde  Hav  og  atter  vende  til- 
bage til  Karavanen  ved  Jericho.  Hele  Samtalen  var  iøvrigt 
en  Slags  babylonisk  Sprogforvirring,  thi  den  førtes  mellem 
de  Deeltagende  paa  Dansk,  Tydsk,  Engelsk,  Græsk,  Ara- 
bisk og  Tyrkisk.  Omsider  blev  der  taget  den  Bestemmelse, 
at  Scheiken  skulde  indfinde  sig  næste  Morgen  med  otte  væb- 
nede Beduiner  forat  føre  os  i  Sikkerhed  til  Jordan,  det  døde 
Hva  og  atter  tilbage  til  Jericho. 

Naar  man  er  i  Ledtog  med  en  talrig  østerlandsk  Kara- 
vane .  kan  man  ikke  gjøre  Fordring  paa  synderlig  Nattero ; 
det  gjorde  vi  derfor  ikke  og  fik  det  heller  ikke.  Sang,  høi- 
røstet  Samtale,  Hestetramjoen  lød  rundt  omkring,  lige  uden 
for  vort  Telt  var  fastbundet  et  Æsel,  der  sendte  sin  Skryden 
ind  i  Øret  paa  mig  og  vakte  mig  med  denne  græsselige  Mu- 
sik, liver  Gang  jeg  var  i  Færd  med  at  falde  i  Søvn,  hvortil 
kom  et  Chor  af  de  kvækkende  Frøer  i  Vandløbet  tætved. 
Ved  Midnatstide  blev  Uroen  endnu  større,  thi  nu  begyndte 
Karavanen  at  bryde  op  forat  naae  Jordan  inden  Solopgang. 
Vi  lode  den  første  Sværm  drage  afsted  og  styrkede  os  imid- 
lertid ved  et  lille  Morgenblund.  Klokken  var  vel  Fire  om 
Morgenen,  da  vi  atter  sadde  til  Hest.  Jordbunden  skraa- 
ner  jævnt  ned  imod  Jordan,  den  er  bevoxet  med  Græs  og 
Buske  paa  det  første  Stykke  Vei,  men  gaaer  dernæst  over 
til  at  blive  Ørken,  dækket  med  en  Saltskorpe.  Efter  to 
Timers  Ridt  naaede  vi  Jordanfloden,  hiinsides  hvilken  Moabs 
Bjerge  reiste  sig.  Et  usædvanhgt  deiligt  Syn  viste  sig  for 
os,  idet  Solen,  der  alt  var  kommen  et  Stykke  op  paa  Him- 
len og  stod  hge  for  os,  pludseHgt  brød  frem  mellem  Skyerne 
og  udsendte  derved  en  Straaleregn,  som,  dækkende  Bjer- 
gene bagved,  sænkede  sig  netop  over  den  hellige  Flod  og 
viste  denne  i  et  underfuldt  forklaret  Lys.  Jeg  blev  mæg- 
tigt grebet  heraf,  thi  lyslevende  stod  for  min  Tanke  hiint 
helHge  Øieblik,  da  Frelseren  steg  op  af  Flodens  Vande,  den 
Hellig  Aand  dalede  over  ham  og  Røsten  lød  fra  Himlen: 
„Denne  er  min  Søn  den  Elskelige,  i  hvem  jeg  haver  Vel- 
behagelighed" (Mtth.  3,17). 

Fra  den  øde  Ørken  kommer  man  ved  Jordans  Bred 
pludselig  ind  i  tæt  Skov.  Piletræer,  Tamarisker,  Akacier  og 
andre  løvrige  Træer  med  Buske  og  Krat  tilligemed  Siv  og 
Rør  danne  et  smalt  Bælte  langs  Floden.  Umiddelbart  ved 
dennes  Bred   er  en   aaben  Plads    mellem   Træerne,    det    er 

Badestedet  for  den  græske  Pilgrimskaravane.  Da  vi,  efterat 
være  stegne  af  Hestene,  skrede  herind,  bleve  vi  overraskede 
af  en  uendelig  Tummel,  Jubel  og  Glæde.  Det  var  Pilgrim- 
mene, som  badede  sig  i  Floden  eller  netop  kom  op  derfra. 
De  vare  iførte  hvide  Badeklæder,  hvilke  de  siden  føre  hjem 
med  sig  som  hellige  Dragter,  Mange  lade  sig  begrave  i  dem. 
Mænd  og  Qvinder,  Børn  og  gamle  Folk  styrtede  mellem 
hinanden  ud  i  Vandet,  bestænkede  hinanden,  dukkede  sig  og 
kom  atter  op.     Det  var  som  en  stor  Folkefest,  og  jeg  fandt 


Pilgrimmenes  Badested  ved  Jordanfloden. 


intet  Anstødehgt  eller  Saarende  deri.  Tvertimod  den  al- 
mindelige Glædestummel  rev  mig  uvilkaarligt  med  sig,  jeg 
toede  mit  Hoved  i  Floden  og  fyldte  en  Flaske  med  Jordan- 
vand forat  føre  hjem  med  mig,  men  mistede  den  ulieldigviis 
siden  tilligemed  en  Deel  andre  Smaasager,    som  jeg  havde 

H.  Scharling:  En  Pilgrimsfærd.  K^ 

hjemsendt  fra  Palæstina  med  Skibsleilighed.  *)  Jordanflodens 
Bredde  anslaaes  paa  dette  Sted  til  80  eller  100  Fod,  den 
har  en  meget  rivende  Strøm,  hvorfor  der  h3'piDigt  skeer 
Ulykker  ved  Badningen,  idet  de  Badende  vove  sig  for  langt 
ud,  tabe  Fodfæste  og  rives  bort;  skjøndt  Afstanden  ikke  er 
stor,  skal  det  dog  være  en  kraftig  Svømmer,  som  kan  naae 
over  til  den  modsatte  Bred,  Formedelst  det  hurtige  Løb 
er  Vandet  ikke  klart  og  reent,  men  noget  plumret,  af  en 
graaligguul  Farve,  forø\Tigt  et  godt  Drikkevand.  Da  Flo- 
den netop  paa  dette  Sted  slaaer  en  af  sine  mangfoldige 
Krumninger,  kan  man  kun  see  et  lidet  Stykke  af  den,  saa 
at  den,  omgivet  af  Træer  og  rig  Plantevæxt  og  Bjergene 
paa  den  anden  Side,  her  snarere  vilde  have  Udseende  af  en 
Sø,  hvis  ikke  Vandet  havde  et  saa  rivende  Løb. 

Om  nu  dette  virkelig  er  Stedet,  hvor  Jesus  blev  døbt, 
er  umuligt  at  afgjøre.  Evangelisten  Johannes  nævner  som 
et  af  Stederne  for  Johannes'  Døbervirksomhed  Bethabara 
(eller  efter  nogle  Haandskrifter  Bethania)  hinsides  Jordan 
(Joh.  1,28  jvfr.  Domm.  7,24).  I  saa  Tilfælde  skulde  Daabs- 
pladsen  søges  paa  den  østre  Jor dansbred.  Men  der  siges 
jo  ingenlunde,  at  dette  var  det  eneste  Sted,  hvor  Johannes 
døbte.  EimeHgst  er  det  at  antage,  at  Døberens  Virksomhed 
falder  paa  begge  Sider  af  Jordan.  Om  Bethabara  skal  sø- 
ges høiere  oppe  eller  længere  nede  ved  Jordan,  angives  ikke. 
Ældre  kirkehge  Traditioner  angive  Døbestedet  en  halv  Mils 
Vei  længere  mod  Nord,  ligeledes  paa  den  vestre  Side,  og  her  var 


*)  Ikke  sjeldent  benyttes  saadant  Vand  fra  Jordan  til  Daaben,  men 
dette,  der  i  og  for  sig  er  uskyldigt,  kan  dog  let  give  Anledning 
til  den  Misforstaaelse,  at  eii  Daab  i  Jordanvand  skulde  være 
bedre  eller  helligere  end  Daab  i  andet  Vand.  Her  bør  Luthers 
Ord  erindres:  „Vand  gjør  det  visselig  ikke,  men  Guds  Ord, 
som  virker  i  og  med  Vandet",  hvoraf  følger,  at  Daaben  er  lige 
god  og  lige  hellig,  enten  den  foretages  med  Vand  fra  Jordan- 
floden eller  med  Vand  fra  Peblingesøen. 

allerede  før  Keiser  Justinian  opført  et  stort  Klqster,  helliget 
Johannes  Døberen;  af  dette  findes  endnu  Ruiner,  hvilke 
Araberne  kalde  Jødecastellet  (Kasr  el  Yehud).  Men  heller 
ikke  dette  Sted  kan  med  Sikkerhed  angives  at  være  det  rig- 
tige. Resultatet  bliver,  at  det  er  umuligt  bestemt  at  angive 
Stedet  for  Jesu  Daab,  men  at  heller  Intet  er  til  absolut 
Hinder  for  at  ansætte  det  paa  Pilgrimmenes  Badested  eller 
i  nærmeste  Nabolag. 

Saasnart  vi  havde  forladt  den  larmende  Mængde  ved 
Jordans  Flod,  traf  vi  de  ni  Beduiner,  som  efter  Aftale  ventede 
paa  os.  Fra  det  tætte  Krat  langs  Floden  rede  vi  atter  ud 
i  Ørkenen,  hvor  Øiet  uhindret  streifede  henover  den  salt- 
agtige Sandflade  og  kun  hist  og  her  mødtes  af  en  hlle  Høi 
eller  et  Par  tørre  Tornebuske.  Forat  opmuntre  os  i  denne 
tungsindige  Eensomhed  anstillede  vore  Beduiner  deres  Vaaben- 
lege  omkring  os,  joge  i  fuld  Galop  efter  hinanden,  kastede 
pludseligt  Hesten  omkring  i  modsat  Retning,  svingede  de 
lange  Landser;  paa  den  udstrakte  Ørkenflade  tog  Alt  dette 
sig  prægtigt  ud.  Efter  henved  IV2  Times  Ridt  naaede  vi 
Nordkysten  af  det  døde  Hav. 

Allerede  strax  ved  første  Syn  slog  det  mig,  hvor  rigtig 
Benævnelsen  „Hav"  er,  uagtet  det  i  Virkeligheden  er  en 
Indsø.  Thi  Bølgeslaget  af  det  stærkt  saltholdige  Vand  var 
det  samme  tunge,  regelmæssige,  taktfaste,  som  af  det  store 
Hav.  Det  havde  i  de  foregaaende  Dage  blæst  stærkt  med 
Søndenvind,  nu  havde  Vinden  lagt  sig,  og  det  var  stille, 
men  Søen  var  ikke  kommen  til  Ro,  den  vedblev  at  larme 
og  bruse.  Paa  begge  Sider  var  den  omgivet  af  nøgne,  steile 
Fjeldskrænter,  der  paa  Østsiden  naae  over  2000  Fods  Høide 
og  ofte  styrte  sig  ned  med  lodret  Fald  mod  Søen.  I  Midten, 
altsaa  mod  Syd,  var  det  umuligt  at  øine  Land,  her  saae  det 
ganske  ud  som  det  aabne  Hav. 

Gav   det  første  Øiekast   et  levende   Indtryk  af  Havet, 

saa  gav  det  aldeles  ikke  Indtryk  af  det  døde.  Thi  det 
havde  intet  Nedtrykkende,  Kuende  ved  sig,  men  vakte  tvert- 
imod  den  samme  Freidighed,  Livslyst  og  Glæde,  som  Synet 
af  det  aabne  frie  Hav  altid  fremkalder.  Det  havde  en  herlig 
blaa  Farve,  og  længere  ude  skinnede  og  glimrede  det  i 
Morgensolens  gyldne  Lys,  Luften  var  frisk  og  god  at  ind- 
aande. 

Det  var  først  ved  at  underkaste  Omgivelserne  en  nær- 
mere Betragtning,  at  det  kjendtes,  at  her  hersker  den 
grufulde  Død,  som  intet  Levende  taaler.  Paa  Strandbredden 
fandtes  kun  Sand  og  Steen,  enkelte  Stykker  Jordbeg  og 
Stumper  af  Træer  og  Planter,  som  Jordanfloden  havde  ført 
ud  i  det  døde  Hav  og  dette  atter  opskyllet  paa  Strandbredden. 
Men  forgæves  søgte  vi  efter  hine  Rariteter,  som  ellers  fin- 
des ved  Havets  Bred  og  vidner  om  det  Liv,  som  føres  i 
dets  skjulte  Dybder:  Muslingskaller,  vSneglehuse,  Søstjerner 
eller  Tangplanter.  I  det  døde  Havs  Vande  rører  intet  Liv 
sig,  hverken  af  Dyr  eller  Planter.  Kysterne  rundt  omkring 
ere  golde  Fjeldsider  eller  nøgent  Sand,  blandet  med  Jordbeg 
og  Svovl.  Jeg  stak  min  Stok  i  Vandet,  den  blev  bedækket 
med  smaae  Saltpartikler.  En  Mundfuld  Vand  tog  jeg  i 
Munden,  men  maatte  strax  spytte  det  ud  igjen :  det  var  som 
en  Drik,  brygget  i  Helvede  af  Svovl  og  Beg  og  Salt.  Uagtet 
Badning  i  det  døde  Hav  ikke  er  farlig,  da  man  paa  Grund 
af  Vandets  store  Vægtfylde  svømmer  ovenpaa,  vilde  vi  dog 
ikke  forsøge  det,  da  Legemet  derved  overdrages  af  et  ube- 
hageligt Saltlag. 

For  Naturforskerne  frembyder  det  døde  Hav  og  hele 
Jordandalen  stor  Interesse.  Store  vulkanske  Dannelser 
foreligge  her;  selve  Jordandalen  med  sit  dybe  Flodleie 
synes  at  være  sprængt  mellem  Klipperne.  De  varme  Kilder 
ved  Tiberias  tyde  ligeledes  paa  vulkansk  Oprindelse,  endnu 
i  vor  Tid  forekomme  frygtelige  Jordskælv  her,  1837  blev  det 

lialve  Tiberias  odelagt  derved.  Og  endelig  frembyder  det 
dode  Hav  med  sine  Basalt-.  Granit-  og  Porpbrrdannelser. 
Lavastvkker  og  Jordbeg  mangfoldige  Gjenstande  for  den 
videnskabelige  Undersøgelse,  ikke  mindst  ved  sit  dvbe 
Leie.  idet  det  befinder  sig  1200  Fod  under  Middelhavet. 

Historieforskerne  finde  paa  dette  Sted  Skuepladsen  for 
en  af  de  tidbgste  Begivenheder,  hvorom  skriftlige  Opteg- 
nelser haves  (jvfr.  1  Mos.  14  og  19).  Allerede  forinden  disse 
Begivenheder  maae  hine  vulkanske  Omdannelser  have  fundet 
Sted:  Jordanfloden  har  erholdt  sit  Leie.  i  Siddims  Dal 
findes  Jordbegsgruber  (1  Mos.  14.io),  og  mtdigviis  allerede 
dengang  har  der  været  „et  Salthav^  d.  e.  en  Indsø  med  salt 
Vand.  hvor  Jordanfloden  havde  sit  Udlob.  Herpaa  svnes 
1  Mos.  14.3  at  tyde,  ligesom  ogsaa  den  følgende  Beretning 
kun  taler  om  Ødelæggelse  ved  Ud  og  Svovl,  men  Intet  om 
..Salthavets"  Oprindelse.  Dettes  Omfang  er  da  blevet  be- 
tydehgt  forøget,  da  Siddims  Dal  under  vulkanske  Udbrud, 
som  det  synes,  sænkede  sig  og  efterlod  et  gabende  Svælg, 
der  Mdtes  med  Salthavet*).  Hvo.  der  intet  Høiere  erkjen- 
der  end  en  blindt  virkende  Xaturmagt,  vil  i  denne  Begiven- 
hed kun  see  et  mærkehgt  Xaturphænomen  fremkaldt  ved 
Egnens  vulkanske  Beskafl'enhed.  men  hvo  der  troer  paa  den 
levende  almægtige  Gud.  hvis  retfærdige  Domme  kjendes  i 
Historien ,  han  vil  bekræfte  Sandheden  af  Apostelens  Ord. 
at  ,.Gud  satte  Sodoma  og  Gomorrhatil  et  Exempel  for  dem. 
som  i  Fremtiden   leve   ugudeligen-  (2  Pet.  2.cV    og  han  vil 


^)  I  nyeste  Tid  har  Franskmajiden  de  Saulcy,  som  særligt  gjorde 
Egnen  omkring  det  dode  Hav  til  Gjenstand  for  sine  Tndersø- 
gelser.  troet  at  kunne  eftervise  Gomorrlias  og  Sodomas  Plads  ved 
den  vestlige  Kyst  af  det  diSde  Hav,  det  forste  ved  Nordenden  i 
en  Ruiniiob,  som  af  Araberne  kaldes  Kharbet  Oximran  (det  bi- 
belske Navn  kan  læses  som  Omrah),  det  sidste  ved  Sydenden 
i  Kharbet  Sdonm,  tæt  ved  Sodoma  laa  Zoar  (Gren.  19.i?— 20^ 
(Revue  archéologique.  November  1S75). 

ræddes  for  den  Gud,  der  er  en  fortærende  Ild  (Hebr.  12,29) 
indtil  han  i  Troen  finder  Hvile  og  Fred  lios  ham,  der  ikke 
forkyndte  Lovens  Torden  ved  det  døde  Havs  Bredder,  men 
Evangeliets  Naadebud  paa  Salighedernes  Bjerg  ved  Gene- 
zareth  Sø. 

Fra  det  døde  Hav  førte  Beduinerne  os  tilbage  til  Leiren 
ved  Jericho,  hvor  Karavanen  atter  samlede  sig  efter  Badet 
i  Jordanfloden;  først  næste  Morgen  skulde  Hjemreisen  til 
Jerusalem  tiltrædes.  Udmattet,  som  jeg  var  efter  de  an- 
strængende  Toure,  tilbragte  jeg  den  øvrige  Deel  af  Dagen 
med  at  udhvile  mig  i  Teltet  og  gjennem  dettes  Aabning  be- 
tragte det  brogede  Liv,  som  viste  sig  udenfor. 

Henimod  Aften  gjorde  vi  en  Vandring  gjennem  Leiren, 
hvor  høist  maleriske  Scener  frembøde  sig  for  os.  De  aller- 
fleste vare  fattige,  dels  Bønder,  dels  Præster,  de  vare  komne 
langveis  fra,  fra  Ruslands  Stepper,  fra  Tyrkiets  og  Græken- 
lands Bjerge,  allehaande  græske,  russiske,  bulgariske  og 
wallachiske  Mundarter  hørtes  imellem  hinanden.  Mange  af 
dem  førte  Hustru  og  Børn  med  sig :  det  var  Pilgrimme,  paa 
hvem  det  var  kj endeligt,  at  de  i  fuldt  Maal  havde  baaret 
Reisens  Besværligheder,  de  kolde  Nætter  paa  det  rullende 
Skib  i  Havets  Bølger,  og  de  solhede  Dage  paa  Kamelens 
eller  Hestens  Ryg  over  Bjerg  og  Dal.  Solbrændte,  hede, 
smudsige  saae  de  ud,  men  mange  vare  der,  udaf  hvis  Øine 
lyste  en  hellig  Begeistring,  stundom  sadde  de  samlede  i 
Kredse  og  læste  Opbyggelsesskrifter  høit  for  hinanden.  Et 
Sted  traf  vi  en  bulgarisk  Folkesanger,  som  i  et  tungsindig 
klagende  Tonefald  foredrog  sit  Digt  for  den  lyttende  Til- 
hørerkreds; Indholdet  blev  udlagt  for  os,  det  handlede  om, 
hvorledes  man  skal  sælge  sin  Kjortel  og  sine  Sko  forat  gaae 
til  den  hellige  Gravs  Kirke  og  bede  en  Bøn  for  sin  gamle 
Moder  —  lidt  efter  istemmede  han  en  ny,  mere  krigerisk 
Sang,  om  hvorledes  hans  Folk  drager  ud  og  udfrier  Stambul 

med  den  hellige  Sophiekirke  af  de  Vantroes  Vold.  I  Alt  dette 
var  der  noget  eget  Rørende;  skjøndt  forskjellige  i  Dragt, 
Sprog,  selv  den  religiøse  Tankegang,  fornam  vi  dog  det 
samme  Hjerteslag,  de  samme  Stemninger  og  Længsler,  og 
ved  Christenliedens  stærke  Broderbaand  følte  vi  os  knyt- 
tede til  denne  vandrende  Pilgrimsskare. 

Maanen  kom  op,  de  hvide  Teltrækker  lyste  i  dens  klare 
Skin,  blussende  Vagtbaal  vare  tændte.  Heste,  Æsler  og 
Kameler  stode  sammenbundne  i  Jj'lokke,  forvirrede  Stem- 
mer løde ,  væbnede  Mænd  saaes  til  alle  Sider.  Det  Hele 
fik  Udseende  af  en  Hær,  der  holder  Nattevagt  før  Slaget, 
og  vi  tænkte  paa  Israels  Børn,  da  de,  kommende  fra  Ør- 
kenen og  paa  underfuld  Maade  overskridende  Jordans  stride 
Løb,  leirede  sig  ikke  ret  langt  fra  det  Sted,  hvor  vi  nu 
færdedes  —  den  Gang  vare  ogsaa  Telte  reiste  i  lange  Ræk- 
ker, Vagtbaal  blussede,  Kameler  og  Lastdyr  stode  sammen- 
bundne, Vaabenklirren  og  Samtale  lød  mellem  hinanden  — 
det  var,  som  om  Begivenheder,  der  havde  fundet  Sted  her 
for  Aartusinder  siden,  nu  atter  havde  fanget  Liv  i  det  dæm- 
rende Maaneskin  og  fremstillede  sig  for  vor  undrende  Skuen. 

Det  blev  heller  ingen  rolig  Nat.  Allerede  i  den  gryende 
Dæmring  indtoge  vi  vor  The  med  tilhørende  Brød  og  Æg, 
bestege  vore  Heste  og  sluttede  os  til  Karavanen,  som  var  i 
fuldt  Opbrud.  Vi  saae  Søndagssolen  hæve  sig  over  Bjerg- 
toppene, dens  rødlige  Lys  faldt  hen  over  de  skarpe  Fjeld- 
tinder. Foran  os  saae  vi  et  uoverskueligt  Karavanetog  som  et 
langt  broget  Baand  snoe  sig  henover  Bjergene,  det  forsvandt 
i  Dalen,  men  saaes  atter  komme  op  paa  den  modsatte  Side 
som  smaae  sorte  Prikker.  Vi  vare  omtrent  de  Sidste  i  Toget; 
idet  vi  fremskyndede  vore  Hestes  Gang ,  fik  vi  god  Leihghed 
til  at  betragte  Pilgrimmene  enkeltviis,  efterhaanden  som  vi 
kom  forbi  dem.  Der  var  russiske  Bønder,  som  vandrede 
tungt  afsted  med  Knortestaven  i  Haanden,  unge  raske  Bøn- 

derpiger  rede  paa  Muldyr,  sortklædte  Papasser  thronede 
paa  Puklen  af  en  Dromedar.  Ofte  maatte  det  samme  Dyr 
bære  To  eller  Tre,  især  naar  der  vare  Børn  med.  de  vare 
da  anbragte  i  Kurve,  som  hang  hver  paa  sin  Side  af  Last- 
dyret, stundom  vuggede  de  udover  Afgrunden.  Det  var  be- 
sværligt nok  at  sidde  krumbøiet  de  mange  Timer  paa  Bun- 
den af  Kurvene ;  af  og  til  maatte  de  ud  at  rette  Benene 
ved  at  gaae  lidt.  Værst  havde  de  ulykkehge  smaae  Æsler 
det,  der  fik  Slag  og  Puf  fra  alle  Sider  og  snoede  sig  ind 
under  Bugen  paa  de  langbenede  Kameler.  Disse  gik  med 
en  uforstyrrelig  Værdighed  Bjerg  op  og  Bjerg  ned;  kun  i 
Dalene  skrede  de  noget  raskere  frem,  men  i  det  Hele  var 
deres  Gang  ikke  hurtigere,  end  at  en  god  Fodgænger  let 
kunde  holde  Skridt  med  dem. 

Tilbageveien  var  den  samme  som  Udveien  —  vi  kom 
forlji  den  forfaldne  Klian  —  forbi  Apostelldlden  • —  men 
ikke  en  eneste  Landsby  eller  beboet  Stad  saae  vi,  før  vi 
kom  til  Bethania  paa  Ohebjerget,  hvor  Qviuderne  kom  frem 
med  Krukker  forat  byde  os  Vand  mod  en  liden  Bakschisch. 
Jo  nærmere  vi  kom  Jerusalem,  des  tættere  blev  Folkestim- 
len, det  var  især  Qvinderne,  der  kom  ud  forat  see  paa  den 
hjemvendende  Jerichokaravane.  Under  de  gamle  Oliventræer, 
paa  Gjærderne  og  bag  Hegnene  saaes  hvidklædte  Grupper, 
stedse  tættere  og  tættere.  Det  var  et  saare  festligt  Skue, 
Himlen  hvælvede  sig  blaa  og  reen  over  os,  Jubel  og  Glæde 
lød.  Søndag  var  det:  saaledes  maa  det  have  seet  ud  mellem 
Bethanieu  og  Jerusalem  paa  hiin  første  Palmesøndag,  da 
Herren  holdt  sit  Indtoo'  under  Folkeskarernes  Jubel. 

Reise  gjeuuem  Palæstina  og  Syrien. 


xLndelig  vare  vi  komne  saavidt.  at  vi  kunde  bryde  op 
fra  Jerusalen  og  foretage  den  ofte  omhandlede  Reise  gjeu- 
nem  Landet  for  at  besøge  de  vigtigste  Punkter  i  det. 
Hvad  der  fortrinsviis  havde  vakt  vor  Bekymring,  var  Bedui- 
nerne og  Dragomanenie :  de  første  plyndre  den  Beiseude 
mod,  de  sidste  med  hans  Tilladelse.  En  saadan  Dragoman 
paatager  sig  nemlig  at  skaffe  Heste,  Telt  og  Levnetsmidler, 
samt  at  føre  den  Beisende  saavidt  muligt  sikkert  gjennem 
Landet,  men  lader  sig  ogsaa  betale  i  dyre  Domme  derfor. 
At  reise  uden  Dragoman  lader  sig  ikke  gjøre  af  Andre  end 
saadanne,  som  ere  det  arabiske  Sprog  mægtige  og  vel  kj endte 
med  Forholdene.  Dette  var  ikke  Tilfældet  med  os,  og  vi 
turde  derfor  ikke  drage  gjennem  Landet  uden  en  Tolk  eller 
Fører,  skjøndt  det  ikke  var  let  at  linde  en  saadan  paa  nogen- 
lunde rimelige  Vilkaar. 

En  Dag,  da  vi  vandrede  gjennem  Jerusalems  Gader, 
traf  vi  en  ung  Mand,  som  talte  meget  ivrigt  under  livlige 
Gebærder.  Vi  gave  os  i  Samtale  med  ham,  og  han  fortalte 
os  da,  at  han  var  en  Ungarer,  havde  deeltaget  i  Oprøret 
mod  Østerrig  1849  og  var  efter  dettes  Underkuelse  flygtet  til 
Tyrkiet,  hvor  han  i  en  Bække  af  Aar  havde  ført  en  meget 
omtumlet  Tilværelse.  Han  drev  Skomagerhaandværket,  men 
det  var  kun  i  yderste  Nødsfald,  naar  slet  intet  Andet  vilde 

tilbyde  sig  for  ham,  at  han  gi-eb  til  denne  Næringsvei,  thi 
det  stillesiddende  Liv  behagede  ham  aldeles  ikke.  For 
Øiebhkket  befandt  han  sig  netop  i  denne  ubehagehge  Nød- 
vendighed. Da  han  hørte ,  at  vi  søgte  en  Dragoraan ,  som 
paa  bilhge  Vilkaar  vilde  føre  os  gjennem  Landet,  tilbød  han 
sig  strax  som  en  saadan,  da  han  med  Færdighed  talte  baade 
Tyrkisk  og  Arabisk.  Betingelserne,  han  satte,  vare  meget 
beskedne,  hans  livUge  Væsen  tiltalte  os,  og  vi  sloge  til. 
Han  var  en  ypperlig  Medhjælper  paa  hele  Reisen;  jeg  tør 
ikke  kalde  ham  Tjener,  thi  han  optraadte  paa  en  Gang  som 
vor  fortrolige  Ven  og  som  vor  Opvarter,  idet  han  med  stor 
Klogskab  vidste  at  udfinde,  hvilken  Eolle  der  i  Øieblikket 
var  meest  Brug  for.  Han  kaldte  sig  Frands.  Liv  og  Phan- 
tasi  var  der  i  ham:  „læse,"  sagde  han  engang  til  mig,  „det 
har  jeg  aldrig  kunnet  komme  ud  af.  Saasnart  jeg  holder 
Bogen  for  mig,  begynder  det  strax  at  dandse  for  mine  Øine 
med  Fæstninger,  Kanoner,  Soldater  og  Skibe,  og  saa  er  det 
forbi  med  Læsningen." 

Saaledes  havde  vi  Dragomanen;  Reiseselskabet  fik  vi 
ogsaa  snart  samlet.  Den  tydske  Dr.  Reincke,  med  hvem  vi 
havde  færdedes  saameget  i  og  udenfor  Jerusalem,  ønskede 
gjerne  at  gjøre  Følgeskab.  Desforuden  havde  vi  gjort  Be- 
kjendtskab  med  en  engelsk  Advokat,  Mr.  Martin,  en  inderlig 
from  og  saare  elskværdig  Mand.  Vi  vare  derfor  glade  over 
at  vinde  ham  til  vort  Selskab.  I  sidste  Øieblik,  da  Over- 
eenskomsten  netop  skulde  afsluttes  med  os,  sagde  han,  at 
han  dog  vilde  stille  een  Betingelse  endnu. 

„Hvad  er  det?"  spurgte  jeg  ængstelig  for,  at  Aftalen 
nu  atter  skulde  til  at  gaae  overstyr.  „/  shouJd  like,''  svarede 
han  paa  sit  brede  langsomme  Engelsk,  „every  nigJit  to  niount 
the  ioi)  of  the  house  and  slee])  tJiere.''  *) 


*)   Jeg  ønsker  hver  Nat  at  stige  op  paa  Taget  af  Huset  og  sove  der. 

Denne  Fordring  fandtes  saa  billig,  at  den  øieblikkelig 
blev  indrømmet.  Mr.  Martin  var  paa  Hjemreisen  til  Eng- 
land fra  Ostindien,  han  førte  en  Pengekasse  med  sig ,  hvilken 
han  under  Reisen  betroede  til  Frands  til  ikke  ringe  Fristelse 
for  denne. 

„See  nu  kunde  jeg  godt  tage  Englænderens  Pengekasse," 
sagde  han  oftere  til  os,  „og  saa  reise  med  den  til  Damaskus 
eller  Bagdad  —  hvem  skulde  vel  faae  mig  opspurgt  der?" 

„Men  det  gjør  De  ikke,  Frands,  Englænderen  har  jo 
betroet  Dem  Pengene." 

„Nei  vist  gjør  jeg  det  ikke,  men  det  er  dog  dumt  af 
ham,  for  jeg  kunde  gjøre  det,  og  det  ærgrer  mig,  at  han 
kan  være  saa  taabelig." 

Endnu  sluttede  sig  til  os  en  armenisk  Bogbinder  ved 
Navn  Migassan  og  en  skotsk  Haandværker.  Naar  hertil 
kom  et  Par  Mukkarer,  saa  var  vort  Selskab  stort  nok  til  at 
indgyde  Beduinerne  Respect.  Vaaben  førte  vi  ikke  med  os,  da 
saadanne  snarere  vække  Beduinernes  Rovbegjærlighed,  ikkun 
Schmidt  havde  en  lang  Bøsse  hængende  over  Kyggen,  hvil- 
ken han  havde  ført  med  sig  fra  Ægypten,  men  efter  min 
indstændige  Anmodning  havde  han  lovet  ikke  at  lade  den 
for  ikke  at  afstedkomme  nogen  Ulykke. 

Frands  skaffede  os  nogle  prægtige  Muldyr  til  Leie, 
som  havde  bragt  Handelsvarer  fra  Beirut  og  nu  atter  skulde 
tilbage,  hvorfor  vi  tik  dem  for  halv  Betaling.  Jeg  havde 
gjerne  ønsket  at  føre  et  Telt  med  os,  men  Frands  erklærede 
dette  for  unødvendigt,  da  han  lovede  hver  Nat  at  skaffe  os 
Ly  enten  i  et  Kloster  eller  andensteds,  der  var  ligesaa  godt 
som  noget  Hotel.  Nogle  Flasker  sød  Viin  fik  vi  med  os, 
som  var  bleven  tilovers  fra  vor  Nilreise;  den  øvrige  Pro- 
viant kunde  vi  erholde  deels  i  Landsbyerne,  deels  i  Klostrene. 


252 

I. 

Afreise   fra  Jerusalem. 


Mandag  Morgen  d.  13de  Mai  brøde  vi  op  fra  Jerusalem. 
Pra  Høiderne  omkring  Byen  kastede  vi  det  sidste  Afskeds- 
bKk  over  den ;  men  den  stikkende  Formiddagssol  og  Tanken 
om  den  forestaaende  Reise  tillode  mig  ikke  at  fordybe  mig 
i  Afskedens  Yeemod.  Vort  Tog  satte  sig  atter  i  Bevægelse ; 
Egnen  var  gold  og  øde,  fuld  af  Steen,  ingen  Træer,  ingen 
Skygge,  ingen  frodige  Græsmarker,  det  var,  som  om  For- 
bandelsen over  Jerusalem  hvilede  blytungt  over  den  nær- 
meste Omegn;  her  vil  Intet  voxe  og  trives, 

Mr.  Martin  og  jeg  vare  komne  et  Stykke  i  Forveien, 
ved  at  vende  os  om  saae  vi,  at  den  øvrige  Karavane  var 
standset.  I  den  Tanke,  at  et  Uheld  var  indtruffet,  satte  jeg 
mit  sindige  Muldyr  i  Trav  forat  komme  tilbage  til  den. 
Ja  vel  var  der  indtruffet  et  Uheld;  Schmidts  Muldyr  havde 
gjort  sig  galt  og  var  begyndt  at  slaae  bag  ud,  selv  var  han 
lykkehg  kommet  af,  men  Dyret  var  lastet  med  Flaskerne 
med  den  meget  søde  Viin  fra  Alexandria.  Hver  Gang  det 
sprang  paa  Veien,  klingrede  een  eller  to  af  Flaskerne  og 
den  liflige  Viin  løb  i  Strømme  ned  ad  dets  Sider..  Omsider 
fik  vi  Dyret  beroliget,  og  Schmidt  kom  atter  i  Sadlen,  men 
da  vare  alle  Flaskerne  slaaede  itu,  og  vi  maatte  herefter 
stille  vor  Tørst  med  Judæas  og  Samarias  klare  Kilde- 
vand. 

Ved  Middagstid  kom  vi  til  el  Bireli  (Beeroth)  halvanden 
eller  to  Mil  fra  Jerusalem.  Her  var  der  en  Kilde,  skygge- 
fulde Træer  og  Ruiner  af  en  gammel  Kirke  og  Kloster. 
Traditionen  vil  vide,  at  det  var  her,  at  Jesu  Forældre  først 
savnede  Barnet  efter  Afreisen  fra  Jerusalem  (Luk,  2,44)  og 
at   de  herfra   atter  vendte   tilbage   til  Jerusalem   forat  søge 

ham  der.  Usands}Tiligt  er  det  ikke,  thi  paa  Grund  af  Kil- 
den kan  her  ogsaa  i  Oldtiden  have  været  et  vanligt  Opholds- 
sted for  Karavanerne,  hvor  der  da  kunde  være  Leihghed 
til  at  samles  med  Slægt  og  Venner,  som  vare  med  i  Toget. 

Vi  toge  vor  Middagshvile  her  og  fortsatte  først  vor  Reise, 
da  Solen  begyndte  at  dale.  Landskabet  antog  en  venligere 
og  frodigere  Charakteer;  vi  kom  forbi  dyrkede  Marker,  saae 
Hjorde  af  Faar  og  Qvæg,  ogsaa  fandtes  hyppigt  Oliven-  og 
Figentræer.  Til  alle  Sider  saae  vi  Høie  og  Dale,  ofte  med 
fremspringende  Klippestykker. 

Et  Stykke  til  Venstre  for  Veien  laa  en  lille  By  oppe 
paa  en  Høi  mellem  to  sammenstødende  Dale:  det  var  Bei- 
tin,  det  gamle  Bethel.  To  Mile  længere  fremme  laa,  men  skjult 
bag  Bjergene,  Seilum  d.  e.  Siloh.  Begge  .betegnes  nu  ved 
Ruinhobe  og  Grusdynger. 

Bethel  og  Siloh !  I  vække  anelsesfulde  Stemninger  i  min 
Sjæl!  Liflige  Drømme  fra  en  ældgammel  Fortids  Dage  be- 
væge mig  med  stille  Høitidsfuldhed  —  mine  Tanker  dvæle 
ved  Jakob,  som  i  sin  Ungdoms  Dage  vandrede  sin  een- 
somme  Vei  her,  redte  sit  Leie  under  Stjernehimlen  med  en 
Steen  til  Hovedpude  og  drømte  saa  deiligt  om  Himmelstigen 
med  Guds  Engle  —  og  ved  Tabernaklet  med  Pagtens  Ark, 
Eli  og  Samuel,  som  i  Nattens  Stilhed  hørte  Herren  kalde 
sig  ved  Navn. 

Ja  her  var  godt  at  rede  sit  Leie,  her  var  godt  at  sove 
og  maaskee  drømme,  som  Jakob  drømte  —  men  Mr.  Martin 
har  Uro,  han  har  ikke  Tid  at  bie,  og  Karavanen  vil  videre 
fort  og  fører  mig  med  sig.  Egnen  er  usikker,  der  er  Rø- 
vere og  Beduiner.  Og  hvad  er  der  desuden  at  see  nuom- 
stunder?  Et  Par  usle  arabiske  Landsbyer  med  daarlige 
Huse  og  fattige  Mennesker  og  store  glubske  Hunde. 

Vi  vare  nu  i  Ephraims  Bjergland.  Det  gik  brat  op  og 
brat  ned,  men  Muldyrene  gik  ufortrødent  deres  sikkre  Gang. 

Ud  paa  Aftenen  kom  vi  til  den  lille  Landsby  Libona,  som 
ligger  i  Samaria.  Frands  anviste  os  en  aaben  Tærskeplads 
til  Natteleie. 

„Men  De  havde  jo  lovet  at  skaffe  os  godt  Herberg", 
indvendte  jeg.     „Hvor  er  Hotellet,  som  De  talte  om?" 

„Hotellet?"  svarede  Frands  uden  i  mindste  Maade  at 
komme  i  Forlegenbed,  „det  er  her.  Her  er  høit  til  Loftet, 
De  skal  ikke  generes  af  qvalm  Luft,  og  deilig  frisk  Halm  er 
her  at  sove  paa." 

„Her  er  Alt  undtagen  Tag  over  Hovedet." 

„Nu  vel,  gode  Herre,  foretrækker  De  at  tage  Natteleie 
i  en  af  Araberhulerne  derhenne,  saa  staaer  det  Dem  frit  for. 
Men  pas  paa,  at  De  ikke  bliver  ædt  op  af  Utøi.  Det  er 
kun  den  første  Nat,  det  falder  underligt  at  sove  under  aaben 
Himmel.  Naar  De  først  har  prøvet  det  een  Gang,  vil  De 
finde,  at  det  er  det  Allerbehageligste." 

Vi  bredte  da  vore  Reisekapper  over  os,  det  viftede  af 
og  til  lidt  kjøligt  om  Natten,  men  iøvrigt  mærkedes  ingen 
Ulæmper.  Mr.  Martin  førte  en  Jernseng  med,  som  han  lod 
oprede  mellem  os.  Da  han  tilmed  red  paa  en  prægtig  hvid 
Hest  og  var  iført  en  lys  Sommerdragt,  havde  han  en  ikke 
ringe  Anseelse  fremfor  os  Andre.  Frands  fortalte  os,  at 
han  næste  Morgen  havde  hørt  Araberne  sige  til  hverandre : 
„Kongen  sover  endnu,  men  alle  hans  Tjenere  ere  oj^pe." 


II. 

Siehem  og  Garizim. 


Naar  man  sover  under  aab^n  Himmel,  behøver  man 
Ingen  til  at  vække  sig  om  Morgenen,  det  første  Dagskær 
kalder  op  af  Søvnen.     Paaklædningen  er  snart  færdig,  efter- 

som  man  har  sovet  i  Klæderne,  man  er  stiv  i  Lemmerne 
formedelst  det  uvante  Leie,  men  det  er  snart  forvundet, 
naar  man  har  rørt  sig  lidt.  I  den  graanende  Morgendæm- 
ning lavede  Frands  vor  Frokost  istand,  bestaaende  af  Brød, 
Æg  og  The,  og  da  den  første  Solstraale  tittede  frem  over 
Palæstinas  Bjerge,  sadde  vi  allerede  paa  Ryggen  af  vore 
Muldyr,  som  med  en  rask  Gang  bare  os  over  de  sandede, 
ujævne  Yeie  eller  Ridestier,  som  de  vel  snarere  bør  kaldes, 
thi  det  er  ikke  Veie  anlagte  ved  Kunst,  men  Stier,  som  ere 
dannede  af  Hestene  og  Muldyrene. 

Vi  vare  nu  i  Samaria.  Landskabet  her  er  langt  frodigere 
og  skjønnere  end  i  det  golde,  stenede  Judæa.  Vi  rede  forbi 
Ephraims  kratklædte  Bjerge,  foran  hvilke  vi  saae  frugtbare 
Marker  med  gamle  Oliventræer  mellem  ,  det  frodige  Korn. 
En  festlig  Morgenstemning  hvilede  over  den  vakkre  Egn. 
Dalen  udvidede  sig  mere  og  mere  og  blev  i  Nærheden  af 
Sichem  til  herlige  Nomadesletter,  hvor  patriarchalske  Billeder 
stege  op  for  Tanken :  her  var  det,  at  Jakobs  Sønner  vogtede 
deres  Faders  Hjorde,  og  hvor  Joseph  den  Drømmer  blev 
skikket  hen  for  at  opsøge  dem  (1  Mos.  37).  Han  traf  dem 
først  et  Par  Mil  nordligere  ved  Dothan,  men  ad  denne  Vei 
maa  han  atter  være  bleven  ført  tilbage  af  de  midianitiske 
Kjøbmænd,  som  bragte  ham  til  Ægypten.  Disse  Bjerge, 
langs  hvilke  vi  droge,  have  hørt  Ynglingens  Klageskrig,  da 
han  voldelig  blev  ført  fra  Fædrehjemmet  til  Trællekaar  i  et 
fremmed  Land. 

Vi  nærmede  os  Garizim  og  Ebal,  mellem  hvilke  Byen 
Sichem  ligger  indeklemt  i  Dalen,  som  gaaer  fra  Øst  mod 
Vest,  medens  de  tvende  Bjerge  hæve  sig  Nord  og  Syd  for 
den.  Deres  Høide  er  vel  ikke  betydelig,  den  anslaaes  til 
1000  Fod  over  Dalen  (2500  Fod  over  Havet),  men  gjør  dog 
sin  Virkning,  navnlig  Ebal,  hvis  nøgne  Sider  have  noget 
Truende  ved  sig.     Paa  disse   tvende  Bjerge  var  hele  Israels 

Folk  opstillet,  da  det  under  Josvas  Anførsel  var  trængt  ind 
i  Landet  og  havde  erobret  Jericho  og  Ai.  Sex  Stammer 
stode  paa  Garizim  og  sex  Stammer  paa  Ebal,  hvor  Herrens 
Alter  var  reist  —  nede  i  Dalen  ved  Sichem  stod  Pagtens 
Ark,  omgivet  af  Præsterne  og  Leviterne.  Og  nu  blev  hele 
Loven  oplæst  for  Folket,  og  fra  Garizim  blev  der  raabt 
Amen  til  alle  dens  Velsignelser,  fra  Ebal  Amen  til  alle  dens 
Forbandelser,  saaledes  som  Moses  havde  befalet  det  i  sin 
Lov  (Josva  8,30-35  jvfr.  5.  Mos.  27,ii_2e). 

Omtrent  en  halv  Time  fra  Sichem  standsede  vi  ved  et 
Hul  mellem  nogle  store  Steen  og  Ruinmasser  paa  den 
flade  Mark.  Det  er  Jakobsbrønden,  ved  hvilken  Frelseren 
samtalede  med  den  samaritanske  Kvinde  om  Livets  Vand. 
Her  midt  imellem  Garizim  og  Ebal,  hvorfra  Lovens  Ord  op- 
læstes for  det  forsamlede  Folk,  aabenbaredes  Lovens  Fylde, 
Jesus  Christus,  og  talte  Naadens  og  Frelsens  Ord  om  det 
Livets  Vand,  som  slukker  Tørsten  i  al  Evighed  (Joh.  4). 
Her  paa  selve  Stedet  forstode  vi  Samtalen  end  bedre. 
Umiddelbart  for  Øie  havde  vi  Garizim,  om  hvilket  Qvinden 
spurgte,  om  det  var  Stedet,  hvor  den  sande  Gud  skal  til- 
bedes. Den  Gang  maa  der  sagtens  have  været  Træer  her, 
i  hvis  Skygge  Frelseren  kan  have  hvilet,  nu  var  her  skygge- 
løst  og  solbart.  Solen  brændte  hedt  paa  os.  Det  gik  os, 
som  Qvinden  sagde  til  Frelseren:  vi  havde  Intet  at  drage 
op  med,  og  Brønden  var  dyb  (Joh.  4:.^i).  Omsider  fik  vi  dog 
et  Stykke  Seilgarn  frem  og  lode  et  Bæger  heise  ned,  men  der 
var  intet  Vand,  Brønden  var  ganske  tør.  Dens  Dybde  er 
nuomstunder  75  Fod,  men  den  har  i  sin  Tid  været  meget 
dybere,  de  nedkastede  Steen  have  fyldt  den  op.  Dens  Dia- 
meter er  henimod  otte  Fod,  og  den  er  heelt  igjennem  muret 
op,  eftersom  den  er  gravet  i  blød  Muldjord*).     I  det  fjerde 


*)  Jvfr.  Our  work  in  Palæstine,  1874.     Den  engelske  Captain  Ander- 

H.  Scharling:   En  Pilgrimsfærd.  17 

Aarhundrede  blev  der  bygget  en  Kirke  over  Stedet,  som  nu 
er  ødelagt  og  sunket  sammen,  en  Deel  af  den  er  styrtet 
ned  i  Brønden  og  har  ligeledes  fyldt  den  op.  At  det  virke- 
lig er  Stedet,  hvor  Christus  samtalede  med  den  samaritanske 
Qvinde,  kan  vel  ikke  bevises  med  fuldkommen  Sikkerhed, 
men  er  dog  udenfor  al  Tvivl,  da  Traditionen  her  har  et  bestemt 
Sted  at  knytte  sig  til,  og  Beliggenheden  stemmer  nøie  over- 
eens med  Skriftens  Angivelser.  Christus  er  paa  Veien  fra 
Judæa  til  Gahlæa,  han  drager  igjennem  Samaria  og  stand- 
ser udenfor  Sichem  „nærved  det  Stykke  Land^  som  Jakob 
gav  sin  Søn  Joseph,  og  der  var  Jakobs  Brønd"  (Joh.  4..,—^). 
Josephs  Grav,  som  er  i  den  umiddelbare  Nærhed,  angiver 
os  det  Stykke  Land,  som  Jakob  gav  Joseph,  og  selve  Brøn- 
den er  den  eneste  her  paa  Stedet.  Den  betydeligste  Ind- 
vending, der  kunde  reises,  er  den,  at  det  ikke  let  forstaaes, 
at  Qvinden  skulde  gaae  fra  Sichem,  der  udmærker  sig  ved 
en  overordentlig  Bigdom  paa  Kilder,  til  et  saa  fjernt  Sted: 
det  vilde  i  Sandhed  være  at  gaae  over  Bækken  forat  hente 
Vand.  Men  hertil  kan  svares,  at  Sichem  kan  i  Tidens  Løb 
have  flyttet  sig  fra  sin  oprindeHge  Plads,  som  vi  vide,  at 
baade  Athen  og  Bom  have  flyttet  sig  fra  den  Plads,  som 
de  indtoge  i  Oldtiden.  Ogsaa  er  det  muligt,  at  det  i  Joh. 
4,5  omtalte  Sichar  ikke  er  Sichem  selv,  men  en  lille  Landsby 
foran  den,  som  laa  nærmere  Jakobs  Brønd.  Endelig  kunde 
det  være,  at  Jakobs  Brønd  nød  et  særligt  By,  og  at  man 
derfor  fortrinsvis  hentede  Vand  fra  den.  —  Men  besynder- 
ligt er  det,  at  Patriarchen  Jakob  lod  grave  en  Brønd  her, 
hvor  der  i  det  nærliggende  Sichem  er  en  saadan  Bigdom 
paa  Kildevæld.  Dog  lader  det  sig  vel  tænke,  at  Jakob 
havde  gjort  dette  forat  have  en  Brønd  paa  sin  egen  Grund, 


son  lod  sig  heise  ned  i  den ;  da  han  naaede  Bunden,  saa  Brøndens 
Aabning  foroven  ud  som  en  Stjerne;   anf.  St.  S.  202. 

da  i  andet  Fald  Indbyggerne  i  Sichem  vilde  have  det  i  deres 
Magt  at  afskære  barn  fra  de  herværende  Kilder  og  derved 
fordrive  ham  fra  Stedet,  da  han  ikke  kunde  undvære  Vand 
til  sine  Hjorder. 

Et  Par  hundrede  Skridt  fra  Jakobsbrønden  findes  et 
andet  Mindesmærke  fra  Patriarchernes  Dage:  det  er  Josephs 
Grav.  Det  er  en  lille  Kuppelhvælving,  omgivet  af  en  hvid 
Muur,  dette  er  af  nyere  Oprindelse  og  Hgner  de  sædvanlige 
muhamedanske  Helgengrave,  men  den  oprindehge  Grav  maa 
findes  underneden  og  vil  først  komme  for  Dagen  ved  Efter- 
gravninger.  Alle  gamle,  baade  jødiske  og  christelige  Tradi- 
tioner, ere  enige  i  at  eftervise  Graven  her,  og  dette  stemmer 
ganske  med  Skriftens  Angivelser  (1  Mos  48,22,  Josva  24,32). 
hvorefter  Josephs  Been  bleve  bragte  med  fra  Ægypten,  den- 
gang Israel  udvandrede  derfra,  og  gravlagt  i  Sichem  paa 
den  Mark,  som  Jakob  i  sin  Tid  havde  kjøbt,  og  som  var 
kjendehg  paa  den  af  ham  gravede  Brønd. 

Jo  nærmere  vi  kom  Sichem,  des  mere  tiltog  den  yppige 
Frodighed,  fremkaldt  ved  de  mangfoldige  Kildevæld,  som 
overalt  rislede  os  i  Møde.  Vi  kom  forbi  store  Haver,  kølige 
Lunde  af  Laurbær-  Myrthe-  og  Granatæbletræer,  hvad  der 
virker  dobbelt  overraskende  efter  den  tørre  Goldhed, 
som  man  ellers  træffer  i  Palæstina.  Lifligt  faldt  Solstraalerne 
ind  mellem  det  tætte  skyggefulde  Løv,  medens  forfriskende  Kjø- 
lighed  opsteg  fra  de  mange  Vandløb.  Opad  Garizims  Bjerg 
strække  Terrasserne  sig,  beplantede  med  Morbær-  Abrikos- 
og  Figentræer,  overalt  var  der  en  Fylde  og  Frodighed,  som 
for  første  Gang  gav  os  et  levende  Indtryk  af  „Landet,  som 
flyder  med  Mælk  og  Honning". 

Byen  selv,  som  nuomstunder  fører  Navnet  Nablus  (en 
Arabisering  af  det  græsk-romerske  Napohs,  hvilket  Navn 
den  fil  paa  Vespasians  Tid)  har  mange  anseelige  Steenhuse, 
flere   Moskeer    og  rige   Bazarer.     Minareterne    og  de  hvide 

17* 

Kuppeltage,  som  titte  frem  mellem  det  yppige  Grønne,  give 
den  et  saare  malerisk  Udseende,  som  indfattes  af  Ebals  og 
Garizims  mørke  Fjeldrammer.  Byen  driver  en  livlig  Handel, 
idet  den  forbinder  Jordanlandet  med  Middelhavets  Kyster 
og  dertil  ligger  paa  den  store  Handelsvei  til  Damaskus. 
Dens  Indbyggere,  hvis  Antal  angives  til  12000,  have  intet 
godt  Ry  paa  sig,  de  ere  fanatiske  Muselmænd  med  et 
bittert  Had  til  de  Christne,  mod  hvilke  de  oftere  have  øvet 
Vold  og  Mord.  For  ikke  længe  siden  var  der  atter  udbrudt 
Uroligheder,  fremkaldte  ved,  at  en  christen  Missionær,  som 
var  ankommen  til  Byen,  havde  skudt  en  stum  Tigger,  som 
greb  hans  Hest  i  Tøilen,  og  hvem  hiin  derfor  tog  for  en 
Røver.  Befolkningen  stimlede  øieblikkeligt  sammen,  med 
Nød  og  Neppe  kunde  Kadien  beskytte  den  Fremmede. 
Næste  Søndag,  da  Kirkeklokkerne  ringede  Menigheden  sam- 
men, stormede  Muhamedanerne  baade  Kirke  og  Skole.  Først 
efter  megen  Besvær  lykkedes  det  de  europæiske  Consuler  i 
Jerusalem  atter  at  bringe  Orden  til  Veie.  I  Aaret  1860, 
da  den  store  Christenforfølgelse  udbrød  paa  Libanon  og  Da- 
maskus, frygtede  man  alvorhgt,  at  den  ogsaa  skulde  komme 
til  Udbrud  i  Nablus,  hvad  dog  heldigvis  ikke  skete. 

Vi  toge  ind  til  den  protestantiske  Skolelærer,  en  Araber, 
som  var  udsendt  af  Biskop  Gobat  i  Jerusalem  forat  lære 
Børnene  sand  Christendom  uden  særligt  Hensyn  til  nogen 
bestemt  Bekjendelse.  I  Anledning  af  vort  Komme  blev 
Skolen  hævet.  Børnene  fik  „Lov"  for  den  Dag,  og  vi  toge 
Skolestuen  i  Besiddelse  for  der  at  opslaae  vort  Qvarteer. 

Da  det  laa  os  paa  Hjerte  at  erholde  nærmere  Oplysning 
om  den  i  Nablus  endnu  bestaaende  samaritanske  Menighed, 
begave  vi  os  til  et  af  dens  Medlemmer,  som  modtog  os  med 
stor  Forekommenhed,  gav  os  en  Deel  Oplysninger,  men 
dertil  føiede  en  Hoben  Krøniker,  som  vakte  vor  Mis- 
tanke.    Han    fortalte    os  nemlig,    at  han  var   en   hemmelig 

Christen  og  søgte  at  vinde  sine  Troesfæller  for  Christen- 
dommen,  men  ikke  turde  offentlig  bekjende  denne  af  Frygt 
for  at  blive  udstødt  af  deres  Samfund.  Han  var  tidligere 
bleven  sendt  over  til  England  forat  overbringe  et  Andra- 
gende til  Dronning  Victoria  om  at  beskytte  Samaritanerne 
mod  Tyrkernes  Mishandling.  Her  havde  han  stiftet  Bekj  endt- 
skab  med  Christendommen,  om  hvilken  han  tidligere  Intet 
havde  vidst,  var  bleven  overbevist  om  dens  Sandhed,  og 
havde  efter  sin  Hjemkomst  oprettet  en  Skole,  idet  han  smig- 
rede sig  med  det  Haab,  at  han  skulde  efterhaanden  drage 
alle  Samaritanerne  over  til  Christendommsn.  Moralen  af 
denne  Fortælling  var  imidlertid,  at  vi  skulde  kjøbe  et  gammelt 
Haandskrift  af  den  samaritanske  Bibeltext  hos  ham  og  be- 
tale det  i  dyre  Domme.  Til  hans  hemmelige  Christendom 
havde  vi  da  ikke  synderlig  Tillid,  og  siden  hørte  vi  fra  andre 
Steder,  at  Manden  var  en  upaalidelig  Person,  som  gjerne 
søgte  at  trække  de  E-ejsende  op  ved  at  sælge  dem  „gamle 
Haandskrifter".  —  Mere  end  Manden  interesserede  hans  lille 
Datter  mig,  der  bar  Ankelringe  med  Bjælder,  som  de  om- 
tales i  Es.  3,20- 

Vi  aflagde  et  Besøg  i  den  samaritanske  Synagoge,  som 
saae  temmeHg  fattig  ud.  Ogsaa  her  viste  man  os  flere  gamle 
Haandskrifter  af  den  amaritanske  Text,  blandt  hvilke  navn- 
lig et  behandledes  med  stor  Ærefrygt:  det  blev  gjemt  i  et 
særegent  Rum  bag  et  Forhæng  og  opbevaret  i  et  Silke- 
Hylster,  og  vi  maatte  kun  see  paa  det,  ikke  røre  ved  det. 
Det  var  forsynet  med  en  Underskrift,  hvorefter  det  skulde 
være  skrevet  af  Abisua,  Søn  af  Pinehas,  der  var  Aarons 
Sønnesøn  (1.  Krønn.  6,^).  Det  var  dette  Haandskrift,  hvorom 
Kraus  og  Levyson  havde  fortalt  os  i  Jerusalem  (se  ovenfor 
S.  171).  Vi  tillode  os  dog  i  al  Stilhed  at  have  vor  egen 
Mening  i  denne  Sag*). 
^)  Den  bekjendteTextkritiker  C.  Tischendorf  undersøgte  dette  Haand- 

Mærkeligere  end  alle  disse  gamle  Haandskrifter  er  selve 
den  lille  samaritanske  Menighed,  som  med  en  Seighed, 
hvilken  ikke  let  skal  findes  andre  Steder  end  i  Østerland, 
har  kunnet  bevare  sig  i  sine  forstenede  Former  indtil  vore 
Dage,  altsaa  i  halvtredie  Aartusind.  Dens  Antal  er  150 
Sjæle.  De  paastaae  at  have  bevaret  deres  gamle  Slægt- 
registre, hvorefter  de  skulle  nedstamme  fra  Ephraim  og  Ma- 
nasse,  een  af  dem  fra  Levi.  De  have  beholdt  Omskærelsen, 
men  holde  sig  omhyggeligt  afsondrede  fra  Jøderne,  mod 
hvilke  de  endnu  stedse  bære  det  gamle  Had  og  ere  saaledes 
endnu  den  Dag  idag  en  levende  Commentar  til  Luk.  9,52—54 
og  Joh.  4.  De  tage  kun  til  Ægte  mellem  sig  selv  indbyrdes, 
staae  under  en  Ypperstepræst,  hvis  Værdighed  gaaer  i  Arv 
fra  Fader  til  Søn.  De  erkjende  kun  de  fem  Mosebøger  for 
deres  hellige  Skrift,  alle  senere  Skrifter  forkaste  de ;  til  Elias, 
Esaias  og  de  andre  store  og  smaa  Profeter  kjende  de  Intet. 
Garizim  er  deres  hellige  Bjerg,  paa  hvilket  de  holde  deres 
aarlige  Fester,  Paaske,  Pintse,  Løvsalernes  og  den  store 
Forsoningsfest.  Da  foretage  de  festlige  Processioner  op  paa 
Bjerget  og  bringe  Offre  af  Lam,  ere  saaledes  de  eneste 
Jøder,  som  endnu  bringe  det  blodige  Offer.  Garizim  er 
for  dem,  hvad  Zion  og  Moria  var  for  Jøderne;  hertil  hen- 
lægges de  store  og  vigtige  Begivenheder:  paa  Garizim  var 
det,  at  Abraham  ofirede  Isak  eller  rettere  Bukken  i  hans 
Sted,  paa  Garizim  var  det,  at  Josva  lod  de  tolv  Stene  reise 
efter  lykkeligen  at  have  overskredet  Jordan,  og  de  beskylde 
Jøderne  for  at  have  forfalsket  Bibeltexten. 

Om  Eftermiddagøn  foretoge  vi  en  Vandring  op  paa 
Samaritanernes  hellige  Bjerg,  Garizim.  Det  ligger  Syd  for 
Byen,  medens  Ebal  Hgger  Nord,  og  heraf  kan  det  forklares. 


skrift,  da  han  kom  gjennem  Nablus  og  antog  det  at  være  fra  det 
sjette  Aarhundrede  efter  Christus  —  i  hvert  Fald  en  betydelig 
Ælde.     (Reise  in  den  Orient,  II.,  174). 

at  Garizim  paa  sin  nedre  Skraaning  er  beplantet  med  Haver, 
medens  Ebal,  som  er  udsat  for  den  brændende  IVIiddagssol, 
kun  bærer  faa  spredte  Olietræer.  Vi  stege  op  mellem  deilige 
Orangehaver  langs  friske  sprudlende  Vandløb.  Men  snart 
hører  den  rige  Vegetation  op.  Bjerget  bliver  øde  og  udyrket, 
den  stenede  Fodsti  strækker  sig  i  langstrakte  Vindinger  op 
af  det.  Vi  kom  forbi  flere  Cisterner,  saae  mægtige  Ruiner 
af  en  gammel  Fæstning,  hvorom  vor  Ledsager  vilde  vide, 
at  det  skulde  have  været  en  Kongeborg,  men  rimeligvis  er  det 
Ruiner  af  et  romersk  Castel.  Foran  en  jævn  Flade,  hvor 
den  nøgne  Steen  kom  frem,  standsede  vi;  det  var  Stedet, 
hvor  det  samaritanske  Tempel  havde  staaet,  som  blev  op- 
ført paa  Alexander  den  Stores  Tid  og  ødelagt  af  Johannes 
Hyrkanus  (129  f.  Chr.).  Kun  ganske  ubetydelige  Muurlev- 
ninger  kunde  endnu  kj endes.  Samaritanerinden  (i  Joh.  4) 
taler  heller  ikke  om  noget  Tempel,  men  kun  om  Bjerget, 
hvor  hendes  Folk  tilbad  Herren.  Stedet,  hvor  Abraham 
skulde  have  offret  Isak,  og  Stedet,  hvor  de  tolv  Steen  bleve 
reiste  efter  Overgangen  over  Jordan,  ^^ste  man  os  ogsaa, 
ligesaa  Offerstedet,  kvor  det  aarlige  Offer  af  syv  Lam  endnu 
bringes  ved  Paasketid.  Udsigten  fra  Bjergets  Top  var  saare 
vidtstrakt.  Mod  Syd  havde  vi  Judæas  Høiland,  mod  Nord 
hævede  det  sneedækkede  Hermon  sig.  Vester  paa  strakte  det 
blaa  Middelhav  sig,  og  endelig  mod  Østen  bølgende  Sletter 
og  hint  Salem,  hvor  Johannes  døbte  (Joh.  8,23?)  Det  var 
et  stort  og  herhgt  Syn  over  „det  yndige  Land",  som  fyldte 
Sindet  med  Glæde  og  Friskhed. 

ni. 

I   Galilæa. 


Under  et  almindeligt  Bakschisch-Chor  rede  vi  Onsdag 
Morgen  d.  15.  Mai  bort  fra  Nablus.  Den  mærkelige  Tidende, 
at  der  var  Fremmede  i  Byen,  var  naturligvis  snart  baaren 
rundt  mellem  Ungdommen,  og  denne  samledes  for  at  give  os 
Hædersfølge. 

„Bakscliisch!  Bakschisch!"  lød  det  rundt  omkring  os. 

„Aa  Snak!  hvad  skal  I  have  Bakschisch  for?" 

„Bakschisch!  Bakschisch!"  var  Svaret,  og  de  trængte  sig 
tæt  om  Muldyrene,  saa  at  vi  næsten  med  Magt  maatte  bane 
os  Vei  mellem  dem.  Men  de  vedbleve  at  løbe  efter  os,  og 
vi  vare  allerede  komne  et  langt  Stykke  fra  Nablus,  inden  vi 
slap  fri  for  de  sidste  meest  haardnakkede  Forfølgere. 

Bakschisch  er  det  Ord,  som  den  Fremmede  allerførst 
faaer  at  høre,  saasnart  han  betræder  Ægyptens  eller  Palæ- 
stinas Land,  og  det  vedbliver  at  forfølge  ham  indtil  det 
sidste  Øieblik,  da  han  stiger  i  Baaden  for  at  gaae  ombord  i 
det  Skib,  som  atter  skal  føre  ham  hjemefter.  Det  betyder 
en  frivilhg  Gave,  men  svarer  ogsaa  til  vort  „Drikkeskilling". 
Araberen  holder  ligemeget  af  det  baade  i  den  ene  og  den 
anden  Betydning,  naar  han  bare  faaer  det.  Han  forlanger 
det  ved  alle  baade  rimehge  og  urimelige  Leiligheder. 
„Hvorfor  skal  jeg  give  dig  Bakschisch?"  spurgte  en  af  mine 
Bekjendte  en  Araberdreng,  som  plagede  ham  derom. 
„Fordi  Du  reiser  i  mit  Land",  svarede  Drengen  med 
Værdighed. 

—  Morgentimerne  mellem  Kh  9  og  10  vare  gjerne  de 
hedeste  paa  vort  Ridt.  Luften  var  stille  og  trykkende 
lummerhed  og  indgjød  os  Ængstelse  for  de  kommende 
endnu    hedere    Middagstimer.     Men    denne    Frygt   viste   sig 

ugrundet,  thi  lienad  Klokken  Ti  reiste  gjerne  en  frisk  Norden- 
vind fra  Bjergene  sig,  der  strøg  lige  imod  os  og  tilviftede 
os  Kjølighed. 

Vore  Mukkarer,  der  tillige  tjente  os  som  Førere,  havde 
faaet  Befaling  til  at  føre  os  over  Samaria,  den  gamle  Hoved- 
stad i  Israels  Eige.  Dette  havde  imidlertid  ikke  deres  Be- 
hag, eftersom  de  derved  maatte  gjøre  en  Omvei  paa  en 
Times  Tid  eller  to,  hvad  der  vel  kunde  falde  dem  noget 
besværligt,  eftersom  de  gik  til  Fods,  medens  vi  rede.  De 
foretrak  derfor  i  al  Stilhed  at  føre  os  ad  den  korteste  Vei 
forbi  Samaria.  Da  vi  omsider  anede  Uraad,  vare  vi  alle- 
rede komne  saa  langt  frem,  at  vi  ikke  uden  stort  Tidsspilde 
kunde  vende  tilbage  forat  naae  vort  paatænkte  Maal.  Vi 
gave  vor  Harme  Luft  i  Vredesord  til  Mukkarne,  men  det 
hjalp  os  ikke  til  at  see  Samaria  med  de  mange  Søiler,  som 
deels  staae  opreiste,  deels  ligge  omstyrtede  i  Græsset,  og  med 
sin  prægtige  Udsigt    over   Sarons  Slette    indtil  Middelhavet. 

Under  nogle  skyggefulde  Træer  ved  en  rislende  Bæk 
holdt  vi  Middagshvile.  Idet  jeg  over  nogle  flade  Stene  vilde 
gaae  over  Bækken,  gled  jeg  ud  og  faldt,  saa  Vandet  plad- 
skede  til  alle  Sider.  Nogle  Araberdrenge,  som  overværede 
dette  Skuespil,  brast  i  høi  Latter  derover,  men  jeg  lo  ikke, 
thi  Slaget  var  saa  stærkt,  at  jeg  kun  medMøie  kunde  slæbe 
mig  hen  under  et  Træ.  De  Andre  maatte  hjælpe  mig  op 
paa  Muldyret,  da  vi  skulde  videre,  og  jeg  var  ikke  uden  al- 
vorlig Ængstelse  for,  hvad  Følgerne  skulde  blive  af  dette 
Fald  under  Forhold,  hvor  aldeles  ingen  Lægehjælp  kunde 
faaes.  Frands  paatog  sig  imidlertid  at  være  Læge,  han 
trøstede  mig  saa  godt  som  nogen  Doctor  med,  at  det  ingen 
Fare  havde,  og  lavede  noget  Brændeviin  og  Olie  sammen, 
hvormed  Benet  skulde  gnides.  Heldigviis  gik  hans  gode 
Spaadom  i  Opfyldelse,    Smerten    dulmede    efterhaanden    af, 

men  i  flere  Maaneder    vedblev  dog    en    stærk  Ømhed,    som 
navnlig  indtraadte  efter  længere  Vandringer. 

Vi  fortsatte  vort  Ridt  gjennem  deilige  Landskaber.  Frem- 
springende Klippestykker  og  spredte  skyggefulde  Træer  frem- 
kaldte en  romantisk  Stemning  af  lignende  Art  som  den,  der 
udtaler  sig  gjennem  Claude  Lorraines  idealiserede  Landskabs- 
malerier. Stundom  kom  vi  forbi  Landsbyer  med  Hjorder 
af  Geder  og  Qvæg.  Etsteds  laa  til  Høire  for  os  en  cirkel- 
rund Klippe,  ovenpaa  hvilken  saaes  Ruiner  af  en  Fæstning. 
Det  er  Sanur,  efter  Nogles  Mening  det  gamle  Bethulia, 
hvor  Judith  dræbte  Holophernes,  medens  Andre  søge  dette 
Sted  længer  mod  Øst.  Jorden  er  meget  frugtbar,  paa  sine 
Steder  opdyrket.  Vi  droge  over  aabent  Land  med  afrundede 
Høie,  brede  grønne  Dale,  over  Enge  og  Sletter,  indrandede 
af  Bjerge.  Henad  Aften  kom  vi  op  ad  en  Bjergskraaning, 
da  vi  naaede  dennes  Høiderand,  laa  en  stor,  vidtstrakt 
Slette  udbredt  for  os:  det  var  Galilæa.  som  aab- 
nede  sig  for  os  med  lisreels  Slette,  eller,  som  den  nu 
kaldes,  Esdraelons  Slette,  den  vidtstrakte  Valplads,  hvor 
de  mange  Slag  have  staaet:  hvor  Deborah  og  Barak  kæm- 
pede med  Sisera,  Gideon  med  Midianiterne ,  Saul  med 
Philisterne,  Achab  med  Syrerne,  Josias  med  Ægypterne  — 
hvor  Romerne,  Saracenerne  og  Korsfarerne  have  tumlet  sig 
i  blodigt  Haandmænge,  indtil  endelig  vor  Tids  største  Felt- 
herre, Napoleon  Bonaparte,  indskrev  sit  Navn  her,  da  han 
med  3000  Franskmænd  slog  25000  Tyrkere  —  siden  kæm- 
pede atter  Ægyptere  og  Tyrkere  her  —  og  bryder  den  Dag 
frem,  da  Palæstina  atter  bliver  Stridsæblet  mellem  Østens 
og  Vestens  Magter,  da  vil  atter  lisreels  Slette  blive  kaaret 
til  Vaabenstævne  —  ja  i  dunkle,  prophetiske  Syner  viser 
Johannes  Aabenbaring  (16,ig)  hen  til  Harmageddon, 
Megiddos  Bjerg,  som  den  Valplads,  hvor  Guds  Fjender  i  en 
fjern  Fremtid  skulle  tilintetgjøres. 

Ved  Solnedgang  kom  vi  til  Dschemiin  (Ginæa)  hvor  vi 
toge  Natteqvarteer.  Atter  her  maatte  vi  tye  til  Hotellet 
„Under  aaben  Himmel",  thi  Indbyggerne  i  Dschennin  dreve 
os  uden  Videre  bort,  da  vi  søgte  Herberg  hos  dem.  Stedet 
havde  et  ægte  østerlandsk  Præg,  et  Par  ranke  Palmer  hævede 
deres  lette  Kroner,  rige  Kaktushegn  havde  vi  tæt  ved  Siden, 
den  blege  Halvmaane  stod  paa  Himlen  og  bragte  i  Erindring, 
at  vi  vare  i  Tyrkernes  Land,  hvilket  endydermere  bekræftedes 
ved  Rygtet  om,  at  Egnen  var  meget  usikker,  og  at  vi  vare 
udsatte  om  just  ikke  for  Overfald,  saa  dog  Tyveri.  Vi  be- 
gyndte at  træffe  Aftale  om,  at  vi  skulde  skiftes  til  at  holde 
Nattevagt,  men  da  det  kom  til  Stykket,  vilde  Ingen  over- 
tage den  første  Vagt,  efterdi  vi  vare  trætte  og  udmattede. 
Vi  berohgede  os  med,  at  et  Par  tyrkiske  Officerer,  ledsagede 
af  nogle  Soldater,  havde  leiret  sig  i  Nærheden.  Snart  vare 
vi  Alle  bhdeligt  indslumrede,  og  næste  Morgen  fandt  vi 
baade  os  selv  og  vort  Reisetøi  i  uskadt  Stand. 

Galilæa  har  en  Hflig  Klang  af  Naturfriskhed  og  Skjøn- 
hed.  Det  er  Landet  med  de  frugtbare,  grønne  Sletter,  de 
bugnende  Kornmarker  og  de  herlige  Vinbjerge,  Landet 
med  Æbletræerne  og  Nøddebuskene,  rigt  velsignet  i  alle 
Maader.  Hertil  kommer,  at  Glalilæa  er  Stedet  for  Frelserens 
lykkelige  Aar,  hvor  han  udøvede  sine  Velgjerninger  i  Sam- 
klang med  den  skjonne  Natur,  baaren  af  Folkets  rigtignok 
kun  flygtigt  opblussende  Kjærlighed.  Her  begyndte  han 
først  at  prædike  sit  Naadebud  om  Himmeriges  Rige,  som  er 
kommet  nær,  her  vandrede  han  om  i  saligt  Vennesamfund 
med  sine  Apostle,  var  en  vel  seet  og  høit  hædret  Gjæst  ved 
Gildelag  og  Fester.  I  Jerusalem  var  det  trangt  og  inde- 
stængt for  ham,  der  havde  de  mørke,  fanatiske  og  falske 
Pharisæere  sluttet  en  Pagt  mod  ham,  at  han  skulde  ikke 
anerkj endes,  hvor  mange  Tegn  og  Undere  han  saa  end 
gjorde,    før   vilde   de   erklære  det  Altsammen  for  Djævelens 

Værk.  Her  i  Galilæa  derimod  var  der  lyst  og  frit  for  ham, 
lier  samledes  Folket  i  store ,  tætte  Skarer  om  ham,  og 
her  i  blomsterduftende  Dale  og  under  den  solklare,  sky- 
frie Himmel  talte  han  sine  trøstefulde  Ord  om  Lilierne  paa 
Marken  og  Himlens  Fugle.  Først  mod  Slutningen  af  hans 
Fremtræden  begynde  de  mørke  Skygger  ogsaa  at  lægge  sig 
over  Galilæa,  Pharisæerne  og  Kong  Herodes  udspænde  deres 
Rænkenet  ogsaa  over  dette  Land,  dog  agter  Jesus  det 
kun  lidet,  thi,  siger  han  med  bitter  Ironi,  Jerusalem  har  nu 
engang  Eneret  paa  at  slaae  Propheter  ihjel  (jfr.  Luk.  13,  33). 

Til  alle  disse  Tanker  kom  nu  Følelser  af  en  anden  Art, 
som  dog  vel  egnede  sig  til  at  sammensmælte  med  hine  — 
det  var  Minder  om  Hjemmet,  om  Danmark.  Thi  da  vi  i 
Morgenstunden  droge  henover  Galilæas  frugtbare  Sletter, 
da  tyktes  det  os  næsten,  som  vare  vi  hjemme  i  Danmark. 
Vi  rede  gjennem  bølgende  Kornmarker,  hvor  Sæden  stod 
tæt  og  høi  —  „Noget  bar  tredive  Fold,  Noget  tredsindstyve 
Fold  og  Noget  endog  hundrede  Fold"  —  og  saa  red  vi  over 
blomstrende  Enge  med  et  Mylr  af  gule  og  røde  og  hvide 
Blomster:  jeg  kjendte  dem  rigtignok  ikke  ved  Navn,  men  de 
syntes  mig  at  ligne  saameget  dem,  jeg  kjendte  hjemme  fra 
Danmark,  Valmuer,  Eanunkler,  Anemoner.  Lette  Skyer 
dækkede  for  Solen,  en  frisk  Nordenvind  kjølede  os  —  jo  det 
var  ligesom  en  Sommerdag  paa  vore  danske  Enge  med  friske 
Pust  fra  Havet. 

Men  steg  man  saa  op  fra  Naturen  til  Menneskelivet,  da 
kom  rigtignok  Forskjellen  frem.  Dog  skulde  denne  ikke 
søges  deri,  at  vi  her  saae  brune,  ildøiede  Beduiner  i  flagrende 
Kapper  paa  pilsnare  Heste  istedetfor  vore  lyshaarede  danske 
Bønder  med  godlidende  Ansigter  og  tykke  Vadmelstrøier  i 
jævnt  Luntetrav,  men  Forskjellen  kom  frem  derved,  at  vi 
overhovedet  slet  ingen  Mennesker  saae.  Alt  var  saa  øde 
og  mennesketomt ;  det  saae  ud,  som  om  Markerne  saaede  sig 

selv  og  høstede  sig  selv.  For  en  Deel  gjøre  de  det  virkelig. 
Hele  denne  yderst  frugtbare  Landstrækning,  som  paa  Christi 
Tider  var  overbefolket  (Joseplius  angiver  Galilæas  Befolkning 
til  mere  end  dobbelt  saa  stor  som  hele  Danmarks,  s.  S.  182), 
ligger  nu  for  en  stor  Deel  udyrket.  Meget  er  Stepper  og 
Kratskov,  Andet  er  store  Nomadestrækninger,  den  ringeste 
Deel  er  opdyrket.  Og  hvem  er  Skyld  heri?  Det  tyrkiske 
Regimente  og  de  arabiske  Beduiner;  det  første  ødelægger 
Landsbyerne  med  sine  høie  Skatter  og  vilkaarhge  Udsugeiser, 
de  sidste  med  deres  Plyndringer.  Spørger  man  den  arabiske 
Bonde,  hvorfor  han  ikke  dyrker  mere  Jord  op,  da  han  dog 
har  Plads  nok  for  sig,  svarer  han:  „Hvorfor  skulde  jeg  gjøre 
det?  Beduinerne  falde  over  mine  Marker  og  skjære  Sæden 
af,  og  hvad  de  lade  blive  tilbage,  tager  Skattekræveren  ud  af  min 
Lomme."  Det  er  især  Beduinstammerne  hinsides  Jordan, 
som  gjøre  idelige  Indfald  og  derpaa  ligesaa  hurtigt  trække 
sig  tilbage  igjen  bag  Floden,  som  dækker  dem  mod  mulig 
Forfølgelse. 

Atter  nærmede  vi  os  Bjerglandskaber,  fra  Sletten  kom 
vi  op  i  Bakker  og  Høie.  Vi  kom  forbi  lille  Hermon,  ned 
i  en  dyb  Indsænkning,  og  da  vi  atter  havde  arbeidet  os  op 
ad  den  modsatte  Skraaning,  laa  Bjerget  Thabor  for  os. 
Det  er  dette,  der  af  Traditionen  udpeges  som  Forklarelsens 
Bjerg,  hvor  Frelseren  samtalede  med  Moses  og  Elias,  for- 
klaret i  en  Lysglands,  saa  at  „hans  Klæder  bleve  meget 
hvide  som  Snee,  saa  at  ingen  Farver  paa  Jorden  kan  gjøre 
dem  saa  hvide"  (Mark.  9,  3.)  Traditionen  har  her  som 
oftere  viist  megen  digterisk  Sands  ved  at  udvælge  netop 
dette  Bjerg.  Thi  vanskeHgt  kunde  mellem  alle  Palæstinas 
Bjerge  noget  findes,  som  bedre  egner  sig  dertil.  Thabor 
hører  ikke  til  nogen  sammenhængende  Bjergkjæde,  men  hæver 
sig  isoleret  fra  Sletten.  Det  er  rundt  og  kuppelformet, 
foroven    glat  afskaaren,    saa  at  den  øverste  Deel    frembyder 

en  Flade.     Paa  denne  Viis  reiser  det  sig  ligesom  et  naturligt 
Offeralter,  rigt  krandset  med  Skov  og  Krat. 


Thabor. 


Men  mellem  den  digteriske  og  den  historiske  Tradition 
ligger  et  stort  Svælg,  og  det  lader  sig  ikke  nægte,  at  den 
sidste  savner  Beviisgrunde.  Evangelierne  angive  intet  Navn 
paa  Bjerget;  Betegnelsen,  „et  køit  Bjerg",  kunde  maaskee 
lade  sig  anvende  paa  Thabor.  om  det  laa  i  Danmark  (dets 
Høide  er  1800  Fod  over  Havfladen,  800  Fod  over  den  om- 
hggendeDal),  men  vist  næppe  i  et  Bjergland,  som  Palæstina, 
hvorfor  man  med  større  Ret  har  forlagt  Forklarelsen  til 
Hermon,  beliggende  Nord  for  Cæsarea  Philippi.  Dette  be- 
styrkes ved.  at  umiddelbart  forinden  fortælles  det  i  Matth. 
16,  13,  at  Christus  opholder  sig  i  Egnen  om  Cæsarea  Philippi, 
som  laa  ved  Foden  af  Hermon,  ligesom  ogsaa  Mark.  9,  30 
antyder,  at  Christus  og  Apostlene  fra  Forklarelsens  Bjerg 
vandrede  til  Galilæa,  altsaa  kan  hiint  ikke  have  hgget  i 
Galilæa,  hvad  jo  er  Tilfældet  med  Thabor.  Efter  Josephus 
synes  der  paa  Jesu  Tid  at  have  været  en  Stad  og  Fæstning 

paa  Bjerget,  hvorfor  der  her  ikke  kan  have  været  den 
Ensomhed,  som  var  nødvendig.  Heller  ikke  Eusebius  sætter 
Thabor  i  Forbindelse  med  Forklarelsen,  uagtet  han  omtaler 
Bjerget.  Først  mod  Slutningen  af  det  fjerde  Aarhundrede 
begynder  Sagnet  at  dukke  op  og  synes  hurtigt  at  have  vundet 
Tiltro,  thi  allerede  i  6te  Aarhundrede  blev  der  bygget  tre 
Kirker  paa  Thabor  som  Efterligning  af  de  Hytter,  hvilke 
Peter  vilde  bygge,  og  til  disse  blev  snart  føiet  et  Kloster.*) 
Paa  Korstogenes  Tid  var  Thabor  i  stor  Anseelse,  mange 
blodige  Kampe  stode  her  mellem  Saracenerne  og  de  kristne 
Riddere. 

Det  var  i  Middagstiden,  vi  ankom  til  Thabor,  ved  Foden 
af  hvilket  \i  leirede  os.  Heden  var  tung  og  trykkende. 
Sletten  rundt  om  Thabor  var  dækket  med  en  Mængde  sorte 
Beduintelte:  det  var  den  mægtige  Høvding,  Akil  Aga.  som 
havde  opslaaet  Leir  her.  Han  byder  over  tretusind  vaaben- 
føre  Beduiner  og  er  saa  godt  som  uafhængig  af  Tyrkiet, 
Hans  Herredømme  strækker  sig  fra  de  galilæiske  Sletter, 
hvor  vi  nu  traf  ham,  til  Hermon  og  Damaskus.  Her 
vandrer  han  om  med  sine  Skarer,  herskende  som  en  lille 
Konge.  Da  vi  havde  faaet  en  Skrivelse  til  ham  fra  den 
østerrigske  Konsul  i  Jerusalem,  besluttede  vi  at  aflægge 
ham  et  Besøg.  Vi  begave  os  til  Fods  ind  i  Beduinleiren, 
hvor  vi  bleve  viste  hen  til  Høvdingens  Telt.  Akil  Aga  var 
i  Øieblikket  ikke  tilstede,  man  bad  os  træde  ind  og  vente. 
Efter  østerlandsk  Skik  droge  vi  det  støvede  Fodtøi  af  og 
modtoge  istedenfor  Tøfler.  Der  blev  stillet  Hynder  og  Silke- 
puder frem  for  os,  paa  hvilke  man  bad  os  tage  Plads.  Her 
sadde  vi  og  saae  gjennem  det  aabne  Telt  ud  over  de  grønne 
Marker  udenfor,  hvor  et  Par  ædle  Heste  stode  opsadlede: 
det    var  det  arabiske  Nomadeliv.    i   hvilket   vi   vare    blevne 


*)    Robinson,  Palæstina.     Halle.     1842.     111,464. 

hensatte  i  livfuld  Virkelighed.  Snart  efter  traadte  Akil  Aga 
ind,  vi  overrakte  ham  Brevet  og  hilste  gj ensidigt  paa  hin- 
anden. Han  hød  os  atter  tage  Sæde  og  tog  selv  Plads 
mellem  sine  Høvdinge.  Under  vort  Besøg  baade  indløb  og 
udsendtes  ilere  Mældinger.  Der  blev  budt  Piber  omkring 
og  derefter  Kaffe,  tilberedt  paa  arabisk  Viis  i  smaae  Kopper 
(som  Dukkekopper  hos  os),  en  stærk  Drik,  sort  og  tyk  som 
Blæk;  Fløde  eller  Mælk  drikkes  aldrig  dertil.  Akil  Aga 
sad  i  Taushed  og  røgte  sin  Pibe,  kun  af  og  til  lod  han  et 
Par  Ord  falde.  Hans  Ansigt  var  ikke  tiltalende,  det  saae 
mørkt  og  skummelt  ud,  men  ogsaa  energisk  og  bestemt. 
Det  sidste  kan  han  have  Brug  nok  for,  thi  hele  hans 
Herredømme  hviler  paa  den  personlige  Myndighed,  han  for- 
maaer  at  udøve.  Vi  spurgte  ham  i  Samtalens  Løb,  om  han 
ikke  kunde  have  Lyst  til  at  reise  til  Europa  og  see  de 
store  Hovedstæder  med  al  deres  Pragt,  Han  svarede,  at  en 
saadan  Reise  rimeligviis  vilde  komme  ham  dyrt  at  staae ; 
thi  enten  vilde  en  Anden  i  hans  Fraværelse  bemægtige  sig 
Regimentet,  eller  ogsaa  vilde  Alt  opløse  sig  og  sammen- 
smælte  med  andre  Stammer.  Saaledes  har  da  ogsaa  selv 
det  frie  og  ubundne  Beduinliv  sine  Lidskrænkninger.  Da 
vi  toge  Afsked  og  brøde  op,  tilbød  han  os  Ledsagelse  paa 
vor  videre  Reise,  om  vi  ønskede  det.  Vi  takkede,  men  er- 
klærede, at  vi  følte  os  mandstærke  nok.  —  Senere  fortalte 
Munkene  i  Nazareth  os,  at  Akil  Aga  havde  indlagt  sig  For- 
tjeneste af  de  Christne  her  ved  nemlig  at  skikke  dem  Bud, 
da  der  hemmelig  lagdes  Planer  til  de  morderiske  Overfald  i 
Damaskus  og  Libanon,  og  i  Tide  advare  dem  om  at  være  paa 
deres  Post.  Da  senere  Tyrkerne  havde  opfordret  ham  til 
med  sine  Beduiner  at  deeltage  i  Myi'derierne  og  Plyndrin- 
gerne, havde  han  undslaaet  sig  derfor,  naar  man  ikke  kunde 
vise  ham  nogen  skriftlig  Ordre  fra  Sultanen.  Til  Anerkj  en- 
delse heraf  havde  Keiser  Napoleon    sendt   ham   en  Gave  af 

Æresvaaben,  som  netop  kort  forinden  vort  Besøg  vare  blevne 
overrakte  bam  af  franske  Ofticerer. 

Det  var  blevet  for  seent  til  at  bestige  Tbabor,  livor 
meget  vi  end  bavde  ønsket  at  skue  det  prægtige  Rund- 
panorama over  Galilæa  og  Genezaretb  Sø  fra  dets  Top. 
Men  vi  bavde  endnu  et  godt  Stykke  Vei  til  Tiberias,  bvor 
vi  skulde  opslaae  vort  Natteqvarteer.  Yi  rede  over  græs- 
rige Sletter,  kom  forbi  store  Hjorde  af  Qvæg  og  Faar, 
af  og  til  mødte  vi  væbnede  Beduiner.  De  stode  under 
Akil  Aga  og  ernærede  sig  af  Qvægavl  og  Hestebandel, 
stundom  vel  ogsaa  af  lidt  Røveri,  bist  og  ber  opdyrke  de  et 
Stykke  Jord.  Det  var  umubgt  andet  end  at  tænke  paa 
Abrabam  og  bans  omvankende  Hyrdeliv,  dog  med  Und- 
tagelse af  Røveriet.  Landet  saae  vel  ogsaa  ud,  som  det 
bavde  været  paa  AbrabamsTid:  det  var  bølgeformige,  græs- 
rige Marker,  vandrigt  omkring  Tbabor ,  bist  og  ber  bevoxet 
med  lidt  Buskvæxt  og  Krat. 


IV. 
Tiberias  og  Genezareth  Sø. 


Solen  stod  lavt  paa  Himlen  og  Skyggerne  begyndte  at 
blive  lange.  Trætte  og  udmattede  bang  vi  paa  Ryggen  af 
vore  Muldyr,  vi  bavde  den  Dag  redet  otte  eller  ni  danske 
Miil.  Længselsfuldt  speidede  vi  ud  efter  Genezaretb-Søens 
blanke  Vande,  men  endnu  kunde  vi  Intet  see  af  den. 

Omsider  rede  vi  op  ad  en  jævn  Skraaning  og  —  der 
laa  Genezaretb  Sø  dybt  nede  under  vore  Fødder;  de  nøgne, 
golde  Bjerge  paa  den  anden  Side  vare  prægtigt  oplyste  af 
den  nedgaaende  Sols  Straaler  og  dannede  i  deres  rødbg 
violette  Farvespil  i  forskjellige  Afskygninger  en  berbg  Mod- 

H.  Scharling.     En  Pilgrimsfærd.  18 

sætning  til  Søens  mørkeblaa  Vandspejl,  over  hvilket  alt 
Aftenskumringen  hvilede.  Vi  holdt  stille  for  at  glæde  os 
over  det  pragtfulde  Syn,  saarede  vi  ned  ad  den  stejle  Skrænt, 
hvor  vi  havde  tre  Qvarteers  besværlig  Nedstigning,  inden  vi 
naaede  Tiberias. 

Vi  toge  ind  hos  en  tydsktalende  Jøde,  der  havde  Her- 
berg for  Reisende  og  fik  travlt  med  at  bringe  Natteleie  i 
Orden  til  os.  Men  det  blev  en  overmaade  ubehagelig  Nat. 
Der  gaaer  et  Sagn,  at  ligerviis  som  den  ægyptiske  Krokodil- 
konge  residerer  i  Assiut,  saaledes  skal  den  palæstinensiske 
.Loppekonge  holde  Hof  i  Tiberias.  Vi  fik  følelige  Beviser  for, 
at  dette  Sagn  ikke  kan  være  aldeles  ugrundet. 

Næste  Morgen  kom  vor  travle  Vært  ind  til  os  og  spurgte 
os,  hvorledes  vi  havde  sovet. 

„Aa,  det  har  været  en  græsselig  Nat*',  jamrede  vi. 

„So?  wie  denn?"  spurgte  han  forskrækket. 

Vi  forklarede  ham  Aarsagen. 

,,Ach,  dieFlohe",  svarede  han  beroliget,  „das  ist  ja  nur 
eine  Kleinigkeit." 

Men  vi  forvandt  ikke  vor  Nød,  før  vi  havde  taget  os  et 
forfriskende  Morgenbad  i  Søens  klare  Vande. 

Tiberias  ligger  lidt  Syd  for  Genezareth  Søens  Midtlinie. 
Den  blev  opført  af  Herodes  Antipas  paa  Christi  Tid  og  fik 
sit  romerske  Navn  til  Ære  for  Keiser  Tiberius.  Den  græsk- 
romerske Kunststil  blev  gjennemført.  Bade,  Circus,  Theatre 
reistes  med  stor  Pragt,  og  Staden  blev  herved  et  Udtryk  for 
den  hedenske  Kultur,  hvorfor  de  fromme  Israeliter  skyede 
den.  Med  Frelserens  Historie  staaer  den  ikke  i  nogen  For- 
bindelse: det  omtales  intetsteds  i  Evangelierne,  at  han  har 
været  i  den.  Efter  Jerusalems  Fald  i  Aar  70  e.  Chr.  blev 
den  Sæde  for  det  jødiske  Synedrium  og  for  den  rabbinske 
Lærdom,  thi  her  dannede  hine  Skoler  sig,  som  besøgtes  af 
mange  Tusinder,  som  skulde  uddanne  sig  i  Studiet  af  Mose- 

lov  og  dennes  mange  yderst  skarpsindige  og  ofte  spidsfindige 
Fortolkninger.  En  Deel  af  Talmud  er  bleven  til  lier.  Vi 
besøgte  den  store  Rabbi  Akibas  Grav,  som  skuer  frit  udover 
Søen,  mangfoldige  Gravsteder  rundt  om  betegne  Stedet,  hvor 
hans  Disiple  bleve  jordede. 


Genezareth  Sø. 


Nuomstunder  er  Tiberias  en  Flække  med  et  Par  Tusind 
Indbyggere,  hvoraf  den  overveiende  Deel  er  Jøder.  Den  er 
en  af  de  fire  hellige  Byer,  som  fortrinsviis  ere  Gjenstand  for 
Jødernes  Ærefrygt  (de  tre  andre  ere  Jerusalem,  Hebron  og 
Saphed).  Dog  vil  man  nuomstunder  forgjæves  søge  efter 
Lærdom  hos  Jøderne  i  Tiberias,  de  fleste  af  dem  leve  af 
Almisser.  Den  1ste  Januar  1837  blev  Byen  hjemsøgt  af  et 
frygteligt  Jordskjælv,  som  bragte  Husene  til  at  styrte  sammen, 
dens  Mure  revnede  og  dens  Porte  sank  i  Grus,  og  mange 
Mennesker  omkom.  Endnu  spores  denne  Ødelæggelse  i  den 
ynkehgt  forfaldne  Tilstand.     Smudsigheden  og  Ureenligheden 

18* 

er  stor  og  Heden  ved  Sommertid  paa  Grund  af  den  dybe 
Beliggenhed  utaalelig.  Af  det  antike  Tiberias  med  dets 
Pragtbygninger,  Marmorhaller  og  Søilerækker  tindes  kun  svage 
Levninger  Syd  for  den  nuværende  By,  som  muligviis  i  Tidernes 
Løb  er  rykket  noget  længer  mod  Nord.  Paa  begge  Sider 
af  Byen  findes  hede  Kilder,  hvis  Vand.  indeholdende  Kalk, 
Svovl  og  Jern,  foruden  andre  mineralske  Bestanddele  be- 
sidder stor  Helbredelseskraft  overfor  Gigtsygdomme.  Over 
de  betydeligste  af  dem  har  Ibrahim  Pascha  ladet  opføre  en 
pragtfuld  Badebygning,  som  dog  allerede  er  i  stærkt  Forfald 
Vi  traf  her  to  Sønner  af  Akil  Aga,  som  havde  fulgt  deres 
Moder  hid. 

Men  det  er  Søen,  som  fremfor  Alt  tildrager  sig  vor 
Opmærksomhed,  udover  den  kaste  vi  atter  og  atter  vort 
Blik  uden  at  trættes  ved  at  beskue  den.  Efter  at  have  taget 
et  Morgenbad  i  den  vandrede  vi  langs  dens  Bredder  og  saae 
med  Glæde  paa  dens  Bølger,  som  spillede  i  de  gyldne  Sol- 
straaler.  Genezareth  Sø  kan  nærmest  sammenlignes  med  de 
skotske  Bjergsøer,  der  ligesom  den  ligge  i  en  dyb  Eensomhed, 
omgivne  af  tause,  melankolske  Bjerge.  Paa  den  østlige  Side, 
altsaa  lige  overfor  Tiberias,  hvor  vi  befandt  os.  hæve  de 
nøgne  og  golde  Bjerge  sig  op  over  Vandet,  det  er  Gadarenernes 
Land ,  men  saa  usikkert  formedelst  de  der  omstreifende 
Beduiner,  at  næsten  ingen  Beisende  vover  sig  did.  Vestsiden 
dannes  af  en  lavere  Skraaning,  som  sænker  sig  gjennem  flere 
Afsatser  og  oftere  er  bedækket  med  Græsgange.  Imod  Nord 
hæver  Hermon  sin  sneedækte  Top  og  kan  sees  overalt 
fra  Søens  vestlige  og  sydlige  Deel.  Søen  ligger  dybt, 
653  Fod  under  Middelhavet.  Om  Sommeren  hersker  der 
en  tropisk  Hede,  idet  Solen  brænder  i  den  dybe  Nedsænk- 
ning, og  de  omHggende  Bjerge  holde  alle  kjøHge  Vinde  borte. 
Jordbunden  er  overordentlig  frugtbar  og  kan,  naar  den  op- 
dvrkes,  frembringe  en  forbausende  Productrigdom,  saavel  af 

det  koldere  som  af  det  hede  Klimas  Planter,  idet  den  kan 
dyrkes  i  en  opadstigende  Terrassebygning.  Joseplius  for- 
tæller*), hvorledes  her  voxede  Valnødder,  Oliven,  Druer, 
Figen,  Palmer.  Nu  er  al  denne  Herlighed  forbi;  Egnen  er 
næsten  træløs,  kun  enkelte  Palmer  sees  og  langs  Strand- 
bredden, hvor  Søen  skyller  op  med  sit  lette,  perlende  Skum, 
Oleanderbuske. 

Hvad  der  giver  Genezareth  Søen  dens  ejendommelige 
Skjønhed,  er  Belysningen,  som  lægger  sit  forskjellige  Farve- 
spil saavel  over  Søens  Vande  som  over  de  omgivende  Bjerg- 
høider.  Men  hertil  kommer  den  dybe,  tause  Eensomhed, 
som  hviler  over  Søen  og  dens  Omgivelser.  Thi  her,  hvor 
det  paa  Christi  Tid  vrimlede  af  Smaabyer  i  festlig  Kreds 
om  Søens  blinkende  Vande,  der  ligesom  nuomstunder  Byerne 
langs  Neapels  Golf  dannede  næsten  '  en  fortløbende  Gade, 
hersker  nu  stor  Mennesketomhed.  Byerne  ere  sunkne  i 
Ruinhobe,  Forskerne  strides  om,  hvor  Bethsaida,  hvor  Kaper- 
naum  laa.**)  Af  de  deilige  Haver  findes  ikke  længer  Spor, 
Orangelundene  ere  forsvundne,  Markerne  ligge  udyrkede  hen, 
kun  enkelte  Pletter  ere  undtagelsesviis  opdyrkede,  sjældent 
møder  man  andre  Mennesker  end  nogle  omstreifende  Ara- 
bere. Samme  Øde  og  Tomhed  hersker  paa  selve  Søen. 
Hvor    før  fandtes  et  Par  hundrede  Fiskerbaade,    som    kryd- 


*)  Den  jødiske  Krig-.     III.,  10,  8. 

**)  Kapernaum  kan  næppe,  som  Nogle  ville,  søges  i  Khan  Minyeh, 
men  derimod  i  Tell  Hum,  hvor  der  findes  betydelige  Ruiner. 
Mellem  disse  har  man  fundet  Levninger  og  Marmorstykker  af  en 
Synagoge,  som- muligviis  kunde  være  den  i  Luk.  7,,  eller  Joh. 
6,59  omtalte.  Chorazin  er  vistnok  det  nuværende  Kerazeh,  som 
ligger  en  halv  Mil  oppe  i  Landet  paa  høie  Skrænter  med  en 
vidtstrakt  Udsigt  over  Søen.  Bethsaidas  Beliggenhed  er  endnu 
usikker;  Nogle  ville  lægge  det  ved  Khan  Minyeh,  Andre  heelt  op 
ved  Jordanens  Munding  i  Søen  ved  det  nuværende  Abu  Zany. 
Jfr.  The  recovery  of  Jerusalem,  1871.     S.  342. 

sede  i  mangfoldige  Retninger  og  med  deres  hvide  Seil  oplivede 
Søens  stille  Flade  —  findes  nu  kun  een.  ja,  i  bogstaveligste 
Forstand  kun  een  eneste  Baad,  og  det  uagtet  Søen  er  lige- 
saa  fiskerig  som  i  Oldtiden.  Vi  mødte  tilfældigviis  den 
eneste  Baad  '  paa  en  Morgenvandring  langs  Søens  Bred. 
.Den  havde  ligesom  Peters  Fiskerbaad  hiin  uforglemmelige 
Morgen  været  ude  hele  Natten  at  arbeide  (jfr.  Luk.  5.  5). 
Vi  raabte  den  an  og  stege  ombord  i  den  forat  sejle  oj)  til 
Kapernaum  (d.  e.  det  Sted,  hvor  Kapernaum  muligviis  har- 
ligget).  Men  Vinden  var  stik  imod,  saa  at  vi  atter  maatte 
opgive  vort  Forehavende.  Ei  engang  til  'J'iberias  formaaede 
vi  at  seile  tilbage,  men  maatte  lade  Baaden  trække  med  Reb 
fra  Land. 

Men  netop  denne  Stilhed  og  Taushed,  som  hviler  over 
Galilæasøen  og  dens  Omgivelser,  har  sin  dybe  Betydning. 
Thi  saaledes  er  al  den  travle  Verdenslarm  forsvunden  forat 
hiint  ene  Billed  af  den  guddommelige  Frelser  desto  stærkere 
maa  bæres  frem.  Saaledes  synker  overalt  Tiden  med  sin 
travle  Uro,  dens  Larm  stilner  al,  dens  Gjerning  falder 
sammen  - —  men  hvad  der  er  af  Evigheden,  det  kommer  tyst 
og  stille,  voxer  uformærkt  sin  guddommelige  Væxt,  og  jo  mere 
Tidens  Billeder  blegne  og  falme,  desto  mere  lyser  Evigheds- 
billedet  frem  i  ufordunklet  Glands.  Derfor  udøver  Genezareth 
Sø  en  saa  vidunderhg  Tiltrækning,  fordi  den  har  intet  Andet 
at  fortælle  os  end  om  Jesus  og  hans  Apostle.  Overalt  i 
Palæstina  overvældes  man  af  Erindringernes  Mængde,  de 
naae  fra  den  graae  Oldtid,  fra  Patriarchernes  Dage  gjennem 
Aartusinders  Løb  ned  til  Middelalderens  æventyrlige  Korstog, 
ja  stundom  ned  til  vore  Dages  Bedrifter,  dg  det  ene  Billede 
fortrænger  det  andet  i  broget  Mangfoldighed.  Men  her  ved 
Genezareth  Sø  er  kun  eet  Billed,  een  Erindring,  Alt  det  andet 
er  glemt  og  udslettet,    det  er,    som  om  der  ved  denne  stille 

tause  Sø,  omgivet  af  grønne  Høie  og  nøgne,  vilde  Bjerge, 
aldrig  havde  levet  Andre  end  Jesus  og  lians  Apostle. 

De  Ord,  som  bleve  talte  ved  Bredderne  af  denne  Sø, 
de  foer  Verden  over.  hvad  her  blev  hvisket  i  Ørene,  det 
blev  siden  udraabt  paa  Tagene  (Matth.  10,  27).  Aldrig 
have  Menneskelæber  talt  Ord,  der  i  den  Grad  have  om- 
skabt Verdens  Skikkelse.  Vi  have  hørt  disse  Lignelser  fra 
vor  Barndom  —  om  Sædemanden,  om  Klinten  og  Hveden, 
om  Fiskernettet  —  de  bleve  tagne  fra  disse  Omgivelser,  fra 
en  fremmed  Egn  under  Orientens  dybe,  blaae  Himmel,  og 
dog  ere  de  os  saa  hjemlig  fortrolige,  som  om  de  vare  tagne 
fra  Danmarks  bølgende  Kornmarker  og  havombrusede  Kyster. 
Christi  Taler  have  ikke  udmærket  sig  ved  deres  Mangfoldighed 
eller  deres  Talrighed,  det  er  egentlig  kun  faa  og  simple 
Grundtanker  (den  himmelske  Fader —  Guds  Rige —  Kjærlig- 
lighedsbuddet  —  Sønnens  Forhold  til  Faderen)  men  hvilken 
uendelig  Skaberkraft  ligger  ikke  i  dem.  De  filosofiske  Sy- 
stemer have  vexlet,  hvad  der  var  øverst,  er  bleven  sat  nederst, 
de  ere  alle  blevne  prøvede,  veiede  og  fundne  for  lette,  men 
fra  vor  Omvanken  og  Søgen  vendte  vi  atter  tilbage  til  hine 
Ord,  som  bleve  talte  ved  Genezarethsøens  Bredder,  og  i  dem 
fandt  vore  Sjæle  Fred. 

Men  her,  hvor  selve  Stedet  og  Egnen  fører  os  Frelserens 
Billed  frem  for  vore  Tanker,  her  fornemme  vi  først  ret  vor 
Afmagt  til  at  opfatte  hans  Billed  efter  alle  dets  Enkelt- 
heder. Thi  saameget  bliver  klart  navnlig  af  de  tre  første  Evan- 
gelier, at  Frelseren  ved  Siden  af  sin  store,  almeenmenneskehge 
Characteer,  der  gjør  ham  til  et  Forbilled  til  Efterligning  for  os 
Alle,  tilhge  maa  have  besiddet  en  skarpt  udpræget  Eien- 
dommelighed,  der  gjorde,  at  hvo  der  engang  havde  seet  eller 
hørt  ham,  vist  aldrig  siden  skulde  glemme  ham.  Han  har 
kunnet  fortælle  sine  Lignelser,  som  Ligen  siden  har  kunnet 
fortælle  dem.      Der  har  været  en  Klana;  i  hans  Stemme,   en 

Bøielighed  i  hans  Foredrag,  som  trængte  ind  til  de  inderste 
Hjertekroge  —  hans  Apostle  glemte  det  aldrig,  endnu  som 
Oldinge  stod  det  lyslevende  for  dem,  hvad  de  som  Ynglinge 
havde  hørt  og  seet  ved  Galilæersøens  Bredder  (jfr.  Joh. 
1,  1-3). 

Men  nu  vi,  som  leve  de  atten  Aarhundreder  senere, 
staae  vi  da  tilbage  for  hine?  lide  vi  et  væsentligt  Savn  ved 
ikke  selv  at  have  seet  og  hørt,  saaledes  som  de  saae  og 
hørte?  Visselig  ikke!  Thi  hvor  livsaligt  end.  alt  Hiint 
kan  have  været,  og  kan  der  ikke  tænkes  større  jordisk  Herlig- 
hed end  Dag  ud  og  Dag  ind  at  have  været  sammen  med 
Frelseren  —  Frelsen  beroer  dog  ikke  derpaa.  Alt  Hiint, 
Stemmens  Klang,  Haandens  Bevægelser,  Ansigtets  Minespil 
det  var  dog  kun  at  kjende  Christus  „efter  Kjødet".  Netop 
den  Apostel,  der  kunde  sige  om  sig  selv,  at  han  havde  virket 
meer  end  alle  de  Andre,  havde  maaskee  aldrig  seet  det. 
Thi  hvad  der  frelser,  er  Christi  Ord  og  Handlinger,  og  om 
disse  kan  det  siges,  at  Jesus  Christus  er  igaar  og  idag  og  i 
al  Evighed  den  samme  (Hebr.  13,  8).  Ja,  maaskee  tør  vi 
deri  see  en  guddommelig  Styrelse,  at  Evangelierne  netop 
have  opbevaret  os  saameget  og  ikke  mere  af  Jesu  jordiske 
Billed,  thi  var  Alt  det,  som  vi  kunde  ønske  at  vide,  men 
hvorom  Evangelisterne  intet  meddele,  kommet  med,  da 
kunde  det  saare  let  have  forvirret  os  og  givet  os  Bekym- 
ring og  Uro  med  mange  Tanker,  over  hvilke  vi  glemte  det 
ene  Fornødne. 

Saadanne  omtrent  vare  de  Tanker,  der  bevægede  sig  i  os 
paa  hiin  Dag,  da  det  forundtes  os  at  vandre  langs  Bredderne 
af  Genezareth  Sø.  Henad  Aften  aflagde  vi  et  Besøg  i  det 
latinske  Kloster.  Det  er  et  lille  Filialkloster  af  det  i  Nazareth, 
hvorfra  skifteviis  to  Munke  udsendes  til  at  opholde  sig  her.  De 
to  Munke  modtoge  os  gjæstfrit;  de  viste  os  med  megen  Hen- 
rykkelse den  gamle  Kirke,  om  hvilken  de  paastode,   at  alle- 

rede  Keiserinde  Helene  havde  opført  den  til  Erindring  om 
den  underfulde  Fiskefangst.  Klosteret  havde  den  smukkeste 
Beliggenhed  i  hele  Byen,  oppe  fra  det  flade  Tag  havdes  en 
prægtig  Udsigt  over  Søen.  Vi  dvælede  en  Stund  deroppe  i 
den  blide  Aftenstund  med  Sindet  fuldt  af  Tak  og  stille  Fred. 


V. 

Nazareth. 


I  en  deilig  Sommermorgen  brøde  vi  op  fra  Tiberias  og 
Genezarethsøen  forat  drage  til  Nazareth.  Oppe  paa  Høide- 
randen toge  vi  Afsked  med  den  dybtliggende  Sø  og  rettede 
derpaa  vort  Tog  Vester  paa.  Imod  Nord  havde  vi  Hermon, 
hvis  sneedækkede  Top  skinnede  med  Glands  i  Morgensolen, 
til  den  anden  Side  havde  vi  Thabors  skjøntformede  Top 
med  sine  grønne  Egeskove ;  begge  jublede  i  en  festlig  Morgen- 
stemning og  bragte  mig  i  levende  Erindring  Psalmistens 
Ord:  „Thabor  og  Hermon  fryde  sig  i  dit  Navn,  Herre!" 
(Ps.  89,  13).  Landet  var  øde  og  ubeboet  som  vi  i  de  fore- 
gaaende  Dage  havde  seet  det,  men  den  rige  Plantevæxt  paa 
Markerne  vidnede  om,  hvor  frugtbart  det  af  Naturen  er. 
Siden  begyndte  Jordbunden  at  høine  og  sænke  sig  i  Bakker 
og  Dale,  indtil  vi  omsider  efter  sex  eller  syv  Timers  Ridt 
rede  op  ad  en  temmelig  besværlig  Bjergskraaning,  og  da 
vi  havde  naaet  dennes  Top,  laa  Nazareth  for  os  i  Daldybden 
paa  den  anden  Side. 

Mellem  de  høie  Steenhuse  ragede  Franziskanerklosterets 
fæstningsagtige  Mure  op,  og  didhen  begave  vi  os,  da  Klo- 
steret her,  som  overalt  i  Palæstina,  er  Herberget  for  de 
Beisende.     Munkene  modtoge  os  gjæstfrit  og  førte  os  over  i 

Pilgrimsherberget,  det  saakaldte  casa  nuova,  som  ligger  lige 
overfor  Klosteret.  Her  anvistes  os  gode,  rummelige  Sove- 
værelser med  reenlige,  vel  opredte  Senge,  som  virkede  dobbelt 
lifligt  efter  de  sidste  mindre  behagelige  Natte qvarte er,  vi  havde 
havt.  Trætte  og  udmattede  vare  vi,  dygtigt  medtagne  af 
Støv  og  Hede,  dog  fik  vi  ikke  lang  Hvile,  da  vi  nu  skulde 
over  at  see  Klosterets  Mærkelighed,  Pilgrimmenes  Maal, 
nemlig  Mariæ  Bebudelses  Kirke,  bygget  paa  det  Sted,  hvor 
Jomfru  Maria  modtog  Englenes  himmelske  Hilsen. 

Nazareth  frembyder  deri  stor  Lighed  med  Bethlehem, 
at  ogsaa  i  den  ere  de  helhge  Begivenheder  forlagte  til 
Huler  og  Grotter,  over  hvilke  siden  er  bygget  Kapeller  og 
Kirker.  Men  alle  disse  Steder  ere  af  meget  yngre  Op- 
rindelse i  Nazareth,  som  oftest  fra  Korstogenes  Tid,  og 
derfor  saameget  mere  upaalidelige.  Klosterkirken,  i  h^^lken 
vi  nu  befandt  os,  er  temmelig  lille  og  kan  langt  fra  maale 
sig  med  den  prægtige  store  Basilika  i  Bethlehem.  Allerede 
i  det  sjette  Aarhundrede  ointales  Kirken  over  Besøgelses- 
stedet  i  Nazareth,  som  senere  gjentagne  Gange  er  bleven 
ødelagt  og  opført  paa  Ny.  Høialteret,  rigt  smykket  med  Tæpper, 
Blomster  og  Lamper,  er  helliget  til  Engelen  Gabriel,  Side- 
altrene til  forskjellige  Personer  i  den  hellige  Familie,  Joseph, 
Anna.  Under  Høialtret  er  et  Grottecapel,  som  skal  være 
det  Sted,  hvor  Bebudelsen  foregik,  to  Søiler  angive  endog 
Stedet,  hvor  Jomfru  Maria  og  hvor  Engelen  Gabriel  stod. 
I  en  Lidskrift  findes  Ordene:  Verbimi  caro  hic  factum  est 
(„her  blev  Ordet  Kjød").  Bagved  findes  flere  andre  Grotter, 
som  betegne  flere  Hum  i  Jomfru  Mariæ  Huus.  Selve  Huset 
blev,  da  Saracenerne  havde  erobret  det  hellige  Land  1291, 
efter  Sagnet  af  Englene  i  een  Nat  flyttet  til  Dalmatien, 
og  siden  til  Loretto  i  Italien,  hvor  det  endnu  den  Dag  idag 
kan  sees. 

Grækerne    derimod,    som    saa    ofte    krydse  Latinerne    i 

Palæstina,  fortælle,  at  Bebudelsen  slet  ikke  foregik  lij emme  i 
Marias  Huns ,  men  da  hun  var  ude  ved  Kilden  for  at  hente 
Vand.  Over  denne  Kilde  have  de  derfor  bygget  deres  lille 
Kirke.  Det  apokr3'phe  Jacobs  Evangelium  forener  den  la- 
tinske og  græske  Tradition,  idet  det  nemlig  beretter  Sagen 
saalunde :  „Maria  tog  en  Krukke  og  gik  ud  forat  øse  Vand, 
See,  da  hørte  hun  en  Stemme,  som  sagde:  Vær  hilset,  Du 
Benaadede,  Herren  er  med  Dig,  Du  Velsignede  mellem 
Qvinderne !  Og  Maria  saae  til  Høire  og  Venstre ,  hvorfra 
Stemmen  kunde  være  kommen.  Og  bævende  begav  hun  sig 
hjem,  satte  Krukken  hen  og  tog  atter  Purpuret,  satte  sig  paa 
Stolen  og  arbeidede.  Og  see,  en  Herrens  Engel  traadte  til 
hende  og  sagde:  „Frygt  ikke,  Maria,  Du  har  fundet  Naade 
for  Gud  og  skal  undfange  ved  hans  Ord."*) 

Dog  vi  ville  lade  Grækere  og  Latinere  tvistes,  om  det 
var  ved  Kilden  eller  i  Huset,  eller  muligviis  begge  Steder, 
at  Bebudelsen  fandt  Sted  —  og  hellere  begive  os  op  paa 
Høiderne  omkring  Nazareth,  hvorfra  vi  kunne  vinde  et  godt 
Overblik  over  Byen  og  Omegn,  og  derved  af  det  Sted,  hvor 
Frelseren  tilbragte  sin  Barndom  og  Ungdom,  hvor  han  ud- 
vikledes „i  en  sagtmodig  og  stille  Aands  uforkrænkelige 
Væsen",  indtil  han  traadte  frem  med  Kæmpekraft  forat 
ryste  det  ganske  Land  og  derefter  den  ganske  Verden. 
Det  tør  vistnok  antages,  at  Nazareth  ligger  paa  samme 
Sted,  hvor  det  laa  i  Oldtiden,  og  at  .derfor  Skuepladsen  i 
sine  Grundtræk  er  den  samme,  om  vi  end  her.  som  overalt 
i  Palæstina,  træffe  Fattigdom  og  Nøgenhed,  hvor  tidligere 
Naturlivet  udviklede  sig  i  rigeste  Fylde. 

Nazareth,  som  nuomstunder  tæller  3000  Indbyggere,  hvoraf 
de  Fleste  ere  Christne,  ligger  i  en  Dalsænkning,  til  alle   Sider 


*)  Protevangelium  Jacobi  minoris  c.  XI. 

omgivet  af  Høicler  og  Bakker,  som  naae  deres  største  Høide 
mod  Nord  og  Vest  (4  til  600  Fod  over  Dalen  —  12  til 
1400  Fod  over  Havet)  og  give  Læ  mod  de  kolde  Vinter- 
storme, medens  den  aabner  sig  mere  mod  Øst  og  Syd. 
Bjergene  ere  Kalkbjerge,  som  nuomstunder  see  øde  og  nøgne 
ud  med  enkelte  spredte  Oliventræer,  og  mellem  hvilke  Fod- 
stierne bugte  sig  malerisk  —  medens  de  paa  Jesu  Tid  have 
været  opdyrkede  i  Terrasser  og  afgivet  rige  Frugt-  og  Vin- 
haver lige  til  Toppen.  Først  i  Nazareths  umiddelbare 
Nærhed  sees  nogen  mere  Trævæxt,  enkelte  Palmetræer  og 
Cypresser  foruden  blomstrende  Kaktushegn  og  skyggefulde 
Figentræer.  Byen  selv  har  et  venhgt  og  tiltalende  Præg 
med  sine  smaae  hvide  Steenhuse,  som  skinne  klart  i  det 
skarpe  Sollys.  De  bestaae  som  oftest  af  to  Stokværk  og 
have  fladt  Tag.  Indbyggerne,  ere  flittige  og  vindskibehge ; 
den  langt  overveiende  Deel  ere  Christne,  kun  et  Par  Hun- 
drede Muhamedanere,  og  Jøder  taales  slet  ikke,  med  Und- 
tagelse af  en  eneste,  som  var  Kandestøber,  og  hvem  Byen 
derfor  ikke  kunde  undvære. 

Oppe  fra  den  høieste  Bakke  haves  en  fortrinhg  Fdsigt. 
Man  kan  herfra  see  Hermon,  Thabor  og  Karmel,  de  tre 
Bjerge,  som  saa  ofte  nævnes  i  det  gamle  Testamente  og 
prises  høit  for  deres  Skjønhed.  Genezareth-Søen  kan  ikke 
sees  herfra,  da  den  ligger  for  dybt,  men  til  Gjengjæld  haves 
i  Vest  Middelhavets  store  Vande,  snart  skinnende  i  gylden 
Solglands,  snart  dunkelblaat  efter  den  klare  Himmel,  som 
hvælver  sig  over  det.  Til  alle  Sider  skues  udover  frugtbare 
Sletter,  begrændsede  af  Høidedrag  og  Bjerge,  som  i  fjerne 
blaanende  Hækker  hæve  sig  bag  hinanden.  I  vore  Dage 
udmærker  dette  Rundpanorama  sig  fornemmelig  ved  sin 
Vidde  i  Rummet,  sin  Skjønhed  i  Linier  og  Lysbrydninger; 
men  paa  Jesu  Tid  maa  det  tillige  have  frembudt  Skuet  af 
en  overordentlig  Rigdom   og  Frugtbarhed.       Da    vare    disse 

øde  og  vildtvoxende  Sletter  opdyrkede  med  deilige  Vin- 
haver og  gyldne  Kornmarker,  som  strakte  sig  mellem  herlige 
skyggefulde  Skove,  medens  der  tillige  fra  dette  Høide- 
15unkt  kunde  tælles  en  Mangfoldighed  af  mindre  og  større 
Byer. 

Saaledes  var  altsaa  Stedet,  hvor  Frelseren  voxede  op 
og  „forfremmedes  i  Alder  og  Viisdom  og  Naade  hos  Gud 
og  Mennesker"  (Luk.  2,33),  og  nu  forbauses  vi  over,  hvor- 
ledes her  paa  een  Gang  det  Enge  og  Sammenknyttede 
findes  tilsammen  med  det  Vidtstrakte  og  Omfattende.  Thi 
Byen  selv,  der  ligger  ligesom  paa  Bunden  af  et  Amphitheater, 
er  skjult  for  Omverdenen,  Bjergene  omkring  den  holde 
Vinterstormene  borte,  her  var  et  Sted,  hvor  det  var  godt  for 
Barnet  at  voxe  op  i  Stilhed,  hvor  Indtrykkene  kunde  virke 
med  desto  større  Styrke,  netop  fordi  de  ikke  ere  mange. 
Men  oppe  paa  Høiderne  kunde  Ynglingen  tage  det  vidt- 
skuende Blik;  der  stege  de  store  Tanker  op  i  hans  Sjæl  — 
vidt  var  Synet,  som  hans  Øie  her  omfattede,  og  dog  kun  en 
saare  ringe,  en  forsvindende  Deel  af  det  Kongerige,  han 
skulde  tage  i  Arv.  Disse  Naturomgivelser  samt  Læsningen 
af  det  gamle  Testamentes  hellige  Skrifter,  tilligemed  Sam- 
taler med  de  fromme  Forældre,  have  afgivet  de  faa,  men 
saare  stærke  og  virkningsfulde  ydre  Hjælpemidler  for  Frel- 
serens Udvikling.  De  Omgivelser,  under  hvilken  Barn- 
dommen og  den  første  Ungdom  tilbringes,  efterlade  et  uud- 
sletteligt Indtryk  for  hele  Livet,  og  sikkert  tør  vi  antage, 
at  det  var  Echoet  fra  denne  Bjergdals  stille  Skjønheder, 
som  vi  fornemme  i  Bjergprædikenens  levende  Naturfriskhed. 
Stille,  salige  Timer  har  Frelseren  tilbragt  mellem  disse 
Bakker  og  Høider  med  disse  vidtstrakte  Udsigter  for  Øie, 
da  for  første  Gang  hans  Guddomskald  begyndte  at  opgaae 
for  hans  Bevidsthed,  og  han  i  sit  Indre  erkj endte  en  ny 
Verden,    som    skulde  omstyrte  hele    den    bestaaende.       Hos 

enhver  rigt  begavet  Aand  er  der  en  stille  Morgendæmring, 
som  rører  sig  i  det  Skjulte,  inden  Omverdenen  endnu  aner, 
hvilke  Straaler  der  ligge  gjemte  og  snart  skulle  forbause 
Verden  med  deres  Glands.  Det  er  stille,  festhge,  salige 
Timer,  hvori  Sjælen  er  alene  med  sin  Gud  og  af  ham  mod- 
tager sit  Kald,  ukjendt  og  uhørt  af  den  travle  og  larmende 
Omverden,  men  netop  derfor  desto  helligere  og  dyrebarere, 
fordi  Omverdenen  har  endnu  ikke  forplumret  det  med  sin 
hadske  Dadel  eller  sin  bhnde  Roes.  Saadanne  Indvielsens 
Timer,  ikkun  frie  for  den  Egenkjærlighedens  klamme  Taage, 
som  lægger  sig  selv  over  de  største  og  ædleste  Menneskers 
Tanker,  har  Frelseren  havt  her  i  Nazareth.  Vi  ønskede 
inderligt,  at  vi  maatte  kunne  skue  ind  i  hans  gudmenneskelige 
Udvikling,  see,  hvorledes  han  følte  sig  til  Mode,  da  det 
med  Lueglands  gik  op  for  hans  Tanke,  at  han  var  den,  om 
hvem  Israels  Propheter  havde  spaaet,  at  han  var  Spiren  af 
Davids  Kongeæt,  som  skulde  arve  det  evige  Kongerige  — 
men  forgæves.  Evangelisterne  fortælle  Intet  derom ;  der  er 
lagt  et  Slør  over  Jesu  Ungdomsudvikling,  som  ingen  dødelig 
Haand  formaaer  at  løfte.  Og  saaledes  er  det  maaskee  bedst, 
at  vi  ikke  atter  over  Christus  i  Kjødet  skulde  glemme  Chri- 
stus  i  Aanden. 

—  Næste  Dag  var  det  Pindsesøndag.  Det  var  et  lifligt 
Syn  at  see  Pindsesolen  kaste  sit  festlige  Skj  ær  over  Nazareth 
og  dens  høie  Banker.  Jeg  vandrede  ud  af  Byen,  tog  Plads 
under  et  skyggefuldt  Figentræ  og  sad  der  i  Stilhed  og  tænkte 
paa  Tømmermandens  Søn  fra  Nazareth. 

Dernæst  overværede  jeg  den  protestantiske  Gudstjeneste. 
Der  har  nemlig  siden  1850  dannet  sig  en  liden  evangelisk 
Menighed,  for  hvilken  den  tydske  Missionair  Zeller  er  Præst. 
Atter  her  var  jeg-  dog  henviist  til  mine  egne  Betragtninger, 
eftersom  Prædikenen  holdes  paa  Arabisk.  Menigheden  be- 
staaer   nemlig    af   lutter  Arabere,    kun  Skolelæreren    er  fra 

England  —  han  og  Præsten  med  samt  dennes  Hustru,  en 
Datter  af  Biskop  Gobat  i  Jerusalem,  leve  saaledes  lier  som 
de  eneste  Europæere  midt  i  en  arabisk  Befolkning.  Det  er 
vel  ikke  nogen  stor  Virksomhed,  de  her  udøve,  men  det 
er  altid  en  glædelig  Bevidsthed  at  holde  Luen  vedhge  paa 
det  Sted,  hvor  Frelseren  selv  har  tændt  Ordets  og  Aandens 
Flamme. 

Søndag  Eftermiddag  tilbragte  vi  deels  med  at  vandre 
om  paa  Høiderne  omkring  Byen,  deels  med  at  besee  for- 
skjellige  Steder,  som  det  fromme  Sagn  påaviser.  Havde 
vi  end  ingen  TilHd  til  deres  Ægthed,  kunde  vi  dog  altid 
gjerne  tage  dem  i  Øiesyn,  nu  da  vi  vare  her,  og  derved 
sætte  Phantasien  i  stemningsfuld  Bevægelse.  Man  førte  os 
til  et  Kapel,  der  betegner  Stedet,  hvor  Joseph  havde  sit 
Tømmerværksted,  og  hvor  Jesus  skal  have  hjulpet  ham  ved 
Gjerningen,  —  et  andet  Kapel  skal  være  paa  Synagogens 
Plads,  hvor  Jesus  udlagde  Propheten  Jesaias  Ord  (Luk. 
4,1  g  flg.).  Dernæst  gik  vi  ud  for  at  see  Skrænten,  ad 
hvilken  Jøderne  i  deres  Forbittrelse  over  hiin  Tale  vilde 
styrte  ham  ned  (Luk.  4,29).  Denne  Skrænt  fremvises 
halvanden  Fjerdingvei  fra  Byen  og  er  derfor  i  Strid  med  Evan- 
geliets Ord,  der  berette,  at  den  var  paa  Bjerget,  hvorpaa 
Byen  var  bygget,  thi  den  sidste  kan  næppe  antages  at  have 
forandret  Plads.  Kimeligviis  er  Stedet  en  af  de  bratte 
Nedstyrtninger,  som  findes  i  Byens  umiddelbare  Nærhed. 
Paa  Veien  ud  til  hiin  førstnævnte  Skrænt  findes  Euinerne 
af  en  lille  Kirke,  som  betegner  Stedet,  til  hvilken  Maria 
løb  i  sin  Skræk,  da  de  fanatiske  Jøder  vilde  dræbe  hendes 
Søn.  Ogsaa  fortæller  Legenden,  at  efter  denne  Begivenhed 
skulle  Jesu  Forældre  af  Frygt  for  en  muhg  Gjentagelse 
have  forladt  Nazareth  og  være  dragne  til  Kapernaum  og 
have  taget  Ophold  der.  hvad  der  skal  være  Aarsag  til.  at 
denne  kaldes  Jesu  egeu  By  (Matth.  9,^  jfr.  Mark.  2.^). 

Et  af  de  Steder,  som  vi  med  størst  Grlæde  besøgte, 
var  Kilden  udenfor  Byen,  som  gjennem  en  Vandledning 
modtager  sit  Vand  fra  den  før  omtalte  Kilde  under  den 
græske  Kirke.  Her  forsamlede  Byens  Qvinder  paa  øster- 
landsk Viis  sig  forat  hente  Vand.  Men  det  lader  sig  tænke, 
at  ogsaa  Maria  har  hentet  Vand  der,  og  at  hun  ofte  blev 
fulgt  derud  af  sin  lille  Søn.  Ogsaa  tør  vi  antage,  at  dette 
Sted  har  været  en  yndet  Legeplads  for  Jesusbarnet,  der  her 
har  moret  sig,  som  Børn  pleie  at  more  sig,  ved  det  rindende 
Vand.  En  Antydning  heraf  finde  vi  i  et  Par  af  de  apo- 
kryphe  Evangeher,  som  imidlertid  udsmykke  det  paa  deres 
sædvanlige  mirakuløse  Maade.  Fortællingen  herom  lyder 
saaledes:  „Da  Jesus  var  fem  Aar  gammel,  legede  han  med 
nogle  andre  Drenge  ved  en  Vandbæk,  og  de  havde  ved 
Furer  ledet  Vandet  ud  af  Bækken  og  lavet  smaae 
Damme;  men  Jesus  rensede  dem  strax  for  Dynd,  idet  han 
befalede  det  med  et  Ord.  Og  han  havde  lavet  tolv  Spurve 
af  Leer,  og  stillet  dem  omkring  sin  Dam,  tre  paa  hver 
Side.  Men  det  var  Sabbath,  da  han  gjorde  dette.  Da  nu 
en  Jøde  saae,  at  han  gjorde  dette,  og  at  han  legede  paa  en 
Sabbath,  gik  han  strax  hen  og  sagde  det  til  hans  Fader, 
Joseph,  Da  gik  denne  derhen,  saae  det  og  sagde  til  ham: 
hvor  tør  Du  gjøre  paa  Sabbathen,  hvad  Du  ikke  har  Lov 
til  at  gjøre?  Men  Jesus  klappede  i  Hænderne  og  raabte  til 
Spurvene:    „bort  med  Jer!"  og  qviddrende  fløi  de  bort.*) 

Dette  er  en  af  de  smukkeste  Fortællinger  i  de  apokryphe 
Evangelier  om  Jesu  Barndom,  og  dog  vil  man  her,  som  end 
mere  andensteds,  let  bemærke  Forskj ellen  mellem  deres  sagn- 
agtige Udsmykning  og  vore  Evangeliers  historiske  Eenfold. 
Alligevel,  om  man  forstaaer  at  læse  hine  med  Skjønsomhed, 


*)  Evaug.  inf.  Arab.  c.  46.  —  Evang.  Tliomæ  c.  2. 

turde  man  maaskee  ogsaa  i  dem  opdage  et  eller  andet  vir- 
keligt historisk  Træk,  som  er  blevet  opbevaret  af  Traditionen, 
og  hvilket  vi  derfor  gjerne  atter  drage  frem  for  vor  Be- 
tragtning, 


VI. 

Klosteret  paa  Karmel  og  Fæstningen  St.  Jean  d'Acre. 


I  den  tidlige  Morgenstund  lød  Trampen  af  Heste  og 
Muldyr  i  Klostergaarden  i  Nazareth,  hvorfra  \i  brøde  op 
forat  drage  ned  til  Kystlandet.  Den  evangeliske  Præst 
Zeller  i  Nazareth  fulgte  os  et  Stykke  paa  Vei;  han  red  en 
prægtig  Araberhingst,  hvis  med  hvide  Kvaster  og  Duske 
smykkede  Seletøi  afgav  et  phantastisk  Skue;  naar  man  er 
Landsbypræst  i  Palæstina,  kan  man  nok  tillade  sig  den 
Luxus  at  holde  en  ægte  Araber.  Veien  gik  først  over  en 
Bjerghøide,  dernæst  gjennem  en  Dal,  som  var  bevoxet  med 
Oliventræer,  og  som  tilsidst  førte  os  ud  paa  Esdraelons 
vidtstrakte  Slette.  Senere  begyndte  Jordbunden  atter  at 
høine  sig,  det  var  Karmels  Udløbere,  som  vi  nærmede  os^. 
Vi  rede  op  ad  en  af  disse,  som  var  bevoxet  med  en  herlig 
Gruppe  Egetræer,  og  fik  herfra  Havet  i  Sigte.  Hvor  det 
livede  op  i  Sindet  for  os,  som  vare  trætte,  mødige  og  ilde 
medtagne  af  Støv  og  Hede  og  Sol,  atter  at  skue  det  blaae 
Hav,  som  stedse  bringer  ny  Friskhed  og  Glæde.  Vi  strakte 
os  med  Behag  i  Træernes  Skygge,  medens  vore  trætte  Last- 
dyr med  ikke  mindre  Velbehag  toge  deres  Foder  i  den  rige 
Græsning.  Dog  havde  vi  endnu  et  trættende  Eidt  tilbage. 
Karmel  strækker  sig  som  et  fortsat  Høidedrag  i  nordvestlig 
Retning  helt  ud  i  Havet.  Langs  denne  Bjergvæg,  der  hæver 
sig  temmelig    steilt.    rede  vi    i    et  Par    Timer.     Den    lavere 

Skraaning  er  nøgen,  men  høiere  oppe  er  Bjerget  dækket  af 
store  Egeskove.  Solen  brændte  varmt,  vore  Dyr  skrede 
langsomt  frem,  jeg  var  saa  søvnig,  at  jeg  kun  med  Nød 
kunde  holde  mig  opret  i  Sadlen,  og  stedse  vedbleve  vi  at 
have  paa  vor  venstre  Side  den  urokkelige  Bjergmur,  som 
truede  med  aldrig  at  ville  faae  Ende.  medens  vi  til  Høire 
havde  Kisons  Bæk  og  de  vidtstrakte  Sletter.  Omsider  naa- 
ede  vi  frem  til  den  lille  Havnestad  Haifa,  hvor  vi  dog  ikke 
agtede  at  tage  vort  Ophold,  da  vi  kunde  faae  et  saadant 
langt  bedre  oppe  i  Klosteret  paa  Karmel.  En  bred,  god 
Vei  førte  i  Zigzag  op  ad  Bjerget,  indtil  vi  holdt  foran  det 
store  nybyggede  Kloster,  hvor  vi  bleve  modtagne  med  Mun- 
kenes sædvanlige  Gjæstfrihed.  Der  var  store  lyse  Værelser, 
vel  opredte  Jernsenge  og  et  godt  Maaltid  med  fortræffelig  Vin. 
Men  det  bedste  af  Alt  var  dog  Havet.  Vi  befandt 
os  her  i  en  Høide  af  500  Fod  og  kunde  saaledes  see  vidt 
ud  over  de  friske  rullende  Bølger,  i  hvilke  Solstraalerne 
brøde  sig  i  gyldent  Lys.  Det  kaldte  Mindet  frem  om  Fædre- 
landet, om  Danmark,  og  med  dette  følger  Bo  og  Fred,  det 
er,  som  sad  man  trygt  i  Hjemmet.  Men  den  dybe  blaae  Farve, 
hvor  Himmel  og  Hav  her  toner  frem,  de  mørke  Cypresser, 
Klosterets  Mure,  Alt  dette  talte  om  Syden,  om  Skjønheds- 
landet,  om  Italien,  og  op  over  al  denne  Naturens  Herhg- 
hed  reiste  sig,  som  langt  overragende  den,  Stedets  hellige 
Erindringer,  Israels  Frofeter,  fremfor  Alt  ham  med  Aan- 
dens  vældige  Kraft,  Elias.  Thi  her  paa  dette  Bjerg  drog 
han  sig  tilbage  i  Ensomheden ;  her  knælede  han  i  ivrig  Bøn, 
medens  hans  Dreng  saae  udover  Havet  og  mældte  om  den 
lille  sorte  Sky,  som  kom  frem  derude  og  skulde  bringe  Lan- 
det velsignet  Regn  efter  de  tre  lange  Tørkens  Aar  (I  Kong. 
18).  Og  her  paa  Karmel,  vel  ikke  hvor  Klosteret  staaer, 
men     en     Mils     Vei     længere     tilbage,     stod     hans     Kamp 

med  Baalspræsterne,  hvis  Blod  den  seirende  Prophet  lod 
farve  Kisons  ilende  Yande, 

Ja  vel  var  Karmel  et  værdigt  Opholdssted  for  Propheter, 
thi  Stilhed  og  Høihed  hvile  paa  Bjergets  stærke  Skuldre. 
Dets  eiendommelige  Beskaffenhed  gjør  det  skikket  til  at 
være  et  Tilflugtssted  for  Flygtende  og  Forfulgte. 
Dets  Masse  er  nemlig  Kridt  og  Kalk,  som  frembyder  en 
Mangfoldighed  af  naturlige  Huler  og  Grotter,  hvoraf  dog 
nogle  f.  Ex.  den  rummelige  Eliasgrotte  med  sin  pragtfulde 
Udsigt  over  Havet,  vistnok  senere  ere  udbedrede  af  Menne- 
skehænder. Ikke  alene  Elias  og  Elisa  skjulte  sig  her  i  For- 
følgelsens Tider,  men  ogsaa  senere  mange  Andre  af  Israels 
Fromme.  For  den  prophetiske  Bevisthed  bliver  derfor  Kar- 
mels dybe  Skovensomhed  ved  det  l)rusende  Hav  et  aandeligt 
Forbilled  paa  den  Fred  og  Tryghed,  hvilken  Herren  vil 
skænke  sin  Menighed  midt  i  Verdenslarmen.  „Vogt  dit 
Folk  med  din  Stav,  din  Arvedoms  Hjord,  som  boer  ene  i 
Skoven  midt  paa  Karmel",  beder  Propheten  Micha  (7,^4), 
medens  omvendt  Amos  truer  med,  at  Herren  skal  vide  at 
finde  Israels  Flygtninge,  naar  han  vil  holde  Dom  over  dem, 
„om  de  saa  skjulte  sig  paa  Karmels  Top"  (9,3). 

Som  Karmel  i  Oldtiden  havde  været  et  Tilflugtssted  for 
Israels  Fromme,  saaledes  vedblev  det  i  Middelalderen  at 
være  et  Sted,  hvor  Eneboere  søgte  hen  og  benyttede  de 
mange  Grotter  som  naturlige  Klosterceller.  Heraf  opstod 
Karmeliterordenen,  hvis  Kloster  var  indviet  til  Propheten 
Elias.  I  Aarhundredets  Begyndelse  var  dette  sunket  sammen 
i  Ruiner,  men  en  Karmelitermunk,  Giovanni  Battisfa,  foretog 
sig  fra  1820  Rundreiser  i  Orienten  og  Occidenten  for  at  ind- 
samle Gaver  til  at  faae  Klosteret  opført  paa  Xy.  Ved  hans 
utrættelige  Udholdenhed  lykkedes  hans  Formaal  over  For- 
ventning, og  ham  skyldes  det  store  herlige  Kloster,  som  nu 
er    opført,    vistnok    det    bedste  i    hele   Palæstina.     En    sand 

Yelgjerning  for  Omegnen  i  mange  Miles  Omkreds  er  dets 
gode  Apothek.  i  hvilket  de  forskjellige  Lægeurter,  som  i 
rigt  Antal  voxe  paa  Karmel,  indsamles  og  tilberedes.  Jeg 
kjøbte.  en  Flaske  med  en  rødlig  Yædske,  som  efter  Munke- 
nes Forsikkring  skulde  være  et  sandt  Livsens  Vand,  et 
Universalmiddel  mod  alle  Sygdomme.  Heldigvis  gaves  der 
mig  paa  den  videre  Reise  ingen  Leilighed  til  at  prøve  dets 
Underkræfter. 

Vi  tilbragte  Natten  indenfor  de  gjæstfrie  Klostermure 
og  fik  i  den  næste  Morgenstund  Karmels  Skjønheder  at  see 
i  Dagens  unge  Solglands.  Thi  Karmel  udmærker  sig  ikke 
blot  ved  Storhed,  men  ogsaa  ved  Ynde.  Esaias  jubler  over 
dets  Skjønhed  som  over  Libanons  og  Sarons  Pragt  (35,2), 
og  Salomon  sammenhgner  i  Høisangen  (7,g)  sin  Elskedes 
Hoved  med  Karmel.  Stolt  reiser  det  sig  op  over  Havet 
og  hæver  sig  længere  inde  i  Landet  til  en  Høide  af  12 — 1400 
Fod.  Dets  Sider  ere  dækkede  med  et  herligt  Tæppe  af 
duftende  Blomster  og  Urter,  over  hvilke  ofte  Ege-  og  Fyrre- 
træer brede  deres  skyggefulde  Kroner.  Men  kun  en  ringe 
Deel  af  denne  Skjønhed  er  tilgængelig  for  den  Reisende, 
thi  som  det  forhen  var  et  Tilflugtssted  for  Propheter  og 
Fromme,  saaledes  er  det  nu  et  Tilhold  for  røveriske  Bedu- 
iner, og  ringe  Rester  ere  kun  tilbage  af  den  frodige  Yppig- 
hed, som  det  maa  have  udfoldet  i  Israels  Blomstringsdage  — 
ogsaa  her  er  det  prophetiske  Ord  gaaet  i  Opfyldelse:  „Kar- 
.mel  er  afljladet"  (Jes.  33,9)  „Karmels  Top  er  visnet" 
(Amos  1,2). 


Den  lille  By  Haifa  ved  Karmels  Fod  og  Byen  Akko, 
som  den  kaldes  i  Biblen,  (Domm.  1,31)  eller  St.  Jean  d'Acre, 
som  Korsfarerne  benævnede  den,  medens  Araberne  have 
gjenoptaget    det  gamle  Navn   og    kalde    den  Ahha    —   hgge 

hver  paa  sin  Side  af  en  Bugt,  som  Havet  skyder  ind.  Efterdi 
Søveien  gaaer  i  lige  Linie  og  altsaa  baade  er  bekvemmere 
og  kortere  end  Landeveien,  som  slaaer  en  Bue,  var  det  vor 
Agt  at  lade  os  sætte  over  i  en  Seilbaad.  Uheldigvis  var 
der  ingen  Vind,  og  efterat  en  Tid  var  gaaet  hen  i  frugtes- 
løs Venten,  maatte  vi  dog  omsider  bestige  vore  Muldyr  og 
holde  os  til  Landjorden.  Men  det  var  nu  blevet  temmelig  seent 
paa  Eftermiddagen,  og  det  gjaldt  om  at  naae  frem  til  St. 
Jean  d'Acre  inden  Solnedgang,  thi  ved  den  Tid  blev  Fæst- 
ningens Porte  lukkede  efter  østerlandsk  Vis.  Vi  maatte 
derfor  sætte  vore  Dyr  i  en  noget  stærkere  Bevægelse  end 
den  sindige  Skridtgang,  som  vi  de  foregaaende  Dage  havde 
benyttet.  Solen  nærmede  sig  stærkt  sin  Nedgang;  den  en- 
somme Strandbred,  mod  hvis  hvide  Sandbund  Bølgerne  brøde 
sig,  havde  en  egen  Høitidsfuldhed  i  den  stille  Aftenstund. 
Vi  lode  Dyrene  gaae  i  Kanten  af  Vandspeilet,  fordi  Sand- 
bunden her  var  fastere  at  træde  paa.  Et  Steds  gjorde  vi 
endog  en  Svingning  heelt  ud  i  Vandet,  saa  at  Bølgerne  brøde 
sig  under  os.  Det  var  ved  Udløbet  af  Kisons  Bæk;  denne 
selv  er  nemlig  her  for  dyb  til  at  ride  over,  men  ude  i  Havet 
har  Vestenvinden  skudt  en  Række  Sandhøie  op,  som  om 
Vinteren  og  i  det  tidlige  Foraar  skylles  bort  af  Kisons 
rivende  Vandmængde,  og  da  maa  man  sættes  over  i  Baad,  men 
eftersom  Vandmængden  synker,  danner  Sandbanken  sig  paa 
Ny,  og  om  Sommeren  stiger  den  endog  op  over  Havfladen. 
Vi  rede  en  Cirkelbue  ud  i  Havet  henover  denne  naturlige 
Dæmning,  som  dog  endnu  var  skjult  under  Vandet,  hvorfor 
det  gjaldt  om,  at  Dyrene  traf  den  rette  Vei  og  ikke  sank  i 
til  Siderne.  Vi  kom  heldigt  over  og  fortsatte  vort  Ridt 
henad  den  sandede  Kystvei.  Hist  og  her  stak  nogle  Vrag- 
stumper op  af  Sandet,  thi  de  gode  Havne,  som  fordum  fand- 
tes her,  ere  nu  tilsandede.  Vestenvinden,  som  feier  hen 
over  Middelhavets    udstrakte  Flade,  har  svær  Magt  her,  og 

mange  af  de  smaa  Kystfartøier,  som  fare  frem  og  tilbage, 
kastes  da  ind  paa  Stranden. 

Længer  frem  antager  Landet  atter  en  mildere  Charakter, 
det  er  den  frugtbare  Akkoslette,  som  mod  Øst  begrændses 
af  smukke  Bjergformer,  Men  nu  gik  Solen  ned  og  med  den 
Haabet  om  at  slippe  ind  ad  St.  Jean  d' Acres  Fæstnings- 
port. Imidlertid  gjorde  vi  dog  vort  Bedste  forat  komme 
afsted,  og  tilsidst  holdt  vi  da  ogsaa  foran  Byens  Mur  og  — 
en  lukket  Port.  Situationen  var  romantisk  nok.  Fuld- 
maanen  havde  reist  sig  over  Bjergene  og  kastede  sit  klare 
Lys  henover  den  svære  Fæstningsport  med  de  høie  Muur- 
tinder,  medens  Middelhavets  Bølger  sagteligt  skvulpede  mod 
Kysten.  Mine  Tanker  vendte  sig  til  Korsfarernes  ridderlige 
Kampe  om  og  i  denne  By.  Men  Virkeligheden  er  sjælden 
saa  skjøn  som  Bomantiken.  Det  var  temmeligt  kjøligt  at 
skulle  overnatte  under  aaben  Himmel  saa  tæt  ved  Havet. 
Dertil  var  Egnen  ikke  ganske  sikker  formedelst  de  om- 
streifende  Beduiner.  Vi  maatte  da  forsøge  Underhandlinger 
og  dundre  paa  Porten,  vare  tilsidst  saa  heldige  at  faae  en 
Bakschisch  smuglet  ind,  og  de  Porte,  som  ikke  havde  villet 
aabne  sig  for  den  store  Napoleon,  aabnedes  nu  for  en  lille 
Bakschisch. 

Vi  vare  nu  inde  i  den  stille,  maaneklare  By,  men  nu 
gjaldt  det  ogsaa  om  at  faae  Tag  over  Hovedet,  hvad  der 
kunde  have  sine  Vanskeligheder  saa  seent  paa  Aftenen. 
Hotel  var  der  naturligviis  ikke,  og  de  herværende  Klostre 
vare  ikke  forpligtede  til  at  modtage  Reisende.  Heldigviis 
havde  imidlertid  vor  katholske  Reisefælle,  den  tydske 
Dr.  Reincke,  en  Anbefalingsskrivelse  med  til  alle  Landets 
Klostre,  og  vi  besluttede  at  smugle  os  ind  under  hans 
Kappe.  Dette  lykkedes  ogsaa,  men  jeg  troer  dog  næsten,  at 
Munkene  maae  have  faaetNys  om,  at  vi  nok  i  Grunden  vare 
skjulte  Kjættere,  som  Intet  havde  at  gjøre  paa  deres  hel^'ge 

Omraade,  thi  de  vare  langt  mere  ordknappe  og  tilbage- 
holdende overfor  os,  end  deres  Troesbrødre  havde  været  i  de 
andre  Klostre,  som  vi  havde  g^jæstet.  —  Byen  har  ikke  mindre 
end  tre  forskjelhge  Navne:  under  sit  gamle  Navn  Akko 
(det  nuværende  Akka)  omtales  den  i  Domm.  1,  3,  —  under 
sit  senere  græske  Navn  Ptolemais  i  Ap.  Gj.  21,  7,  hvor  det 
fortælles,  at  Paulus  tilbragte  en  Dag  hos  den  derværende 
christne  Menighed.  Sit  franske  Navn  St.  Jean  dAcre  fik 
den  under  Korstogene,  dens  egentlige  Glandsperiode,  da  der 
blev  kæmpet  vældigt  i  og  om  den  mellem  Christne  og 
Muhamedanere,  I  Korsfarernes  Besiddelse  blev  den  til  en 
stor  og  herlig  Stad  med  pragtfulde  Marmorpaladser,  Hospi- 
tier,  store  Pakhuse,  Taarne  og  faste  Mure.  Flaader  fra 
Pisa,  Genua,  Venedig,  tæt  besatte  med  Korsfarere,  løbe  ind 
i  dens  rummelige  Havn.  I  Bazarerne  fandtes  alle  Øster- 
og  Vesterlandets  kostbare  Herligheder,  alle  Slags  Tungemaal 
hørtes  i  de  rummelige  Gader,  som  vare  overspændte  med 
brogede  Silketøier  for  at  skærme  mod  Solstraalerne.  Men 
under  al  denne  ydre  Glands  skjulte  megen  sædelig  Raadden- 
hed  sig,  hæftige  Partikampe  rasede  hyppigt,  og  der  fremkom 
Klager,  at  Byens  Indvaanere  svigtede  den  gode  Sag  og  i 
Smug  holdt  med  Saracenerne.  Den  var,  som  bekjendt, 
Korsfarernes  sidste  Besiddelse  i  Palæstina,  og  faldt  endelig 
efter  et  heltemodigt  Forsvar  1291  i  Saracenernes  Hænder, 
som  nedsablede  Alle  og  stak  Byen  i  Brand  paa  alle  fire 
Hjørner. 

Senere  er  Fæstningen  fornemlig  bleven  bekjendt  ved 
Napoleon  Bonapartes  Beleiring  1798;  forgjæves  søgte  han 
at  vriste  den  op.  Tyrkerne  forsvarede  den  haardnakket,  og 
den  engelske  Admiral,  Sidney  Smith,  ydede  saa  kraftig  Bi- 
stand, at  Napoleon  tilsidst  efter  otte  fortvivlede  Stormløb 
maatte  opgive  Beleiringen  og  dermed  Haabet  om  som  en  ny 
Alexander  den  Store  at  underkaste  sig  Asien. 

Saa  forstode  Englænderne  bedre  deres  Kunst,  da 
Ibrahim  Pascha  i  1840  havde  Fæstningen  inde:  de  anvendte 
et,  efter  Kjenderes  Dom,  saa  mesterhgt  Bombardement  fra 
Søsiden,  at  Alt  blev  skudt  sønder  og  sammen,  og  Ibrahim 
Pascha  maatte  rømme  først  Fæstningen  og  derefter  Syrien. 
Saaledes  er  her  blodige  Krigsbilleder  nok:  Brynjer  og  Hjælme 
og  vaiende  Korsbanner,  Bomber  og  Granater  og  sønderskudte 
Mure,  Selv  det  stille  Kloster  syntes  smittet  af  al  denne 
Krigeriskhed:  i  dets  Gange  hang  fuldt  op  af  Billeder  af 
Napoleons  store  Slag.  Vi  foretoge  en  Vandring  over  Murene 
og  Fæstningsværkerne,  der  nu  saae  temmelig  forfaldne  ud  og 
neppe  vare  istand  til  at  holde  nogen  synderlig  Dyst  ud. 
Tyrkiske  Soldater  dreve  om  og  bestilte  Ingenting;  efter 
Sigende  havde  de  ikke  faaet  Sold  i  de  sidste  tre  Maaneder. 
En  ung  tyrkisk  Løitnant  førte  os  omkring;  han  var  nok  saa 
fornøiet,  da  vi  ved  Afskeden  gave  Lam  en  Drikkeskilling  af 
et  Par  Mark.  Der  var  lummerhedt  og  trykkende  i  den  lille 
By,  mod  den  brændende  Sol  var  næsten  ingen  Skygge. 
Marmorpalladserne  ere  for  længe  siden  sunkne  i  Grus, 
Havnen  er  tilsandet  og  giver  kun  Adgang  for  Smaaskibe. 
Opholdet  var  i  ingen  Henseende  tillokkende,  og  jeg  var  glad, 
da  vi  opad  Formiddagen  bestege  vore  Muldyr  for  at  fort- 
sætte vor  Eeise  Nord  paa  gjennem    det  gamle  Phønizierland. 

Idet  vi  forlade  den  gamle  By  og  dens  krigerske  Minder, 
vende  vi  endnu  engang  vor  Tanke  til  det  stille  Karmel. 
Hvilken  Modsætning  mellem  Klosteret  hist  med  dets  bibelske 
Erindringer  og  Fæstningen  her  med  dens  blodige  Beleiringer! 
Det  er  som  Modsætningen  mellem  det  stille  Gudsrige  og 
det  l?.,rmende  Verdensrige:  hint  fuldt  af  Høihed  og  stille 
Fred,  som  kvæger  Aand  og  Hjerte  —  dette  fuldt  af  Uro 
og  glimrende  Vaabendaad,  som  sætter  Phantasien  i  en  livhg 
Bevægelse,  men  dog  ikke  tilfredsstiller  den  dybere  Aands- 
trang.    Der  er  blevet  kæmpet  med  Raseri  om  disse  Fæstnings- 

mure,  og  Seier  eller  Nederlag  har  liavt  store  Følger :  Kors- 
farerne miste  St.  Jean  cl' Acre  og  dermed  den  sidste  Fods- 
bred Jord  af  det  Land,  hvorom  der  i  to  Aarhundreder  var 
ført  de  ridderligste  og  mest  æventyrlige  Kamjie  —  Napoleon 
kan  ikke  vriste  disse  Porte  op,  og  dermed  lukke  sig  hans 
glimrende  Ungdomsdrømme  om  at  underlægge  sig  Asien. 
Men  hvad  er  der  vundet  ved  alle  disse  forbittrede  Kampe, 
som  i  Sandhed  er  kommen  Menneskeslægten  til  Gode,  er 
kommen  os  til  Gode?  Ogsaa  paa  Karmel  er  der  kæmpet, 
ogsaa  ved  Karmel  er  der  flydt  Blod,  da  Herrens  Prophet 
lod  de  falske  Propheter  henrette,  men  det  er  af  de  Kampe, 
i  hvilke  der  blev  stridt  for  de  ufødte  Slægter.  Det  var  „den 
liden  Rest  i  Israel",  som  førte  en  Kamp  paa  Liv  og  Død 
for  sin  Tilværelse,  og  dens  Seir  er  bleven  vor  Seir,  saavist 
som  dens  Tro  er  bleven  vor  Tro.  Den  Gud,  i  hvis  Tjeneste 
Propheten  stod,  og  som  senere  aabenbarede  sig  for  ham, 
ikke  i  Storm,  og  ikke  i  Jordskælv,  og  ikke  i  Ild  —  thi  alt 
dette  er  kun  Herrens  Straffedomme,  ikke  Herren  selv  — 
men  i  den  stille  sagte  Susen:  det  er  den  samme  Gud,  som 
har  kundgjort  os  sine  Straffedomme  i  den  Forbandelsens 
Ødelæggelse,  som  hviler  over  det  hellige  Land,  men  sit  Væsens 
Hemmelighed  har  han  opladt  for  os  i  sit  Kjærligheds- 
Evangeliums  stille,  sagte  Susen,  som  nu  bringer  Fred  over 
alle  troende  Menneskehjerter. 


VII. 

Gjennem.  det  gamle  Phønizien. 


Sletten  omkring  St.  Jean  d'Acre  er  meget  frugtbart  Land. 
Vor  Vei  gik  forbi  dyrkede  Marker,  ja  endog  langs  herHge 
Orangehaver,  hvad  der  var  os  et  heelt  nyt  og  ukjendt  Syn. 

Noget  tilbage  saaes  lange  Buerækker  af  en  gammel  halv 
ødelagt  Yandledning. 

Vi  havde  en  lang  og  trættende  Dagsreise,  henved  ti 
Timers  Ridt.  Veien  gaaer  de  første  Timer  over  Sletten, 
som  dog  neppe  er  en  halv  Mil  bred.  Den  bliver  efterhaan- 
den  øde,  og  vi  see  hverken  Huse  eller  Byer,  men  der  er 
tydelige  Spor  af,  at  den  i  Oldtiden  har  været  overmaade 
tæt  bebygget.  Hyppigt  sees  Cisterner  og  Fundamenter  af 
Huse,  men  Alt,  hvad  der  har  reist  sig  over  Jorden,  er  fejet 
bort  af  senere  Tiders  Ødelæggelse.  Det  er  det  gamle  i 
Oldtiden  tæt  befolkede  Phønizierland,  hvilket  vi  nu  drage 
igjennem.  —  Efter  nogle  Timers  Eidt  komme  vi  til  et  Høide- 
drag, som  løber  lige  ud  mod  Havet  i  et  lidet  Forbjerg,  over 
hvilket  fører  en  snæver  Ridesti,  daarhgt  udhugget  i  Khppen. 
Det  er  den  saakaldte  „tyriske  Trappe"  (Scala  Tyriorum), 
nuomstunder  Ras  en  Naknra. 

Veien  løber  langs  Havet,  stærkt  trykket  af  Bjergene, 
som  her  træde  næsten  heelt  ud  til  Kysten,  indtil  man  naaer 
et  nyt  Forbjerg,  Bas  el  ^hiad  eller  det  hvide  Forbjerg. 
Klinten  falder  her  brat  af  imod  Havet,  som  man  har  liggende 
umiddelbart  under  sig.  I  den  stille  Sommeraften  laa  det 
roligt  og  vuggede  sig  i  et  sagte  Bølgeslag,  men  naar  Vesten- 
stormen reiser  Bølgerne,  da  dundrer  det  voldsomt  mod  KHnten, 
og  da  vil  den  snævre  Sti,  som  luder  ud  over  Havet,  kun 
være  lidet  hyggehg. 

Naar  man  lylckelig  og  vel  har  passeret  den  tyriske 
Trappe  og  det  hvide  Forbjerg,  saa  kommer  man  til  „Tyrus 
og  Sidons  Egne"  (Matth.  15,  ^i)-  I  klart  Daglys  kan  man 
fra  det  hvide  Forbjerg  see  Tyrus  paa  sin  hlle  Halvø  strække 
sig  ud  i  Havet,  men  nu  var  Aftenskumringen  falden  paa,  og 
vi  kunde  kun  dunkelt  skimte  Sletten,  som  bredte  sig  foran 
os.  Nu  gik  vor  Vei  atter  over  frugtbare  Marker  med  stadig 
Udsigt  over  Havet  til  Venstre,    medens  vi   til  Høire  havde 

Bjergene.  —  Det  var  hint  Hav^  som  bar  de  kjække,  phøni- 
ziske  Seilere  iicl  paa  deres  lange  æventyrlige  Farter,  og  det 
var  paa  Bjergene,  at  Tømmeret  blev  fældet,  hvoraf  de  raske 
Snekker  byggedes.  Stille  og  roligt  hævede  Fuldmaanen  sig 
over  Bjergene  og  lagde  sit  magiske  Skær  over  Land  og  Hav. 
Jeg  var  bleven  skilt  fra  mine  Reisefæller  og  red  alene  kun 
fulgt  af  Mulæselsføreren.  Dyb  Stillied  omgav  mig,  kun  Bøl- 
gernes sagte  Skvulpen  lød  mod  Strandbredden,  i  den  maane- 
lyse  Aften  kunde  jeg  uforstyrret  hengive  mig  til  mine 
Drømmerier  om  svundne  Tiders  Storhed  og  rigt  bevægede 
Liv.  Først  seent  paa  Aftenen  indhentede  jeg  de  Andre  og 
vi  droge  tilsammen  ind  i  det  gamle  Tyrus.  hvor  vi  hos  en 
Christen  Kjøbmand  for  gode  Ord  og  endnu  bedre  Betaling 
fik  et  Nattekvarteer,  som  rigtignok  i  vel  hni  Grad  gav  den 
friske  Søluft  fri  Indgang.  — 

Tyrus,  eller  som  det  nu  kaldes  af  Araberne,  Sur,  er 
en  liden  Flække  med  fire  eller  fem  tusind  Lidbyggere,  som 
plages  liaardt  af  det  tyrkiske  Regimente  og  have  deres  Nød 
med  at  finde  deres  Udkomme.  ^En  Deel  af  dem  er  græsk- 
katholske  Christne,  de  øvrige  Muhamedanere.  Tyrus  var 
anlagt  deels  paa  Fastlandet  (Palætyrus)  deels  paa  en  lille  0 
tæt  udenfor.  Paa  denne  sidste  laa  det  store  Melkartli- 
(Herkules)Tempel,  som  var  en  fælles  phønizisk  National- 
helligdom. Øen  trodsede  baade  Salmanassars  femaarige  og 
Nebukadnesars  trettenaarige  Beleiring,  medens  derimod  Palæ- 
tyrus paa  Fastlandet  faldt  i  deres  Magt  og  blev  aldeles  øde- 
lagt af  Nebukadnesar.  Først  Alexander  den  Store,  som 
senere  førte  sine  seirrrige  Vaaben  mod  Staden,  lod  opføre 
en  lang  Dæmning  ud  til  Øen  og  fik  den  herved  i  sin  Magt. 
Denne  Dæmning  staaer  endnu,  men  i  Aarhundreders  Løb 
har  Havet  ført  Sand  og  Grus  og  Tang  til  den,  hvorved  den 
er  bleven  til  en  Landtunge,  med  hvilken  Øen  har  forenet  sig, 
saa  at  det  Hele  nu  er  en  liden  fremspringende  Halvø.    Den 


301 


lille  By  indtager  naturligvis  kun  en  overmaade  ringe  Del  af 
det  Fladerum,  som  den  gamle  Pragtstad  har  indtaget,  den 
øvrige  Del  henligger  ubeboet  og  bidrager  i  høi  Grad  til  det 
øde  og  forladte  Indtryk.  Havnen  er  forlængst  tilstoppet  af 
Sand,  kun  ganske  sniaa  Skibe  kunne  løbe  ind  i  den.  Disse 
smaa  Fartøier  med  sammenflikkede  Seil,  og  ladede  med 
Trækul  eller  lidt  Tobak  og  Korn,  som  dyrkes  i  Omegnen, 
ere  traadte  istedetfor  hine  Oldtidens  pragtfulde  Skibe  med 
Master  af  Libanons  Cedre  og  skinnende  Solseil  vævede  af 
blaat  Uldent  og  Purpur,  førende  Elfenbeen  og  Ibenholt,  Kar- 
funkler, Koraller  og  Rubiner  og  al  anden  Herlighed  ind  i 
Tyrus'  Havn  (Ezech.  26).  Hvor  er  den  nu  øde  og  forladt  — 
et  Par  kolossale  Murmasser,  Levninger  af  tidligere  Befæst-  * 
ninger  og  Havnedæmninger,  ragede  op  ♦o-ver  Vandfladen  og 
afgave  et  høist  malerisk  Skue.  Men  hvad  der  uudsletteligt 
har  præget  sig  i  min  Erindring,  vare  de  mangfoldige  Søile- 
rester,  Colonner  af  rødlig  og  graa  Granit,  som  laae  hen- 
slængte omkring  Byen,  ragende  halvt  op  af  Vandet,  ideligt 
overskyllede  af  Bølgerne.  De  vare  det  synlige  Vidnesbyrd 
om  hin  Almagtens  og  Retfærdighedens  usynlige  Haand,  der 
har  styrtet  den  mægtige  Herskerstad  ned  fra  sit  Høisæde  i 
Støvet.  Vel  havde  der  i  tidligere  Dage  hersket  venskabelige 
Handelsforbindelser  mellem  Tyrierne  og  Israels  Folk,  saa- 
ledes  under  David  og  Salomon,  da  Kong  Hiram  i -Tyrus 
sendte  baade  Materialier  og  Haandværkere  til  Templets  og 
Kongeborgens  Opførelse  i  Jerusalem  (1  Kong.  5),  men 
Achabs  Hustru  Jesabel,  som  var  en  Kongedatter  fra  Sidon, 
bragte  kun  Afgudsdyrkelse  og  Fordærvelse  med  fra  sin 
Fædreby,  og  senere  løftede  Israels  Proplieter  truende  deres 
Varselsrøst  mod  den  yppige  og  ugudelige  Handelsby.  Og 
hin  Røst  er  ikke  bleven  et  tomt  Mundsveir:  det  nuværende 
Tyrus  ligger  fattigt  og  elendigt  paa  den  nøgne,  sol- 
beskinnede Strand,  uden  Skygge,  uden  Læ,   halvt  nedstyrtet 

i  Havet,  er  ganske,  hvad  Propheten  har  varslet,  „en  solbrændt 
Khpi^e,  et  Sted  til  at  udbrede  Fiskergarn  paa  midt  i  Havet" 
(Ezech.  26,  4).  Paa  shgt  et  Sted  lærer  man  ret  Guds  Lang- 
modighed, som  i  saamange  Aarhundreder  lod  den  verdslige, 
afguderiske  Handelsstad  blomstre  i  rig  Livsnydelse,  men 
ogsaa  hans  ubøielige  Ketfærdighed  at  kjende.  HeiTens  Ord 
maa  staae  fast,  derfor  ligger  nu  Tyrus  hen  som  Niniveh  og 
Babylon,  som  Theben  og  Memphis,  de  skulle  til  de  seneste 
Slægter  være  et  talende  Vidnesbyrd  om,  at  Guds  Straffe- 
domme kunne  vel  tøve  og  forhales,  men  de  udeblive  ikke.  — 

Af  den  gamle  phøniziske  Herlighed,  som  har  udfoldet 
sig  her,  have  de  nyeste  Udgravninger  ikke  bragt  Synderligt 
for  Dagen.  Nogle  Sarkophager  ere  fundne,  men  de  synes 
at  være  fra  den  senere  græske  Tid.  — 

Atter  i  Tyrus.  som  tidligere  i  Haifa  gjorde  vi  et  Forsøg 
paa  at  komme  ombord  i  et  lille  Skib  og  seile  op  langs  den 
phøniziske  Kyst  til  Sidon,  men  heller  ikke  her  lykkedes  det. 
Denne  Gang  var  det  Skipperen,  som  var  Aarsag  deri,  idet 
han  havde  ladet  sit  Fartøi  saa  fuldt  med  Korn,  at  vi  ingen 
Plads  kunde  finde  til  at  anbringe  os  selv,  hvorfor  vi  atter 
maatte  sætte  fra  Borde,  ved  hvilken  Leilighed  vor  Middags- 
mad, som  vi  havde  ført  ud  med  os,  faldt  i  Vandet.  Tabet 
var  dog  ikke  større,  end  at  det  lod  sig  erstatte,  men  isteden- 
for  det  hurtigt  fremfarende  Skib  maatte  vi  nu  atter  bestige 
vore  langsomt  fremskridende  MuldjT:  for  at  komme  til  Sidon, 
hvortil  vi  brugte  over  ti  Timer.  Paa  en  dristig  hvælvet  Bro- 
bue kom  vioverLeontesfloden,  hvis  Bredder  vare  tæt  besatte 
med  store  blomstrende  Nerier.  Senere  kom  vi  forbi  det 
gamle  Sarepta,  hvor  vi  hilstes  af  endnu  et  ]Minde  fra  det 
gamle  Testamentes  Dage :  her  var  det,  at  Propheten  EHas 
fyldte  den  fattige  Enkes  Oliekrus  og  Meelkrukke  et  heelt  Aar 
igjennem  og  siden  kaldte  hendes  døde  Søn  atter  til  Live 
(1.  Kong.  17.).      Kun  en  Hoben  Stene    og   nogle  Cisterner 


303 


viste  os,  hvor  Byen  havde  staaet,  ellers  var  Alt  forsvundet. 
Ogsaa  andre  Steder  saae  vi  Spor  af  gamle  Byer,  som  nu 
ere  forsvundne,  og  oppe  i  Bjergene,  som  vi  stadigt  havde 
paa  vor  høire  Side,  findes  mangfoldige  Gravgrotter,  dog  uden 
Indskrifter.  Nu  er  her  eensomt  og  øde,  kun  Havet  vælter 
sig  mod  Kysten  med  samme  Bølgeslag  som  for  Aartusinder 
siden.  Det  blev  henad  Aften,  langsomt  sank  Solen  luende 
rød  i  det  guldblinkende  Hav,  men  allerede  stod  Fuldmaanen 
over  Bjergene  og  inden  en  halv  Time  havde  vi  klart  Maane- 
skin.  Stille  og  tankefulde  rede  vi  langs  den  eensomme  Hav- 
bred gjennem  det  gamle  Phønizierland. 

Saa  kom  vi  til  Si  don,  eller,  som  det  nu  kaldes,  Saida. 
Her  herskede  anderledes  Liv  og  Lystighed  end  i  det  stille, 
øde  Tyrus.  Vi  fik  Qvarteer  i  den  franske  Consulatsbygning, 
en  meget  omfattende  Bygning  med  vidtstrakte  Gaardsrum, 
Yaaningshuse,  Pakhuse  og  Oplagssteder.  En  Deel  af  den  er 
anvendt  til  Kloster,  hvori  der  er  et  Par  Franziskanermunke. 
En  Afdeling  franske  Soldater  vare  indqvarterede  i  samme 
Bygning,  de  talte  og  loe  med  ægte  fransk  Livlighed,  deres 
Officerer  vare  meget  villige  til  at  slaae  en  Passiar  af  med 
os.  Et  andet  Bekjendtskab,  som  vi  gjorde,  var  med  en 
arabisk  Kjøbmand  ved  Navn  Rizcalla,  efter  Sigende  den 
rigeste  Mand  i  Byen.  Han  talte  godt  ItaHensk  og  var  dansk 
Consul  i  Sidon,  hvorfor  han  modtog  os  med  stor  Glæde, 
thi,  som  han  sagde,  nu  havde  han  været  dansk  Consul  i  23 
Aar  og  hans  Fader  i  16  Aar,  og  dog  havde  Ingen  af  dem 
havt  Leiliohed  til  at  see  nogen  dansk  Mand.  Han  op- 
fordrede os  indstændigt  til  at  tilbringe  et  Par  Dage  i  hans 
Huus,  hvortil  vi  ogsaa  kunde  havt  stor  Lyst,  men  vor  Reise- 
plan tillod  os  ikke  et  saadant  Ophold.  Da  Blodbadet  i 
Damaskus  og  Libanon  fandt  Sted,  havde  han  med  stor 
Iver  taget  sig  af  de  flygtende  Maroniter;  han  viste  os  en 
Skrivelse    fra    en  maronitisk  Biskop  og  33  maronitiske  Høv- 

dinge,  hvori  disse  takkede  ham  hjerteligt  for  den  Bistand, 
som  han  havde  ydet  dem.  Ogsaa  hans  Hustru  maatte  vi 
hilse  paa;  hun  bar  to  svære  Armbaand,  som  vilde  have 
henrykt  en  Numismatiker,  de  vare  nemlig  sammensatte  af 
vægtfulde  Guldmønter  fra  Philip  af  Macedoniens  og  Alexan- 
der den  Stores  Tid. 

Sidons  Beliggenhed  ved  Havet  er  overordentlig  tiltalende, 
men  hvad  der  fornemmelig  giver  Byen  en  høi  Grad  af 
Skjønhed,  er  de  deilige  Frugthaver,  der  som  et  bredt  Bælte 
omgive  den.  I  jjaradisisk  Yppighed  voxe  her  Abrikoser, 
Granatæbler,  Figener,  Kirsebær,  Blommer,  dertil  store 
Morbærplantager  for  Silkeavlens  Skyld.  Her  er  Kjølighed 
og  Skygge,  de  friske  Vandløb  sprudle  frem  overalt  og  for- 
friske Luften.  Kommer  man  op  paa  Høiderne  bagved, 
har  man  en  henrivende  Udsigt  over  Byen,  som  ligger  om- 
krandset  af  sine  Haver,  og  foran  den  det  store  blaae  Hav. 

Stadens  Indbyggere  kunne  anslaaes  til  12,000,  hvoraf  en 
stor  Deel  ere  Christne.  I  det  sextende  Aarhundrede  har 
den  taget  et  stærkt  Opsving  under  den  dygtige  og  høit  be- 
gavede Emir  for  Druserne,  Fachreddin,  som  havde  oprettet 
et  uafliængigt  Fyrstendømme.  Han  lod  Havnen  istandsætte, 
knyttede  Handelsforbindelser  med  Vesten,  fornemmelig  Frank- 
rig, europæiske  Handelshuse  oprettedes  i  den,  og  Sidon  var 
ifærd  med  at  indtage  den  fremragende  Plads ,  som  nu 
Beirut  har  vundet.  Men  snart  faldt  al  denne  Herhghed 
sammen  igjen.  Fachreddin  nødtes  til  at  tilstoppe  Havnen 
af  Frygt  for  den  tyrkiske  Flaade,  selv  maatte  han  flygte  til 
Bjergene,  blev  fangen,  og  tilsidst,  80  Aar  gammel,  henrettet 
i  Constantinopel.  Sidon  kom  under  det  tyrkiske  Regimente, 
der  her  som  overalt  havde  Undertrykkelse  og  Fattigdom  i 
sit  Følge.  I  1837  blev  Byen  ødelagt  af  et  frygteligt  Jord- 
skjælv,  siden  har  den  vel  hævet  sig  noget  igjen,  og  dens 
overordentlige    frugtbare  Opland   kan    vel   give  den  en  Deel  ■ 

Uclførselsartikler,  men  Beirut  har  draget  liele  den  euro- 
pæiske Handel  til  sig  og  aldeles  stillet  Sidon  eller  Saida  i 
Skygge. 

Sidon  er  en  af  de  ældste  Byer,  Moderstad  til  Tyrus, 
den  omtales  saavel  i  Genesis  (10,15)  som  af  Homer,  medens 
ingen  af  disse  nævne  Tyrus.  Den  berømmes  saavel  for  sin 
udbredte  Handel  og  Sømagt  som  for  sin  Kunstfærdigbed, 
navnlig  i  Henseende  til  vævede  Tæpper  og  Metalarbeider ; 
Homer  nævner  oftere  „de  kunstfærdige  Sidonier".  Af 
Oldtidslevninger  findes  ligesaa  Lidet  her  som  i  Tyrus;  det 
Betydeligste  er  en  Deel  Gravkamre  i  Omegnen .  og  adskillige 
Sarkophager.  Vi  besøgte  et  Par  af  bine,  som  nyligt  vare 
komne  for  Dagen  ved  Franskmændenes  Udgravninger;  de 
indeholdt  Loftmalerier  i  ægyptisk  Stil,  men  Farverne  havde 
ikke  holdt  sig  nær  saa  godt  som  i  Ægyptens  tørre  Ørken- 
klima; ogsaa  antages  de  at  hidrøre  fra  en  meget  senere  Tid. 
De  fleste  af  disse  Gravkamre  vare  uden  Indskrift,  dog  fandtes 
saadanne  paa  Græsk  i  enkelte  af  dem.  —  Ude  i  Havnen 
rager  et  gammelt  Fæstningstaarn  i  Veiret  paa  en  lille  Klippeø, 
det  er  fra  Middelalderen,  men  Underbygningen  af  svære 
Qvadersteen  er  af  gammelphønizisk  Oprindelse. 

I  Sidon  toge  vi  Afsked  med  vor  engelske  Reisefælle, 
Mr.  Martin.  Han  var  en  hjertensgod  og  inderlig  from 
Mand,  som  jeg  oftere  havde  havt  Glæde  af  at  samtale  med. 
Det  Eneste,  som  jeg  kunde  udsætte  paa  ham,  var  det  ægte 
engelske  Reise-Hastværk,  hvormed  han  stedse  foer  frem  og 
derved  drog  os  Andre  med  sig.  Nu  indskibede  han  sig  i 
Sidon  for  at  seile  op  til  Beirut  og  derfra  tiltræde  Hjem- 
reisen. Jeg  tog  hans  hvide  Hest  i  Arv  efter  ham,  den  var 
stedse  gaaet  i  Spidsen  foran  vor  Karavane  og  havde  givet  denne 
et  pompøst  Udseende.  Vi  havde  et  overmaade  trættende 
Ridt  til  Beirut.  Veien  var  deels  meget  stenet,  deels  fuld 
af  dybt  Strandsand,    gjennem  hvilket  Heste  og  Muldyr    med 

H.  Scharliug:  En  rilgrimsfærd.  20 

Besvær  slæbte  sig  frem ;  vi  knude  nemlig  ikke,  som  vi  ellers 
pleiede,  ride  ud  paa  den  faste  Sandbund  lige  i  Havkanten, 
fordi  Søen  denne  Dag  var  altfor  urolig.  Af  og  til  rede  vi 
over  en  Bæk  eller  Flod,  som  fra  Libanon  løber  ud  i  Havet, 
dens  Bredder  vare  gjerne  smykkede  med  duftende  Nerier. 
Efter  ni  Timers  Ridt  nærmede  vi  os  endelig  Beirut.  Beisens 
Maal.  Veien  bøier  stærkt  indefter,  vi  komme  gjennem  en 
Ørken  af  rødligt  Sand,  til  Venstre  strække  sig  store  Oliven- 
skove langs  Libanon,  derefter  gjennem  en  stor  Pinieskov,  og 
endelig  ere  vi  i  Beirut. 

Den  Hurtighed,  med  hvilken  Beirut  i  Løbet  af  de  sidste 
Aartier  har  hævet  sig  i  Veiret,  vilde  selv  i  Europa  vække 
vor  Forbauselse,  men  i  Østerland  lyder  det  som  et  heelt 
Æventyr.  Thi  her,  hvor  ellers  Alt  langsomt  smuldrer  til 
Støv  gjennem  de  skiftende  Aarhundreder,  vil  man  næppe 
troe  sine  Øine  og  Øren  naar  man  erfarer,  at  denne  By  for 
tyve  Aar  siden  talte  15,000  Indbyggere,  for  ti  Aar  siden 
30,000,  og  nu  henved  100,000.  I  denne  By  har  da  ogsaa 
alt  Fremskridt  i  Orienten  samlet  sig,  europæiske  Kjøbmænd 
have  nedsat  sig  i  den,  den  er  bleven  Havnestad  for  Damascus, 
med  hvilken  Stad  den  er  bleven  forbunden  ved  en  ypperlig 
Landevei,  den  har  Handel  paa  alle  Middelhavets  Kyster, 
evangeliske  Missionsanstalter  ere  grundlagte  i  den  og  sprede 
Sandhedens  Lys  over  disse  Egne,  som  have  tilbragt  saa 
mange  Aar  i  Vantroens  eller  Overtroens  sørgelige  Tusmørke. 
Et  overordenthgt  broget  Liv  rører  sig  i  dens  Gader:  Ara- 
bere, Grækere,  Tyrker,  Maroniter,  Perser  og  Europæere 
blande  sig  mellem  hinanden  i  babylonisk  Sprogforvirring  og 
Maskerade  af  brogede  Costumer.  En  særegen  festlig  Glands 
erholdt  Staden  ved  de  franske  Expeditionstropper,  som  vare 
blevne  sendte  til  Syrien  paa  Grund  af  Blodbadet  i  Damascus 
og  Libanon,  og  som  netop  i  disse  Dage  vare  ifærd  med  at 
indskibe  sig  til  Hjemmet.       Tanken     herom    forøgede  deres 


307 

naturlige  Livsglæde,  overalt  hørtes  deres  lystig  Passiar  og 
munter  Sang.  Officererne  holdt  Champagnegilder  med  Sang 
og  Klang  til  langt  ud  paa  Natten.  Ude  paa  Rheden  laae 
de  mægtige  franske  Krigsskibe,  som  skulde  føre  dem  tilbage 
over  Middelhavet.  Dengang  var  Frankrig  endnu  paa  sin 
Magts  Høidepunkt,  den  første  Militærmagt  i  Europa,  og 
Synet  af  de  rødbuxede  franske  Soldater  var  det  Samme  som 
Synet  af  Seir,  Magt  og  Ære. 

Vi  udhvilede  os  en  halv  Snees  Dage  i  den  livligt  bevægede 
By,  og  det  kunde  vi  vel  have  behov  efter  Reisens  Anstræn- 
gelser  og  Strabadser.  Hvad  der  i  høi  Grad  bidrog  til  Op- 
holdets Behagelighed,  var  Bekjendtskabet  med  en  Landsmand, 
en  ung,  livsglad  Snedker,  ved  Navn  Løitved.  Han  havde 
bosat  sig  i  Beirut  og  kom  godt  frem,  navnlig  havde  hans 
smukke  Tegnetalent  skaffet  ham  en  Mængde  Bestillinger. 
De  nys  stedfundne  Uroligheder  i  Syrien  havde  vel  sat  ham 
noget  tilbage,  men  ikke  berøvet  ham  hans  freidige  Mod, 
han  arbeidede  ufortrødent  videre  og  havde  et  Snedkerværksted 
med  flere  arabiske  Svende.  Han  var  et  opvakt  Hoved,  talte 
Arabisk  og  Itahensk  med  stor  Færdighed,  uden  at  hans 
gode  Modersmaal  havde  taget  Skade  deraf.  Hos  ham  til- 
bragte vi  mangen  fornøielig  Aften,  hvor  Narghilen  (den 
tyrkiske  Pibe,  hvor  Tobakken  gaaer  igjennem  en  Vand- 
beholder) blev  sat  frem  for  os,  og  Samtalen  bevægede  sig 
muntert  og  let  i  Modersmaalet  snart  om  det  brogede  Liv, 
i  hvilket  vi  nu  færdedes,  snart  om  det  kjære  Hjem,  til 
hvilket  Tankerne  altid  stunde  i  det  Fjerne.  Han  skildrede 
med  Begeistring  alle  Beiruts  Herligheder,  det  frie  utvungne 
Liv,  Naturens  Skjønhed  og  det  deihge  Klima,  der  om 
Vinteren  er  mildt  og  behageligt,  om  Sommeren  svales 
ved  Havet  eller  de  kjølige  Vinde  fra  Bjergene.  Den  eneste 
Ubehagelighed  er  Chamsinen,  hvis  qvælende,  hede  Ørkenluft 
til  sine  Tider  ogsaa  kan  naae  herop. 

Ved  sin  frugtbare  Omegn  og  sine  store  Katurskjønlieder 
kan  Beirut  vel  friste  til  et  længere  Ophold.  Paa  den  af 
Libanons  Bjergkjæde  omkrandsede  Slette  ligger  den  ligesom 
et  Overflødighedshorn,  i  hvilket  Libanon  udgyder  alle  sine 
Herligheder,  og  Middelhavets  Bølger,  som  skylle  op  imod 
dens  Havnedæmninger,  er  den  store  Alfarvei,  som  sikkrer 
dem  en  hurtig  Afsætning.  Vin,  Olie ,  Korn  og  Trælast 
frembringes  i  rigeste  Overflod,  Silkeavlen  spiller  en  betyde- 
lig Rolle.  Byen  selv  har  Udseende  af  en  mægtig  Have, 
idet  kun  den  indre  Deel  er  tættere  sammenbygget,  de  vidt- 
strakte Forstæder  derimod  ere  spredte  i  de  store  Morbær- 
plantager,  hvis  Blade  tjene  til  Næring  for  Silkeormene. 
Den  rigt  dyrkede  Slette  hæver  sig  op  imod  Libanon,  som 
dog  ikke  reiser  sig  i  en  steil  Bjergvæg,  men  i  flere  Afsatser 
ligesom  Terrasser,  der  hæve  sig  over  hinanden,  indtil  ende- 
lig i  en  fjern  Baggrund  de  høieste  sneedækte  Toppe  hæve 
sig  oj)  mod  den  rene,  dunkelblaae  Himmel.  De  nærmere 
liggende  Afsatser  af  Libanon  ere  godt  opdyrkede,  en  Mængde 
Landsbyer,  hist  og  her  enkelte  Klostre,  sees  tydeligt  fra 
Beirut  skinne  i  Sollyset  oppe  paa  Libanon,  En  eien- 
dommelig  Skjønhed  frembyder  Pinieskoven  i  en  halv  Mils 
Afstand  fra  Byen.  Her  havde  de  franske  Soldater  opslaaet 
deres  Teltleir,  der  var  lystig  Militærmusik,  Omnibusser 
førte  Spadseregængerne  frem  og  tilbage,  det  var  heelt  euro- 
pæisk, medens  atter  de  slanke  Pinier  med  deres  flade 
Kroner,  det  rødlige  Ørkensand,  som  støder  lige  op  til 
Skoven,  det  dunkelblaae  Hav  og  fremfor  Alt  Libanons 
mægtige  Bjerge  vidnede  om,  at  vi  vare  i  en  fremmed 
Verdensdeel. 

Af  Phøniziens  blomstrende  Handelsstæder  bliver  da  Beirut, 
det  gamle  Berytus,  den  eneste,  som  .atter  har  begyndt  at 
røre  sig  i  et  kraftigere  Liv.  Men  efter  Berytus"  Marmor- 
paladser    søger  man  ligesaa  forgæves,    som    efter  Tyrus'  og 

Sidons  Søilerækker.  Tiden  har  bortskyllet  det  Altsammen. 
Alt  hvad  den  ivrige  Oldgransker  vil  finde,  er  nogle  Funda- 
menter i  Murene  og  Havnedæmningerne,  et  Par  Søilestumper 
og  maaskee  hist  og  her  et  Stykke  Mosaikgulv,  der  har  skjult 
sig  under  Sandet. 

I  de  senere  Aar  har  den  protestantiske  Mission  begyndt 
at  sætte  sig  fast  i  Beirut.  Der  fandtes  en  liden  evangeKsk 
Menighed  under  Ledelse  af  en  Pastor  Kramer;  den  talte 
80  Sjæle  og  besad  en  smuk  lille  Kirke,  hvor  skifteviis  holdtes 
fransk  og  tydsk  Gudstjeneste.  Tillige  var  der  oprettet  en 
Skole,  i  hvilken  Præsten  giver  Undervisning  i  Religion, 
Læsning,  Skrivning,  Regning  og  Geographi.  Lignende  smaae 
protestantiske  Menigheder  ere  oprettede  i  Jerusalem,  Smyrna 
og  Constantinopel,  de  understøttes  af  Preussen,  som  her  paa 
en  værdig  Maade  optræder  som  protestantisk  Stormagt. 
De  danne  Tilholdssteder  for  Missionen,  og  alvorlige  Øster- 
lændere  føle  sig  tiltalte  af  Protestantismens  Alvor  og  Eenfold. 
End  mere  virke  de  protestantiske  Diakonisseanstalter  i  Jeru- 
salem, Sidon  og  Beirut,  deres  Kjærlighedsgjerninger  i  Syge- 
pleie  og  L^ndervisning  gjøre  dybt  Indtryk  paa  Tyrkerne  og 
Araberne.  I  Beirut  havde  Diakonisserne  aabnet  en  Skole 
for  112  Piger,  for  Størstedelen  forældreløse  Børn  fra  Liba- 
non. Ogsaa  Englændere  og  Amerikanere  have  oprettet 
Skoler;  saaledes  havde  en  engelsk  Dame,  Mrs.  Bowen  Thomp- 
son, Aaret  i  Forveien  aabnet  en  Skole,  som  talte  150  Børn, 
ligeledes  Flygtninge  fra  Libanon.  Hun  fik  hertil  nogen  Hjælp 
fra  Missionen,  men  anvendte  for  en  stor  Deel  sin  egen 
Formue  derpaa. 

Det  Værk,  hvortil  Mrs.  Thompson  havde  lagt  Grunden 
i  1860,  er  senere  voxet  op  og  har  faaet  stor  Betydning  for 
Syrien.  Selv  døde  hun  under  et  Besøg  i  England  1870, 
men  hendes  Søster,  Mrs.  Mentor  Mott,  fortsætter  hendes 
Gjerning.       For  Tiden    existerer    der    23    britiske   Skoler    i 

Syrien,  som  tælle  1900  Børn  af  alle  Religioner,  meest  Pige- 
børn af  de  bedre  Stænder,  idet  Hovedbestræbelsen  er  rettet 
paa  at  udrive  de  østerlandske  Qvinder  af  den  Uvidenhed  og 
Ørkesløshed,  i  hvilken  de  som  oftest  voxe  op.  Skolerne 
findes  i  Beirut,  Damaskus,  Tyrus  og  Byerne  paa  Libanon; 
tre  af  dem  ere  BHndeskoler.  Vor  Landsmand,  Julius  Løitved, 
har  særligt  helliget  disse  Skoler  sin  Virksomhed. 

Her  i  Beirut  begyndte  vi  at  høre  Adskilhgt  om  hiint 
gruehge  Blodbad,  da  Druser  og  Tyrker  med  koldt  Blod 
myrdede  de  Christne.  Mrs.  Thompson  kunde  fortælle  os 
derom.  Qvinder  og  Børn  vare  komne  grædende  til  hende  og 
havde  klaget  deres  Nød,  at  de  havde  mistet  Fædre,  Mænd  og 
Brødre,  saa  at  de  nu  stode  aldeles  hjælpeløse.  Hun  havde 
trøstet  dem  med  med  at  forelæse  dem  af  Evangehet  Frelse- 
rens Ord:  „Kommer  til  mig.  Alle  I,  som  arbeide  og  ere  be- 
sværede, og  jeg  \^l  give  Eder  Hvile"  (Matth.  11,28)  og  de 
havde  undrende  lyttet  til  og  sagt,  at  shge  Ord  havde  de 
aldrig  før  hørt.  Men  da  hun  mindede  dem  om  Christi  Bud 
at  tilgive  sine  Fjender,  trak  en  gammel  Kone  en  blodig  Hue 
frem  fra  sit  Bryst  ograabte:  „Glemme!  Tilgive!  See,  denne 
Hue  er  dyppet  i  min  eneste  Søns  Blod  —  hvorledes  skulde 
jeg  da  glemme  og  tilgive!"  —  Store  Skarer  af  Flygtninge 
opholdt  sig  endnu  stedse  i  Beirut,  hvor  de  fik  en  Hden 
daglig  Understøttelse  af  Regeringen.  Nu  trak  Frankrig  atter 
sine  Tropper  tilbage,  og  det  hed  sig,  a^.  RoHgheden 
var  gjenoprettet  i  Libanon ,  dog  frygtede  de  for  at 
vende  tilbage  til  deres  Hjem,  hvor  desuden  Husene  vare 
nedbrændte  og  Morbærtræerne  fældede  og  dermed  for  lange 
Tider  deres  Erhverv  afskaaret  dem.  Om  Alt  dette  skulde 
vi  imidlertid  snart  faae  nærmere  Underretning,  da  vi  nemlig 
agtede  at  gjøre  en  Udflugt  til  Libanon,  Baalbek  og  Damaskus. 
Paa  vore  Forespørgsler,  hvorvidt  dette  lod  sig  gjøre,  blev 
der    svaret,     at     vi    som    Europæere  Intet     kunde    have    at 

frygte,  hvorfor  vi  da  uden  Betænkning  tiltraadte  Reisen  til 
Østens  Perle,  det  rige  Damaskus,  dog  ikke  ad  den  korteste 
Vei,  men  i  en  Bugtning  til  Siden  for  ogsaa  at  besøge  de 
kolossale  Ruiner  af  Baalbek. 


VIII. 

Libanon  og  Baalbek. 


Langs  med  Middelhavets  Kystland  strækker  Libanons 
mægtige  Bjergkjæder  sig  i  en  Høide  af  indtil  9000  Fod. 
Enkelte  af  dens  Toppe  ere  bedækkede  med  Snee  hele  Aaret 
igjennem  og  kunne  sees  af  de  Søfarende  langt  ude  i  Middel- 
havet, hvor  de  tone  frem  oppe  i  Luften  snarere  lig  Skyer 
end  Bjerge.  I  det  Indre  ere  disse  Bjergegne  rige  paa  stor- 
artede og  romantiske  Skjønheder,  brusende  Vandfald,  skum- 
mende Floder,  svimlende  Afgrunde,  store  Ødemarker,  medens 
de  atter  paa  andre  Steder  ere  opdyrkede  med  en  overordent- 
lig Flid,  navnlig  omkring  Byerne,  hvor  de  skraanende  Bjerg- 
sider ere  planerede  til  Terrasser,  som  ere  beplantede  med 
Morbærtræer  og  Vinstokke.  I  Meget  vil  den  Reisende  her 
erindres  om  Schweizeralperne,  her  er  Storhed  og  Vildhed, 
og  dog  atter  noget  ubeskriveligt  Venligt  og  Tiltalende  ved 
Bjergstæderne  og  deres  Frugthaver.  Men  de  brogede  Drag- 
ter, hvori  Menneskene  ere  klædte,  de  fremmede  Træarter, 
især  Morbærtræer,  Cypresser  og  Plataner,  de  pragtfulde  Ud- 
sigter over  Middelhavet,  og  endelig  den  dybe  blaae  Himmel, 
som  hvælver  sig  herover,  ville  snart  erindre  ham  om,  at  han 
befinder  sig  under  et  andet  Himmelstrøg  med  større  Skjøn- 
hed  og  Varme.  De  mægtige  Bjergmasser  hobe  sig  over 
hverandre  i  forskjellige  Afsatser,  indtil  de  naae  Sneeregionen, 
nede  i  Dalene  udfolder  derimod   en  stor  Yppighed  af  Frug- 

ter  og  skjønne  Træsorter  sig.  Derfor  sagde  ogsaa  de  arabiske 
Digtere  om  Libanons  Bjerg,  at  det  bærer  Vinteren  paa  sit 
Hoved,  Foraaret  paa  sine  Skuldre,  medens  Sommeren  slumrer 
ved  dets  Fod  nede  ved  Middelhavet.  Særlig  Navnkundighed 
have  de  berømte  Cedre  vundet,  som  voxe  i  en  l^etydelig 
Høide,  hvor  ellers  den  store  Trævæxt  ikke  naaer  hen.  Deres 
Antal  anslaaes  nu  til  3  å  400,  en  liden  Rest  af  de  herlige 
Skove,  som  i  Oldtiden  bedækkede  største  Delen  af  Bjergets 
Sider*).  Et  Par  af  disse  Træer  have  en  overordentlig 
Tykkelse,  40  Fod  i  Omkreds  og  en  Høide  af  90  Fod,  og 
da  Cederen  voxer  meget  langsomt,  er  det  ikke  utænkeligt, 
at  deres  Alder  kunde  række  op  til  Salomons  Dage,  og  de 
saaledes  kunde  være  samtidige  med  liine  Cedertræer,  som 
fra  Libanon  førtes  ned  til  Jerusalem,  for  at  anvendes  ved 
Templets  og  Kongeborgens  Bygning. 

Navnet  Libanon  betyder  „det  hvide  Bjerg",  hvad  enten 
nu  Snemasserne  paa  dets  Toppe  eller  de  hvide  Kalksteens- 
masser,  hvoraf  det  er  dannet,  har  givet  Anledning  til  dette 
Navn;  dog  er  det  sidste  det  rimeligste,  da  Sneen  for  en 
stor  Del  smælter  bort  om  Sommeren.  Det  dannede  Nord- 
grændsen  for  det  forjættede  Land  (Josva  l,^).  Moses  bad 
forgæves,  at  han  maatte  drage  hen  og  skue  det  (5  Mos.  3, 05). 
hans  Bøn  blev  ikke  opfyldt.  Og  for  Israels  senere  Propheter 
og  Sangere  bliver  Libanon  tilligemed  Karmel  og  Thabor 
Udtryk  for  Herlighed  og  liflig  Ynde.  I  Høisangen  sammen- 
ligner Salomon  sin  Elskede  med  Strømme  fra  Libanon  (4.^^) 
og  siger,  at  hendes  Klædebon  dufter  som  en  Duft  fra  Liba- 
non; Propheten  Hosea  sammenhgner  det  omvendte  Israel 
med    Vin    fra    Libanon    (14,  §),     og    naar    Jesaias    skildrer 


*)  Nyere  Reisende  paastaae  dog,  at  der  i  de  nordligere  Egne 
Libanon  endnu  skulle  findes  udstrakte  Cederskove. 

Jubelen  og  Glæden  i  Gudsrigets  Herlighed,  da  siger  han, 
at  Libanons  Herlighed  er  givet  det  (35, 2). 

Ligeoverfor  Libanon  reiser  Antilibanon  sig  og  lober 
parallelt  med  hint.  Dets  sydHge  Punkt  er  Hermon,  hvis  snee- 
dækte  Top  sees  vide  omkring,  hvorfor  det  af  den  nuværende 
Befolkning  har  faaet  Navnet  Bschehel  es  Sheikh  d.  e.  Bjerg- 
høvdingen. Ved  Hermons  Fod  have  Jordanskilderne  deres 
Udspring,  medens  Floden  Leontes  bryder  sig  Vei  gjennem 
Libanon  mod  Vest  ud  i  Middelhavet,  Orontes  stræber  mod 
Nord,  og  endelig  Pharphar  eller  Barada  vender  sig  mod  Øst 
og  vander  Frugthaverne  om  Damaskus.  —  Midt  imellem 
Libanons  og  Antilibanons  høie  Bjergkjæder  Hgger  en  herlig 
Alpedal  i  3000  Fods  Høide  over  Havet,  henved  to  Mil  bred 
og  et  Par  Dagsreiser  i  Længden,  det  er  Cølesyrien  d.  e.  det 
hule  Syrien.  I  Oldtiden  var  det  befolket  med  store  og 
blomstrende  Stæder,  nu  ligger  det  ganske  øde,  dets  herlige 
Græsning  tjener  til  Tumleplads  for  omvankende  Nomade- 
flokke.  Midt  paa  denne  Slette  rage  Baalbeks  kolossale 
Tempelruiner  op  og  skues  i  lang  Afstand  som  et  tilbageladt 
Minde  om  Oldtidens  Pragt  og  Vælde.  Kommende  fra  Beirut 
maa  man  først  overskride  Libanons  Bjergpasse,  dernæst  stige 
ned  i  Cølesyrien  eller  Bekaå,  som  det  nu  kaldes,  saa  atter 
arbeide  sig  over  Antilibanon,  og  da  først  kommer  man  til 
Damaskus,  siden  til  de  store  Sletter  om  Euphrat. 

Libanons  Beboere  ere  Maroniter  og  Druser,  desforuden 
Grækere,  Muhamedanere;  Antallet  sættes  i  det  Hele  til 
mellem  3  og  400,000.  Saa  forskjellige  som  Religionerne  ere, 
mødes  de  dog  Alle  i  den  samme  Uvidenhed,  Overtro  og 
Fanatisme,  som  ideligt  fremkalder  blodige  Sammenstød, 
navnlig  mellem  Maroniter  og  Druser.  Disse  ere  af  samme 
Folkestamme,  nemlig  den  syrisk-arabiske,  hvad  der  lægger 
sig  for  Dagen  i  samme  arabiske  Dialekt,  som  tales  af  begge, 
ligesom  der  heller  ikke  er  synderhg  Forskjel  i  deres  Character 

og  Levevis,  men  Religionen  har  lagt  en  dyb  Kløft  mellem 
dem.  Maroniterne  ere  Christne,  de  ere  en  af  hine  besynder- 
lige Forsteningsformer,  der  i  den  græske  Kirke  ere  blevne 
staaende  som  Vidnesbyrd  om  gamle,  for  Aarhundreder  siden 
førte  kirkelige  Stridigheder.  De  vare  fra  først  af  Mono- 
theleter  d.  e.  holdt  for,  at  der  i  Jesus  Christus  kun  var 
een  Villie,  medens  den  orthodoxe  Kirke  vedtog,  at  ligesom 
der  er  to  Naturer,  saaledes  ogsaa  to  Villier  i  Christus.  Dog 
have  de  senere  opgivet  dette  Stridsj^unkt,  idet  de  nemlig  1182 
ere  blevne  unerede  med  den  romersk-katholske  Kirke  paa 
de  Vilkaar,  at  de  skulde  ansee  Paven  for  deres  Overhoved, 
antage  de  romersk-katholske  Dogmer,  men  beholde  deres 
særegne  Gudsdyrkelse  i  det  gammelsyriske  Sprog,  som  rigtig- 
nok Ingen  af  dem  længer  forstaaer,  faae  Nadveren  uddeelt 
under  Brøds  og  Vins  Skikkelse,  og  endelig  skulle  deres 
Præster  være  gifte.  De  staae  under  sex  Biskopper,  af  hvilke 
den  øverste  er  Patriarch  for  hele  deres  Kirkesamfund.  Deres 
Christendom  staaer  imidlertid  paa  lige  saa  lavt  Trin  som 
hos  de  fleste  østerlandske  Christne,  idet  de  næsten  aldrig 
høre  Prædiken  eller  Udlægning  af  Guds  Ord.  Deres  Antal 
er  mellem  2  og  300,000,  de  boe  fornemmelig  i  den  nordlige 
Del  af  Libanon,  dog  finder  man  ogsaa  Enkelte  af  dem  i 
Aleppo,  Damaskus  og  Kairo.  De  ere  et  flittigt  og  vind- 
skibehgt  Folk,  som  med  Iver  drive  deres  Silke-  og  Vinavl. 
De  staae  under  egne  Sheiks  og  have  tildeels  bevaret  deres 
Uafhængighed,  men  maa  dog  betale  Tribut  til  Tyrkerne.  — 
I  den  sydlige  Del  af  Libanon  bo  Druserne,  hvis  Oprindelse 
og  ReHgion  i  lange  Tider  har  været  en  Gaade,  indtil  man 
endelig  i  nyeste  Tid  har  vundet  nærmere  Oplysning  om  dem. 
De  synes  at  være  opstaaede  paa  Korstogenes  Tid  ved  en 
Sammenblanding  af  forskjellige  muhamedanske  Sekter.  De 
tilbede  en  ægyptisk  Chalif  El  Hakem,  i  hvem  de  tro,  at  en 
særlig  Incarnation  af  Guddommen  har  fundet  Sted,   skjøndt 

Historien  skildrer  ham  som  en  halvforrykt  Tyran,  der  lod 
mange  Tusinder  af  sine  Undersaatter  myrde.  Nærmere  Kund- 
skab herom  besidde  dog  kun  de  Indviede,  medens  de  Uind- 
viede nok  slet  Intet  vide.  løvrigt  synes  de  ikke  at  lægge 
særdeles  Vægt  paa  deres  religiøse  Ideer,  de  have  ingen  sær- 
egen Gudstjeneste  og  forrette  deres  Bønner  snart  i  Moskeer 
og  snart  i  Kirker,  som  det  kan  træffe  sig.  De  ere  et  dygtigt, 
arbeidsomt  Folk  med  en  vis  Ridderlighed  i  deres  Optræden 
og  have  bestaaet  mangen  dristig  Kamp  for  at  hævde  deres 
Uafhængighed  overfor  Tyrkerne.  Med  Forsæt  holde  de  deres 
Veie  i  den  sletteste  Stand,  for  at  gjøre  Adgangen  til  deres 
Byer  og  Borge  saa  vanskelig  som  mulig.  De  kunde  ogsaa 
i  Forening  med  Maroniterne  leve  et  lykkeligt  Liv  i  disse 
skjønne  Bjergegne,  om  ikke  begge  Folk  bare  et  dødeligt  Had 
til  hinanden.  Idehgt  gjøre  de  lumske  Overfald  paa  hinanden: 
snart  er  det  Maroniterne,  som  gjøre  et  pludseligt  Indfald  paa 
Drusernes  Omraade  og  hærge  og  plyndre,  og  snart  er  det 
Druserne,  som  øve  Gjengjæld  med  Rov  og  Mord.  Aaret 
forinden,  i  Sommeren  1860,  havde  Druser  i  Forening  med 
Kurder  og  Tyrker  anrettet  hint  forfærdelige  Blodbad  ikke 
blot  paa  Maroniter,  men  ogsaa  paa  de  syriske  og  armeniske 
Christne  i  Libanon  og  Damaskus,  hvorom  det  blotte  Rygte 
havde  fyldt  Europa  med  Rædsel  og  Forbittrelse,  uden  at  det 
dog  herved  havde  ladet  sig  opskrække  af  sin  politiske  Døs 
til  at  tage  Straf  over  Udaadsmændene  eller  sørge  for  Til- 
veiebringelsen  af  en  bedre  Tingenes  Tilstand. 

Saaledes  vare  de  Egne  og  Folk,  gjennem  hvilke  vi  nu 
skulde  drage  vor  Yei  til  Damaskus.  Freden  var  gjenoprettet, 
for  os  personUg  var  der  ingen  Fare  at  frygte.  Men  vi  skulde 
faae  nok  af  Ødelæggelsens  Vederstyggelighed  at  see,  som 
skulde  tjene  os  til  end  stærkere  Bevis  for,  at  al  den  Rig- 
dom og  Frugtbarhed,  hvormed  Naturen  udstyrer  saa  lykke- 

lige  Egne,  hjælper  Intet,  naar  de  Djævle,  som  tage  Bolig  i 
Menneskehjertet,  slippe  løs  og  uhindret  faae  Lov   at  rase.  — 

En  halv  Snees  Dage  udhvilede  vi  os  i  Beirut,  saae 

ud  over  Middelhavets  Bølger,  der  vuggede  sig  i  et  gyldent 
Sollys,  eller  lode  vort  Bhk  glide  opad  Libanons  grønkkedte 
Sider,  fra  hvilke  mangfoldige  Landsbyer,  og  snart  et  maro- 
niti^k  Kloster,  snart  en  drusisk  Borg  tittede  frem,  eller  vi 
blandede  os  i  det  brogede  Folkeliv  paa  Beiruts  Gader,  be- 
tragtende al  den  Travlhed,  som  rørte  sig.  Saa  havde  vi 
atter  samlet  friske  Kræfter  og  dreves  atter  frem  af  den  Uro, 
som  stedse  er  over  den  Reisende,  til  at  søge  nye  Egne  og 
Forhold. 

Vort  Reiseselskab  var  betydeligt  svundet  ind,  det  bestod 
nu  kun  af  Valdemar  Schmidt,  den  tydske  Dr.  Reincke  og 
mig.  Som  Dragoman  og  Fører  beholdt  vi  Ungareren  Frands, 
der  følte  ligesaa  lidt  Lyst  til  at  sye  Støvler  i  Beirut  som  i 
Jerusalem  og  derfor  strax  var  rede  til  en  ny  Fart  „over  de 
høie  Bjerge".  Det  halvt  kammeratlige  Forhold,  hvori  han 
fra  første  Færd  havde  stillet  sig  til  os,  gik  nu,  da  den  noget 
stive  og  alvorlige  Englænder,  Mr.  Martin,  var  borte,  over  til 
udeelt  Fortrolighed,  navnlig  overfor  Dr.  Reincke,  som  var  i 
Besiddelse  af  ægte,  tysk  Gemytlighed.  Da  vor  Ungarer  var 
et  lystigt  og  forslagent  Hoved,  bragte  denne  underlige  Sammen- 
blanding af  Venskab  og  Tjenerskab  mig  ikke  sjeldent  Hol- 
bergs Henrik  i  Erindring  og  var  mig  ofte  til  stor  Moro. 

Vi  maatte  forskaffe  os  et  Telt,  thi  oppe  i  Bjergene  var 
det  for  koldt  at  overnatte  under  aaben  Himmel,  og  med 
Palæstinas  gjæstfrie  Klostre  var  det  nu  forbi.  Ogsaa  en 
Deel  Kjøkkenredskaber  maatte  vi  fore  med  os,  Frands  skulde 
være  vor  Kok.  Teltet  med  samt  den  øvrige  Bagage  blev 
pakket  paa  et  stærkt  Muldyr;  selv  leiede  vi  os  Heste 
hos  de  tyrkiske  Politisoldater,  som  skaffede  sig  en  liden  Bi- 
fortjeneste   herved.      Frands    tik    en    ildfuld    arabisk  Hingst, 

som  slog  baade  forud  og  bagud,  men  hvilken  han  tumlede 
stolt  som  en  ungarsk  Husar;  jeg  priste  min  Lykke  ved 
at  komme  op  paa  Ryggen  af  en  ^fransk  Hest,  et  fromt 
og  taalmodigt  Dyr,  som  uden  at  gjøre  Vanskeligheder 
bar  mig  henad  de  jævne  Sletteveie.  men  som  rigtignok  lod 
til  at  blive  overmaade  betænkelig,  da  vi  kom  ind  paa  Liba- 
nons stenede  Bjergstier.  Doctoren  red  en  sort  Hingst,  der 
var  noget  til  Aars,  og  hvilken  vi  derfor  efter  dens  Rytter 
kaldte  „den  gamle  Doctor",  ikke  fordi  Rytteren,  men  fordi 
Hesten  var  gammel.  Men  Doctoren  og  Frands  maatte  paa 
det  Omhyggeligste  undgaae  hinanden,  thi  ved  enhver  Til- 
nærmelse yttrede  de  tvende  Hingste  en  ])rændende  Lyst  til 
at  fare  imod  hinanden  i  en  forbittret  Kamp  om  Tilværelsen, 
i  hvilken  vi  Alle  nærede  Frygt  for,  at  ,,den  gamle  Doctor" 
vilde  bukke  under  for  dens  yngre  og  kraftigere  Modstander. 
Med  Hensyn  til  Klædedragten  gjorde  vi  den  Forandring, 
at  vi  istedenfor  vore  europæiske  Hatte,  som  vi  hidtil  uhin- 
dret havde  baaret,  anlagde  den  tyrkiske  Fez,  den  røde  Hue 
med  blaa  Dusk.  Dette  gjorde  vi  af  Hensyn  til  den  Stem- 
ning, som  muligvis  endnu  kunde  herske  i  Damaskus,  thi 
ligesom  Englænderne  ansee  Hatten  for  deres  Frihedstegn, 
hvilket  de  for  ingen  Pris  ville  opgive,  saaledes  er  der  intet 
europæisk  Klædningsstykke,  der  i  [den  Grad  vækker  Muselmæn- 
denes  Harme  og  Forbittrelse,  som  netop  vore  runde  Hatte, 
løvrigt  var  vor  Klædedragt  blevet  noget  medtaget  og  den, 
forbedredes  ikke  under  de  Strabadser,  som  vi  maatte  under- 
kaste os  inde  mellem  Bjergene,  saa  jeg  troer,  at  det  var 
ikke  saa  ganske  uden  Grund,  at  Frands  herinde  istemmede 
det  tydske  Yers: 

„Konnte  doch  die  Mutter  wissen, 
Wie  wir  in  der  Fremde  sind, 
Unsere  Schuhe  sind  zerrissen, 
Durch  die  Hosen  pfeift  der  "Wind". 

Heldigvis  holdt  Legemet,  som  er  mere  end  Klæderne, 
Strabadserne  bedre  ud,  saa  at  vi  vendte  sunde  og  karske 
tilbage  fra  vor  Udflugt. 

Torsdag  Morgen  den  4.  Juni  brød  vor  lille  Karavane 
op  fra  Beirut,  ledsaget  af  de  uundværlige  Mukkarer,  som  tra- 
vede til  Fods  bagefter.  Det  første  Stykke  Vei  var  en  ud- 
mærket Chaussée,  Begyndelsen  af  den  Landevei,  som  nu 
forbinder  Beirut  med  Damaskus.  Et  fransk  Compagni  havde 
anlagt  den,  Arbeidet  var  bleven  afbrudt  af  UroKghederne  i 
Bjergene,  saa  Veien  strakte  sig  kun  nogle  Mil.  Senere  er 
den  bleven  fuldført,  og  nuomstunder  kjører  man  i  Diligence 
mellem  Beirut  og  Damaskus.  Saavidt  var  man  endnu  ikke 
kommen  dengang,  men  allerede  det  at  ride  henad  en  bred 
og  god  Chaussée  var  os  noget  aldeles  Uvant  og  høist  For- 
underligt i  Østerland.  I  mægtige  Vindinger  snoer  Veien  sig 
op  ad  Bjerget,  som  her  paa  Vestsiden  ud  mod  Havet  i  det 
Hele  er  veldyrket  og  bebygget  med  mange  Landsbyer.  I 
en  Khan  høit  oppe  paa  Bjerget  holde  vi  Middagsrast  og 
have  herfra  en  glimrende  Udsigt  over  Beirut,  som  nu 
ligger  dybt  under  os,  og  Middelhavet.  Jeg  mindes  intet- 
steds ellers  at  have  skuet  ud  over  Havet  fra  en  saa  betyde- 
lig Høide  i  dets  umiddelbare  Nærhed.  Middelhavet  reiste 
sig  i  Veiret  som  en  uhyre  blaa  Mur,  og  de  mægtige  franske 
Orlogsmænd,  som  laae  nede  paa  Kheden,  toge  sig  herfra  ud 
som  smaa  Nøddeskaller. 

Vi  rede  nu  ind  i  Dalene  mellem  Bjergene,  som  i  vidt- 
strakte Terrasser  hæve  sig  over  hinanden.  Dagen  var  hed, 
men  det  luftede  frisk  fra  Havet  og  oppe  fra  Snetoppene. 
Vi  mødte  flere  Hold  af  franske  Soldater,  som  tilraabte  os  et 
muntert  bon  voyage !  og  lystigt  marscherede  videre,  thi  for 
dem  gik  det  jo  hjemefter.  Nede  fra  Skibene  hørte  vi  det 
dundrende  Drøn  af  Kanonerne,  som  signahserede  Indskib- 
ning  og  Afreise.     Endnu  langt  inde  i  Libanon  hilste  Bjerg- 

boerne  os  med  et  arabisk-fransk  bonjoitrl  —  det  var  deres 
sproglige  Udbytte  af  den  franske  Indqvartering.  —  Efter 
syv  Timers  Ridt  hørte  den  gode  Chaussée  pludselig  op  for 
et  Stykke;  Doctoren  og  jeg,  som  vare  blevne  skilte  fra  vore 
Reisefæller,  befandt  os  alene  paa  en  ufremkommelig  Vei- 
strækning,  hvor  vi  frygtede,  at  vore  Heste,  der  syntes  aldeles 
uvante  til  Sligt,  skulde  brække  Benene.  Nogle  Bønder,  som 
kom  os  i  Møde  med  deres  Lastdyr,  skjældte  os  ud,  fordi 
vi  hverken  turde  rykke  frem  eller  tilbage.  Situationen 
var  vanskelig ,  da  vi  slet  ikke  kunde  gjøre  os  forstaae- 
lige  for  dem.  Heldigvis  kom  vore  egne  Mukkarer  til 
med  Pakdyret,  og  det  lykkedes  os  at  klare  denne  vanskelige 
Passage. 

Ud  paa  Eftermiddagen  naaede  vi  Toppen  af  Libanon : 
vi  vendte  os  tilbage  for  endnu  engang  at  have  det  prægtige 
Syn  over  Middelhavet,  der  langt  ude  forsvandt  i  Taage  og 
Skyer  og  gik  i  Eet  med  Himlen.  Derpaa  gik  det  atter  fremad 
og  pludselig  —  hvad  er  det?  er  Middelhavet  kommet  om 
paa  den  anden  Side  af  Libanon  for  paa  Ny  at  træde  os  i 
Møde?  Eller  hvad  er  det  forude,  som  glimrer  og  flammer 
i  et  rødligt  Skær  som  et  Lyshav?  —  Det  er  ikke  Vand, 
men  Land:  det  er  Cølesyriens  udstrakte  Alpedal,  som  ved 
en  Omdreining  af  Veien  uventet  viser  sig  for  os  og  ovre 
paa  den  anden  Side  Antilibanon,  Alt  straalende  og  skinnende 
i  det  gyldne  Sollys.  Nu  gaaer  det  rask  ned  ad  Bjerget, 
mangfoldige  Kilder  springe  frem  og  risle  som  Smaabække 
over  Veien  og  væde  Hestenes  Fødder;  deres  krystalklare 
Vand  friste  os  ideligt  til  at  slukke  Tørsten,  som  imidlertid 
under  Eftermiddagens  Hede  stedse  vaagner  paa  Ny.  Den 
sidste  Nedstigning  af  Bjerget  er  meget  besværlig  og  gaaer 
langsomt  for  sig,  men  saa  komme  vi  ned  paa  Sletten,  og 
der  gaaer  det  i  lystigt  Trav  henad  de  bløde  Muldstier,  indtil 
Solen   nærmer  sig  sin  Nedgang,   og  vi  standse  foran  en  lille 

Landsby  efter  tolv  Timers  Ridt.  Men  bar  Ridtet  over  Bjer- 
gene været  besværligt  og  trættende,  da  opveies  Alt  dette 
af  det  liflige  Øieblik,  da  der  gives  Signal  til  Opbrud,  og 
man  springer  af  Hesten  og  øieblikkelig  kaster  sig  i  det 
bløde  Grønsvær,  for  ret  af  Hjertens  Lyst  at  strække  de 
mødige  Lemmer.  Teltet  bliver  reist,  Aftensmaden  laves 
istand;  rundt  om  os  have  vi  Hermons  og  Libanons  sneedækte 
Toppe,  og  over  hele  Naturen  er  der  en  ophøiet  Stilhed, 
som  man  kun  vil  træffe  den  i  en  saadan  afsides,  fra  Verdens 
Larm  bortgjemt  Alpedal. 

Næste  Morgen  ved  Solopgang  vare  vi  beredte  til  at 
drage  videre  op  til  Baalbek.  Ved  at  skue  ud  over  den  friske 
grønne  Dal  i  den  aarle  Morgenstund,  sang  det  inden  i  mig: 

Aldrig  fra  de  grønne  Sale 
Vandrer  jeg  til  Staden  ind, 
Skilt  fra  Høider  og  fra  Dale, 
Skilt  fra  Lys  og  lette  Vind. 

Seer  du  Floden  hist,  der  iler, 
Bruser  mod  det  store  Hav! 
Dristig  den  i  Solen  smiler, 
Skjøndt  den  vandrer  mod  sin  Grav. 

Samler  Hjorden!  vi  vil  reise, 
Bryder  Teltets  Bolig  ned! 
Hurtigt  skal  det  atter  kneise 
Paa  et  nyt  og  ukjendt  Sted.  *) 

Om  nogensteds,  saa  maatte  denne  Sang  vel  passe  her 
i  Cølesyriens  Alpedal,  hvor  Græsset  vifter  frit  i  Vinden  og 
en  omvankende  Beduinflok  i  nogle  faa  Dage  reiser  sin  flyg- 
tige Teltleir.  Som  to  stolte  Mure  hæve  Libanon  og  Anti- 
libanon  deres  Bjergmasser  lige  over  for  hinanden,  de  øverste 
Toppe  vare  dækkede  med  Snee.  Vor  Karavane  bevægede  sig 
i  nordøstlig  Retning,  da  Baalbek  ligger  nordligere  end  Linien 

*)  C.  Hauch. 

mellem  Beirut  og  Damaskus.  Vi  vare  nu  i  en  Høide  af 
"3000  Fod  over  Havet,  og  det  kunde  vi  kjende  paa  de  en- 
kelte Kornmarker,  som  vi  kom  forbi,  der  her  endnu  (det 
var  den  fjerde  Juni)  stode  grønne,  medens  der  i  Palæstina 
alt  var  høstet. 

Henimod  Kl.  8  kom  vi  forbi  en  større  By,  det  var 
Zahleh.  Det  er  den  betydeligste  Stad  i  Bekaå,  og  den  talte 
flere  Tusind  Indbyggere,  lutter  græske  Christne.  Ogsaa 
denne  By,  liggende  op  ad  Bjergets  Skraaning,  med  snee- 
dækte  Toppe  længere  tilbage,  kaldte  mig  levende  de  schwei- 
zerske Landsbyer  i  Erindring  —  dog  snart  skulde  vi  sørge- 
ligt erindres  om,  at  vi  vare  i  det  retsløse  Østerland.  De  aller- 
fleste af  Byens  Huse  vare  nedbrændte  og  laae  i  Ruiner,  de 
rige  Frugthaver  omkring  den  dannede  en  skærende  Mod- 
sætning til  denne  Elendighed.  Imod  de  flittige  og  vind- 
skib elige  Indbyggere  i  denne  By  havde  de  rovgridske  Druser 
rettet  deres  Angreb,  de  Christne  havde  samlet  sig  til  Mod- 
stand, og  det  var  lykkedes  dem  at  slaae  Angrebet  tilbage. 
Men  snart  kom  Druserne  igjen  i  forøget  Antal,  en  Hoben 
Tyrker  havde  forenet  sig  med  dem,  og  nu  bleve  de  Christne 
slagne.  Mændene  bleve  nedhuggede  hver  og  Een,  som  det 
ikke  lykkedes  at  undflye^til  Bjergene,  og  Byen  stukken  i 
Brand.  Og  nu  udbredte  Røverskaren  sig  som  en  ødelæggende 
Bjergstrøm  over  alle  Smaabyerne  rundt  omkring;  hele  dette 
District,  som  talte  henved  15000  Indbyggere,  og  udmærkede 
sig  ved  Velstand,  blev  lagt  øde.  Dette  var  skeet  et  Par 
Dage,  før  Blodbadet  i  Damaskus  fandt  Sted. 

Den  øvrige  Formiddag  gik  det  henover  Sletten  i  jævn 
Eensformighed.  Længselsfuldt  speidede  vi  udover  den  grønne 
Slette,  om  ikke  snart  vor  Heises  Maal  skulde  vise  sig. 
Endelig  Kl.  henimod  Fire  om  Eftermiddagen  saae  vi  Ruin- 
masser hæve  sig  imod  os,  enkelte  store  Søiler  hævede  sig  i 
eensom  Majestæt  over  de  lavere  Bygninger :  det  var  Baalbek, 

H.  ScharliiiR.     En  rilgrimsfærd.  01 

Solstaden  med  sine  pragtfulde  Templer,  Oldtidens  Heliopolis. 
Vi  tik  vort  Telt  opslaaet  ligeoverfor  Ruinerne,  saa  at  man 
kunde  ligge  inde  i  Teltet  og  gjennem  den  aabne  Teltdør 
betragte  dem.  Den  Dag  var  jeg  altfor  træt  til  nøiere  at 
undersøge  dem,  jeg  nøjedes  med  at  vandre  henover  de  ud- 
strakte Tomter  og  tage  et  flygtigt  Overblik.  Men  hele 
den  næste  Dag  vilde  vi  tilbringe  her,  og  da  kunde  man 
med  friske   Kræfter  hengive    sig  til  det  storartede  Skue. 


L.uilbuk. 

Det  nuværende  Baalbek  er  en  lille  By  med  et  Par 
Tusind  christne  Indbyggere.  Det  havde  fristet  samme  Skæbne 
som  Zahleh,  Munkene  i  Klosteret  vare  blevne  nedhuggede  af 
Druserne,  og  Stedets  øvrige  Indbyggere  deels  dræbte,  deels 
forjagede.  —  Hvad  der  giver  Stedet  en  eiendommelig  Skjøn- 
hed,  ere  de  rislende  Vandløb,  som  hidrøre  fra  herlige  Kilde- 
væld og  fremkalde  en  rig  Plantevæxt.  Til  den  tørre  og 
stenede  Slette,  over  hvilken  vi  i  de  sidste  Timer  havde  redet, 
dannede  denne  Friskhed  fra  det  sprudlende  Vand,  de  skygge- 
fulde Buske  og  Træer  en  vederkvægende  Modsætning.  En 
gammel  Moskee  stod  der  ene  og  forladt,  dens  lange  Søile- 
rækker  afgave  et  smukt  Perspektiv  for  den,  som  vilde  ud- 
hvile sig  under  det  skyggefulde  Kastanietræ  foran  den. 

Dog  Høiborgen,  den  gamle  A kropolis  med  sine  colos- 
sale  Tempelruiner  vinker  os  til  sig.  Disse  ere  de  eneste 
Levninger  fra  Oldtiden,  Alt  det  Øvrige  er  —  paa  et  lille 
rundt  Tempel  med  korintliiske  Søiler  nær  —  forsvundet. 
Men  disse  Tempelruiner,  som  have  kunnet  overleve  Belei- 
ringer,  Ildebrande  og  Jordskjælv,  ere  da  ogsaa  nogle  af  de 
største  og  pragtfuldeste,  som  ere  bevarede  os  fra  Oldtiden. 
Det  er  Foreningen  af  gammelasiatisk  Storhed  og  Masseagtig- 
hed  med  græsk-romersk  Pragt  og  Skjønhedsfylde,  som  her, 
i  al  Fald  ved  det  første  Syn,  inden  en  roligere  Kritik  faaer 
Lov  til  at  gjøre  sig  gj ældende,  virker  overvældende  paa  Be- 
skueren. Og  netoji  den  Eensomhed  og  Forladthed,  hvori 
de  her  befinde  sig  paa  den  øde  Slette,  umiddelbart  foran 
Antilibanons  tause  Bjerge,  kan  kun  forstærke  dette  Lidtryk. 
De  staae  her  som  kæmpemæssige  Gjenfærd  fra  en  svunden 
Oldtid,  af  hvis  svulmende  Livskraft  og  Skjønhedsfølelse  der 
endnu  hviler  et  sidste  Gjenskin  over  dem.  De  omvankende 
Araberhorder,  som  ikke  kunne  forklare  sig  disse  Bygningers 
Oprindelse,  holde  for,  at  det  er  Ørkenaanderne ,  Dschins, 
som  have  opført  dem,  thi  Menneskehænder  vilde  være  altfor 
svage  dertil. 

Det  er  tvende  Templer,  som  vi  her  have  for  os,  hvoraf 
det  største  synes  at  have  været  helliget  Solguden,  det  mindre, 
liggende  Syd  for  hiint.  Himmelguden  eller  den  romerske 
Verdensgud,  Jupiter,  Begge  ere  byggede  af  den  hvide 
Kalksteen,  som  er  brudt  i  det  nære  Antilibanon,  og  ud- 
førte i  den  Pragtstil,  som  var  kommen  frem  under  de  første 
romerske  Keisere  og  som  lagde  an  paa  at  forbinde  masse- 
agtige Constructioner  med  den  største  Luxus  i  de  dekora- 
tive Former.  Herom  vil  man  kunne  overtyde  sig  ved  at  be- 
tragte den  Mangfoldighed  af  sønderslagne  Capitæler,  Ge- 
simser, Basreliefs,  Søilestykker,   hvormed  hele  Høiens  Flade 

er  oversaaet,  og  som  alle    trods  deres  colossale  Størrelse  ere 
udførte  med  den  største  Omhu  og  Fiinlied. 

Østsiden  af  begge  Templer  er  omdannet  til  sarazeniske 
Fæstningsværker.  Dette  er  skeet  paa  Korstogenes  Tid,  da 
Sarazenerne  søgte  at  omdanne  disse  stærke  Bygninger  til 
et  Holdepunkt  mod  de  fremtrængende  Korsfarere.  Den 
vestre  Deel  af  Høien  hæver  sig  nemlig  steilt  op  fra  den  om- 
givende Slette,  saa  her  behøvedes  ingen  særlig  Hjælp,  derimod 
skraaner  den  jævnt  ned  imod  Øst,  hvorfor  her  maatte  op- 
føres Mure.  Den  brede  Trappe,  som  førte  op  til  den  Por- 
ticus,  som  dannede  Indgangen,  er  heelt  forsvunden,  og 
selve  Portions  (1.)  med  sine  Søiler,  hvoraf  dog  nu  kun 
Fodstykkerne  ere   tilbage,   er  deels  indbygget  i,   deels  over- 


Grundplan  af  de  tvende  Templer  i  Baalbek. 


1.  Portikus. 

2.  Sex  kantet  Forgaarcl. 

3.  Firkantet  Forgaard. 

4.  Platform. 

5.  Aabne  Kamre. 


7.  Det  mindre  Tempel. 

8.  Omstyrtet  Søile.. 

9.  Sarazenisk  Bygning. 

10.  Omfangsmuur. 

11.  Colossale  Steenblokke. 


6.     Sex  colossale  endnu  staaende  Søiler. 

bygget  af  Fæstningsmure.  Gaaer  man  frem  fra  Øst  mod 
Vest,  da  kommer  man  først  ind  i  en  sexkantet  Gaard  (2). 
af  hvilken  Væggene,  rigt  smykkede  med  Nischer,  endnu  til- 
deels staae.  Fra  denne  kommer  man  ind  i  en  endnu  større, 
fiirkantet  Gaard  (3).  Rundt  om  denne  findes  en  Hække  aabne 
Kamre  (5),  som  formodentlig  have  tjent  deels  til  Præsteboliger 
deels  til  Opbevaring  for  Tempelredskaberne.  Imellem  dem 
findes  rigt  udformede  Nischer,  rimeligvis  bestemte  til  Gude- 
statuer, som  senere  ere  borttagne;  Kamrene  selv  ere  smyk- 
kede med  Pilastre  eller  Søiler  af  Porphyr  og  Granit,  hvoraf 
Stumper  og  Stykker  endnu  ere  tilbage,  det  Meste  dog  er 
bortført.  En  Deel  af  disse  Gallerier  og  Haller  ere  sammen- 
sunkne i  Grushobe,  andet  staaer  endnu  opreist,  malerisk 
dækket  af  Buskvæxt  og  Grønt,  som  hænger  ud  over  Mure 
og  Tage.  Nu  først  kommer  man  til  det  egentlige  Tempel, 
som  har  været  omgivet  af  en  Række  colossale  Søiler.  Af 
disse,  som  efter  Fodstykkerne  at  dømme  synes  at  have  været 
henved  60,  ere  endnu  kun  sex  (6)  tilbage.  Det  er  disse 
sex  Søiler,  som  vække  alle  Reisendes  Beundring,  idet  de 
kunne  sees  vidt  og  bredt  omkring.  De  ere  76  Fod  høie  og 
kun  sammensatte  af  fire  Stykker,  forneden  have  de  et  Om- 
fang af  21  Fod,  saa  at  altsaa  tre  Mænd  med  Nød  kunne 
favne  om  dem.  I  forrige  Aarhundred  stode  endnu  ni  af 
disse  Kæmpesøiler,  men  de  tre  ere  sammenstyrtede  ved 
Jordskjælv.  —  Hele  Tempelanlægets  Længde,  Forgaardene 
iberegnede,  er  1000  Fod*) 

Umiddelbart  op  til  det  store  Soltempel  støder  det  min- 
dre (7),  som  det  kaldes  i  Sammenligning  med  hiint,  thi 
iøvrigt  er  ogsaa  dettes  Dimensioner  omfangsrige:  dets  Længde 
er  225  Fod  og  Bredden  120  Fod.     Det  er  i  det  Hele  bedre 


*)  Afbildninger  og  Cxrundrids  af  Baalbeks  Ruiner  haves  i  Englænderen 
R.  Wood's  store  Pragtværk:  The  ruins  of  Balbec.  London  1757 
(paa  det  store  kongelige  Bibliothek). 

bevaret,   saavel  Cellen  som  de  Heste  af  Søllerne  i  Peristylen 
ere  bevarede;    Forgaarde  har  det  ikke  liavt.      Søllerne  med 
de    svære    korinthiske  Capitæler    ere    45  Fod    høie,    de    ere 
sammensatte  af  to  eller  tre  Stykker  alene  med  Jernklammer 
indeni,    men  saa  tæt,    at  man  ikke  vil  kunne  faae  et  Knivs- 
blad  ind  imellem  Sammenføiningen,    og    denne    er   saa   fast, 
at  en  af  dem  (8)  er  styrtet  over  mod  Cellens  Muur   og  har 
slaaet    Hul    i    den,    men    selv    er    den    ikke    brudt    sønder. 
Loftet  i  Peristylen,  hvoraf  endnu  en  Deel  er  paa  sin  Plads, 
andet   derimod   nedstyrtet  i  uhyre  Blokke,    er    rigt    smykket 
med  Kassetter,  hvori  Blomster,    Krandse  og  Mandehoveder, 
formodentlig  af  romerske  Keisere,  samt  enkelte  mythologiske 
Fremstillinger,  som  Leda  med  Svanen,  Ganymed  paa  Ørnen. 
En  besynderlig  Modsætning   til    al  denne  keiserhg  romerske 
Pragt    danner    den    Fæstningsbygning,    som    Araberne    have 
opført  mod  Øst,    i    denne    er    mauriske  Spidsbuer  og  Dryp- 
stenshvælvinger.     Herved  er  den  oprindelige  Indgang  bleven 
spærret,     og     man    maa    nu    krybe    ind    gjennem    et  Hul    i 
Muren.       Portalen,    under  hvilken  man  dernæst  træder  ind, 
har  et  skrækindjagende  Udseende,    thi    en  vældig  Steenblok 
i    den    øvre    Dørkarm    er    gleden    ud    af   Sammenføiningen 
og   hænger    over    den    Indtrædendes    Hoved,    truende    med 
øieblikkeligt  at  knuse  ham.     I  denne  faretruende  Stilling  er 
den  kommen  ved  et  Jordskjælv  1753,    og   har  altsaa  svævet 
saaledes  i  over  hundrede  Aar,    uagtet  det  seer  ud,    som  om 
den  i  næste  Øieblik  maatte  styrte  ned.*)     Den  nedadvendte 
Flade    af   denne    Blok    bærer    et    udhugget  Billede    af   den 
orientalske  Ørn,  viet  til  Solguden.     Den  indre  Tempelhal,  i 
hvilken    man    nu    er   traadt   ind,     seer    ligere    ud    en    fyr- 
stelig   Pragtsal,    saa   overdaadig    er  den  udstyret  med  archi- 


*)  For  et  Par  Aar  siden  er  der   bleven  opført  en  muret  Pille  for  at 
støtte  den  nedhængende  Blok. 

tektoniske  Decorationer.  De  kunstneriske  Motiver  ere  væsent- 
lig de  samme  som  i  Forgaardene  til  det  store  Tempel, 
forneden  halvrunde,  foroven  gavlkronede  Nischer,  og  der- 
imellem korinthiske  Halvsøiler,  som  bære  den  rigt  udhuggede 
Gesims.  Tag  eller  Loft  synes  der  ikke  at  have  været, 
Tempelhallen  har  værethypæther,  som  den  Dag  idag  saaledes  har 
ogsaa  i  Oldtiden  Østerlandets  skyfri  Himmel  frit  hvælvet  sig  over 
den.  Ogsaa  herinde  er  Jorden  dækket  med  Architravstykker 
og  Colonnestumper  i  et  vildt  Chaos ,  over  hvilke  Beskueren 
maa  kravle  frem  for  at  tage  den  tilbageblevne  Pragt  i 
Øiesyn. 

Vække  den  spillende  Rigdom  i  disse  Tempelrester  vor 
Forbauselse,  da  bliver  denne  end  yderligere,  naar  vi  betragte 
selve  den  Steenterrasse  (10),  hvorpaa  de  ere  opførte,  det  er 
nemlig  Steenblokke  af  en  ganske  overordentlig  Størrelse,  ja 
tre  af  disse  (11)  have  en  Længde,  som  man  maaskee  ikke 
skal  finde  i  nogen  anden  Bygning  paa  Jorden,  hvorfor  de 
allerede  i  Oldtiden  synes  at  have  givet  Stedet  Navn  af 
TQih&ov.  den  ene  af  dem  er  nemlig  64,  de  to  andre  hver  63 
Fod  lange,  medens  Høiden  er  13  Fod  og  Tykkelsen  vel 
kan  antages  at  være  den  samme.  —  Fremdeles  strække 
under  hele  Høien  meget  lange,  hvælvede  Løngange  sig. 
Disse  synes  at  have  havt  samme  Betydning  som  de  tilsvarende 
Buehvælvinger  under  Tempelpladsen  i  Jerusalem,  nemlig  at 
udvide  den  oprindelige  Høi,  hvorpaa  Templerne  fra  først 
af  have  været  opførte,  og  skaffe  større  Byggeplan  til  disse. 

Man  skulde  troe,  at  der  til  Bygningsværker  af  et  saa- 
dant  Omfang  og  Vælde  knyttedes  ligesaa  storartede  Erin- 
dringer, men  det  er  langtfra  Tilfældet.  Forventningen  bliver 
i  saa  Henseende  skuffet,  thi  Historiens  Vidnesbyrd  ere  saare 
sparsomme.  Indtil  iViiulen  ai  del  sex Lentie  A århundred  vaie 
disse  Ruiner  ganske  forglemte  paa  Grund  af  deres  afsides  Be- 
liggenhed   borte    fra    de    almindehge  Handelsveie.       For  de 

Reisende.  som  stødte  paa  dem,  dukkede  de  op  som  et  nji 
Palmyra,  hiin  Æventyrstad  i  den  ^erne  Ørken.  Man  meente 
da  at  kunne  henføre  deres  Oprindelse  til  den  Konge,  om 
hvem  det  østerlandske  Sagn  veed  at  fortælle  saamange  vid- 
underlige Æventyr,  ja  hvis  Herredømme  endog  skulde  strække 
sig  over  Luftens  Aander:  Salomon.  Navnet  Baalbek  meente 
man  at  gjenfinde  i  de  bibelske  Navne  Baalat,  (1  Kong.  D.^g) 
som  Salomon  havde  bygget,  eller  Baal  Hamon  (Høis.  8,^), 
hvor  han  havde  en  Vingaard.  Dog  er  der  ikke  mere  Bevis- 
kraft heri,  end  om  en  Udlænding  vilde  paastaae,  at 
Christianssand  og  Christianshavn  maatte  være  den  selvsamme 
By,  fordi  Navnene  næsten  lyde  eens.  Det  er  næppe  sand- 
synhgt,  at  Salomons  Besiddelser  skulde  have  strakt  sig  saa 
høit  op  i  S}T:ien,  de  nævnte  Stæder  maa  vistnok  snarere  søges 
ved  Foden  af  Hermon. 

Baadspørge  vi  Bygningerne  selv,  det  vil  sige  den  kunst- 
neriske Stil,  i  hvilken  de  ere  opførte,  da  viser  denne  ikke 
hen  til  nogen  særlig  høi  Alder  i  Sammenligning  med  andre 
asiatiske  og  navnlig  ægyptiske  Monumenter.  Det  er,  som 
alt  berørt  i  den  ovenstaaende  Skildring,  den  græsk  romerske 
Bygningsstil  i  det  første  og  andet  Aarhundrede  e.  Chr. ,  da 
den  endnu  staaer  i  yppigste  Kraftfylde,  men  dog  alt  be- 
gynder at  vise  Spor  til  det  Forfald,  som  snart  skulde  ind- 
træde. Thi  hiin  strænge  Lovmæssighed  og  ædle  Simpelhed, 
som  udmærkede  den  classiske  Kunst,  er  her  trængt  tilbage 
for  en  Overlæsning  af  Prydelser  og  en  Vilkaarlighed  i  disses 
Anvendelse,  hvori  man  maaskee  kan  kjende  den  asiatiske 
Indflydelse.  Med  denne  Tidsangivelse  stemme  nu  ogsaa 
Indskrifter,  som  ere  fundne  paa  Fodstykket  af  den  Portions, 
som  fører  ind  til  Forgaarden  i  det  store  Tempel,  og  som 
forkynde,  at  Senatet  har  ladet  Søllerne  (Templerne  ?)  opføre 
pro  salute  Antonini  Pii  Felicis  Augusti  et  Juliæ  Augustæ 
matris    domini    nostri    etc.      Vi    føres    derved    til    Keiser 

Autoninus  Piiis  Regeringstid  (138 — 61  efter  Chr.),  hvormed 
ogsaa  stemmer  en  Efterretning  hos  en  gammel  Historieskriver. 
Johannes  Malala,  at  nemlig  Keiser  Antoninus  Pius  i  Libanon 
lod  opføre  et  stort  Tempel  for  Jupiter,  hvilket  blev  regnet 
til  Verdens  Undere.  Fra  samme  Tid  er  vel  ogsaa  et  lille 
ottekantet  Tempel,  som  findes  i  omtrent  150  Skridts  Afstand 
fra  de  store  Templer,  en  nydelig  Bygning  med  fiint  udførte 
Ornamenter.  Men  inden  Romerne  opførte  deres  Pragtværker, 
maa  her  have  været  tidligere  Helligdomme,  da  det  ellers 
ikke  forstaaes,  hvorfor  de  skulde  have  valgt  saa  afsides  et 
Sted  til  saa  storartede  Bygninger.  Ogsaa  er  Planen  til  det 
større  Tempel  med  de  tvende  Forgaarde  ikke  romersk,  men 
tyder  hen  paa  ældre  asiatiske  Forbilleder.  Hvilke  disse 
tidligere  Helligdomme  have  været,  derom  tier  Historien 
ganske :  Byens  gamle  Navn  Heliopolis  tyder  paa  en  Sol- 
dyrkelse, som  her  har  fundet  Sted,  Endelig  den  vældige 
Underbygning,  hine  colossale  Stene  synes  at  pege  tilbage 
paa  en  graa  Oldtid,  om  de  end  ikke  ere  fra  Salomon,  saa 
dog  fra  hans  Tid,  maaskee  endnu  ældre.  '  Her  kunde  da 
have  været  en  phønizisk  Helligdom  for  Baal,  hvis  Navn 
trods  de  rullende  Tider  er  bevaret  i  Byens  nedarvede 
Navn. 

Tre  bestemte,  vidt  adskilte  Perioder  tale  da  til  os 
gjennem  disse  skjønne  og  vældige  Ruinmasser :  først  en  æld- 
gammel phønizisk  Tid  i  Underbygningen,  dernæst  den  glim- 
rende romerske  Keisertid  i  Tempelmure  og  Søiler,  endelig 
Sarazenernes  Herredømme  fra  Korstogenes  Tid  i  de  senere 
tilbyggede  Fæstningsværker.  De  jordiske  Tings  Forander- 
lighed føles  med  dobbelt  Tryk  her  paa  Grund  af  Historiens 
Taushed.  Og  dette  syntes  mig  da  ogsaa  at  være  Omkvædet 
i  den  Sang,  som  de  mange  rislende  Vandløb  istemte.  Thi 
Baalbek  er  rigt  forsynet  med  Vand,  overalt  strømmer  og 
risler  det  med  Bække  og  Smaastrømme,  som  ved  deres  travle 

Mumlen  og  Iver  forat  komme  afsted  danne  en  skarp  Mod- 
sætning til  de  tause,  stillestaaende  Ruiner.  Men  alle  syntes 
de  mig  at  istemme  den  gamle  Sang :  „Alt  er  Forgængelighed, 
Forgængelighed,  Forgængelighed !"  Og  jo  høiere  denne  Sang 
lød  for  mig,  des  mere  tungsindig  følte  jeg  mig  i  Hu.  Thi 
Baalbek  med  sine  sammenfaldne  Pragtbygninger,  Slettens 
og  Bjergenes  Taushed,  sin  brændende  Sol,  er  vel  et  Sted, 
som  kan  fremkalde  Tungsind. 

Men  da,  midt  i  disse  mørke  Grublerier  over  Menneske- 
livets Kortvariglied  og  den  bittre  Død,  som  ikke  blot  er 
lagt  over  Mennesket  selv,  men  ogsaa  over  Alt,  som  Menneske- 
aanden  frembringer  —  stiger  pludselig  en  lys  og  klar  Tanke 
frem,  som  atter  bringer  Sindet  Fortrøstning  og  Glæde. 
Thi  samtidigt  med,  at  disse  Templer  opførtes  i  deres  Pragt, 
byggedes  et  andet  Tempel,  ikke  af  synlige  Stene,  men  af 
usynlige  Menneskehjerter,  Christi  Kirke.  Thi  netop  dengang 
var  den  stædt  i  sine  haarde  Kampe,  men  ogsaa  i  sit  herlige 
Seirsløb  over  Jorden.  Den  viste  den  kummerfulde  og  ned- 
bøiede  Menneskeslægt  til  et  nyt  saligt  Haab  om  Livets 
Seir  over  Døden.  Og  medens  Hedenskabets  Templer  synke 
sammen  i  Ruiner,  bygges  Christi  Kirke  i  evig  Ungdom  fra 
Slægt  til  Slægt  indtil  Dagenes  Ende.  Og  besynderligt  nok, 
medens  Historien  iøvrigt  er  taus  om  disse  Steder,  har  den 
bevaret  et  Erindringsblad  fra  Christendommens  første  Kampe 
her.  Thi  i  Heliopolis  fandt  Gelasinus  Martyrdøden  under 
Christenforfølgelsen  304.  Han  var  Skuespiller  og  skulde  udføre 
en  af  Hovedrollerne  ved  de  store  hedenske  Festligheder. 
Der  skulde  drives  Spot  med  de  Christne,  og  Gelasinus  fore- 
stillede en  Christen,  som  skulde  døbes  *).  Han  steg,  iført  den 
hvide  Daabsdragt,  ned  i  Vandbækkenet,    men  her  blev    han 


*)    AV.  Løhes  Martyrologium    18H8.      S.  46    (cfr.  Chronicon    paschale 
ed.  Dindorf.     1832.      I  p.  513.) 

pludselig  omvendt.  Han  foer  op  af  Vandet  og  raabte: 
„Jeg  er  en  Christen;  jeg  saae  i  Daabsbadet  den  forfærde- 
lige Glorie,  derfor  vil  jeg  døe  som  en  Christen."  Den 
rasende  Mængde  kastede  sig  over  liam,  rev  ham  bort  fra 
Skuepladsen  og  stenede  ham.  Den  lille  Fortælling  giver 
et  høist  anskueligt  Billed  af  den  Lidenskab,  hvormed  Kampen 
førtes  fra  begge  Sider.  Den  stakkels  Skuespiller  fik,  om  ikke 
Latteren,  saa,  hvad  der  er  mere  værd,  Sandheden  paa  sin 
Side.  Den  Tro,  for  hvilken  han  døde,  er  bleven  Verdens- 
religionen. Baalbeks  Theater  er  forsvundet,  dets  straalende 
Templer  ere  Ruiner,  og  nye  Jordskælv  ville  sagtens  bringe 
de  sidste  Søiler  af  dem,  som  endnu  staae  opreiste,  til  at  falde, 
men  Christi  Kirke  staaer  endnu  usvækket  trods  alle  Rystel- 
ser og  skal  vedblive  at  staae,  indtil  dette  Jordelivs  Skygge- 
billeder skulle  omskiftes  med  det  evige  Livs  uforgængelige 
Herlighed. 


Damaskus. 


i^u  havde  vi  Antilibanon  foran  os  at  overskride  forat 
komme  til  Damaskus.  Fredag  Morgen  den  7de  Jmii  brøde 
vi  op  fra  Baalbek:  endnu  engang  kastede  vi  et  Afskedsblik 
til  Baalbeks  Søilerækker.  gjennem  hvilke  Libanons  Sneemasser 
saaes  rødmende  i  Morgensolens  Straaler  —  og  saa  gik  det 
atter  til  Fjelds.  Det  var  en  stræng  Bjergtour,  snart  maatte 
vi  arbeide  os  op  ad  stei^e  Bakker  for  saa  atter  at  stige  ned 
i  dybe  Kløfter,  og  saa  igjen  op  over  nye  Bjerghøider.  Vildt 
og  øde  var  der,  ikke  en  By  eller  et  Menneske  saae  vi.  de 
steile  Bjergvægge  vare  golde  og  øde,  Trævæxt  var  der  ikke. 
Men  dybt  nede  i  Dalen  saae  vi  Floden  glide  frem  mellem 
de  grønne  Enge;  skyggefulde  Ælme  og  Popler  stode  langs 
begge  Sider  af  den.  Det  var  et  saare  lifligt  Syn,  men  tjente 
dog  nærmest  til  at  forøge  den  plagende  Tørst  og  den  trykkende 
Hede,  hvorunder  vi  sukkede,  thi  Veien  vedblev  at  gaae  i  det 
Høie  langs  Bjergryggen.  Omsider  skraanede  vi  ned  efter, 
og  nu  bar  det  rask  ned  imod  Floden,  langs  hvilken  vi  fulgte 
et  Stykke  Vei.  indtil  vi  fandt  en  prægtig  Leirplads  under 
nogle  store  Ælmetræer.  Her  rastede  vi  en  halv  Times  Tid 
og  fortsatte  derpaa  vort  flidt  over  Høisletten  inde  mellem 
Bjergene.  Vort  Tog  bevægede  sig  mod  Syd,  foran  os  havde 
vi  Hermons  sneedækte  Top.  blændende  hvid  i  det  klare  Sol- 
lys.    Sletten    hævede   og   sænkede  sig  bølgeformigt ;    rede  vi 


333 

ned  i  Dybderne,  da  forsvandt  Hermon,  men  naar  vi  atter 
rede  opad,  hævede  den  hvide  Sneemasse  sig  majestætisk  lang- 
somt som  en  Svane  af  Havets  Skjød.  Snart  efter  kom  vi 
til  en  Landsby,  hvis  overordentlig  skjønne  Beliggenhed  paany 
fristede  os  til  at  gjøre  en  halv  Times  Hvil,  og  jeg  kunde 
kun  beklage,  at  vi  ikke  kunde  tage  længere  Ophold  paa  et 
Sted,  som  i  skjøn  Naturynde  kunde  kappes  med  de  schweizer- 
ske Alpedale.  Haver  og  Morbærplantninger  med  rislende 
Kildevæld  omgave  den  venlige  By,  medens  blaalighvide  Snee- 
masser i  stolt  Majestæt  hævede  sig  i  Baggrunden.  Men  vi 
maatte  videre  fort,  og  nu  fulgte  et  ligesaa  trættende  som 
kjedsommehgt  Ridt,  hvor  Hver  sad  i  Taushed  paa  sin  Hest 
og  længselsfuldt  talte  Timerne  til  Solnedgang,  medens  Tungen 
i  bogstaveligste  Forstand  klæbede  til  Ganen  af  Tørhed  og 
Tørst.  Men  saa  kom  vi  til  en  ny  _Flod,  og  med  Vand  følger 
altid  Liv.  Det  var  Floden  Pharphar  eller,  som  den  nu  kaldes, 
Barada,  som  her  baner  sig  sin  Vei  mellem  Bjergmasserne 
til  Sletterne  omkring  Damaskus.  Det  var  den,  om  hvilken 
den  syriske  Krigshøvding  Naaman  meente,  at  den  for  ham 
var  baade  nemmere  og  bedre  at  bade  sig  i,  end  Jordanfloden, 
til  hvilken  Propheten  Elisa  havde  henvist  ham  for  at  renses 
fra  hans  Spedalskhed  (see  2  Kong.  S.^g)-  Mellem  vældige 
Klippestykker,  der  taarne  sig  langs  dens  Bredder,  bryder 
den  trodsige  Bjergflod  sig  Vei,  larmende  og  skummende,  i 
Vandfald  og  Fosse.  Kun  med  Besvær  fandt  vore  Heste 
Fodfæste  paa  den  smalle  Klippesti,  over  hvilken  Floden  ofte 
som  i  Kaadhed  udsender  sine  Smaabække.  Efter  længe  at 
have  redet  i  den  vilde  Bjergegns  Eensomhed  mødte  vi  om- 
sider Mennesker,  nogle  Æsler  og  endelig  store  Gedeflokke: 
velkomne  Tegn  paa,  at  den  Landsby,  i  hvilken  vi  skulde 
tage  vort  Natteqvarter,  hvorefter  vi  Alle  længtes  svarligen, 
ikke  kunde  være  langt  borte.  Og  saa  kom  vi  til  Lands- 
byen,   omgivet   af  Figentræer,    Sykomorer    og  Poppeltræer. 

Som  sædvanligt  kom  tiere  af  dens  Indbyggere  ud  til  os  for  at 
tage  os  i  Øiesyn  og  ved  samme  Leilighed  slaae  en  lille  Handel 
af  om  Mælk  og  Æg.  Frants,  vor  Dragoman,  fik  en  gemytlig 
Passiar  med  dem.  Blandt  disse  Besøgende  var  en  ung  Kone 
paa  nogle  og  tyve  Aar;  skjøndt  Tyrkinde  var  hun  utilsløret, 
thi  herinde  mellem  Bjergene  afkastes  Etikettens  Lænker. 
En  udmærket  smuk  lille  Pige  paa  ti  eller  tolv  Aar  stod  ved 
hendes  Side.  Den  unge  Kone  havde  et  blidt  og  sagtmodigt 
Væsen,  hun  talte  stille  og  roligt,  en  besynderlig  Modsætning 
til  Arabernes  sædvanlige  Snaksomhed  og  Lidenskabelighed. 
Aftentimens  Fred  hvilede  over  Menneskene  og  Naturen,  jeg 
følte  det  velgjørende  Indtryk  deraf,  og  den  stille  Tilfreds- 
hed blev  uden  Tvivl  forøget  ved  den  glade  Tanke  om,  at  vi 
den  følgende  Dag  skulde  drage  ind  i  det  skjønne  Damaskus, 
efterdi  vi  nu  kun  vare  fire  Timers  Vei  derfra. 

Næste  Morgen  gave  vi  os  derfor  god  Tid,  vi  toge  ad- 
skillige Hvil  og  forhastede  os  ikke,  hvoraf  Følgen  da  blev, 
at  vi  istedenfor  fire  brugte  sex  Timer  forat  naae  vort  Maal. 
Yeien  gik  tilsidst  gjennem  en  fuldstændig  Ørken.  Endelig 
arbeidede  vi  os  opad  det  sidste  Bjerg,  vi  gjorde  en  Sving- 
ning —  og  der  laa  Damaskus.  Paradisblomsten,  udstrakt  for 
vore  undrende  Blikke.  En  vidtstrakt  Ørken  laa  udbredt 
foran  os,  midt  i  denne  en  uoverskuelig  Skov,  det  var  Haverne 
omkring  Damaskus,  vandede  af  Barada,  som  deler  sig  i 
flere  Arme,  og  indenfor  Haverne  saae  vi  atter  Byen  med 
de  mangfoldige  Kupler  og  Minareter  i  det  blændende  SoUys. 
Her  vel  omtrent  var  Stedet,  hvor  hint  Vagttaarn  kunde 
have  staaet,  om  hvilket  Salomon  taler  i  sin  Høisang  (7, 5) : 
et  Taarn  paa  Libanon,  som  speider  mod  Damaskus. 

Dog  et  besværligt  Bidt  havde  vi  endnu  tilbage  ad  den 
solklare  Vei  med  det  fine  hvide  Kalkstøv,  som  kastede  det 
blændende  Sollys  tilbage  med  forøget  Magt.  Saa  kom  vi 
til  Haverne,    men  heller  ikke  i  dem  var  Skygge  at  faae,  thi 


335 


Middagssolens  Straaler  faldt  lodrette  ned  paa  os.  Men  rundt 
omkring  os  rislede  og  pladskede  Vandet,  hvorfra  al  denne 
Frugtbarhed  udgaaer.  Dernæst  kom  vi  ind  i  Byen  selv,  vi 
rede  gjennem  den  lange  Bazargade,  som  syntes  aldrig  at 
skulle  faae  Ende.  Herberg  kunde  vi  ei  faae  opspurgt,  saa 
maatte  vi  atter  ride  ud  af  Byen  til  den  anden  Side.  Her 
kom  vi  atter  til  Haverne,  og  i  en  af  disse,  som  nu  stod  øde 
og  forladt,  reiste  vi  vort  Telt.  Det  var  en  mageløs  Plads 
med  store  skyggefulde  Træer  og  pladskende  Vandspring, 
hvor  man  med  Behag  kunde  hengive  sig  til  østerlandske 
Drømmerier,  medens  Timerne  umærkehgt  giede. 

Dog  længe  varede  det  ikke,  før  der  faldt  mørke  Blod- 
skygger ind  i  disse  Drømmerier  og  fyldte  Sindet  med  en 
Blanding  af  Rædsel  og  harmfuld  Forbittrelse.  Til  alle  Tider 
har  Damaskus  staaet  i  Ry  for  sin  Naturs  ynderige  Skjønhed 
og  sine  Indbyggeres  blodige  Grumhed.  Fanatisme  og  Reli- 
gionshad  har  fra  Arilds  Tid  havt  hjemme  her  og  ofte  givet 
sig  Luft  i  Forfølgelser  og  Excesser  af  forskjellig  Art.  Men 
aldrig  havde  Udbruddet  været  saa  forfærdehgt  og  skræk- 
indjagende, som  det,  der  havde  fundet  Sted  i  det  foregaaende 
Aar,  i  Sommeren  1860.  Flere  tusinde  Christne  vare  blevne 
myrdede,  et  heelt  Kvarte  er  af  Byen  var  gaaet  op  i  Flammer. 
Europa  var  blevet  skræmmet  op  af  sin  politiske  Dvale,  da 
disse  Efterretninger  kom  det  for  Øre,  overalt  blev  Damaskus 
nævnet  med  Skræk  og  Afsky,  thi  her  havde  midt  i  det  hoit 
oplyste  nittende  Aarhundrede  Scener  fundet  Sted,  som  man 
neppe  kunde  tiltroe  selv  den  mørkeste  og  blodigste  Middel- 
alder. Nu  vare  vi  paa  selve  Stedet,  nu  kunde  vi  erfare,  om 
Rygtet  paa  sædvanlig  Vis  havde  løiet  og  overdrevet,  muligvis 
skruet  nogle  Pøbeloptøier  op  til  et  helt  Blodbad. 

Desværre  —  Rygtet  havde  ikke  overdrevet.  Hvad  vi 
fik  at  høre  af  troværdige  Øienvidner  og.  hvad  vi  fik  at  see 
af  Brandens  Ødelæggelser,  ikke  blot  bekræftede,  men  snarere 

overtraf  Alt,  hvad  Rygtet  havde  fortalt.  Vi  gjorde  Bekjendt- 
skab  med  tvende  Europæere,  som  dengang  vare  bosatte  i 
Damaskus  og  nøde  stor  Anseelse,  nemlig  Consul  Wettstein 
og  Oberst  Kessler*).  Begge  modtoge  os  med  stor  Hjertelig- 
hed og  bade  os  være  deres  Gjæster  til  IVIiddag  og  Aften. 
Vi  modtoge  Indbydelsen  med  Tak,  og  her  var  da  Leilighed 
nok  til  at  spørge  og  erfare  om  hine  gyselige  Begivenheder. 
I  Enkeltheder  kunde  der  være  Uovereensstemmelser  mellem 
de  to  Fortællere,  ligesom  ogsaa  i  deres  politiske  Betragt- 
ninger, men  selve  Hovedbilledet  var  det  samme  i  sine  gru- 
fulde Træk. 

Alt  i  længere  Tid  havde  der  hvilet  en  uhyggehg  Stem- 
ning over  Damaskus,  og  hemmelige  Rygter  snege  sig  omkring. 
De  Christne  vare  bange  og  dristede  sig  neppe  ud  af  deres 
Kvarteer.  Dog  vovede  de  ikke  at  træffe  Forholdsregler,  at 
væbne  sig  eller  forberede  Modstand.  Hos  os  vilde  man  vel 
under  saadanne  Omstændigheder  i  hvert  Fald  sælge  sit  Liv 
saa  dyrt  som  muligt,  men  derpaa  tænker  Østerlænderen  ikke. 
Veed  han,  at  han  har  en  tidobbelt  Overmagt  for  sig,  da  op- 
giver han  al  Modstand  for  ikke  at  ægge  Fjenden  til  yder- 
ligere Grumhed.  —  Pludseligt  brød  det  løs  imellem  Bjergene, 
hvor  Druserne  overfaldt  Maroniterne  og  afbrændte  deres 
Landsbyer.  Det  var  en  af  hine  Krige  mellem  de  vilde  Bjerg- 
boere, som  ingenlunde  ere  ualmindelige.  Det  synes,  som 
om  enkelte  Maroniter  ere  flygtede  til  Damaskus,  og  at 
Druserne  have  forfulgt  dem  ind  i  Byen.  Det  var  at  sætte 
Ild  til  en  Krudttønde.  Den  muhamedanske  Pøbel,  som  kun 
drømte  om  at  overfalde  og  plyndre  de  velstaaende  Christen- 
huse,   reiste  sig  strax    med   et  vildt  Skrig;    de  tyrkiske  Sol- 


*)  Wettstein  blev  et  Aars  Tid  senere  ansat  som  Professor  i 
Breslau,  og  er  nu  Professor  i  de  østerlandske  Sprog  i  Berlin.  —  Oberst 
Kessler  døde  paa  Kandia,  hvor  han  havde  faaet  en  høiere  tyrkisk 
Befalingspost  i  den  græske  Opstand  1869. 

dater,  som  skulde  holde  den  tilbage,  gjorde  fælles  Sag,  og 
Pasch-aen  i  Damaskus  lod,  som  om  han  intet  mærkede.  De 
Christne  vovede  ikke  at  gjøre  ringeste  Modstand,  de  bleve 
i  bogstavehgste  Forstand  slagtede  som  Faar,  man  hentede 
Slagtere,  som  skare  Halsen  over  paa  dem  En  for  En.  Qvin- 
derne  og  Børnene  lod  man  beholde  Livet,  de  første  bleve 
dog  som  oftest  voldtagne.  Henad  Aften  stak  man  Ild  paa 
hele  Kvarteret,  som  snart  stod  i  et  Flammehav.  Med  Nød 
frelste  de  fremmede  Consuler  deres  Liv.  Den  østerrigske 
Consul  forsvarede  sig  først,  men  da  de  stak  Ild  paa  hans 
Huns,  blev  han  nødt  til  at  flygte.  Med  den  dragne  Kaarde 
i  Haanden.  fulgt  af  sin  Hustru  med  et  Barn  paa  Armen  og 
en  Skare  hylende  Christne  forsøgte  han  at  bane  sig  Yei 
gjennem  Mængden,  men  blev  atter  dreven  tilbage.  Heldigvis 
fik  han  Øie  paa  nogle  Druser,  som  han  kjendte;  dem  lovede 
han  en  Peeigesum,  og  ledsaget  af  dem,  stedse  med  Kaarden 
i  Haanden,  lykkedes  det  ham  at  komme  bort.  Consul  Wett- 
stein  forklædte  sig  som  en  Araber  og  undkom  paa  den  Maade. 
Oberst  Kessler  fik  Underretning  om,  at  Faren  nærmede  sig, 
i  Hast  fik  han  sin  Famihe  skikket  til  et  tyrkisk  Harem,  hvor 
den  opholdt  sig  i  største  Skræk,  da  den  ikke  kunde  et  Ord 
Tyrkisk  og  altsaa  var  ude  af  Stand  til  at  gjøre  sig  forstaae- 
hg.  Kessler  selv  undkom  til  Paschaen.  hvor  han  var  i  Sikker- 
hed. —  En  stor  Mængde  Christne  flygtede  op  til  Castellet, 
men  om  Paschaen  kunde  eller  vilde  beskytte  dem,  var  et 
stort  Spørgsmaal,  ligesom  der  var  al  Udsigt  til,  at  den  op- 
rørske Pøbel,  efter  at  have  plyndret  Christenkvarteret,  vilde 
vende  sig  mod  det  rige  Jødekvarteer.  Det  var  den  høisindede 
Abd-el-Kader,  som  omsider  gjorde  Ende  paa  Blodbadet  og 
hindrede  Ødelæggelsen  fra  at  skride  videre  frem.  Han 
skikkede  nemhg  Bud  til  Paschaen,  at  hvis  denne  ikke  vilde 
skride  ind  med  Militærmagten,  da  vilde  han  selv  samle  sine 
Arabere   og  rykke   frem    med    dem.     Det   hjalp.     Paschaen, 

H.  Scharling:  En  Pilgrimsfærd.  22 

som  hidtil  havde  forholdt  sig  aldeles  uvirksom,  lod  nu  sine 
Tropper  rykke  frem  og  forhindre  videre  Blodsudgydelse. 
Den  oprørte  Mængde  skreg  og  larmede  endnu,  men  efter- 
haanden  vendte  dog  atter  Eo  tilbage.  Men  et  arbeidsomt 
og  velstaaende  Kvarteer  af  Byen  var  bleven  aldeles  ødelagt, 
og  henved  8000  Christne  vare  blevne  myrdede. 

Det  var  i  et  Eftermiddagsbesøg  hos  Consul  Wettstein, 
at  vi  fik  Alt  dette  at  høre.  Yed  vor  Bortgang  spurgte  Con- 
sulen  os,  om  vi  ogsaa  vare  tilstrækkeligt  væbnede.  Yel  var 
Sikkerheden  gjenoprettet  i  Byen,  men  ude  i  Haverne,  hvor 
vi  havde  opslaaet  vort  Telt,  var  der  temmeligt  øde  og  for- 
ladt, og  man  kunde  ikke  være  sikker  paa,  om  enkelte  Ban- 
ditter snege  sig  om  derude  og  kunde  forsøge  et  Overfald. 
Da  vort  Vaabenforraad  kun  bestod  i  en  gammel  Bøsse,  som 
vi  havde  slæbt  med  os  gjennem  Palæstina  og  Syrien,  laante 
Consulen  os  Pistoler,  Sabler  og  Geværer,  og  vi  vandrede 
fra  ham,  væbnede  indtil  Tænderne.  Der  blev  dog,  til  Held 
for  os,  ikke  givet  os  Leilighed  til  at  bruge  de  skjønne  Vaa- 
ben,  saa  vi  kom  ikke  videre  end  til  at  glæde  os  ved  Skuet 
af  dem. 

Consul  Wettstein  skaffede  os  Tilladelse  til  at  gjøre  en 
Rundvandring  i  det  ødelagte  Christenkvarte  er,  som  ellers 
holdtes  omhyggelig  afspærret.  En  tyrkisk  Soldat  fulgte  med 
os  samt  et  Par  indfødte  Christne.  Det  var  en  Søndag- 
morgen, men  en  overmaade  bedrøvelig  og  nedstemmende 
Søndagsvandring  blev  det.  Ødelæggelsen  var  fuldstændig: 
tretusind  Huse  vare  lagte  i  Aske.  Det  var  en  Gravørken 
af  Ruiner  og  Grushobe,  og  overalt  herskede  Gravens  og 
Ørkenens  Stilhed.  Saa  langt  Øiet  kunde  række,  saae  vi  ikke 
et  eneste  staaende  Huus,  men  kun  sammenstyTtede  Mure  og 
forkullede  Bjælker.  Kirkerne  vare  nedbrændte  og  ligesaa 
Klostrene,  Munkene  vare  blevne  dræbte,  fordi  de  havde 
skjænket  de  flygtende  Christne  Husly.      Det    var   en   eneste 

Brandtomt  af  uhyre  Udstrækning.  Enkelte  Huse  udpegede 
man  os,  saaledes  den  sardinske  Consuls,  hvor  vi  fandt  et 
Stykke  af  hans  Pengekasse,  udmærket  Jernarbeide,  hgeledes 
den  østerrigske  Consuls,  hvor  vi  fandt  halvbrændte  Levninger 
af  tydske  Aviser  og  Breve.  Og  nu  de  Fortællinger,  hvormed 
vore  Ledsagere  fulgte  os  omkring!  Snart  viste  de  os  en 
ødelagt  Kirke  med  Tilføiende,  at  her  havde  man  dræbt 
320  Mennesker  —  snart  en  Kj ælder,  hvor  man  havde  myrdet 
57  —  eller  et  Gaardsrum,  hvor  man  havde  slagtet  70  Christne. 
Om  en  stakkels,  halv  afsindig  Kone,  der  var  sluppen  derfra 
med  Livet,  fortalte  de,  at  hun  paa  ingen  Maade  vilde  lade 
Blodet  vadske  af  sine  Klæder.  „Lad  mig  beholde  det!" 
raabte  hun,  „det  er  nu  det  Eneste,  som  jeg  har  tilbage  af 
min  Mand  og  mine  Børn!"  —  UhjTerne  havde  skaaret  Hal- 
sen over  paa  dem  i  hendes  Skjød. 

Og  det  var  blot^Eortællinger,  som  vi  hørte!  Men  hvilket 
rædselsfuldt  Skue  maa  det  have  været  —  ikke  under  Øde- 
læggelsen selv,  thi  da  rasede  Lidenskaberne,  Raab  og  Skrig 
hørtes,  Flammerne  sloge  høit  i  Veiret  —  men  Dagen  efter 
Ødelæggelsen,  da  Alt  var  blevet  stille,  og  den  kolde  Død 
herskede  i  al  sin  Gru!  Derom  fortalte  Oberst  Kessler  os, 
thi  han  var  redet  ind  i  det  ødelagte  Kvarteer.  Det  Første 
som  han  mødte,  var  en  Hund  med  et  halvt  opædt  Barnelig, 
i  Munden.  Thi  de  mange  arabiske  Hunde  løbe  omkring 
derinde  og  mæskede  sig  i  Lig:  de  bleve  tykke  og  fede, 
Bovdyrsnaturen  vaagnede  i  dem,  saa  de  endog  overfaldt  de 
Levende.  Og  som  han  nu  kom  længere  frem,  saae  han 
Ligene  ligge  aldeles  nøgne  med  overskaarne  Halse  og  brustne 
Øine  —  de  laae  tættere  og  tættere,  saa  hans  Hest  ikke  kunde 
finde  Fodfæste,  men  maatte  træde  paa  dem,  medens  hans 
Tjenere,  som  fulgte  med,  maatte  springe  over  Lighobene. 

Og  hvad  Straf  blev  der  nu  taget  over  alle  disse  Bædsels- 
gjerninger?     Saa  godt  som  ingen.    Fuad  Pascha  havde  ladet 

nogle  af  de  værste  Mordere  hænge  op  i  deres  egne  Boder, 
men  den  tyrkiske  Justits  er  som  bekjendt  ikke  meget  dybt- 
gaaende  i  sine  retslige  Undersøgelser.  Af  de  europæiske 
Stormagter  havde  Frankrig  udstrakt  sin  straffende  Arm  og 
sendt  Tropper  til  Beirut  og  Libanon  —  men  England,  dette 
kolde,  beregnende  Kræmmerfolk,  som  trods  al  Varme  og 
Iver  for  Christendommen  dog  i  sin  Politik  anslaaer  hele  Til- 
værelsen i  Pund  Sterling,  havde  holdt  Frankrig  tilbage  af 
Frygt  for,  at  der  kunde  opstaae  pohtiske  Forvikhnger  i 
Orienten,  hvad  for  enhver  Pris  skulde  undgaaes. 

Men  den  store  Dommer,  som  i  sin  Haand  holder  ret- 
færdig Straf  over  al  Synd  og  alle  Misgjerninger,  har  dog 
ogsaa  her  ladet  sine  Domme  kjende.  Et  Aar  var  gaaet, 
men  Damaskus  var  ikke  længer  sig  selv.  Det  Damaskus, 
som  vi  saae,  var  ikke  den  rige,  pragtfulde  syriske  Hoved- 
stad, som  i  sig  har  indsuget  den  syriske  Sols  Glands  og 
Ildfuldhed.  Det  var  mørkt,  stille,  tungsindigt  —  det  sad 
der  lig  en  sørgende  Enke.  De  store  Handelskaravaner,  som 
ellers  besøge  Damaskus,  havde  kun  indfundet  sig  i  ringe 
Antal  af  Frygt  for  Urolighederne,  mange  christne  Handels- 
mænd vare  dræbte,  og  mange  tyrkiske  flygtede  af  Frygt  for 
Straffen,  der  var  Mangel  paa  Penge,  og  Handelslivet  var 
gaaet  istaa.  Vi  vandrede  gjennem  de  lange  Bazarer:  her 
pleier  ellers  Østens  Handelsliv  at  røre  sig  i  broget  Fylde: 
persiske  og  indiske  Kjøbmænd,  arabiske  Sheiks  bevæge  sig 
frem  gjennem  den  larmende  Mængde  —  men  nu  var  der 
stilfærdigt  og  tomt,  vi  havde  Plads  nok  til  at  røre  os,  og 
der  var  ingen,  som  i  Travlhed  løb  paa  os.  Flere  Boder  vare 
lukkede,  de  tilhørte  enten  Christne,  som  vare  dræbte  i  Op- 
røret, eller  Arabere,  som  vare  hængte  efter  det.  Sælgere 
vare  der  nok  af,  men  Kjøberne  vare  borte.  Fra  alle  Sider 
falbød  n)an  os  de  skjønneste  Varer  til  Spotpris,  og  havde 
vi  havt  Penge  nok,   kunde  vi  have   fyldt  vore  Lommer    med 

Østens  Herligheder.  Vi  maatte  imidlertid  uøies  med  at  kjøbe 
enkelte  Smaating  og  det  endda  med  en  vis  Gru  for,  at  det 
var  Rov  fra  de  plyndrede  Christne,  som  man  vilde  skille  sig 
af  med. 

Mange  af  de  flygtede  Christne  vare  senere  atter  komne 
tilbage,  men  nu  vare  deres  Huse  brændte  og  deres  Eien- 
domme  plyndrede.  Af  Hensyn  til  de  vestlige  Stormagter 
maatte  man  dog  skaffe  dem  Erstatning,  og  dette  skete  ifølge 
ægte  tyrkisk  Justits  derved,  at  man  drev  adskillige  arabiske 
og  tyrkiske  Kjøbmænd  ud  af  deres  Huse  forat  give  de 
Christne  Plads  i  dem.  Saaledes  eiede  en  rig  Tyrk  sex  Huse, 
men  tik  af  Øvrigheden  Befaling  til  at  rømme  dem  alle  sex. 
„Men  jeg  er  jo  aldeles  uskyldig  i  hele  Massacren,"  indvendte 
han.  „Det  kommer  ikke  os  ved,"  lød  Svaret,  „vi  skulle 
skaffe  Husly  til  de  Christne."  „Men  hvor  skal  jeg  ulykke- 
lige Mand  daselv  boe,  naar  I  tage  alle  mine  Huse  fra  mig?" 
„Ja  det  bliver  din  Sag;  vi  skulle  blot  sørge  for  de  Christne." 

Vi  anstillede  man<;e  Gisninger  over,  hvem  der  maatte 
betragtes  som  de  egentlige  Ophavsmænd  til  disse  skrække- 
lige Myrderier.  Vore  gjæstfrie  Værter  i  Damaskus  vare 
aldeles  overbeviste  om,  at  Anslaget  var  udgaaet  fra  Con- 
stantinopel,  og  at  det  var  slet  og  ret  Rovsyge,  som  laa  til 
Grund  derfor.  Med  Misundelse  betragtede  man  de  syriske 
Christnes  voxende  Velstand,  fremkaldt  ved  deres  Flid  og 
Arbeidsomhed.  Man  benyttede  sig  da  af  Pøbelens  Fanatisme 
til  at  ophidse  den  mod  de  Christne  og  derved  skaffe  sig  selv 
et  hurtigt  og  let  Rov.  —  Andre,  med  hvem  vi  siden  talte, 
holdt  derimod  for,  at  det  var  Vestmagternes  egennyttige 
Politik,  som  stod  bagved  og  søgte  at  skaffe  sig  Indflydelse 
i  Orienten.  Der  var  dem,  som  meente,  at  Franskmændene, 
som  efter  Oprøret  fremtraadte  som  de  Christnes  ridderlige 
Forsvarere,  vare  de  oprindelige  Anstiftere  af  alle  disse  Ulykker. 
Den  franske  Politik,   som  i  hine  Aaringer  var  saare   mægtig 

i  Østen  og  havde  Protectoratet  over  Katholikerne.  tragtede 
efter  at  bemægtige  sig  Syrien.  I  dette  Øiemed  benyttede 
den  sig  af  det  fjendtlige  Forhold  mellem  de  maronitiske 
Christne  og  Druserne  paa  Libanon,  og  ophidsede  hemmeligt 
hine  til  et  Overfald,  samt  forsynede  dem  med  Vaaben.  Dru- 
serne, som  anede  Uraad,  henvendte  sig  til  Constantinopel 
forat  faae  Hjælp,  men  her  fandt  man,  at  dette  kunde  netop 
være  en  ypperlig  Leilighed  til  at  ave  de  trodsige  Druser  og 
vilde  derfor  ingen  Hjælp  skikke  dem.  Druserne  prøvede  nu 
Underhandlinger  med  Maroniterne,  men  fik  undvigende  Svar. 
De  ansaae  det  da  for  rigtigst  selv  at  kaste  sig  over  Maro- 
niterne, forat  forekomme  disses  forventede  Angreb,  og  fra 
Libanon  vare  atter  Myrderierne  forplantede  til  Damaskus. 
Hvorvidt  denne  Opfattelse  er  rigtig,  er  vanskeligt  at  afgjøre, 
men  saameget  turde  dog  staae  fast,  at  mange  forskjellige 
Aarsager,  fornemmelig  vesteuropæisk  Politik,  tyrkisk  Rov- 
syge og  muhamedansk  Fanatisme  have  virket  sammen  til  det 
forfærdelige  Resultat. 

Alt  dette  Myrderi  og  Plyndreri  er  ægte  østerlandsk  og 
gjorde  os  AdskilHgt  begribeligt,  som  ellers  er  ufatteligt  for 
vor  vesterlandske  Bevidsthed.  Særligt  fremkaldtes  for  Tanken 
Mindet  om  Esthers  Bog,  hvori  det  fortælles,  at  Jøderne  i 
Kong  Ahasverus'  Dage  fik  Lov  at  slaae  ligesaa  mange  ihjel 
af  deres  Fjender,  som  de  havde  Lyst  til,  hvorefter  de  dræbte 
75,000.  Det  er  en  gammel  Indvending  mod  Sandheden  af 
denne  Beretning,  at  75,000  Persere  dog  umuligt  kunne  have 
ladet  sig  nedsable  uden  at  gjøre  mindste  Modstand.  Ganske 
vist,  naar  man  vil  anlægge  vore  egne  Forhold  som  Maale- 
stok,  men  hint  frygtelige  Blodbad  i  Damaskus  viser  klarbgt, 
at  man  i  Østerlandet  tænker  og  handler  paa  ganske  anden 
Vis,  og  at  det  her  ingenlunde  hører  til  Umulighederne,  at 
mange  tusinde  Mennesker  lade  sig  nedhugge  uden  ringeste 
Modstand,  saasnart  de  see  en  uundgaaelig  Overmagt  for  sig. 

I  det  Hele  afgiver  Damaskus  noksom  Leiliglied  til  at 
anstille  Betragtninger  over  Forskj  ellen  mellem  østerlandsk 
og  vesterlandsk  Tænkemaade.  For  Østerlænderne  er  det 
den  af  Digterne  høit  priste  Stad,  Østens  Perle,  Skjønliedens 
Halsbaand,  Indgangen  til  Paradis;  „hvo,  som  har  nydt  Da- 
maskus, har  nydt  mere  end  alle  Stambuls  og  Kairos  Glæder", 
siger  et  Ordsprog.  Om  Muhamed  fortælles,  at  da  han  fra 
Antilibanon  skuede  ud  over  Staden  og  dens  skjønne  Haver, 
skal  han  have  udbrudt:  „Saa  gives  der  ogsaa  et  jordisk  Pa- 
radis —  min  Hu  staaer  til  at  vinde  det  himmelske!"  hvorpaa 
han  atter  skal  være  vandret  bort.  Vesterlænderen,  som  drager 
ind  gjennem  Byens  Porte,  vil  dog  snart  finde,  at  den  savner 
Adskilhgt,  som  i  al  Fald  efter  hans  Begreber  maatte  være 
nødvendige  Bestanddele  af  et,  endog  blot  jordisk  Paradis. 
Gaderne  ere  næsten  alle  krumme,  snævre  og  smudsige,  i 
Regntiden  fulde  af  Dynd,  i  Tørken  fulde  af  Støv;  Husene 
ere  nøgne  Kalkvægge  med  en  uanseehg  Dør  til  Indgang  og 
et  Par  tilgittrede  Yinduer  høit  oppe.  Mangel  paa  Orden 
og  Heenlighed  støder  i  Hge  Grad  Synets  og  Lugtens  Sands. 
Hist  og  her  kommer  man  forbi  en  Kiosk,  en  tyrkisk  Brønd 
eller  en  halvforfalden  Moskee.  Ja  selv  de  berømte  arabiske 
Kaffehuse  i  Damaskus  taale  ingen  Sammenligning  med  de 
pragtfulde  Caféer  i  Wien  og  Paris,  ja  ei  engang  med  dem  i 
Kjøbenhavn.  Nogle  smaae  Træstole,  hvis  Sæder  ere  flettede 
af  Siv,  samt  nogle  Straamaatter,  som  dække  over  de  lave 
Forhøininger  —  det  er  hele  Bohavet.  Dog,  see  der!  paa 
vor  Vandring  komme  vi  forbi  en  aabent  staaende  Dør,  vi 
kaste  et  flygtigt  Blik  gjennem  den,  og  næsten  troe  vi  at 
have  kigget  ind  i  en  fortryllet  Verden:  yndige  Vandspring, 
aabne  Buehaller,  store  skyggefulde  Træer  fik  vi  see.  Og 
om  nu  Husets  Eier  kommer  os  i  Møde  og  tillader  os  at 
træde  indenfor,  ja.  da  gaaer  det  pludseligt  op  for  os,  hvad 
det  er,  Østerlænderen  mener,  naar  han  kalder  Damaskus  for 

det  jordiske  Paradis.  Ved  vore  Damascener -Venners  Hjælp 
fik  vi  Adgang  til  et  Par  rige  Kjøbmandshiise  og  bleve 
høiligen  overraskede  over  den  orientalske  Skjønhed.  som 
herskede  i  det  Indre,  og  som  kun  lidet  anes  af  den,  som 
staaer  udenfor  Husets  uanseelige  Mure.  Gjennem  en  For- 
stue træder  man  ind  i  Gaardsrummet,  eller,  om  man  heller 
vil,  en  Have,  omgivet  af  aabne  Haller  og  Søilegange.  I 
Midten  er  et  lille  Marmorbassin,  fyldt  med  Vand,  hvorfra 
en  fiin  Vandstraale  kastes  i  Veiret  og  forfrisker  Luften  med 
sin  Kjølighed.  Eundt  om  dette  er  plantet  skjønne  Træer 
og  imellem  disse  opstillet  Blomstervaser  med  duftende  Roser 
og  Nerier.  Pladsen  er  belagt  med  Marmorfliser  og  paa 
de  to  eller  tre  Sider  omgivet  af  mauriske  Søilerækker.  Ad 
et  Par  Trappetrin  stiger  man  op  til  en  aaben  Spidsbue- 
Hal,  hvor  Huusherren  opholder  sig  og  modtager  sine  Gjæster. 
Atter  herinde  lindes  et  Vandspring,  over  hvilket  gjerne  er 
anbragt  en  Hængelampe  eller  en  Lysekrone,  som.  naar  Mørket 
er  faldet  paa,  tændes,  og  hvis  Straaler  da  kastes  tilbage  i 
mangefold  Brydninger  af  de  spillende  Vanddraaber.  Væggene 
ere  forneden  dækkede  med  Marmor,  foroven  med  Stuk, 
hvorpaa  er  anbragt  rigelig  Forgyldning  af  Ornamenter,  stundom 
af  arabiske  Indskrifter.  Langs  Væggene  ere  anbragte  Divaner, 
som  ere  dækkede  med  bløde  Hynder  og  kostbare  Silketøier. 
Bag  denne  Hal  findes  andre  Værelser,  ligeledes  indlagte 
med  Marmor,  ofte  med  store  Speile,  og  oventil  dækkede  af 
hvælvede  Lofter.  Ogsaa  i  dem  findes  gjerne  et  eller  to 
pladskende  Springvand.  De  tilgittrede  Vinduer  ere  anbragte 
høit  oppe  og  tillade  det  skarpe  Sollys  kun  at  trænge  ind  i 
velgjørende  Dænojing.  I  det  øvre  Stokværk  findes  Sove- 
værelser og  Qvindernes  Værelser,  hvortil  den  Fremmede  ikke 
faaer  Adgang.  Som  man  seer,  frembyder  hele  Anlægget 
ikke  ringe  Lighed  med  Husene  i  Pompeji,  i  hvilke,  som  det 
træffende  er  sagt,    „Facaderne  vende  indefter",    det  vil  sige, 

den  Skjønhed  og  Rigdom ,    som   den   nordiske  Byggestil  ud- 
folder i  det  Ydre,  er  her  opbevaret  for  det  Indre.     Men  hele 
Anlægget    er  i  Husene  i  Damaskus    skjønnere,    luftigere  og 
rummeligere   end   i  de  indknebne  Rum  i  Pompeji.     Det  var 
overmaade  behageligt  at  tage  Plads  paa  de  bløde  Divaner  i 
den   aabne  Søilehal,   lade  Blikket   dvæle  ved  Blomsterne   og 
Trægrupperne    udenfor,    indaande    den    friske,    kjølige  Luft, 
medens  Samtalen   faldt  hgesaa  muntert  og  let  som  de  plad- 
skende  Vanddraaber.      Vil  man  nu  hermed  forbinde  Tanken 
om  de  store  og  deihge  Frugthaver,    der  som  et  bredt  Bælte 
omgive  Damaskus,   og   hvor    Abrikoser,   Figener,   Yindruer, 
Oranger,  Granatæbler,  Morbær  findes  i  svulmende  Fylde  — 
da    har    man,    hvad   Østerlænderen    fordrer   til   sit  Paradis, 
KjøHghed,   Skygge,   rislende  Yandløb  og  Naturens  frugtbare 
Yppighed,  og  Alt  dette  virker  saa  meget  mere  overvældende, 
som  golde  Stepper  og  Sandørkener,  hvor  den  brændende  Sol 
og  Mangelen  paa  Yand  udslukker  alt  Liv,  findes  i  Damaskus' 
umiddelbare  Nærhed.     Over  os  Yesterlændere  ville  alle  hine 
Herligheder  i  første  Øieblik  udøve  en  fængslende  Magt,  men 
længe  vil  det  neppe  vare,  førend  vi  ville  faae  at  kjende,  at 
Aanden  har  dybere  Krav,  som  ikke  tilfredsstilles  ved  denne 
sandselige  Yppighed.       Architekturen   er    unægtelig    vakker, 
men   dog  nærmest   anlagt  paa   at  smigre  Øiet  med  sine  be- 
hagelige Former,  ikke  paa  at  hæve  Sindet  til  høiere  Idealitet, 
og  for  de  med  den  nærbeslægtede  Kunstarter,    Sculptur   og 
Maleri,   tilsteder  Østerlandets  Religion,   Islam,  ingen  Plads. 
En  nøiere  Prøvelse  af  Enkelthederne,    naar  det  første  over- 
raskende Indtryk  har   sat  sig,   viser,    at   meget   af  de  rige, 
guldforzirede  Prydelser   kun   er  aandløs  Pragt,    og    at  den 
finere  kunstneriske  Aand  er  borte.     En  snurrig  Modsætning 
var  det,    da  vi   etsteds  traf  Husets  Eier  ifærd  med  at  spise 
Frokost:    midt  i  sin   forgyldte  Marmorsal   sad  han,   iført  en 
meget   tarvelig  Dragt,    og  fortærede    sine  Agurker  og  Abi'i- 

koser,  samme  Ilet.  som  den  fattige  Dagleier  ude  paa  Torvet 
nyder.  Man  kunde  udlægge  dette  som  et  mønsterværdigt 
Exempel  paa  Tarvelighed,  men  man  kommer  Sandheden 
nærmere  ved  at  see  det  som  et  Exempel  paa  østerlandsk 
Ubehjælpsomhed  og  Mangel  paa  Evne  til  at  udfolde  liøiere 
og  skjønnere  Livsnydelse. 

Ganske  vist  besidder  det  østerlandske  Liv  sine  eien- 
dommelige  Fortrin,  som  strax  vil  slaae  den,  som  besidder  et 
modtagehgt  Sind.  Det  er  Ophøiethed  i  Stemningen,  Storhed 
og  Ro  i  Følelsen,  Rigdom  i  Phantasien,  netop  Egenskaber, 
som  vort  travle,  urolige,  anstrængte  Arbeidsliv  ofte  savner  i 
en  piinlig  Grad.  Den,  som  betragter  Menneskelivet  som  et 
Slags  høiere  Naturliv,  vil  finde  sig  vel  her,  og  jeg  har  ofte 
tænkt,  at  Gøthe,  som  med  saadan  Henrykkelse  skildrer  Italiens 
farverige  Naturliv  og  dolce  far  niente,  vilde  have  fundet  sig 
endnu  bedre  i  Damaskus  eller  Cairo,  hvor  Farverigdommen 
er  end  mere  glødende,  Hvilen  end  mere  drømmerisk.  Men 
hver,  som  af  Menneskelivet  forlanger  en  sædelig  Friheds- 
udvikling,  han  vil  snart  føle  sig  bortstødt  af  den  uhyre 
aandelige  Tomhed,  som  findes  bag  det  glimrende  Ydre.  Og 
hvad  der  maaskee  allerførst  vækker  IVIismodet,  det  er  Mange- 
len paa  retslig  Beskyttelse.  Det  er  ikke  tilfældigt,  at  Husene 
i  Damaskus  have  et  saa  uanseeligt  Ydre  og  omhyggeligt 
skjule  deres  Herhghed,  det  er  for  ikke  at  vække  Lyster  for 
Magthavernes  Begj ær,  thi  faaer  en  eller  anden  Stortyrk  eller 
Pascha  Lyst  dertil,  da  kan  man  en  skjønne  Dag  blive  viist  bort 
fra  Rosenhaven  og  Marmorpaladset.  Det  frygtelige  Blodbad 
i  Sommeren  1860  viser,  hvor  stor  Retsløsheden  er,  thi  at 
det  ikke  gik  aldeles  ustraffet  hen,  skyldes  alene  Frygten  for 
de  europæiske  Magter.  Østerlænderen  finder  sig  med  Sindsro 
i  slige  pludsehge  Lykkesomvexlinger  og  trøster  sig  med,  at 
det  er  Allahs  Yilhe,  men  vi  Yesterlændere  have  andre  Tanker 
om  Forsynsstyrelsen. 

Selv  fra  miuclre  ophøiede  Synspunkter  end  den  sædelige 
og  retslige  Friheds  kan  man  erkjende  Ufuldkommenheden 
af  Østerlandets  Liv.  Oberst  Kesslers  Damer,  som  vankede 
om  i  Tryllehaver,  der  vilde  bringe  vore  unge  Daimer  til  at 
svimle  af  Henrykkelse,  klagede  bitterligt  over  Ensomheden 
af  det  Liv,  som  de  førte,  fremfor  Alt  over  Mangel  paa  sel- 
skabelig Omgang,  og  vor  Dragoman,  Ungareren  Frands,  holdt 
os  gjerne  hver  Aften,  naar  vi  fra  vore  Udflugter  i  Damaskus 
vendte  tilbage  til  vort  Telt  udenfor  Byen,  et  Foredrag  over, 
hvor  kjedehgt  der  i  Grunden  var  i  disse  østerlandske  Byer, 
naar  man  blot  kj endte  dem  en  lille  Smule,  og  hvor  ganske 
anderledes  morsomt  der  var  i  de  europæiske  Hovedstæder. 

Man  vilde  dog  gjøre  Damaskus  megen  LTret,  om  man 
troede,  at  dens  Indbyggere  ikke  bestille  Andet  end  at  sove 
om  Natten  og  drømme  om  Dagen.  Tværtimod  er  Byen 
Sædet  for  en  overmaade  livlig  Industri  og  huser  en  flittig 
Arbeiderbefolkning ,  hvoraf  rigtignok  de  Christne  vare  en 
.væsentHg  Bestanddeel,  som  nu  ere  dræbte  eller  forjagne. 
De  vidtstrakte  Bazarer  fremvise  en  righoldig  Mængde  af 
Byens  egne  Frembringelser.  Her  vil  man  finde  Skomager- 
arbeider,  Læderarbeider,  prægtigt  udstyrede  Sadler  og  Hide- 
tøier,  kostbare  Silkestoffer,  nydelige  Filigran-  og  Guldsmede- 
sager, alskens  Bagværk  og  Kager  o.  s.  v.  Industrien  staaer 
dog  ikke  saa  høit,  som  den  har  staaet  i  tidligere  Dage,  saa- 
ledes  forarbeides  de  bekjendte  Damascenerklinger  ikke  længer, 
eller  kunne  i  hvert  Fald  langtfra  maale  sig  med  de  tidligere. 
Heller  ikke  den  bekjendte  Vævning  i  Uld  eller  Silke,  som 
fører  Navn  efter  Byen  og  nævnes  allerede  i  Biblen  (Amos 
3,12);  er  saa  god  som  tidligere,  og  skal  efter  Sigende  fabrikeres 
bedre  i  Frankrig.  I  det  Hele  trykkes  de  egne  Frembringelser 
meget  ved  Concurrencen  med  franske  og  engelske  Fabrikvarer, 
som  i  store  Masser  føres  dertil  og  kunne  sælges  billigt.  Thi 
Damaskus   er  eet  af  de  store  Handelscentra  mellem  Europa 

og  Asien.  Med  det  førstnævnte  staaer  det  i  Forbindelse  over 
Beirut,  der  kan  betragtes  som  dets  Havnestad,  med  det 
sidste  gjennem  Bagdad.  Karavanerne  have  endnu  stedse, 
ligesom  i  Fortællingerne  i  „Tusind  og  een  Nat",  deres  lange 
Vandring  over  Ørkener  og  Stepper  mellem  Bagdad  og  Da- 
maskus. Til  Vareoplagssteder  i  Damaskus  have  de  store 
Khan'er ,  udstrakte  Gaarsdrum ,  omgivne  med  Buegange  i 
flere  Stokværk.  Den  største  af  dem  siges  at  kunne  rumme 
2000  Kameler  og  4  til  5000  Mennesker.  De  sidste  mod- 
tage i  Khan'en  kun  Huusrum  for  sig,  deres  Lastdyr  og  Varer, 
men  maa  iøvrigt  selv  medføre,  hvad  de  behøve  til  Ernæring 
eller  Hvile. 

Paa  Grund  af  de  forskjellige  Folkeslag,  som  sætte  hin- 
anden Stævne  paa  Handelsmarkedet  i  Damaskus,  har  denne 
By  et  mere  østerlandsk  Præg  end  Kairo  og  Konstantinopel. 
I  disse  spille  Europæerne  en  ikke  ubetydelig  Rolle,  men  i  Da- 
maskus findes  de  slet  ikke.  Befolkningen  er,  paa  de  fremmede 
Consuler  og  deres  Huusholdninger  nær,  heel  østerlandsk. 
Consulernes  Damer  turde  ikke  vise  sig  udenfor  deres  Hjem 
i  europæisk  Dragt :  naar  de  besøgte  Bazarerne  eller  Haverne, 
maatte  de  være  tilslørede  og  iførte  den  tyrkiske  Haremsdragt. 
Indbyggernes  Antal  kan  vel  sættes  til  henved  200,000,  hvoraf 
den  langt  overveiende  Deel  ere  Muhamedanere.  Hele  Byen 
er  omgivet  med  en  Muur,  hvorpaa  findes  30  eller  40  Porte. 
Ogsaa  inde  i  Byen  er  hver  Gade  forsynet  med  en  Port, 
som  lukkes  om  Aftenen.  Vi  fik  Leilighed  til  at  overtyde  os 
herom,  da  vi  temmelig  seent  gik  fra  Oberst  Kessler.  Vi  fik 
en  Kaivas,  en  tyrkisk  Politisoldat,  med  forat  skafte  os  frem. 
Det  var  blevet  ganske  mørkt,  og  Gadebelysning  er  aldeles 
ukjendt,  vi  maatte  selv  føre  Lygter  med  os.  I  alle  Bazarerne 
var  der  tomt,  kun  af  og  til  foer  et  Par  Hunde  dp  og  gjøede 
ad  os.  Saa  kom  vi  til  en  Port,  der  var  stænget  og  lukket, 
vi  dundrede  paa.   Vagten  raabte  os  an,    saa  blev  der  raabt 

frem  og  tilbage,  indtil  der  endelig  blev  lukket  op,  og  vi  slap 
igjennem.  Dette  gjentog  sig  femten  eller  sexten  Gange,  inden 
vi  naaede  ud  til  vort  Telt, 

Blandt  Stadens  80  Moskeer  er  Ommyadernes  den  stør- 
ste og  prægtigste.  Den  var  oprindelig  en  cliristelig  Kirke, 
helliget  Johannes  Døberen,  hvis  Hoved  efter  arabiske  Tra- 
ditioner endnu  opbevares  i  den.  Men  ingen  Christen  tør 
under  Dødsstraf  betræde  den.  —  Gaderne  ere  som  oftest 
krumme  og  snævre,  dog  findes  et  Par  Undtagelser,  navnlig 
en  lang  Hovedgade,  der  i  hge  Retning  næsten  gjennemskærer 
hele  Byen;  Sagnet  vil  vide,  at  det  skal  være  „den  lige  Gade" 
(Ap.  Gj.  9,11),  i  hvilken  Paulus  boede  efter  sin  Omvendelse, 
ja  med  sædvanlig  Dristighed  påaviser  det  endog  Huset. 

Og  hermed  er  jeg  kommen  til  de  bibelske  Traditioner, 
som  knytte  sig  til  Damaskus.  Allerførst  stige  gamle  Sagn 
op  fra  selve  Historiens  Begyndelse,  thi  om  det  store  Bjerg 
Nord  for  Byen  fortælles  det,  at  det  var  Stedet,  hvor  Abel 
og  Kain  frembragte  deres  Offre  for  Gud,  og  at  det  var 
dette  Bjerg,  som  bar  Liget  af  det  første  Menneske,  som 
smagte  Dødens  Bitterhed.  Dette  kan  nu  baade  være  Sagn 
og  Digt,  men  som  historisk  Efterretning  bør  vi  betragte  det, 
naar  Damaskus  alt  nævnes  i  Abrahams  Historie  (1  Mos.  14,i5 
og  15,2)  og  dermed  kundgjøres  som  en  af  de  ældste  Stæder 
paa  Jorden.  En  Tid  lang  blev  Byen  Deel  af  det  israelitiske 
Bige,  nemlig  under  Davids  seirrige  Kongemagt  (2  Sam.  8,;^), 
men  allerede  under  Salomon  gjenvandt  den  sin  Uafhængig- 
hed (1  Kong.  11,23  %•)•  Efter  Rigets  Deling  blandede 
Damaskus  sig  i  de  indre  Stridigheder  og  trykkede  ofte 
Israels  Rige  haardt,  indtil  Syrien  mistede  sin  Uafhængighed 
og  kom  først  under  chaldæisk,  senere  under  persisk,  mace- 
donisk,  endelig  romersk  Overherredømme.  I  Middelalderen 
trængte  Arabernes,  senere  Tartarernes  Hærskarer  brændende 
og  plyndrende    ind  i  den    rige   Handelsstad,    indtil   endelig 

Tyrkerne    erobrede    den    og    endnu   i  vore    Dage    ere    dens 
Herrer. 

Høit  over  al  denne  bragende  Vaabenfærd  med  dens 
røghvirvlende  Flammer  og  røde  Blodstrømme  —  høit  over 
Stadens  Berømmelse  for  Snille  i  .Kunstflid  og  Handel  — 
høit  over  al  denne  Forgængelighed  lyser  en  enkelt  Mands 
Navn  frem,  som  i  denne  By  vandt  sine  første,  dengang  kun 
lidet  ændsede  Seire,  men  som  siden  skulde  omskabe  den 
ganske  Verden  og  særligt  være  Talsmand  for  den  sædelig- 
religiøse Livsanskuelse,  der  har  vundet  Herredømme  i  vore 
nordiske  Riger  —  det  er  den  store  Hedningeapostel.  Thi 
Damaskus  var  Byen,  hvor  han  fra  en  fnysende  Saulus  blev 
omskabt  til  en  troende  Paulus  ved  hint  mærkelige  Syn  fra 
Himlen,  som  spotter  enhver  psychologisk  Bortforklaring  og 
derfor  kun  kan  forklares  som  det,  det  virkelig  har  været  — 
objektiv  Virkelighed.  Tæt  udenfor  Damaskus  var  det,  at 
han  i  sin  blinde  Fremstormen  mod  den  christne  Menighed 
pludselig  blev  kastet  til  Jorden  og  tik  at  høre,  at  det  vilde 
falde  ham  haardt  at  stampe  mod  Braadden  (Ap.  Gj.  9,3  flg.). 
Og  i  Damaskus  selv  modtog  han  Vanddaaben  og  Ilddaaben, 
nær  havde  han  ogsaa  af  de  rasende  Jøder  modtaget  Blod- 
daaben,  om  ikke  Guds  Naade  havde  opsparet  ham  til  en 
apostoHsk  Virksomhed,  som  i  Udstrækning  og  Betydning  for 
de  kommende  Tider  skulde  overgaae  alle  de  andre  Apostles. 
Traditionen,  som  jo  altid  veed  god  Besked  med  de  hellige 
Steder,  viser  Pladsen  for  Pauli  Omvendelse  en  Fjerdingvei 
udenfor  Byen  tæt  ved  en  liUe  Bro,  ligeledes  viser  den  i 
Stadsmuren  det  Vindue,  gjennem  hvilket  Paulus  blev  hidset 
ned  i  en  Kurv,  da  han  maatte  flygte  for  Kong  Aretas,  som 
vilde  overgive  ham  til  de  forbittrede  Jøder  (2.  Kor.  11,32—33). 
Der  er  ingen  Grund  til  at  troe,  at  Traditionen  skulde  have 
større  Ret  her  end  i  saa  meget  Andet,  hvilket  den  efterviser 
med   stor  Sikkerhed.     Tkkun    for    den   ovenfor   omtalte   lige 

Gade  er  der  en  meget  svag  Muliglied,  at  det  virkelig  kunde 
være  den  samme,  som  omtales  i  Ap.  Gj.  9,^,  især  hvis  det 
skulde  bekræfte  sig,  hvad  gamle  Sagn  fortælle,  at  den  en- 
gang skulde  have  været  smykket  med  lange  Søilerækker, 
hvoraf  enkelte  Levninger  endnu  skulde  bevares  i  de  tilstø- 
dende Huse.  løvrigt  vil  der  neppe  være  Noget  i  det  nu- 
værende Damaskus,  der  minder  om  det  Damaskus,  i  hvilket 
Paulus  stred  sine  første  Kampe  for  Troens  Sandhed.  Nuom- 
stunder  er  Damaskus  en  østerlandsk  By  med  saracensk  Byg- 
ningsstil og  Levesæt,  dengang  var  det  en  græsk-romersk  By 
med  antike  Søjlerækker  og  Togaer  —  ikkun  Springvandene 
og  Haverne  have  rimeHgvis  været  der  i  Oldtiden  ligesom  nu. 
Og  hvad  Pauli  Aand  og  Lære  angaaer,  da  vil  man  finde 
mere  af  den  i  vore  egne  Stæder  og  Byer  end  i  hin  fjerne 
Østens  By,  hvor  Halvmaanen  har  fortrængt  Korset,  og  hvor 
de  Christne,  som  endnn  findes,  have  fastholdt  Bogstaven, 
men  forglemt  Aanden  og  Livet.  Thi  paa  Damaskus,  som  paa 
alle  hine  Steder  i  Forasien,  hvor  Christendommens  Vugge 
har  staaet,  er  hin  Straffedom  gaaet  i  Opfyldelse,  hvormed 
Herren  i  Johannes'  Aabenbaring  (2,5)  truer  de  Gjenstridige: 
„jeg  vil  flytte  din  Lysestage  fra  dig".  Dette  skulle  vi,  for 
hvem  det  evangeliske  Lys  skinner  i  fuld  Klarhed  saa  mange 
Aarhundreder  efter,  lægge  os  paa  Hjerte,  paa  det  at  ikke  vi 
skulde  friste  en  lignende  Skæbne,  men  med  urokket  Tro 
fastholde  det  Jesu  Christi  Evangelium,  paa  hvis  Forkyndelse 
Apostelen  Paulus  satte  sit  Liv  ind,  og  som  rettelig  forstaaet 
og  tilegnet  er  den  sprudlende  Livskilde  for  alt  timeligt  og 
evigt  Velfærd. 


Tre  Dage  tilbragte  vi  i  Damaskus.  Varmen  havde  ikke 
trykket  os,  uagtet  det  var  i  Begyndelsen  af  Juni  Maaned. 
Men  Damaskus  ligger  høit  ligesom  Jerusalem;  om  Vinteren 

kan  der  endog  falde  Snee.  —  Nu  bestege  vi  atter  vore  Heste 
for  at  drage  tilbage  til  Beirut.  Det  var  Tirsdagen  den  9 
Juni  Kl.  1  om  Middagen,  altsaa  just  ikke  i  Dagens  kjøligste 
Timer,  at  vi  brøde  op.  Paa  Torvet  gjorde  vi  Holdt  foran 
de  herlige  Frugtboder  og  fyldte  vore  Lommer  og  Tasker 
med  dens  rige  Frembringelser.  Især  lokkede  de  rødmende 
Abrikoser  os.  Fn  Araber  stod  ved  siden  af  mig,  han  talte 
til  mig,  rystede  paa  Hovedet  og  dernæst  over  hele  Legemet 
som  En,  der  fryser  stærkt.  Han  vilde  dermed  fortælle  mig, 
at  man  kunde  let  faae  Feber  ved  at  spise  for  mange  af 
disse  „Muschmusch",  som  de  kaldes.  Jeg  takkede  ham  for 
hans  gode  Advarsel,  og  saa  droge  vi  bort.  Men  da  vi  kom 
ud  i  den  øde  Ørken,  som  omgiver  Damaskus,  paakom  der 
mig  nogle  underlige  Fornemmelser  og  dermed  en  Skræk  for, 
at  Araberens  Spaadomme  nu  allerede  skulde  gaae  i  Opfyl- 
delse. Det  vilde  i  hvert  Fald  være  paa  et  overmaade  uhel- 
digt Sted,  thi  her  var  kun  nøgen  Steen  og  fuldkommen  Øde 
omkring  os,  hverken  Træer  eller  Græs,  Damaskus'  deilige 
Haver  havde  vi  forladt.  Yi  fortsatte  imidlertid  vort  Ridt  i 
den  øde  Ensomhed,  kun  en  enkelt  Muldyrkaravane,  som  fra 
Damaskus  drog  ned  til  Beirut,  kom  vi  forbi.  Efterhaanden 
som  den  hede  Sol  begyndte  at  nærme  sig  sin  Nedgang,  og 
Luften  blev  lettere  at  indaande,  følte  jeg  mig  bedre.  Alle- 
rede Kl.  6  maatte  vi  gjøre  Holdt  ved  en  liden  Landsby, 
thi  paa  de  næste  ni  Timers  Yei  var  hverken  Ly  eller  Yaa- 
ning  at  finde.  Landsbyens  Indbyggere  havde  imidlertid  ikke 
godt  Ry,  vi  turde  derfor  ikke  slaae  vort  Telt  op  udenfor 
Byen,  men  maatte  tage  vort  Natteqvarteer  i  et  af  Araber- 
husene, hvor  ^d  tilbragte  en  Nat,  ganske  af  samme  Art  som 
den  i  Tiberias.  Den  næste  Dag  var  heller  ikke  opmuntrende. 
Yi  droge  gjennemAntilibanons  vilde  Bjergkjæde,  øde  og  een- 
somt  var  der,  etsteds  kom  vi  igjennem  en  Huulvei,  hvor  for 
tvende   Aar    siden  fem   ai'abiske  Kjøbmænd.   som   droge   fra 

Damaskus  til  Beirut  vare  blevne  overfaldne  og  de  to  af 
dem  dræbte.  Store  Steen  laae  spredte  over  Veien,  møi- 
sommeligt  arbeidede  vore  Heste  sig  frem  over  dem.  Atter 
gik  det  Bjerg  op.  Bjerg  ned.  indtil  vi  kom  ud  paa  Cøle- 
syriens  Høislette.  et  godt  Stykke  Syd  for  Baalbek.  hvor  vi 
sidst  havde  krydset  den.  I  en  Khan  ved  Leontesflodens 
Bredder  toge  vi  en  styrkende  Middagshvile. 

Om  Eftermiddagen  rede  vi  ind  i  Libanon  opad  steile 
Yeie,  over  rislende  Bække.  Ved  en  Khan  høit  oppe  mellem 
Bjergene  gjorde  vi  Holdt  henad  Aften  og  opsloge  Teltet.  Vi 
traf  sammen  med  en  tyrkisk  Officeer  og  en  Politiofficiant, 
som  førte  et  Par  Fanger  med  sig.  En  Smed  var  hentet,  og 
man  var  netop  i  Færd  med  at  slutte  de  to  Ulykkelige  i 
Lænker.  Med  den  underlige  Nysgjerrighed.  som  næsten  mod 
vor  Villie  driver  os  til  at  betragte  slige  uhyggelige  Scener, 
vare  vi  optagne  deraf,  da  pludselig  B,aab  og  Skrig  bagved 
bragte  os  til  at  vende  os  om.  hvor  et  Skuespil  af  heel  anden 
Art  ventede  os.  De  to  Hingste,  om  hvis  Kamplyst  jeg  alt 
tidligere  har  talt,  havde  benyttet  Leiligheden  til  at  styrte 
over  hinanden,  og  de  to  svære  Dyr  væltede  sig  nu  som  to 
Kattekillinger  omkring  i  Græsset  under  Vrinsken  og  Sparken. 
Muckarer  og  tyrkiske  Soldater  ilede  til  med  Raab  og  Skrig, 
og  med  nogen  Anstrængelse  lykkedes  det  at  skille  de  tvende 
forbittrede  Dyr  fra  hinanden.  Ligen  af  dem  havde  taget 
Skade,  og  „den  gamle  Doctor"  vakte  vor  Beundring  ved  at 
have  holdt  saa  godt  Stand  overfor  den  yngre  og  stærkere 
Hingst,  som  Ungareren  Frands  red.  —  Om  Aftenen  indbøde 
vi  den  tyrkiske  Officeer  til  at  drikke  The  hos  os ;  med  ham 
fulgte  Politiofficianten.  som  var  mægtig  drukken  og  derfor 
et  noget  besværligt  Selskab.  Officeren  derimod  var  en  artig 
og  beleven  Mand.  som  tog  sig  paa  at  meddele  os  Under- 
visning i  Begyndelsesgrundene  af  det  tyrkiske  Sprog.  Schmidt 
var  en    opmærksom    Discipel,    men    derimod    beklagede    vor 

H.  Scharling:  En  Pilgrimsfærd.  23 

Læremester  sig  over  mig,  der  laa  henstrakt  over  nogle  Tæpper 
og  slet  ingen  Interesse  viste  for  „det  første  af  alle  Sprog*'. 
Jeg  forsonede  ham  dog  atter  ved  at  tilraabe  ham  de  to 
eneste  tyrkiske  Ord,  som  jeg  kunde:  ben  Jorgunnl  d.  e.  jeg 
er  træt  —  og  det  var  sandt,  for  vi  havde  redet  næsten  tolv 
Timer  den  Dag,  saa  jeg  følte  mig  aldeles  ikke  oplagt  til  at 
lære  tyrkisk  Grammatik. 

Næste  Morgen  havde  vi  ved  vor  Frokost  atter  Besøg 
af  en  tyrkisk  Officeer,  som  var  paa  Veien  til  Damaskus. 
Men  her  lagde  Sproget  ingen  Vanskeligheder  i  Veien,  thi 
han  talte  ypperligt  Tydsk.  Det  var  nemlig  en  flygtet  Un- 
garer, som  var  traadt  i  tyrkisk  Tjeneste  og  nu  var  naaet  op 
til  at  blive  Oberst.  Vi  spurgte  efter  hans  Bortgang  Frands, 
om  Christne  kunde  blive  antagne  som  Officerer  i  den  tyrkiske 
Armee.  Han  svarede,  at  man  maatte  i  saa  Fald  gaae  over 
til  Islam,  dog  fordredes  ikke  en  udtrykkelig  Fornægtelse  af 
Christus,  som  jo  ogsaa  Muhamedanerne  ansee  for  en  Prophet, 
men  en  Bekj endelse  af  Islams  Tro:  Allah  er  stor  og  Mu- 
hamed  hans  Prophet. 

Den  Dag  fik  vi  ret  Leilighed  til  at  gjøre  Bekjendtskab 
med  det  tyrkiske  Militær,  thi  da  vi  siden  rastede  i  en  Khan, 
traf  vi  igjen  sammen  med  en  Officeer,  ganske  ung,  neppe 
atten  Aar  gammel.  Han  talede  længe  og  meget  ivrigt  med 
Frands.  Vi  spurgte  siden  denne,  hvilke  Hemmeligheder  de 
To  havde  havt  sammen,  og  han  fortalte  os  da,  at  den  unge 
Mand  var  hjertelig  kjed  af  Mihtærtj enesten  og  derfor  havde 
stor  Lyst  til  at  desertere,  hvad  Frands  dog  stærkt  havde 
fraraadet  ham. 

Vor  Heise  fortsattes  over  Bjerget,  indtil  vi  omsider  fik 
Havet  i  Sigte.  Og  nu  fulgte  et  pragtfuldt  Eidt  ned  ad 
Bjerget  med  Udsigt  over  Havet,  der  hævede  sig  foran  os 
som  en  blaa  Mur,  skinnende  i  det  klare  Sollys.  Her  var  vi 
atter  paa  den  gode  Chaussée  fra  Beirut,  men  Støvet  og  Heden 

var  overvældende,  thi  Middagssolen  brændte  skaanselløst  paa 
os,  og  en  hed  Chamsin  hvirvlede  Støvet  op  om  os.  Ud  paa 
Eftermiddagen  rede  vi,  støvede  og  solbrændte,  trætte  og  sultne, 
ind  i  Beirut,  hvor  Løitved  modtog  os  med  et  dansk  Ve  1- 
kommen.  som  klang  frydefuldt  i  vore  Øren. 

Et  Par  Dage  hvilede  vi  ud  i  Beirut,  hvor  Sommerheden 
begyndte  at  bHve  trykkende,  men  et  Bad  i  Middelhavets  blaae 
Vover,  som  trods  den  tilsyneladende  rolige  Overflade  dog 
havde  et  svært  Bølgeslag,  gav  atter  Friskhed.  Aftenen 
tilbragte  vi  hos  Løitved,  drak  The  og  røg  Narghileh,  ud- 
vexlende  for  hinanden  .Reiselivets  Besvær  og  Hjemmets 
Glæder*).  — 

Søndag  Eftermiddag  den  16.  Juni  1861  gik  vi  ombord 
i  Dampskibet  „Malta".  Vor  Reisefælle,  gjennem  Palæstina, 
den  tydske  Dr.  Reincke,  kom  og  tog  Afsked  med  os,  lige- 
ledes vor  Landsmand.  Julius  Løitved,  og  endelig  vor 
Dragoman,  Ungareren  Frands,  som  inderhgt  gjerne  vilde, 
at  vi  skulde  tage  ham  med  som  vor  Tjener  til  Constan- 
tinopel,     paa    det    at    han    atter    kunde    vende    tilbage    til 


*)  Julius  Løitved  har  seuere  opgivet  Snedkerhaandværket  og  er 
traadt  i  den  engelske  Missions  Tjeneste  som  attendant  for  the 
british-syrian  schools  (de  ovenfor  omtalte  engelske  Skoler  i  Sy- 
i'ien). —  I  Sommeren  1875,  da  han  aflagde  et  Besøg  i  Hjemmet, 
havde  jeg  den  Grlæde  atter  at  træfi'e  sammen  med  ham.  Blandt 
Andet  hørte  jeg  af  ham,  at  vor  Dragoman,  Ungareren  Frands, 
havde  slaaet  sig  til  Ko  i  Damaskus  og  er  indtraadt  i  Ægtestanden, 
hans  Hustru  er  bible-ivom.an  d.  e.  Bibelcolportrice,  men  selv  har 
han  ligesaa  lidt  nu  som  tidligere  kunnet  beslutte  sig  til  nogen 
stadig  Beskjæftigelse.  —  Ligeledes  erfarede  jeg,  at  det  ødelagte 
Christenkvarteer  i  Damaskus  nu  er  opført  paany,  og  Tilstanden  i 
Damaskus  god,  „saalænge  det  varer."  Af  et  Brev  fra  Løitved  i 
Sommeren  1876  (meddeelt  i  Dansk  Missionsblad),  seer  man,  at 
dette  ikke  varede  saa  meget  længe,  thi  for  ikke  at  tale  om  Cho- 
leraen,  som  nys  havde  krævet  mange  Offre,  og  Pesten,  som  man 
frygtede  fra  Bagdad,  næredes  atter  stor  Frygt  for  Muselmændene, 
som  paa  Grrund  af  Tyrkiets  Krig  med  Serbien  og  Montenegro 
befandt  sig  i  fanatisk  Ophidselse. 

Europa,  men  derpaa  kunde  vi  dog  ikke  indlade  os,  og  der 
var  heller  ingen  Sandsynlighed  for,  at  Frands  skulde  for- 
staae  at  skaffe  sig  en  mere  betrygget  Existents  i  Hjemmet. 
Damppiben  lød,  endnu  et  sidste  Farvel,  og  snart  vare  vi 
atter  ude  paa  Havet  paa  det  rullende  Skib,  som  skulde 
føre  os  tilbage  til  Europas  Kyster. 


Constantinopel. 


Atter  pløiede  vi  Middelhavets  Bølger;  Søen  var  i  nogen 
Bevægelse,  thi  herinde  bryder  den  sig  mod  Kysten;  da  vi 
kom  længere  ud,  blev  den  roligere.  Libanons  Bjerge  svandt 
og  med  dem  det  sidste  Glimt  fra  det  hellige  Land.  Men 
Tankerne  og  Minderne  herfra  vedbleve  at  følge  os,  thi  over 
dette  samme  Hav  gik  Christendommen  sin  første  Seirsgang 
nd  i  Verden.  Havet  stængede  Israels  Folk  inde  og  holdt 
det  borte  fra  Vesterledens  Folk.  med  Gru  og  Rædsel  saae 
Israeliten  paa  de  vældige  Bølger,  som  kun  Herrens  Almagt 
formaaer  at  tøile;  man  læse  Psalmistens  Skildring  i  den  107de 
Psalme,  V.  23 — 32,  og  man  forstaaer,  at  det  er  ikke  Kjær- 
lighed til  det  sortladne  Hav,  som  her  kommer  til  Orde.  Men 
anderledes  i  det  nye  Testamente:  her  er  det  netop  Havet, 
som  lukker  oj)  for  Evangeliet  og  bærer  det  over  til  de  fjerne 
Øer  og  Strande. 

Vi  lagde  an  ved  Cyperns  Kyster.  Her  var  det,  at 
Saulus  og  Barnabas  begyndte  deres.  Apostelvirksomhed,  og 
hvor  den  første  til  Ihukommelse  af  sin  første  Triumph  over 
Løgnens  og  Afgrundens  Magter  omskiftede  sit  Navn  Saulus 
til  Paulus  (Ap.  Gj.  13).  Og  paa  denne  0  var  det,  at  den 
eiegode  danske  Konge  endte  sin  Pilgrimsfart  til  det  helhge 
Land  og  lagde  sine  trætte  Been  til  Hvile.  Med  Tanken  op- 
fyldt heraf  gik  jeg  i  Land,  men  Opholdet  var  ingenlunde  til- 

talende,  thi  det  faldt  netop  i  de  hede  Formiddagstimer  mellem 
Kl.  10  og  Kl.  4,  øde  og  solbar  var  Egnen  lieelt  op  til  Bjer- 
genes Top,  som  begrændsede  Udsigten.  Hvor  var  Oldtidens 
skyggefulde  Lunde  med  Kildevæld  og  kjølende  Skygger? 
Maaskee  gjemte  bag  hiin  golde  Bjergryg,  som  vi  saae  foran 
os;  vort  speidende  Øie  søgte  forgjæves  efter  et  Træ  eller 
en  Busk.  Det  eneste  Oplivende,  som  Nutiden  skjænkede 
os,  var  den  liflige  Cypernviin.  hvormed  den  danske  Consul, 
hvem  vi  aflagde  et  Besøg,  trakterede  os. 

Næste  Dag  havde  vi  Hav  omkring  os  til  alle  Sider.  Det 
saae  stille  og  roligt  ud,  men  dog  kj  endtes  det  paa  Skibets 
Rullen,  at  der  var  Bevægelse  i  det,  maaskee  Dønninger  efter 
Gaarsdagens  Blæst.  Ud  paa  Eftermiddagen  saae  vi  Kara- 
maniens  bjergrige  Kyster  hæve  sig;  det  er  hyggeligt  atter  at 
see  det  faste  Land,  men  neppe  hyggeligt  at  være  derinde, 
thi  der  følger  man  Ordet:  „det  er  Synd  at  tage  fra  den 
Levende,  men  ikke  fra  den  Døde"  —  og  saa  lyner  det  mellem 
Klipperne,    inden   man   endnu  er  bleven  nogen  Fjende  vaer. 

Natten  gik  roligt,  og  om  Morgenen  befandt  vi  os  udenfor 
Rhodus;  Byen  ligger  paa  Øens  nordlige  Spids  og  skuer 
over  mod  Asiens  Bjerge.  Palmetræer  og  Minareter  rage  op 
over  de  steile  Fæstningsmure.  Yderst  ude  reiser  et  mægtigt 
fiirkantet  Taarn  sig,  som  foroven  ender  i  fem  smaae  runde 
Taarne.  Det  er  ikke  længer  den  apostoliske  Christenhed, 
der  her  møder  os,  som  fører  Troens  Sag  alene  med  Ordets 
Vaaben,  men  det  er  Christenheden  i  Pantser  og  Plade,  som 
med  tunge  Malm-Kanoner  og  lange  Riddersværd  værner  om 
Sandheden:  Johanniterriddernes  heltemodige  Forsvar,  hvor 
de  6000  Riddere  bøde  de  2  eller  300000  T\Tker  Spidsen. 
Vel  maatte  de  gæve  Riddere  tilsidst  vige  for  Overmagten  og 
forlade  Øen,  men  Rhodus  var  dog  bleven  det  Bolværk,  mod 
hvilket  Tyrkernes  overstrømmende  Magt  brød  sig  og  fik  kjende, 
at  der  var  sat  Grændser  for  den.     Yi   vandrede  op  i  Byen, 

som  har  et  livligt  og  broget  Udseende,  overskygget  af  løvrige 
Plataner  og  Cypresser  og  med  herlige  Udsigter  over  Havet 
til  Asien.  Fra  Larmen  og  Tumlen  søgte  vi  op  i  Byens  nord- 
vestre Deel,  hvor  Ordenens  Stormester  havde  sit  Palads  og 
den  stolte  Eiddergade  endnu  er  bevaret.  Her  er  der  tyst 
og  stille,  de  gamle  Paladser  med  spidsbuede  Hvælvinger  og 
adelige  Steenvaaben  over  Portene  staae  her  endnu,  Gaden 
er  belagt  med  Marmorfliser,  men  det  er  en  falden  Storhed; 
fattige  Tyrkefamilier  have  taget  Bolig  i  de  stolte  Ridder- 
borge, og  deres  Trægittre  udenfor  Vinduerne  stikke  kummer- 
ligt af  mod  de  steensatte  Haller.  Ogsaa  den  pragtfulde 
Johanneskirke  stod  endnu  i  over  300  Aar.  I  Kjælderrum- 
mene  opbevaredes  40000  Centner  Krudt,  og  hvor  kunde  det 
falde  Tyrkerne  ind,  at  man  helst  maa  forsyne  et  saadant 
Krudtforraad  med  Lynafleder?  Alt  gik  sin  jævne  Grang,  da 
slog  i  Høsten  1856  Lynet  ned  i  Kirken  —  med  et  vældigt 
Brag  foer  denne  og  hele  det  omliggende  Qvarteer  i  Luften, 
medens  en  Begn  af  Qvadersteen  og  Muurstumper  raslede 
ned  over  den  øvrige  Deel  af  Byen.  Heldigviis  blev  den 
skjønne  Riddergade  forskaanet  og  slap  med  nogle  Revner 
hist  og  her. 

Vi  forlode  Rhodus  og  stode  ind  i  Archipelagus  med  de 
talløse  Øer.  Opad  Eftermiddagen  blæste  det  op,  hvad  der 
gjerne  er  Tilfældet  herinde  mellem  de  mange  Øer  og  Sunde 
og  Bjerge,  medens  der  udenfor  i  Middelhavet  i  disse  Sommer- 
dage hersker  uaflDrudt  Blikstille. 

Torsdagen  den  20de  Juni  seilede  vi  op  langs  Asiens 
Kyster.  Stort  og  mægtigt  strakte  Bjergene  sig  ud  imod  os, 
en  Ært  frygt  bydende  Begyndelse  af  hiin  gamle  Verdensdeel, 
Menneskeslægtens  Vugge,  rig  paa  store  Minder  og  dybe 
Gaader.  Dog,  Junisolen  brændte  varmt.  Skibet  gik  sin 
ustandsede  Gang  gjennem  det  rolige  Hav,  og  man  begyndte 
at  længes  efter  lidt  Afvexhng.     En  saadan  frembød  sig  ved 

et  lidet  Sammenstød.  Ombord  paa  Skibet  befandt  sig  et  Par 
unge  græske  Qvinder  af  Middelclassen  og  af  en  sjælden 
Skjønhed.  Intet  Under,  at  de  tildrog  sig  Søofficerernes  Opmærk- 
somhed, som  bragte  en  skæmtefuld  Samtale  istand  med 
dem.  Alt  gik  meget  fornøieligt,  indtil  een  af  Offi- 
cererne tillod  sig  paa  Fransk  at  gjøre  en  noget  nærgaaende 
Bemærkning  om  dem  til  en  Kammerat.  Det  skulde  ban  ikke 
have  gjort,  thi  pludseligt  reiste  en  af  de  skjønne  Grækerinder 
sig,  og  i  et  flydende  fransk  Foredrag  holdt  hun  en  Torden- 
tale for  Officeren,  hvad  han  og  hans  Venner  vare  for  Folk, 
der  gave  sig  Mine  af  Gentlemen,  og  dog  kun  vare  nogle 
uforskammede  Lapse  —  kortsagt,  prædikede  dem  Lovens 
Tugt  med  en  saadan  Eftertrykkelighed,  at  Officererne,  der  ikke 
havde  gjort  Regning  paa  slig  Sprogfærdighed,  dreve  sluk- 
ørede af,  og  det  lykkedes  dem  ikke  siden  at  bringe  det  ven- 
skabelige Forhold  til  Veie  igjen. 

Solen  brændte  stedse  varmere,  under  Solseilet  var  der 
lummerhedt,  tilsidst  maatte  jeg  søge  ned  i  Kahytten.  Her 
overmandede  Søvnen  mig,  vi  seilede  hele  den  deilige  Golf 
ved  Smyrna  igjennem,  uden  at  jeg  nød  dens  Skjønheder, 
og  da  jeg  omsider  kom  op  paa  Dækket,  saae  jeg  foran  mig 
et  gammelt  Castel,  en  stor  Begravelsesplads  med  Cypresser 
og  en  broget  Tyrkestad  med  utallige  Huse :  det  var  Smyrna. 
Jeg  kjendte  det  godt  igjen,  thi  Smyrna  havde  vi  gjæstet  for 
et  halvt  Aar  siden,  og  saa  kort  som  Opholdet  havde  været, 
hilste  jeg  dog  Byen  som  en  Bekjendt  med  stor  Glæde,  thi 
naar  man  i  et  halvt  Aar  idehgt  har  se  et  Nyt  og  mere  Nyt, 
er  det  en  Lise  og  Vederkvægelse  for  Sindet,  naar  Øiet 
engang  fæster  sig  paa  Noget,  som  tidligere  har  været  inden 
dets  Synskreds.  Skibet  laa  stille,  omringet  af  Baade,  hvis 
skrigende  og  larmende  Besætning  søgte  at  kapre  de  Reisende. 
Vi  lode  os  sætte  i  Land  og  gik  gjennem  de  snævre  Gader  og 
Stræder  hen  til  en  Landsmand  ved  NavnBjeringer  fra  Horsens, 

som  efter  mange  Aars  Omllakken  havde  slaaet  sig  ned  som 
Mekanikus  i  Smyrna.  Hans  Hustru  var  tydsk,  hans  Smaa- 
piger,  der  sprang  rundt  og  holdt  et  forskrækkeligt  Spektakel, 
talte  Græsk.  Vi  vare  snart  inde  i  en  lang  Samtale  om  det 
Land,  som  drager  os  desto  stærkere,  jo  længere  vi  komme  fra 
det,  gamle  Danmark.  Om  Aftenen  lode  vi  os  atter  roe  ud  til 
Dampskibet,  hvor  vi  havde  vort  Nattelogis  i  de  to  Døgn, 
hvori  vi  gjæstede  Smyrna. 

Ingensteds  har  jeg  seet  saamange  Kameler  som  i  denne 
By.  I  Gaderne  møder  man  dem  i  lange  Rækker,  fuldt  be- 
pakkede, den  ene  efter  den  anden,  gjerne  med  en  Klokke 
om  Halsen,  som  giver  en  eensformig  Klang  til  deres  eens- 
formige  Gang.  Saadanne  Tog  kan  man  især  faae  at  see 
ved  Karavanbroen  udenfor  Byen.  Den  fører  over  Meles- 
floden,  ved  hvis  Bredder  efter  Sagnet  Homer  har  ladet  sine 
gyldne  Sange  høre.  Et  tyrkisk  Kaffehuus  ligger  her  ved 
Floden,  hvis  sagte  Løb  er  overskygget  af  Popler,  Plataner 
og  Morbærtræer.  I  hele  Timer  kunde  man  sidde  paa  denne 
deilige  Plet,  følge  Flodens  ustandselige  Løb  og  Kamelernes 
ligesaa  ustandselige  Tog  over  Broen,  atter  her  i  lange  Hækker 
bundne  til  hinanden  med  et  Reb  og  allerforrest  et  lille 
Æsel,  paa  hvilket  Karavanføreren  rider.  De  komme  lang- 
veis  fra,  fra  det  Indre  af  Asien  og  føre  Østens  Herhgheder 
med  sig. 

Muligt  er  den  Tid  ikke  fjern,  da  Jernbanerne  ville  for- 
trænge „Ørkenens  Skib".  Anlæg  af  en  saadan  var  allerede 
begyndt  ved  Smyrna,  og  vi  kjørte  et  Stykke  paa  den  ind  i 
Landet  til  en  lille  By  Budja,  hvor  Kjøbmændene  og  Con- 
sulerne  have  deres  Landsteder.  Nydelige  Huse  saae  vi  her, 
halvt  i  europæisk,  halvt  i  asiatisk  Stil,  og  omgivne  af  rigt 
blomstrende  Haver.  Først  ved  denne  lille  Udflugt  tik  vi  et 
Begreb  om  Smyrnas  deilige  Omegn  ved  den  lille  Melesflod, 
indhegnet  af  skyggefulde  Trægrupper. 

Halvdelen  af  Smyrnas  Indbyggere  tilhører  den  græske 
Kirke.  Disses  og  Frankernes  Qvarterer  danne  den  lavere 
Deel  af  Byen,  som  strækker  sig  ned  mod  Havnen.  I  de 
trange  Gader  hersker  et  lystigt  og  bevæget  Liv.  Ud  i  vSøen 
er  der  bygget  græske  Kaffehuse,  reiste  paa  Pæle  i  Vandet, 
her  kan  man  i  de  hede  Sommerdage  forfriske  sig  med 
Is  og  Sherbet.*)  Den  høiere  Deel  af  Byen  er  Tyrkeqvarteret, 
hvor  Gaderne  gaae  op  og  ned  i  bratte  Skraaninger. 

Bag  Tyrkeqvarteret  hæver  det  gule,  nøgne  Bjerg  Pagus 
sig,  hvis  Top  er  kronet  af  forfaldne  Ruiner  af  et  middel- 
alderligt Kastel.  \i  vandrede  derop  en  tidlig  Morgentime 
og  bleve  aldeles  fortryllede  af  den  herlige  Udsigt,  som  vi 
herfra  havde  over  den  blaae  Golf,  indhegnet  af  Bjerge  i 
dristige,  skjønne  Former.  Tanken  om  Homer  og  hans  ideale 
Helteskikkelser  traadte  atter  med  fornyet  Styrke  frem  for 
Sjælen  i  denne  skjønne,  rene  Luft.  Denne  luende  Morgen- 
sol i  al  denne  Naturens  underfulde  Herlighed  pulserer  Aands- 
livet  i  raskere  Slag.  Men  da.  ret  ligesom  en  kraftig  Livs- 
nydelse gjennemstrømmer  Sjæl  og  Legeme,  falder  Øiet 
pludselig  paa  en  Indsænkning  i  Høiens  Fod,  og  nu  stiger  en 
heel  anden  Tankerække  frem.  Dernede  laa  det  gamle 
Stadium,  i  hvilket  Polykarp  beseglede  sin  Christentro  med 
Martyrdøden.  Den  rasende  Folkeskare  havde  slæbt  den 
lOOaarige  Olding  herhen  for  at  kaste  ham  for  de  vilde  Dyr. 
Den  romerske  Landshøvding  havde  Medlidenhed  med  hans 
høie  Alder  og  vilde  derfor  overtale  ham  til  Frafald.  „Du 
behøver  blot  at  foruægte  Christus",  sagde  han,  ..og  saa  giver 
jeg  Dig  fri.-'  Men  Polykarp  svarede  med  Eo:  „I  86  Aar 
tjente  jeg  ham,  og  aldrig  tilføiede  han  mig  Ondt  —  hvorfor 
skulde  jeg  fornægte  min  Konge,    som  har  gjort  mig  sahg?" 


*)  Foi'  et  Par  Aar  siden  styrtede   et   af  disse  Kaffehuse  sammen  og 
en  Mængde  Mennesker,  som  vare  forsamlede  der,  druknede. 

Folkehoben  forlangte,  at  der  skulde  slippes  en  Løve  løs  paa 
ham,  men  Landshøvdingen  erklærede,  at  det  turde  han  ikke, 
efterdi  Dyrekampene  vare  forl)i.  Saa  staljlede  de  Træstykker 
og  Brædder  op  til  et  Baal,  og  her  udaandede  Polykarp.  I 
disse  herlige  Naturomgivelser,  hvor  Alt  opfordrer  til  at  nyde 
Livet,  valgte  han  at  forlade  det  for  at  gaae  ind  til  den 
langt  større  og  uomskiftelige  Herlighed,  som  er  bestemt  for 
dem,  der  miste  Livet  for  at  bevare  det, 

Jesu  Evangelium,  som  saa  herligt  beviste  sin  Kraft  ved 
Polykarps  Martyrdød,  er  endnu  ikke  udslukt  i  Smyrna. 
Rigtignok  har  det  i  lange  Aarhundreder  været  begravet 
under  den  græske  Kirkes  tomme  Ceremonitjeneste,  men  netop  i 
senere  Aaringer  er  det  vaagnet  til  nyt  Liv  i  den  lille  protestantiske 
Menighed.  Det  er  Preussen,  som.  følgende  Englands  Exempel, 
paa  værdig  Maade  er  optraadt  som  protestantisk  Stormagt  i 
Orienten  ved  at  oprette  og  understøtte  protestantiske  Menig- 
heder i  de  større  Byer.  Allerede  tidligere  fandtes  saadanne 
i  Jerusalem  og  Constantinopel,  1856  blev  der  oprettet  en 
tydsk  Menighed  i  Beirut,  1857  i  Alexandria  og  i  Smyrna. 
Vi  aflagde  Besøg  hos  den  tydske  Præst  Erederici,  som  fore- 
staaer  Menigheden  i  Smyrna.  Menigheden  talte  dengang  80 
Sjæle,  men  er  vel  i  senere  Aar  bleven  større.  Det  er  kun 
et  lidet  Tal  i  en  saa  stor  By.  men  den  skinner  dog  som  et 
Sandheds  Lys  i  den  vankundige  Mængde  og  kan  altid 
drage  Nogle  til  sig,  de  alvorhge  Tyrker  føle  sig  dragne  af 
Protestantismens  Alvor  og  Dybsind,  men  finde  de  evangeliske 
Kirker  for  smaa  og  uanseelige,  de  forlange  lignende  store 
og  ophøiede  Bum  til  Gudsdyrkelsen  som  deres  egne  Moskeer. 
Ogsaa  den  evangeliske  Diakonisseanstalt  i  SmjTua  virker 
meget  godt,  deels  ved  sine  Kjærlighedsgjerninger  mod  de 
Syge  og  Lidende,  deels  ved  sin  Opdragelse  af  unge  Piger, 
hvorved    der   virkes    kraftigt    til,    at  Qvinden  hæves  fra  den 

lave  og  forsømte  Stilling,  sum  hun  indtager  ikke  blot  hos 
Tyrkerne,  men  ogaa  hos  Grækere  og  Armeniere. 

—  Havde  jeg  ikke  seet  den  prægtige  Golf,  da  vi  seilede 
ind  til  Smyrna,  saa  tog  jeg  Leiligheden  bedre  i  Agt,  da  vi  atter 
forlode  Byen.  Skovbevoxede  Bjerge  hæve  sig  omkring  den 
skjønne  Bugt;  Skibene  maa  holde  tæt  ind  under  den  sydlige 
Side,  hvor  der  endnu  er  et  smalt  Indløb  tilbage,  thi  iøvrigt 
tilstoppes  Bugten  mere  og  mere  af  den  Mængde  Sand,  som 
Hermusfloden  fører  ud  i  den.  —  — 

Est  in  conspectu  T  e  n  e  d  o  s,  notissima  fama 
Insula,  dives  opum 

Disse  Ord  fra  Æneidens  anden  Bog  stode  mig  levende  for 
Tanken,  da  vi  næste  Formiddag  havde  den  lille  0  for  Øie, 
og  med  de  classiske  Minder  blandede  sig  den  danske  Vise 
om  Cort  Adeler: 

Ved  Tenedos  toned  lians  Seirssang, 
Mens  eenlige  Snekke  han  bøded, 
Da  kom  Hr.  Ibraham  stærk  og  lang, 
Af  Harme  den  Muselmand  gløded.*) 

Dog  nu  er  det  Tid  at  istemme  langt  herligere  Sange, 
thi  see!  imod  Øst  vise  sig  Sletterne  med  de  store  Kæmpe- 
høie  —  det  er  de  trojanske  Marker,  hvor  Achæer  og  Trojaner 
tumlede  sig  i  herlig  Kamplyst.  De  lyse  i  Glandsen  af  den 
unge  Morgensol  og  vække  høie  Stemninger  i  Sjælen,  Billeder 
af  et  Liv  fuldt  af  Skjønhed  og  Liv  og  Kraft  —  men  ak, 
altfor  hurtigt  glide  de  forbi.  Dampskibet  gaaer  ustandseligt 
fremad,  nu  svinde  Høie,  nu  svinde  Marker:  der  er  ej  engang 
Tid  til  at  faae  at  vide,  hvilken  der  er  Achilles'  Gravhøi,  og 
hvor  det  takkede  Ida  ligger. 

Vi  komme  ind  i  Dardanellerne.  Kysten  slutter  nær 
til  paa  begge  Sider  af  det  lange  og  smalle  Stræde,  som  tyr- 

*)  Ingemann. 

kiske  Slotte  og  vældige  Kanoner  skulle  spærre  for  fjendtlige 
Flaader;  dog  have  baade  Englænderne  og  Russerne  vidst  at 
tiltvinge  sig  Adgang  derigjennem.  Den  europæiske  Kyst  er 
gold  og  øde.  medens  den  asiatiske  frembyder  mange  maleriske 
Partier.     Overalt  saae  vi  stærke  Landbatterier. 

Om  Eftermiddagen  lægge  vi  an  ved  Galipoli  (o:  xnh]  nolig). 
Den  afgiver  et  livligt  Skue  med  sine  brogede  tyrkiske  Træ- 
huse, hvis  fiirkantede  Tage  løbe  op  i  en  Spids,  omringede 
af  en  frodig  Trævæxt. 

Senere  glide  vi  ind  i  Marmorahavet,  det  er  blikstille, 
jeg  kunde  næsten  sige:  speilglat  som  Marmor.  Bag  den  lille 
0  Marmora  lyser  det  med  gylden  Glands  som  en  fjern  Ilde- 
brand paa  Asiens  Kyster  —  det  er  Fuldmaanen.  som  hæver 
sig  bag  Bjergene.  Og  nu  følger  en  ubeskrivelig  deilig  Aften 
og  Nat  med  Ij^sende  Maaneglands  over  de  stille  Vover,  som 
Skibet  gjennemskærer,  medens  for  Tanken  viser  sig  Con- 
stantinopels  gyldne  Halvmaaner,  som  næste  Morgen  skal  vise 
sig  for  os  i  luende  Solglands. 

Og  saaledes  skete  det  ogsaa.  Rigtignok  blev  jeg 
betydeligt  skuffet,  da  jeg  ved  Solopgang  kom  op  paa  Dækket, 
thi  Taagerne  laae  endnu  over  Landskabet  og  lode  kun  ane 
dets  Omrids,  det  var  et  Indtryk  ikke  af  det  Skjønne.  men 
af  det  Masseagtige.  Men  nu  begynde  Taagerne  at  svinde 
og  Solen  bryder  frem,  dens  Straaler  falde  henover  Minareterne, 
Kuplerne,  Husene  —  et  mageløst  Skuespil!  Skibet  løber 
videre  og  videre,  det  er  et  uhyre  Panorama  eller  Rundmaleri, 
som  drager  forbi  os  —  kun  Agia  Sophia  og  Serailet  for- 
maaer  jeg  at  kjende.  det  Øvrige  er  mig  endnu  ubekjendt. 
Nu  løbe  vi  ind  i  det  gyldne  Horn,  Skibet  standser.  Ankeret 
falder.  Forbauset  stirrer  jeg  omkring  og  har  ondt  for  at 
besinde  mig  paa  det  over  al  Maade  pragtfulde  Skue,  som 
frembyder  sig.  Til  den  ene  Side  det  egentlige  Constantinopel 
—  til  den  anden  Side   de  tvende  Forstæder  Galata  og  Pera 

—  og  endelig  ligeoverfor  Skutari  jma  Asiens  Kyst.  Det  er 
ikke  een  By,  men  flere  store  Kæmpebyer.  hævende  sig  opad 
Bjerghøiderne  med  Moskeer  og  Kupler  og  Taarne  og  Mi- 
nareter, derimellem  dunkle  Cypreslunde  —  og  endelig  i  vor 
umiddelbare  Nærhed  en  vrimlende  Mængde  af  Skibe  og  Far- 
toier  og  Baade.  Historien  er  bekjendt  nok  om  Englænderen, 
som  lod  sig  nøie  med  at  beskue  Alt  dette  fra  Skibets  Dæk 
og  derpaa  atter  reiste  tilbage  uden  at  sætte  Foden  iland. 
Jeg  holder  dog  for,  at  havde  han  givet  sig  lidt  mere  Stunder 
og  anvendt  nogle  Uger  paa  at  lære  den  mærkelige  By  at 
kjende  —  saa  vilde  den  gode  Mand   ikke  have  fortrudt  det. 


Det  er  Keiser  Constantin  den  Store,  hvem  Constan- 
tinopel  skylder  saavel  sit  Navn,  som  sin  Glands  og  Berøm- 
melse i  Oldtiden.  Da  han  lykkehgt  havde  ])eseiret  sine  Mod- 
standere og  derved  begrundet  ikke  alene  sin  egen  Magt,  men 
ogsaa  Christendommens  Seir  som  Verdensreligion,  besluttede 
han  at  forlægge  Verdens  Hovedstad  fra  Tiberens  til  Bos- 
porus'  Bredder.  I  Rom  var  Luften  endnu  altfor  hedensk, 
de  gamle  Traditioner  om  Verdensmagten  altfor  stærke,  den 
nye  Religion  krævede  et  nyt  Hovedsæde.  Med  keiserlig 
Pragt  blev  det  gamle  Byzanz  omskabt  til  Constantinopel, 
Paladser,  Theatre,  offentlige  og  private  Bade  opførtes,  en 
Hippodrom  med  en  heel  Skov  afMursøiler  og  Statuer,  mile- 
lange V^andledninger  og  colossale  Vandbeholdere.  Rom 
maatte  afgive  sine  bedste  Kunstskatte  til  den  nye  Hovedstad, 
og  fra  alle  Stæder  rundt  om  i  Riget  indsamlede  man  de 
skjønneste  Værker. 

Af  al  denne  HerUghed  besidder  det  nuværende  Con- 
stantinopel kun  yderst  sparsomme  Rester.  Naturmagter  og 
Menneskehænder  have  kappedes  om  at  ødelægge  det.  Jord- 
skælv,   Ildebrande,    Beleiringer    og    Plyndringer    have    med 

fornyet  Vælde  tilintetgjort,  hvad  foregaaende  Ødelæggelser 
endnu  havde  skaanet. 

Som  et  kummerligt  Minde  om  Fortidens  Glands  bestaae 
endnu  de  ringe  Rester  af  Hippodromen,  nuonistunder  kaldet 
Atmeidan  d.  e.  Hestepladsen.  Den  gamle  Hippodrom  an- 
lagdes af  Constantin  til  Væddekjørsler  og  Kapløb.  Den  var 
400  Skridt  lang  og  150  bred.  Midt  igjennem  det  lange  Eum 
gik  den  saakaldte  spina .  Skranken,  om  hvilken  Yædde- 
kjørslerne  fandt  Sted,  den  var  besat  med  Statuer  og  Obehsker, 
selve  Hippodromen  var  omgivet  af  tvende  E-ækker  skjønne 
korinthiske  Søiler  ovenover  hinanden.  Keiserens  Loge  om- 
gaves af  24  meget  høie  Søiler.  Blandt  anden  Pragt  var  den 
smykket  med  det  berømte  Bronze-Firspand,  som  senere  har 
gjort  saa  lange  Keiser,  indtil  det  omsider  har  fundet  Hvile 
over  Markuskirken  i  Venedig*).  Hippodromen  kom  til  at 
indtage  en  betydningsfuld  Plads  i  Stadens  politiske  Historie, 
thi  af  Væddekampen  mellem  de  Blaa  og  de  Grønne,  de  for- 
skjelligt  klædte  Vognstyrere,  udviklede  sig  en  forbittret  Kam.p 
mellem  tvende  politiske  Partier,  som  toge  Navn  efter  dem 
og  ofte  fyldte  baade  Hippodromen  og  hele  Staden  med  Mord 
og  Blod. 

Den  halve  Del  af  Hippodromen  ligger  nu  hen  som  en 
øde  Plads,  henover  hvilken  Tyrkerne  stundom  tumle  deres 
ædle  Heste  i  et  Væddeløb,  den  anden  Halvdeel  er  indtaget 
af  Sultan  Achmeds  Moskee.  Tre  Monumenter  ere  endnu 
levnede  paa  Hippodromen,  nemlig  den  ægyptiske  Obelisk, 
colossMS  structnis  og  endelig  Slangesøilen,  men  ikkun  den 
første  er  bevaret  uskadt,  de  tvende  andre  ere  i  en  meget 
lemlæstet  Tilstand.  Obelisken  er  rimeligvis  af  Keiser  Con- 
stantin hidført  fra  Ægypten,  en  græsk  Indskrift  paa  dens 
Fodstykke  mælder,    at  den.    efter   at  være    omstyrtet  ved  et 


*)   Jvnfr.  Forf.s  Beskrivelse  af  Grækenland  S.  16. 

Jordskælv .  paany  er  bleven  reist  af  Keiser  Theodosius. 
Hieroglyiiherne  paa  dens  Sider  ere  ypperligt  bevarede  og  inde- 
holde følgende  Ord :  „Horus,  Tyren  (d.  e.  den  Stærke)  den  Straa- 
lende,  Herskeren  over  de  to  Eiger,  Kongen,  den  ophøiede  Her- 
sker, Hersker  over  de  Mægtige.  Rames  Scheber,  elsket  af  Osiris, 
Herskeren  over  de  to  Higer,  han,  som  holder  Festforsam- 
linger." —  Denne  Støtte  staaer  her  som  et  Minde  fra  en 
endnu  fjernere  Oldtid,  fra  en  Periode,  der  ligger  endnu 
længere  tilbage  fra  Keiser  Constantins  og  Theodosius'  Periode, 
end  denne  ligger  forud  for  vor  Tid.  Medens  alt  Andet  var 
omskiftet  og  forsvundet  som  et  Skyggespil,  stod  Obelisken 
endnu  med  sine  sære  Skrifttegn  som  et  Symbol  paa  den 
faste,  urokkelige  Evighed  midt  i  Tidernes  flygtige  Hastighed. 

Næsten  som  en  Parodi  paa  Obelisken  staaer  den  sammen- 
faldne Pyramide,  som  bærer  Navnet  colossus  structilis,  ved 
dens  Side.  Den  har  tidligere  ligesom  Cassiuspyramiden  i 
Rom  været  dækket  med  Bronzeplader  og  skulde  være  en 
Efterligning  af  de  ægyptiske  Pyramider.  Bronzepladerne  ere 
forlængst  borttagne  af  Rovsygen,  og  kun  den  indre  Kjærne 
er  tilbage.  Den  er  ifølge  en  Indskrift  opført  af  Constantin 
den  Syvende  i  første  Halvdeel  af  det  tiende  Aarhundrede. 

Det  tredie  Monument  er  fra  Hellenismens  gyldne  Tid: 
det  er  en  Bronzepiedestal  med  tredobbelt  Slangehoved,  hvor- 
paa  tidligere  har  staaet  en  Trefod.  Det  er  utvivlsomt  den 
samme  Broncepiedestal,  hvilken  Grækerne  efter  Slaget  ved 
Platææ  skænkede  til  Delphi,  og  som  Keiser  Constantin  lod  op- 
stille i  Hippodromen  i  Constantinopel  *).  Slangehovederne  ere 
afhuggede  og  kun  Slangespiralerne  ere  bevarede,  et  ypperligt 
Arbeide.  Det  er  høiligt  at  ønske,  at  dette  interessante 
Mindesmærke  maatte  blive  ført  bort  fra  denne  Plads,  hvor 
Ingen  bekymrer  sig  derom,  og  det  kun  er  udsat  for  Tilintet- 


*)  Jvnfr.  Brøndsteds  Reise  i  Grrækenland,  IT.  S.  245. 

gjørelse,  og  henbragt  til  et  Sted,  hvor  man  vilde  gjøre  sig 
Umage  forat  bevare  det. 

Alle  tre  Mindesmærker  have  staaet  i  den  gamle  Skranke 
midt  paa  Rendebanen,  nu  staae  de  i  dybe  Huller,  omgivne 
af  et  Jerngelænder,  da  Atmeidan  ligger  ti  Fod  høiere  end 
den  gamle  Hippodrom. 

I  Nærheden  af  Atmeidan  besøgte  vi  en  anden  Levning 
fra  Oldtiden,  den  vidtstrakte  underjordiske  Hal,  som  bærer 
det  phantastiske  Navn  „Tusind  og  een  Søile",  en  sædvanlig 
østerlandsk  Overdrivelse  af  424  treleddede  Søiler,  som  støtte 
dens  Loft.  Den  har  i  Oldtiden  tjent  som  Vandbeholder, 
idet  den  modtog  Vandet  fra  de  milelange  Aquæducter,  som 
gaae  fra  Bjergene  til  Hovedstaden.  Den  er  saa  rummelig, 
at  den  under  en  Beleiring  en  Tid  lang  vilde  kunne  sikkre 
Indbyggerne  mod  Vandmangel.  Tyrkerne  ere  imidlertid  alt- 
for sorgløse  til  at  bekymre  sig  om  den  uvisse  Fremtid,  Vand- 
beholderen er  udtømt,  og  Rummet  er  anvendt  til  Silke- 
spinderier. Jeg  havde  inderlig  ondt  af  de  stakkels  Arbeidere, 
som  færdedes  i  dette  fugtige,  halvmørke  Rum,  hvor  der  endnu 
stod  Vandpytter  omkring  paa  Grulvet,  medens  der  herskede 
en  tung,  kjælderagtig  Luft  dernede.  Der  findes  endnu  et 
Par  saadanne  Vandbeholdere  under  Jorden,  som  afgive  et 
Vidnesbyrd  om  den  colossale  Storhed  og  Vælde  i  Oldtidens 
Anlæg. 

—  Keiser  Constantin  lod  sin  nye  Hovedstad  beskjærme 
med  stærke  Mure,  som  omtrent  hundrede  Aar  senere  af 
Keiser  Theodosius  den  Anden  erholdt  deres  nuværende  Om- 
fang. I  henved  et  Aartusind  vare  de  et  urokkeligt  Bolværk 
mod  Barbarers  og  Tyrkers  Angreb,  indtil  Muhamed  den 
Anden  skjød  Bresche  i  dem,  og  hans  talløse  Skarer  over- 
strømmede den  ulykkehge  By  den  28  Mai  1453,  Siden  den 
Tid  har  Constantinopel  ikke  været  udsat  for  nogen  Beleiring, 
og  Murene    ere   derfor  i   en  noget   forfalden    Tilstand.      Vi 

foretoge  et  Ridt  omkring  dem  forat  tage  dem  i  Øiesyn. 
Uheldigvis  blev  det  Regnveir,  hvad  der  gjorde  et  Skaar  i 
vor  Nydelse.  Murene  afgive  i  deres  Forfald  et  overmaade 
malerisk  Skue,  Epheu  slynger  sig  opad  dem,  medens  hist  og 
her  et  lille  Træ  har  slaaet  Rod  i  Murrevnerne  og  løfter  sin 
grønne  Top  iveiret.  Som  oftest  er  der  tre  Mure  med  en 
indbyrdes  Afstand  af  henved  tyve  Fod,  den  ene  høiere  end 
den  anden,  foran  dem  er  en  dyb  Fæstningsgrav,  i  hvilken 
voxer  en  frodig  og  rig  Vegetation.  Murene  ere  besatte  med 
omtrent  100  stærke,  firkantede  Taarne.  Interessantest  var 
Kanonporten  eller  Top  Kapussi,  hvor  Tyrkernes  egentlige 
Hovedangreb  fandt  Sted,  og  hvor  den  sidste  Palæolog,  Con- 
stantin  den  Ellevte  faldt  i  Kampen  for  sit  Rige  og  sin  Throne. 
Imod  denne  Port  var  det,  at  Muhamed  den  Anden  havde 
ladet  den  uhyre  Kæmpekanon  opkjøre,  som  han  havde  ladet 
støbe  netop  for  at  beskyde  Constantinopels  Mure.  Den  var 
saa  tung,  at  den  blev  trukken  af  50  Par  Oxer,  og  400  Mand 
vare  ansatte  til  dens  Betjening.  Der  hengik  to  Maaneder 
med  at  bringe  den  to  Dagsreiser  frem.  Dens  Munding  var 
en  Alen  i  Diameter,  og  den  afskød  Kugler  paa  1200  Punds 
Vægt.  Der  brugtes  to  Timer  forat  lade  den,  og  derfor  kunde 
den  kun  affjTes  otte  Grange  om  Dagen:  det  var  som  et  For- 
billed  paa  Nutidens  Kruppske  Kanoner  i  al  Middelalderens 
Tunghed.  —  Saavel  ved  Kanonporten  som  langs  Murene 
herskede  en  besynderlig  Stilhed,  thi  de  nærmeste  Kvarterer 
indenfor  Murene  ere  ubeboede.  Ingen  skulde  ved  at  færdes 
her  ane,  at  der  bag  disse  Mure  laa  gjemt  en  folkevrimlende 
Stad.  Heller  ikke  saaes  Huse  og  Vaaninger  udenfor  Murene, 
men  kun  Marker  og  Kirkegaarde  med  de  mørke  Cypresser. 
Den  dybe  Stilhed  var  saa  meget  mere  paafaldende,  naar  man 
tænkte  paa  den  vilde  Kamptummel,  som  engang  rasede  her ; 
i  Fæstningsgraven,  hvor  fordum  Tyrker  og  Janitscharer  ned- 

styrtedes  med  knuste  Lemmer,  voxede  nu  Træer  og  Buske 
deres  tause  og  stille  Yæxt. 

Ude  ved  Søen  ligge  de  berygtede  syv  Taarne,  i  hvilke 
tidligere  de  fremmede  Gesandter  bleve  hensatte,  naar  Stor- 
sultanen erklærede  deres  Fyrster  Krig.  Det  er  en  femkantet 
Bygning,  som  nu  er  temmelig  forfalden  og  besat  med  nogle 
ynkelige  Kanoner.  Yi  Idggede  ind  i  Fængslerne,  men  havde 
ingen  Firman  til  at  besee  dem.  Det  var  smaae  usle  Huller, 
som  i  Regnveiret  saae  dobbelt  uhyggelige  ud.  Det  Bedste 
heroppe  var  den  prægtige  Udsigt  over  Havet  til  Asiens 
Kyster  og  til  den  anden  Side  over  Landet  udenfor  Stadens 
Mure. 

Med  de  stærke  Mure  faldt  alle  Constantinopels  Herlig- 
heder i  Tyrkernes  Hænder,  og  den  gamle  Keiserstad  blev 
omdannet  til  en  tyrkisk  Sultanby.  Men  af  Alt,  hvad  Græ- 
kerne mistede,  var  der  dog  Litet,  der  gik  dem  saa  nær  til 
Hjerte,  som  Tabet  af  den  pragtfulde  Sophiakirke.  Den  var 
for  Grækerne,  hvad  Peterskirken  i  Rom  er  for  Latinerne. 
Udstyret  med  Søiler  af  Porphyr,  grønt  Marmor  og  ægyptisk 
Granit,  som  var  samlet  fra  de  største  Templer  i  Østen  og 
"Vesten,  saavel  fra  Dianatemi^let  i  Ej)hesus  som  fra  Aurelians 
Soltemj)el  i  Rom,  rigt  indlagt  med  Mosaik  og  gyldne  Bil- 
leder staaer  den  for  alle  Grækeres  Phantasi  som  Verdens 
deiligste  Bygningsværk,  prægtigere  end  selve  Salomons  Tem- 
pel. Og  i  denne  Kirke  havde  Johannes  Chrysostomus  præ- 
diket*), her  bleve  de  store  Kirkemøder  afholdte,  som  af- 
gjorde de  omstridte  theologiske  Æmner,  her  foregik  Kronings- 
ceremonierne  for  de  byzantinske  Keisere.  Kirkens  og  Statens 
store  Erindringer  ere  knyttede  til  denne  Kirke,  intet  Under, 


*)  Den  gamle  Sopliiakirke,  i  hvilken  Chrj-sostomus  prædikede,  brændte 
i  Aaret  532,  men  blev  af  Keiser  Justinian  gjenopbygget  i  større 
Omfang  og  Pragt  end  tidligere.  Hiin  ældre  Kirke  var  en  Basilika 
med  fladt  Træloft;  først  den  nye  Kirke  blev  en  Kuppelkirke. 

at  hvert  Grækerhjerte  banker  af  Længsel  efter  den  Dag.  da 
Korset  atter  skal  reises  over  den,  og  den  christne  Lovsang 
atter  lyde  under  dens  Hvælvinger. 

Seet  ude  fra  Søen  tager  Sophiamoskeen  sig  herligt  ud 
med  sine  Kupler  og  fire  Minareter,  som  hæve  sig  over  alle 
de  øvrige  Bygninger  omkring  den.  Men  kommer  man  i  dens 
Nærhed  i  selve  Byen,  da  taber  Virkningen  sig.  Den  store 
Kuppel  er  for  fladtrykt  i  Forhold  til  dens  Høide,  og  der  er 
bygget  saamange  Tilbygninger  af  Skoler,  Bade  o.  a.  L.,  at 
Bygningen  trykkes  derved,  ligesom  ogsaa  ved  de  svære  Stiver 
og  Piller,  som  skulle  holde  Murene  oppe  mod  de  mange 
Jordskælv,  thi  af  disse  har  Kirken  været  hjemsøgt  fra  sine 
tidligste  Dage.  For  en  Deel  Aar  siden  var  Sophiamoskeen 
nærved  at  synke  sammen  som.  af  Skam  over  sin  egen  Vanære, 
Murene  revnede,  Søilerne  vaklede,  Kuplen  havde  Huller. 
Da  lod  Sultan  Abdul  Mesjid  den  underkaste  en  grundig 
Restauration  i  Aaret  1847  ved  en  italiensk  Bygmester, 
Fossati,  og  dette  Arbeide  blev  udført  med  megen  Dygtighed. 
Over  alle  de  mange  Halvkupler  hæver  tilsidst  den  store 
Kuppel  sig,  og  over  denne  er  den  uhyre  forgyldte  Halvmaane 
anbragt,  som  siges  at  være  50  Alen  i  Diameter. 

Ved  en  keiserlig  Firman  fik  vi  Tilladelse  til  at  træde 
ind  i  Sophiamoskeen.  Dog  var  her  kun  Tid  til  at  modtage 
et  flygtigt  Indtryk,  ikke  til  nogen  nærmere  Undersøgelse,  thi 
Muselmændene  skele  med  dulgt  Fanatisme  til  enhver  Christen- 
hund, som  besmitter  Helligdommen  med  sin  Nærværelse,  og 
Kawassen,  som  førte  os  omkring,  drev  idehgt  paa  os,  at  vi 
skulde  skynde  os.  Vi  bleve  førte  op  paa  et  af  Galle- 
rierne, medens  der  endnu  holdtes  Bøn  i  Moskeen,  og  først 
efterat  denne  var  endt,  kunde  vi  gjøre  en  kort  Rundvandring. 
Det  Overvældende  ligger  i  selve  Kuplen,  som  er  reist  180 
Fod  (altsaa  halvanden  Gang  som  Rundetaarn)  over  Gulvet, 
og  Bygningens  Anlæg  er  saaledes,    at    man    strax    ved   Ind- 

trædeisen  kan  hæve  Blikket  imod  den.  Den  architektoniske 
Virkning  er  lige  den  modsatte  af  den  gothiske  Domkirke 
thi  medens  dennes  høie  spidse  Taarne  ere  Udtryk  for  Jorden, 
som  stræber  o])  imod  Himlen,  saa  er  det  i  Sophiamoskeen 
Himmelhvælvingen,  som  sænker  sig  ned  over  Jorden,  Hele 
den  fordums  overvættes  rige  Beklædning  af  Hvælvinger  og 
Vægge  med  Mosaiker  og  Forgyldning  er  af  Muhamedanerne 
bleven  overkalket  og  overforgyldt.  Istedenfor  de  tidligere 
Billeder,  hvilke  ere  strængehgt  forbudne  i  Islam,  ere  anbragte 
Indskrifter  af  Koranen  med  alenlange  Bogstaver.  Possati 
saae  ved  sin  Istandsættelse  mange  af  de  gamle  Billeder  uskadte 
bevarede  under  Kalken  —  en  gammel  Palæolog  traadte  frem 
i  al  sin  keiserhge  Majestæt,  men  Alt  dette  maatte  han  atter 
skjule.  Dog  er  Kalken  ikke  lagt  tykkere  over,  end  at  mange 
Steder  de  byzantinske  Helgene  og  Engle  skinne  igjennem. 
Det  er  ligesom  om  de  i  Stilhed  ventede  paa,  at  den  Tid 
atter  skal  komme,  da  de  skulle  tage  Helligdommen  i  ret- 
mæssig Besiddelse.  Denne  Forventning  er  da  heller  ikke 
fremmed  for  Tyrkerne.  Sagnet  fortæller,  at  da  Muhamed 
den  Anden  med  sine  Osmanner  stormede  ind  i  Kirken,  var 
en  Præst  oppe  ved  Høialteret  ifærd  med  at  læse  Messen. 
Midt  under  Larmen  sankede  han  roligt  de  hellige  Kar  sam- 
men, og  da  Tyrkerne  trængte  sig  om  ham,  forsvandt  han  i 
en  Væg.  Der  staaer  han  endnu,  og  stundom  kan  man  høre 
ham  ganske  sagte  mumle  Messen  derinde,  men  naar  Hellig- 
dommen atter  kommer  i  de  Christnes  Magt,  da  kommer  han 
paa  Ny  frem,  skrider  op  mod  Høialteret  og  fuldfører  den 
afbrudte  Handling. 

Man  vil  have  ondt  for  at  danne  sig  en  Forestilling  om 
Sophiakirkens  tidligere  Pragt,  der  skildres  saa  blændende  af 
Fortidens  Skribenter.  Dog  synes  det,  at  den  har  lidt 
under  altfor  stærk  Overlæsning  og  i  Meget  har  dannet  et 
passende  Sidestykke    til    den    byzantinske  Theologi,    som   jo 

ogsaa  selve  Navnet,  den  hellige  Viisdom,  ikke  betegner  nogen 
Helgen,  Apostel  eller  Engel,  som  ellers  ved  christne  Kirker, 
men  ^  et  abstract  Begreb  i  Overeensstemmelse  med  den  da 
herskende  Aandsretning.  Det  kan  derfor  gjeme  være,  at 
Bygningen  snarere  har  vundet  ved,  at  den  ydre  Glands  er 
bleven  fjernet,  hvorved  Bygningens  store  monumentale  Grund- 
træk træde  desto  klarere  frem.  I  een  Henseende  har  dog 
Kirken  lidt  en  Omdreining,  som  ikke  har  været  til  Held. 
Det  christne  Alter,  hvorefter  hele  Kirken  er  anlagt,  laa  lige 
i  Øst,  men  den  tyrkiske  Kiblah  eller  Bedenischen,  som  an- 
giver Retningen,  i  hvilken  de  Troende  skulle  vende  sig  under 
Bønnen,  er  Sydost,  efterdi  den  i  enhver  Moskee  skal  være  i 
Retning  af  Mekka.  Men  herved  er  nu  Alt  kommen  til  at 
ligge  i  en  skraa  Retning,  og  denne  Skævhed  bliver  da  et 
Udtryk  for  den  skæve  og  falske  Gudsdyrkelse,  som  nu  hersker 
herinde,  og  først  naar  Sophiamoskeen  atter  bliver  en  christen 
Kirke,  først  da  vil  Alt  komme  paa  sin  rette  Plads  herinde. 


Sophiakirken  fik  stor  Betydning  for  den  tyrkiske  Bygge- 
kunst,  thi  den  blev  Forbilledet,  hvorefter  de  keiserhge  Moskeer 
byggedes,  idet  man  tiUige  søgte  at  overbyde  den  i  stort  og 
dristigt  Anlæg.  Brøndsted  benægter  rigtignok  dette  i  sin 
iøvrigt  fortræffelige  Beskrivelse  af  Constantinopel*)  og  er- 
klærer en  saadan  Paastand  for  grundfalsk,  men  han  vil  neppe 
finde  Medhold  heri,  Ligheden  er  altfor  slaaende.  Hertil 
kommer,  at  som  den  muhamedanske  Rehgion  er  en,  oven- 
ikjøbet  slet,  Efterligning  af  den  jødiske  og  den  christelige 
og  savner  Originalitet,  saaledes  er  ogsaa  dens  Architektur, 
hvilken  Kunstart  stedse  staaer  i  en  vis  hemmelig  Forbindelse 
med  den  religiøse  Livsanskuelse,  ogsaa  dannet  efter  deByg- 


•=)  Reise  i  Grækenland  i  Aarene  1810—13,  II.  S.  185. 

ninger,  som  den  forefandt,  hvor  den  trængte  frem.  I  Indien, 
Ægypten,  Spanien  og  hvor  den  ellers  kom  frem,  vil  man 
kjende  den  indiske,  ægyptiske,  spanske  Indflydelse.  I  Enkelt- 
heder kan  der  derimod  vises  megen  Eiendommelighed  saavel 
i  Moskeens  indre  Udsmykning  som  i  Særdeleshed  i  de  slanke 
Minareter,  som  omgive  den. 

Constantinopel  skal  efter  Sigende  have  ligesaa  mange 
Moskeer  som  Rom  har  Kirker  og  Aaret  har  Dage.  Af  disse 
indtage  de  keiserlige  Moskeer  den  fremragende  Plads  ved 
deres  Størrelse  og  Glands,  de  ere  stiftede  af  Sultaner  eller 
Sultaninder,  flere  af  dem  ere  hgesom  Sophiamoskeen  omdan- 
nede christne  Kirker.  Da  de  gjerne  hgge  høit,  bidrage 
de  særdeles  til  Constantinopels  trylleagtige  Udseende, 
idet  de  metaldækkede  Kupler  og  Halvkupler  med  for- 
gyldte Halvmaaner  og  Minareter  lyse '  frem  i  Sollyset  over 
den  nedenfor  liggende  Huusmængde.  Moskeerne  i  Constan- 
tinopel ere  bedre  vedligeholdte  end  Moskeerne  i  Kairo, 
ordentligt  og  reenligt  holdte,  dog  kan  man  hist  og  her  see 
en  enkelt  Minaret,  som  er  bleven  staaende,  efterat  Moskeen 
er  nedbrudt.  De  ligge  gjerne  høit,  omgivne  af  deilige  løv- 
rige Træer,  Plataner  og  Cypresser,  hvad  der  i  høi  Grad  for- 
øger den  maleriske  Virkning.  Moskeerne  have  rige  Dota- 
tioner, saavel  til  Vedligeholdelsen  som  til  den  talrige  Geist- 
ligheds Lønning  og  endehg  til  Underhold  for  de  Hospitaler, 
Almissehuse,  Høiskoler,  som  staae  i  Forbindelse  med  dem  og 
ere  anlagte  rundt  om  dem ;  Høiskolerne,  Medresséer,  svare  til 
vore  Latinskoler  og  Universiteter.  Ved  dem  studeres  Theologi 
og  Jura,  samt  persisk,  arabisk  og  tyrkisk  Literatur.  Studie- 
planen som  hele  Indretningen  har  noget  Middelalderligt  ved 
sig,  hvilket  særligt  træder  frem  i  den  Alt  beherskende  Plads, 
som  Theologien  indtager.  For  Underviisningen  betales  ikke, 
de  fattige  Studerende  faae  endog  fri  Bolig  og  Kost,  i  Lig- 
hed med  vor  Regents  og  Communitet.     Ved  Sophiamoskeen 

saae  vi  en  saadan  stor  Høiskole,  eller  om  man  \al,  Universi- 
tetsbygning, foran  hvilken  færdedes  en  Deel  unge  Mænd  med 
store  spidse,  lodne  Huer  og  snorebesatte  Kjortler:  jeg  boldt 
dem  først  for  Studenter  og  fandt,  at  de  selv  af  tyrkiske 
Studenter  at  være  saae  meget  martialske  ud,  men  siden  fik 
jeg  Oplysning  om,  at  det  var  flygtede  Tcherkesser,  som  man 
indtil  videre  havde  anvist  Bolig  her. 

De  Landeiendomme,  af  hvilke  Moskeerne  i  Tyrkiet  ere 
i  Besiddelse,  ere  af  overordentlig  Udstrækning,  og  de  ud- 
vides bestandigt,  da  nye  Gaver  og  Testamenter  stedse  føie 
Mere  til.  De  bortforpagtes  mod  en  ringe  Afgift,  men  aldrig 
til  Europæere,  forat  undgaae  Stridigbeder  med  de  fremmede 
Gesandtskaber.  De  ere  selvfølgelig  meget  slet  baade  dyrkede 
og  bestyrede,  og  da  Afgiften  kun  er  ringe,  saa  ere  her 
umaadelige  Indtægtskilder  tilstoppede  for  Regjeringen. 

Hvor  forskjellige  end  Moskeerne  kunne  være  i  det 
Enkelte,  er  dog  Grundanlæget  det  samme.  I  Midten  er  en 
stor  firkantet  Gaard,  hvori  findes  Brønde  og  Fontainer  til 
de  hyppige  Yaskninger.  Den  er  paa  de  tre  Sider  omgivet 
af  Arkaderækker,  Buegange  samt  de  Bygninger,  der  høre 
til  Moskeen.  Paa  den  fjerde  Side  ligger  selve  Helligdommen. 
Denne  er  i  Constantinopel  et  stort  og  frit  Rum,  overhvælvet 
med  den  store  Kuppel,  og  prægtige  Gallerier  langs  Væggene, 
hvortil  Søllerne  ere  tagne  af  gamle  Kirker  og  Paladser. 
Billeder  findes  ikke,  da  saadanne  ere  forbudne  i  Islam, 
istedenfor  træde  gyldne  Indskrifter  af  Koranen.  I  den  syd- 
østre Væg  er  Bedenischen,  som  betegner  Retningen  mod 
Mekka,  mod  denne  vende  Tyrkerne  sig  under  Bønnen. 
Tæt  ved  den  er  Mhibar  d.  e.  Talerstolen,  fra  hvilken  Imamen 
om  Fredagen,  som  er  den  tyrkiske  Helligdag,  udtaler  den 
offentlige  Bøn  for  Sultanen.  Paa  Gulvet  findes  hverken 
Stole  eller  Bænke,  det  er  dækket  med  Maatter,  eller  Musel- 
mændene    medbringe    selv   Tæpper,    paa    hvilke   de    forrette 

deres  Bønner.  Deres  Sko  afdrage  de  ved  Indgangen  eller 
ombytte  dem  med  et  andet  Par,  og  saaledes  maae  ogsaa  alle 
Cliristne  gjøre,  hvem  det  tillades  at  betræde  Moskeen.  Ind- 
trykket, som  det  Indre  af  disse  Bygninger  gjøre,  er  stort  og 
opløftende,  men  ved  deres  Mangel  paa  kunstnerisk  Udsmyk- 
ning og  bestemtere  architektonisk  Organisme  faae  de  det 
samme  Præg  af  Abstraction  som  Islam  selv,  og  hvorved 
den  danner  en  saa  bestemt  Modsætning  til  Christendommen, 
der  netop  viser,  hvorledes  det  Evige  og  Uendelige  skal 
gjennemføres  i  det  Timelige  og  Endelige.*) 

Udenom  Moskeen  kneise  de  lette  og  slanke  Minareter, 
som  træde  istedetfor  Klokketaarnene  ved  vore  Kirker.  De 
senere  Moskeer  have  kun  een  saadan,  de  større  to,  hyppigt 
fire.  I  det  Indre  fører  en  Trappe  op  til  de  Galerier,  som 
løbe  udenom  dem,  og  herfra  er  det,  at  Muezzins  fem  Gange 
om  Dagen  kalde  Muselmændene  til  Bøn:  „Der  er  kun  een 
Gud,  og  Muhamed  er  hans  Prophet  —  kommer  til  Bøn ! 
kommer  til  Salighed!"  Disse  Eaab  træde  istedetfor  Klokke- 
ringningen hos  os. 

Adgang  til  Moskeerne  er  strængt  forbudt  anderledes 
Troende,  og  vee  den  Christne  eller  Jøde,  som  uden  Tilladelse 
vilde  trænge  ind  i  dem  —  han  vilde  blive  slaaet  halvt  eller 
heelt  fordærvet.  Men  der  kan  erholdes  en  Firman  til  at  besee 
dem,  og  ledsaget  af  en  Kawas  faaer  man  da  Lov  til  at 
vandre  ind  i  dem.  I  Cairo  havde  vi  besøgt  flere  af  dem. 
i  Constantinopel  fik  vi  kun  Adgang  til  tvende,  Sopliiamoskeen 
og  Sultan  Achmeds  Moskee.  Den  sidste  er  den  eneste 
Moskee  i  det  tyrkiske  Rige,  som  har  sex  Minareter,  og  der 
siges  ogsaa,  at  Imamen  i  Mekka  nedlagde  Indsigelse  mod 
dette  Overmod,  efterdi  den  hellige  Kaaba  kun  har  sex,  men 
Sultanen  hjalp  sig  ud  af  Forlegenheden  ved  at  føie  en  syvende 


*)    Jvfr.  f  orf.s  Fremstilling  af  Historiens  Philosophi  I.  S.  147  o.  flg. 

Minaret  til  paa  Kaaba.  Den  store  Kuppelhvælving  i  Sultan 
Achmeds  Moskee  bæres  af  fire  vældige  cannelerede  Søiler, 
om  hvilke  Indskrifter  af  Koranen  slynge  sig.  I  denne  Moskee 
opbevares  flere  muhamedanske  Reliqvier,  blandt  andre  Pro- 
phetens  Fane,  hvilken  udfoldes,  naar  det  gjælder  ,,en  heUig 
Krig",  og  som  da  opildner  Muselmændene  til  den  yderste 
Kamplyst  og  Fanatisme. 

Ved  enkelte  af  Moskeerne  ere  opførte  Mausoleer  for  de 
Sultaner  og  Sultaninder,  som  have  stiftet  hine.  Det  er  mindre 
Kuppelbypninger,  som  ofte  udmærke  sig  ved  stor  Skjønhed, 
saaledes  Mausoleet  over  Sultan  Soliman,  en  ottekantet  Kuppel- 
bygning  tæt  ved  Suleimanieh,  den  af  ham  opførte  Moskee. 
løvrigt  ere  Begravelsespladserne  ikke  i  Nærheden  af  Moskeerne, 
saaledes  som  vore  Kirkegaarde  i  tidligere  Dage  og  endnu 
paa  Landet  ligge  omkring  Kirkerne,  men  de  indtage  sær- 
egne Pladser. 

Disse  tyrkiske  Begravelsespladser  udgjøre  en  af  Con- 
stantinopels  største  Skjønheder  ved  deres  tætte,  skyggefulde 
Beplantning  med  Cypresser,  et  Træ,  som  forener  Poppel- 
pilens slanke  Høide  med  Granens  mørke  Alvor,  og  derfor 
fra  de  ældste  Tider  har  været  et  yndet  Træ  til  at  smykke 
Gravene  med.  En  Cypres  plantes  ved  hver  tp-kisk  Grav, 
hvorved  Begravelsespladsen  omsider  bliver  til  en  heel  Skov. 
Over  hver  Grav  er  en  Marmorsten,  som  her  erholdes  for  en 
billig  Pris  fra  Bruddene  paa  Marmoraøen.  For  hver  Ende 
af  Gravstenen  er  opreist  tvende  høie  Stene ;  den  ved  Hoved- 
enden er,  om  det  er  en  Mand,  smykket  med  en  Turban;  for 
Qvindernes  Vedkommende  kun  med  en  Knop.  Endvidere 
er  der  paa  denne  Steen  en  Indskrift,  som  angiver  den  Af- 
dødes Navn  og  Stilling,  samt  en  kort  Gravskrift.  I  Stenen 
over  Graven  er  gjerne  en  Fordybning,  i  hvilken  den  Afdødes 
Slægtninge  hælde  duftende  Vand  eller  anbringe  Blomster 
deri-,   senere  fyldes  de  af  Regnvand  og  benyttes   af  Fuglene 

som  Drikkekar.  Den  tyrkiske  Begravelse  følger  gjerne 
umiddelbart  efter  Døden,  da  det  antages,  at  den  Afdøde 
lider  ilde,  indtil  han  har  faaet  Hvile  i  Jordens  Skjød.  Be- 
gravelses-Handlingen er  meget  simpel:  Imanen  spørger  den 
Afdøde,  om  han  holder  fast  ved  Islam,  og  dennes  Taushed 
antages  for  en  Bekræftelse. 


Tyrkisk  Begravelsesplads  i  Skutari. 

Bekjendt  er  den  store  Begravelsesplads  i  Skutari.  Da 
Tyrkerne  nemlig  selv  have  den  Tro,  at  de  engang  skulle 
fordrives  fra  Europa,  lade  Mangfoldige  af  dem  sig  begrave 
hinsides  Bosporus  ved  Skutari,  hvor  de  kunne  hvile  trygt  i 
Asiens  fædrene  Jord.  Begravelsespladsen  her  er  af  en  be- 
tydelig Udstrækning,  halvanden  Mil  lang,  og  den  udvides 
stedse  mere.  Vi  tilbragte  en  stille  Eftermiddag  derovre, 
vandrede  om  under  de  dunkle  Cypresser  og  hørte  paa  den 
yndige  Fuglesang,  som  vi  saa  længe  havde  maattet  undvære. 
Mange  Grave  vare  stærkt  forfaldne,  de  turbandækkede  Støtter 

laae  og  væltede  sig  over  hinanden,  som  vare  de  i  heftig  Kamp, 
thi  her  som  andetsteds  lader  Tyrken  blive  liggende,  hvad 
der  ligger,  han  reiser  Intet  op  paany. 

løvrigt  afgive  disse  Begravelsespladse  de  sædvanlige 
Spadseregange  om  Sommeren,  thi  kun  her  finder  man  Ly 
mod  Solens  brændende  Straaler.  Meest  yndet  er  den  lille 
Kirkegaard  i  Pera;  lille  kaldes  den  i  Modsætning  til  den 
store  i  Skutari,  thi  iøvrigt  er  ogsaa  den  af  betydelig  Ud- 
strækning. Den  ligger  høit  og  frembyder  herlige  Udsigter 
over  det  gyldne  Horn  til  Constantinopel  paa  den  anden  Side. 
Ogsaa  her  ere  Gravene  forfaldne^  de  høie  Støtter  rave  om 
mellem  hverandre  og  see  ud  som  et  Keglespil,  i  det  Øieblik 
Kuglen  ankommer.  Her  har  le  beau  monde  i  Pera  sat 
Stævne  henad  Solnedgang,  og  da  hersker  der  en  Tummel 
og  Lystighed,  som  staaer  i  underlig  Modsætning  til  Gravenes 
stille  Fred.  Nu  istemmer  den  tydske  Sangforening  Teutonia: 
„Wo  ist  des  Deutschen  Vaterland?",  samtidigt  med  at 
Mai-seillaisen  toner  ud  fra  et  nærliggende  Kaffehus.  Smukke 
Damer  og  Herrer  promenere  frem  og  tilbage,  Ingen  tænker 
paa  en  Kirkegaard,  fordi  Korsene  mangle.  Fjerner  man  sig 
lidt  fra  Tummelen  og  Sværmen,  da  har  man  et  deiligt  Skue, 
naar  Solen  mellem  de  mørke  Cypresser  synker  over  Sultan- 
stadens Kupler  og  Minareter. 


Paa  Yderspidsen  af  Constantinopel,  begrændset  af  det 
gyldne  Horn  til  den  ene  Side  og  af  Marmorahavet  paa  den 
anden,  ligger  Serailet.  Det  er  omsluttet  af  Mure  og  ind- 
tager omtrent  den  Plads,  som  det  gamle  Byzants  indtog, 
inden  det  blev  omdannet  til  Hovedstad.  Serailet  danner  en 
liUe  By  for  sig,  og  ude  fra  Søen  tager  det  sig  overmaade 
romantisk  ud  med  sine  Cypresser  og  Plataner,  sine  Kiosker 
og  Pavilloner,    som  rage  op  over  Murene   og   lokke  Phanta- 

sien  til  allehaande  underfulde  Farter.  En  Deel  af  den 
Hemmelighedens  Æventyrlighed,  som  tidligere  svævede  over 
det,  er  dog  forsvundet,  siden  Sultanens  Hofstat  er  flyttet 
herfra  til  nyere  Paladser  langs  Bosporus,  og  Serailet  er  blevet 
et  Slags  Enkesæde  for  tidligere  Sultaninder. 

Ved  en  keiserlig  Firman  fik  vi  Adgang  dertil,  Indgangen 
dannes  af  den  „høie  Port" ,  som  har  givet  Sultanens  Rege- 
ring sit  bekjendte  Navn.  Derefter  følge  forskjellige  Gaarde, 
Slotte,  Pavilloner,  Haver,  Alt  i  broget  Uorden  mellem  hin- 
anden og  langt  fra  at  tilfredsstille  de  phantastiske  Forvent- 
ninger, som  vare  vakte  ved  Skuet  fra  Søen.  Adskilligt  saa 
temmeligt  forfaldent  ud.  Vi  besøgte  Sultan  Mahmuds  Palads, 
som  ligger  paa  den  yderste  Spids  mellem  de  sammenstødende 
Stræder.  Udsigten  fra  dets  Vinduer  over  det  gyldne  Horn 
og  Bosporus  med  de  mangfoldige  Skibe  og  Baade  var  hen- 
rivende. Paladset  havde  i  flere  Aar  staaet  ubeboet,  det 
straalede  af  Forgyldning  og  kostbar  Luxus,  men  Smagfuldhed, 
sand  og  ægte  Kunst  savnedes.  Alt  var  beregnet  paa  ørkes- 
løs Ro,  dorsk  Hvilen  og  Drømmen.  Et  stort  Skaar  lider 
den  tyrkiske  Kunst  derved,  at  intet  Billedværk  eller  Maleri 
maa  anvendes.  Vi  saae  vel  et  Par  Landskabsbilleder,  men 
de  vare  meget  raat  udførte. 

De  tyrkiske  Sultaner  have  ikke  tabt  deres  Byggelyst, 
men  de  bygge  ikke  længer  i  Soliman  den  Andens  ophøiede 
Stil,  heller  ikke  existerer  længer  nogen  Architekt  som  den 
store  Sinan.  Det  er  meest  italienske  og  franske  Bygmestre, 
som  lede  Opførelsen  af  de  kejserhge  Paladser  ved  Bosporus, 
og  Stilen  er  en  Rokokostil,  overlæsset  med  Forgyldning  og 
tom  Pragt.  Disse  Paladser  ere  Glimmerblomster,  som  skyde 
op  idag,  og  imorgen  visne,  her  er  ingen  monumental  Drift  til 
at  opføre  Byggeværker,  som  kunne  staae  i  Aarhundreder,  det 
er,  som  om  Tyrkerne  endnu  ikke  have  aflagt  Nomade- 
naturen, den  firehundredaarige  Besiddelse  af  Constantinopel 

har  ikke  gjort  dem  trygge,  men  de  vente  selv  bestandigt, 
at  de  engang  atter  ville  drives  tilbage  til  deres  Fædreland, 
Asien.  De  ere  en  Krigerstamme ,  der  kun  en  Tidlang 
ligger  i  Garnison  i  Europa,  og  deres  Slotte  og  Paladser  ere 
derfor  som  Telte  ved  Bosporus'  Bredder,  som  kun  reises  for 
atter  at  flyttes,  —  men  der  kostes  uhyre  Pengesummer 
paa  dem. 

Sultanens  Slotte,  hans  Harem  og  hans  Hofstat  opsluge 
alle  Rigets  Indtægter.  Den  keiserlige  Ødselhed  synes  at 
være  et  chronisk  Onde,  som  overføres  fra  den  ene  Regering 
til  den  anden,  uden  at  nogen  Personforandring  formaaer  at 
hæve  det.  Under  vort  Ophold  i  Constantinopel  indtraf  et 
Thronskifte,  og  den  nys  afdøde  Sultan  Abdul  Aziz  tiltraadte 
Regeringen.  Der  knyttedes  dengang  overordentKge  For- 
haabninger  til  ham,  men  Tiden  har  grusomt  skuffet  dem. 
En  varm  Formiddag,  da  vi  udhvilede  os  under  Træernes 
Skygge  paa  Atmeidan,  opstod  der  en  pludselig  Uro  og 
Tumult  blandt  Befolkningen,  de  løb  frem  og  tilbage  mellem 
hinanden  som  en  Myretue,  i  hvilken  en  kaad  Dreng  havde 
pirret  med  sin  Pind.  Ogsaa  os  tilraabtes  der  nogle  tyrkiske 
Ord,  som  vi  ikke  forstod.  Først  ved  Hjemkomsten  til  vor 
Bohg  fik  vi  at  vide,  at  Sultan  Abdul  Meschid  var  død. 
Han  var  ikke  fyrretyve  Aar  gammel,  men  alt  i  længere  Tid 
svækket  af  Haremslivet.  Antallet  paa  hans  Hustruer  angives 
fra  300  til  1500,  dog  maa  det  bemærkes,  at  herunder  tælles 
ogsaa  Slavinderne.  Der  fortælles  om  ham,  at  da  den  sar- 
dinske Gesandt  tilfældigvis  havde  yttret  for  ham,  at  hans 
Herre  ikke  yndede  Musik,  havde  Sultanen  svaret:  oiii.  oui, 
il  faiit  regler  ses  passions,  men  selv  tænkte  han  ikke  paa 
at  regulere  dem.  I  hans  sidste  Aar  var  hans  Hof  og  hans 
Regering  i  fuldstændig  Døs,  og  der  hørtes  aldrig  om  virk- 
somme Foranstaltninger.  En  Gang  imellem  blussede  det  op 
i   ham,    og    han    tillod  sig   Brud    paa  Etiketten,    som    satte 

Hoffet  i  største  Uro:  saaledes  havde  det  beliaget  ham  at 
aflægge  Hertugen  af  Brahant  en  Kontravisit,  hvorover  hele 
Pera  gik  fra  sig  selv  af  Forskrækkelse  —  en  anden  Gang 
havde  han  ved  en  Koncert  taget  Plads  ved  Siden  af  Lady 
Bulwer  og  talt  og  leet  med  hende  til  stor  Forargelse  for 
alle  Muselmænd. 

Nu  besteg  Abdul  Aziz  Thronen.  31  Aar  gammel.  Der 
gik  Vidunderrygter  om  hans  overordenlige  Maadehold  og 
Tarvehghed.  Han  sagdes  kun  at  have  een  Hustru  og  hverken 
at  ryge  Tobak  eller  drikke  Kaffe.  Han  optraadte  som  Re- 
gent med  stor  Kraft,  lod  den  forrige  Krigsminister,  der 
havde  gjort  sig  skyldig  i  store  Underslæb  og  stadigt  an- 
givet Hæren  20000  Mand  større  end  den  i  Virkeligheden 
var ,  fængsle ,  mønstrede  selv  Hær  og  Flaade ,  Alt  tydede 
paa  en  ny  Æra,  som  skulde  fi'embryde  for  Tyrkiet.  Og 
hvad  er  Resultatet  blevet  af  alt  dette?  —  Alt  er  efter- 
haanden  vendt  tilbage  i  den  gamle  Slendrian,  i  Sultanens 
Hofstat  herskede  samme  vanvittige  Ødselhed  som  før,  og 
den  samme  Hersker,  som  ved  sin  første  Fremtræden  blev 
hilst  med  Jubel  og  Lovtaler,  mistede  baade  Throne  og  Liv, 
uden  at  en  Haand  rørte  sig  til  hans  Forsvar. 

Der  blev  givet  os  Leihghed  til  at  overvære  Abdul  Aziz' 
pragtfulde  Kroningstog,  om  dette  (3rd  tør  bruges.  En 
virkelig  Kroning  finder  nemlig  ikke  Sted,  istedetfor  træder 
en  anden  Ceremoni,  nemlig  den,  at  Sultanen  omgjorder  sig 
med  Osmans  Sværd.  Dette  opbevares  i  Ejubs  Moskee, 
som  er  opkaldt  efter  Ejub  eller  Hjob,  en  af  Muhameds 
Vaabénfæller,  som  af  Muhamedanerne  identificeres  med  den 
bibelske  Hjob.  Han  faldt  nogle  Aar  efter  Muhameds  Død 
ved  Arabernes  Angreb  paa  Constantinopel,  blev  jordet,  men 
hans  Grav  blev  senere  glemt.  Under  Constantinopels  Be- 
leiring'^ved  Muhamed  den  2den  blev  denne  Grav  aabenbaret 
gjennnem  en  Vision  for  en  af  Scheikerne,  hvad  der  fremkaldte 

høi  Begeistring  mellem  Tyrkerne.  Over  den  gjenfundne 
Grav  blev  siden  opført  en  meget  hellig  Moskee,  og  i  denne 
opbevares  Osmans  Sværd.  Ved  den  brugelige  Ceremoni, 
hvortil  ingen  Christen  faaer  Adgang,  bhver  Sultanen  om- 
gjordet med  hint  Sværd,  i  den  ene  Haand  holder  han 
Profetens  Fane,  med  den  anden  aflægger  han  Ed  paa 
Koranen,  derefter  begiver  han  sig  i  et  pragtfuldt  Tog  udenom 
Constantinopels  Mure  ind  igjennem  „Kanonporten",  ad  hvilken 
Muhamed  den  Anden  trængte  seirrig  ind  i  Byen,  til  det 
gamle  Serail. 

Det  var  dette  Tog,  som  vi  hk  at  see,  idet  vi  sluttede 
os  til  det  danske  Gesandtskab.  Vi  roede  først  op  igjennem 
det  gyldne  Horn,  og  saae  her  de  tyrkiske  Krigsskibe  ligge 
til  begge  Sider  i  lange  Rækker,  paa  dem  alle  mandede 
Mandskabet  Ræer.  Sultanens  Gondol  roedes  næsten  lige  i 
Forveien  for  os,  og  nu  brød  den  dundrende  Salut  løs  fra 
alle  Krigsskibene,  som  bragte  Luften  til  at  zittre  og  skjulte 
en  kort  Tid  Alt  i  hvide  Røgskyer.  Ved  Landingsstedet 
stode  Heste  opstillede  til  vor  Afbenyttelse,  og  i  skarpt  Trav 
rede  vi  op  til  Teltet,  hvor  hele  corps  diplomatique  var 
samlet.  Her  maatte  vi  vente  i  to  Timer,  men  den  lange 
Tid  kunde  vi  atter  forkorte  os  med  at  betragte  den  vrim- 
lende turbanklædte  Skare,  som  var  opstillet  paa  begge  Sider 
af  Veien,  og.  bag  hvilken  Constantinopels  gamle  Mure  dan- 
nede en  ypperhg  Baggrund.  Endelig  kom  Toget,  som  ud- 
foldede en  ægte  østerlandsk  Pragt.  Det  aabnedes  af  de 
keiserlige  Heste,  som  en  efter  en  førtes  frem,  deilige  Dyr, 
rigt  smykkede  med  Ædelstene  og  kostbare  Seletøier.  Der- 
efter kom  Officerer  og  høiere  Embedsmænd,  som  rede  par- 
viis,  idet  hver  af  dem  var  omgivet  af  en  talrig  Skare  Tjenere 
til  Fods.  Det  herligste  Syn  afgav  Dommerne  og  Ulema'erne, 
ridende  paa  prægtige  sorte  eller  hvide  Heste,  iførte  kostbare 
staalgraae   eller  grønne   Silkekaaber  og  rige  Turbaner,  deres 

Skare  blev  sluttet  af  Scheik-ul-Islam,  Geistligbedens  Over- 
hoved, som  havde  et  langt  sølvgraat  Skæg  og  var  iført  en 
hvid  Kaabe.  Endelig  kom  Sultanen  selv,  en  ung  Mand  med 
et  kraftigt  bestemt  Ansigt,  paa  Hovedet  bar  han  en  Fez 
med  en  Heirefjer;  han  hilste  ikke,  og  idet  han  kom  forbi 
Diplomaternes  Telt,  vendte  han  Hovedet  til  den  anden  Side 
hvad  der  fremkaldte  en  ikke  ulydehg  Misfornøielse  blandt 
disse.  Forskjellige  Troppeafdelinger  sluttede  det  pragtfulde 
ægte  østerlandske  Tog,  hvis  Mage  man  neppe  skulde  faae 
at  see  i  nogen  anden  europæisk  Hovedstad.  En  utalHg 
Menneskemasse  var  den  Dag  stimlet  sammen ,  saavel  fra 
Constantinopel  selv  som  fra  dens  Omegn,  alle  Dampskibe 
og  Baade  vare  overfyldte,  en  stor  Mængde  Kvinder  med 
deres  hvide  Slør  havde  indfundet  sig.  Trods  den  vrimlende 
Mængde  gik  Alt  roligt  og  stille  til,  vi  saae  hverken  Slags- 
maal  eller  Spektakel,  og  det  var  et  overmaade  livligt  og  in- 
teressant Skue  at  betragte  denne  yderst  brogede  Folkefor- 
samling, som  havde  indfundet  sig  fra  Europas  og  Asiens 
Kyster. 


En  af  de  skjønueste  Udsigter  over  Constantinopel  nyder 
man  oppe  fra  Seraskiertaarnet,  der  benyttes  til  Udkig  for 
Brandvagten,  som  stedse  patrouillerer  rundt  heroppe  og 
speider  ud,  om  den  nogensteds  kan  faae  Øie  paa  Røgsøiler, 
som  kunde  tyde  paa  frembrydende  Ildløs:  da  næsten  alle 
Huse  ere  byggede  af  Træ,  medføre  saadanne  den  største 
Ulykke,  idet  hele  Qvarterer  lægges  øde.  Vi  bleve  modtagne 
særdeles  vel  af  den  tyrkiske  Brandvagt  deroppe,  som  trak- 
terede os  med  Kaffe  og  —  o  Under  —  kun  vilde  tage  mod 
Betaling  for  denne,  men  ikke  mod  nogen  yderligere  Bak- 
schisch.  Heroppe  fra  fik  vi  et  udmærket  Overbhk  over 
Staden  og  dens  forskjellige  Dele:  Skuet  over  Sophiamoskeen, 

Sultan  Achmeds  Moskee  og  Serailet  til  det  store  blaae  Hav 
var  uforligneligt.  Som  en  mægtig  dunkelblaa  Flod  skyder 
Bosporus  sig  frem  og  adskiller  Constantinopel  i  Europa  fra 
Skutari  i  Asien.  Men  dernæst  skyder  en  Arm  sig  ud  fra 
Bosporus  i  nordvestlig  Retning,  det  er  det  gyldne  Hora, 
Constantinopels  Havn,  en  af  de  dybeste  og  rummeligste  i 
Europa,  saa  at  endog  de  store  Krigsskibe  kunne  ankre  op 
tæt  inde  under  Arsenalerne  og  Magasinerne.  Det  gyldne 
Horn  skiller  nu  atter  selve  Constantinopel  fra  dens  Forstæ- 
der, af  hvilke  Pera  og  Galata  ere  de  meest  bekjendte.  I 
disse  boe  alle  Frankerne,  Gesandterne,  Consulerne,  de  Frem- 
mede, og  her  havde  ogsaa  vi  vor  Bolig.  Det  er  en  egen 
Verden,  som  her  rører  sig,  ægte  kosmopolitisk,  ja  selve 
Sproget  har  antaget  en  saadan  Charakteer,  og  er  en  for- 
underlig Blanding  af  Græsk.  Fransk,  Italiensk  med  en 
ganske  liden  Tilsætning  af  det  Tyrkiske. 

Over  det  gyldne  Horn  fører  en  Bro,  som  forbinder 
Constantinopel  og  Forstæderne  med  hinanden  og  her  finder 
altid  en  meget  stærk  Færdsel  Sted.  løvrigt  skeer  For])in- 
delsen  mellem  de  adskilte  Staddele  deels  ved  Baade,  og 
deels,  opad  Bosporus,  ved  smaa  Dampskibe.  De  sidste 
findes  i  stor  Mængde,  de  ligge  gjerne  tæt  ved  Broen  over 
det  gyldne  Horn,  og  vi  spadserede  jævnligt  herned  efter 
endtlMiddag,  betragtede  det  overordentlig  livlige  og  brogede 
Skuespil  i  Havnen  og  den  tilstrømmende  Mængde.  Til  høire 
Side  havde  vi  det  egentlige  Constantinopel  eller  Stambul.  til 
Venstre  Galata,  Uge  foran  Skutari,  bagved  en  talløs  Vrimmel 
af  Fodgængere,  Heste  og  gammeldags  forgyldte  Karosser, 
foran  os  Dampskibe  og  Baade,  som  pile  om  mellem  hinan- 
den. Navnlig  ere  Qvinderne,  indhyllede  i  deres  hvide  Slør, 
altid  tilstede  i  stort  Antal.  Man  tager  nemlig  høilig  Feil, 
hvis  man  troer,  at  de  tyrkiske  Qvinder  sidde  indespærrede 
den   ganske  Dag  i  Haremet.      Tværtimod   de   sværme  rundt 

overalt  i  store  Hobe.  men  altid  tæt  tilslørede.  Ombord  paa 
Dampskibene  er  der  forbeholdt  dem  en  egen  Plads ;  her  ere 
de  tæt  sammenproppede,  deels  staaende,  deels  siddende  paa 
smaa  lavbenede  Straastole.  Imellem  den  tætte  Hob  bore 
Vandsælgerne  og  de,  som  handle  med  Kager  og  Syltetøier, 
sig  frem,  idet  de  med  høie  Raab  anprise  deres  Varers 
Fortræffehghed. 

Langt  behageligere  end  Seiladsen  i  de  overfyldte  Damp- 
skibe er  Farten  i  Kajikerne,  de  lette  smaae  Baade.  De  ligne 
de  venetianske  Gondoler,  men  savne  disses  høitstaaende  For- 
stavne, til  Gjengjæld  ere  de  smykkede  med  rig  Udskæring 
og  Forgyldning.  Man  tager  Plads  i  Bunden  af  dem  paa  et 
udbredt  Tæppe,  saaledes  at  man  alligevel  har  Hovedet  oppe 
over  Baadens  Rand  og  frit  Udblik  over  de  spillende  Vover. 
Paa  Grund  af  deres  meget  lange  og  .skarpt  byggede  Form 
roes  de  frem  med  overordenthg  Hurtighed,  og  den  eneste, 
men  rigtignok  meget  betydelige  og  farefulde  Ulæmpe  er  den, 
at  de  let  kastes  omkuld;  Kajikførerne  tilraabe  derfor  stadigt 
hinanden  for  at  deres  Kajiker  ikke  skulle  løbe  paa,  medens 
de  uroligt  pile  frem  og  tilbage  i  alle  muhge  Retninger. 
Men  er  man  først  kommen  vel  ud  af  Havnen  i  mere  aabent 
Vande,  da  kj ender  jeg  ingen  fornøieHgere  Rotour  end  at 
ligge  henstrakt  i  Kajiken  og  føres  op  ad  Bosporus,  medens 
Kiosker  og  Paladser,  Lunde  og  Bjerge  føres  forbi  i  rigt 
vexlende  Skue.  Mellem  Kajikerne  og  Dampskibene  finder 
en  meget  ivrig  Concurrence  Sted;  hver  Gang  et  Dampskib 
skal  afgaae,  ligger  gjerne  en  Hob  Kajiker  som  smaa  Rov- 
fugle omkring  det  og  søger  at  trække  Passagererne  til  sig. 
I  en  Blanding  af  Italiensk  og  Tyrkisk  raabe  Kajikførerne: 
vapore  jaivasch  —  ben  tjahu!  tjahu!  og  saa  slaae  de  med 
Aarerne  som  med  Trommestikker  forat  vise,  hvor  hurtigt 
man  skal  komme  afsted.  Det  var  et  nydeligt  Syn  at  see  de 
forgyldte    smaa  Baade  ligge   og  svømme  i   det  vidunderhgt 

"blaae  Vand,  medens  de  hvidklædte  Kajidschi'er  omgives  af  en 
Glorie  af  gyldne  Solstraaler. 

Bosporus  kan  ikke  sammenlignes  med  Øresund,  som  man 
stundom  har  villet,  dertil  er  Farvandet  altfor  snævert  og 
Kysterne  altfor  høie.  Snarere  kunde  man  bringe  i  Erindring 
nogle  af  vore  jydske  Fjorde  med  bratte,  skovbevoxede  Skrænter, 
eller  de  store  Søer  ved  Himmelbjerget,  Men  den  Stilhed 
og  tause  Ro,  som  hviler  over  disse  Landskaber,  gjenfindes 
ikke  i  Bosporus,  hvor  Alt  er  Liv  og  Bevægelighed,  Glands 
og  Farve.  Farvandet  selv  vrimler  af  allehaande  Fartøier, 
Dampskibe  og  Seilskibe,  Barker  og  Kajiker.  Og  end  mere 
brogede  ere  Kysterne,  hvoraf  navnlig  den  europæiske  danner 
som  en  fortløbende  Gade,  hvor  Kiosker,  Sommerslotte, 
Moskeer  og  rødmalede  Træhuse  ideligt  afløse  hinanden. 
Mellem  disse  og  paa  Høiderne  bagved  sees  den  rigeste  Vege- 
tation af  store  skyggefulde  Løvtræer,  blandt  hvilke  Plataner 
og  Cypresser  ere  de  meest  fremherskende.  Dog  danner  Alt 
dette,  som  i  Grunden  hele  Constantinopel,  pragtfulde  Deco- 
rationer,  som  helst  maa  betragtes  i  nogen  Afstand,  Bygnin- 
gerne savne  i  lige  høi  Grad  SoHditet  og  sand  kunstnerisk 
Stil.  Mange  af  disse  Paladser  og  Moskeer  ere  opførte  i, 
hvad  man  kunde  kalde,  en  ziirlig  Conditorstil,  thi  hvor  Aands- 
livet  er  tomt  og  fattigt,  formaaer  det  heller,  ikke  at  skatfe 
sig  noget  stort  og  værdigt  monumentalt  Udtryk.  Uagtet  der 
er  anvendt  fabelagtige  Summer  paa  dem  og  de  kun  have 
staaet  i  nogle  faa  Aar,  vakle  de  i  deres  Fundamenter  og 
true  med  at  falde  sammen.  Foruden  de  keiserlige  Lyst- 
slotte findes  paa  den  europæiske  Kyst  mange  Sommerboliger 
for  de  rige  perotiske  Kjøbmænd  samt  for  Gesandterne  og 
Consulerne,  som  i  de  hede  Sommermaaneder  tye  herud,  hvor 
Luften  er  baade  friskere  og  kjøligere.  Ogsaa  rige  Tyrker 
have  deres  Landsteder  her.  men  helst  paa  den  asiatiske  Kyst, 
hvor  de  føle  sig  mere  i  deres  egentlige  Hjemstavn. 

I  et  af  disse  Landsteder  vare  vi  hyppige  Gjæster;  det 
laa  i  den  yndige  Dal  Bebek  ved  Bosporus'  Bredder.  Her 
havde  en  norsk  Præst  Blom  opslaaet  sin  Sommerbolig  tillige- 
med sin  unge  Hustru.  Han  var  Gesandtskabspræst  for  den 
norsk  -  svenske  Legation  i  Constantinopel  og  havde  tilbragt 
halvtredie  Aar  i  denne  Stilling.  Trods  alle  Naturens  Herlig- 
heder længtes  han  dog  stærkt  tilbage  til  sit  Fædreland  og 
kunde  heller  ikke  ret  godt  taale  den  hede  Sommer.  I  hans 
Huus  bleve  vi  modtagne  med  stor  Gjæstfrihed  og  holdt  der 
en  Slags  Sommerferie  i  dansk  Stil  med  Læsen,  Spadseren  og 
Samtaler  saavel  om  Hjemmet,  som  om  de  særegne  Forhold, 
hvorunder  vi  nu  befandt  os.  I  Pera  overværede  vi  en  norsk 
Gudstjeneste  og  bleve  dybt  grebne  ved  atter  at  høre  Moders- 
maalet  fra  Prædikestolen  og  i  Psalmesangen,  hvad  vi  næsten 
i  et  heelt  Aar  havde  savnet.  Ved  den  Leilighed  fik  jeg  et 
levende  Indtryk  af,  hvilken  Velsignelse  det  er  for  vore  Sø- 
mænd, naar  de  i  fremmede  Havne  atter  kunne  høre  dansk 
Prædiken  og  danske  Psalmer,  og  hvilken  god  Gjerning 
Sømandsmissionen  øver,  som  arbeider  paa  at  ansætte  danske 
Præster  i  saadanne  af  Udlandets  Handelsstæder,  hvor  danske 
og  norske  Skibe  indiinde  sig  i  større  Antal. 

Bebek  gjorde  vi  til  Udgangspunkt  for  flere  Udflugter 
langs  Bosporus'  Bredder,  ved  hvilke  Pastor  Blom  var  vor 
Ledsager  og  Veiviser.  Blandt  disse  vil  jeg  særligt  frem- 
hæve Josvabjerget  paa  Asiens  Kyst.  Det  er  omtrent  af 
samme  Høide  som  Himmelbjerget  hos  os,  og  man  har  fra 
dets  Top  en  herlig  Udsigt  over  Bosporus,  der  snoer  sig 
som  en  bred  Flod  mellem  Bakkerne,  og  længere  ude  det 
sorte  Hav,  som  i  denne  klare  Sommerbely&ning  snarere 
burde  kaldes  det  blaae  Hav.  Men  om  Vinteren,  naar  de 
mørke  Skyer  fare  henover  det,  tager  det  sig  anderledes  ud, 
og  da  gaae  mange  Skibe  til  Grunde  her,  thi  det  snævre 
Indløb  til  Bosporus  er  vanskehgt  at  finde,  og  navnlig  er  der 

et  Sted  mellem  Klipperne,  som  kaldes  det  falske  Bosporus, 
fordi  det  skuffende  ligner  Indløbet.  Nu  var  der  deiligt 
sommerligt  heroppe,  vi  strakte  os  med  Velbehag  i  Græsset 
og  mindedes  vore  egne  skovbevoxede  Høie,  Klokkedalen  ved 
Horsens  og  Greisdalen  ved  Veile.  Paa  een  Gang  kom  tre 
Tyrker  forbi  os,  som  reve  os  ud  af  Illusionen,  men  tillige 
selv  bleve  i  den  Grad  forskrækkede  ved  det  uventede  Syn 
af  os,  at  de  reve  deres  Turbaner  af  Hovedet  forat  hilse  os, 
hvad  der  gjorde  en  saare  komisk  Virkning,  da  Tyrkerne  som 
bekjendt  ellers  aldrig  blotte  Hovedet.  —  Hvad  iøvrigt 
dette  Bjerg  har  at  gjøre  med  den  bibelske  Helt,  hvorefter 
det  er  opkaldt,  er  ikke  let  at  sige.  Muligviis  er  det  latinske 
Navns  Mons  Jovis  blevet  fordreiet  til  Josva  Bjerg.  Det  tyr- 
kiske Sagn  har  gjort  Josva  til  en  muhamedansk  Helgen  af 
overnaturHg  Størrelse;  det  fortæller,  at  han  oftere  skal  have 
siddet  her  og  badet  sine  Fødder  i  Bosporus.  Hans  Grav 
forevises  paa  Bjergets  Top,  en  Jordforhøining  paa  en  Snees 
Fods  Længde,  men  Tyrkerne  sige  om  den,  at  det  er  kun  den 
ene  Fod,  som  Hgger  begravet  her. 

I  Nærheden  af  Josvabjerget  findes  „de  søde  Vande  i 
Asien",  hvilke  Tyrkerne,  som  i  Alt  give  Asien  Fortrinet 
for  Europa,  kalde  de  himmelske  Vande,  Gok  Su.  Det  er  en 
lille  Flod,  omgiven  af  skyggefulde  Træer,  en  Yndlingsplads 
for  Tyrkerne,  som  navnhg  Fredag  Eftermiddag  søge  herud 
i  stor  Mængde.  Haremsqvinderne  kjøre  omkring  i  forgyldte 
Vogne  i  en  klodset  middelalderhg  Stil,  Skridt  for  Skridt 
kjøre  de  ganske  langsomt  rundt  i  en  Kreds,  medens  de 
unge  Tyrker  sidde  rundt  omkring  i  Græsset  og  søge  at  op- 
fange et  Blik  bag  de  tætte  Slør.  Der  er  et  almindeligt 
Gnaskeri  af  søde  Sager,  som  sælges  af  omvandrende  Con- 
ditorer,  selv  Vandbærerne  sætte  deres  suurt  erhvervede  Skillin- 
ger til  paa  at  kjøbe  Makroner. 

Ogsaa  i  Europa  findes  der  lignende  „søde  Vande",  men 

de  staae  efter  Tyrkernes  Sigende  langt  tilbage  for  dem  i  Asien. 
Vor  tyrkiske  Kajikfører,  som  roede  os  dertil,  var  dog  noget 
heterodox  i  dette  Stykke  og  meente,  at  de  kunde  være  nok 
saa  smukke  som  de  andre.  De  ligge  for  Enden  af  det 
gyldne  Horn,  Vi  toge  derop  en  stille  Lørdag  Eftermiddag, 
hvor  vi  uforstyrret  kunde  vandre  rundt  under  de  frodige 
løvrige  Træer,  som  speilede  sig  i  Flodens  klare  Vande.  Ved 
Solnedgang  roede  vi  atter  tilbage  gjennem  det  gyldne  Horn, 
som  nu  med  Rette  svarede  til  sit  Navn,  da  Aftenrødmen 
lagde  sin  Glands  henover  det. 

Under  alle  disse  fornøiehge  Udflugtei'  skulde  vi  dog 
ogsaa  faae  en  liden  Bismag  af  Skyggesiderne  ved  Livet  i 
Constantinopel.  Pastor  Blom  klagede  over,  at  der  var  for- 
søgt Indbrud  hos  ham,  at  han  et  Par  Nætter  var  blevet 
slemt  forurohget,  og  bad  os  tilsidst  om  at  flytte  ud  og  boe 
hos  ham,  da  Landstedet  i  Bebek  laa  temmelig  eensomt,  og 
han  ikke  længer  følte  sig  tryg  derude.  Vi  fandt,  at  vi  som 
danske  Brødre  burde  komme  Normanden  til  Hjælp,  opsagde 
vort  Logis  i  Pera  og  flyttede  derud.  Ude  hos  Præsten 
tjente  en  Gut,  Jørgen,  som  var  gruelig  ræd  for  Tyrkerne, 
saameget  mere,  som  han  kun  kunde  Norsk  og  derfor  var  ude 
af  Stand  til  at  gjøre  sig  forstaaehg  for  Stedets  Omgivelser. 
Desuden  var  der  en  stor  norsk  Skibscaptain  i  Besøg.  Denne 
fortalte  os  bl.  A.  at  han  havde  mistet  sin  Kat  og  sin  Kok. 
Den  første  var,  som  han  udtrykte  sig,  en  Tyrk,  der  aad  sine 
egne  Unger  og  til  Straf  derfor  blev  druknet,  den  anden  var 
en  Kjøbenhavner,  som  endelig  vilde  ud  at  more  sig  og  der- 
for var  løbet  fra  ham  i  Smyrna.  Vi  meente  nu  at 
være  mandstærke  nok  til  at  modtage  Fjenden.  Da  det  blev 
mørkt,  affyrede  Præsten  en  Pistol  forat  vise  en  muHg  Fjende, 
at  vi  havde  Vaaben,  derpaa  lukkede  vi  Dørene  forsvarhgt 
og  sadde  nu  og  ventede.  Paa  een  Gang  lød  der  et  dund- 
rende Brag  mod  Døren,    det    var  en  svær  Steen,    som    blev 

slynget  mod  den.  Vi  lukkede  den  op  og  gik  ud,  det  var 
mørkt,  og  der  var  intet  Menneske  at  see.  Vi  stængede  atter 
Døren,  noget  efter  hørtes  det  samme  Bulder,  uden  at  vi 
kunde  opdage  Gjerningsmændene.  Vi  følte  os  noget  uhygge- 
lige, men  holdt  dog  Modet  oppe.  den  lille  norske  Frue  holdt 
sig  nok  saa  kjæk.  Paa  een  Gang  styrtede  Gutten  Jørgen 
ind  i  Stuen  raabende:  „Aa,  Hr.  Pastor,  Hr.  Pastor!  nu 
komme  de  ned  gjennem  Skorstenen!"  Der  stod  en  saa 
levende  Angst  malet  i  hans  ligblege  xAnsigt,  at  jeg 
troede,  at  der  var  et  heelt  Dusin  Dolkemænd  ude  i  Kjøkkenet, 
men  ved  Eftersyn  fandtes  heldigviis  kun  en  stor  Steen,  som 
var  kastet  ned  gjennem  Skorstenen  og  havde  voldt  Jørgen 
saa  stor  Skræk.  Hermed  endte  Spektaklerne  for  denne 
Gang;  vi  bleve  siddende  til  Kl.  2  og  forføiede  os  saa  til  Ro. 
Den  næste  Morgen  tog  Skibscaptainen  fra  os,  han  havde 
faaet  nok  af  de  landlige  Glæder  ved  Bosporus'  Bredder, 
men  vi  Andre  vilde  dog  ikke  give  tabt  endnu.  Natten  forløb 
roligt  uden  Forstyrrelse.  Men  den  tredie  Nat  bleve  vi 
vækkede  i  den  dybeste  Søvn  af  Præsten,  som  stod  foran  os 
med  et  Lys  i  Haanden.  Han  bad  os  om  at  staae  op,  thi 
han  var  vis  paa,  at  der  var  Nogen,  som  krøb  henover  Taget. 
Vi  kastede  i  Hast  nogle  Klæder  over  os  og  gik  ind  i  Dag- 
ligstuen. Gutten  Jørgen  skjælvede  som  et  Espeløv.  Ingen 
af  os  talte,  vi  lyttede  efter.  I  slig  dyb  Nattestilhed,  naar 
Sindet  er  ivrigt  spændt  paa  at  opfange  enhver  Lyd,  er  det 
overmaade  vanskeligt  at  skjelne  mellem,  hvad  der  skyldes 
Sandsningen  og  hvad  Indbildningen.  Efter  nogen  Tids  Lytten 
forekom  det  os  virkeHgt,  som  om  vi  hørte  sagte  Fjed  liste 
sig  frem  over  Loftet.  Da  Huset  stødte  umiddelbart  op  til 
nogle  Klipper  bagved,  var  det  ikke  umuligt,  at  man  fra  disse 
kunde  faae  Adgang  til  Taget.  Imidlertid  kunde  vi  dog 
neppe  have  noget  at  frygte  af  en  enkelt  Tyv,  som  listede 
sig  frem,    og  jeg  meente  derfor,    at   vi  skulde  oppebie  hans 

Komme,  for  da  at  grilje  ham  paa  frisk  Gjerning  og  dermed 
faae  en  Ende  paa  alt  dette  Uvæsen.  Men  Pastor  Blom  var 
for  utaalmodig  hertil,  han  aabnede  et  Vindue  og  affyrede  en 
Pistol.  Herved  tilkaldtes  nogle  tyrkiske  Politisoldater,  som 
oj)holdt  sig  i  Nærheden,  Huset  blev  omhyggeligt  undersøgt, 
men  Intet  fundet.  Dette  var  nu  østerlansk  Romantik,  men 
det  bliver  man  kjed  af  i  Længden,  og  derfor  besluttede 
Præsten  sig  til  at  bryde  op  og  flytte  ind  til  sin  sædvanlige 
Bolig  i  Constantinopel.  Jeg  holdt  for,  at  vi  skulde  vente 
Noget  endnu,  da  det  Hele  mere  bar  Præget  af  ondskabsfulde 
Skjælmsstykker  end  af  planmæssigt  Overfald,  men  Pastor  Blom 
var  overanstrængt  af  Nattevaagen  og  Ængstelse,  tilmed  be- 
kymret for  sin  Hustru.  Saa  pakkede  vi  vore  Sager  ind  og 
fulgtes  sammen  til  Pera,  hvor  vor  gamle  Værtinde  blev 
yderlig  forbauset  ved  atter  at  see  os  og  erfare,  at  vi  alle- 
rede efter  to  Dages  Forløb  havde  faaet  nok  af  Landlivet. 
Hvorledes  denne  mysteriøse  Historie  egentlig  hang  sammen, 
fik  vi  aldrig  at  vide.  Den  rimeligste  Forklaring  syntes  mig 
dog  den,  som  Pastor  Blom  selv  opstillede.  Han  havde  for  nogen 
Tid  siden  faaet  en  græsk  Dreng  i  sin  Tjeneste,  som  han 
havde  bortjaget  paa  Grund  af  Utroskab.  Knægten  havde 
ved  sin  Bortgang  sagt,  at  det  skulde  Præsten  nok  faae  be- 
talt. Pimeligviis  var  det  ham,  som  havde  anstillet  disse 
urolige  Nattescener.  Forsaavidt  han  hermed  havde  tilsigtet 
at  drille  sit  Herskab  og  jage  det  bort  fra  dets  SommerboKg, 
havde  han  ogsaa  opnaaet  sit  Formaal.  At  faae  Sagen  nær- 
mere undersøgt  ved  Politiets  Hjælp,  kunde  der  naturligviis 
ikke  være  Tale  om,  thi  ved  slige  Leiligheder  maa  hver  Mand 
bjerge  sig  selv  og  endda  prise  sin  Lykke,  naar  han  slipper 
heelskindet  derfra. 

Vi  vare  nu  midt  i  Juli  Maaned,  Heden  var  betydelig 
og  kunde  om  Middagen  være  temmelig  trykkende,  men 
dæmpedes  dog  ved  de  kjøhge  Vinde  fra  det  sorte  Hav.     Vi 


fortsatte  vore  Udflugter  til  Europas  og  Asiens  Kyster  og 
hengave  os  til  Beskuelse  af  den  store  og  rige  Natur,  som 
oplader  sine  Herligheder  i  disse  deilige  Egne.  Vi  seilede 
over  tilKadikoi,  det  gamle  Chalce don,  liggende  lige  overfor 
Constantinopel  og  bekjendt  fra  den  store  Kirkeforsamling  i 
Aaret  451,  hvor  Læren  om  Christi  tvende  Naturer  blev  ud- 
viklet og  fastsat.  Nu  er  den  kun  en  ubetydelig  Stad,  men 
der  var  en  ubeskrivelig  Skjønhed  udbredt  over  Stedet.  En 
ganske  smal  Landtunge,  bevoxet  med  Cypresser  og  med  et 
Fyrtaarn  paa  den  yderste  Spids,  skød  sig  ud  i  Marmorhavet, 
hvis  speilklare  Flade  ^jengav  Alt,  og  eftersom  Solen  nærmede 
sig  sin  Nedgang,  smæltede  Himmel,  Jord  og  Hav  sammen  i 
et  vidunderligt  rødligt  og  blaaligt  Farvespil.  Bagved  Byen 
vare  store  Haver;  vi  kjøbte  Kirsebær,  som  vi  fortærede,  men 
fandt  dem  ikke  saa  velsmagende  her  i  Kirsebærtræets  op- 
rindelige Fødestavn  som  hjemme  hos  os. 

Noget  længere  mod  Sydhgge  P rinds e øerne,  en  Række 
Klippeøer,  hvoraf  nogle  ere  ubeboede.  I  det  byzantinske 
Keiserdømmes  Tid  tjente  de  som  Forvisningssted  for  styrtede 
Keisere,  forjagede  Prindser  og  Prindsesser  samt  Rigets 
øverste  Dignitarier,  som  bleve  tvungne  til  at  lade  sig  optage 
som  Munke  eller  Nonner  i  de  herværende  Klostre.  Disse 
ere  deels  nedlagte,  deels  benyttes  de  som  Opdragelsesanstalter, 
til  hvilke  de  rigeste  græske  Familier  sende  deres  Børn. 
Mange  Peroter  have  deres  Villaer  herovre,  om  Dagen  passe 
de  deres  Handelsforretninger  i  Byen,  om  Eftermiddagen 
seile  de  herover  med  Dampskibene.  Beliggenheden  er  hen- 
rivende med  Udsigten  over  Havet  til  Constantinopel  og  de 
yndefulde  Lunde  af  Plataner,  Cypresser  og  Pinier.  Ogsaa 
skal  liuften  her  udmærke  sig  ved  en  sjælden  Reenhed  og  være 
i  høi  Grad  velgjørende  for  Sundheden. 

En  Morgenstund  lode  vi  os  sætte  over  til  Skutari  og  be- 
stege Bjerget  Bulgurlu,  som  Hgger  bagved  denne  By.   Atter 

her  havde  vi  en  henrivende  Udsigt  for  os.  For  neden  havde 
vi  Skutari,  omgivet  af  grønne  Marker  og  mangfokhge  Lyst- 
steder, dernæst  Bosporus,  der  som  en  stor  Flod  snoede 
sig  mellem  Høiderne  paa  begge  Sider,  indtil  den  syntes  at 
løbe  ud  i  Marmorhavet.  Hinsides  Bosporiis  saae  vi  Con- 
stantinopel,  adskilt  ved  det  gyldne  Horn  fra  Galata  og  Pera. 
De  mange  Kupler  og  Minareter  straalede  i  den  klare  Morgen- 
belysning, kun  Skade,  at  en  tyk  Røg  fra  de  mange  Damp- 
skibe leirede  sig  over  det  Indre  af  Byen.  Oppe  paa  Høiden, 
hvor  vi  laae.  var  der  svalt  og  kjøligt,  vi  havde  leiret  os  i 
Skyggen  af  prægtige  Ælmetræer;  det  Skjønheds  Indtryk, 
som  jeg  modtog,  var  saa  betagende,  at  jeg  ikke  kunde  lade 
være  at  tænke  paa,  at  vi  nu  vare  i  den  Yerdensdeel,  hvor 
efter  alle  gamle  Traditioner  Paradiset  skal  have  ligget. 

Var  det  nu  her  det  Fremmede  og  det  Ukj endte,  som 
fyldte  Sindet  med  en  høi  og  mægtig  Skjønhed,  saa  skulde 
vi  ved  en  anden  Leilighed  modtage  et  dybt  følt  Indtryk  af 
det  Hjemlige  og  det  Yelkjendte.  Dette  skete  paa  en  Bide- 
tour  til  Landsbyerne  Belgrad  og  Burgos,  omtrent  fire  Mil 
Nordvest  for  Constantinopel.  Her  findes  store  Vand- 
damme, i  hvilke  Vandet  opsamles  og  gjennem  de  milelange 
Ledninger  over  Høie  og  Dale  føres  til  Hovedstaden.  Stedets 
egentlige  Pragt  er  dog  de  store  Skove.  Ja  her  var  ægte 
dansk,  her  fandt  jeg  mig  igjen  i  de  velkjendte  skyggefulde 
Skove,  hvor  Solstraalerne  bryde  sig  i  liflige  Straaler  gjennem 
det  tætte  Løv,  og  hvor  Stien  snoer  sig  frit  mellem  ældgamle, 
knuddrede  Stammer.  Af  Eg  og  Bøg  findes  dog  ikke  Meget, 
derimod  Ælm  og  Kastanie  —  ja  her  var  vi  atter  engang 

Dybt  inde  i  den  dunkle 
Den  sommerfriske  Skov, 
Hvor  Hjorten  streifer  Græsset 
Med  sin  vingelette  Klov.*) 


•=)  Chr.  Winther. 

Dobbelt  velgjørende  var  denne  herlige  Skovnatur,  efterat 
vi  saa  længe  havde  færdedes  paa  de  solhede  Sletter  og  de 
nøgne  Bjerge.  Midt  inde  i  Skoven  stod  en  colossal  Vand- 
ledning, tæt  dækket  af  grønne  Slyngplanter,  som  hang  ned 
over  den.  Den  var  fra  Romernes  eller  Byzantinernes  Tid, 
tyst  og  stille  var  der  om  den,  og  selve  denne  Stilhed  lød 
som  dæmpede  Klagesange  af  Fortidens  Aander.  End  større 
Vandledninger  saae  vi  i  Nærheden  af  Burgos,  hvor  destrække 
sig  fra  Bjerghøi  til  Bjerghøi,  med  to,  stundom  tre  Rækker 
Buer  over  hinanden.  Gjennem  disse  mægtige  Vandledninger 
førtes  Vandet  i  tidligere  Dage  ned  i  de  store  Cisterner  i 
Constantinopel,  som  nu  ikke  længer  benyttes.  Et  Par  af 
Vandledningerne  ere  atter  satte  i  Stand,  men  i  Tilfælde  af 
en  Beleiring  vil  den  fjendtlige  Hær  let  kunne  overskære 
dem  og  derved  udsætte  Staden  for  Vandmangel  Dog  Tyr- 
ken siger  her  som  altid:  „Allah  er  stor!"  —  han  har  endnu 
aldrig  seet  „Røgen  af  en  fjendtlig  Leir"  udenfor  Constan- 
tinopels  Mure,  og  derfor  mener  han  ogsaa,  at  Saadant  er 
umuligt  i  Fremtiden. 


Befolkningen  i  Constantinopel  er  af  en  overmaade  broget 
og  blandet  Art.  Den  overveiende  Deel  af  dem  er  Tyr- 
kerne, og  det  Indtryk,  som  disse  gjøre  paa  den  Fremmede, 
er  ingenlunde  ufordeelagtigt.  Medens  Grækere,  Armeniere 
og  Jøder  søge  paa  alle  Maader  at  bedrage  og  erhverve 
sig  ulovlig  Fordeel,  saa  ere  Tyi'kerne  Ærligheden  selv. 
Man  kan  betroe  en  tyrkisk  Lastdrager,  hvad  man  vil  og  han 
bringer  det  rigtigt  til  sit  Bestemmelsessted.  I  Handel  og 
Vandel  siger  Tyrken  den  nøiagtige  Friis  og  han  finder  sig 
ikke  i  nogen  Prutten;  vil  man  underbyde  ham,  kaster  han 
Hovedet  tilbage,  hvad  der  svarer  til  vor  Rysten  paa  Hovedet 
og  vil  ikke  handle  mere.      Dertil    ere    de    overmaade   god- 

modige  og  følelige;  medens  Arabere  og  Grækere  ligge  i 
idelig  Kiv  og  Strid  indbyrdes,  færdes  Tyrkerne  roligt  og 
sagtmodigt  mellem  hinanden.  Endelig  ere  de  taalmodige 
over  al  Beskrivelse,  tinde  sig  i  Livets  smaae  og  store  Plager 
med  en  beundringsværdig  Ro.  Dette  er  begrundet  i  deres 
religiøse  Tro,  i  Fatalismen,  hvorefter  Mennesket  Intet  for- 
maaer,  men  Alt  styres  umiddelbart  af  den  guddommelige 
Villie.  Deres  sociale  og  politiske  Samfundsforhold  have  i 
høi  Grad  fremmet  denne  Tro,  thi  Alt  beroer  her  paa  bratte 
LykkesomvexHnger.  Sultanen  spadserer  en  Dag,  seer  en 
rask  Kajikfører,  siger  til  ham:  „Vil  Du  være  min  Kajik- 
fører?"  hvortil  den  Anden  svarer:  „Din  Villie  er  min  Lov" 
—  han  kommer  i  Sultanens  Palads,  og  inden  Aaret  er 
omme,  er  han  Pascha.  Man  maa  vente  paa  Lykken  og  de 
Stores  Gunst,  den  Enkeltes  personlige  Dygtighed  og  ud- 
holdende Fremadstræben  formaaer  Intet  uden  hiint.  Selv- 
følgehg  gaae  Lykkens  Omvexlinger  lige  saa  ofte  i  den 
modsatte  Retning  og  styrte  fra  Ære  og  Rigdom  i  Armod 
og  Elendighed,  men  ogsaa  dette  bærer  Tyrken  med  ufor- 
styrrelig Ro. 

De  nævnte  Egenskaber  give  Tyrkerne  et  tiltalende  Præg, 
hvis  Betydning  dog  ikke  maa  overvurderes.  Tyrkerne  ere 
endnu  den  Dag  idag  et  halvt  barbarisk  Naturfolk  og  i  Be- 
siddelse af  de  gode  Egenskaber,  som  næsten  altid  udmærke 
et  saadant.  Men  de  kunne  kun  bevares,  saalænge  Natur- 
standen vedvarer,  ophører  denne,  da  slaae  de  om  i  deres 
Modsætning.  I  Krig  bliver  Tyrken  grusom  og  brutal  indtil 
Umenneskelighed.  Og  hæves  han  op  til  liøiere  Æresposter, 
da  viger  den  tidligere  Nøisomhed  og  Ærlighed  for  en  umætte- 
lig Havesyge  og  Bestikkelighed ;  medens  de  simple  Tyrker 
ere  paalidelige  og  trofaste,  ere  de  høiere  Embedsmænd  fulde 
af  Uretfærdighed  øg  Rov.  Den  tyrkiske  Religion  er  ude  af 
Stand    til    at    øve   nogen  sand  Forbedring  paa  Charakteren, 

den  er  kun  beregnet  paa  en  raa  Naturstand;  saasnart  denne 
ophører,  kommer  al  Sletheden  og  Forvendtheden  frem*). 

Overfor  Tyrkerne  som  det  herskende  Folk  staae  de 
undertrykte  Religioner  og  Nationaliteter,  Rajaherne.  Lisse 
slutte  sig  sammen  hver  for  sig  i  særegne  Communiteter  med 
egen  Forfatning  og  Øvrighed  under  tyrkisk  Overhøihed. 

Det  betydeligste  og  største  af  disse  Nationalcommuni- 
teter  danne  Grækerne.  Ligesaa  godt  Lov  Tyrkerne  have 
paa  sig,  ligesaa  ilde  ere  Grækerne  berygtede.  De  have  til- 
revet sig  Handelen,  men  beskyldes  overalt  for  Svigagtighed 
og  Bedrageri.  I  disse  Klager  kan  der  være  en  Deel  Over- 
drivelse, og  det  maa  ikke  tabes  af  Syne,  under  hvilke  ulykke- 
lige Forhold  de  have  levet  i  næsten  et  halvt  Aartusind. 
Allerede  ved  Constantinopels  Erobring  vare  Grækerne  i  dybt 
sædeligt  Forfald,  og  de  have  ikke  hævet  sig  siden  den  Tid, 
I  meget  bærer  deres  fordærvede  Geistlighed  Skylden,  Hie- 
rarchiet  er  her-  et  gjennemført  Plyndringssystem.  Patriar- 
chen  i  Constantinopel  maa  ved  sin  Indsættelse  betale  2  Mil- 
lioner Pjastre  (omtrent  160,000  Kroner)  til  den  høie  Port, 
dem  gjenvinder  han  atter  ved  Bispeembedernes  Besættelse, 
Biskopperne  presse  atter  den  lavere  Geistlighed,  og  denne 
Folket.  Den  græske  Geistlighed  er  paa  faa  Undtagelser  nær 
meget  uvidende  og  meget  bestikkelig,  den  gjør  Alt  for  Penge 
og  Intet  uden  Penge.  Bispedømmet,  Ordination,  Døendes 
Beredelse  og  Absolution,  Alt  kjøbes  for  rede  Penge.  Si- 
moni, Overtro,  Bedrag  og  Fanatisme  herske  i  den  græske 
Kirke.  At  en  saadan  Geistlighed  ikke  kan  udøve  nogen 
forædlende  Magt  over  Folket  er  en  Selvfølge.  Det  bør  dog 
ikke  glemmes,  at  i  Kongeriget  Grækenland  stille  Forholdene 
sig  adskilligt  bedre,    hvilket  viser,    at  Fjernelsen  af  det  usle 


'')  Jvfr.  Forf.s  Menneskehed  og  Christendom  i  deres  historiske  Ud- 
vikling, I.,  157. 

tyrkiske  Regimente    ogsaa  i  de  nuværende   Provindser    vilde 
virke  til  Held. 

Høiere  i  Intelligents  og  sædelig  Dannelse  end  Grækerne 
staae  Armenierne.  De  ere  Monophysiter  og  danne  et 
udbredt  Kirkesamfund  i  Lilleasien.  Her  vare  de  de  første 
Christne.  som  beseiredes  af  Tjrrkerne  og  de  lede  frygteligt 
under  disse,  men  fik  dog  efterhaanden  Fred  mod  at  betale 
en  Kopskat.  Deres  Nationalitet  er  beslægtet  med  den  tyr- 
kiske og  frembyder  ikke  ringe  Lighed  i  Sprog,  Sæder  og 
Skikke,  ikkun  Religionen  sætter  afgjørende  Grændseskjel 
mellem  dem.  Som  Christne  leve  Armenierne  vel  i  Mono- 
gami, men  deres  Qvinder  ere  tilslørede  og  Brudgommen  faaer 
ikke  Bruden  at  see,  før  efter  Vielsen;  endnu  for  Alteret  er 
hun  tilhyllet,  og  Brudgommen  maa  love  hende  Troskab,  „om 
hun  er  blind.  lam.  døv  eller  Krøbling",  og  først  efter  Af- 
læggelsen af  dette  Løfte  tillades  det  ham  at  see  hende.  — 
Armenierne  ere  ligesom  Grækerne  fødte  Handelsmænd,  ja 
skulle  endog  overgaae  disse  i  snu  Fiffighed.  De  have  særligt 
bemægtiget  sig  en  bestemt  Handelsgreen.  nemlig  Pengehan- 
delen, og  man  vil  i  denne  træffe  dem  heelt  oppe  fra  de  store 
Bankierforretninger  indtil  de  smaae  Vexellerer,  som  man  seer 
rundt  om  i  Constantinopels  Gader. 

I  det  armeniske  Kirkesamfund  har  det  christelige  Liv 
bevaret  sig  bedre  end  i  det  græske.  Dette  skyldes  væsentlig 
den  Omstændighed,  at  man  her  har  bevaret  Bibelordet,  det 
læses  i  Familierne,  og  om  Søndagen  holdes  der  Prædikener 
over  det.  Ogsaa  staaer  Geistligheden  her  høiere  end  i  den 
græske  Kirke,  ikke  faa  af  den  have  faaet  en  videnskabelig 
Uddannelse.  Simoni  og  Udpresning  skal  være  ukjendt  her. 
Præster  og  Biskopper  have  fast  Lønning,  og  der  er  fastsat 
bestemt  Betaling  for  de  kirkehge  Handlinger:  det  er  dem 
tilladt  at  modtage  Gaver  af  Folket,  men  strængt  forbudt  at 
kræve  dem. 

H.  Scharling:  En  Pilgrimsfærd.  26 

Et  sundt  og  kraftigt  Naturfolk  ere  Bulgarerne.  I 
Constantinopel  vil  man  som  oftest  træffe  dem  anbragte  i 
Staldtjeneste  som  Kudske,  Hestepassere  o.  1.  Deres  Kirke- 
samfund har  indtil  de  sidste  Tider  været  udsat  for  heftige 
Rivninger  med  den  græske  Geisthghed.  Indtil  Slutningen 
af  forrige  Aarhundrede  havde  de  deres  egen  Patriarch  i 
Achrida,  da  lykkedes  det  den  græske  Patriarch  i  Constan- 
tinopel at  faae  den  bulgariske  Kirke  lagt  ind  under  sit 
Diøces.  Nu  blev  der  ansat  græske  Præster,  græsk  Kirke- 
sprog indført,  dermed  ogsaa  græsk  Udsuelse  og  Bestikkelse. 
Ikke  alene  blev  den  bulgariske  nationale  Interesse  krænket 
herved,  men  Folket  oprørtes  ogsaa  over  hele  det  Plyndrings- 
system,  som  nu  indførtes.  Omsider  indgik  man  med  An- 
dragender til  Porten,  sendte  en  Deputation  til  Constanti- 
nopel forat  klage,  men  opnaaede  kun  en  Afvisning,  indsvøbt 
i  zirlige  Talemaader.  En  ny  Deputation  havde  ikke  bedre 
Held.  Nu  besluttede  man  at  gribe  Sagen  alvorligere  an. 
Der  blev  indgivet  en  retslig  Klage  over  de  fornemste  græske 
Biskopper,  ledsaget  af  behørige  Vidnesbyrd.  Nu  kunde 
Sagen  ikke  længere  afvises,  der  blev  anstillet  Undersøgelser, 
og  det  kom  for  Dagen,  at  flere  høiere  græske  GeistHge 
havde  gjort  sig  skyldige  i  grove  Brud  paa  Sædeligheden 
og  store  Pengeudpresninger.  De  bleve  afsatte  og  banlyste, 
men  hvad  der  hidtil  havde  været  holdt  skjult,  kom  nu  til 
Alles  Kundskab,  og  Bulgarernes  Harme  mod  den  græske 
Geistlighed  forøgedes  end  mere.  De  begyndte  nu  at  vende 
sig  til  Rom,  hvor  Pavecurien  var  rede  til  at  modtage  dem 
med  aabne  Arme.  Men  nu  begyndte  Gesandterne  at  blande  sig 
i  Sagen,  navnhg  var  det  Rusland  meget  magtpaaliggende  at 
forhindre  en  Union  med  Rom.  Saaledes  hændte  det,  at  en 
bulgarisk  Biskop  var  bleven  omvendt  af  en  Jesuit,  reiste  til 
Rom,  her  traadte  over  til  den  romerske  Kirke,  modtog 
Velsignelse  og  romersk  Ordination  af  Paven  samt  en  Penge- 

sum.  Men  ved  sin  Hjemkomst  blev  han  bestukken  af  Rus- 
serne med  en  endnu  større  Pengesum,  benyttede  sin  romerske 
Ordination  til  at  lyse  Ban  over  Jesuiterne  og  flygtede  der- 
efter ombord  paa  et  russisk  Krigsskib.  Hvorledes  denne 
Historie  endte,  fik  vi  ikke  at  børe,  men  endnu  i  lange  Tider 
førtes  Forhandlinger  om  den  bulgariske  Kirkes  Stilling,  indtil 
de  omsider  endte  med,  at  den  opnaaede  den  attraaede  Uaf- 
hængighed af  den  græske  Kirke,  og  fik  sin  egen  Forfatning. 
Endelig  findes  et  betydeligt  Antal  Jøder  i  Constanti- 
nopel,  de  anslaaes  til  70,000.  Af  disse  ere  en  3—4000 
tydske  og  polske  Jøder,  der  drive  en  virksom  Smaahaudel  i 
Galata.  De  italienske  Jøder  angives  kun  til  500,  men  de 
ere  de  rigeste  og  meest  intelligente,  de  staae  i  Forbindelse 
med  store  engelske,  franske  og  italienske  Handelshuse,  og 
ikke  faa  af  dem  ere  anseete  Læger.  Det  langt  overveiende 
Antal  er  spanske  Jøder,  over  60,000,  de  ere  Efterkommere 
af  den  Mængde  Jøder,  som  under  Ferdinand  den  Katholske 
og  Isabella  bleve  fordrevne  fra  Spanien,  og  hvoraf  en  Deel 
kom  til  Rom  og  fik  Bolig  anviist  i  Ghetto,  Andre  til  Con- 
stantinopel.  Her  bleve  de  venligt  modtagne  af  Sultan 
Baj  az etb  d.  Anden,  de  fik  fri  Rehgionsøvelse  og  samme 
Rettigheder  som  de  andre  Rajaher.  I  et  Par  Aarhundreder 
havde  de  de  store  Pengeforretninger  i  Hænde,  vare  Sulta- 
nens Bankierer  og  Portens  Dragomaner,  indtil  omsider 
Grækere  og  Armeniere  fortrængte  dem  herfra,  og  nu  sank 
deres  Communitet  ned  til  stor  Fattigdom  og  Elendighed. 
De  tale  endnu  en  Art  middelalderligt  Spansk,  som  dog  er 
dygtigt  blandet  med  tyrkiske,  græske  og  itaHenske  Ord*). 

Blandt    alle    disse    forskjellige  Troesbekj endere    har    den 
protestantiske  Mission  søgt  at  udbrede  Evangeliets  rene  Lys 


*)  P.  Bloms  Meddelelser    i    Norsk   Kirketidende    1861    Nr.  2    og   14. 
Senere  optaget  i  samme  Forfatters  lille  Skrift  „Fra  Østerland"  (1875). 

i  den  sidste  Menneskealder.  Særligt  have  Nordamerikanerne 
udfoldet  en  stor  Virksomhed,  og  kan  man  end  ikke  altid 
billige  deres  Fremgangsmaade ,  maa  man  dog  beundre  den 
heroiske  Opoffrelse  af  Penge  og  Kræfter.  Siden  1831  have 
de  havt  en  Missionsanstalt  i  Constantinopel,  som  skulde  virke 
blandt  Jøder,  Grækere  og  Armeniere.  Tyrkerne  ere  ude- 
lukkede, da  det  dengang  endnu  under  Dødsstraf  var  forbudt 
nogen  Muselmand  at  gaa  over  til  en  anden  Religion.  Efter 
Krimkrigen  er  her  indtraadt  en  Forandring,  da  det  ifølge 
Parisertraktaten  ogsaa  er  tilladt  Tyrkerne  at  antage  Christen- 
dommen. Disse  vise  stor  Interesse  for  Protestantismen,  medens 
den  romerske  og  græske  Billeddyrkelse  er  dem  en  Veder- 
styggelighed Hvad  der  volder  Tyrkerne  meest  Anstød,  er 
Treenighedslæren  ,  som  staaer  i  Strid  med  deres  abstrakte 
Monotheisme,  og  Christendommens  dybere  Syndserkj  endelse, 
som  de  ikke  kunne  forlige  med  deres  egen  Værkhellighed, 
der  lægger  sig  for  Dagen  i  Almisser,  Koranlæsning ,  Oi> 
ramsen  af  Bønner,  hvilke  Gjerninger  endog  kunne  udøves  af 
de  Efterlevende  i  de  Afdødes  Sted.  Dog  forsikkre  Missio- 
nærerne, at  der  skal  findes  ikke  faae  Ulemaer  i  Constanti- 
nopel, som  ved  Eftertænkuing  ere  komne  udover  Islam  og 
staae  Christendommen  nær,  men  de  vove  ikke  offentlig  at 
bekjende  den.  Megen  Opsigt  havde  for  et  Par  Aar  siden 
Omar  Effendi  vakt,  som  ved  Læsning  af  det  nye  Testament 
var  kommen  til  Erkj endelse  af,  at  Christus  er  den  sande 
Frelser  og  Guds  Søn.  Han  virkede  i  al  Stilhed  og  samlede 
henved  200  Tilhængere,  som  imidlertid  ikke  vovede  at  træde 
offentlig  frem.  Men  Regeringen  blev  opmærksom,  Omar  blev 
forviist  til  Brussa,  hans  Tilhængere  blev  vel  ikke  forfulgte, 
men  deres  Navne  optegnedes  af  Politiet,  hvorover  de  bleve 
forskrækkede.  Da  nu  Blodbadet  i  Damaskus  udbrød  i 
Sommeren  1860,  tabte  de  ganske  Modet,  traadte  atter  til- 
bage til  Islam,  og  det  Hele  opløste  sig. 

Vi  gjorde  Bekjendtskab  med  en  af  de  amerikanske 
Missionærer,  en  Dr.  Chaufler,  Tydsker  af  Fødsel,  som  i  over 
20  Aar  havde  virket  i  Constantinopel.  I  hans  Huus  opholdt 
en  tyrkisk  Qvinde  fra  Lilleasien  sig,  som  var  bleven  Christen. 
Hun  og  hendes  Mand  havde  af  en  armenisk  Bibelsælger 
faaet  et  nyt  Testament  paa  Tyrkisk,  Ved  at  læse  i  det  fandt 
de  det  besynderligt,  at  der  intet  Ord  forekom  om  Muhamed 
heri,  uagtet  hans  Komme  skulde  være  forudsagt*);  de  følte 
sig  foruroligede  og  lagde  Bogen  tilside,  men  deres  Uro  blev 
større,  og  det  endte  med,  at  de  begge  lod  sig  døbe  og 
flygtede  over  til  Chaufler,  Saadanne  enkelte  Overgange  til 
Christendommen  ere  ikke  ualmindelige ,  men  det  fattes  paa 
en  større  Indvirken  paa  Masserne ,  og  hertil  vilde  kræves 
deels  Oprettelse  af  christelige  Skoler  deels  en  kraftigere  poli- 
tisk Understøttelse  af  Stormagterne,  som  forhindrede  Vold 
og  fanatisk  Forfølgelse  mod  de  Omvendte  og  indgød  den 
tyrkiske  Regering  større  Respekt. 

Chaufler  havde  ogsaa  virket  som  Missionær  blandt  Jøderne, 
men  havde  her  kun  havt  ringe  Held  med  sig,  det  syntes,  at 
han  ikke  greb  Sagen  tilstrækkeligt  praktisk  an.  Langt  mere 
havde  en  skotsk  Missionær,  Mr.  Thomson,  udrettet  blandt 
dem.  Han  var  kommen  til  Constantinopel  for  15  Aar  siden, 
havde  strax  opslaaet  sin  Bolig  i  Jødernes  Qvarteer,  besøgte 
dem  i  deres  smudsige  Vaaninger,  talte  med  dem  paa  Gader 
og  Stræder,  paa  Dampskibe  og  i  Kafiehuse,  oprettede  en 
Skole  for  deres  Børn,  udarbeidede  Skolebøger  og  Traktater, 
hvilke  han  selv  omdeelte  blandt  dem.  Ogsaa  et  Par  andre 
Missionærer  arbeidede  blandt  Jøderne;  de  væsenligste  Hin- 
dringer ere  foruden  Vantro  ogsaa  en  vis  ()xLi(jox(i()8in  som  Jøderne 


*)  Efter  muhamedansk  Udlægning  skal  Talsmanden  i  Joh.  13 — 15  være 
Muhamed,  idet  naqaxhitoi  skal  være  en  Fordreielse  af  naQixXvto^, 
den  Berømmelige,  hvilket  netop  skal  være  Betydningen  af  Muha- 
meds  Navn. 

have  udviist  siden  Evangeliets  første  Bage,  dertil  Bigotteri, 
Fanatisme,  Ubekjendtskab  med  det  gamle  Testamente,  ende- 
lig det  slette  Exempel,  som  den  omgivende  christne  Befolk- 
ning kun  altfor  ofte  udviser. 

Ogsaa  blandt  de  christne  Samfund  virke  Missionærerne, 
idet  de  søge  at  vække  dem  fra  deres  døde  Ceremonitjeneste 
og  tusindaarige  Forstening  til  en  levende  og  sand  christelig 
Tro.  Meest  modtagelige  have  Armenierne  viist  sig,  hos 
hvilke  der,  som  ovenfor  bemærket,  var  bevaret  større  Kjend- 
skab  til  Biblen  end  hos  de  andre  Samfund.  Ogsaa  havde 
der  indenfor  den  armeniske  Kirke  i  Aarhundredets  Begyndelse 
viist  sig  reformatoriske  Tendentser,  idet  en  lærd  Armenier, 
Pesthi-maljan,  havde  studeret  Luthers  og  Calvins  Skrifter 
og  holdt  sig  for  overbeviist  om  deres  Sandhed.  Han  samlede 
mange  Disciple  om  sig  og  skaffede  herved  sine  Ideer  uformærket 
Udbredelse.  Muligviis  der  herved  var  virket  forberedende 
for  den  nordamerikanske  Mission ,  som  1831  begyndte  sin  V^irk- 
somhed.  Den  søgte  først  at  paavirke  Geisthgheden  og  give 
den  en  bedre  christelig  Oplysning,  men  den  viste  sig  aldeles 
uimodtagelig,  senere  endog  som  en  haardnakket  Modstander 
af  Missionen.  Saa  henvendte  man  sig  til  Folket,  som  bar 
stor  Agtelse  for  Bibelordet.  Mange  omvendte  sig,  og  i 
1839  fandtes  endog  en  lille  armenisk-protestantisk  Menighed 
i  Constantinopel  med  en  Skole.  Da  Skolen  stadig  tiltog, 
begyndte  de  armeniske  Geistlige,  understøttede  af  Sultan 
Mahmud,  som  endog  vilde  fordrive  alle  protestantiske  Missio- 
nærer, en  Forfølgelse,  men  heldigvis  døde  Sultan  Mahmud, 
og  under  den  politiske  Uro,  som  herved  opkom,  glemtes 
Forfølgelserne,  saa  at  der  endog  1840  kunde  oprettes 
et  armenisk-protestantisk  Seminarium  i  Bebek  ved  Bosporus, 
som  drog  mange  Armeniere  til  sig,  deriblandt  ikke  faa  unge 
Præster.    Nu  vaktes  atter  Forfølgelsen,  men  Krimkrigen  dæm- 

pede  den,  og  i  Februar  1856  fik  Vestmagterne  bragt  det 
bekjendte  Hatti-Humaiuni  istand,  ifølge  hvilket  de  cliristne 
Undersaatter  skulde  være  ligestillede  med  de  tyrkiske.  I  nogen 
Tid  gik  Missionen  uhindret  fremad,  men  da  blev  Matheos 
armeniskPatriarch,  og  han  reiste  sig  med  hele  sinpatriarchalske 
Myndighed  for  med  eet  Slag  at  knuse  Protestanterne.  Ban- 
straaler  bleve  udslyngede  mod  alle  Frafaldne,  og  rundt  om 
i  alle  Kirkerne  i  Constantinopel  og  Lilleasien  oplæstes  fra 
Prædikestolene  Banlysninger ,  hvori  Protestanterne  kaldtes 
for  Forrædere,  Christi  Mordere,  Djævelens  Børn,  Antichristens 
Sæd  o.  L.  Forældre  fik  Befaling  til  at  forstøde  deres  pro- 
testantiske Børn,  Ægtefolk  til  at  skilles,  Huus-  og  Boutik- 
eiere  til  at  forjage  deres  protestantiske  Leiere;  det  blev  alle 
rettroende  Armeniere  forbudt  at  handle  med  Protestanterne, 
Bagerne  maatte  ikke  sælge  dem  Brød,  Vandsælgerne  ikke 
Vand.  Tilsidst  indgav  Matheos  et  Andragende  til  Porten 
om  at  faae  alle  Protestanter  forviste,  men  nu  blandede  den 
engelske  Gresandt  sig  i  Striden  og  antog  sig  med  Eftertryk  de 
Forfulgtes  Sag.  Han  fik  endog  udvirket,  at  der  oprettedes  et 
særeget  Kommunitet  for  Protestanterne  i  Lighed  med  de 
øvrige  Kommuniteter,  og  at  det  ligesom  disse  fik  en  civil 
Kommissær  hos  Porten. 

Herved  voxede  den  protestantiske  Mission  saaledes  i 
Styrke,  at  den  kunde  anlægge  en  lang  Bække  af  Hoved-  og 
Bistationer  dybt  ind  i  Lilleasien.  Ofte  har  den  mødt  Mod- 
stand, men  har  dog  ført  sin  Sag  igjennem.  Flere  Seminarier 
ere  anlagte  til  Uddannelse  for  de  Geistlige;  der  meddeles 
her  Underviisning  i  nyere  Sprog,  Mathematik,  bibelsk  Exegese 
og  systematisk  Theologi.  Biblen  er  bleven  oversat  baade  paa 
Ny  -  Armenisk  og  paa  Armeno  -  Tyrkisk ,  d.  e.  Tyrkisk  med 
armeniske  Bogstaver,  da  de  fleste  Armeniere  i  Constantinopel 
kun  forstaae  Tyi-kisk. 

Trods  al  Iver  og  Ihærdethed,  hvormed  Nordamerikanere 
og  Englændere  arbeide  for  christelig  Oplysning  blandt 
Orientens  dybt  sunkne  Folkestammer,  hæmmes  dog  deres 
Virksomhed  ved  den  Stivhed  og  Tunghed.  som  er  dem  eien- 
dommelig,  og  deres  besynderlige  Mangel  paa  Evne  til  at 
forstaae  andre  Nationaliteter.  De  ville  ikke  nøies  med  at 
gjøre  Grækere,  Armeniere  og  Bulgarere  til  sande  Christne, 
men  de  ville  gjøre  dem  til  amerikanske  eller  engelske  Cbristne. 
fordi  dette  nu  efter  deres  Opfattelse  er  den  eneste  Form, 
hvori  sand  Christendom  kan  findes.  De  ville  paatvinge  dem 
deres  ivrige  Bibellæsning,  deres  strenge  Sabbatshvile,  deres 
liturgiske  Skikke  og  Bønnebøger  og  vække  herved  stærkt 
Anstød  og  Uvillie.  som  kunde  være  undgaaet.  De  besidde 
Intet  af  den  paulinske  Gave  at  være  Alt  for  Alle.  for  dog 
at  vinde  Nogle  (1.  Kor.  9.22)-  Ogsaa  volder  deres  Mangel 
paa  Sprogfærdighed  store  Hindringer,  de  have  tungt  for  at 
lære  de  vanskelige  østerlandske  Sprog,  og  optræde  som  Præ- 
dikanter, inden  de  endnu  ere  Sproget  mægtige.  Saaledes 
fortalte  man  os  om  en  ung  Nordamerikaner,  som  havde  op- 
holdt sig  et  Aar  i  Constantinopel  og  allerede  vilde  beg}mde 
at  prædike,  men  vakte  almindelig  Latter,  idet  han  nemlig 
vilde  fortælle  om  Isaks  Offring,  men  da  han  vilde  sige: 
Abraham  drog  sin  Kniv,  —  tog  feil  og  anvendte  et 
tyrkisk  Ord.  som  betyder  Pennekniv. 

Alligevel  gjøres  der  Fremskridt,  der  vindes  Sjæle  for 
Guds  Pige,  og  hver  enkelt  af  disse  har  sit  Evigheds  Værd. 
I  Forvisningen  herom  og  Glæden  herover  bør  Missionen 
utrættet  arbeide  videre.  Men  anderledes  forholder  det  sig. 
naar  man  tager  Folket  som  samlet  Heelhed  og  særhgt  fæster 
Bhkket  paa  det  herskende  Folk.  Tyrkerne.  At  dette  fri- 
villigt skulde  ombytte  Islam  med  Christendom.  derom  er  der 
lidet  eller  intet  Haab.  De  tvende  Grunddogmer,  hvorpaa 
Christendommen  hviler.  Læren  om  den  treenige  Gud  og  om 

Guds  Menneskelilivelse  i  Jesus  Christus.  nægtes  haardnakket 
af  Islam,  og  i  Forbindelse  hermed  staaer  atter  en  gjennem- 
gaaende  Differents  i  den  hele  Livsopfattelse.  Den  Over- 
fladiskhed, hvormed  Lessing  i  sin  „Nathan  den  Vise"  har 
opfattet  Forholdet  mellem  de  tre  monotheistiske  Religioner, 
har  kun  Gyldighed,  saalænge  man  bevæger  sig  i  Fjernhed 
fra  dem.  Et  nærmere  Kjendskab  til  dem,  ikke  blot  til  deres 
religiøse  Dogmer  og  moralske  Lærdomme,  men  til  deres 
Ldviklingsformer  i  Samfundslivet  og  de  store  Folkemasser. 
A'il  snart  overtyde  om,  at  der  her  finder  en  Grundforskjel 
Sted,  og  at  i  Virkeligheden  kun  Christendommen  har  en 
Fremtid  for  sig,  medens  Jødedom  og  Islam  forlængst  have 
overlevet  sig  selv. 

Paa  Grund  af  deres  ringe  Antal' overfor  de  andre  He- 
ligioner  og  deres  Adspredelse  over  hele' Jorden  ville  Jøderne 
ikke  faae  stor  Betydning  for  Samfundsudviklingen.  Ander- 
ledes med  Islam,  som  tæller  henved  150  Millioner  Tilhængere. 
Men  al  Productivitet  er  her  ophørt,  tilbage  er  kun 
bleven  Fastholden  ved  de  udlevede  Former  og  glødende  Had 
til  Christendommen.  Det  sidste  er  farligt,  om  ikke  for  Europa, 
saa  for  de  mange  Christne,  som  leve  i  de  tyrkiske  Lande. 
Denne  Fare  vilde  dog  uden  Vanskelighed  kunne  fjernes, 
saasnart  der  var  Enighed  mellem";  de  christne  Stormagter. 
Men  Skinsyge  og  Egoisme  binder  Hænderne  paa  disse,  saa 
de  Intet  formaae.  Det  tyrkiske  Riges  fortsatte  Bestaaen  er 
et  ])livende  Vidnesbyrd  om  Ohristenhedens  Afmagt  og 
Mangel  paa  Sammenhold.  For  400  Aar  siden  kom  Tp'kerne 
ind  i  Europa  og  erobrede  Christenhedens  gamle  Hovedstad, 
fordi  Christenheden  var  deelt  i  to  Kirkesamfund,  som  hadede 
og  forbandede  hinanden.  Den  tyrkiske  Historie  er  i  de  400 
Aar  en  Række  af  lysende  Krigsbedrifter,  abstract  Religiøsitet, 
Grusomhed  og  Vellyst,  men  Alt,  hvad  der  er  Menneske- 
aandens  ædlere  Frembringelser  i  Politik  og  Samfundsformer. 

Kunst  og  Videnskab,  fattes.  .  Det  var  en  Skandale,  at 
dette  Folk  nogensinde  kom  ind  i  Europa,  det  er  en  endnu 
større  Skandale,  at  det  endnu  findes  der.  Dog  kan  den 
Dag  vel  heller  ikke  være  fjern,  da  det  atter  vil  drives  bort 
til  sin  oprindelige  Hjemstavn,  Asien.  Tlii  i  Asien  har  det 
sin  Plads  i  den  „naturbestemte  Menneskehed"',  i  hvilken  saa- 
mange  af  Asiens  talrige  Religioner  føre  deres  hensygnende 
Skyggeliv.  Om  Christendommens  Sol  nogensinde  skal  gj en- 
nemtrænge  ogsaa  disse  Dødens  Skyggedale,  derom  tør  man 
have  et  christeligt  Haab  og  opsende  christelige  Bønner,  men 
ingen  videnskabelig  Gransken  vil  kunne  give  et  afgjørende 
Svar  derpaa :  dette  er  en  af  Tilværelsens  store  Hemmeligheder. 


Lørdagen  d.  20  Juli  sagde  vi  Farvel  til  Constantinopel 
—  det  store  Dampskib  førte  os  op  gjennem  Bosporus,  endnu 
engang  saae  og  beundrede  vi  de  rige  Kyster,  Villaerne, 
Kioskerne,  Slottene  og  Taarnene.  Saa  kom  vi  ud  i  det 
sorte  Hav,  som  dog  paa  denne  varme  Sommerdag  ikke  sva- 
rede til  sit  Navn,  men  havde  samme  dybe  dunkelblaa  Farve 
som  Middelhavet.  Ved  Kostandsche  i  Bulgarien  lagde  vi 
til  Land,  en  Jernbane  førte  os  over  de  store  Stepper  til 
Donauen.  Et  af  de  prægtige,  beqvemt  indrettede  Donau- 
dampskil)e  modtoge  os  og  førte  os  op  ad  Floden.  Det  var 
med  stort  Behag,  at  vi  atter  overgave  os  til  den  europæiske 
Cultur  og  Hygge,  efter  i  længere  Tid  at  have  baaret  Øster- 
landets Besvær  og  Savn.  Og  jo  længere  vi  kom  frem,  des 
mere  tiltog  den  forliøiede  Livsfølelse  ved  atter  at  nærme  os 
Hjemlandets  kjendte  Sæder  og  Leveviis:  det  halvbarbariske, 
solbare  Østerland  strøg  vi  ligesom  mere  og  mere  af  os, 
Europa  modtog  os  atter  med  sine  velbyggede  Huse,  sine 
skyggefulde  Skove,  sit  lovordnede  Samfund. 

Saaledes  fornam  jeg  det  dengang    i    den    første  levende 

Glæde  over  atter  at  nærme  mig  Hjemmet  og  dets  dyrebare 
Skatte.  Senere  har  jeg  ofte  havt  den  omvendte  Fornemmelse. 
Fra  det  civiliserede  Livs  Hygge  og  Ro,  fra  dets  regelmæs- 
sige lovbundne  Orden  har  jeg  ofte  følt  Længsel  efter  Øster- 
landets phantastiske  Uorden,  efter  dets  besværlige  Reiser 
med  de  vidimderhge  Udsigter  over  Bjerge  og  Have,  efter 
dets  drømmerige  Syner.  For  Erindringen  stige  da  hine  bro- 
gede Billeder  frem  paa  Ny:  Moskeerne  med  de  gyldne  Kup- 
ler og  Minareter,  Bazarerne  med  de  maleriske  Dragter,  Pal- 
mernes viftende  Kroner,  det  frie  ubundne  Liv  paa  Heste- 
ryggen henover  Palæstinas  og  Syriens  Bjerge  og  Dale.  Ikke 
at  jeg  skulde  ønske  at  boe  og  bygge  derovre  — langtfra!  det 
vilde  være  at  forvise  sig  selv  fra  Alt,  hvad  Hjerte  og  Tanke 
dog  hænger  stærkest  ved  paa  denne  Jord,  og  jeg  har  seet 
nok  af  Forholdene  derovre  til  at  vide,  at  bag  det  skinnende 
Dække  skjuler  Mathed  og  Tomhed  sig.  Men  derfor  er  Mindet 
ligefuldt  velgjørende,  det  kommer  som  et  Lysglimt  fra  en 
stor,  herlig  og  farverig  Verden,  og  kalder  Lys,  Liv  og  Grlæde 
frem.  Og  fæster  Tanken  sig  paa  Palæstina,  da  er  det  i 
levende  Erkjendelse  af,  at  det  her  ikke  alene  er  en  stor  For- 
tid, som  hgger  bag  os,  men  en  langt  større  Fremtid,  som 
hgger  foran  os,  og  Pilgrimsfærden  i  det  hellige  Land  bliver 
da  et  Billed  paa  det  jordiske  Liv,  som  med  alle  sine  Savn 
og  Sorger,  sine  Anstrængelser  og  Besværliglieder,  sine  smaae 
Adspredelser,  sine  dybe  og  inderlige  Glæder,  er  for  den 
troende  Christen  en  Pilgrimsfærd  til  det  himmelske  Jerusa- 
lem, til  Faderens  Bohger,  hvor  der  er  godt  at  være,  thi  der 
er  Livet  fuldt  og  heelt  tilstede  i  Kjærlighedens  og  Sahghedens 
evige  Strømninger. 

